
black dog (câinele negru): 1. melancolie, depresie; proastă 

dispoziţie. În unele locuri, la ţară, atunci când un copil este 

bosumflat, se spune că „i-a sărit câinele negru în spinare“. 
(sursa: Oxford English Dictionary) 


Brusca strălucire de culori izbi dureros ochii tinerei femei 
atunci când ea ţâşni pe uşa din spate a casei de ţară şi se 
aruncă în lumina orbitoare. O luă la fuga şi tălpile ei goale 
lipăiau pe dalele de piatră, iar părul îi câdea în cascade de 
bucle roşii de pe umerii goi. 

O voce aspră fu întreruptă brusc atunci când uşa se trânti 
în spatele femeii, izolând-o de restul casei. Trecând în goană 
de-a lungul grădinii, ea râscoli praful de pe cârarea cu lespezi 
a căror umezeală fusese absorbită şi înghiţita de soare. O tufa 
de trandafiri de un roşu aprins se întindea de-a curmezişul 
potecii, până la jumătate, iar, când trecu pe lângă ea, un spin 
îi sfâşie pielea braţului; dar abia dacă simţi durerea. 

— Aşteaptă! strigă ea. 

Însa vechea poarta de lemn cu arc a grădinii se închise cu 
zgomot, înainte ca femeia să ajungă la ea. Se aruncă pe 
muchia zidului de piatră, întinzând braţul pentru a-l apuca de 
mâneca hainei pe bătrânul de pe partea cealaltă. Acesta purta 
o jacheta de lână, în ciuda caldurii de afara, iar sub bucata de 
țesătură braţul lui părea ferm şi viguros. Tânăra se trudi să-l 
apuce mai bine şi simţi muşchii bărbatului alunecând pe 
lângă oase, sub degetele ei, ca şi cum şi-ar fi înfipt degetele 
adânc în camea lui. 

Harry Dickinson se opri, ţinut pe loc doar de mâna care îi 
atingea braţul. Îşi întoarse privirea, evitând rugăminţile din 
ochii nepoatei sale. Singura schimbare evidentă pe chipul lui 

fu o uşoară încreţitura vizibilă la colţurile gurii, în timp ce 
privirea îi alunecă dincolo de Helen, câtre rândul de căsuțe 
din piatră. Zidurile din piatră și ferestrele cu tocuri albe din 
spate începeau în sfârşit să se răcorească în umbra amurgului; 
însa soarele continua să strălucească la asfinţit deasupra 
acoperişurilor de ardezie, prost dispus şi fără a da nici cel mai 
mic semn că ar vrea să cedeze. Pupilele ochilor lui Harry se 
îngustară, devenind nişte puncte negre, lipsite de expresie, 
până când el îşi lasa capul într-o parte, pentru a-şi întoarce 
cozorocul şepcii catre soare. 

Helen simţi mirosurile de pământ, sudoare şi animale, 
mirosuri care se impregnaseră în lâna şi la care se adăugase mi- 
rosul familiar şi persistent de fum de ţigara. 

— Ştii, n-are nici un rost să pleci. Până la urmă va trebui 
sa dai piept cu realitatea. Nu poţi fugi la nesfârşit. 

Un sunet puternic, trepidant îl facu pe Harry să tresară în 
momentul în care strâbatu valea din spatele lui. Era deja o oră 
de când acel zgomot străbătea în sus şi în jos ținutul împă- 
durit, cu copaci deşi ce acopereau panta, ajungând până jos, 
în adâncurile vaii. Ecoul se izbi de coasta de deal din faţă, 
precum o bataie de aripi a unei pâsări mânioase, răscolind 
tufele de ginistru şi de iarba neagră şi speriind oile 
împrâştiate pe pantele superioare. 

— Noi o să înţelegem, îl asigură Helen. Doar suntem 
familia dumitale. Măcar de ne-ai spune despre ce e vorba... 

Bătrânul îşi ţinea braţul drept într-o poziţie nefirească, 
ceea ce facea ca mâneca jachetei sale să se strângă, formând 
o încreţitură urâtă de material. Tânăra ştia cà Harry se simţea 
ca şi cum ar fi fost tras efectiv către pădurea ce se întindea 
de-a lungul vâii; trupul i se încordase din cauza efortului pe 
care îl facea pentru a rezista strânsorii fetei. Din punct de 
vedere emoţional însă, el se simţea tras în două direcţii. Lupta 
care se dădea în el parea doar să-l întarească şi să-l facă mai 

puternic, umerii devenindu-i rigizi şi linia maxilarului înås- 
prindu-i-se. Pur şi simplu nu se putea întoarce de la ceea 
ce-şi propusese să faca. 

— Bunicule?... Te rog... 

Muchiile ascuţite ale zidului de piatră îi patrundeau în 
coapse prin pantalonii scurţi, iar pielea din palma mâinii stângi 
o ustura în locul unde se zgâriase în pietrele zimţate din 
partea de sus a zidului. Fusese un salt brusc, disperat, o clipă 
de emoție copleşitoare, iar acum nu mai ştia ce să spună. 
Simţea neputinţa convențiilor care îngrădeau comunicarea 
dintre un adult şi un altul, fie ei şi membri ai aceleiaşi familii. 
Împartaşea cu bunicul ei o incapacitate înnâscută de a-şi gasi 
cuvintele de care avea nevoie pentru a-şi putea exprima sen- 
timentele faţă de cei apropiaţi. 

— Bunica este foarte supărată, spuse Helen. Dar o să-i 
treacă numaidecât. Şi-a facut griji pentru dumneata. 

Helen nu avusese niciodată nevoie de prea multe cuvinte, 
nu în relaţia cu Harry. EI ştiuse întotdeauna exact ce-şi dorea 
ea, râspunsese întotdeauna la mesajul din ochii ei, la zâmbe- 
tul timid, plin de adoraţie, la reflexia soarelui pe valul de păr 
roşu ca flacăra şi la gestul unei mâini mici, încrezătoare, care 
se strecura în mâna lui. Ea nu mai era copila de altâdată — nu 
mai era de mulţi ani. Un profesor învaţă o metodă diferită de 
comunicare, o mişcare calculată, care nu e decât o aparenţă 
superficială, şi nu câştigă puncte la capitolul „sentiment“. Dar 
Harry continua totuşi să înţeleaga. Ştia ce ar fi vrut ea de la 
el. Dar era prea greu pentru el, un lucru care contravenea 
complet obiceiurilor lui de o viaţă. 

Zgomotul trepidant se stingea treptat, devenind aproape 
insesizabil, înăbuşit într-un foşnet monoton de copaci şi de 
denivelarile terenului. Absența lui temporară descâtuşă 
sunetele mai subtile ale serii — un curent de aer ce răvâşi 
copacii de pe plaja, o vacă ce gemea după taurul aflat în 

cealalta parte a văii, o ciocârlie care-şi revărsa cântecul peste 
câmpul cu flori de purpură. Harry ciuli o ureche, ca şi cum ar 
fi ascultat o voce pe care nimeni altcineva n-o putea auzi. Era 
o voce care îi adâncea tristeţea din ochi. însă în acelaşi timp 
îi încorda spatele şi îi accentua încleştarea pumnilor, făcându-l 
să strângă şi mai tare laţul de piele neagră uzată pe care îl 
ţinea într-una din mâini. 

— Întoarce-te şi vorbeşte cu noi. Te rog, rosti ea. 

Helen nu auzise niciodată vocea aceea. Încercase adesea, 
privind cu insistenţă la chipul bunicului ei, urmarindu-i 
schimbarea expresiei, neîndrăznind să-l întrebe ce anume 
auzise, ci încordându-şi ea însăşi auzul, cautând cu disperare 
să surprinda un ecou cât de slab. Ca majoritatea celor care 
munciseră în adâncurile pamântului, Harry petrecea cât mai 
mult timp afară, în aer liber. Stând în preajma lui, Helen 
învățase să audă sunetele pădurii şi ale cerului, mişcările 
aproape imperceptibile din iarba, schimbarea direcţiei 
vântului, pleoscâitul unui peşte în apa. Însa nu auzise nicio- 
data ceea ce auzea bunicul ei. Cu timpul, ajunsese să creada 
că era vorba despre ceva ce avea strict de-a face cu condiţia 
de barbat. 

— Dacă nu vrei să discuţi cu bunica, nu-mi spui măcar mie 
despre ce e vorba? 

Apoi, zgomotul începu iar să crească în intensitate, trep- 
tat, huruind către ei pe masură ce urma linia invizibila a dru- 
mului care şerpuia de-a lungul fundului vâii. Se apropia din 
ce în ce mai mult, traversând pantele stâncoase de pe Raven's 
Side, ocolind o stânca de bazalt negru ce-i stâtea în cale şi 
virând încă o dată spre nord, către sat, până când devenea 
aproape asurzitor. Larma era suficientă ca să acopere o 
discuţie purtată pe un ton firesc. În acel moment însă, Harry 
se decise să vorbească, ridicând sfidător vocea împotriva 


Câinele negru 13 


huruielilor şi a vâjâielilor care se pogorau asupra lui din 
ceruri. 

— Nememici gălăgioşi! spuse el. 

Elicopterul se înclină într-o parte, laturile sale albastre 
pâlpâind printre umbrele fragmentate ale elicei. O silueta îşi 
facu apariţia, aplecându-se înainte în cabină pentru a privi 
câtre sol. Pe uşa elicopterului se putea citi cuvântul 
„POLIŢIA“. 

— O caută pe fata aia care a fost dată dispărută, îl informa 
Helen, cu o voce difuza, pierduta în vacarmul facut de eli- 
copter. Fata de la Piciorul Muntelui. 

— Da, må rog... Şi chiar trebuie så facă atâta hârmalaie? 

Harry îşi drese glasul cu zgomot, adunându-şi flegma în 
vârful limbii. Apoi îşi ţuguie buzele subţiri şi scuipă într-un 
pâlc de rujină care creştea lânga poartă. 

Ca şi cum s-ar fi simţit jignit de acest gest, elicopterul se 
îndepartă rapid de marginea satului, alunecând câtre un şir de 
conifere înalte care creşteau în vecinătatea unei case mari, 
albe. Înalţimea sunetului se schimbă, acesta modificându-şi 
intensitatea pe masură ce trecu de casă, trasând conturul 
acoperişurilor şi al coşurilor de fum precum un sonar care 
sondează fundul oceanului. 

— Macar o să-i trezească şi pe aia de acolo... 

— Bunicule... 

— Nu mai e nimic de spus. Cel puţin deocamdată. 

Helen oftă, în mintea ei îngrămădindu-se gânduri pe care 
nu le putea exprima şi sentimente pe care nu era în stare să le 
comunice. Bătrânul nu facu decât o grimasă atunci când 
braţul său ajunse într-o poziţie şi mai incomoda. 

— Trebuie sa plec, iubito, spuse el. Altfel, Jess o să-mi 
rupă braţul. 

Helen scutură din cap, dar, cu toate astea, dâdu drumul 
mâinii bătrânului şi îl lasa să plece. Un firicel subţire de sânge 


14 STEPHEN BOOTH 


îi şiroia pe braț în jos, de la zgârietură. Lucea dens pe pielea 
ei rozalie, închegându-se şi uscându-se rapid în căldura 
soarelui. Fata privi în urma bunicului ei, urmaărindu-l cum 
cobora pe coasta dealului, câtre padurea de la poalele stân- 
cilor. Jess, labradorul lui negru, îi deschidea calea, mergând 
de-a lungul cărării bine cunoscute, smucind cu nerăbdare de 
capătul lesei, abia aşteptând să i se dea drumul să zburde, 
după ce vor fi ajuns la pârâu. 

„Nu, nu poţi fugi la nesfârşit“, chibzui Helen. Însa întot- 
deauna ai posibilitatea să te dai la fund și să mergi să plimbi 
câinele o vreme. 


Undeva pe pantele mai joase ale dealului, pe Ben Cooper 
îl treceau toate apele. Transpiraţia îi curgea în şiroaie printre 
firele de par fine de pe piept, formând o peliculă lucioasă şi 
lipicioasă pe muşchii abdomenului. Lateralele şi spatele tri- 
coului erau deja îmbibate de apă, iar în creştetul capului 
simţea nişte înţepături deranjante. 

Nici o adiere nu-şi facuse până acum drum printre copaci, 
pentru a mai domoli căldura stăruitoare a soarelui de după- 
amiază. Fiecare luminiş era o capcană solară, care atrăgea 
căldura, ridicând temperatura de la sol la aproape treizeci de 
grade. Chiar şi la câţiva metri dincolo de marginea pădurii, 
umiditatea era suficient de ridicată pentru a-i da mâncărimi 
pe tot trupul; nişte musculiţe negre roiau pe sub copaci în nori 
enervanţi, atrase de mirosul transpiraţei lui. 

Fiecare bărbat din rând era echipat cu un ţăruş de lemn cu 
care să scormonească prin iarba înaltă şi să dea la o parte 
tufele dese de ferigi şi de marăcini. Frunzişul strivit emana un 
miros de verdeață umeda, iar ghetele maro din piele ale lui 
Cooper erau înnegrite vreo doi centimetri şi jumătate dea- 
supra tâlpilor. Țăruşul său ieşi de printre tufe plin de vege- 
taţie, iar nişte omizi şi nişte insecte mici se cățărau pe toată 

lungimea lui: La fiecare câteva minute, trebuia så se oprească 
din mers pentru a le izgoni, izbind ţăruşul de pământ sau de 
trunchiul vreunui copac. De la un capăt la altul al şirului se 
auzeau zgomote care dovedeau că şi ceilalți bărbaţi procedau 
la fel, pocnetele şi loviturile punctând nemulţumirile lor abia 
şoptite şi începuturile sporadice de conversaţie. 

Cooper descoperi că, după o vreme, mersul cu ochii în 
pământ îi dadea dureri de gât. Astfel ca, atunci când şirul se 
opri din mers câteva clipe pentru a-i oferi cuiva din mijloc 
răgazul necesar să cerceteze un petic de pamânt plin de 
maărăcini, Cooper profita de ocazie şi îşi ridica privirile, uitân- 
du-se în sus, deasupra liniei copacilor. Se surprinse privind cu 
insistența la coasta dealului Win Low, din partea cealalta a 
văii. Acolo sus, pe excrescenţele golaşe, stâncoase, pe care 
oamenii le numeau Vrajitoare, era mult mai multă răcoare. 
Era un vânt proaspăt care îşi facea drum dinspre apus, un vânt 
care pârea să vină tocmai din Munţii Cambrieni, traversând 
câmpia Cheshire. 

De două ore încoace îşi dorea să fi avut mai multă minte 
şi să-şi fi luat cu el o şapcă, să nu-l mai bata soarele în cap. 
De data asta, îi invidia pe colegii lui în uniformă — aflaţi şi ei 
în rând, undeva mai în spate —, care aveau chipiurile închise 
la culoare trase peste ochi şi insigne în formă de stea ce 
luceau în razele soarelui. Uneori, calitatea de membru a! 
CID! avea şi dezavantaje. 

— La dracu”! Câta risipă de efort! 

Polițistul de lânga Ben Cooper era de la Secţia Matlock — 
un poliţist de la patrula rurală, între doua vârste, care odi- 
nioară spera să intre în Grupul de Asistenţă Operaţională din 
Chesterfield. Însa membrii acestuia erau desfăşuraţi ceva mai 
încolo, de-a lungul coastei, chiar la Piciorul Muntelui, în timp 


| Criminal Investigation Department, Direcţia pentru Investigaţii Criminale (n.t:) 

ce polițistul Garnett se afla alaturi de un detectiv din 
Edendale, facând pane dintr-un grup de căutare improvizat, 
care mai cuprindea vreo doi paznici ai rezervației naturale. 
Garnett își purta salopeta albastra într-un mod mai degrabă 
confortabil decât elegant, şi, în timp ce mergea, îşi balansa 
ţăruşul atât de violent, încât colegii se îndepaârtaseră treptat de 
el, pentru a-şi proteja fluierele picioarelor. 

— Aşa crezi? 

— Da’ sigur, întări Garnett. Oamenii spun câ fâtuca a fugit 
în lume cu vreun iubit. 

— Nu ştiu, ezită Cooper. Eu n-am auzit aşa ceva. Nu reiese 
din informaţiile pe care le-am primit la instructaj. Acolo ni 
s-a spus doar că a fost data disparuta. 

— Ha! Dispaărută pe dracu”! Ascultă la mine: asta şi-o trage 
pe undeva cu vreun puştan plin de coşuri. Cin'şpe ani! La ce 
să te mai aştepţi în vremurile noastre?! 

— Poate că ai dreptate. Cu toate astea, trebuie să înde- 
plinim toate formalitaţile. 

— Ține minte ce-ţi spun: dacă vreunul din cei doi copii ai 
mei ar face aşa ceva, l-aş omori cu mâna mea. 

Garnett izbi atât de tare în trunchiul unui soc tânăr, încât 
tulpina acestuia plesni în două, iar ramurile fragile câzură la 
pământ, şi din ele începu să curgă un firicel subţire de seva 
lipicioasă. Apoi, omul călcă tulpina ruptă şi o strivi sub 
ghetele sale de poliţist, îngropând-o în iarbă. Cooper speră că, 
în caz că undeva, în pădure, exista vreo proba delicata, avea 
s-o descopere înainte ca Garnett să ajungă la ea. 

Apoi îl privi pe poliţist şi începu dintr-odată să zâm- 
bească, dându-şi seama câ omul acela era absolut inofensiv. 
Poate ca era un părinte între două vârste, ale cărui ambiţii 
păleau pe masură ce linia taliei lua proporții, însă nu era 
câtuşi de puţin periculos. Cooper aproape că sesiza micile 
nimicuri care mişunau prin mintea lui Garnett — de la linia 

părului care începea să se retragă, la durerea recurenta de la 
baza şirei spinării şi până la mărimea facturii telefonice. 

— Fii recunoscator pentru orele suplimentare, spuse el. 
Tuturor ne pică bine din când în când. 

— A, da, aici ai dreptate, tinere. Chiar așa. În vremurile 
astea, doar aşa ceva îi mai poate face pe nenorociţii àia să mai 
slabeasca baierele pungii, nu? 

— De vină sunt reducerile de buget. 

— Buget! 

Garnett rosti cuvântul cu patimă, ca pe o înjurâtură, şi 
amândoi facura o pauza de câteva clipe pentru a asculta acel 
sunet, clătinând din cap în semn că mai mult de atât nu ştiau. 

— Contabili! Eu, unul, mă pot lipsi de ei, spuse Garnett. 
Noi nu mai avem nici o valoare în ochii lor, nu suntem decât 
o grămadă de cifre pe o coală de hârtie. Totul se reduce la 
nişte operaţiuni superficiale şi la rate de lichidare. Nu mai e 
loc pentru poliţiştii de modă veche în ziua de azi. 

Zicând acestea, aruncă o privire plină de amărăciune 
de-a lungul coastei, către locul unde o echipă a Grupului 
Operativ îşi făcea drum cu ţăruşul prin lăstărişul din spatele 
unui şir de plopi negri, precum un set de piroane închise la 
culoare, pierdute în peisaj. 

— Desigur, tu ştii toate astea, tinere. Tu eşti altfel. O aşchie 
din butucul vechi, cum consideră ei. Bravo ţie! Îţi doresc suc- 
ces, totuşi. 

— Mda, mulţumesc. 

Cooper tocmai revenise dintr-un concediu de odihnă de 
doua săptămâni. Chiar din prima zi de lucru se trezise impli- 
cat în operaţiunile de câutare a Laurei Vernon, o fetişcană de 
cincisprezece ani care dispâruse de acasă sâmbată noaptea. 
Cautau o fată tunsă scurt, cu păr închis la culoare, acum vop- 
sit roşcat, care purta un cercel de argint în nas, avea în jur de 
1,65 metri înălţime, arâtând matur pentru vârsta ei. Nereuşind 

să o găsească, ei căutau acum hainele cu care era îmbrâcată: 
jeanşi negri, un tricou de bumbac roşu cu mânecă scurtă, o 
bustieră alba sport, bikini albaştri, jambiere albastre, o pe- 
reche de pantofi sport Reebok, mărimea 36, înguşti. Nimeni 
nu considerase necesar să menţioneze faptul ca, în cazul în 
care i-ar fi găsit hainele, ar fi trebuit să caute şi cadavrul. 

— Şi, cum spuneam, fata asta... E la kilometri distanţă, 
daca mà întrebi pe mine, relua Garnett. A fugit în lume cu 
iubitul. Mai ştii? Poate o fi vreun golan cu motocicletă, din 
Manchester... La asta le sta mintea adolescentelor din ziua de 
azi. La şcoală învaţa despre metodele contraceptive înainte să 
împlinească doisprezece ani. Prin urmare, ce să aştepţi de la 
ele?! Sigur, părinţii lor n-au niciodată nici cea mai vagā idee. 
Oricum, nu părinţii de teapa astora. În jumătate din timp, ei 
nici măcar nu ştiu că au copii. 

Pe Cooper încă îl mai dureau picioarele după urcuşul pe 
pereţii abrupți, înfiorători, ai dealurilor Cuillin de pe insula 
Skye. Prietenii lui, Oscar şi Rakesh, faceau parte din Echipa 
de Salvamont Edendalte şi nu se mai săturau să urce pe munte. 
Acum însă, el s-ar fi mulţumit cu o zi liniştită, petrecută în 
spatele biroului, poate chiar dând câteva telefoane pentru a se 
pune la curent cu ceea ce se întâmplase în ultimele doua 
săptâmâni, pentru a afla noile bârfe. Ar fi facut orice, numai 
să nu bată dealurile astea în sus şi în jos. 

Dar cunoştea bine zona — el însuşi era dintr-un sat aflat la 
câţiva kilometri în josul văii. Cei mai mulţi dintre bărbaţii 
recrutaţi în echipele de căutare erau de la diverse departa- 
mente ale secţiei sau chiar din afara diviziei. Câţiva dintre ei 
erau băieţi de la oraş. Pe dealurile din jur, aceştia cădeau pe 
capete în vechile puțuri de mină, fără sa le spună cineva 
încotro era urcarea şi încotro coborârea. 

Şi, fireşte, Garnett putea foarte bine să aiba dreptate. Doar 
se întâmplase de atâtea ori — tinerii plictisiţi de viaţa anostă 

din satele din Peak District erau atraşi de strălucirea şi de 
senzațiile oferite de marile oraşe. Foarte probabil cà era 
implicat şi un iubit — fără îndoială unul pe care părinţii îl con- 
siderau nepotrivit. Conform rapoartelor iniţiale, familia 
Vernon pretindea că nu existaseră probleme acasă, nu fu- 
seseră certuri, nu existase absolut nici un motiv pentru care 
Laura să fugă de acasa. Dar nu asta spun mereu părinţii? 
Atâtea lucruri pot rămâne neînţelese într-o familie sau chiar 
nebânuite vreodată... Mai ales dacă e vorba despre nişte 
oameni care nu au nici timpul, nici dispoziţia necesare pentru 
a comunica prea mult. 

Dar în cazul de faţă mai erau implicaţi şi alţi factori. 
Laura nu luase cu ea haine, obiecte personale şi, în plus, ple- 
case cu foarte puţini bani. lar în urma cercetărilor preliminare 
se stabilise că fata fusese văzută sâmbăta noaptea discutând 
cu un tânăr la marginea întinderii de arbori şi arbuşti de pe 
coasta dealului, zonă căreia i se mai spunea Razor. 

Ajuns pe dealul de sub satul Moorhay, Cooper îşi aminti 
că odată chiar fusese la Laura Vernon acasă. Era casa aceea 
mare şi albă căreia oamenii îi spuneau Piciorul Muntelui — o 
casă situată undeva deasupra locului unde era împrăștiată 
echipa de câutare şi ascunsă în spatele copacilor de pe pro- 
priul petic de pământ. Era casa unui fost proprietar de mină, 
mare şi pretențioasă, cu alei amenajate, pline de rododen- 
droni şi azalee, şi a cărei terasă oferea o privelişte uluitoare 
asupra văii. Cooper fusese invitat la Piciorul Muntelui la 
majoratul unui coleg de clasă, un puşti despre care toată 
lumea de la vechiul liceu din Edendale ştia câ avea părinţi 
înstăriți chiar înainte de a face un tur al proprietăţii. Nu era 
vorba despre familia Vernon, ci despre cei care locuiseră 
acolo înaintea lor — oameni de prin partea locului, mai precis, 
familia unui bărbat care moştenise mai multe staţii petroliere 
împrăștiate peste tot prin Peak District. Pornind din Edendale 

şi din satele din jur, afacerea se extinsese dincolo de graniţele 
ținutului Derbyshire — de fapt, ajunsese până în South 
Yorkshire şi chiar până la marginea oraşelor. 

În cele din urma, fireşte, proprietarul vânduse afacerea 
uneia dintre companiile mai mari, încasase banii şi se mutase 
într-un loc mai bun. În strâinaătate, spuneau zvonurile. Sudul 
Franţei şi Italia erau presupunerile cele mai frecvente. 

Apoi, casa a râmas pustie pentru o vreme, așteptând 
sfârşitul recesiunii. Fotografii ale fațadei sale elegante 
apăreau regulat în anunţurile agenţiilor imobiliare de lux din 
revistele de top ale ținutului. Oamenii din sat stăteau în sala 
de aşteptare la medic, arătându-şi unul altuia multitudinea de 
bäi, întrebându-se ce era aceea o utilitate şi clătinând din cap 
cu uimire la vederea numârului de zerouri din preţul solicitat. 
Apoi, în acea casă se mutase familia Vernon. Nimeni nu ştia 
de unde veniseră oamenii aceia sau cu ce se ocupa domnul 
Vernon. Nu se ştia decât că avea „o afacere“. Pornea zilnic cu 
Jaguarul său XJS în direcţia Sheffield, uneori fiind plecat de 
acasă mai multe zile la rând. Era oare şi el unul dintre aceia 
care făceau o scurtă escală în Peak District până când aveau 
să-şi rezerve biletele către Toscana? 

— Şi ţie o să-ţi prindă bine banii câştigaţi în plus, nu-i aşa? 
Tocmai te-ai întors din vacanţă, nu? spuse Garnett. 

— Scoţia, răspunse Cooper. 

— Pe dracu’! Scoţia? E la fel ca în Peak District, doar câ 
pe acolo e ceva mai multă apă, nu? Eu, unul, nu văd rostul 
unor astfel de vacanțe. Eu îmi doresc puţin soare şi ceva nisip 
atunci când plec în concediu. Ca să nu mai vorbim de băutura 
ieftina, este? Mie îmi place Ibiza... Acolo sunt multe cârciumi 
englezeşti, cazinouri şi alte chestii de genul ăsta. Câteva sti- 
cle de sangria, o paella şi o tură pe la jocurile mecanice. Nu 
există ceva mai grozav, zic eu. În afara de asta, nevasta-mea 

ar baga divorț dacă aş sugera alta variantā. La anul vrea sā 
plecăm în Maldive. Nici măcar nu ştiu pe unde vine asta. 

— Undeva la est de Ibiza, cred, răspunse Cooper. Dar 
o să-ţi placa. 

Şirul începuse din nou să înainteze, iar Cooper goni cu 
o mişcare a mâinii un nor de musculiţe ce roiau în faţa lui. 
Soarele, nisipul şi bautura ieftină erau ultimele lucruri la care 
se gândea acum. Chiar şi în cele două săptamâni petrecute pe 
insula Skye, gândurile lui fugeau de la peretele de piatrăl, 
stăruind asupra interviurilor de promovare care se apropiau, 
fiind acum la doar câteva zile distanţă. La Divizia E urma să 
se elibereze un post de sergent detectiv. Detectivul Osborne 
era deja în concediu medical de câteva săptămâni bune, şi se 
zvonea că avea să procedeze cum se obişnuia în asemenea 
cazuri: pensionare timpurie pe motive de sănătate; o altă pen- 
sie ce avea să fie plătită din bugetul şi aşa destul de şubred al 
poliţiei. Ben Cooper considera câ el era succesorul firesc 
al lui Osborne. După zece ani petrecuţi în armată şi cinci ani 
în CID, ştia mai multe despre obiceiurile locale decât cei mai 
mulţi colegi de-ai lui la un loc. Postul sergentului era lucrul 
pe care şi-l dorea şi de care avea nevoie. Mai mult chiar, era 
ceea ce-şi dorea familia lui. Cooper se gândi la mama sa şi la 
privirea disperată, plină de speranţă din ochii ei pe care o 
vedea ori de câte ori se întorcea de la slujba — o întrebare când 
mută, când rostită cu voce tare. Se gândea la mama lui de mai 
multe ori pe zi, ori de câte ori vedea o persoană în vârstă sau 
bolnavă. Se gândea la suferinţele şi la mâhnirile ei, aparent 
nesfârşite, şi la singurul lucru despre care ea credea că ar fi 
putut să i le mai aline. Şi nădăjduia din tot sufletul să îi ofere, 
măcar de data asta, lucrul după care ea tânjea cu atâta patima. 

Şirul de bărbaţi intrase din nou în padure, iar coroanele 
copacilor de deasupra lor amortizau zgomotul făcut de 

elicopterul poliţiei, care încă se deplasa de-a lungul văii, 
cercetând pădurea de la un capăt la altul, cu o cameră de ter- 
moviziune. Trecerea bruscă de la lumina strălucitoare a 
soarelui la umbra deasa facea dificila identificarea detaliată 
a vegetației de la baza copacilor. În unele locuri s-ar fi putut 
afla un întreg pluton de comando, ascuns printre ferigile şi 
ierburile înalte pâna la brâu, aşteptând ca vreun copoi în 
salopetă albastra sa se împiedice de ei, înarmat doar cu un 
țâruş acoperit cu melci. 

Un fazan se sperie şi îşi lua zborul de undeva din 
apropiere. De ceva mai departe se auzi un alt zgomot. Copacii 
erau prea deşi pentru a putea stabili cu exactitate direcţia din 
care venise sau distanţa de la care se auzise. Însă fusese în 
mod cert un câine, şi nu lâtrase decât o singură dată. 


2 


Charlotte Vernon stătea în aceeaşi poziţie de un sfert de 
orâ. Nu se ştie daca era efectul pastilelor sau al alcoolului, sau 
daca de vină era pur şi simplu imaginaţia ei care o luase 
razna, însă de-a lungul zilei alternase între momentele de 
agitaţie şi cele de imobilitate. Era ca şi cum reuşea să-şi 
golească mintea complet de gânduri, pentru perioade scurte 
de timp, înainte sa fie copleşita din nou de atacuri de panică. 
Aşteptarea devenise un scop în sine. 

Acum, Charlotte stătea pe terasă, sprijinindu-se de 
balustrada de piatră, privind la elicopterul care îi trecea pe 
deasupra capului. Urmarea cu atenţie mişcarea paletelor eli- 
cei, ca şi cum spera să descopere un mesaj în ceața lor pâlpâi- 
toare. Pe o masă de lângă mâna ei se afla un pahar cu Bacardi, 
gol pe jumătate, şi o scrumieră plină de scrum şi de mucuri 
strivite, ale căror filtre aveau pete de un roşu aprins. 

Statuse pe terasa toata după-amiaza, abia părând să 
remarce atunci când căldura soarelui se retrăsese treptat de pe 
umerii ei, afundându-se în spatele casei, până când în dreptul 
ei se facuse umbră, iar dalele de piatra din jur începuseră să 
trosnească şi să se contracte. 'Tresărea doar atunci când tele- 
fonul suna în spatele ei, în casâ, iar muşchii i se încordau şi 
degetele i se strângeau şi mai tare pe balustrada, preţ de 
câteva secunde, la fiecare sunet al telefonului, până când 
Graham răspundea. Se străduia să surprinda vorbele lui abia 

murmurate, apoi îşi acoperea urechile, ca şi cum n-ar fi vrut 
să mai audă nimic. 

Însa toate apelurile erau de la prieteni care aşteptau veşti. 
Unele erau chiar telefoane de afaceri, iar Graham vorbea cu o 
voce joasă, aruncând câte o privire în direcţia spatelui soţiei 
sale, în timp ce se întorcea vinovat într-o pane. Părea uşurat să 
aibă o scuză pentru a nu se uita la ea, aşa cum poza având ca 
fundal Vrajitoarele, cu capul ridicat câtre cer, precum o eroină 
dintr-o poveste de dragoste de pe vremea regelui Arthur, 
aşteptând veşti despre o batălie ce se purta pe meleaguri 
îndepârtate. 

Dupa cel din urmă apel, Graham puse telefonul în furcă 
şi se întoarse din nou câtre fereastră. 

— Era Edward Randle, de la AET!, o informa el pe soţia 
sa. Ne transmite salutări. Şi voia să ştie daca mai e cazul ca el 
şi Martina să treacă pe aici mâine-seară. 

Graham aşteptă un răspuns de la Charlotte. Însa nu auzi 
decât bâzâitul slab al ventilatorului şi laâtratul îndepărtat al 
unui câine, undeva în sat. 

— Fireşte, le-am spus să vina. Doar nu le putem întoarce 
spatele oamenilor, nu? Viaţa merge înainte. 

Graham se întreba dacă ea auzise cuvintele lui. Era într-o 
lume a ei, unde Allied Electronics şi alte asemenea fleacuri 
nici măcar nu existau. Graham veni mai aproape de ea, între- 
bându-se dacă ar fi bine să se ofere s-o atingă, dacă asta era 
ceea ce-şi dorea ea acum sau dacă, procedând astfel, n-ar face 
decât să înrăutăţească situaţia. Nu-şi putea da seama. 

Când păşi pe terasă, simţi mirosul uleiului pentru bronzat 
de pe trupul ei. Părul oxigenat îi atârna de-a lungul gâtului, 
ajungând până pe marginea şalului. Din spate, picioarele ei 
subțiri, bronzate, se vedeau până la marginea costumului de 
baie, cu muşchii întinşi şi încordaţi. Graham se simţi cuprins 

de un val de dorinţă fizică, însă încercă să şi-l suprime. Poate 
soţia lui avea să îşi recapete dispoziţia obişnuită şi să devină 
receptivă la dorinţele lui în acea seară. Sau poate a doua zi. 

— Ai auzit ce-am spus, Charlie? 

— Aş vrea să putem scoate telefonul din funcţiune. 

— Dar în cazul ăsta n-am auzi... dacă ar exista veşti. 

— Când o vor găsi, vrei să spui. 

Vocea lui Charlotte era acum epuizată, tensiunea 
ultimelor două zile cerându-şi tributul, cu toate că ea refuza 
să admită acest lucru. 

— O vor găsi, nu-i aşa, Graham? 

-— Fireşte că o vor gâsi. 

Graham repeta aceleaşi cuvinte de încurajare pe care i le 
spunea de două zile. Punea în glas toată sinceritatea de care 
era în stare, deşi se îndoia că soţia lui îl credea cu adevărat. 
Cu siguranţă, nici el nu credea ce spunea. 

Elicopterul începu så întoarcă, elicea sa coborând şi 
dispărând din raza vizuală, pe fundalul dealului din spate. 
Charlotte pāru descurajată atunci când elicopterul se fâcu 
nevăzut, ca şi cum n-ar fi reuşit să descifreze mesajul, pentru 
cà nu se străduise suficient. 

De pe terasă nu se putea vedea nici una din casele din sat. 
Singurele aşezări locuite aflate la vedere erau două ferme si- 
tuate undeva sus, pe panta opusă, ale căror ziduri din piatră 
roase de vreme se potriveau atât de bine în decorul dealului, 
încât ai fi crezut că pur şi simplu crescuseră acolo. Nici nu era 
de mirare că Charlotte nu dorise ca elicopterul så plece. Era 
singurul semn de viaţă pe care îl zărea de la Piciorul Muntelui. 

— Se aud mereu poveşti despre fete care fug de acasă şi 
dispar pentru totdeauna, grăi ea. Se duc la Londra. Crezi cå 
ea ar merge la Londra, Graham? Cum ar ajunge acolo? 

— N-are decât cincisprezece ani, spuse el. Cu siguranţă 
autorităţile ar aduce-o înapoi. 

— Cum ar ajunge acolo? repetă ea întrebarea. De unde ar 
lua banii? Ar putea face autostopul, presupun. Ar şti oare să 
facă aşa ceva? De ce nu şi-a luat nici o haină la ea? 

În doua zile pusese prea multe întrebari la care Graham 
nu avea răspuns. Lui i-ar fi plăcut să-i spuna că Laura n-ar fi 
putut ajunge dincolo de Bakewell şi câ poliţia avea s-o înhaţe 
înainte de ivirea zorilor. Încercase să-i spună acest lucru, însă 
cuvintele i se uscaseră în gâtlej. 

— Acum nu vrei să vii înăuntru? E vremea mesei. 

— Înca nu. 

— Începe sa se întunece. Poate vrei macar så te schimbi. 

— Vreau sa stau aici, stărui ea. 

— Charlie... 

— Atât cât mai continuă câutările, adăugâ ea. Vreau să 
rămân aici. 

O carte fusese aşezată pe masa, cu filele în jos. Foarte 
puţine pagini fuseseră citite, însă nu era nevoie nici măcar 
de atât. După coperta, Graham înţelese că era vorba despre 
cel mai recent roman dintr-o serie de mare succes despre un 
patolog american care diseca întruna cadavre şi prindea 
criminali în serie. Poza de pe copertă înfâţişa o parte greu 
de identificat a unui trup gol, aşezată pe un fundal de 
culoare închisa. 

— Nu-mi vine în minte nici un alt loc unde s-ar fi putut 
duce, mărturisi Charlotte. Am tot încercat şi mi-am stors 
creierii. Dar am epuizat toate variantele, nu-i aşa, Graham? Îi 
mai vine în minte alt loc? 

— Le-am verificat pe toate, confirmă Graham. 

— Ar mai fi fata aceea din Marple. 

— Am fost deja acolo, răspunse Graham. Părinţii ei au 
spus că îşi petrece vacanţa de vară în Franţa. 

— A, da, uitasem. 

— Dacă s-a întovărâşit cu oameni nepotriviţi.. . 

— Cum s-a putut una ca asta? îl întrerupse Charlotte 
repede. Doar am fost cu ochii pe ea tot timpul. Cum a fost 
posibil să întâlnească astfel de persoane? 

— Trebuie så înfruntâm realitatea, asemenea lucruri se mai 
întâmplă. Unii dintre prietenii ei... chiar dacă provin din 
familii bune, o pot apuca pe căi greşite. 

— Probabil câ da. 

— Am auzit că există acum chestiile astea... rave. Unele 
tin un weekend întreg, spun unii. 

Charlotte se cutremurâ. 

— Asta presupune droguri, nu? 

— Va trebui să discutăm serios cu ea când se întoarce. 

După ce elicopterul se îndepartă, mergând så survoleze o 
zonă oarecare a văii, se făcu auzit un sunet slab de voci, pur- 
tat câtre casă pe aripile brizei de seară. Graham şi Charlotte 
nu vedeau pe nimeni din cauza coroanei dese a copacilor, însă 

„amândoi știau, fără să discute despre asta, câ erau mulţi 
oameni acolo, pe coasta dealului, strigându-se unul pe altul în 
timp ce o căutau pe fiica lor. 

— Sigur, poate că au existat şi prieteni despre care ea nu 
ne-a povestit niciodată, spuse Graham. Trebuie să luăm în 
calcul şi varianta asta. Poate câ a ajuns în locuri despre care 
nu dorea så aflăm noi. 

Charlotte scutură din cap. 

— Laura nu avea secrete faţă de mine, spuse ea. Faţă de 
tine, cu siguranţă. Dar mie nu îmi ascundea nimic. 

— Dacă spui tu, Charlie. 

Pe chipul lui Charlotte apăru o uşoară încruntare la auzul 
aprobarii lui calme. 

— Tu ştii ceva, Graham? Îmi ascunzi ceva? 

— Sigur câ nu. 

El se gândea la ultima conversaţie cu Laura. Avusese loc 
târziu, în noaptea de joi, atunci când ea se strecurase în biroul 

lui şi îl convinsese să o lase sa bea un pahar de whisky. O emo- 
tie îi îmbujorase faţa înainte chiar ca bâutura să-şi facă efec- 
tul. Se cocoţase pe marginea biroului lui şi îl mângâiase pe 
braţ, adresându-i zâmbetul acela matur şi seducâtor despre 
care aflase ca avea un efect răvaşitor asupra bărbaţilor care le 
vizitau casa. Îşi vopsise din nou parul, facându-l de un roşu 
mai intens ca niciodata, aproape violet, iar unghiile îi erau 
colorate cu o ojă atât de închisă, încât păreau aproape negre. 
Apoi îi vorbise, cu o privire de cunoscătoare, făcându-i şiret 
cu ochiul, și îi spusese ce dorea. În dimineaţa urmâtoare, el îl 
concediase pe Lee Sherratt. Era al doilea grădinar pe care 
îl pierdeau în acel an. 

— Fireşte că nu, Charlie. 

Ea îl crezu pe cuvânt. 

— Şi baiatul acela, Lee? 

Graham tâcu. Închise cartea abandonată, strecurând între 
file un semn de carte din piele moale. Strânse de pe masă 
cartea şi paharul pe jumătate gol. Soarele aproape dispăruse 
din partea lor de vale. Însa siluetele zimţate ale Vrăjitoarelor 
erau scăldate într-o lumină roşie mată, brăzdată de nişte 
şânţuleţe negre acolo unde umbra cădea peste scobiturile 
din stâncă. 

— Cu el cum rămâne, Graham? Cum a fost cu băiatul? 

Ştia că Charlotte înca îşi mai închipuia că Laura era pură 
şi inocentă. Așa o vedea ea pe fiica ei pentru totdeauna. Însă 
Graham începuse deja să o vadā cu alţi ochi. Bâiatul? Băiatul 
fusese deja pedepsit. Pedepsit pentru câ nu jucase după cum 
îi cântase Laura. Lee Sherratt fusese prea încâpăţânat ca så îi 
facă jocul — dar, desigur, până la momentul acela îşi umpluse 
timpul cu alte distracţii. Aşa cà Graham îl concediase. Pentru 
că asta îşi dorise Laura. 

— Poliţiştii au discutat cu el. Le-a spus câ nu a văzut-o pe 
Laura de câteva zile bune. 

— Şi tu îl crezi? 

El ridica din umeri. 

— Cine mai ştie ce să creadă în momentele astea?! 

— Vreau så vorbesc şi eu cu el. Vreau să-l întreb chiar eu. 
Sa-l fac să spună adevărul. 

— Nu cred că e o idee bună, Charlie. Lasă asta în grija 
poliţiei! 

— Poliţia ştie care-i treaba cu el, nu-i aşa? 

— Sigur. Oricum, băiatul are cazier. Pentru maşina aia 
furata. 

— Poftim? 

— Nu se poate så nu-ţi aminteşti. Maşina care a fost luată 
din parcarea de sus, de pe faleza. Era a unor nemți. Laura 
ne-a povestit toate astea. 

— Da? spuse Charlotte pe o voce nesigurâ. 

În cele din urma, îi permise soţului ei s-o conducă înapoi 
în cameră, unde începu să atingă obiecte familiare: o pernă, 
dosul unei huse de scaun, taburetul de la pian, o serie de 
fotografii cu ramă aurie, pastrate într-o vitrină. Apoi îşi 
deschise geanta, îşi aplică un strat proaspăt de ruj şi îşi mai 
aprinse o ţigară. 

— Cine ar mai trebui să vină mâine-searâ? întreba ea. 

— Familia Wingate. Paddy şi Frances. Şi vor veni împre- 
ună cu nişte prieteni de-ai lor din Totley. După câte se pare, 
ei pun bazele unei mari afaceri cu calculatoare şi au început 
prin a instala sisteme în Doncaster şi Rotherham. Paddy 
spune că au perspective foarte bune. După descrierea lor, 
afacerea e ideală, însă trebuie så mă mişc rapid şi să stabilesc 
contactele necesare. 

— Atunci mai bine mă ocup de cele necesare pentru masă. 

— Aşa te vreau! 

De data asta, când se întoarse câtre Graham, în ochii ei nu 
se mai zări nici urmă de lacrimi. Graham se bucura — Charlotte 

nu era o femeie predispusă la lacrimi, iar el, unul, n-ar fi ştiu 
cum să reacționeze. În schimb, ea îşi facea de lucru cu partea 
din faţa a şalului, permițându-i lui să-i zarească în treacăt 
coapsele bronzate şi panta lină a abdomenului de deasupra 
marginii slipului. 

— Îi place Frances, nu-i aşa? întrebă ea. 

Graham afişă un zâmbet forțat, ştiind deja ce avea să 
urmeze. 

— Nu atât de mult cât îmi placi tu, Charlie. 

Facu un pas câtre ea, însă ea se întoarse brusc şi luă una 
din ramele din vitrină, după care începu să-i mângâie mar- 
ginile. 

— Graham, nu vrei tu să te duci să vorbeşti cu băiatul ala, 
Sherratt? Ca să ne ajute sa o aducem pe Laura înapoi... 

— Acum lasă asta, Charlie. 

— De ce? 

— Pentru că poliţia o va găsi. 

— Oare, Graham? 

Rama foto pe care o ţinea în mână era goală. Fotografia 
le fusese dată poliţiştilor ca să îi ajute să o identifice pe Laura 
atunci când aveau să o găsească. Graham îi luă rama din 
mână şi o puse la loc în vitrină. 

— Sigur cå o vor gâsi, întări el. 


Izbucnirea de furie a bătrânei se încheiase, însă mâinile ei 
subţiri continuau să tremure spasmodic pe braţele cu model 
floral ale fotoliului ei. Helen o privi până se calmă de tot, 
dupa care îşi trase jacheta de lână în jurul umerilor, de unde 
îi alunecase. 

— O să pun ibricul pe foc, bunico. 

— Dacă vrei tu... 

— Vrei amestecul tău special? 

— Lasă, că şi pliculeţele sunt bune. Dar nu uita să mai pui 
unul în plus în ceainic. Doar ştii cum îmi place mie. 

Helen stătea la fereastra îngustă a bucătăriei din Dial 
Cottage, aşteptând ca apa din ibricul electric să înceapă să 
fiarba. Aparatele electrocasnice pe care tatal ei le cumpărase 
pentru socrii ei abia dacă mai lăsau un pic de spaţiu liber în 
bucătărie, ca să poţi trece dintr-o parte în alta. Cu siguranţă, 
nu era suficient spaţiu pentru două persoane între aragaz şi 
masa de pin, mult prea mare, aşezată pe lungime şi lipită 
de chiuveta. 

Pe masă erau împrăștiate ustensile de bucătărie, suporturi 
pentru farfurii cu peisaje dintr-o staţiune din nordul Ţării 
Galilor, rămurele de mentă şi cimbru legate cu bucăţi de 
sfoară, un borcan cu marmeladă, un alt borcan, plin cu linguri 
şi spatule din lemn, un dispozitiv de curăţat cartofi, cu mâner 
de lemn, un tocător şi o jumătate de ceapă, înmuiată într-un 
castron plin cu apă. Lângă uşa din spate, o pereche de cizme 
de cauciuc şi un baston se odihneau pe linoleumul albastru, 
iar o haină cerată verde-închis, cu un guler de catifea reiată 
stătea atârnată de agâţătoarea unde ar fi trebuit să se afle, în 
mod normal, şapca lui Harry. Haina era cadoul pe care Helen 
i-l oferise lui Harry la aniversarea a şaptezeci şi cinci de ani. 

— Niciodată nu s-a purtat aşa până acum, spuse bunica din 
scaunul ei, fără a simţi nevoia să ridice vocea pentru a se face 
auzită în bucătărie, distanţa fiind foarte mică. N-a fost nicio- 
dată atât de râu. Mai nou, nu poate deschide gura fără sa-mi 
arunce o grămadă de reproşuri. 

— Nu l-ai întrebat ce se întâmplă? 

— Sa-l întreb? Pe el? Aş putea la fel de bine så vorbesc cu 
pereţii. 

— Poate că e bolnav, bunico. 

— A fost răcit mai acu” vreo săptămână, am impresia. 

După câte vedea Helen, bunica ei considera că Harry se 
purta asemenea unui batrân ţâfnos, gândindu-se că fâcuse ea 
ceva care să-l scoata din sărite. Însa gândurile lui Helen zbu- 
rau către vreo boală gravă care-l macina, un secret teribil pe 
care îl păstra numai pentru sine, pentru a nu pricinui vreo 
suferinţă soţiei şi familiei sale. 

Existau nenumarate riscuri posibile pentru un om trecut 
bine de şaptezeci de ani, fumător, care îşi petrecuse cea mai 
mare parte a vieţii într-o mină de plumb şi care luptase så 
supravieţuiască unui război nedrept. Dar bunica ei, Gwen, nu 
se gândea la toate lucrurile astea. Ea avea să creada că Harry 
suferea de o răceală zdravână până în momentul când aveau 
să-l bage în groapă la St Edwin. 

— Dar, dacă e bolnav, asta tot nu-l opreşte să coboare 
acolo jos cu Jess. Şi nici så plece cu prietenii àia ai lui. 

— Nu, bunico. 

Helen puse apă fierbinte în ceainic, după care îl goli, 
aruncă înăuntru trei pliculeţe de ceai şi turmă peste ele apa 
clocotită din ibricul electric. 

Pâna să fie ceaiul gata, ea îşi aruncă privirea pe fereastră, 
peste grădina din spate, către vale. Gradina însăşi era străluci- 
toare, cu straturile ei de petunii şi de violete, cu rândurile de 
cartofi cu flori galbene şi albe, cu araci de jur împrejurul 
cărora creşteau vrejuri de fasole câţărâtoare. Însa, dincolo de 
poarta grădinii, pădurea care cobora valea părea întunecată şi 
îngândurata. Helen vedea elicopterul poliţiei survolând 
coroanele copacilor la mai bine de o jumătate de kilometru 
distanţa. Înca mai câutau. Înca mai sperau. 

— Ei l-au schimbat. Acum îi pasă mai mult de bunii lui 
prieteni decât de mine. Ţine mai mult la ei decât la propria 
familie. 

— Bunicul ţine enorm la familia lui. 

— Ei l-au schimbat. Wilford Cutts şi cu alălalt, Sam 
Beeley. 

— Ei? Sunt prietenii bunicului. Vechii lui colegi de munca. 
Ei n-au nimic de-a face cu toate astea. 

— Ei au facut-o. 

— Eu sunt sigură că ei n-au facut nimic, bunico. Sunt doar 
vechii lui prieteni de la mina Glory Stone. Îi cunoaşte de ani 
de zile. 

— Nu aşa ca acum. Era altfel înainte, când lucrau. Însa ei 
l-au înstrăinat de familie. I-au împuiat capul cu tot felul de 
idei. 

— Nu ştiu ce vrei să spui, comentă Helen. 

Însa şi ea se întrebase uneori ce puneau la cale cei trei 
bătrâni când se întâlneau acolo sus, pe deal, sau la micuța 
ferma pârâginită a lui Wilford, cu cârdul de gâini şi cu adună- 
tura aceea ciudată de animale bâtrâne. Câteodată, Harry 
aducea acasă câte o câciula de oua maronii pestriţe de la gaini 
pitice sau câte un sac de carofi de la padocul dezafectat pe 
care el şi Wilford îl transformaseră într-o uriaşă grădină de 
zarzavaturi. Alteori, cei trei se duceau pur şi simplu la câr- 
ciumă, unde Sam Beeley îşi prelua îndatoririle ce îi reveneau 
şi cumpăra băutura. 

— De când nu mai are de lucru, este alt om, continuă 
Gwen. De fapt, nici unul nu mai e cum era. Nu e bine ca 
bărbaţii să n-aibă nici un căpătâi. Nu nişte bărbaţi ca âştia. 
Întortocheate sunt lucrarile diavolului. 

— Acum vorbeşti prostii, bunico. 

Helen găsi în frigider o cutie de lapte pasteurizat şi puse 
o picătură într-o ceaşcă. Apoi turnà ceaiul, asigurându-se ca 
era tare şi bun. 

Bunica ei pâstrase vechiul linoleum albastru pe podeaua 
din bucătărie. Protestase atât de vehement atunci când ei 
aşternuseră mocheta cea nouă în camera de zi, încât Andrew, 

ginerele ei, se văzuse obligat să cedeze în privinţa asta. Ea 
argumentase că era mai uşor de curâţat. Până şi lui Helen i se 
părea că linoleumul albastru — pe care îl privea acum —, lam- 
briul din stejar negru, pereţii denivelaţi şi tocul de sus al uşii, 
din piatră spoită cu var, erau de nedespaărțit. 

— În orice caz, îi e gândul mai mult la ei decât la mine. 
Asta cred eu. Tocmai a dovedit-o. 

— Hai să uităm o clipă de toate astea, bunico. Savurea- 
ză-ţi ceaiul! 

— Tu eşti o fata bună. Întotdeauna ai fost preferata lui, 
Helen. De ce nu discuţi tu cu el? 

— O să încerc, promise Helen. 

Stătea în picioare, lângă fotoliul bătrânei, privind în jos la 
părul ei alb, atât de rar, încât îi vedea clar scalpul rozaliu. Îşi 
dorea să-şi pună braţele în jurul umerilor bunicii ei şi sá o 
îmbrăţişeze, să o asigure că totul avea să fie bine. Ştia însă că 
Gwen s-ar fi simţit jenată de un asemenea gest, şi, în plus, 
oricum nu era deloc sigură că totul avea să fie bine. Un val 
brusc de afecţiune şi de frustrare o fâcu să se întoarcă rapid 
cu spatele. 

Atunci îl văzu pe bunicul ei, o siluetă măruntă, undeva 
departe, la capătul celălalt al potecii de pe coasta dealului, 
ieşind dintre copaci, la poalele stâncii Raven's Side. Poate că 
era ceva în felul în care el se mişca, poate poziţia umerilor... 
nu-şi putea da seama. Dar Helen ştiu într-o clipă că era ceva 
în neregulă. 

Gwen întoarse capul şi o privi cu atenţie pe Helen, 
simțind tensiunea din tăcerea ei. 

— Ce s-a întâmplat, draga mea? 

— Nimic, bunico. 

Helen deschise zâvorul uşii din spate şi păşi pe pragul 
spoit cu var. Dintr-odată, simţi că o inundă un potop inex- 
plicabil de amintiri, care curgeau nestăvilit din căsuţa veche 

din spatele ei, ca nişte spirale de fum ce se degaja dintr-o casa 
în flăcări. Erau amintiri din vremea copilariei, majoritatea 
legate de bunicul ei — cum o lua de mâna atunci când se plim- 
bau pe aceeaşi cărare, ca sa privească peştii care făceau sal- 
turi în râu sau ca să culeagă margarete pentru o salba; cum o 
aşeza mândru pe genunchiul lui, atunci când îi arâta cum îşi 
umplea pipa cu tutun şi cum o aprindea cu nişte conuri lungi 
de hârtie colorată. Mirosuri fugare îi treceau fulgerător prin 
minte, dispărând într-o clipită, însă fiecare dintre ele avea 
suficientă forță emoţională pentru a-i îneca instantaneu ochii 
în lacrimi. Erau mirosuri pierdute undeva în amintirile ei: 
fum de pipa, briantină şi crema de ghete. 

Harry părea să aibă pantofii proaspat lustruiţi de fiecare 
data. Chiar şi acum. Era unul dintre acele repere dupa care îl 
recunoştea pe bunicul sau, oricât de mult se schimbase el 
de-a lungul anilor. Făra acele repere, se gândi ea, vârsta înain- 
tată ar fi putut să-l faca de nerecunoscut în ochii copilei care 
îl cunoscuse pe bărbatul puternic, indestructibil, la vreo cinci- 
zeci şi ceva de ani. 

Tot aşa, în momentul de faţa, îl recunoștea pe bunicul ei 
după mers. Era un mers lent, hotărât, drept şi reverenţios, 
pasul său având cadenţa pasului unui soldat care participa la 
o înmormântare, purtând pe umăr sicriul unui camarad mort. 

Auzi elicopterul întorcându-se din nou şi venind drept 
catre ea. Două chipuri priviră în jos, la ea, lipsite de expresie 
în spatele ochelarilor cu lentile negre. Se simţi de parcă 
poliţiştii aceia ar fi putut vedea direct în inima ei. Prezenţa lor 
avea un caracter personal şi intim, dar, cu toate astea, era 
veşnic prea distantă. 


— Bun, luaţi o pauză! 

Vorbele acestea se făcură auzite de-a lungul întregului şir, 
fiind rostite de sergentul în uniformă aflat la capătul opus 
celui la care se găsea Ben Cooper. Bărbaţii în salopeta şi ciz- 
me de cauciuc facura câţiva paşi înapoi de la linia de câutare 
şi se aşezară în semicerc pe smocurile de iarba crescuta la 
întâmplare. Cineva scoase un termos cu ceai, alicineva — o 
sticlă cu suc de portocale. 

Garnett se aşeza confortabil, aruncându-şi ţâruşul deo- 
parte şi dându-şi şapca jos, pentru a scoate la iveala un 
început de chelie, cu părul tuns scurt în laterale. Din cauza 
caâştilor, se spunea, foarte multor poliţişti începea så le cadă 
părul de timpuriu. Cooper însuşi era conştient de faptul cå, în- 
tr-o bună zi, avea să constate că începea să i se rărească părul de 
pe o tâmplă sau de pe alta. Toată lumea îi spunea câ parul lui 
şaten fin era exact ca al tatălui său, care, din câte îşi amintea, 
avusese întotdeauna capul pe jumătate chel. Totuşi, pâna una- 
alta, tatăl lui încă mai putea să-şi treacă o şuviţă de păr dintr-o 
parte în alta a frunţii, aşa cum făcuse întotdeauna. Nu ţinuse 
niciodată pasul cu noile tendinţe ale modei. 

Garnet zâmbi, ştergându-şi fruntea cu mâneca şi 
căpătând dintr-odată chef de bârfa. 

— ŞI, ia zi, cum e cu recrutul àla nou din departamentul 
tău, Cooper? Noul poliţist? 

— Încă n-am avut ocazia să-l cunosc. Abia ce m-am întors 
din concediu. 

— Este o „ea“, colega, o „ea“. Diane Fry i se spune. 

— Aşa o fi. 

— Este din Birmingham. 

— N-am auzit nimic despre ea. Presupun că totul va fi în 
regula în ceea ce o priveşte. 

— Dacă e să ne luăm după Dave Rennie, pare a fi o vacă 
neruşinată. Ar putea fi o femeie frumoasă, spune el, însă nu 
se oboseşte să se pună în valoare. Blonda, dar are parul tuns 
scurt. Prea înaltă, prea slabă, nu foloseşte farduri. întotdeau- 
na poartă pantaloni. O caţea sfidâtoare. 

— Nici măcar n-ai cunoscut-o, protestă Cooper. 

— Mă rog, cunoşti genul. Probabil altă lesbiană. 

Cooper pufni exasperat: 

— E ridicol! Nu poţi răspândi zvonuri de genul ăsta! Nu 
ştii nimic despre ea! 

Garnett avu suficient bun-simţ să perceapă iritarea din 
glasul lui Cooper, aşa că se abţinu de la alte comentarii. 
Smulse nepăsător un mânunchi de păpăâdii şi strivi frunzele 
între degete. Însa Cooper nu putea lăsa lucrurile aşa. 

— Garnett, ştii la fel de bine ca mine cum e în meseria asta 
pentru o femeie — unele dintre ele se străduiesc prea mult. 
O så se acomodeze după o săptămână sau doua, o să vezi. De 
cele mai multe ori, aşa stau lucrurile. 

— În privinţa asta nu ştiu ce så zic... Dar am senzaţia că 
nu vei avea timp să devii tovarăşul ei cel mai bun, tinere. 
O să-şi faca bagajele şi o så zboare de aici în cel mai 
scurt timp. 

— De ce? E pasionată de câlatoriile cu balonul? 

— Ha, ha! Garnett îi ignoră sarcasmul. De fapt, probabil cå 
devenea imun la sarcasmul altora atunci când avea un subiect 

bun de bârfa. Continuă: Adevărul e cå are o oarecare „repu- 
taţie““. Are aspirații înalte, spune lumea. E ambițioasă. 

— A, da? Mai întâi va trebui să demonstreze că e capabilă. 

— Poate. 

Norii de musculiţe minuscule deveneau din ce în ce mai 
denşi, pe măsură ce micile insecte se strângeau în jurul 
capetelor barbaţilor, atrase de sudoarea acestora şi de mirosul 
dulce al sucului de portocale. Segentul avea o expresie plină 
de îngâmfare. 

— Haide, ce vrei să spui cu asta? insistă Cooper. Doar nu 
obţii o promovare pur şi simplu. fară sa demonstrezi că o 
meriţi. 

— Fii serios, colega! E femeie. Ştii tu: doua ţâţe şi 
o gaură... şi nu uită niciodată să aşeze colacul de la WC. 

— Da, am remarcat şi eu. Şi ce-i cu asta? 

— Şi ce-i cu asta? Ce-i cu asta? Păi, armata duce lipsă de 
femei angajate pe posturi de supraveghere, mai ales în cadrul 
Direcţiei pentru Investigaţii Criminale. Nu citeşti rapoartele? 
“Ţine minte ce-ţi spun eu, prietene: dacă îşi vede de treaba ei 
şi dacă le zâmbeşte frumos superiorilor, agentul de poliţie Fry 
o să avanseze atât de rapid pe scara ierarhică, încât o să zici cå 
are o rachetă în fund! 

Cooper tocmai avea de gând să protesteze, când la ure- 
chile sale ajunse strigătul persoanei de legatură: 

— Poliţist Cooper! Polițistul Cooper este aici? Şeful te 
cheamă la el. Urgent! 


Instrucţiunile primite de la inspectorul Hitchens erau con- 
cise, iar adresa pe care i-o dăduse lui Cooper se afla în 
Moorhay, satul care se zărea pe sprânceana dealului, dincolo 
de pădure. În zona asta, populaţia era, de regulă, mai nume- 
roasă începând de pe la trei sute de metri altitudine, fundul 
văii fiind prea îngust. 

— Cooper, få verificarile necesare, şi asta cât se poate de 
repede. Ori găsim fata în următoarele două ore, ori pierdem o 
noapte întreagă. Şi ştii şi tu ce poate însemna asta. 

— Plec chiar acum, domnule. 

— Mai ia pe cineva cu tine. Cu cine mergi? 

Cooper privi înapoi, la grupul de barbaţi întinşi pe iarbă. 
Privirea sa trecu rapid de la Garnett şi vreo alţi doi poliţişti 
între două vârste la sergentul supraponderal, apoi la două 
polițiste din Matlock şi la cei trei paznici ai rezervației. 

— Nu vreau ofiţeri de la CID, domnule. Va trebui så 
împrumut un poliţist în uniformă. 

La capătul celălalt al şirului cineva ofta cu subînţeles. 

— Atunci, aşa facem. Dar hai så ne mişcăm puţin! 

Cooper îi explică foarte concis sergentului ce dorea, după 
care i se dădu pentru însoţire un poliţist tânăr, înalt şi muscu- 
los, de vreo douăzeci de ani — Wragg pe numele lui —, care se 
învioră numaidecât aflând că era rost de ceva acţiune. 

— Ţine-te cât mai aproape de mine! 

— Nu vă faceţi griji, nu mă dezlipesc de dumneavoastră, îl 
asigură Wragg, flexându-şi muşchii umerilor. 

Drumeagul ce urca înspre Moorhay şerpuia printre copaci 
până în punctul în care o poartă îngustă, în formă de V, per- 
mitea trecerea dincolo de zidurile de piatră, câtre o păşune 
unde mai multe vaci de lapte bâlţate fuseseră de curând aduse 
înapoi, după muls. Paşunea fusese cosită cu câteva săptămâni 
în urma; acum, iarba era scurtă şi nu rămânea culcată la 
pământ sub talpa încâlţarilor, în timp ce Ben Cooper alerga 
de-a lungul zidului; căldura şi sudoarea îi înţepau fruntea, iar 
picioarele i se încordau de durere din cauza marșului forţat. 
Wragg ţinea fară probleme pasul cu el, însă foarte curând îşi 
înfrână pornirea de a mai pune întrebări, înțelegând că 
polițistul Cooper nu era dispus să-i ofere răspunsuri. Avea 
nevoie de suflu ca să poată alerga. 

Vacile îşi întoarseră capetele privind mirate atunci când 
barbaţii trecură pe lângă ele. Maxilarele lor se mişcau lent, iar 
ochii deveniră imenşi între urechile ce zvâcneau în perma- 
nenţă. Ceva mai devreme în după-amiaza aceea, echipele de 
câutare fuseseră nevoite să aştepte ca fermierul să-şi ducă 
vacile în staulul pentru muls, abia după aceea reuşind să-şi 
continue drumul peste câmp. Se făcuseră apoi tot felul de 
glume răutăcioase pe seama balegii de vacă. 

Cooper trecu de o porţiune în care zidul se prăbuşise, 
fiind înlocuit cu un gard electric, a cărui menire era să ţină 
vitele la distanţă până când avea să fie găsit un meşter pri- 
ceput la zidărie, care să repare zidul. Fără a le oferi vacilor 
răgazul necesar pentru ca, din curiozitate, să o ia pe urmele 
sale, Cooper ajunse deja la următoarea poartă. Ocoli o altă 
pâşune şi urcă în pas alergător o uliţă pavata cu pietre şi 
pietriş sfarâmat. 

Panta devenea din ce în ce mai abruptă, acum, pe ultimele 
câteva sute de metri, iar la un moment dat Cooper începu să 
aibă senzaţia că urca din nou pe dealurile Cuillin. Wragg 
rămânea tot mai în urmă, încetinind pasul de parcă ar fi fost 
la plimbare şi apăsându-şi genunchii cu braţele pentru a-şi lua 
avânt pe porțiunile mai abrupte. 

Partea superioară a corpului îi era prea grea, se gândi 
Cooper, şi nu-şi dezvoltase muşchii necesari urcuşului în 
coapse şi gambe. Unii dintre bătrânii care locuiseră toată 
viaţa prin satele astea de pe deal l-ar fi întrecut cu uşurinţă pe 
tânărul poliţist. 

În cele din urmă, Cooper ajunse la zidul înalt, negru, de 
la colţul cimitirului bisericii St Edwin. Biserica părea a fi 
fost construită pe o movilă, partea ei din faţă aflându-se cu 
mult deasupra uliţei satului şi fiind oarecum înălţată în raport 
cu fundul văii, precum meterezele zidului unui castel. Turnul 
pătrat, construit în stil normand, se profila țeapàn pe cer, 

înalt şi ciudat de disproporționat în raport cu naosul de 
dimensiuni reduse, ceea ce îi conferea bisericii aspectul unui 
„L“ înclinat. 

Nivelul curţii bisericii era atât de înalt, încât Cooper se 
gândi cå trupurile îngropate acolo erau probabil chiar în drep- 
tul ochilor lui — asta daca ar fi putut străpunge cu privirea 
pietrele din care era construit zidul şi pământul negru şi compact 
sub care zâceau sicriele de stejar, aşteptând să putrezească. 

Biserica era înconjurată de copaci bătrâni — castani 
sălbatici şi stejari, printre ei aflându-se şi două tise 
matusalemice. În aer plutea mirosul umed de iarbă proaspăt 
cosită, iar atunci când Cooper trecu pe lângă curtea bisericii, 
urcând acum câtre spatele unui şir de căsuțe din piatră, un 
barbat îmbrăcat cu camaşă în carouri roşii cu mânecile sufle- 
cate privi la el peste zid, dinspre poarta laterală. Se sprijinea 
de o maşină mare de tuns iarba, care funcţiona pe baza de 
benzină, făcând o pauză între o fâşie de teren cu iarba frumos 
tăiată şi o porţiune cu iarbă crescută în dezordine, de care nu 
se apucase încă. Îl privea pe barbatul care alerga cu o grimasă 
ce trăda un dezgust profund, ca şi cum liniştea serii ar fi fost 
tulburată de ceva extrem de neplăcut. 

La prima dintre căsuțe, o femeie se afla în grădină, având 
o stropitoare cu care uda straturile cu flori ce stăteau în umbra 
zidului casei. Femeia ţinu stropitoarea în poziţie verticală, cu 
o mână înmânuşată, cât timp îl privi pe Cooper încercând 
să-şi recapete suflul pentru a cere îndrumări. El îşi dadu 
seama că gâfâia din cauza mirosului îmbâtător de caprifoi şi 
trandafiri parfumaţi, proaspăt udati. În spatele lui, maşina de 
tuns iarba începu din nou så huruie în curtea bisericii, iar un 
stol mic de stăncuţe îşi luă zborul dintre crengile castanilor, 
protestând zgomotos. 

— Dial Cottage? 

Femeia îl privi fix, apoi clatină din cap aproape imper- 
cepiibil, nefiind dispusă sa facă nici măcar acest mic efort. Se 
întoarse ostentativ cu spatele, îndreptându-şi atenţia câtre un 
trandafir pitic, cu o floare galbenă, nefiresc de pală. Pe zidul 
din faţa lui Cooper era o plăcuţă pe care scria: „Parcarea 
interzisă. Înoarcerea interzisă. Autostopul interzis“. 

La două case mai sus, găsi o batrână care statea pe un 
scaun de grădină, ţinând pe genunchi o pisică persană. Repetă 
întrebarea, iar ea arata undeva în sus, pe panta dealului. 

— Urcaţi până la şosea, o luaţi la stânga şi treceţi de câr- 
ciumă. Este una dintre casele de pe stânga. Dial Cottage este 
una dintre cele cu uşă verde. 

— Vă mulţumesc. 

Aruncând o privire la tânarul poliţist care fâcea sforțari 
serioase să urce poteca, Cooper îşi reluă cursa, bucuros så 
simta în sfârşit pavajul compact sub tălpi, pe măsura ce se 
apropia de şosea. 

Moorhay era situat undeva în afara principalelor trasee 
turistice, iar în cea mai mare parte a timpului traficul din zonă 
era destul de redus. Mai trecea ocazional câte o maşină care 
traversa regiunea, îndreptându-se câtre Ladybower 
Reservoir! sau câtre grotele spectaculoase din Castleton. 
Peste drum era o cârciumă micuță numită Drover, cu două, 
trei maşini trase pe pavajul pietruit din faţă. Conform 
panourilor publicitare, acolo aveau bere Robinson, unul din- 
tre sortimentele preferate ale lui Ben Cooper. În momentul 
asta, ar fi dat orice pentru o halba. însă nu se putea opri 
din mers. 

Trecu de o straduţa laterală numită Howe Lane, pe lângă 
poarta unei ferme dotate cu o şură cu acoperiş de lemn şi cu 
un hangar pentru tractoare. Pe o plăcuţă de la capătul potecii 
scria că ferma oferea cazare şi masă. Coroanele copacilor 

atârnau deasupra şoselei care continua så râtâcească, 
îndepartându-se de sat. Undeva în zare, observă în treacăt o 
fâşie de teren necultivat, cu un copac singuratic în punctul cel 
mai înalt al locului. 

La vreo două sute de metri distanţă de biserică, se întin- 
dea un şir lung de case cu douâ niveluri, construite dintr-o 
gresie fină specifică locului, cu acoperişuri din ardezie şi cu 
ferestre mici, cu cercevele. Nu existau grădini în faţa caselor, 
însă unele aveau lângă zidurile din faţă rigole din piatră, 
umplute cu crăiţe şi petunii. Una sau două dintre ele aveau uşi 
simple din scândură de stejar, fără geamuri. Uşile erau vop- 
site într-un verde-închis, cu grinzi de piatră spoite cu var, 
înclinate în unghiuri inegale. 

Până când Cooper reuşi så descopere care dintre ele era 
Dial Cottage, transpiraţia începuse să-i curgă nestingherită pe 
frunte şi pe ceafă, impregnându-se în cămaşă. Faţa i se 
înroşise, şi respira cu greu când ciocâni la uşă. Abia mai reuşi 
să vorbească atunci când i se deschise. 

— Sunt detectivul Cooper, de la Poliţia din Edendale. 

Femeia care deschisese uşa înclină din cap, fără măcar să 
privească la legitimaţia din palma lui lipicioasa. 

— Intraţi! 

Vechea uşă de stejar se închise cu zgomot, iar strada 
rămase de partea cealalta. Cooper clipi de mai multe ori pen- 
tru a se obişnui cu întunericul. Femeia era cam de aceeaşi 
vârsta cu el, avea probabil vreo 27-28 de ani. Purta o bluză 
cu spatele gol, prinsă în jurul gâtului, şi pantaloni scurţi, iar 
picioarele ei rozalii îl frapară deodată, ca fiind total nelalocul 
lor în interiorul întunecat, precum o coristă rătăcită într-un 
salon funerar. Pârul îi strălucea, ca şi cum ar fi adus cu ea 
înăuntru O rază de soare. 

Stăteau într-un hol îngust, care părea chiar mai îngust 
decât era în realitate din cauza unui bufet din mahon masiv, 

încărcat cu vaze din sticla şlefuită şi cu o fructiera, toate 
aşezate pe mileuri de dantela. În centru era o fotografie color 
înfaţişând o familie numeroasă. Fusese făcută undeva la 
mare. Tapetul imitație de lemn de magnolie, aplicat de 
curând, nu putea ascunde denivelarile zidurilor de dedesubt. 
Un agent imobiliar ar fi numit toate astea „aspectul anilor 
de glorie“. 

Cooper ramase nemișcat pentru o clipă, străduindu-se 
să-şi recapete rasuflarea, în timp ce pieptul îi tresâlta. Îşi 
şterse fruntea cu dosul palmei, pentru a opri dârele de sudoare 
care îi şiroiau în ochi. 

— Am primit o sesizare la secţie, gâfâi el. Un apel tele- 
fonic. 

- Ben Cooper. nu-i aşa? 

— Exact. 

O privi din nou pe tânara femeie, recunoscând-o cu mare 
greutate, aşa cum observase cå se întâmpla de obicei atunci 
când vezi pe cineva în afara unui context familiar. 

— Helen? Helen Milner? 

— Întocmai. Presupun cå m-am schimbat ceva de când 
eram în clasa a şasea la liceul din Edendale. 

— Au trecut ceva ani. 

— Nouă, pare-mi-se, spuse ea. Nu te-ai schimbat prea 
mult, Ben. Oricum, ţi-am văzut poza în ziar cu ceva timp în 
urmă. Câştigaseşi un trofeu, parca. 

— Da, Trofeul pentru Tragere la inta. Uite ce e, am 
putea... 

— Te conduc. 

— Aşadar, locuiesti aici? 

— Nu, este casa bunicilor mei. 

Pâtrunseră într-o încapere din spatele casei, doar puțin 
mai luminoasă decât holul, în ciuda ferestrei care dadea spre 
grădina din spate. În mijlocul unuia dintre pereţi era un 

semineu îmbrăcat în plăci de teracotă, în stilul anilor '50, pe 
etajera căruia erau răsfirate mai multe fotografii şi diverse 
suvenire din vacanțe, fară nici o legătura între ele — un măgar 
din paie, un bibelou reprezentând un dansator spaniol de fla- 
menco, o vedere din Maroc, înfățișând nişte camile ce rânjeau 
şi o mare incredibil de albastră. Deasupra şemineului, o 
oglinda mare, cu o ramă aurie, reflecta imprimeul sinistru, cu 
motiv vânătoresc, de pe peretele opus, reprezentând nişte 
siluete înveşmântate în roşu, călare, galopând printr-un crâng 
umbros, în căutarea unei prăzi nevăzute. Cooper simţi miros 
de ceară de mobila, dar şi mirosul de mucegai al unor haine 
vechi sau al unor sertare câptuşite cu ziare de demult. 

În cameră erau doua persoane în vârsta — o femeie care 
purta o rochie cu model floral şi o jacheta albastră de lâna, 
stând aşezată într-un fotoliu, şi un bătrân îmbrăcat într-o 
pereche de pantaloni de catifea reiată şi un pulover de lână tip 
Harris, care şedea în celalalt fotoliu, cu faţa la ea. Amândoi 
stăteau drepţi, ţepeni, erau foarte vigilenţi şi-şi ţineau 
picioarele trase cât mai aproape de fotoliu, de parcă ar fi vrut 
să lase o distanţă cât mai mare între ei. 

În faţa şemineului gol se afla un radiator electric cu două 
tuburi care lăsa senzaţia că fusese folosit recent — în ciuda 
căldurii de afara. Şi totuşi, Cooper considera bine-venita 
uşoara răcoare din cameră, care începuse să-i zvânte sudoarea 
de pe chip atunci când batrânii se întoarseră câtre el. 

— Este Ben Cooper, bunicule, spuse Helen. 

— Da, văd şi eu asta. Feciorul sergentului Cooper. 

Cooper se obişnuise cu această formulă de salut, venită 
mai ales din partea locuitorilor mai vârstnici ai regiunii 
Edendale. Pentru unii dintre aceştia, el nu era decât o umbră 
a tatălui său, a cărui faimă şi popularitate păreau să dureze 
o eternitate. 

— Buna ziua, domnule. Se parc ca am primit un telefon la 
secţie. 

Harry nu răspunse, iar lui Cooper începuse să-i 
încolţească în minte ideea că bătrânul ar putea fi surd; deo- 
dată, nepoata lui interveni. 

— De fapt, eu am sunat, marturisi ea. Bunicul m-a rugat să 
o fac. 

Harry ridică din umeri, ca şi cum ar fi vrut să spună că nu 
era treaba lui dacă nepoata sunase sau nu la poliţie. 

— M-am gândit că e un lucru despre care probabil aţi dori 
să aflaţi. 

— Cum vă numiţi dumneavoastra? 

— Dickinson. 

Cooper aştepta rabdator să primească explicaţiile nece- 
sare. Însa ele veniră din partea nepoatei, nicidecum din partea 
bătrânului. 

— E în bucatarie, spuse ea, conducându-l câtre o altă uşă. 

O maşină de spălat aproape nou-nouţă şi o combină frigo- 
rifica îşi găsisera loc printre dulapurile de lemn vopsite în alb, 
între ele fiind montată destul de stângaci o chiuveta de alu- 
miniu. Nici unul din baâtrâni nu îi urmă, preferând în schimb 
să îi priveasca din fotoliile lor. Încaperile erau atât de micuţe, 
încât îi puteau auzi fără probleme. 

— Iată ce a găsit bunicul meu! 

Pantoful sport zacea pe o masa de bucatarie făcută din 
lemn de pin. Era plin de cocoloaşe şi arăta de-a dreptul 
grotesc printre mânunchiurile de menta uscată şi oalele de 
gătit cu smalţ maroniu. Cineva aşezase sub el o pagină din 
Buxton Advertiser, pentru ca pământul de pe talpa de cauciuc 
să nu ajungă pe suprafaţa mesei. Pantoful zăcea în mijlocul 
unei reclame pentru un nou restaurant cu specific cantonez, 
şireturile sale atârnând peste o fotografie ce înfaţişa o chine- 
zoaică zâmbitoare care servea costiţă la grătar cu garnitură de 

muguri de fasole. Pe pagina opusă erau rubrici cu notificări de 
naşteri şi decese, anunţuri privind diverse nunţi şi felicitări 
pentru majorate. 

Cooper îşi şterse palmele asudate pe pantaloni şi scoase 
un pix. Ridică uşor limba pantofului pentru a arunca o privire 
în interior, atent să nu scuture pamântul care începuse să se 
usuce şi să cada de printre despicăturile din talpă. 

— Unde aţi găsit obiectul acesta, domnule Dickinson? 

— Sub Raven's Side. 

Cooper cunoştea bine zona Raven's Side. Era o pustietate 
plină de bolovani, gropi şi vegetaţie crescuta alandala. Toată 
după-amiaza, echipele de căutare înaintaseră destul de lent 
către acea stâncă, de parcă le-ar fi fost sila de perspectiva da 
a fi nevoite să scotocească pe acolo, anticipând glezne sucite 
şi degete rupte. 

— Aţi putea fi ceva mai exact? 

Batrânul paru jignit, ca şi cum cineva l-ar fi acuzat că 
minţea. Cooper începu să se întrebe de ce i se pâruse mai 
răcoare în interior. În ciuda ferestrelor deschise, nu era nici un 
pic de aer în bucătărie. Atmosfera era înăbuşitoare, apăsa- 
toare. Singura raza de lumina paru să se stingă atunci când 
Helen ieși din cameră, mergând să vada cine batuse la uşă. 

— Acolo jos, deasupra apei, e un petic mare de pământ, 
plin cu ferigi şi mărăcini, spuse bătrânul. Pe acolo o plimb eu 
pe Jess, mă înţelegi... 

Cooper fu surprins să audă un hârşâit slab de gheare pe 
pardoseala, chiar lângă piciorul lui. Un labrador negru se uita 
lung la el de sub masă, răspunzând plin de speranţă la auzul 
numelui său. Labele câinelui erau murdare, iar el stătea întins 
pe un număr din Eden Valley Times. Pagina sportivă, după 
toate aparențele. FC Edendale pierduse meciul de deschidere 
a sezonului. 

— Şi nu era decât pantoful ästa sport? Nimic altceva? 

— Eu, unul, n-am văzut altceva. Drept sà spun, Jess l-a 
găsit. Aleargă după iepuri şi alte asemenea vietâţi când 
ajunge prin locurile alea. 

— Bun, spuse Cooper. O să aruncâm o privire în câteva 
minute. Veţi putea să-mi arâtaţi locul exact? 

Helen reveni în încăpere, însoţită de Wragg, care era 
complet epuizat. 

— E... de vreun folos? întreba ea. 

— Vom vedea. Cooper scoase o pungă de plastic din buzu- 
narul din spate şi introduse pantoful înăuntru cu cea mai mare 
grijă, întrebând-o pe Helen: Vrei sa aştepţi puţin aici? Un 
ofiţer superior va dori probabil să discute cu tine. 

Helen aproba printr-o mişcare a capului şi privi câtre 
bunicul ei, însa expresia lui nu se schimba. Chipul îi era de 
piatră, ca al unui bârbat resemnat la gândul că avea să urmeze 
o perioada de suferinţe inevitabile. 

Cooper ieşi din nou în strada şi îşi scoase aparatul de 
emisie-recepţie pentru a contacta sediul diviziei din Edendale, 
unde ştia că detectivul Hitchens aştepta un răspuns. Puse 
punga de plastic în lumină, privind atent la conţinutul acesteia 
în timp ce aştepta ca mesajul să fie transmis. 

Pantoful sport era marca Reebok, mărimea 36, îngust. Iar 
petele maronii de pe bombeu puteau fi foarte bine de sânge. 

Sediul Diviziei E a Poliţiei din Edendale fusese nou 
cândva, prin anii '50, şi chiar îi asigurase arhitectului său un 
premiu pentru servicii aduse comunităţii. Însa în biroul CID 
cei cincizeci de ani de hârţoage putrede, de ţigari fumate pe 
jumătate şi de mâncare proasta îşi lasaseră urmele pe pereţi şi 
mirosul în covoare. De curând, bugetul corpului polițienesc 
din Derbyshire crescuse suficient cât să acopere zugrăvirea 
pereţilor, înlocuirea tocurilor ferestrelor şi instalarea de 
aparate de aer condiţionat în unele dintre birouri. De aseme- 
nea, vechile birouri din lemn fusesera înlocuite cu unele mo- 
derne, mai adecvate computerelor care se odihneau pe ele. 

Detectivul Diane Fry citea buletinele informative. Înce- 
puse prin a se pune la curent cu cele proaspete, sosite chiar în 
ziua respectivă, apoi continuase întorcându-se la cele din 
săptâmânile anterioare. Intenţia ei era aceea de a se familia- 
riza cu toate anchetele care se aflau în curs de desfăşurare în 
cadrul diviziei. Deşi se afla deja în Edendale de aproape doua 
săptămâni, încă se simţea nouă precum stratul de vopsea de 
pe peretele exterior, de lângă fereastră, care, din nu se ştie ce 
motive, refuza sâ se usuce aşa cum trebuia. Toate ferestrele 
din aceasta parte a cladirii dâdeau înspre Poarta C şi spre 
partea din spate a sectorului estic al Clubului de Fotbal 
Edendale, o echipă ce se zbatea în partea inferioară a uneia 
dintre ligi. 

Problema de maximá prioritate în momentul de faţa era 
infracţionalitatea auto din staţiunile turistice locale. Din tonul 
plictisit al unora dintre notițele interne peste care Fry daduse 
absolut întâmplator, se părea câ aceasta fusese întotdeauna 
problema cea mai importantă a Diviziei E în această perioada 
a anului. Mai multe mii de turişti soseau în Rezervaţia 
Naturală Peak District pe timpul verii. aducând cu ei ceea ce 
părea a fi propriul val de infracţiuni, asemenea dârei lăsate în 
urmă de un uriaş vapor de croazieră. Aceşti turişti îşi lăsau 
maşinile în locuri îndepartate, în parcări improvizate pe 
terenuri accidentate, în carierele abandonate sau, pur şi sim- 
plu, la marginea drumului. Invariabil, maşinile lor erau pline 
cu aparate foto, binocluri şi poşete înţesate cu bani, cârţi de 
credit şi Dumnezeu mai ştie ce altceva. În acelaşi timp, 
infractorii ambulanți veniţi din localităţile aflate în 
vecinătatea oraşelor Sheffield, în est, şi Manchester, în vest, 
strabateau zona Peak District tocmai în cautarea unor astfel 
de victime. Erau suficiente câteva minute petrecute pe lângă 
o maşină nesupravegheată, după care hoţii se întorceau în ora- 
şele lor, lasând în urmă o mulţime de turişti buimaci şi multe 
vacanțe compromise. 

Aparent, problema era de nerezolvat. Nu se putea gâsi o 
soluţie pentru ca mesajul să ajunga la urechile proprietarilor 
de maşini, de vreme ce aceştia erau într-un continuu du-te- 
vino — azi unii, mâine alţii, poimâine alţii, şi tot aşa. Date 
fiind resursele modeste ale poliţiei, acesteia îi era imposibil sa 
ţină sub supraveghere zonele vulnerabile. Singura soluţie era 
să îi identifice pe posibilii faptaşi şi så le solicite forțelor de 
ordine din localităţile vecine sa nu îi piardă din vedere. Ceea 
ce însemna a trăi cu speranţa. 

Diane Fry privi în partea opusă a încăperii, la detectivul 
Rennie. Vorbea la telefon. Şi facea asta de ceva vreme. Nu 
putea auzi ce spunea, dar era aproape sigura că în tot timpul 

asta el nu-și luase nici măcar o singură notiță cu pixul acela 
pe care îl tot rodea în dinţi. Avea umeri masivi şi ceafa 
groasă; era fundaş veteran din echipa divizionala de rugbi, 
după cum aflase din conversaţia lui cu unul dintre ceilalți 
poliţişti. Mai ştia că numele de botez al lui Rennie era David 
şi că era căsătorit şi avea doi copii adolescenți. 

Devenise foarte rapid conştientă de faptul ca el o cântărea 
viclean din ochi, din laterală, câ privirile lui alunecau spre ea 
atunci când credea că ea nu-l vedea. Observase în trecut că 
aceasta era o tentativă obişnuită de a face o primă manevră 
câtre o colegă de rang inferior, manevră menită să culmineze 
cu o aventură la birou în toată regula. Mulţi bărbaţi, desigur, 
nu treceau de aceste prime semne — ele erau mai degrabă un 
indiciu al speranţei decât al intenţiei. Însa mai existau şi alții 
care erau o adevărată pacoste, iar Fry nu îşi putea da seama 
deocamdată din ce categorie facea parte Rennie. Cu toate 
astea, era bine câ fusese avertizată, astfel încât să poata 
decide ea însăşi când venea momentul să-i aplice lovitura de 
graţie. Aventurile cu colegii de serviciu nu făceau parte din 
planurile ei. Nici vorba de aşa ceva! 

Observase că Rennie nu făcea eforturi să pară ocupat, 
chiar dacă în momentul acela undeva, în cladire, se afla un 
inspector-şef care ar fi putut oricând să intre în birou. 

— Domnule sergent? îl aborda Fry atunci când, în sfârşit, 
puse telefonul înapoi în furca. 

Rennie privi în jur, ca şi când ar fi fost surprins de faptul 
că ea se mai afla încă acolo. Apoi zâmbi, schimonosindu-şi 
faţa până când aproape câ îi făcu cu ochiul. Purta o cravata de 
un verde-închis, cu un model mic, auriu, iar costumul avea o 
croială potrivită pentru umerii sâi masivi, însă nu fusese 
curâţat în ultima vreme. Scoase o lamă din guma lui de 
mestecat obişnuită, gest din care Fry dedusese că, probabil, 
era fost fumator. 

— Ce pot face pentru tine, Diane? 

— Am aici un proiect referitor la cifrele infracţionalitaţii 
auto... 

— Aşa...? 

— Ma întrebam dacă s-a făcut vreo verificare pe calcula- 
tor. Dacă s-a stabilit vreo corespondenţă între momentele în 
care au avut loc infracțiunile şi locurile unde s-au petrecut 
acestea. Dacă există o analiză a modurilor de operare. Am 
putea realiza un model computerizat. 

— De regula, Ben Cooper se ocupă de chestiile astea, o 
informa Rennie. Te-aş sfatui să nu te amesteci în ceea ce e pe 
calculator până nu vorbeşti cu el. 

— Un model computerizat ne-ar putea dezvalui o serie de 
predicții, ar putea sugera amplasamente-cheie. Merită o 
încercare, domnule sergent... 

— Ţi-am spus, vorbeşte cu Ben. A fost trimis la Moorhay, 
dar ar trebui să se întoracă la birou ceva mai târziu, slava 
Domnului! 

Fry auzise numele lui Ben Cooper pomenit de mai multe 
ori în prima ei săptămână de lucru în Edendale. Aparent, 
omul ăsta era o întruchipare a tuturor virtuţilor posibile, unul 
care le ştia pe toate. Detectivul Cooper cunoştea zona ca pe 
palma mâinii sale, spuneau cei de pe aici. Le cunoştea 
pe toate lichelele de prin partea locului şi chiar şi pe familiile 
lor, se mai spunea. În afară de asta, ştia cum funcționau toate 
sistemele din biroul CID. Ştia exact cum trebuiau completate 
tonele de hârţoage care îi buimaceau complet pe alţi detectivi. 
Mai nou, se părea că era singura persoană capabilă să 
foloseasca un calculator. Însa Diane Fry avea o calificare în 
tehnologia informaţiei şi absolvise un curs de analiza a infor- 
maţiilor secrete la Facultatea Naţională de Studiu al 
Criminologiei, din Bramshill. Cu prima ocazie, avea să le 
arate ea cine ştia să folosească un calculator pe aici! 

Deocamdată însă, se hotâri să încerce o altă abordare. 

— Cineva de la NCIS! a scris un proiect pe tema asta, 
acum câteva luni. Ni s-a vorbit despre el când eram la 
Bramshill. 

— Serios? 

Rennie nu părea deloc impresionat. 

— Serviciul Naţional de Informaţii în Domeniul 
Criminologiei. 

— Ştiu şi eu ce înseamnă NCIS, mulţumesc. 

— Må întrebam dacă a fâcut cineva vreun studiu pe tema 
asta. Nu vâd nici o menţiune în documentaţie. Poate că 
grupul de proiect a mers pe firul ăsta pâna la capat? 

— Ma îndoiesc. 

— O sä verific eu, dacă vreți, domnule sergent. 

Rennie deveni posac, trase de nodul cravatei, scotoci pe 
birou în cautarea unei bucâţi de hârtie şi ridică receptorul 
pentru a forma un alt număr. 

— Ce spuneți, domnule sergent? 

— Ma rog, dacă ţii neapărat... 

Fry îşi facu o notiţă pentru sine în agendă şi o însemnă cu 
un asterix. Apoi, puse deoparte rapoartele privind infrac- 
ționalitatea auto şi luā comunicatul de dimineaţă, legat de fata 
aceea dispărută, Laura Vernon. ÎL parcursese deja o data şi 
reţinuse toate detaliile, de altfel foarte sumare. 

Avea o memorie excelentă pentru lucruri de genul asta. 
Ştia cu exactitate cu ce era îmbrăcată fata atunci când fusese 
văzută ultima oară — ştia inclusiv despre bikinii albaştri şi 
despre pantofii sport marca Reebok, mărimea 36, înguşti. 
Daca ar fi fost primul detectiv care ar fi dat peste vreunul din- 
tre aceste obiecte, știa cu siguranţă că l-ar fi recunoscut fără 
întârziere. Dar, desigur, mai întâi de toate ar fi trebuit să facă 
parte din echipele de cautare. 


1 National Crime Intelligence Service 

Toţi angajaţii disponibili fusesera deja convocați pentru 
sarcina găsirii Laurei Vernon. Mai precis, toţi angajaţii cu 
excepţia detectivului Diane Fry şi a sergentului-detectiv 
David Rennie. Fry era nou-venita în departament, şi era nor- 
mal så fie aşa. Dar cu ce greşise David Rennie? În momentul 
de faţa, el se ocupa de delictele cotidiene în cadrul Diviziei E, 
iar Fry reprezenta echipa lui. Nu părea o combinaţie cu prea 
mari şanse pentru anihilarea valului infracţional. Pâna una- 
alta, nici măcar nu-şi dădeau silința. 

Fry se ridică de la birou şi merse sâ verifice dosarul cazu- 
lui Laurei Vernon. Cu toate ca ancheta începuse cu mai puţin 
de 48 de ore în urmă, dosarul căpata deja proporţii. Meca- 
nismele unei anchete majore începeau să intre în acţiune, 
chiar daca deocamdată nu se putea vorbi oficial despre 
ancheta unei crime — cel puţin pâna nu era gasit cadavrul. 
Fără îndoială, existau multe cazuri de adolescente care 
fugeau de acasa. De cele mai multe ori, ele se întorceau acasă 
după câteva zile, flamânde şi copleşite de ruşine. Laura avea 
bani — părinţii ei estimaseră cå ar fi putut avea cel mult treizeci 
de lire în poşetă; în mod cert, nu era genul de fată care să duca 
lipsa de bani. Însa nu luase cu ea haine şi alte obiecte per- 
sonale. Acesta era un amânunt semnificativ. 

În afara de asta, mai existau alte doua motive pentru care 
reacţiile nu se lăsaseră aşteptate în acest caz. Unul era acela 
că, potrivit relatării unui martor, Laura discutase cu un tânăr 
neidentificat în spatele casei ei, cu puţin înainte de momentul 
dispariţiei. Fusese ultima oară când cineva o văzuse pe fata — 
şi de atunci trecuseră aproape doua zile. 

Celălalt motiv urgent — care nu fusese menţionat în dosar, 
dar care devenea evident după parcurgerea rapoartelor — era 
uciderea cu câteva săptămâni în urmă a tinerei Susan Edson, 
în vârsta de şaisprezece ani. Crima, încă nerezolvată, avusese 
loc pe raza de jurisdicție a Diviziei B, undeva în vecinatate. 

Toată lumea ştia cà, într-o anchetă, primele două sau trei 
zile erau vitale, daca până la urmă se dovedea a fi vorba 
despre o crimă sau despre o altă infracţiune gravă. În primele 
şaptezeci şi două de ore, amintirile martorilor sunt încâ 
proaspete, iar fâptaşul nu va fi avut prea mult timp la dis- 
poziţie pentru a se descotorosi de probe şi pentru a-și construi 
un alibi. În acelaşi timp, o acţiune mai rapida însemna mai 
multe şanse de a o gasi pe Laura Vernon în viaţă. 

Fry constată cu interes câ poliţiei i se oferise de la bun 
început numele unui „potenţial“ făptaş. Un tânar pe nume 
Lee Sherratt fusese indicat de părinţii fetei şi fusese inter- 
vievat de poliţişti la o prima trecere în revista. Negase ca el 
ar fi fost tânarul văzut discutând cu Laura, însă alibiul lui nu 
putea fi dovedit. Cazierul lui Sherratt fusese scos din evidenţa 
naţională computerizată a poliţiei — câteva infracţiuni 
maârunte, unele înfăptuite pe când era minor. Nu era cine ştie 
ce, dar era suficient pentru ca numele lui să rămână în frun- 
tea listei suspecţilor până când se descopereau dovezile nece- 
sare pentru a putea fi eliminat. 

Conform rapoartelor, un inspector în uniforma de la 
Grupul de Asistenţă Operaţională răspundea acum de 
căutările desfăşurate la sol. Inspectorul Paul Hitchens era 
ofiţerul de investigaţii din partea CID, el urmând să îi dea 
raportul detectivului-inspector şef Stewart Tailby. Ofițerii tre- 
cuseră deja pe la toate casele din satul Moorhay, de vreme ce 
tot nu erau foarte multe. Toţi prietenii şi rudele despre care se 
ştia în zonă fuseseră vizaţi de anchetă. Nici urmă da Laura 
Vernon, nici un fir care să ducă la un eventual loc în care 
aceasta s-ar fi putut afla. 

Cercetarea meticuloasă, centimetru cu centimetru, a 
împrejurimilor provinciale era deja în plină desfaşurare. 
Ofiţeri: care aveau zi liberă fuseseră chemaţi la serviciu, 
echipele cu câini utilitari erau scoase pe teren, iar elicopterul 

survola zona. Paznicii Rezervaţiei Naturale şi trupele jan- 
darmeriei participau la căutari, iar salvamontiştii erau undeva 
sus, pe terenurile sterpe de deasupra satului. Şi, fireşte, 
Domnul Detectiv Perfect era el însuşi la Moorhay. Prin 
urmare, cazul era rezolvat. 

Fry îl cunoscuse pe inspectorul Hitchens încă din prima 
zi de lucru. Era şeful ei de la CID — după sergentul Rennie, în 
orice caz. Dar ea ajunsese deja la concluzia că Rennie nu 
conta prea mult. Hitchens era mai tânâr decât sergentul şi mai 
bine educat. Aşadar, fusese avansat de timpuriu; probabil câ 
era un absolvent care evoluase rapid în carieră, aşa ca ea. Cu 
siguranţă fusese predestinat unor idealuri mai nobile, iar 
vocea lui era ascultată de mai mulţi ofiţeri de rang superior. 
Fry îşi dorea cu patimaă să fie în mijlocul evenimentelor, într-o 
investigaţie de proporţii, la dreapta inspectorului Hitchens, să 
aibă şansa de a impresiona. Nu avea intenţia să mai piardă 
prea mult vremea prin birou, uitându-se pe statisticile privind 
infracţionalitatea auto. Ancheta unei crime era exact ceea ce-şi 
dorea. Însă ocazia se ivise prea curând, cât ea era încă noua. 
Aşa se şi explica prezenţa ei în acest birou, alături de Rennie. 

În orice caz, într-o oră sau două, căutările Laurei Vernon 
aveau să se încheie. Chiar daca erau în luna lui august, însera- 
rea avea să cadă până la urmă peste dealuri, iar bărbaţii şi 
femeile din echipele de câutare aveau să se împrâşiie şi să 
plece abâtuţi pe la casele lor. A doua zi aveau să apară 
anunţuri în ziare şi la televizor, şi voluntarii civili aveau să se 
strângă şi să îngroaşe rândurile echipelor de câutare. 

Fry ştia că avea două alternative: fie să stea relaxata şi 
să-şi umple timpul până când Rennie considera că a venit 
momentul potrivit să-i aloce nişte sarcini, fie să spună tot 
ce avea pe suflet, să preia iniţiativa, să înceapă să arate din 
ce aluat era făcuta. Se abţinu însa. Acum nu era momentul — 
trebuia să ajungă într-o poziţie mai avantajoasa. Până 

una-alta, sergentul Rennie nu merita efortul ei de a încerca 
să-l impresioneze. 

Chiar atunci uşa se deschise, iar inspectorul Hitchens 
baga capul înăuntru. 

— Pe cine avem noi aici? A, da... 

Paru dezamăgit, precum un căpitan rămas să aleagă din- 
tre jucătorii pe care nu şi-i doreşte nimeni atunci când se 
alcătuiesc echipele. Hitchens era în camaşă, având manşetele 
răsucite câţiva centimetri deasupra unor încheieturi puternice, 
acoperite cu păr negru, sârmos. Avea în jur de treizeci de ani 
şi părea în permanenţă gata să zâmbească. Fry îi surprinse 
privirea, apoi se uită la Rennie, care nu se mişcase decât atât 
cât să-şi dea jos piciorul de pe birou. 

Hitchens înclină din cap. 

— Eşti de acord să păzeşti fortul o vreme, Dave? 

— Domnule... 

Fry sări în picioare nerăbdătoare. 

— Unde mergem, domnule? Este vorba despre fata 
disparută, Laura Vernon? 

— Păi, despre cine altcineva? Da, am fost anunţaţi tele- 
fonic că s-a găsit ceva. Avem un om de încredere la faţa locu- 
lui, care tocmai face verificările necesare, dar, după toate 
aparențele, e de bine. Poţi fi gata în două minute? 

— Voi fi. 

După plecarea inspectorului, Diane Fry se întoarse la 
biroul ei, să strângă rapoartele privind infracţionalitatea auto. 
Avu grijă să se întoarcă cu spatele la Dave Rennie. pentru ca 
acesta să n-o vadă zâmbind. 


Localitatea Edendale era situată într-o vale largă, în 
spaţiul dintre cele doua jumătăţi distincte ale regiunii Peak 
District. Pe una din părţi, dealurile line de piatră de calcar şi 
vâicelele împâdurite ale Vârfului Alb se întindeau până 

dincolo de Bakewell şi Wyedale, pătrunzând în raza de juris- 
dicţie a Diviziei B şi dincolo de hotarele comitatului 
Staffordshire. De cealaltă parte, se întindeau terenurile sterpe 
cu piatră de gresie, sălbatice şi pustii, ale Vârfului Întunecat — 
o zonă foarte slab populată, unde pantele înalte ale dealurilor 
Mam Tor şi Kinder Scout aparau lacurile de acumulare tăcute 
şi îndepartate de sub Trecătoarea Şerpilor. 

Era unul din cele două oraşe situate pe teritoriul 
Rezervaţiei Naturale Peak District. Celalalt era Bakewell, 
aflat la câţiva kilometri mai înspre sud, unde îşi avea sediul 
una dintre secţiile Diviziei E. Alte localităţi — precum 
Buxton, unde se afla sediul central al Diviziei B — fuseseră 
scoase în mod intenţionat în afara Rezervaţiei Naturale, atunci 
când se stabiliseră graniţele acesteia. 

În dreptul localitaţilor Buxton, Matlock şi Ashbourne, 
hotarul făcea ocoluri largi. Însă Edendale era situat prea 
departe printre dealuri ca să poată fi ocolit. Ceea ce însemna 
că regulamentul restrictiv al Rezervaţiei Naturale Peak 
District se aplica şi în cazul oraşului în aceeaşi măsură în 
care se aplica versantului Mam Tor sau grotelor Blue John 
din Castleton. 

Diane Fry încă mai studia geografia oraşului şi a văii. 
Până în momentul de faţă se familiarizase numai cu zona din 
imediata vecinătate a casei victoriene de la periferia localitații 
Edendale, unde închiriase un apartament la etajul întâi, şi cu 
strazile din preajma secţiei — inclusiv cu panorama tribunelor 
clubului de fotbal Edendale. Însă era conştientă de faptul că, 
orice cale ar fi ales spre ieşirea din Edendale, singura soluţie 
era să urce — peste dealuri, câtre câtunele de pe terenurile 
sterpe sau către satele din valea vecină. 

Fry era o şoferiţă bună, fiind instruită la şcoala de şoferi 
a Poliţiei din West Midlands să manevreze vehicule de 
urmărire. Însa inspectorul Hitchens alese sa conducă el şi o 

luară spre ieşirea din oraş, câtre uriaşa movila de teren arid 
care desparţea localitatea Edendale de valea vecină. 

— Este vorba despre un singur pantof... spuse Hitchens. 

— Un pantof sport? întreba Fry. Reebok, mărimea 36? 

Inspectorul o privi surprins, ridicând o sprânceană. 

— Văd că eşti la curent cu cazul Vernon. 

— Da, domnule. 

— De la bun început a existat posibilitatea så i se fi întâm- 
plat ceva, dar părinţilor nu poţi să le spui asta. Avea bani la 
ea, însă nu luase nimic altceva. I-am contactat deja pe toţi 
prietenii şi toate cunoştinţele ei. Nimeni nu ştie nimic. Mi-e 
teamă cå ne putem aştepta oricând să-i apară cadavrul pe 
undeva. E inevitabil. 

— Ce fel de fată este? 

— A, provine dintr-o familie înstărită, cu o situaţie 
liniştitoare. Nu i-a lipsit niciodată nimic, aş spune eu. 
Urmează cursurile unei şcoli particulare, High Carrs, iar la 
anul trebuie să-şi dea examenele GCSEI. Ia lecţii de pian. 
Are un cal pe care i l-au cumpărat părinţii şi care este ţinut la 
nişte grajduri situate chiar la ieşirea din Moorhay. Uneori par- 
ticipă la concursuri de echitație. 

— Sarituri peste obstacole? 

— Bânuiesc că da. 

— Şi se pricepe la ceva din toate astea? 

Hitchens se uită la ea şi dădu din cap aprobator. 

— Dacă e să le dăm crezare părinţilor, e perfectă în tot ce 
face. Va intra cu siguranţă la Oxford sau la Cambridge şi îşi 
va lua licenţa, dar nu e exclus ca mai târziu să aleaga să 
urmeze o carieră de muzician. Asta bineînţeles daca nu 
| General Certificate of Secondary Education — o serie de examene de aptitu- 


dini la care sunt supuşi elevii de gimnaziu din Anglia, Ţara Galilor şi Irlanda de 
Nord, între 14—16 ani. (n.tr.) 

cumva câştigă între timp aurul olimpic. Prietenii ei sunt de 
altă părere. 

— Băieți? 

— Desigur. Cum altfel? Totuşi, mami şi tati neagă zvo- 
nurile astea. Ei spun că fata lor e prea ocupată cu studiile, cu 
echitaţia şi aşa mai departe. Dar treptat, treptat dăm de urma 
iubiţilor ei. 

— Certuri acasă? Chestii de genul asta? 

— Nimic. Cel puţin... 

— ... Aşa declară părinţii. Am înţeles! 

— Exact! 

Hitchens zâmbi din nou. Lui Fry îi plăcea când îi zâm- 
beau ofiţerii de rang superior, dacă aceştia aveau motive înte- 
meiate să o faca. Privi la mâinile lui, care se odihneau pe 
volan. Erau mâini puternice, cu unghii curate şi tâiate îngri- 
jit. Vazut din profil, nasul lui era puţin cam mare. Avea ceea 
ce se numea „un nas roman“. Dar pentru un bârbat acest 
aspect nu reprezenta câtuşi de puţin o problemă — denota tărie 
de caracter. Se uită din nou la mâna lui stânga. Nu purta 
verighetă. Dar abia acum observă o cicatrice albă care traver- 
sa articulațiile din mijloc a trei dintre degete. 

— Părinţii spun că Laura a fost la cumpărături cu mama ei 
în după-amiaza aceea, o informa Hitchens. Au fost la De 
Bradelei Centre, în Belper. 

— Ce e acolo? 

— A, haine... spuse el vag. 

— Tati nu le-a însoţit? 

— Nu cred că e genul lui preferat de activitate. În orice 
caz, femeile se duseseră să-i cumpere un cadou pentru ziua de 
naştere, aşa că nu şi l-ar fi dorit prin preajmă, nu? A rămas 
acasă pentru a ajunge la zi cu sarcinile de serviciu. Graham 
Vernon conduce o afacere de consultanţă financiară, despre 

care spune că merge ca pe roate. Oamenii ăştia chiar par sa nu 
aibă grija zilei de mâine. 

— Şi după ce s-au întors acasă? 

— Era în jur de cinci şi jumătate când s-au întors. Înca era 
foarte cald, aşa că Laura s-a schimbat şi a ieşit în grădină pen- 
tru o vreme. Nu s-a întors la masa de seară, de la şapte şi 
jumătate. Atunci au început părinţii să intre în panică. 

Fry îl admira pentru faptul că reţinuse toate detaliile şi le 
putea reda acum fără nici un efort. Evident, Hitchens avea 
genul acela de memorie care era foarte apreciat în poliţie în 
ziua de azi. Mulţi poliţişti n-ar fi putut repeta informaţiile fára 
să le citească de undeva, din notițele lor. 

— Părinţii îşi asigură alibiul unul altuia? 

— Da. 

— Dar ea a fost vazuta discutând cu un tânar înainte să dis- 
pară, nu? 

— Bravo, Diane! Da, am luat legătura cu o doamnă care 
ieşise să culeagă flori de câmp, la marginea tufişurilor din 
vârful Razorului. Este membră a Institutului Femeilor şi ajută 
la crearea ornamentelor pentru împodobirea unei fântâni! din 
Great Hucklow. I-a fost ruşine să recunoască acest lucru, dacă 
poți să-ţi imaginezi! Credea cå am putea s-o arestâm pentru 
furt de flori de câmp. Copiii ei îi spuseseră că asta era o crimă 
împotriva mediului înconjurător. Se pare însă că împodobirea 
acelei fântâni era suficient de importantă pentru a o determina 
s-o apuce pe cai greşite. În orice caz, a venit în întâmpinarea 
noastră, şi, cu ajutorul unei fotografii, a identificat-o pe Laura 


1 Împodobirea fântânilor este un obicei practicat în regiunile rurale ale Angliei, 
cu precădere în zona Peak District, comitatul Derbyshire. El constă în 
împodobirea fântânilor, a izvoarelor sau a altor surse de apă cu diverse modele — 
de regula pe teme religioase — realizate din petale de flori. Se spune câ acest obi- 
cei îşi are originile în tradiţia păgână. Alte voci susţin însa ca el este asociat cu 
perioada Ciumei Negre. când oamenii îşi exprimau astfel recunoştinţa pentru 
apa pură pe care o gaseau numai în anumite fântâni. (n.tr.) 

Vernon ca fiind fata pe care o văzuse. Pe baiat însă nu l-a 
putut descrie. Era prea departe. 

— Şi acum a aparut pantoful asta... 

— Da, asta-i tot ce avem deocamdată. Dar se pare cå am 
dat de un fir. ÎI avem pe Ben Cooper la faţa locului — a făcut 
parte dintr-una dintre echipele de căutare. Ben are fler. 

— Sunt convinsă. 

— A, l-ai cunoscut deja pe Ben Cooper? Numai ce s-a 
întors din concediu astazi. 

— N-am avut ocazia să-l cunosc, însă i-am auzit pe ceilalți 
discutând despre el. 

— Am înţeles. 

Hitchens nu mai zise nimic vreme de câteva minute, 
răstimp în care încercă să treacă de o râscruce pe unde 
camioane grele goneau zgomotos la intervale regulate, 
aşternând pe marginea drumului un strat de praf de calcar. 
Fry încercă să-i citească gândurile, întrebându-se dacă spu- 
sese ceva ce nu-şi avea rostul. Dar era sigură pe capacitatea 
ei de a nu-şi trăda emoţiile prin voce. Făcuse grele şi îndelun- 
pate exerciţii în acest sens, iar acum, din câte simţea ea, vocea 
ei suna întotdeauna pozitiv. 

— Şi ia spune-mi, Diane, cum merge treaba? Te adaptezi 
bine în biroul de la CID? 

— Foarte bine, domnule. Pe aici, unele lucruri se fac altfel 
decât m-am obişnuit eu, dar până acum nu există nici un 
aspect cu care să nu mă fi acomodat din mers. 

— Perfect! Dave Rennie se poartă frumos cu tine? 

— Nu mi-a făcut probleme, răspunse Fry. 

Observa ca, de când era singură în maşină cu inspectorul, 
acesta începuse să o tutuiască. Îi placea să ţină evidenţa aces- 
tor lucruri, în eventualitatea că ele aveau o semnificaţie mai 
profundă. Poate reușea, la rândul ei, să renunţe la apelativul 
„domnule“, să vadă dacă obținea efectul dorit — o apropiere 

ca între colegi, în locul relaţiei distante dintre un superior şi 
un subaltern. Însă nu avea sa meargă mai departe. 

— Nu găseşti că Derbyshire este prea tăcut, dupâ ce ai 
petrecut o vreme în West Midlands? 

— E o schimbare plăcută, spuse Fry. Dar sunt convinsă că 
şi Divizia E are provocările ei. 

Hitchens râse. 

— Celelalte divizii îi spun „E de la Easy Street“l. 

Fry aflase deja de la noii ei colegi că localitatea Edendale 
fusese aleasă ca sediu central al Diviziei E, în defavoarea 
unor localităţi precum Bakewell sau Matlock, din raţiuni 
pur... alfabetice. Era una dintre ciudăţeniile sistemului 
polițienesc din Derbyshire ca diviziile teritoriale să îşi aibă 
sediul central în localităţi a căror denumire începea cu litera 
potrivită. Astfel], Divizia A era amplasată în Alfreton, Divizia 
B — în Buxton, Divizia C — în Chesterfield, iar Divizia D — 
în Derby. 

Prin urmare, ar fi fost de neconceput ca Divizia E sa fie 
situată în Bakewell sau în Matlock. Ar fi fost o ofensa gravă 
împotriva ordinii instituţionale. De fapt, dacă n-ar fi existat 
deja o localitate numită Edendale, vreun specialist în PR 
dintr-un birou al sediului teritorial ar fi fost nevoit să inven- 
teze una. 

— Eu mă gândeam mai degrabă la viaţa socială, explică 
Hitchens. Edendale nu este tocmai capitala europeană a 
cluburilor de noapte. E un pic cam anost pentru cineva venit 
din Birmingham, presupun. 

— Cred că depinde foarte mult de ceea ce cauţi. 


l Aluzie la comedia din 1917, realizata de Charlie Chaplin, a cărei acţiune se 
desfaşoară pe o strada similară celei unde s-a născut Chaplin însuşi —o lume lip- 
sită de speranţa, o lume a bandelor de răufăcători, a violenţei domestice, a 
alcoolicilor, unde autorităţile — reprezentate de Biserică şi Poliţie — nu reuşesc să 
facă faţă. (n.tr.) 

El se întoarse să o privească, în timp ce mâinile sale se 
odihneau dezinvolt pe volanul maşinii. 

— Şi, mai exact, ce anume caută Diane Fry? 

Chiar aşa, ce anume? 

Exista un singur lucru pe care Diane era dispusă să-l 
recunoască faţa de ea însăşi. Poate că nu era tocmai ceea ce 
ar fi aşteptat el så audă. Dar era un lucru pe care trebuia să-l 
afle, mai bine acum decât mai târziu. 

— Îmi doresc să avansez în carieră, admise ea. 

— A! 

Ridică din sprâncene, surprins, iar un zâmbet îi lumină 
faţa. Aràta destul de bine, şi, în plus, nici nu purta verighetă! 

— Sunt bună în meseria mea, continuă ea. O să fac tot 
ce-mi stă în puteri să fiu promovată. Asta e important pentru 
mine. Cel puţin în momentul de faţa. 

— Mi se pare corect. Îmi place sinceritatea ta. 

Şoseaua principală câtre Buxton urca şi urca până când 
ajungea la un platou unde carierele de piatră de calcar concu- 
rau cu pârloagele ca decor de fundal. Aici se gâsea o câr- 
ciumă bine plasată, numită Farul, care oferea nişte privelişti 
spectaculoase asupra a două vâi din vecinătate şi asupra 
dealurilor de dincolo de ele. Hitchens coti, ieşind de pe şosea 
înainte să ajungă în dreptul carierelor, şi începură să urce şi să 
coboare uşor peste dealuri şi văi mai mici, ca într-o călătorie 
lină cu un montagnes russes, coborând treptat către Wyedale. 
Din când în când, porţile unor ferme pâlpâiau pe lângă ei, 
lăsate în urmă de viteza maşinii, cu indicatoarele lor albe cu 
negru care făceau reclamă la cirezile de vaci de lapte şi la 
grămezile de baloţi de paie rotunzi, uriaşi, ori la silozurile 
învelite în plastic negru ce zăceau pe câmp, dincolo de 
zidurile de piatră. 

— Ţi-am văzut dosarul, desigur, admise Hitchens. Nu-i 
rău deloc. 

Fry aprobă printr-o mişcare a capului. Ştia că nu era rău. 
Ba era chiar al dracului de bun! Rezultatele ei la examene o 
Situaseră întotdeauna printre cei mai buni. Evoluţia ei după 
transferul la CID fusese una spectaculoasă. Avusese un 
început de carieră promiţător în West Midlands, iar cei de 
acolo o pregătiseră pentru lucruri măreţe; oricine putea să 
vadă asta. 

— Pacat că a trebuit sa pleci din vechea instituţie, spuse 
Hitchens. 

Ea nu zise nimic, aşteptând comentariul pe care era con- 
vinsă că urma să-l auda. 

— Dar e de înţeles. Date fiind circumstanţele. 

— Da, domnule. 

Date fiind circumstanţele. Exact aşa încerca şi Fry să 
vadă lucrurile acum. „Circumstanţele.“ Era un cuvânt nemai- 
pomenit de rezervat şi de obiectiv. Circumstanţele erau ceea 
ce aveau alţii, nu erau ceva care îţi întorcea viaţa pe dos, îţi 
nimicea respectul de sine şi ameninţa să distrugă tot ceea ce 
avuseseşi vreodată mai scump. Nu te puteai supara pe cir- 
cumstanţe. Puteai doar să-ţi continui viaţa şi să te concentrezi 
asupra lucrurilor mai importante... Date fiind circumstanţele. 

Acum mergeau de-a lungul unei creste, având un perete 
abrupt pe una din părți, cu pante pline de bolovăniş ce cobo- 
rau până la un pârâiaş micuţ. Treptat, priveliştea se pierdu 
printre copaci. Ici-colo mai vedeai câte o casă retrasă de la 
şosea, însă nu toate erau ferme funcţionale. 

— Şi totuşi, n-au existat consecinţe neplăcute? întrebă 
Hitchens. 

Fry nu-l putea învinovăţi pentru faptul că încerca marea 
cu degetul. Se aşteptase ca, mai devreme sau mai târziu, să se 
ajungă şi la asta. Subiectul fusese atins, desigur, la interviul 
ei de angajare, iar ea răspunsese la toate întrebările acelea, 
atent formulate, cu replicile potrivite, cât se poate de rezonabile 

şi de lipsite de orice urma de emoție. Însa era imposibil ca a- 
ceastă poveste să nu ramână întiparită tocmai în mintea acelo- 
ra de care depindeau perspectivele ei de avansare — aşa, ca 
inspectorul Hitchens, de pilda. Era încă un obstacol pe care se 
vedea nevoită să-l depăşeasca. 

— Absolut nici una, răspunse ea. Am lasat totul în urmă. 
Nu mă mai gândesc la asta. Nu-mi doresc decât să merg mai 
departe cu meseria mea. 

— E unul dintre riscurile meseriei, nu? Vine cu restul la 
pachet? 

— Presupun că se poate spune şi aşa, domnule. 

El înclină din cap, satisfăcut. Pentru o fracțiune de se- 
cundă, Fry se întreba cum ar fi reacţionat el dacă ea ar fi pro- 
cedat aşa cum o îndemnase un scurt puseu de furie, undeva 
adânc în sinea ei — dacă ar fi ţipat, dacă ar fi strigat, dacă ar 
fi tăbarât cu pumnii asupra lui, să-i şteargă zâmbetul acela 
superior de pe chip. Se simţi mândră ca nu mai avea astfel de 
izbucniri; învățase să-şi stăpânească acel puseu de furie, să-l 
tina ferecat cu grijă şi sa nu-i mai dea drumul. 

Casele începură deodata să se înmulţeasca pe ambele 
părţi ale şoselei, cu toate că nu existase nici un indicator care 
să anunţe intrarea în vreun sat. Undeva departe, în dreapta, 
era o şcoala mică; se mai vedeau şi nişte ferme transformate 
în ateliere meşteşugăreşti şi un oficiu poştal micuţ, sătesc, ca- 
re făcea corp comun cu un magazin, la capătul unui. şir de 
case. Deasupra acoperişurilor caselor se zarea turnul patrat 
al unei biserici, înconjurat de castani şi de paltini înalţi 
şi bătrâni. 

Ajunseră în dreptul unei grămezi de maşini şi dube par- 
cate pe o alee pietruită. De îndată ce Hitchens parcă, agen- 
tul Wragg îşi făcu apariţia, asudat, la geamul maşinii. 
Strângea în mână o pungă de plastic în care era un pantof 
sport marca Reebok. 

— Wragg? Unde e detectivul Cooper? 

— Individul ăla în vârsta îi arată unde a găsit pantoful, 
domnule. 

— Ce e în mintea omului astuia? Ar fi trebuit să ne 
aştepte... spuse Hitchens. 

— Tipul ala n-a vrut să mai aştepte. A spus că e seara lui 
de domino şi că ori ne arată acum, ori nu ne mai arată nimic. 

— Seara de domino? 

Wragg paru jenat. 

— Chiar lăsa impresia că vorbea serios, explică el. 


Porțiunea de potecă arăta aproape identic cu oricare alta. 
Avea un strat uscat de pământ plin de colb, în care erau încas- 
trate rădăcini răsucite de copaci, ce ieşeau la suprafaţă, 
formând trepte în zonele mai abrupte. Pe ambele parți erau 
stejari şi mesteceni căţărându-se de-a lungul pantei, cu tufe 
dese de ferigă crescute în jurul trunchiurilor lor. O grămadă 
dezordonata de bolovani uriaşi zacea pe jumătate ascunsă 
printre tufele de ferigâ, asemenea ruinelor năpădite de 
buruieni ale unui templu din Epoca de piatră. Păsările treceau 
în viteză printre tufişuri, cântându-şi sirenele de alarma, iar 
pe fundal se auzea susurul constant al unui pârâu ce curgea 
rapid la vale. 

— Mda, cam pe-aici, spuse Harry. 

— Sunteţi sigur? 

— Aşa socotesc eu. 

Ben Cooper nu prea ştia ce să creadă despre Harry 
Dickinson. De regulă, putea citi o emoție oarecare la oamenii 
cu care intra în contact în asemenea situaţii. Ei erau adesea 
supăraţi, îngroziţi, furioşi sau chiar complet răpuşi de şoc şi 
de durere. Aceştia erau cei pentru care crimele violente erau 
ceva nou şi înfricoşător, cu care nu mai avuseseră de-a face 
niciodată în viaţa lor de până atunci. Câteodată mai întâlnea 

şi oameni care trădau o stare de nervozitate sau care deveneau 
agresivi în mod inexplicabil. Şi acestea erau nişte reacţii 
interesante, ele fiind, de cele mai multe ori, primele semne ale 
vinovăţiei. Învăţase să detecteze aceste semnale la oamenii cu 
care avea de-a face. Considera că această capacitate era strict 
legată de instinctele unui bun detectiv. 

Şi totuşi, Harry Dickinson nu trădase nici un fel de 
emoție, nici acasă, de faţă cu soţia şi cu nepoata lui, dar nici 
aici, stând alături de Cooper în locul în care el şi câinele lui 
găsiseră pantoful sport pătat de sânge. 

Atât cât durase coborârea pe potecă până la poalele 
stâncii Raven's Side, Harry mersese în faţă, tăcut şi băţos, cu 
spatele drept şi balansându-şi braţele într-un ritm constant. 
Nu scosese o vorbă de când plecaseră, comunicând doar 
printr-o uşoară înclinare a capului atunci când poteca ajungea 
la o cotitură. Era ca şi cum bătrânul fusese închis bine într-un 
trup care se transformase în stană de piatră. Cooper şi-ar fi 
dorit să treacă în faţa lui, pentru a încerca să descifreze ceva 
în privirea bătrânului. 

— Domnule Dickinson, înţelegeţi că Laura Vernon ar 
putea să zacă undeva în apropiere, grav rânită? 

- Da. 

— Sau poate chiar moartă? 

Harry întâlni privirea lui Cooper. Ce fusese oare expresia 
aceea fugară care i se citise în ochi pentru o fracțiune de 
secundă? Amuzament? Nu, batjocura. O stare de nervozitate 
provocata de o asemenea risipă de cuvinte. 

— Nu sunt tâmpit. Ştiu cum stă treaba. 

— Este extrem de important să aflăm locul exact unde aţi 
găsit pantoful, domnule Dickinson. 

Harry scuipă în iarbă şi îşi îngustă privirea când se uită în 
direcţia soarelui aflat la asfinţit, precum un indian Care caută 
o urmă. Arătă apoi cu vârful pălariei în partea dreaptă. 


Câinele negru 69 


— Acolo jos? Lângă pârâu? 

— Jess aleargă până acolo jos, lângă apă, îl lamuri Harry. 

— Ce e dincolo de bolovanii aceia? 

— O bucată de pamânt lăsată în paragină, năpădită de 
buruieni. Pe acolo sunt iepuri şi alte animale de genul ăsta. 

— De acolo a aparut pantoful? 

Harry ridică din umeri. 

— Aruncă şi tu o privire, tinere! 

Cooper se duse până la gramada de bolovani. Numai vâr- 
furile acestora se mai vedeau din iarbă, iar formele lor nere- 
gulate pareau alunecoase şi înşelătoare. Nu era un loc pe unde 
ar fi ales să se plimbe, dat fiind că avea la dispoziţie nişte 
trasee mai accesibile plimbarilor, în alte direcţii. După cât de 
scurtă era iarba aspră, înţelese ca probabil oile veneau să 
pască acolo. Printre bolovani erau poteci înguste care fuse- 
seră baătătorite şi se vedeau excremente vechi şi negre uscân- 
du-se pe sol. 

Încercând să meargă printre bolovani, pentru a evita 
amestecarea eventualeor urme de amprente, Cooper intră în 
tufele dese. Pârâul curgea în şuvoaie peste bolovani, la un 
metru sau doi în dreapta lui, devenind mai puţin adânc aici, 
sub o porţiune de mal neted, acoperit cu iarbă. Parea a fi locul 
ideal pentru ca doi oameni să-şi petreacă dupa-amiaza, izolaţi 
şi netulburaţi de nimeni. 

Privi înapoi, peste umar. Harry Dickinson nu-l urmase. 
Ramăsese pe o porţiune plată de stâncă, într-o poziţie care 
dădea impresia că ar fi pazit poteca, aparent absent, indiferent 
la ceea ce se petrecea în jurul lui. Pumnul lui se încleşta din 
vreme în vreme, ca şi cum simţea că ar fi trebuit să strângă 
lesa câinelui. Parea complet calm. 

Cooper înainta şi mai mult printre tufe, hainele lui 
măturând în trecere ferigile şi adunând nişte cârcei răzleţi din 
rugii de mure. Două sau trei viespi, deranjate de trecerea lui, 

îi dădură târcoale, repezindu-se enervant spre faţa lui şi 
reuşind să scape de palmele lui care loveau inutil aerul. 
Copacii începură din nou să se îndesească deasupra lui, for- 
mând o grotă întunecată, plină cu muşte. 

În faţa lui, la aproximativ zece metri mai jos, pe malul 
celălalt al pârâului, putea zări o potecă lată, marcată cu pietre 
mici şi cu tăpşane de lemn, fixate în pământ pe post de 
trepte. Era o ditamai poteca, curățată de buruieni, intens 
folosită şi bătătorita de multe talpi. Cooper îşi dădu seama că 
aproape ajunsese la poteca Eden Valley — drumul ce fâcea 
legătura cu traseul Pennine Way! puţin mai la nord. Era 
poteca preferată a hoinarilor, care treceau pe aici cu miile pe 
timpul verii. 

Însă locul unde se situa el acum era atât de îndepârtat şi 
de izolat de lume, de parcă s-ar fi aflat chiar în vârful 
dealului Mam Tor. Un drumeţ care ar fi trecut prin zonă 
n-ar fi putut sa-l zârească pe Cooper acolo sus, printre 
tufele de ferigă, nici dacă s-ar fi obosit să privească în 
direcţia aceea. 

Se întoarse, trecându-şi palma peste faţă pentru a se apăra 
de muşte. Privea în urmă, printre copaci şi ferigile dese, ca şi 
când ar fi privit spre capătul unui tunel întunecat, spre locul 
unde se zărea silueta lui Harry Dickinson, încadrată într-o 
reţea de crengi care parcă încercau să-l apuce. Cooper se uită 
strâmb când îl izbi contrastul unui petic de lumină orbitoare, 
ce inunda dealul în culori vii. Bătrânul stătea în lumina 
strălucitoare a amurgului, iar din pietrele înfierbântate de 
soare se ridicau aburi în jurul lui ca dintr-un cuptor. Pâcla ce 
se ridica de la sol făcea ca silueta lui întunecată să se estompeze 


i Traseu naţional în Anglia. Are 429 de kilometri, pornind din Edale (nordul 
ținutului Peak District), mergând câtre nord, prin Yorkshire Dales şi Parcul 
Naţional Northumberland şi ajungând pâna la Kirk Yetholm, chiar la intrarea pe 
teritoriul Scoției. (n.tr.) 

şi să se chircească, de parcă ar fi dansat un şimi! lent. Umbra 
lui uriaşă, profilată peste bolovanii din jur, pârea să se 
răsucească şi să se smucească atunci când forma ei neregulată 
se fragmenta printre tufele de ferigă şi printre rugii de mure. 

Expresia din ochii lui Harry era imposibil de descifrat, chi- 
pul lui fiind parțial acoperit de umbra pălăriei. Cooper 
nu-şi putea da seama nici măcar încotro privea bătrânul, dacă se 
întorsese cu spatele sau daca se uita direct Ja el, printre copaci. 

Şi-ar fi dorit să-l apuce pe bătrân de umeri şi să-l scuture 
bine. Ar fi vrut să-i spună că într-adevâr cineva tulburase 
liniştea locului, şi asta de curând. Dovada era chiar acolo, 
putea fi văzută şi mirosită de oricine. Pe acolo trecuseră doi 
oameni, şi cel puţin unul din ei nu venise doar pentru iepuri. 
Mirosul care persista sub coroanele copacilor era un miros 
greu de sânge stătut, de carne răscoaptă şi de urină. lar 
muştele găsiseră ceva mult mai îmbietor decât sudoarea lui 
Cooper pentru a se hrâni. 


1 Dans modern, ritmat, de origine nord-americană, asemănător cu foxtrotul (n.tr.) 

— Bun! Toate locurile sunt asigurate? 

— Avem poliţişti plasați în toate punctele, răspunse 
Hitchens prompt. 

— Poliţia Judiciară? 

— Trebuie să sosească. 

Diane Fry stătea în spatele inspectorului Hitchens şi al 
inspectorului-şef Tailby, cam la şase metri distanţă faţă de 
locul unde zăcea cadavrul fetei. Scena fusese deja bine orga- 
nizată. Hitchens dăduse o adevărată reprezentaţie, amplasând 
agenţi ai poliţiei de-a lungul potecii şi solicitând informaţii pe 
care să le transmită mai departe inspectorului-șef. Însa Fry 
avusese impresia că tot ce trebuia facut fusese deja facut 
înainte chiar ca Hitchens să fi ajuns acolo. 

— Cei de la Criminalistică? 

— La fel. 

— Camera de anchetă? 

— Inspectorul Baxter se ocupă de acest aspect. 

Tailby era mult mai înalt decât inspectorul, slab şi uşor 
aplecat de umeri, aşa cum sunt adesea oamenii foarte înalţi. 
Parul din faţa îi încărunţea, însă cel din spate era încă închis 
la culoare, fiind lăsat să crească mai lung decât cel al 
colegilor lui mai tineri, care preferau tunsorile scurte. Purta 
nişte cizme verzi de cauciuc, care nu erau chiar încălţămintea 
ideală pentru a traversa aproape un kilometru de teren acci- 
dentat, plin de vizuini de iepure şi de bolovani ascunși. 

Avusese noroc să ajungă până la scena crimei făra vreo 
entorsă. Fry se felicită pentru obiceiul de a purta încalţaminte 
rezistentă, fără tocuri, şi pantaloni. 

— Fotograful? 

— E aici, pregătit. 

— Lasă-l să-şi facă treaba! 

Fry aştepta ca inspectorul-sef să întrebe de doctor, însă, 
ridicându-şi privirea, înţelese că el îl vazuse deja pe doctorul 
Inglefield îndreptându-se spre ei, pe potecă. 

— Cel care a găsit pantoful? 

— La el acasă, domnule. Cu detectivul Cooper. 

— Atunci hai să vedem ce spune doctorul! 

Medicul tocmai îi comunica numele său poliţistului aflat 
la jumătatea potecii. Tailby aşteptă nerăbdaător până când cei 
doi îşi comparară ceasurile pentru a se pune de acord în pri- 
vinţa orei exacte, iar polițistul îşi notă ora în agendà. Cei mai 
mulţi dintre poliţiştii care începuseră, în mod inevitabil, să se 
adune la scena crimei fuseseră trimişi să-şi continue 
cercetările, ceea ce îi facuse să bombâne şi mai tare pe seama 
inutilităţii acestei îndeletniciri. 

O porţiune de câţiva metri în jurul cadavrului fusese 
împrejmuită cu bandă alba-albastră, înfaşurată în jurul 
trunchiurilor copacilor şi al unui ciot proeminent de stâncă. În 
locul unde stăteau detectivii, singura parte vizibilă a trupului 
Laurei Vernon era una din gambe. Materialul negru al 
blugilor ei contrasta cu lumina emanata de laba piciorului, 
albă, goală, având unghiile vopsite într-un roşu ca sângele. 
Restul trupului era acoperit de un pâlc de ferigă deasă, iar în 
jurul lui tufele fuseseră călcate în picioare. Fry ştia că 
tulpinile rupte şi iarba strivită erau în avantajul crimi- 
naliştilor, care aveau astfel mai multe şanse de a descoperi 
probele necesare pentru 0 arestare rapidă. Îşi dorea să se 
apropie mai mult, să examineze cadavrul de aproape, să vadă 

chipul fetei. Cum murise oare? Fusese strangulată, lovită, sau 
cum? Nimeni nu spunea nimic. În stadiul ăsta, nimeni nu do- 
rea să se implice. Toată lumea stătea acolo şi îl privea pe doc- 
tor care acţiona conform procedurii oficiale, în timp ce îi 
saluta pe poliţişti printr-un semn al capului, fără nici o vorbă, 
făcându-şi drum, prudent, de-a lungul unei fâşii de pamânt 
bine delimitate, către zona cu ferigă culcată la pamânt. 

Fireşte, se presupunea că trupul neînsufleţit era cel al 
Laurei Vernon. După toate aparențele, nu existau prea multe 
dubii în privinţa asta, însă bănuiala nu putea fi considerată 
certitudine până când unul din părinţi nu avea să fie supus 
formalităţilor de identificare. 

— Nici o şansă să aducem rulota până aici... spuse Tailby. 

— Nu în zona asta, domnule, încuviinţă Hitchens. 

— Există pe undeva, prin apropiere, vreun drum care så 
ducă la o fermă. Ce e dincolo de copacii ăştia? 

— N-am idee, domnule. 

Hitchens şi Tailby se întoarseră catre Fry. Hitchens se 
încruntă când văzu cine era în spatele lui, ca şi când s-ar fi 
aşteptat să dea cu ochii de altcineva. 

— Vezi dacă poţi să afli, Fry, care este drumul cel mai 
apropiat pe care putem aduce rulota. 

— Am înţeles. 

Fry se întrebă cum ar fi putut face asta, în condiţiile în 
care cât vedeai cu ochii nu se zârea nici urmă de aşezare 
locuită. Satul însuşi era invizibil în spatele uriaşei grâmezi de 
rocă. În spatele ei era o stâncă, iar în faţa ei, până la şosea, se 
întindea o pâdure deasă. 

Era conştientă de faptul că inspectorul cel înalt o studia, 
Avea o figură slabă, osoasă, şi ochi cenușii, pătrunzători, cu 
un aer vigilent. Nu-l întâlnise personal niciodată până acum — 
îl văzuse o singură dată, în trecere, de departe, când i-l arătase 
cineva şi subliniase că era una dintre persoanele importante. 


Câinele negru 75 


Ultimul lucru pe care şi l-ar fi dorit era să pară inutilă acum, 
cu prima ocazie când îl întâlnea. Prima impresie durează 
foarte mult în timp. 

— Poate găseşti pe cineva care cunoaşte cât de cât zona... 
îi sugeră Tailby. 

Hitchens interveni: 

— Poate ar fi mai bine să întrebăm... 

În momentul acela, Diane Fry înţelese de la ce venea zgo- 
motul pe care îl auzise pe fundal tot timpul cât se aflaseră pe 
deal. Era un sunet huruitor şi trepidant, care staţiona acum 
undeva, deasupra copacilor, spre răsărit. Elicopterul rămăsese 
pe poziţii, până când echipajul său avea să primească 
instrucţiunile necesare pentru întoarcerea la bază. 

Fry scoase aparatul de emisie-recepţie şi zâmbi. 

— Cred că am o idee mai bună, domnule. 

Inspectorul-şef înţelese imediat. 

— Excelent! Spune-le să le comunice şi celor de la Poliţia 
Judiciară şi de la Criminalistica unde îşi pot parca fur- 
gonetele. 

Doctorului Inglefield nu-i trebuiră mai mult de câteva 
minute înainte de a face cale-ntoarsa pe potecă, revenind la 
Tailby. 

— Fără îndoială, e moartă de-a binelea, se pronunţă el. I-a 
fost zdrobit craniul, ca să le spunem lucrurilor pe nume. 
Fireşte, autopsia va furniza toate detaliile tehnice, dar, în 
mare, așa stau lucrurile. Trupul a pierdut rigiditatea postmor- 
tală, iar cadavrul a intrat în descompunere. De asemenea, 
există câteva larve care au început să se înmulțească în 
locurile obişnuite. Ştiţi... Ochi, gură, nări... Medicul legist va 
putea stabili cu o oarecare exactitate momentul morţii. În 
mod normal, aş spune că au trecut cel puţin douazeci şi patru 
de ore, dar, date fiind condiţiile meteo... 

Ridică din umeri cu subînţeles. 

— A fost agresată sexual? 

— Hmm... Cu siguranţă, hainele ei erau într-o oarecare 
dezordine... Mai mult decât atât... n-aş putea să spun. 

— O så arunc o privire rapidă pâna vine medicul legist, îi 
spuse Tailby lui Hitchens. 

Îşi puse nişte mănuși de plastic şi se apropie de cadavru, 
păstrând totuşi o distanţă de un metru, un metru şi jumatate. 
Nu dorea să atingă cadavrul sau ceva din jurul acestuia şi nici 
să compromită vreuna dintre potenţialele probe care aşteptau sa 
fie recoltate de Poliţia Judiciară. Inglefield o privi curios pe 
Fry în timp ce aceasta îşi baga staţia radio înapoi în buzunar. 
Ascultase cu atenţie discuţia lor, chiar şi în timp ce vorbise 
prin staţie. 

— Sunteţi nouă, nu-i aşa? o întreba Inglefield. Îmi cer 
scuze ca am pomenit de larve. 

— Sunt nou-venita prin parţile locului, îl lamuri Fry. 
Altminteri... nu e prima oară când văd larve pe cadavre. 
Oamenii nu își dau seama cât de repede pătrund muştele 
prin orificiile corpului şi încep să-şi depuna ouale, nu-i 
aşa, doctore? 

— Pe o astfel de vreme, mizerabilele astea mici ajung 
acolo la câteva minute dupa deces. După înca opt ore, sau 
cam aşa, larvele ies din ou. De cât timp a dispârut fata? 

— De aproape doua zile, spuse Fry. 

— Aşadar, iata. Au avut suficient timp la dispoziţie. Însa 
nu vå bazaţi pe ce spun... 

— E de competenţa medicului legist, ştiu asta. 

— Fără îndoiala, doamna Van Doon le va oferi colegilor 
dumneavoastra toate informaţiile necesare. Un specialist în 
entomologie vă va putea spune care este stadiul de larva actu- 
al şi alte amânunte de genul ăsta. Vor putea stabili destul de 
exact ora decesului. 

De dincolo de copaci se auzi zgomot de motoare, iar eli- 
copterul apăru din nou, zburând la altitudine joasă, ghidând 
un mic convoi de-a lungul potecii care fusese descoperită 
în padure. 

— Cred ca ar fi mai bine så mă duc să-i ghidez. 

— Cineva a avut mai mult noroc decât mine, spuse doc- 
torul. Maşina mea a rămas sus pe deal, undeva. În fine, puţin 
exerciţiu fizic o sa-mi facă bine, cu siguranţă. Cel puţin, eu 
asta le spun pacienţilor mei. 

Fry îl conduse pe medicul legist al Departamentului de 
Afaceri Interne şi echipa de la Poliţia Judiciara spre poalele 
dealului. Aceştia din urmă, un bărbat şi o femeie, asudaseră 
în costumele lor albe, cu galoşi de protecţie, în timp ce îşi 
cărau valizele după ei, câtre zona împrejmuită cu bandă alba- 
albastră, şi îşi trâseseră gluga pe cap, până când ajunsesera să 
arate ca nişte extratereștri. Tailby batea în retragere, făcându-i 
loc fotografului sa-şi potrivească lumina, în aşa fel încât sa 
combată umbrele alungite ce se lăsau acum peste scena 
crimei. Poziţia exactă a cadavrului trebuia sa fie înregistrată 
cu camera foto şi cu cea video, înainte ca medicul legist să 
se apropie suficient de mult pentru a examina larvele. Fry se 
întoarse cu spatele şi pleca. Ştia ca urmatoarea fază pre- 
supunea ca medicul legist så-i ia fetei temperatura rectala. 

Ajunse exact la timp pentru a-l surprinde pe inspectorul 
Hitchens preluând un apel pe mobilul său. 

— Hitchens sunt. Spuneţi. 

Ascultă în receptor vreme de un minut, răstimp în care 
expresia de pe chipul lui trecu de la o uşoară încruntare la 
mânie şi frustrare. 

— Pune-i pe toţi cei pe care îi gaseşti disponibili să se 
ocupe de treaba asta. Da, da, ştiu. Însa acum asta e principala 
prioritate. O sa părem de-a dreptul idioţi. Cheamă oameni de 
oriunde va fi nevoie. 

Hitchens privi în jurul sau, să vadă unde era Tailby. ÎI zari 
urcând panta şi îndreptându-se spre ei. 

— Nenorocitul! rosti Hitchens cu naduf, în timp ce îşi băga 
telefonul înapoi în buzunar. 

— S-a întâmplat ceva? întreba Fry. 

— O echipă s-a dus sa-l ridice pe Lee Sherratt, iar el şter- 
sese putina. 

Fry se crispa. Aducea ghinion să-ţi scape printre degete 
principalul suspect, tocmai atunci când sperai ca toate lu- 
crurile vor fi puse cap la cap cu uşurinţă, cå declaraţiile 
iniţiale ale martorilor aveau să stabileasca o legatura indisolu- 
bilă între suspect şi scena crimei, iar rezultatele testelor de 
laborator aveau sa aducă dovezi temeinice, pentru consoli- 
darea cazului. Era un ghinion în care nu-şi dorea să fie atrasa, 
se gândi ea, în timp ce îl privea pe inspectorul-şef apropiin- 
du-se şi scoţându-şi manuşile de plastic. 

— Trebuie să ni se comunice cât mai exact ora decesului, 
spuse Tailby. Apoi, va trebui sa trimitem echipele de investi- 
gaţie sa caute iar din casă în casă, Paul. 

— Da, domnule. 

— Trebuie să localizam arma crimei. Organizează echipele 
de căutare în aşa fel încât sa înceapă câutările de îndată ce 
Poliţia Judiciară se va declara mulţumită. 

— Am înţeles. 

— Ce veşti ai primit la telefon? L-au gasit pe tânărul ala? 
Pe Sherratt? 

Hitchens ezită pentru prima oară. 

— Nu, domnule. 

— Şi de ce nu? 

— Nu e de găsit. N-a mai trecut pe acasă de ieri după-amiaza. 

— Eu sper totuşi cå glumeşti. 

Hitchens ciâtină din cap. 

— Nu, domnule. 

Tailby se încruntă, sprâncenele lui stufoase umbrindu-i 
ochii cenușii şi reci. 

— Nu pot să cred! Doar am vorbit cu băiatul asta dumi- 
nică, atunci când faceam o anchetă în cazul unei persoane 
dispărute, iar acum, imediat ce a apărut un cadavru, am pier- 
dut suspectul! 

— Nu aveam nici un motiv... 

— Ei bine, iată, acum avem motive suficiente! Acolo jos e 
un motiv destul de întemeiat, nu ţi se pare? se râsti Tailby 
furios, gesticulând câtre locul unde zăcea Laura Vernon. 

— Avem patrule care caută în toate ascunzâtorile posibile. 
Însa foarte mulţi oameni au fost ocupați cu căutările pe aici. 

— Ar face al dracului de bine sa dea repede de urma puş- 
tiului ăluia. Vreau să închei rapid toată povestea asta, Paul. 
Altminteri, oamenii vor începe să facă tot felul de asocieri cu 
cazul Edson, iar noi vom avea parte de toată isteria legată de 
un criminal în serie aflat în libertate. Nu ne dorim aşa ceva, 
nu, Paul? 

Hitchens se întoarse, privind rugător spre Fry. Expresia ei 
rămase impasibilă. Daca oamenii alegeau cu bună ştiinţă så 
fie ghinionişti, ea n-avea de gând să se ofere sa împartă ghi- 
nionul cu ei. 

— Aşa! comentă Tailby. Acum ce urmează? Sa vedem... 
Cum îl cheama? Pe cel care a găsit pantoful? 

— Dickinson, răspunse Hitchens. Harry Dickinson. 


Harry era în bucătărie. Îşi daduse în cele din urmă jos 
haina, iar mânecile cămăşii erau ridicate, scoțând la iveală 
nişte braţe albe, vânjoase. La încheieturile sale se vedea o 
linie clara, ca un reper, care despărţea pielea palidă, neatinsă 
de soare, de mâinile maronii, muncite, stropite cu pete de 
bătrâneţe şi cu nişte pete mai închise la culoare, impregnate 
adânc în piele. Harry se afla în dreptul chiuvetei, folosind un 


80 STEPHEN BOOTH 


spalător mic, albastru, cu mâner de plastic, pentru a curâţa 
ceştile de ceai şi a lustrui lingurile. Expresia de pe chipul lui 
era atât de gravă, de parca în momentele acelea ar fi executat 
o operaţie pe creier. 

— E] spala întotdeauna vasele, explica Gwen atunci când 
detectivii ajunseră la uşă. Zice că eu nu le spal cum trebuie. 

— Am dori să ne mai daţi câteva lămuriri. doamnă 
Dickinson, spuse Tailby. În continuarea anchetei noastre... 

Treptat, Harry pāru så devină conştient de prezenţa lor 
acolo. Puse spălâtorul deoparte şi îşi şterse mâinile cu grijă cu 
un şervet, îşi cobori mânecile şi se întinse în spatele uşii, pen- 
tru a-şi lua din nou haina şi a o îmbrâca. Apoi trecu cu paşi 
rari pe lângă ei, fără un cuvânt, şi intră în camera din faţă a 
casei — o cameră întunecată, de unde se zărea o frântură de 
stradă printr-o gaură în perdelele albe de tul. 

Hitchens şi Tailby îl urmară şi îl gåsirå aşezat pe un scaun 
cu spătar rigid. Îi privea ca un judecător care-i examinează pe 
suspecţii intraţi în boxa acuzaților. Detectivii mai gasiră încă 
doua scaune aşezate în apropierea unei mese din mahon, pe ca- 
re le luară şi le puserà în faţa batrânului. Diane Fry se strecură 
tăcută în cameră şi se sprijini de peretele de lângă uşă, ţinând 
în mână agenda, în timp ce Hitchens şi Tailby se prezentară, 
scoțând legitimaţiile. 

— Harry Dickinson? întreba Hitchens. 

Batrânul dădu aprobator din cap. 

— Harry, continuă Hitchens, acesta este inspectorul-şef 
Tailby. Iar eu sunt inspectorul Hitchens. De la poliția din 
Edendale. 

— Unde e tânărul? întrebă Harry. 

— Cine? 

— Cel care a fost aici mai devreme. Băiatul sergentului 
Cooper. 

Tailby îl privi pe Hitchens, ridicând din sprânceana. 

— Ben Cooper este un simplu detectiv, Harry. Aceasta 
este deja ancheta unei crime. Înţelegi? Iar inspectorul-şef 
Tailby, aici de faţa, este ofiţerul de rang superior însarcinat 
cu această anchetă. 

— O, da! replica Harry. Omul direct râspunzător. 

— Domnule Dickinson, aţi înţeles faptul ca am descoperit 
un cadavru? întrebă Tailby. 

Inspectorul-şef vorbea tare şi clar, ca şi cum ajunsese la 
concluzia că avea de-a face cu un idiot. 

Privirea lui Harry trecu încet de la Hitchens la Tailby. 
Iniţial, păruse indiferent, dar acum parea de-a dreptul 
îndaratnic. 

— Fata de la Piciorul Muntelui, nu? 

— Familia Vernon locuieşte la Piciorul Muntelui, într-a- 
devar, explică Hitchens pe înţelesul lui Tailby. Acesta este 
numele casei. 

— Cadavrul n-a fost încă identificat oficial, domnule 
Dickinson, îl lămuri Tailby. Până ce nu va fi identificat, nu 
ne putem pronunţa în această privinţă. Totuşi, aşa cum se 
ştie deja, de câteva ore întreprindem, pe o arie largă, câutări 
ale unei fete de cincisprezece ani, cunoscute sub acest 
nume. În condiţiile date, s-ar părea că este destul de mare 
probabilitatea ca acel cadavru descoperit în vecinătate să fie 
al Laurei Vernon. 

Un orologiu vechi cu carcasă din lemn de stejar ticâia 
liniştit, ca pentru sine, pe poliţa câminului, fiind singurul sunet 
ce răsuna în încăpere, în timp ce socotea scurgerea secundelor. 
Fry se gândi că timpul parea să treacă extrem de greu în acea 
cameră, de parcă ar fi fost izolat de restul lumii, într-o zonă 
temporala proprie, unde regulile fireşti nu se aplicau. 

— Vorbeşti ca un adevarat idiot, nu-i aşa? întreba Harry. 

Musşchii maxilarului lui Tailby se încordară, însă reuşi så 
se abţină. 

— Am dori să aflam de la dumneavoastră cum aţi ajuns să 
descoperiţi pantoful, domnule Dickinson. 

— V-am spus deja. 

— Da, ştiu că ne-aţi mai spus. Dar v-aş ruga să ne mai 
povestiţi încă o dată. 

— Să ştiţi că am şi alte lucruri mai bune de făcut. 

— Da, ştiu, răspunse Tailby cu calm. Este seara jocului de 
domino. 

Harry scoase pipa din buzunarul hainei şi scormoni în 
conţinutul vasului de ceramică. Mişcările lui erau încete şi 
relaxate, iar expresia lui era calmă într-un mod studiat. 
Hitchens începu să dea semne de nerăbdare, însă Tailby îl 
potoli cu o mişcare a mâinii. 

— Fara îndoiala, veţi înțelege într-o bună zi, spuse Harry. 
La vârsta mea, omul nu poate să urce şi să coboare dealul în 
goana, de două ori într-o singură dupâ-amiază, iar apoi să se 
mai simta în stare så iasă din casă, puţin mai târziu, fâra să 
tragă un pui de somn înainte. Nu mai am energia necesară 
pentru aşa ceva. Asta e situaţia, şi nu am ce face! Zicând aces- 
tea, bătrânul îşi trecu o mână prin părul pieptânat cu grijă, 
netezind firele argintii, date cu briantină, după care mai 
adâugă: Indiferent câte cadavre aţi descoperi dumneavoastră! 

— Cu cât terminăm mai repede cu toată povestea asta, cu 
atât mai curând vom putea sa vă lasâm în pace. 

— Mai mult decât atât chiar n-am ce să fac, nici măcar 
pentru poliţistu” àl mai înalt în rang, cu toate vorbele lui fru- 
moase. Toată vânzoleala asta şi forfota de oameni de pe lângă 
“casă — pur şi simplu må store de vlaga. 

Tailby oftă. 

— Domnule Dickinson, chiar am dori să auzim povestea 
spusă cu propriile dumneavoastră cuvinte. Spuneţi-ne doar 
cum s-au petrecut lucrurile. 

Harry îl fixa cu priviri sfidatoare. 

— Povestea... Da, mă rog... Şi povestea asta... o vreţi cu 
gesturi sau farâ? 

Lui Diane Fry scena la care asista i se părea oarecum 
nelalocul ei, ca şi cum ar fi avut loc o schimbare subtila de 
roluri. Ar fi zis că detectivii aşteptau să fie intervievaţi 
de båtrân, nu invers. Hitchens şi Tailby nu-şi găseau locul, se 
foiau în tot felul de poziţii incomode în scaunele lor tari, 
neştiind foarte sigur ce ar fi trebuit să spună pentru a depăşi 
momentul acela penibil. Harry, în schimb, se simţea complet 
în largul său, statea calm şi nemişcat, cu picioarele întinse în 
faţa lui, pe un petic de covor uzat. Se aşezase cu spatele la fe- 
reastră, astfel că silueta lui se profila pe fundalul străzii, iar o 
aură slaba i se formase în jurul capului şi al umerilor. 
Hitchens şi Tailby priveau înspre lumină, aşteptând ca batrâ- 
nul să vorbească din nou. 

— Sâ înţeleg ca făra, aşa-i? 

— Fără, dacă sunteţi amabil, domnule Dickinson. 

— Eram afară cu Jess. 

— Jess? 

— Câinele meu... 

— Aşa e! Va plimbaţi câinele... 

Harry aprinse o lumânare şi trase din pipă. Parea să 
aştepte ceva, să vada dacă nu cumva Tailby avea să relateze 
el însuşi întâmplările. 

— Îmi plimbam câinele, aşa cum spuneţi. Întotdeauna 
coborâm în direcţia aceea. I-am spus tânârului. Băiatul... 

— ... Băiatul sergentului Cooper, am înţeles. 

— Da” ştiu că må întrerupeţi tot timpul! spuse Harry. Asta 
e cumva o... cum o numiţi voi... tehnică de interviu? 

Lui Fry i se pāru că zâreşte umbra unui zâmbet pe chipul 
lui Tailby. Hitchens, în schimb, omul atât de stăpân pe 
situaţie pe când era la birou, nu părea så mai zâmbeascâ. 

— Continuaţi, domnule Dickinson, îl îndemna Tailby. 

— Întotdeauna coborâm la poalele stâncii Raven's Side. 
Lui Jess îi place să alerge pe lângă pârâu. După iepuri. Nu că 
ar prinde vreodată vreunul... E un joc, înţelegeţi? 

Harry suflă fumul în cameră. Acesta pluti într-un norişor 
micuţ către tavan, adunându-se în jurul bolului de sticlă atâr- 
nat de nişte lanţuri minuscule sub un bec de şaizeci de waţi. 
Pe bucata mare de tapet de pe tavan, cam prin centrul 
camerei, se vedeau pete galbene de fum. 

Privind norul care plutea, Fry înțelese că batrânul stătea 
probabil în fiecare zi în acelaşi scaun, în această cameră, pen- 
tru a-şi fuma pipa. Oare ce făcea soţia lu: în râstimpul ăsta? 
Urmărea seriale precum Coronation Street sau Casualty la 
televizorul color din camera alâturata? Şi ce facea Harry în 
timp ce fuma? Pe un raft din nişa pe care o forma peretele 
şemineului erau câteva cărți. Fry putu să identifice unele din- 
tre titluri: Minerii în criză şi conflict, Sindicatele din Marea 
Britanie, Alege libertatea şi Spintecătorul şi feţele regale. 
Printre toate cărțile acelea părea să existe un singur roman — 
Fatherland, al lui Robert Harris. Era aliniat alături de celelalte 
cărţi, toate fiind aşezate pe un rând perfect ordonat, între două 
suporturi din stejar sculptat. Trei sau patru numere din The 
Guardian erau aruncate într-un rastel pentru reviste de lânga 
şemineu. Însa în încăperea aceea nu existau televizor, radio şi 
nici vreun sistem stereo. Odată ce termina de citit ziarul, 
batrânului nu-i mai rămânea nimic de facut. Tot ce putea face 
era să asculte ticâitul ceasului şi să se gândească. 

Fry îşi dadu seama cå Harry o studia. Se simţi dintr-odată 
de parca bătrânul i-ar fi putut citi gândurile. Însă ea nu le 
putea citi pe ale lui. Expresia lui era impasibilă. Avea aerul 
unui aristocrat, obligat să îndure o nedreptate, dar suportând 
totul cu sânge-rece. 

— Un joc, Harry... îi aminti Hitchens. Avea mai puţină 
răbdare decât inspectorul-şef. Şi, de fiecare dată când îi 

spunea bâtrânului pe nume, umerii lui păreau să se încordeze 
şi mai mult. Tailby era ceva mai politicos, mai tolerant. Lui 
Fry îi plăcea să ţina evidenţa acestor detalii la superiorii ei. 
Dacă observa suficient de multe aspecte, mai târziu avea să le 
poată analiza probabil, să le treacă prin computer şi să sta- 
bilească setul ideal de trăsături de caracter către care să tindă 
un inspector-şef aspirant. 

— Uneori mai aduce lucruri, spuse Harry. Eu stau pe o 
piatră şi îmi fumez pipa, privind pârâul sau păsările. Uneori 
mai apar şi vidre, care vin după peşte. Dacă stai liniştit, ele nu 
te observă... 

Tailby aproba din cap. Poate că era un naturalist pasionat. 
Fry nu avea cine ştie ce cunoştinţe despre viaţa sălbatică. În 
Birmingham, în afara de porumbei şi de câini vagabonzi, nu 
prea avusese parte de aşa ceva. 

— ... Iar, în timp ce stau acolo, Jess îmi aduce tot felul de 
lucruri. Beţe, de pildă. Sau vine cu câte o piatră în gură. 
Câteodată mai găseşte şi câte o mortăciune... 

Harry făcu o pauză. Fry îl vedea pentru prima datâ 
ezitând fară intenţie. Reflecta la cuvintele pe care tocmai le 
rostise, de parcă ar fi fost surprins de propriile vorbe. Apoi, 
bătrânul ridică din umeri. 

— Voiam să spun câte o nevăstuică sau o mierlă. Odata 
mi-a adus o veveriţă. Dacă sunt moarte de curând şi nu sunt 
prea degradate, e un individ în Hathersage care le ia să le 
bage la congelator. 

— Poftim? 

— Le împăiază, îl lamuri Harry. Perfect legal. Are auto- 
rizaţie şi tot ce-i trebuie. 

— E taxidermist, spuse Hitchens. 

Fry îl văzu pe Tailby încruntându-se. Harry pufăi mai tare 
din pipa lui, ca şi cum tocmai înregistrase o mică victorie. 

— Şi astăzi, domnule Dickinson? întrebă Tailby. 

— A, astăzi. Astăzi, Jess mi-a adus altceva. A plecat de 
lângă mine, a adulmecat prin tufele de ferigă şi prin jur. Nu 
eram prea atent, pur şi simplu stăteam acolo. Apoi a venit la 
mine cu ceva în gură. La început, nu mi-am dat seama ce era. 
Însa era pantoful ala. 

— Ne-aţi văzut de unde a venit câinele cu el? 

— Nu, v-am spus. Nu era undeva la vedere. l-am luat 
pantoful din gurà. Mi-am adus aminte de fata aia pe care o cău- 
taţi, fata de la Piciorul Muntelui. Părea genul de obiect pe 
care l-ar purta ea. Aşa că l-am adus acasă. lar nepoata mea 
v-a telefonat. 

— O cunoşteaţi pe Laura Vernon? 

— Eu socotesc că îi cunosc pe toţi de prin sat, spuse Harry. 
Edendale nu e Buxton, dacă înţelegeţi ce vreau să spun... 
Bineînţeles că am mai văzut-o. 

— Când aţi văzut-o ultima oară, domnule Dickinson? se 
interesă Tailby. 

— A... Asta n-aş putea spune. 

— Ar putea fi un amânunt foarte important, 

— Hmm... 

— Dacă avea obiceiul sa meargă sus, pe Răzor, pe unde vă 
plimbaţi dumneavoastră câinele de obicei, domnule 
Dickinson, se prea poate să o fi văzut mai devreme. 

— S-ar putea chiar să-l fi văzut şi pe asasinul ei, spuse 
Hitchens. 

— Må îndoiesc, răspunse Harry. N-am văzut pe nimeni. 

— Sigur... 

— N-am văzut pe nimeni. 

Harry îl săgetă cu privirea pe Hitchens, devenind dintr-o- 
dată agresiv. Inspectorul observă şi bătu imediat în retragere. 

— E vorba despre ancheta unei crime, Harry. Să nu uiţi 
asta. Ne aşteptâm la cooperare deplină din partea ta. 

Bătrânul îşi ţuguie buzele. Pielea din jurul gurii i se în- 
creţi şi se umplu de cute, însă privirea îi rămase pătrunzătoare 
Şi rece. 

— Eu consider că mi-am făcut treaba. Acum încep deja să 
mă satur de voi. 

— Ghinion! Noi nu ne batem joc aici, Harry. Nu ne jucâm, 
aşa cum faci tu când îi arunci bețe câinelui tău să le aducă. 
Aceasta este o chestiune serioasă, şi avem nevoie de toate 
răspunsurile pe care ni le poţi oferi. 

— Aţi mai văzut pe cineva pe Razor, domnule Dickinson? 
întreba Tailby cu blândeţe. 

— Dacă aş fi vazut, mi-aş fi amintit, nu? replică Harry 

Hitchens pufni şi se agită furios în scaunul lui. 

— La dracu’! 

— Potoleşte-te, Paul, spuse Tailby automat. 

— Exact! N-o să admit aşa ceva în casa mea! protestă 
Harry. Ar cam fi timpul să plecaţi pe la treburile voastre şi să 
faceţi ceva util. Şi continuă, arătând cu tija pipei spre Fry şi 
agenda ei: Şi nu uitaţi să vă luaţi şi secretara cu voi. Îmi lasa 
urme de noroi pe perete. 

— Detectivul Fry va trebui să rămâna să vă ia o declaraţie. 

— Mai întâi va trebui să aştepte să mă trezesc. 

Tailby şi Hitchens se ridicară în picioare, îndreptându-se 
de spate după şederea pe scaunele tari. Inspectorul-şef părea 
mult prea înalt pentru încăperea aceea. Casa fusese construită 
într-o vreme când oamenii depaşeau foarte rar 1,80 metri înal- 
time. Trebuie să se fi aplecat pentru a intra pe uşă, cu toate că 
Fry nu observase acest lucru. 

— S-ar putea să vrem să vorbim din nou cu dumneavoas- 
tră, domnule Dickinson, spuse Tailby. 

— Aţi face bine să-l trimiteţi pe băiatul ala data viitoare. 

— Mi-e teamă că va trebui să ne suportaţi pe mine şi pe 
inspectorul Hitchens. Cu scuzele de rigoare, vă spun că 

aşteptăm de la dumneavoastră cooperarea necondiționată în 
această anchetă, indiferent cât va dura ea. Sunteţi sigur că nu 
mai aveţi nimic să ne spuneţi acum, domnule Dickinson? 

— A, ba da! spuse Harry 

— Ce anume? 

— Caraţi-vă dracului odată! 


6 


Nici nu plecaseră bine poliţiştii, şi casa se umpluse din 
nou de oameni. Din bucatarie, Helen privea cum părinţii ei se 
agitau în camera din spate, învârtindu-se în jurul bunicilor ei, 
de parcă aceştia erau nişte copii neastâmpaâraţi, care aveau 
nevoie să fie dojeniţi şi totodată liniștiți. 

— Dumnezeule, ce s-a întâmplat aici, oameni buni? Cu toţi 
poliţiştii ăştia... Ce ai mai facut, Harry? 

Andrew Milner era într-o cămaşă de bumbac cu mâneca 
scurtă, cu un model simplist, albastru cu verde, dar încă mai 
avea pe el pantalonii de la costumul gri-închis pe care îl pur- 
tase la birou. Mirosea vag a săpun şi a whisky. Helen ştia şi 
fară să i se spună că tatăl ei făcuse un duş imediat ce 
ajunsese acasă de la birou şi că îşi bâuse deja primul pahar 
de Glenmorangie din seara aceea, înainte ca ea să tele- 
foneze. Bărbatul purta un al doilea rând de lentile peste 
ochelari, pentru protecţie împotriva soarelui, lentile pe care 
trebuia să le ridice imediat ce trecea pragul casei. Acum 
erau aşezate în poziţie orizontală faţă de frunte, ca nişte 
sprâncene extravagante. 

Harry privi în sus, la Andrew, din scaunul său, fără ca 
vreun gest de bun venit să-i şteargă expresia rigidă de pe 
chip. 

— Aş îndrăzni să afirm ca tânara Helen ţi-a spus tot ce era 
necesar să afli. 

Margaret Milner îşi facea vânt cu o palarie de paie. Era o 
femeie corpolentă, iar caldura nu-i făcea deloc bine. Rochia 
ei cu model floral se răsucea şi foşnea în jurul genunchilor 
femeii, răspândind un miros puternic de spray pretutindeni 
în cameră. 

— Un cadavru... Îngrozitor... Săracii de voi... 

— Tatal tău a găsit un pantof, spuse Gwen, pe care agitația 
n-o doborâse încă de tot. Unul dintre pantofii aceia sport. Ei 
au spus că tot acolo era şi fata aia moartă, însă tatal tâu nu a 
văzut-o. Nu, Harry? 

— Jess a fost, preciză Harry. Jess a găsit pantoful. 

— Dar era... Nu era sânge? 

— Ei zic că era. 

— Polițistul cel tânar l-a luat cu el, spuse Gwen. Primul, 
cel tânar... 

— Băiatul lui Cooper, explică Harry. 

— Cine? 

— Fiul sergentului Cooper. Polițistul cel bătrân... Nu se 
poate să nu-ţi aminteşti toată tevatura care a fost... 

— A, ştiu... Margaret se întoarse către fiica ei. Helen, nu-l 
cunoşteai tu foarte bine pe vremea când eraţi în şcoală? 
Despre el e vorba? Acum îmi amintesc... Parcă îl plăceai, nu? 

Helen se fâstâci, gata să fugă înapoi în bucătărie, să mai 
facă nişte ceai. Îşi iubea parinţii şi bunicii, însă nu se simţea 
deloc confortabil când erau toţi laolaltă. Putea comunica des- 
tul de bine cu fiecare în parte, însă atunci când se strângeau 
cu toţii, într-un grup familial, între ei cobora parcă un fel de 
cortină a lipsei de înţelegere. 

— Da, mamă. Ben Cooper. 

— Voi păreaţi să vă înţelegeţi bine întotdeauna. Dar el nu te- 
a invitat niciodată în oraş, nu? Mereu am regretat lucrul ăsta... 

— Mamă... 

— Ştiu, ştiu... nu e problema mea... 

— Las-o baltă, mamă! Acum nu e momentul... 

— Avem un cadavru, interveni Gwen pe un ton plângăreţ, 
implorându-i pe cei din cameră, ca şi cum undeva exista cine- 
va care să-i ofere consolare sau poate chiar să-i spună că toate 
acele lucruri nu se întâmplasera în realitate. 

— Şi chiar era fata familiei Vernon? întrebă Andrew 
nerăbdător. 

Helen sesiză slabul accent scoţian al tatălui său strecurân- 
du-se printre „r*-uri, aşa cum se întâmpla de regulă atunci 
când barbatul era foarte stresat. 

— Au spus că este cu siguranţă Laura Vernon? 

— Urma să fie identificată, spuneau ei. Gwen arunca 
priviri ostentative către Harry, dând astfel de ştire că ascultase 
la uşă în timp ce Harry fusese intervievat de poliţie. Însă 
Harry nu băgă de seamă. Îşi pipăia buzunarul, ca şi când tot 
ce şi-ar fi dorit în acel moment era să-şi scoată pipa şi să se 
retragă în camera din faţă, să evadeze în sanctuarul lui. 

— Ei cred că era ea, într-adevăr, spuse Harry. 

— Sărăcuţa de ea! o compătimi Margaret. Era doar un 
copil. Cine ar face aşa ceva, Helen? 

— Avea cincisprezece ani. Vrei nişte ceai? 

— Cincisprezece! O copilă... I-au oferit totul... Mama şi 
tatal ei... O şcoală particulară, propriul cal... Şi toţi banii ăia, 
gândeşte-te numai! Şi uite la ce s-a ajuns! 

— Mă întreb ce-o să creadă Graham Vernon despre toată 
povestea asta, spuse Andrew. 

— Ce vrei să spui, tată? 

— Pai... e ciudat. Ştii... Imaginează-ţi în ce stare e el acum, 
după moartea fetei. Şi, în afară de asta, tocmai socrul meu 
este cel care o găseşte. 

— Şi ce mai contează asta pentru el, pentru Dumnezeu! 
Fiica lor e moartă! Nu mai are nici o importanţă cine a găsit-o. 

— În fine, e pur şi simplu ciudat. Asta-i tot. 

— Andrew crede că rolul lui este să fie lacheul supus al lui 
Graham Vernon, spuse Margaret. Faptul că el e implicat în 
uciderea fiicei lui îi cam strică imaginea, nu-i aşa? 

— Implicat? Mā rog, nu e chiar aşa... protestá Andrew. 

— Păi, nu direct, desigur, spuse Margaret cu un zâmbet de 
satisfacţie. Presupun că asta trebuie să te facă să te simţi vino- 
vat, prin asociere... 

— Încetează, Margaret! 

— Poate că ar fi fost mai bine dacă tata ar fi mers mai 
departe şi ar fi ignorat totul, daca n-ar fi spus nimic. Ar fi fost mai 
bine pentru tine, în orice caz. Mă surprinde faptul că în mo- 
mentul acela nu s-a gândit la reputaţia ta. Asta a fost o mare 
neglijenţă din partea dumitale, tată. 

Harry îşi scoase pipa goală şi trase din ea, privind de la 
unul la altul. Helen se gândi că era singurul dintre ei câruia îi 
facea plăcere această conversaţie. 

— În orice caz, âştia nu au cine ştie ce reputaţie pe aici, 
deci n-avem de ce să ne facem griji, nu-i aşa? întrebă 
Margaret. 

— Nu-i corect! Familia Vernon este foarte respectată. 

Margaret pufni dispreţuitor: 

— Respectată! Nu în casa asta! Ce parere ai, tata? 

— Nişte ticaloşi cu bani. Gunoaie ignorante. 

Helen zâmbi. 

— Şi asta trebuia spus. I-au pricinuit destule neplăceri 
familiei ăsteia. Dar ce rost are să lăsăm astfel de lucruri să ne 
afecteze? Îmi pare rău pentru necazul prin care trec, dar este 
problema lor, nu a noastră. Bunicul n-are nimic de-a face cu 
toate astea. La naiba cu familia Vernon! Noi trebuie sa ne 
asigurăm că bunicul şi bunica sunt bine. 

— Sigur că da. Andrew? 

— Mda... Bine. 

— Avem noroc că suntem o familie respectabilă şi că 
putem rămâne uniţi, spuse Margaret. Nu ca ei. Asta e proble- 
ma lor, desigur. Asta a fost şi cauza tuturor problemelor din 
trecut. Ei nu ştiu cum ar trebui să fie o familie. Şi tot asta este 
şi cauza necazului de acum, o să vedeţi. 

— Ar trebui să discutâm despre toate astea, interveni 
Helen. Ar fi trebuit să discutăm şi înainte. 

— El nu va vorbi, spuse Gwen. Nu va discuta cu nimeni 
despre asta. 

— Nu-i nevoie, spuse Harry. Să lasăm lucrurile aşa cum 
sunt. 

Helen se duse lânga scaunul lui şi îi puse mâna pe braţ. 

— Bunicule? 

El o batu uşor pe mână şi îi zâmbi. 

— Crede-ma, fata mea, nu-i nevoie. 

Ea oftà. 

— Aşa e, noi n-am vorbit niciodată despre lucruri cu 
adevarat importante, nu? Nu s-a întâmplat nici măcar o dată 
în familia asta. Decât atunci când am fost trişti sau furioşi. Iar 
acela nu e momentul potrivit pentru discuţii. De fapt, nu e 
momentul potrivit pentru nimic... 

— Eu, una, sigur nu înţeleg ce vrei să spui, zise Margaret. 
Sunt la fel de capabila ca oricine să discut diverse probleme 
fară să mă supăr. 

Vocea lui Margaret devenise piţigăiată. Clătină din cap şi 
începu să-şi facă de lucru cu un cercel, fixându-l cu privirea 
pe soţul ei. ca şi când l-ar fi provocat så nu fie de acord cu ea. 
Însa Andrew se întoarse cu spatele şi se îndepărtă cu umerii 
lăsaţi. Se trezi apoi că priveşte în ochii tânguitori ai lui Jess, ca- 
re se retrăsese într-un colț al încăperii să asculte. Urechile 
câinelui zvâcneau dintr-o parte în alta, în timp ce analiza 
sunetul vocii stăpânilor, încercând să afle starea lor de spirit 
şi părând descurajată de ceea ce auzea. 

— Nu era nevoie să veniţi pâna aici, spuse Harry. Chiar 
deloc. Ne descurcam de minune, noi cu Helen. 

— N-am fi putut sta deoparte într-un moment ca ästa, zise 
Margaret. La urma urmei, suntem familia dumitale. 

Harry se ridică în picioare şi se îndrepta încet către scări. 

— Eu o så ies puţin, anunţă el. 

Şi se făcu nevăzut, înainte să apuce să-l întrebe cineva 
unde pleca. Prin tavanul vechi auziră apa curgând şi zgomo- 
tul unei uşi de şifonier scârțâind deasupra lor. 

— Unde se duce? întrebă Andrew. 

— Eu sper că nu la cârciumă... spuse Margaret. Nu într-un 
moment ca ásta. 

— O, ba da, răspunse Gwen. Se duce să se întâlnească cu ei. 


O jumătate de oră mai târziu, Harry evadase din casă şi se 
instalase într-o atmosferă complet diferită, unde nu trebuia să 
fie îmboldit pentru a-şi spune povestea. Istorisirea odată 
încheiată, fu nevoie de un moment de contemplare tăcută, de 
câteva înghiţituri de bere şi de o tăcere amiabilă, pentru a su- 
blinia gravitatea situaţiei. 

— Aşadar, Harry... Poliţie şi tot tacâmul... 

— O, da, chiar aşa, Sam. O grămadă de poliţişti. 

— Şi presupun că au fost o adevărată pacoste... 

— Unii dintre ei au încercat. Dar nu mă pierd eu aşa uşor 
cu firea! 

Colţul dintre sobă şi fereastră emana un miros puternic de 
oameni bătrâni şi câini murdari de noroi. Bancile de lemn pe 
care stăteau bărbaţii erau uşor uzate sub şezuturile lor, iar 
ghetele lor păreau să se relaxeze în adânciturile familiare ale 
mochetei închise la culoare. 

Sam Beeley îşi sprijinise bastonul de masă. Mânerul său 
de fildeş, modelat în forma capului unui câine alsacian, fixa 

dispreţuitor suprafaţa de alama. Din când în când, Sam atin- 
gea fildeşul cu o mâna osoasă, dezmierdând urechile tocite 
ale alsacianului între degetele lui galbene sau lovind uşor, cu 
o unghie răsucită, un colț al suprafeţei de alama. Genunchii 
batrânului trosneau atunci Când se mişca şi îşi tot mișca 
degetele de la picioare în pantofii moi, din piele de caprioara, 
ca şi cum nu reuşea să gâsească o poziţie care sā nu-i dea 
dureri. Era cel mai uscaţiv dintre cei trei, însă constituția 
lui firava aproape că era mascată de multele rânduri de 
haine pe care le purta, în ciuda căldurii serii. Slabiciunea 
fizica se vedea cu precadere în mâinile şi pe chipul lui, a 
cărui carne se adâncise sub pomeţi; orbitele ochilor lui erau 
ca nişte bazine întunecate în care licăreau nişte ochi de un 
albastru spalacit. 

— Ai dracului poliţişti! spuse el, cu o voce înăspită din 
cauza fumului de ţigara. Tu ce părere ai, Wilford? 

— Fără ei nu se poate, Sam. 

— Asta cam aşa e. 

— Mda. 

Wilford Cutts îşi scosese şapca pentru a da la iveala o 
grămada încâlcită de păr alb în jurul unui scalp palid, care 
contrasta puternic cu nuanţa rumena a chipului sau. Avea o 
mustață alba neîngrijită şi o tentativa de favoriţi care altădată 
fuseseră probabil mai stufoşi. Gâtul lui gros şi vânjos cobora 
câtre umerii masivi, despre care nu se mai putea spune ca 
erau musculoşi, părând cam lăsaţi pe sub puloverul batrânu- 
lui, moi şi cârnoşi. Palmele îi erau pătate de funingine, iar 
unghiile erau negre pe marginea halbei cu bere. Nişte fibre 
închise la culoare coborau pe pantalonii lui de catifea reiată, 
care erau uzaţi în dreptul genunchilor şi ţepeni în dreptul 
gambelor, unde fusesera îngramădiţi în nişte şosete gri de 
lâna. Îşi trăsese picioarele sub bancă, unde nu puteau fi 

văzute, pentru ca proprietarul sa nu observe crusta de noroi 
care se usca pe tălpile ghetelor lui. 

— Aşadar, este vorba despre ceea ce ei numesc ancheta 
unei crime... Nu, Harry? Şi-au dat seama ce a pâţii fata? 

— N-au spus asta, Wilford. 

— Nu? 

— Nu. 

— Daţi dracului poliţiştii aştia! 

Harry îşi ţinea şapca la locul ei. Era acum în centrul 
atenţiei; era omul momentului, însă nu era cazul sa se 
entuziasmeze prea tare. Îşi pusese o cămașa curată înainte de 
a pleca spre cârciumă şi o cravată cu un model discret cu 
motive scoțiene, aranjată frumos în jurul gâtului. Îşi împin- 
sese picioarele în faţa, iar luminile aplicelor de pe perete se 
reflectau în bombeurile lui bine lustruite. 

Din când în când, câte unul dintre clienţii localului îl stri- 
ga din partea cealaltă a încaperii, iar el raspundea la saluturile 
tuturor cu o uşoară înclinare a capului, nu nepoliticos, ci într-o 
manieră voit rezervată. În acest timp privea fix, făra nici un 
cuvânt, la un grup de tineri pe care nu-i recunoştea şi care 
râdeau zgomotos în capătul celalalt al barului, încercând sa se 
acopere unul pe altul în discuţie şi, ocazional. începând sa 
fredoneze diverse frânturi de melodii. 

Printr-un acord tacit, Sam stâtea cel mai aproape de 
şemineu, cu toate câ era vară, iar vatra era goală. Wilford 
stătea cel mai departe, cu spatele la uşa, ascuns în umbra firi- 
dei. Pe masa erau două pahare mari cu bitter Marston şi o 
jumătate de bere neagră, lânga o gramada de piese uzate de 
domino care fuseseră scoase din cutie, rămânând însa 
neatinse. Odata cu rândul de bâuturi sosise şi un pachet de 
cartofi pai cu jambon afumat, pe care Wilford şi-l strecura 
în buzunar. 

— Şi cum suportă familia ta toată povestea asta? întreba 
Sam. Fara îndoiala, a fost un şoc pentru femei... 

Harry ridică din umeri. 

— Ginerele ala al meu e cel mai râu dintre toţi, spuse el. 
Nu poate suporta ideea. Îşi face griji pentru postul lui preţios 
în firma lui Vernon. 

— Ăsta o sa cedeze psihic. Îmi pare râu câ ţi-o spun, Harry. 
Dar, dacă a avut ceva de ascuns, dacă a fost vreodată suspec- 
tat... O sa ciripească mai mult ca sigur. 

Expresia aceasta argotica aduse un zâmbet fugar pe chipul 
lui Harry. La fel ca Sam. o auzise cu o noapte înainte în cel 
mai recent serial poliţist de televiziune, a cărui acţiune se 
desfaşura într-o zonă oarecare din centrul Londrei — un rai al 
drogurilor, unde detectivii erau mai infractori decât infrac- 
torii înşişi. 

— Chiar are? întreba Wilford deodata. 

— Cine så aiba ce? 

— Are Andrew Milner ceva de ascuns? 

— Pesemne cå glumeşti, spuse Harry. Margaret a noastră 
îi cunoaşte fiecare gaura din ciorapi. Bietul nenorocit nu şi-ar 
putea ascunde nici măcar o buba de pe fund. 

— Poliţia e oricum inutila, decreta Sam. Ei nu ştiu nicio- 
dată cu cine så vorbeasca sau ce întrebari sa puna. Daca se în- 
tâmpla să rezolve vreun caz, prin părţile noastre asta 
înseamnă că au avut noroc. 

Wilford râse. 

— Nu e ca la televizor, Sam. 

— Ei, la televizor lucrurile se lămuresc întotdeauna. E nor- 
mal. Sunt doar povești. Altminteri n-ar prea avea rost sa apară 
la televizor, nu? 

— Presupun că e şi asta o metoda de a-i avertiza pe 
oameni, spuse Wilford. Li se spune să nu comită crime şi 

infracţiuni pentru ca vor fi prinşi, aşa cum se întâmplă întot- 
deauna la televizor. 

— Însă în realitate nu sunt prinşi, spuse Sam. Cu siguranţă, 
nu în viaţa reala. Despre jumatate din ei nici macar nu se afla. 
lar cei care chiar sunt prinşi sunt eliberaţi apoi de câtre 
judecator. Sunt eliberaţi condiţionat sau cine ştie din ce 
alt motiv. 

— Servicii în slujba comunităţii, spuse Harry. Pronunţă 
cuvintele cu grijă, ca şi când nu le-ar fi auzit niciodată rostite 
cu voce tare, ci doar le-ar fi vazut ca pe o combinaţie nefami- 
liara de silabe tipărite în comunicatele remise de tribunale 
publicaţiei Buxton Advertiser. 

Sam îşi țuguie buzele. 

— Aşa... Servicii în slujba comunitâţii. Când a fost asta o 
pedeapsa adevarata pentru încălcarea legii? Sa-i pui sa 
presteze ceva muncă cinstită... E ca şi cum le-ai da drumul 
de-a dreptul... Adevarul e câ în vremurile noastre poţi scapa 
basma curată din orice. Chiar şi daca ai comis o crimă. 

— Însa cei care se uită la televizor nu ştiu asta, spuse 
Wilford. De cele mai multe ori, nu au nici cea mai vagă idee. 
Îşi închipuie ca în cutia aceea e viaţa reala. Copiii de astăzi... Şi 
femeile, desigur... Nu percep diferenţa. Îşi imaginează că, 
atunci când are loc o crima, inspectorul Morse îşi face apariţia 
şi dezleaga enigma pe loc, la cârciumă, cu un creion şi o bucată 
de hârtie, iar criminalul e bagat dupa gratii. 

— După gratii, exact. Pe viaţa. 

Barbaţii rămaseră din nou tâcuţi, fixând fiecare paharul 
celuilalt şi încercând să-şi imagineze cum ar fi să-şi petreaca 
restul vieţii în închisoare. O condamnare pe viaţă putea 
însemna zece, douazeci sau treizeci de ani — nu era nici o 
diferenţa pentru un om trecut bine de şaptezeci sau optzeci de 

ani. El n-ar avea mari şanse să mai vadă vreodată lumea 
de afara. 

— 'Ţi-ar lipsi cerul liber, asta e îngrozitor într-o închisoare! 
spuse Sam. 

Ceilalţi doi încuviinţară tacit, iar capetele li se întoarseră 
automat spre fereastra, unde, chiar şi în umbra amurgului, 
profilul Vrajitoarelor putea fi vazut conturându-se pe cer, 
catre sud, zimţat şi întunecat deasupra la Win Low. O unda de 
nelinişte înconjura masa. Sam se înfiora şi apuca bastonul, 
frecând fildeşul ca şi cum ar fi câutat alinare în forma lui 
neteda. Wilford îşi trecu degetele nervos prin părul murdar şi 
se întinse după paharul său. Până şi Harry pāru să devină mai 
taciturn, puţin mai precaul. 

— Nu. N-ai cum să rezişti în asemenea condiţii, spuse el. 
Nici vorba! 

Cei trei batrâni se priviră unul pe altul, transmiţându-şi 
mesaje nerostite prin mişcările nehotărâte ale mâinilor şi prin 
înclinări ale capetelor. Era un nivel de comunicare pe care îl 
deprinseseră pe vremea când lucrau, când erau izolaţi de 
restul lumii în propriul spaţiu închis, unde conversaţia era 
inutilă şi, uneori, chiar imposibila. În asemenea momente, 
ei încă mai puteau să se separe cu totul de lumea din jurul lor, 
înlaturând zgomotul şi forfota cârciumii la fel de eficient ca 
şi cum s-ar fi aflat într-unul dintre acele tunele întunecate, 
la mai bine de un kilometru adâncime, departe de lumina de 
la suprafaţa. 

Sam bâjbâi dupa un pachet de zece ţigări Embassy 
şi dupa o cutie de chibrituri, aflate undeva prin haine, şi 
aprinse o ţigară, privind chiorâş cu ochii lui spălaciţi prin 
norul de fum care râmâsese suspendat în aerul statut, 
acoperindu-i chipul. Wilford îşi trecu prin păr degetele cu 
pete de mizerie, scoțând pentru o clipă la iveala o bucata de 

scalp gol, nefiresc de albă, undeva în partea laterala a capu- 
lui, unde pielea era întinsă într-un stat subţire şi neted ca 
hârtia. Harry se juca distrat cu pipa sa neaprinsă, împingând 
cu ea câteva piese de domino pe suprafaţa mesei, separând pie- 
sele care erau cu faţa în jos. Se uită la ele fix, ca şi când ar 
fi sperat să le ghicească numerele privind la modelul de pe 
spatele lor. 

— Şi totuşi, unii oameni au mustrări de conştiinţă, sugeră 
Wilford. Se spune ca mustrarile de conștiință pot fi la fel de 
pacatoase ca orice rau pe care ţi l-ar face oricine altcineva. 

— Ele pot face omul să-și iasă din minţi, încuviinţa Sam. 

— Presupun că e ca şi cum te-ai afla în propriul infern. 
Asta da, pedeapsa! 

— Mai ceva decât serviciul în slujba comunităţii, în orice 
Caz. 

— O fi mai rau decât închisoarea? întreba Harry. 

Părură puţin nesiguri în această privința. Îşi imaginau o 
celula mica, strâmtă, cu gratii, ştiind ca sute de alţi oameni se în- 
gramădeau acolo precum furnicile, fiindu-le permis să iasă 
într-o curte câte o ora în fiecare zi. Aceşti oameni erau izolaţi 
de lumina şi de aer pentru totdeauna. 

— Mai întâi de toate, fireşte, ar trebui sa ai o conştiinţă, 
spuse Wilford. 

— Puţini au aşa ceva în vremurile noastre, încuviinţa Sam. 

Îl privira amândoi pe Harry, aşteptând şi de la el un 
răspuns. Însa Harry nu părea dispus sa se gândeasca la aşa 
ceva. Se ridica ţeapân, le strânse paharele şi traversa 
încaperea, îndreptându-se câtre bar. Nu se uită nici în dreap- 
ta, nici în stânga atunci când trecu prin mulţimea de tineri, 
mergând cu spatele drept, ca un om complet detaşat de toţi cei 
din jurul lui. Clienţii localului se dadură automat la o parte, 

pentru a-i face loc, iar patronul îl servi fara sa mai aştepte 
comanda. 

Sacoul şi cravata lui Harry pareau nepotrivit de sobre şi 
de protocolare printre tricourile şi pantalonii scurţi ai celor- 
lalţi consumatori. Batrânul ar fi putut trece cu uşurinţa drept 
un vârstnic antreprenor de pompe funebre, rătăcit la recepţia unei 
nunţi. Când întoarse capul, cozorocul şepcii lui trecu aseme- 
nea unui cuţit pe fundalul de mâini şi picioare roz şi chipuri 
arse de soare. 

— Aşadar, individul care a ucis-o pe fatuca asta... relua 
Harry când ajunse la masa din colţ. Credeţi ca o sa scape? 

— Depinde, replica Wilford. Ramâne de vazut daca 
poliţiştii au o fărâma de noroc. Poate ca a văzut cineva ceva 
şi decide să le spuna. Sau, mai ştii, poate că vreun poliţist o 
sa pună întrebarea potrivită, absolut întâmplător. Pentru ca 
doar aşa se poate. 

— Fără îndoiala, au ei suspiciunile lor. 

— Bânuielile lor chiar nu contează. Nu pot face nimic în 
lipsa de probe, declara Wilford încrezator. 

— Probe! Mda, asta şi vor. 

— Sunt disperaţi sa obţină aşa ceva. Disperaţi dupa o 
proba cât de mica. 

— Ei cred ca baiatul ala, Sherratt, a dispărut, spuse Sam. 

— Bietul prostânac! 

— Presupun ca asta o să le dea de lucru poliţiştilor — 
gasirea lui. O sa fie suspectul numarul unu. 

— Asta daca nu cumva le trece prin minte sa dea vina pe 
cineva din familie, spuse Wilford. Ăsta e primul loc unde 
caută, întotdeauna! 

— Da! spuse Sam, chipul său luminându-se dintr-odată. 
Sau pe iubit. 

— A! Care iubit? întreba Harry. 

— Iată întrebarea! Cu o fată ca aia, e prima întrebare pe 
care trebuie să ţi-o pui. 

— Şi n-avea decât cincisprezece ani... le aminti Sam. 

Batrânii clătinară din capete cu deznadejde. 

— Ei bine, asta-i partea cea mai buna. Nu, Harry? 

— O, cu siguranţă. E partea cea mai bună. Când încep să 
pună toate întrebările alea, scot la iveală tot felul de lucruri. 
Nu se poate sa nu afle despre nemernicii aia de la Piciorul 
Muntelui. Familia Vernon... 

— Şi poate, când o să afle... 

— „. N-o să-şi mai bată capul să descopere cine a lasat 
lupul paznic la oile lor. 

— Poate o să-i dea chiar o medalie, completă Harry. 

Tinerii din celalalt capat al încaperii se întoarseră uluiţi, 
holbându-se la cei trei batrâni din colţ. De data asta, râsetul 
bătrânilor fusese chiar mai zgomotos şi mai nefiresc decât 
al lor. 


Helen ramase cu bunica ei în pragul casei, privind 
luminile Renaultului dispărând dincolo de cotitura din drep- 
tul bisericii. Noaptea era senină şi destul de caldă încă, iar 
stelele licareau pe cortina de un albastru întunecat a cerului. 
Numai felinarele de pe strada, plasate ici-colo, şi luminile de 
siguranţă ale adăpostului pentru poştalioane şi ale vechii 
reşedinţe a vicarului creau anumite zone ce pareau cu 
adevărat întunecate. 

— A fost plăcut sa-l revedem pe bâiatul sergentului 
Cooper, nu-i aşa? E un tânăr foarte chipeş. 

— Da, bunico. 

— Ben, parca? 

~ Exact. 

— EI e cel pe care îl aduceai uneori pe aici după ore, nu, 
Helen? 

— Numai o data sau de două ori, bunico. Şi asta se întâm- 
pla cu mulţi ani în urmă. 

— Dar îmi aduc aminte. Îmi aduc aminte cum îl priveai. 
Iar într-o zi mi-ai spus că o să te căsătoreşti cu el atunci când 
vei fi mare. Asta n-am uitat. 

— Toate fetiţele se îndragostesc aşa la un moment dat. 
Acum nici măcar nu-l mai cunosc. 

— Aşa o fi. Dar are ochi frumoşi. Caprui-închis. 

Intrară înapoi în casa. Helen observă că lui Gwen îi venea 
greu până şi să arunce o privire în bucătărie, nici vorbă să se 
mai şi apropie de uşă, cu toate că poliţiştii plecaseră de mult 
cu pantoful pătat de sânge şi cu paginile din Buxton 
Advertiser. 

— Acum or fi ajuns deja sus, la Piciorul Muntelui, spuse 
Helen. Nu-i invidiez pentru misiunea pe care o au. Trebuie 
să le comunice domnului şi doamnei Vernon ce au 
descoperit. 

Bunica ei se uită la ceas şi îşi facu de lucru cu jacheta sa 
de lâna, împâăturind şi despaturind o bucaţică de şerveţel roz 
pe care o găsise pe mâneca. 

— Ştii, unul dintre ei va trebui să meargă sā identifice 
cadavrul. Cred că el va face asta. Dar pentru Charlotte Vernon 
va fi un adevărat şoc. Nu crezi, bunico? 

Gwen scuturâ din cap. Helen văzu o lacrima micuță for- 
mându-i-se în colţul unui ochi şi luminându-i pentru o clipă 
pielea uscată a obrazului. 

— Ştiu că aşa se cade, spuse Gwen. Ştiu că ar trebui să-mi 
pară rău pentru ei, dar nu-mi pare. N-am ce face, Helen. 

Helen se aşeză pe o latură a scaunului bunicii sale şi îşi 
puse braţul în jurul umerilor ei slabi. 

— Nu-i nimic, bunico. E de înţeles. N-are rost să-ţi faci sânge 
râu. Ce-ar fi să pregătesc o ciocolată calda, iar apoi poate găsim 
ceva la televizor la care să te uiţi până se întoarce bunicul? 

Gwen încuviinţă printr-o mişcare a capului şi îşi trase 
nasul, după care găsi o altă bucata de şerveţel, încă intactă, pe 
care o folosi sa se şteargă la nas. Helen o bâtu uşor pe umăr 
şi făcu apoi câţiva paşi spre bucătărie, până când vocea 
bunicii ei o opri. Părea aspră şi plina de teamă, şi tremura, la 
limita deznadejdii. 

— Ce o să se întâmple acum cu Harry? O, Doamne, 
Dumnezeule, ce o să-i facă lui Harry? 


7 


Asistentul de la morgă Îîndepärtä cu grijă folia de plastic 
de pe chipul victimei. Rudelor n-ar trebui să li se permită 
niciodată să vadă ranile de pe un cadavru, decât dacă e abso- 
lut necesar. În cazul acesta, chipul arata destul de râu, cu toate 
că fusese curăţat atât cât se putea de bine în timpul pus la dis- 
poziţie. Larvele fuseseră îndepărtate şi puse în flacoane, ochii 
fuseseră curâţaţi şi închişi, iar sângele uscat fusese razuit cu 
lamele speciale pentru teste. Cu părul dat pe spate, ranile de 
pe lateralele capului nu erau foarte vizibile. 

— Da, rosti Graham Vernon fără ezitare. 

— Identificaţi acest cadavru ca fiind cel al fiicei dumnea- 
voastră, Laura Vernon, domnule? întreba inspectorul-şef 
Tailby. 

— Da. Asta am spus, nu? 

— Vă mulţumim foarte mult, domnule. 

— Asta-i tot? 

— Este o formalitate necesară care permite demararea 
celorlalte proceduri. 

Asistentul trăgea deja folia de plastic înapoi peste chipul 
Laurei, readucând-o în anonimatul celor proaspăt decedați, 
până ce examinarea post-mortem avea să se încheie. 

— Domnule inspector-şef, se întâmplă ca vreuna dintre 
procedurile dumneavoastră să implice şi prinderea crimina- 
lului fiicei mele? întrebă Vernon, fără să-şi mute privirea de 
la cadavru. 

Nu era necesar ca Tailby sa fie de faţa atunci când 
Graham Vernon identifica trupul neînsufleţit al fiicei sale, 
însă inspectorul-şef considerase cå aceasta era o ocazie foarte 
bună de a observa reacţiile rudelor. ÎI privea acum pe Vernon 
în timp ce se îndepărta de grâămada acoperita cu plastic care 
fusese fiica sa. Îi vazu privirea stăruind cu fascinația aceea 
familiară, înfricoşătoare, asupra muchiilor vagi şi asupra 
adânciturilor de plastic verde care ascundeau chipul fetei 
moarte. Vernon îşi mişca mâinile constant, atingându-şi faţa 
şi gura, netezindu-şi sacoul, frecându-şi degetele moi într-o 
serie de gesturi involuntare care puteau trâda nervozitatea sau 
pur şi simplu suferinţa disimulată. Chipul lui îşi spunea pro- 
pria poveste. 

Mulţi părinţi şi soţi îndoliaţi îi mărturisiseră lui Tailby 
că în astfel de momente mintea lor refuza sa accepte reali- 
tatea morţii. Ei îşi imaginau persoana iubită ridicându-se 
deodată în capul oaselor şi râzând de farsa pe care le-o 
facuse, în timp ce cearceaful aluneca de pe trupul care îşi 
recăpăta viaţa şi sănatatea. Oare la asta se gândea Graham 
Vernon acum? Oare încă o mai auzea şi o vedea pe Laura în 
viaţă? Şi, dacă era aşa, ce-i spunea ea de-l făcea să pară atât 
de înspăimântat? 

Aceste cazuri trebuiau tratate cu foarte multă delicateţe. 
Familia victimei trebuia tratată cu grijă şi cu consideraţie. Cu 
toate acestea, nouăzeci la sută din crime erau aşa-zis „domes- 
tice“, faptaşul fiind un membru al familiei sau un prieten 
foarte apropiat. 'Tailby nu se mai lasa impresionat de diferitele 
manifestări ale durerii pe care le afişau rudele. Această împie- 
trire a emoţiilor era o abilitate absolut necesară în meseria lui. 
Totuşi, uneori era obligat să admită că această abilitate îl 
slăbise ca om: trecuse foarte multă vreme de când nu mai 
reuşise să stabilească o relaţie apropiată. 

- Întelegeți că va trebui să discutăm din nou cu dum- 
neavoastră şi cu soția, domnule, spuse el când Vernon se 
întoarse în sfârşit cu spatele la victimă. 

— Nu mai am nimic de spus în afară de ce v-am spus deja. 

— Trebuie să aflam cât mai multe amânunte despre tre- 
cutul Laurei. Trebuie să luăm din nou legătura cu toţi pri- 
etenii şi cu toate cunoştinţele ei. Să identificâm toate 
conexiunile pe care nu le-am descoperit pâna acum. Trebuie 
să aflăm tot ce a făcut în ziua în care a fost ucisă. Mai sunt 
multe de facut. 

— Gasiţi-l pe Lee Sherratt! izbucni Vernon. Asta-i tot ce 
aveţi de făcut, domnule inspector-şef. 

— Se face o anchetă în privinţa asta, domnule. 

— Şi ce vrea să însemne asta, pentru numele lui 
Dumnezeu?! 

Cei doi bărbaţi ieşiră pe uşa dublă în coridor, încercând să 
lase în urma lor mirosul puternic de antiseptic. Paşii lor 
răsunară pe pardoseală, în timp ce Tailby se grăbi pentru a se 
putea ţine după Vernon, care parea că vrea să fugă de acolo 
cât mai repede posibil. 

— Bineînţeles cå îl vom găsi pe băiat, domnule. Ne trebuie 
timp. Eu râmân optimist. 

Vernon se opri brusc, astfel că Tailby nu putu să evite să 
se ciocnească de el. Ajunseră aproape ochi în ochi, cu toate 
că detectivul era cu câţiva centimetri mai înalt. Vernon privi 
în sus cu o încruntare sâlbatică, chipul lui frumos fiind schi- 
monosit acum într-o grimasă. Ochii îi erau obosiţi şi injectaţi 
cu vinişoare roşii, minuscule, iar pe unul din obraji se 
bărbierise neuniform. 

— Mi se pare că aţi spus ceva asemânător şi înainte, dom- 
nule inspector-şef. Acum aproape doua zile. Dar la momen- 
tul acela îmi dădeaţi asigurări că o veţi găsi pe fiica mea. 

Tailby aşteptă fară să clipeasca în faţa privirii insistente a 
lui Graham Vernon. 

— Da, domnule. 

— Se pare însă că a găsit-o altcineva înaintea dumnea- 
voastră. Nu-i aşa? 

Tailby îşi aminti de scena dureroasă care avusese loc ceva 
mai devreme în cursul serii, atunci când făcuse o vizită la 
Piciorul Muntelui pentru a duce neplacuta veste familiei 
Vernon. Îşi amintea câ nici unul din părinţi nu fusese surprins 
la vederea sa, cå pe chipurile lor se citea numai deznădejdea 
şi resemnarea. 

Îşi amintea şi trecerea treptata a lui Charlotte Vernon catre 
un plâns isteric cu suspine, de faptul ca se retrasese undeva, 
într-un dormitor, şi de telefonul pe care îl dăduse Graham 
Vernon medicului de familie. Fuseseră, fireşte, nu doar 
şocaţi, ci şi foarte afectaţi. Însa reacţionasera separat — nu 
existase nici cel mai mic gest de susţinere reciprocă în pri- 
mele momente dupa aflarea veștii. 

Cei doi barbaţi ieşiseră pe uşa şi se aflau deja în capul 
scărilor de la intrarea în morga atunci când Tailby vorbi din 
nou. În dreapta lor, printr-o perdea de conifere întunecate, 
puteau zări ferestrele luminate ale camerelor de gardă de la 
Spitalul General Edendale — câteva cladiri moderne de cà- 
râmidă, cu doua etaje, adăugate la întâmplare la originalul 
construit în stil victorian. Luminile pareau vesele şi străluci- 
toare, contrastând cu faţada simplă a morgii şi cu parcarea 
discreta a acesteia. 

— Dincolo de faptul ca pare sa fi dispărut temporar, în 
acest stadiu nu exista probe concludente care să-l lege pe Lee 
Sherratt de moartea fiicei dumneavoastră, spuse inspectorul- 
şef, facând apel la rațiune. 

— Asta-i fără îndoială treaba dumneavoastră, domnule 
inspector-şef. Depinde de dumneavoastră să găsiţi dovezile. 
Mie nu-mi mai rămâne decât să sper că vă apucaţi de treaba. 

Ridicase vocea odată ce părăsiseră atmosfera de la morgă. 
Reintrase în rolul omului de afaceri categoric şi nerăbdător. 
Fusese interesant de observat schimbarea care se petrecuse în 
el în prezenţa cadavrului fiicei sale. Însa acea schimbare fu- 
sese de scurtă durată. 

— Domnule, tot ce ştim noi despre Lee Sherratt este 
că în ultimele patru luni a fost angajat la dumneavoastra ca 
grădinar. l-aţi oferit acest post după ce a raspuns la un anunţ 
pe care l-a gasit în vitrina oficiului poşta! din Moorhay. 
Până în acel moment, se pare că nu v-a cunoscut familia. 
Aptitudinile lui par a ţine mai mult de efortul fizic: săpat, 
plivit, mânuirea unei maşini de tuns iarba şi împingerea 
unei roabe; în atribuţiile lui nu intra nimic care să solicite 
experienţă în horticultură, de vreme ce băiatul nu avea abso- 
lut nici o pregătire şi nici un pic de experienţă în domeniu. 
Am dreptate? 

— Asta ne-am şi dorit — un salahor. Soţia mea are toată 
experienţa de care avem nevoie. 

— Într-adevar. Şi, cu toate ca are douăzeci de ani, asta a 
fost prima slujba pe care a obținut-o Sherratt, în afară de o 
scurta perioadă de timp în care a lucrat la supermarketul 
Tesco de aici, din Edendale. Îi place sa bea, recunoaşte că a 
avut mai multe prietene ocazionale şi se ştie ca este un 
susţinător înflăcărat al clubului de fotbal Sheffield 
Wednesday. Astea nu prea sunt date din care sâ tragi o con- 
cluzie, domnule. 

— Ia fiţi atent la mine, spuse Vernon. Tatal lui face 
puşcărie pentru că a primit bunuri furate. Băiatul însuşi a fost 
implicat în furtul maşinii unui turist. De asta ce mai ziceţi? 

— Un mediu infracţional, aşadar... Atunci cum se face cà 
l-aţi angajat, domnule Vernon? 

Vernon se întoarse cu spatele, privind insistent maşina 
poliţiei care aştepta în parcare. 

— Am vrut să-i dau o şansă. Nu cred că tinerii asemenea 
lui ar trebui sâ-şi piarda vremea inutil, neavând altceva de 
facut decât să intre în tot felul de belele. Am fâcut o aşa mare 
greşeală? În afara de asta, părea a fi un tânăr puternic, care 
putea face faţa unor munci mai grele. Bine, recunosc, am 
facut o greşeală, dar cum aş fi putut şti ce se va alege de el? 

— Mama lui spune că este un tânăr ca oricare altul, căruia 
îi plac fetele, berea şi fotbalul. 

— Rahat! izbucni Vernon. Priviţi lucrurile puţin mai în 
profunzime, domnule inspector-şef! O să aflaţi că Sherratt 
este un golan violent care era obsedat de fiica mea. l-am dat 
un avertisment, l-am concediat. Iar, după câteva zile, fiica 
mea este gasita agresata şi ucisă. Pe cine altcineva o să sus- 
pectaţi? 

Vernon se îndepărta păşind arogant şi se urcă în maşina 
care aştepta sa-l ducă înapoi acasa, în Moorhay. Însa Stewart 
Tailby râmase pe gânduri preţ de câteva clipe, pe treptele de 
la intrarea în morgă, analizând ultima întrebare. Acum că se 
gândise mai bine, chiar era bucuros că Vernon nu așteptase så 
i se dea un răspuns. 


Diane Fry se întorsese cu o maşină în Edendale, cu doi 
agenţi rutieri. Primise liber în noaptea aceea, în timp ce 
inspectorul-şef Tailby însuşi facuse drumul până sus, la 
Piciorul Muntelui, pentru a le cere membrilor familiei Vernon 
să identifice cadavrul. 

Stând în spatele ofiţerilor rutieri, ale câror jachete galbene 
fluorescente foşneau la fiecare mişcare, începu să simtă 
senzaţia familiară a deznădejdii crescânde, pe măsură ce 

încordarea o părasi, iar nivelul adrenalinei începu sa scada. În 
foarte scurt timp, avea så plece de la slujba şi sa se confrunte 
cu realitatea sumbră a vieţii ei personale, într-o alta seara 
deprimantă. 

— Mulţumesc, băieţi! strigă ea, atunci când maşina o lasa 
în curtea secţiei de poliţie. 

Şoferul facu cu mâna, dezinvolt, în direcţia ei, însa 
partenerul lui se întoarse să o priveasca pâna când Roverul 
plecă. O cântări din ochi, curios, dupa care îi spuse ceva 
şoferului, ceva ce Fry nu reuşi sa înţeleaga. Îşi alunga din 
minte acest moment, considerând ca nu merita sa-şi facă griji 
din cauza asta. Vazuse atâtea colege aruncându-se cu capul 
înainte şi distrugându-şi carierele în poliţie, şi asta doar pen- 
tru că exageraseră proporţiile unor incidente minore, pe care 
le denaturaseră peste maâsura în mintea lor. 

Mai întâi urcă în biroul CID. Toate luminile erau aprinse, 
iar pe unul sau doua dintre monitoare pâlpâiau nişte screen- 
savere care-ţi lăsau impresia că toate stelele din galaxie tre- 
ceau în viteza pe lânga puntea de comanda a navetei 
Enterprise. Însa în camera aceea nu era nici picior de om, nici 
măcar un detectiv în schimbul de noapte. Fry se aşeză la 
biroul ei şi puse pe hârtie notițele interviului cu Harry 
Dickinson. Ştia că era primul lucru pe care avea să i-l ceară 
Tailby, înainte de instructajul de dimineaţă, şi voia să le aibă 
pregătite, înainte ca el să apuce să o întrebe de ele. Asta avea 
să îi aducă o altă bilă albă şi, de asemenea, însemna că urma să 
devină imediat disponibilă pentru a fi repartizată într-o echipă 
de anchetă. 

Redactarea raportului nu îi lua prea mult timp. Era o 
bună dactilografa, iar stilul ei de a lua notițe era precis şi lizi- 
bil. Ezită doar o clipă atunci când ajunse la finalul interviu- 
lui, însa, de dragul integrităţii, se hotărî să includa şi ultimul 
comentariu al lui Harry Dickinson. În timp ce scria cà 

Dickinson îi spusese inspectorului-şef „să se care dracului 
odata“, se surprinse zâmbind. Îşi schimba rapid expresia 
într-o grimasă, apoi se încruntă şi privi în jurul ei, în biroul 
gol, pentru a se asigura că n-o vedea nimeni. Nu-i stătea în 
fire să râdă de ofiţerii superiori — nu marşase niciodată la 
persiflările necuviincioase şi la glumele grosolane de la can- 
tina, nici aici, şi nici la West Midlands. Nu înţelegea ce anu- 
me din comentariul lui Harry Dickinson ar fi putut-o face să 
zâmbească. 

Scoase la imprimanta două exemplare ale notiţelor ei şi 
lasa unul în suportul de pe biroul inspectorului Hitchens. 
Apoi urcă în camera de anchetă, unde un sergent şi un opera- 
tor stăteau ghemuiţi deasupra unui telefon şi a unui monitor 
plin cu tot felul de date. Amândoi o ignorară în timp ce bâjbâi 
nerăbdatoare dupa dosarul de anchetă, pentru a insera cel 
de-a! doilea exemplar al raportului. Ştia că, de dimineaţa, 
când avea să intre în tură schimbul de zi, încâperea avea să 
freamăte de activitate. După cum îl vazuse ea pe Tailby, era 
convinsă că, până în momentul în care lumea avea să ajungă 
la instructaj, el avea så fie la curent cu toate informaţiile şi i 
se vor fi amintit toate detaliile ce urmau să fie luate în calcul 
în ziua aceea. 

Când, în cele din urmă, nu-i mai rămăsese nimic de făcut, 
Fry închise uşa camerei de ancheta şi străbâtu clădirea 
aproape goală, pâna în parcare. 

Dupa ce dezactiva alarma Peugeotului ei negru, rămase 
pentru un moment să privească la zidul din spate al secţiei de 
poliţie. Nu era nimic de văzut, în afară de câteva ferestre 
luminate, la care puteau fi zărite ocazional nişte siluete 
întunecate, atunci când poliţiştii se învârteau după treburile 
lor. Probabil că unii dintre ei erau revoltați că erau de servi- 
ciu când ar fi preferat mai degraba să fie acasă, cu familiile 
lor, sau la cârciuma, sau să facă orice altceva ar fi preferat ei 

să faca în timpul liber. Fry se gândi că foarte puţini dintre ei 
ar fi fost nemulţumiţi dacă ar fi trebuit så paraseasca secţia şi 
să mergă pe la casele lor. Porni motorul Peugeotului şi părăsi 
cât putu de repede curtea secţiei. 

În Edendale, ca în oricare alt mic oraş, seara însemna ade- 
sea străzi aproape pustii, pentru lungi perioade de timp, între- 
rupte doar de grupuri răzlețe de tineri care se îndreptau spre 
cârciumă între opt şi nouă seara şi de aceleaşi grupuri râzleţe, 
de data asta mergând împleticit, care se întorceau acasa la 
unsprezece şi jumătate sau cautau autobuze şi taxiuri care 
să-i ducă la cluburi de noapte sau la petreceri. 

Mulţi dintre tinereii care făceau mizerie pe strazi noaptea 
nu erau doar morţi de beţi, dar erau, în mod evident, minori. 
Diane Fry ştia destul de bine cum stăteau lucrurile pentru 
a-şi întoarce privirea în cealalta parte când trecea pe lângă ei. 
Orice poliţist ar fi procedat la fel, cu excepţia cazului în care 
era comisă o altă faptă gravă: un asalt, tulburarea liniştii pu- 
blice, limbaj abuziv sau expunere indecentă. Consumul de 
alcool de câtre minori era o problemă ce nu putea fi abordată 
decât în incinta localurilor unde aveau loc astfel de fapte, dar 
întotdeauna existau lucruri mai urgente de rezolvat, întot- 
deauna altele erau priorităţile. 

Era o zi de luni, şi până şi grupurile de tineri erau mult 
mai rare, în timp ce Fry conducea pe Greaves Road, îndrep- 
tându-se câtre centrul oraşului. Ocoli sensul giratoriu de la 
capătul ariei pietonale destinate zonei comerciale şi privi 
automat în dreapta ei, spre Clappergate. Se zăreau lumini la 
ferestrele magazinului Boots the Chemists? şi la McDonald's, 
unde trei tineri stăteau aplecaţi asupra meselor negre de fonta 
de pe terasa, mâncând Chicken McNuggets şi o porţie mare 
1 Boots the Chemists (BTC) — cel mai mare distribuitor de produse farmaceu- 


tice şi de înfrumusețare din Marea Britanie, cu aproximativ 1 500 de filiale în 

de cartofi prăjiţi, înainte de a arunca ambalajele în gramada 
care zăcea deja pe pavaj. 

Cele mai multe magazine erau cufundate în întuneric, 
abandonând oraşul în grija cârciumilor şi a restaurantelor. Fry 
încă nu se obişnuise cu amestecul de prăvălii din Edendale. 
Ziua, în Clappergate era o mică brutarie, cu coşuri de nuiele, 
cu bicicleta veche a unui băiat de la livrări plină cu funii de 
ceapă şi cu un putinei vopsit. toate aflate afară, pe trotuar. 
Câteva magazine mai încolo se gasea un magazin New Age, 
plin de mirosurile emanate de tot feul de uleiuri esenţiale şi 
lumânări parfumate, dar şi de scânteierile cristalurilor. Între 
ele era o filială SpecSaversi, curăţatoria chimică şi o sucursală 
a Societăţii de Construcţii Derbyshire. 

Ceva mai departe, pe Hulley Road, un cuplu cam la 
treizeci de ani privea în vitrina întunecata a uneia dintre 
agenţiile imobiliare de lânga piaţă. Cei doi evaluau probabil 
preţurile proprietăţilor din Catch Wind și Pysenny Banks, 
zonele cele mai pitoreşti şi mai râvnite ale vechiului 
Edendale, unde străzile străjuite de ziduri abia erau suficient 
de largi pentru a permite intrarea unei maşini şi unde râul tre- 
cea pe lângă grădinile din faţa caselor, pline de lobelii şi de 
pietre acoperite cu licheni. Diane Fry se întreba de ce ale- 
seseră cei doi să viziteze agenţia imobiliară noaptea. Unde se 
duceau şi de unde veniseră ei oare? Ce planuri personale îşi 
faceau cei doi, împreuna? 

Trebui să se opreasca la semaforul din capatul celălalt al 
scuarului. În dreapta ei, nişte alei abrupte, pavate cu piatra, 
având nume precum Nimble John's Gate şi Nick i'th Tor, 
coborau dealul. Mai multe cârciumi şi ceainarii înguste, pre- 
cum ŞI nişte magazine de artizanat umpleau colţurile acestor 
alei, asemenea unor întârziaţi care se îngrămădiseră la mar- 
ginea principalei zone comerciale. Cu siguranţă, chiar erau 


1 Celebru magazin de optică din Marea Britanie (n.tr.) 

nişte întârziaţi — atraşi mai degrabă de fluxul de turişti al 
secolului douăzeci decât de comerţul tradițional al unui târg 
de provincie. 

Fry îşi studiase noua zonă de reşedinţă şi ştia cå o bună 
parte din cei douăzeci şi doua de milioane de vizitatori ai 
regiunii Peak District îşi faceau drum câtre Edendale într-un 
fel sau altul. Ziua, piaţa era adesea imposibil de traversat din 
cauza traficului intens sau a maşinilor care câutau un loc de 
parcare pe pavajul de lânga toaletele publice sau printre con- 
tainerele pentru materiale reciclabile. 

Un uriaş camion Somerfield țraversă uşor intersecţia, 
îndreptându-se câtre partea din spate a supermarketului 
deschis recent în Fargate, care înlocuise o filatură abando- 
natà. Dincolo de intersecţie, Castleton Road începea så urce 
pe lângă rândurile de case semidecomandate, cu fațade cu 
pietricele decorative. Pe ambele parți, zone rezidenţiale situ- 
ate foarte aproape una de alta urcau în spirala pe versanţii 
dealurilor, casele aliniindu-se de-a lungul strâduţelor înguste, 
întortocheate, care coteau brusc, urmând proeminenţele şi 
adânciturile decorului. Strazile deveneau şi mai înguste sus, 
din cauza maşinilor parcate una în faţa alteia lânga bordură, 
excepţie făcând zonele cu curbele cele mai periculoase. 
Casele mai mari îşi rezervaseră ceva spaţiu pentru alei scurte 
şi garaje, însă casele mai umile nu fusesera construite pentru 
oameni cu maşini. 

Pe masură ce urcai mai departe, casele erau tot mai noi, 
cu toate cå erau construite din aceeaşi piatră aibă. La marginea 
oraşului era un cartier cu mici locuinţe sociale, unde străzile 
erau denumite „fundâturi“ şi aveau spaţii verzi la marginea 
trotuarelor. În cele din urma, întâlneai o zona unde casele 
erau înlocuite treptat de o mulţime râzleaţă de mici terenuri 
cultivabile şi mici ferme de lapte. În unele locuri era greu să-ţi 
dai seama unde se termina oraşul şi unde începea zona rurală, 

din cauza fermelor transformate în case de locuit şi a con- 
strucţiilor asemânătoare unui grajd, situate în imediata 
apropiere a ţarcurilor noroioase pentru vite, a păşunilor pline 
de vaci bălţate şi a mirosurilor rurale persistente. 

În cele din urmă, cererea crescută pentru noi locuinţe 
avea să determine o creştere inevitabila a preţului pamântu- 
lui, iar oraşul avea să continue să se extindă. Pentru moment 
însă, Edendale era forţat să rămână în valea sa de bariera 
dealurilor din jur. 

Dupa ce luă curba dinspre Castleton Road spre 
Grosvenor Avenue, Fry opri în cele din urma lângă bordura 
din dreptul numărului 12. Casa fusese odinioară solidă şi 
prosperă, o vilă victoriană decomandata pe o stradă strajuită 
de copaci. Uşa din faţă era prinsă în porticuri de lemn. iar la 
minusculele dormitoare de la ultimul etaj nu ajungea decât 
scara ascunsă a servitorilor. 

Apartamentul ei de la etajul întâi era alcâtuit dintr-un dor- 
mitor, o sufragerie, o baie cu o cabină de duş şi o zonă mi- 
cuţă care servea drept bucătărie. Tapetul avea dungi într-o 
nuanţă palidă de maro, iar modelul covorului consta în nişte 
vârtejuri complicate în nuanţe spalâcite de albastru, roz şi 
galben, ca şi cum ar fi fost special conceput pentru a ascunde 
orice substanţă vaărsată pe el. Judecând dupa mirosul de pe 
fundal, în apartamentul acela trebuia să se fi vărsat de-a lun- 
gul anilor multe substanțe pe care ea n-ar fi dorit să le 
numească. Cei mai mulţi dintre ceilalţi ocupanţi ai casei erau 
studenţi la colegiul High Peak, din partea de vest a oraşului. 

Fry îşi pregăti nişte sendvişuri cu brânză şi pâine prăjită 
Şi o Ceaşcă de ceai, după care scoase un iaurt Müller dietetic 
dintr-un frigider care mirosea suspect a peşte stricat şi a 
ceapă. Oricât de mult încercase sâ-l curețe, nu reuşise så 
îndeparteze mirosul, însă oricum intenţiona så ţină doar o 
cantitate minimă de alimente în frigider, preferând să facă un 

raid prin magazine ori de câte ori era nevoie, bucuroasă să 
profite de orice pretext pentru a ieşi din apartament. La mai 
puţin de jumătate de kilometru distanţă era un magazinaş asi- 
atic, unde tânărul cuplu din spatele tejghelei i se paruse destul 
de simpatic. Un salut prietenesc pe lângă pâinea feliată şi sti- 
cla de lapte putea fi bine-venit uneori. 

După cină petrecu zece minute fâcând nişte exerciţii 
uşoare, relaxându-se după o zi de muncă aşa cum ar fi facut 
după o şedinţă la dojo, flexându-şi muşchii şi întinzându-şi 
încheieturile şi membrele. Apoi îşi făcu un duş şi se îmbracă 
cu vechiul ei chimono din mâtase neagră cu un dragon 
chinezesc pe spate şi cu simbolurile Yin şi Yang pe partea 
din faţa. 

A doua zi, hotari ea, avea să facă rost de Paginile Gaibene 
şi să caute nume şi adrese ale centrelor locale de arte marțiale. 
Bineînţeles, nu va găsi un instructor precum vechiul ei 
maestru shotokan din Warley şi va fi nevoită să se adapteze 
tehnicilor noi. Însă nu-şi putea lasa abilităţile deja dobândite 
sa se piarda. Capacitatea de autoapărare era foarte importantă 
pentru ea în momentul de faţă. Dincolo de asta, îi plăcea sen- 
timentul reînnoit de încredere şi de putere pe care i-l oferea 
acest sport. Unde mai pui că la karate se solicita concentrare 
deplina. Prinsă între shotokan şi slujba ei, probabil câ nu avea 
så mai fie nevoită så se gândească vreodată la altceva. 

Fry nu petrecuse prea mult timp gândindu-se la uciderea 
Laurei Vernon. În prezent, mintea ei era un vid ce aştepta date 
pe care sâ-şi întemeieze deducţiile şi cu ajutorul cârora så 
realizeze diverse conexiuni. Aştepta cu nerabdare dimineaţa 
următoare, când conta pe faptul cå avea să fie în stare să 
absoarbă mulţimea de informaţii ce urmau så fie prezentate la 


1 Sala de antrenament destinată celor care practică artele marţiale. (în japoneza, 

instructaj, så vada portiţele anchetei deschizându-se aseme- 
nea uşilor a tot atâtea oportunităţi. 

Un gând supărâtor îi pătrunse în minte pentru o clipă, o 
enervare trecâtoare de care probabil trebuia så se ocupe la 
un moment dat. Era vorba despre detectivul Ben Cooper. 
Detectivul pe care îl iubeau toţi; barbatul care ar fi putut sa-i 
stea în cale mai mult decât oricine altcineva. Imaginea pe 
care o avea în minte era aceea a unui bârbat de 1,80 metri, 
cu umeri largi şi cu dinţi perfecţi, afişând un zâmbet de 
complezenţă. ÎI cântari fugar pe barbatul acela, apoi îl 
scoase din scenă cu o paima imaginară peste faţa. Nu exis- 
tau obstacole care să nu poată fi depășite. Nu existau probleme, 
ci numai provocări. 

În cele din urmă, dadu drumul la televizorul din colţul 
încăperii pentru a urmări un film programat la o orâ târzie, 
înainte de culcare. Era un film de groază vechi, alb-negru. 
Din locul în care statea, în vechiul fotoliu, reuşi så bâjbâie 
sub pat cu o singură mână, fară să-şi ia ochii de la televizor. 
Scoase de acolo o cutie de un kilogram de Thornton's 
Continental şi baga în gura o trufa vieneza. Pe ecran, o femeie 
care mergea singură pe stradă în miez de noapte se întoarse la 
auzul zgomotului unor paşi care o urmăreau. După aceea, o 
umbră întunecată îi acoperi fața, iar ea începu să ţipe fară să 
se mai oprească. 


La vreo opt kilometri depârtare de Grosvenor Avenue, 
Ben Cooper îşi zdruncina Toyota pe drumul accidentat ce 
ducea la ferma Bridge End, tragând de volan pe anumite 
porțiuni cunoscute ale drumului, pentru a evita gropile cele 
mai adânci. Din loc în loc, şoseaua fusese cârpită cu pamânt 
bătatorit şi cu jumâtâţi de cărâmida. Prima ploaie torențială a 
iernii avea să spele totul în cale, atunci când apele aveau så 

nâvaleasca de pe versantul dealului, transformând şoseaua 
îngustă într-un râu. 

În trecere, observa o bucată de zid ale cărei pietre din vârf 
cazuseră, zidul începând sa iasă în afară, câtre câmp. Îşi pro- 
puse så se ofere sa-i facă acest mic serviciu lui Matt cu prima 
ocazie când avea o zi liberă. 

Cooper se forța să-şi readapteze mintea la astfel de lucruri 
banale. Însa gândurile sale stăruiau asupra cazului Laurei 
Vernon. Era o ancheta pe care nu avea să o uite prea uşor. Pe 
Ben îl contraria batrânul acela, Harry Dickinson. Vazuse 
multe reacţii la oamenii care erau implicaţi accidental în 
infracţiuni majore, însă nu-şi amintea să fi întâlnit un aseme- 
nea amestec uluitor de indiferenţă şi bucurie secreta. 

Nereuşind så gâseasca o explicaţie plauzibilă pentru ati- 
tudinea bătrânului, îşi îndrepta gândul câtre principalul sus- 
pect, Lee Sherratt — baiatul care dispăruse. Nu-l cunoştea pe 
Lee şi nu avusese niciodată de-a face cu el. Îşi amintea însa 
de tatal lui, Jackie Sherratt, un escroc de duzină de prin partea 
locului. În prezent, el ispăşea o condamnare de doi ani în 
Derby pentru tâinuire de bunuri furate, însă era mai cunoscut 
în zona Edendale ca braconier experimentat. 

Cel mai des însă, gândurile lui Cooper reveneau la 
momentul în care descoperise cadavrul fetei. Senzaţiile fizice 
se imprimaseră asupra simţurilor lui şi refuzau să se ştearga. 
Nici măcar aerul serii care sufla prin geamurile deschise ale 
Toyotei nu reuşea să îndepârteze mirosul de sânge stătut şi 
de urină care parea să persiste în maşină. Nici măcar banda 
cu Levellers! din casetofonul stereo nu reuşea să acopere 
bâzâitul muştelor care îşi depuseseră ouâle în gura Laurei 
Vernon sau să reducă la tâcere ţipâtul batjocoritor al corbu- 
lui cu aripi zdrenţuite care îşi luase zborul de pe chipul ei. 


l Trupă rock. foarte populara în Anglia, ale cărei cântece au influențe punk şi 
din muzica tradiționala englezească. (n.tr.) 


120 STEPHEN BOOTH 


Chiar în raza lui vizuala, ca şi cum ar fi fost imprimată pe 
faţa interioara a parbrizului, era imaginea orbitei distruse a 
ochiului şi contrastul izbitor dintre o porţiune de coapsă, 
nefiresc de alba, şi un petic des de par pubian negru. Chiar 
în momentul în care descoperise cadavrul, Cooper remarcase 
faptul câ Laura Vernon îşi vopsise podoaba capilară într-un 
Toşu aprins. 

Acesta nu era în nici un caz primul cadavru pe care îl 
văzuse. Însă experienţa nu facea ca lucrurile sa devină mai 
plăcute. Cu siguranţă, nu lucruri de o asemenea factură. Ştia 
că priveliştea aceea avea să îi staruie în minte săptămâni sau 
luni de-a rândul, pâna când ceva mai neplăcut avea să îi ia 
locul. Sau poate câ nu avea så dispară niciodată. 

Cooper mai ştia şi câ simţise ceva nu tocmai în regulă în 
casa din Moorhay, acolo unde locuiau Harry şi Gwen 
Dickinson. Ceva de care nici nepoata. Helen Milner, nu era 
strainâ. Nu putea spune cu exactitate despre ce era vorba; nu 
era un fapt concret, pe care l-ar fi putut include în raportul 
de anchetă; nu era o concluzie logica pe care ar fi putut s-o 
justifice într-un fel sau altul. În mintea lui nu exista nici 
măcar impresia ferma câ atmosfera aceea avea de-a face cu 
descoperirea cadavrului Laurei Vernon. Dar ceva putred 
existase cu siguranţă la Dial Cottage. Era convins câ nu 
se înşela. 

Toyota traversă cu zgomot un grilaj menit să împiedice 
trecerea vitelor, intrând apoi în curtea fermei Bridge End. 
Cauciucurile trecură prin nişte dâre de balegar proaspat, de la 
cireada care venise de la păşune la adăpostul pentru muls şi 
se întorsese apoi, după mulsul de după-amiază. Câţiva viței, 
care urmau să ajungă la piaţa din Bakewell, zbierară la el 
dintr-un ţarc al uneia din construcţiile situate pe o latură a 
Curţii. Însa Ben îi ignoră, încetinind, în schimb, atunci când 
ajunse în dreptul garajului de tractoare, pentru a privi 

înăuntru la marele şi verdele John Deerel, la vechiul şi 
cenuşiul Fergie? şi la şirul de unelte aliniate pe lânga pereţi. 
Nici urmă de fratele lui, cu toate că, în mod normal, la această 
oră, Matt putea fi găsit acolo, meşterind la vreuna dintre 
maşinăriile lui. 

Când ajunse în dreptul casei, Cooper simţi o strângere de 
inima. Cele două nepoate ale lui, Amy şi Josie, stăteau 
aşezate pe zidul care desparţea şoseaua de micuța grâdină din 
faţa casei. Nu se jucau şi nu vorbeau una cu alta, ci pur şi sim- 
plu stăteau acolo, lovindu-şi calcâiele de zid şi râscolind pra- 
ful cu vârfurile tenişilor. Ridicara privirea atunci când el îşi 
parcă Toyota, însă nu schiţară nici mâcar un zâmbet de bun 
venit. Vazu cå Josie, care avea doar şase ani, plânsese. Ochii 
îi erau roşii, iar nasul îi cursese, lasând dâre murdare pe 
obrâjorii ei maronii. O revistă cu benzi desenate zacea arun- 
cată pe zid, iar o îngheţata se topise pe jos, într-o balta de 
culoarea zmeurei. 

— Bună, fetelor! le saluta el. 

— Bună, unchiu' Ben! 

Amy îl privi trist, cu ochi mari, care trâdau durere, dar nu 
Şi înţelegerea a ceea ce durea. Fata aruncă o privire temâtoare 
peste umar, câtre casă. Uşa de la intrare era deschisa, însă 
înăuntru era linişte deplina. O pisică alba cu pete negre ieşi 
din gradina, merse până la pragul uşii şi se opri, adulmecând 
aerul din hol. Apoi păru så se râzgândească şi fugi cu paşi 
mărunți câtre şură. 

— Mama e în bucâtarie, îl informă Amy, anticipând între- 
barea lui. 

— Şi tatal vostru unde e? 


l Mare fabricant de utilaje agricole, de construcţii şi forestiere, care produce 
echipamente moderne, ultraperformante. Aici, denumirea unui tractor produs de 
această firma. Verdele este culoarea specifica acestei mărci. (n.tr.) 

2 Model de tractor dintr-o generaţie veche (n.tr.) 

— A trebuit sa plece pâna la Burnt Wood, imediat dupa 
muls. Să repare nişte porți. 

— Înţeleg. Si 

Cooper le zâmbi fetelor, însa nu primi nici un răspuns. 
Nici n-ai fi zis că erau aceleaşi doua copile care, de regula, 
veneau alergând în întâmpinarea lui. Însa n-avea rost să le 
mai pună şi alte întrebari pentru a ghici de ce erau atât 
de abâtute. 

În bucataria cea mare o gâsi pe cumnata lui, Kate. Femeia 
se mişca greoi între masă şi aragaz, ca o persoana suferind de 
artrită sau ca una ale cărei membre erau pline de contuzii. 
Părul ei scurt şi blond era în dezordine, iar sudoarea de pe 
fruntea ei nu putea fi pusă doar pe seama caldurii de afară şi 
a aburului degajat de o tigaie care bolborosea, goala, pe plita. 
Şi ea plânsese. 

Când îl vazu, dadu drumul cuţitului de tranşat carne pe 
care îl ţinea în mâna, părând chiar uşurată să scape de el. În 
bucâtarie mirosea de regulă a ierburi, a pâine proaspat scoasă 
din cuptor, iar uneori a usturoi şi a ulei de măsline. În seara 
asta însă, nici unul dintre mirosurile familiare nu-i gâdila 
nările. În încăpere staruia un miros de dezinfectant şi câteva 
mirosuri mai puţin plăcute, care-i facură muşchii stomacului 
så se strângă, cu o presimţire rea. 

— Ce s-a întâmplat, Kate? 

Cumnata lui scutura din cap, lăsându-se peste masa de 
pin, sleită de efortul de a pâstra aparențele normalitâţii în faţa 
fetelor. Cooper ar fi putut sâ-i spună, chiar şi numai aruncând 
o privire afara, la ele, câ nu reuşise. 

— Uita-te şi tu, spuse ea. Eu nu mai suport, Ben. 

El puse o mână pe umarul ei, şi vazu cum lacrimile încep 
să se adune din nou în colţurile ochilor femeii. 

— Lasā-må pe mine, spuse el. Tu ai grijă de fete. 

Ieşi pe culoarul care traversa centrul casei şi privi în sus, 
spre trepte. În copilăria lui, culoarul acela şi scarile erau nişte 
locuri sumbre. Pereţii şi o mare parte a tâmplăriei fusesera 
acoperite cu un fel de lac maroniu-închis, iar duşumeaua fu- 
sese vopsită cu negru de o parte şi de alta a fâşiilor înguste de 
mochetă. Mocheta însâşi îşi pierduse de mult culoarea sub un 
strat de mizerie pe care, oricât l-ai fi curăţat, pâna la urma tot 
îl aduceau în casă tatăl lui, unchiul lui, copiii lor, cei trei 
câini, mai multe pisici cu felurite năravuri şi, uneori, chiar 
alte animale care erau aduse de pe câmp pentru a li se acorda 
o atenţie specială. Acum totuşi, lucrurile se schimbaserâ. Po- 
delele erau acoperite cu covoare groase, croite pe măsură, iar 
pereţii fuseseră zugrăviți în alb. Lemnul fusese curâţat, redân- 
du-i-se nuanţa lui iniţială, de pin auriu, iar pe pereţi erau 
oglinzi şi tablouri al căror rol era acela de a capta şi de a 
accentua puţina lumină venită de la micile geamuri în formă 
de semiluna ale uşilor de la ambele capete ale coridorului. 

Şi totuşi, afla curând ca scările acelea, aşa luminoase, 
aerisite şi confortabile cum erau, ascundeau mai multe lucruri 
îngrozitoare pentru el acum decât o făcuseră vreodată în 
copilărie. Motivul imediat al spaimei lui se afla pe o treapta, 
undeva mai sus de jumatatea scării. Era un papuc roz, 
îmblânit, mânjit cu excremente. 

Papucul zăcea pe o parte, înspăimântător şi obscen în 
simplitatea lui, culoarea lui ţipâtoare contrastând cu mocheta. 
Priveliştea îi întoarse stomacul pe dos la fel de repede cum ar 
fi facut-o vederea unui organ intern proaspât extras şi lăsat så 
se scurpă pe scări. 

Urca treptele, încet, oprindu-se pentru a ridica prudent 
papucul, cu două degete, aşa cum ar fi procedat cu o proba 
foarte importantă. Se opri mai întâi în faţa uşii, apropiind 
capul pentru o clipă de uşă, pentru a asculta scâncetul disperat, 

strident, care venea dinăuntru. Era un zgomot inuman, o tân- 
guire fară vorbe, ca a unui animal în chinuri. 

Apoi, Cooper deschise uşa, împingând-o cu forță, pentru că 
se înţepenise într-o ridicatură din podea. Când pâtrunse în ca- 
meră, intră de fapt într-un decor, mai îngrozitor decât orice 
scenă a unei crime pe care o văzuse vreodată. 


8 


— Gasită de un barbat care plimba un câine... 

Se aşternuse o linişte circumspectă. Diane Fry încerca 
să lase impresia că era utilă şi atentă, ţinându-şi agenda des- 
chisă pe genunchi. În momentul acela, mâna ei se mişca 
încet, facând o serie elaborată de mâzgâlituri fără sens, care, 
vazute de la distranţa, ar fi putut trece drept stenografie. O 
muscă bâzâi inutil în dreptul unei ferestre din sala de şedinţă, 
cineva îşi schimba poziţia, iar picioarele de metal ale unui 
scaun scârţâiră stânjenitor. 

— Gasita de un bărbat care plimba un câine... repeta 
comisarul ameninţător. 

Câţiva dintre poliţiştii din sală priviră în tavan; alţii îşi 
băgară nasul în paharele de plastic din care serveau cafeaua, 
sperând să-şi ascundă chipul de privirea comisarului. Fry se 
întrebă cum se facea ca mustele alegeau întotdeauna să ignore 
ferestrele deschise, preferând, în schimb, alternativa evident 
inutilă de a se izbi fără încetare de geamurile închise. 

— Este vorba despre un bătrân pe nume Dickinson, dom- 
nule, spuse sergentul Rennie. Se pare câ are drum regulat 
peste Razor, în fiecare noapte. 

Rennie nu fusese implicat în operaţiunile de căutare. Dar, 
la fel ca toţi cei din încăpere, îşi dădea seama când era 
momentul să-şi acopere spatele, så reducă pagubele la mini- 
mum, să revendice şi cea mai mică fărâmă de încredere, de 
oriunde putea fi gasita. Cei care raspundeau pentru operaţiunile 

de câutare pastrau tăcerea din bun-simţ. Prin urmare, dacă 
luai cuvântul, aveai toate șansele să treci drept nevinovat în 
ochii comisarului. Rennie aştepta o scurtă licârire a ochilor 
albaştri în direcţia lui, din care sa înţeleagă că fusese auzit şi 
luat în consideraţie. 

— Aşa deci... Un bărbat care plimba un câine... De fapt, 
un bătrân pe nume Dickinson. Mulţumesc pentru informaţie, 
Rennie. Comisarul înclină din cap şi zâmbi asemenea unui 
muncitor de la canalizare înzestrat cu un simţ al mirosului 
extrem de ascuţit. Şi iata-ne şi pe noi — cei mai buni oameni 
ai Maiestăţii Sale! Aveam un elicopter în aer — Dumnezeu 
ştie cât ne costă minutul de zbor! — şi patruzeci de poliţişti la 
sol, care au scotocit padurile alea timp de cinci ore, fară să 
descopere nici măcar un amărât de prezervativ folosit! 
Poliţia, aşa cum spuneau ziariştii, era complet derutată. Şi 
apoi... apoi ce se întâmpla? 

De data asta, nu primi nici un răspuns — nici măcar de la 
Rennie. Fry îşi dadu seama câ desenase un întreg roi de mus- 
culițe care zburau de colo-colo pe toata pagina, aripile lor 
fragile fluturând rapid, fara să le poarte însă nicâieri. 

— Cadavrul, continuă Jepson, e găsit de un barbat care 
plimba un câine... 

— Daca mai aveam o zi sau două la dispoziţie... începu 
inspectorul Hitchens, într-o tentativă nu tocmai înţeleapta. 

Ca inspector de serviciu, Hitchens era — tehnic vorbind — 
responsabil pentru operaţiunile de căutare, cu toate câ nu fu- 
sese la faţa locului. Comisarul îşi îndreptă atenţia către el. 

— Explica-mi şi mie de ce, spuse el. De ce e întotdeauna 
vorba despre un barbat care plimbă un câine? Cineva ar putea 
să intre la bănuieli şi să-şi închipuie câ oamenii âştia o fac 
dinadins, ca să atragă atenţia asupra incompetenţei poliţiei, 
nu? S-a pierdut cumva un cadavru prin pădure? Nu vă faceţi 
probleme, şefu”, un bătrân care îşi plimba câinele îl va găsi cu 

siguranţă. Nu există o descriere a maşinii folosite la jaful 
armat de azi-noapte? Nici o problemă! Mai mult ca sigur, 
vreun insomniac care colindă pe străzi cu bătrânul lui Rover 
trebuie sa-şi fi notat pe undeva numărul de înmatriculare. A, 
sau probabil că nu putem identifica suspectul, în aşa fel încât 
sâ-l plasâm la locul crimei? Fâra îndoială, Albert şi Fido ne 
pot spune ora exactă la care el îşi depozita captura, pentru câ 
l-au văzut în timp ce îşi faceau nevoile în dreptul unui stâlp 
de iluminat. Exact! Barbaţi care ies cu câinii la plimbare! 
Dacă şi-ar oferi serviciile la rubrica de anunţuri din Eden 
Valley Times, am economisi o avere! 

— Şefule, nu cred... încercă Hitchens să intervină. 

— Şi după aceea, continuă Jepson, putem desfiinţa toată 
poliţia comitatului Derbyshire, angajând, în schimb, câteva 
zeci de indivizi care ies cu câinii la plimbare. Aşa, rata 
descoperirii infractorilor o să crească în cel mai scurt timp. 

Diane Fry îl retrogradase pe Hitchens cu câteva poziţii în 
ierarhia ei mentală. Trebuia să facă cea mai bună impresie 
în faţa tuturor acestor figuri noi şi să fie numai ochi şi urechi, 
så încerce să reţină numele şi rangul fiecăruia şi să-şi dea 
seama cine ar fi putut avea o oarecare influenţă. Hitchens 
începuse bine, fiind aproape de vârful piramidei în calitate de 
inspector şi superior al ei, însă, treptat, începuse să-şi piardă 
din importanţă. 

Un detectiv pe care Fry nu-l recunoscuse ridică mâna, 
asemenea elevului isteţ din clasă care vrea să se facă remar- 
cat. Detectivul acela atrâsese deja atenţia asupra sa — într-o 
manieră care nu era tocmai de dorit — sosind foarte târziu la 
instructaj, lucru care fusese considerat întotdeauna o abatere 
disciplinară gravă în secţiile de poliţie la care lucrase Fry. 
Intrase în încăpere aprins la faţă, agitat şi nepieptânat, ca și 
cum tocmai se dăduse jos din pat, drept pentru care Jepson îl 
privise lung, evident încruntat. Acum toţi îşi întoarseră 

privirea spre el, bucuroşi câ exista o victimă dispusă sa se 
sacrifice şi uimiţi de faptul câ omul ăsta se arunca în prăpastie 
cu bună ştiinţă. Pârea să aiba spre treizeci de ani, însă avea 
aerul acela de inocenţa care le lipsea tuturor celor din jur. Era 
înalt şi slab, cu un par şaten-deschis, dezordonat, ce îi cădea 
neîngrijit pe frunte. 

— Scuzaţi-maâ, domnule, dar nu înţeleg. 

— Serios? Ce nu înţelegi, tinere? 

— Păi, doar am avut şi noi pe teren echipa de câini 
poliţişti, de la Ripley, nu? Cum se face cå animalele noastre 
nu au gasit ce a găsit câinele batrânului? 

Jepson îl privi pătrunzător, o remarcă usturătoare stăruin- 
du-i pe buze. Dar văzu apoi expresia de pe chipul detectivu- 
lui și îi observă obrajii care căpătaseră deja o nuanţă rozalie. 
Comisarul oftă, iritarea disparându-i dintr-odată. 

— Cred câ îţi vei da seama câ nu câinele este cheia acestei 
dileme, Cooper, ci batrânul. 

În cele din urma, Jepson îi preda ștafeta inspectorului-şef 
Tailby, în calitatea acestuia de ofiţer superior însărcinat cu 
ancheta. Printre oftaturile înabuşite de uşurare şi un potop 
reconfortant de jargoane specifice sâlii de şedinţă, discuţia 
intră pe un fâgaş mai puţin periculos: stabilirea priorităţilor în 
desfâşurarea anchetei, împarţirea personalului în echipe de 
investigaţie, distribuirea unor formulare de anchetă. Câteva 
zile mai târziu însa, Diane Fry fu surprinsă så descopere că, 
printre schiţele anatomice amânunţite ale unor banale insecte 
înaripate, îşi notase cu exactitate cuvintele comisarului. 


— Raportul preliminar al medicului legist sugereaza câ 
decesul a survenit în urma a două sau trei lovituri puternice 
aplicate în lateralele capului, cu un obiect dur şi neted. 
Grupul Operativ va începe în dimineaţa aceasta operaţiunile 
de căutare a armei crimei. 

Toate privirile din încăpere erau aţintite asupra fotografiei 
reprezentând scena crimei, fotografie care fusese proiectată 
pe ecranul din spatele lui Tailby. Imaginea completă a ca- 
davrului ce zăcea printre tufişuri fu înlocuită de o imagine cu 
prim-planul capului. Culoarea părului Laurei Vernon parea 
nefirească şi ţipătoare în fotografie, iar petele de sânge, 
întunecate şi mate, nu erau uşor de localizat. Tricoul ei roşu 
nu era un fundal constrastant pentru urmele de sânge. 

— Primele indicii, bazate pe temperatura corpului şi pe 
stadiul de dezvoltare al larvelor gasite în ochi, gură şi vulvă, 
sugerează că Laura Vernon a fost ucisă într-un interval 
începând cu vreo două ore înainte şi încheindu-se cu vreo 
doua ore după ce a fost înaintat primul raport al dispariţiei ei — 
mai precis, sâmbătă seara, ora opt. După cum ştiţi, avem deja 
un raport conform câruia Laura a fost vazută discutând cu un 
tânăr în jurul orei şase şi un sfert, pe o potecă de lângă 
pădurea aflata la doar câţiva metri departare de gradina din 
spatele casei ei. E o distanţă destul de mare faţă de locul unde 
a fost gasita, mai exact zona împădurită cunoscută sub denu- 
mirea de Razor. Aşadar, va trebui så reconstituim pas cu pas 
ultimul ei drum. Echipele care vor merge din casă în casă se 
vor concentra asupra înregistrării deplasărilor tuturor celor 
care s-au aflat în preajma Razorului în intervalul menţionat. 
Şi, fireşte, vor semnala orice eventuală ocazie în care a fost 
reperată Laura Vernon însăşi. 

Imaginea de pe ecran se schimbă, înfâţişând acum 
jumătatea inferioară a corpului Laurei. Jeanşii negri erau 
coborâţi pâna în dreptul genunchilor, lăsând să se vadå mar- 
ginea de sus a unei perechi de bikini albaştri şi mai mulţi cen- 
timetri de piele de un alb cadaveric de deasupra și de sub 
desişul de păr închis la culoare. 

— După cum se observă, hainele Laurei sunt în dezordine. 
Cu toate acestea, părerea iniţială a medicului legist — părere 

care va fi verificată în cursul examinării complete postmor- 
tem ce va avea loc ceva mai târziu în cursul acestei dimineţi — 
este că nu există probe conform cărora fata să fi fost supusă 
vreunei agresiuni de natură sexuală, înainte sau după deces. 
Exista însă o posibila excepţie. 

Tailby înclină uşor din cap, iar imaginea se schimbă din 
nou, camera mărind de această dată o zonă micuță din partea 
de sus a coapsei drepte a fetei. Poliţiştii prezenţi se încruntară 
şi se apropiară mai mult să privească. În locul acela putea fi 
zărită o uşoară decolorare a pielii, un fel de contuzie, care 
avea însă o formă ciudat de regulată. 

— Doamna Van Doon crede că această leziune a fost 
facută probabil în apropierea momentului decesului, explică 
Tailby. 

Încaperea fremăta de nerabdare. Unii dintre poliţişti asu- 
daseră, iar în aer se simţea umezeala. 

— Ştiu cå sunteţi nerâbdători să începeţi, spuse Tailby, 
observând agitația din salā. Inspectorul Hitchens vă va înmâ- 
na formularele de anchetă în foarte scurt timp. Mai ascultaţi-maă 
câteva minute. 

Imaginea dispăru de pe peretele din spatele inspectorului- 
şef, iar câţiva dintre cei prezenţi răsuflară uşuraţi. 

— Mai întâi de toate, vom face urgent investigaţii privind 
eventualul ascunziş al numitului Lee Sherratt, în vârstă de 
douazeci de ani, angajat recent ca grădinar la Piciorul Mun- 
telui. Veţi găsi detalii în mapele dumneavoastră. Însă vrem să 
aflam informaţii despre oricare alt baiat cu care Laura se 
poate să fi avut o relaţie. Mai ales despre aceia în legătură cu 
care părinţii ei s-ar putea să nu fi avut habar. 

— Presupunem deci că familia e în afara oricărei bânuieli, 
domnule? întrebă sergentul Rennie. 

— Noi nu presupunem niciodată nimic, Rennie, spuse inspec- 
torul-şef cu un zâmbet fugar. Presupunerile ne transformă în 
fraieri, şi pe mine, şi pe tinel. 

Rennie făcu o pauză de o clipă, complet nedumerit. Apoi 
cineva chicoti pe înfundate, iar el îşi dadu seama că fusese 
luat peste picior. 

— Mulţumesc, domnule, spuse el. 

— Bineînţeles, atât Graham, cât şi Chartotte Vernon vor fi 
intervievaţi din nou. Cred câ mai e şi un frate, plecat la studii, 
undeva la o universitate. Altminteri, din câte ni s-a spus, 
Laura nu socializa prea mult cu localnicii din Moorhay. Cel 
puţin asta declară părinţii. Dacă este sau nu adevârat, asta 
rămâne să aflaţi dumneavoastră. Pâna una-alta, se vor face 
verificările obişnuite asupra tuturor celor cunoscuţi de noi cu 
antecedente de agresiune sexuala. Îl avem printre noi pe 
inspectorul Armstrong de la Divizia B, care se va ocupa de 
acest aspect al anchetei. 

Inspectorul-şef arătă spre o polițistă aflată pe una din late- 
ralele încăperii. Era o femeie supraponderală, iar costumul gri 
pe care îl purta nu o cuprindea prea bine în jurul umerilor. 
Părul ei închis la culoare era lung până la umeri, fiind tăiat 
foarte drept. 

— Unii dintre dumneavoastră ştiu probabil că inspectorul 
Armstrong face parte din echipa care investighează decesul 
lui Susan Edson, survenit cu cinci săptămâni în urmă, lângă 
Buxton. O parte din acea zona a fost deja acoperită de câtre 
Divizia B în ultimele câteva săptămâni; vom evita, aşadar, 
să depunem eforturi inutile şi nu vom repeta căutările în 
acel perimetru. 


1 Joc de cuvinte, pornind de la componentele formale ale cuvântului assume = 
a presupune — respectiv ass = măgar, fraier, u = tu; me = eu (n.tr.) 

Unii dintre poliţişti îşi schimbară poziţia, agitaţi, privind 
unul la altul. Tailby paru så sesizeze acest lucru şi le atrase 
atenţia: 

— În ceea ce priveşte publicul larg, nu trebuie så vehi- 
culàm ideea existenţei vreunei legături între cele două cazuri. 
Nu vreau să aud cuvintele „criminal în serie“ pronunţate de 
vreunul dintre membrii acestei echipe, şi cu atât mai puţin să 
le vad apărând în presă! 

Se uită într-o parte, aruncând o privire scurta la un civil 
îmbrăcat în costum, cu o cravată în culori vii şi o pereche de 
ochelari mari, cu rame albastre. Fry deduse ca era unul dintre 
agenţii care răspundeau de relaţiile cu presa, a carui responsa- 
bilitate era să deturneze atenţia ziariştilor şi să comunice cât 
mai puţine informaţii în legătură cu cazul. 

— Desigur, toate aceste demersuri ale anchetei vor cere 
timp, spuse Tailby. Şi nu mai este nevoie să vă reamintesc că 
primele ore ale dimineţii sunt cruciale. 

Diane Fry era ocupată să o studieze pe doamna inspector 
Armstrong, atunci când Ben Cooper ridica mâna din nou, 
într-o doară. Tailby îl privi cu o expresie ce aducea a mila. 

— Da, Cooper? 

— Harry Dickinson, domnule. Cel care a găsit pantoful... 

— A, individul acela în vârstă... spuse cineva, risipind ten- 
siunea. 

— Cu câinele, completă altcineva. 

— Va fi interogat din nou, domnule? 

Fry se întreba pentru o clipă dacă detectivul Cooper vå- 
zuse notițele ei de la primul interogatoriu al lui Harry 
Dickinson şi încerca acum să-l ironizeze pe inspectorul-şef. 
Se pare însă câ Tailby hotari că asta nu-i stătea deloc în fire 
lui Cooper şi că sigur nu asta-i fusese intenţia. 

— Harry Dickinson are 78 de ani, spuse el. 


Câinele negru 133 


— Da, domnule, râspunse Cooper. Dar nu presupunem câ 
vârsta îl plasează dincolo de orice bânuială, nu-i aşa? 

— Sigur că nu, încuviinţă Tailby. Noi nu presupunem 
nimic. 

Se auzi un zgomot general de tâlpi târşâite şi de picioare 
de scaun târâte pe podea. Fry o privi pe o femeie detectiv care 
se întoarse să-l întrebe pe Ben Cooper dacă se simţea bine. 
Parea îngrijorată, însă el se mulţumi så aprobe din cap, fără a-l 
pierde din ochi pe inspectorul-şef. Fry observă că jacheta de 
piele a lui Cooper era puţin roasă într-un loc, iar nodul cra- 
vatei nu era bine strâns. Era un tip realmente neglijent, ceea 
ce-l facea så para dezorganizat. Nu era nici pe departe omul 
perfect pe care îl lauda toată lumea. 

— Aş mai dori să subliniez un aspect înainte de a vă lăsa 
så plecaţi, spuse Tailby, ridicând vocea pentru a acoperi zgo- 
motul. Şi acest lucru figurează în mapele dumneavoastră, dar 
v-aş ruga să-i acordaţi prioritate absolută. Detectivul Cooper 
a menţionat pantoful sport gâsit de domnul Dickinson şi de 
câinele dumnealui, descoperire care ne-a condus ulterior la 
cadavru, aflat la doar mică distanţă. Există însă un fapt care 
s-ar putea dovedi vital pentru ancheta noastră. Un lucru 
care ar putea duce la o concluzie rapida, dacă ne respectâm 
rutina până la capăt — şi dacă avem puţin noroc. Aş dori să 
ţineţi minte, fiecare dintre dumneavoastră, câ al doilea pantof 
al Laurei Vernon nu a fost gâsit încă. 


— În regula. Detectiv Fry, vino la mine, te rog! 

Fry se îndrepta vioaie câtre Hitchens, spre locul unde 
acesta se rezema dezinvolt de un perete, sprijinind un picior 
de marginea unui birou. Avea în mână un teanc de formulare, 
iar Fry îşi dadu seama imediat că avea să fie repartizată într-o 
echipă de ancheta. 

— Tu eşti nouă pe aici, Diane. Prin urmare, vei face echipă 
cu Ben Cooper pentru o vreme. Cunoaşte zona ca în palmă. 

— Aşa am auzit. 

— Ei bine, nu ne dorim să te rătăceşti prin coclaurile astea, 
nu, Fry? Altfel, va trebui să scoatem iar câinii în misiune, 

Fry încercă să zâmbească, şi speră câ zâmbetul ei era sufi- 
cient de convingător. 

— Sunt sigură cå o să lucrăm bine împreuna. 

Hitchens o studie atent. 

— O să vă înţelegeţi foarte bine, spuse el. 

— E-n regula. 

— Bun! Detectiv Cooper! Unde a plecat Ben Cooper? 

— A trebuit să preia un apel urgent, domnule, îi comunică 
un alt detectiv. E în biroul CID. 

— Am înţeles. Ei bine, voi doi răspundeţi de cercetarile 
din casă în casă în Moorhay, spuse Hitchens. Veţi avea cu voi 
echipe de poliţişti în uniformă care vă vor asista. Acestea sunt 
zonele care vă sunt repartizate. Asiguraţi-vă câ nu pierdeţi pe 
nimeni din vedere. 

Îi înmâna o harta fotocopiată a străzilor, împarțită în trei 
secţiuni, cu marker albastru, roşu şi galben. 

— O så merg så mă prezint detectivului Cooper, spuse Fry. 
Asta dacă reuşesc sa gasesc biroul CID. 


Ben Cooper era aplecat peste un birou, privind fix la o 
mare de hârtii care păreau să se fi strâns cât timp fusese el 
plecat în concediu. Nu citea hârtiile acelea; de fapt, nici nu 
părea să le observe. Chipul lui era complet inexpresiv în timp 
ce asculta vocea de la celalalt capat al firului. 

— Presupun că da, dacă asta cred ei, spuse el. Dar pentru 
cât timp? Da, ştiu, Kate are nevoie de o pauză, dar Matt... 

O văzu pe fata cea nouă venind din capătul celalalt al 
biroului CID. Mergea fără grabă, imperturbabilă, fară să-l 

privească în ochi, ci uitându-se dintr-o parte în alta în timp ce 
trecea pe lângă birouri şi pe lânga fişiere, ca şi cum câuta 
dovezile unor delicte săvârşite de colegii sài absenţi. Cooper 
mai-mai că se aştepta să o vadā dintr-un moment în altul 
aplecându-se pentru a verifica urmele de tâlpi de pe mocheta 
sau întorcând un plic pentru a-i examina adresa. Avea o 
figură uscăţiva şi par blond tuns scurt şi era foarte slaba — mai 
slaba decât învaţase el câ trebuie să fie o femeie. Mama lui ar 
fi spus câ fata asta suferea de ceva. Avea însă o privire ca de 
otel, care sugera câ nu era vreo fiinţa plăpânda. Cu siguranţă, 
nu era o mimoză delicata. 

Îşi daduse seama cine era, fireşte. Era cea despre care îi 
vorbise agentul Garnett; noul detectiv venit din West 
Midiands cu o anume reputaţie. Garnett fusese foarte aproape 
de realitate cu descrierea lui, singura surpriză fiind aceea câ 
fata era, de fapt, destul de atrâgatoare — deşi, se gândi el, un 
zâmbet i-ar fi relaxat muşchii feţei şi ar fi adus o schimbare 
în umbrele întunecate din privirea ei. 

— Da, Matt. Da, ai dreptate, ştiu. Doua zile, atunci. Şi vom 
putea discuta pe îndelete despre toate astea joi, da? Doar ca 
pare atât de mult până atunci... 

Noul detectiv ajunsese în dreptul biroului lui Cooper. 
Râmase în picioare, privind la hârtiile împrâştiate pe birou şi 
lovind uşor şi leneş dosarul Moorhay de una din coapse. El se 
întoarse cu spatele, acoperind receptorul. Ştia că e limpede câ 
telefonul acela n-avea nimic de-a face cu serviciul. Putea şi ea 
sā recunoască o convorbire personală daca asista la una. 
Probabil se gândea că discuta cu o iubită. 

O privi uluit în timp ce ea se aşeză calma pe un scaun şi 
porni calculatorul lui, continuând să-l ignore. 

— Aşteaptă o clipă, Matt. 

Vaăzu un zâmbet luminându-i chipul atunci când calcula- 
torul prinse viaţă. Ea se autentifică pentru a intra în baza de 

date. Calculatorul îi afişa primele două ferestre, însă atunci 
când încercă să extragă nişte date, în faţă îi aparu o fereastra 
de dialog. 

— Îţi trebuie o parolă, o atenţionă Cooper. 

— Ce spui? şopti Matt la urechea lui. 

— Nimic. 

— Şi ia zi, care-i parola? întreba ea. 

— Nu pot sā ţi-o dau pur şi simplu. Ai nevoie de acreditare 
pentru așa ceva. 

— Da? Ei, atunci o să găsesc eu o cale să intru fără parola. 

Începu să apese pe taste pentru a intra în setările com- 
puterului, căutând de unde anume fusese activată funcţia de 
solicitare a parolei. Un cercel de argint luci în urechea ei, 
fiind lasat la vedere de părul tuns recent. 

— N-o să ajungi nicăieri dacă nu cunoşti parola. 

— Ben, dacă ai treabă... 

— Da. Uite, Matt, trebuie să închid acum, spuse Cooper. 
O sa vorbim diseara. 

Puse receptorul în furcă, însă timp de o clipă nu ridică 
privirea, ca şi cum încerca să se adapteze la o nouă situaţie, 
ca şi cum se pregătea să faca faţa unei noi provocări. 

— La naiba! 

Mesajul „eroare fatala“ îngheţase pe monitor. În semn de 
protest faţa de bâjbâiala neautorizată, computerul clacase. 

— Doar ţi-am spus câ n-o sā ajungi nicăieri fară parola! 
izbucni el. 

— Tu eşti noul meu partener, îl anunţă Fry. Când ai timp 
şi pentru mine, vreau să spun. 

Cooper trase adânc aer în piept. 

— În regula, atunci. Buna, eu sunt Ben Cooper. Tu trebuie 
să fii detectivul Fry. 

Aşteptă ca ea să mai spună ceva. Înca nu-i cunoştea 
numele de botez. 

— Prietenii îmi spun Diane. 

El dadu din cap prudent, remarcând ambiguitatea 
mesajului. 

— Ce avem de facut? 

— Investigaţii din casă în casă cu nişte capete pătrate. 

— Sa nu cumva să te audă că le spui aşa! 

Fry ridică din umeri. 

— Putem pleca, dacă eşti gata. Oi fi eu fata cea nouă, dar 
înţeleg ca ancheta unei crime este considerată. de regulă, o 
chestiune destul de importantă. 

— Bun, eu sunt gata. 

Când ajunseră pe coridor, inspectorul Hitchens îi chemâ 
înapoi. 

— O să ies pentru un nou instructaj şi pentru a vă prelua 
rapoartele personal, înainte de ora prânzului, le comunică el. 
Parcă e o cârciumă în Moorhay, nu-i aşa, Cooper? 

— The Drover, domnule. 

— Unde are bitter Marston. Am observat ieri când am tre- 
cut prin sat. 

— Exact. 

— Atunci ne întâlnim acolo — så spunem la 12.30. Şi Ben... 

— Da, domnule? 

— Să nu întârzii, da? 

— Îmi pare râu, domnule. Probleme de familie. 

— Nu-ţi stă în fire. Sā nu faci un obicei din asta! 

— Nu, domnule. 

— Înca un lucru pe care trebuie sa-l afle toată lumea: dom- 
nul Tailby a subliniat cât de importante sunt aceste prime ore 
ale unei anchete. Ştim cu toţii asta. Dar nu te lasa dus de val 
când ţi se încheie tura. Nu mai avem ore suplimentare. 

— Poftim? 

— Nu mai sunt bani la buget. Şefii cred că putem obţine 
rezultate şi fără. 

— Asta-i o tâmpenie! spuse Cooper. 

Hitchens ridică din umeri. 

— Asta-i situaţia! Bun, ştiţi ce aveţi de făcut. Acum, la 
treabă! 


Cooper şi Fry ajunsera cât ai clipi în parcarea din spatele 
secţiei de poliţie. Fry crezu că îi poate citi gândurile lui 
Cooper. 

— Maşina mea e acolo, spuse ea. Peugeotul negru. Şi sunt 
un şofer bun. 

— Toyota mea are tracţiune integrală, spuse Ben. Ceea ce 
ar putea să ne pice foarte bine pe unele dintre ulițele alea de 
pe lânga Moorhay. Plus cà ştiu drumul. 

Fry ridică din umeri, permițându-i o mică victorie. 

— În regula. 

Nu avura să-şi spună prea multe în timp ce se îndreptau 
spre ieşirea din Edendale. Cooper o luā pe un drum pe care 
Fry nu-l cunoștea, coborând pe strazi înguste, laturalnice, 
care şerpuiau prin oraş, trecând pe lânga parohie şi pe lânga 
şcoala din Edendale. Când ajunseră pe Buxton Road, con- 
statà ca Ben reuşise să evite traficul aglomerat de pe 
Clappergate şi celelalte drumuri către centrul orașului. Înce- 
puse deja să-şi etaleze faimoasele lui cunoştinţe locale, trase 
ea concluzia. 


Cooper se abţinea cu greu să nu admire peisajul în timp 
ce conducea. Era întotdeauna o plâcere pentru el så evadeze 
din Edendale şi să ajungă pe dealurile din împrejurimi, unde 
capriciile schimbătoare ale decorului îl surprindeau şi îl 
încântau de fiecare data. 

Nicaieri contrastul dintre Vârful Alb şi Vârful Întunecat 
nu era mai surprinzător decât pe pantele de la ieşirea din 
Edendale spre sud, dincolo de construcţiile rezidenţiale, de 

terenul de sport şi de aşezamântul religios condus de comu- 
nitatea Sisters of Our Lady. Chiar în vârful dealului era o 
cârciumă, Farul, care oferea privelişti uluitoare atât asupra 
regiunii cu piatră de calcar, cât şi asupra celei cu piatră 
de gresie. 

Decorul pestrit, cu terenuri cultivabile şi cu pante 
împădurite, care cobora înspre sud, părea primitor şi aborda- 
bil în lumina soarelui, însă era plin de hâuri ascunse şi de 
colțuri nevăzute. Era traversat în zigzag de pereţi de piatră 
albă, din care erupeau ici-colo stânci abrupte de piatră de cal- 
car sau valurile şi rânile carierelor abandonate. Era, mai presus 
de toate, un peisaj în care se făcea simțită influenţa omului, 
un peisaj creat şi modelat de oameni, dar, în acelaşi timp, era 
un loc în care, dacă aveai curiozitatea să priveşti în jur, 
te puteai aştepta oricând ca mii de ani de istorie să iasă 
la suprafaţa. 

În spatele maşinii, câtre nord, pârloagele Vârfului 
Întunecat păreau distante şi inabordabile, un peisaj rigid, care 
numai uman nu era. Versanții goi, din gresie împietrita, 
păreau să absoarbă lumina, nu s-o reflecte, aşa cum faceau 
pereţii din piatră de calcar. Păreau distanţi şi uneltitori, 
neatinşi de mâna omului, oferind o provocare pe care mulți o 
acceptau, încercând så le cucerească înâlţimile. Unii reuşeau, 
însă cei mai mulţi eşuau, înfrânți de caracterul implacabil al 
pantelor întunecate şi de vremea rea care stăruia amenin- 
ţătoare în jurul lor. 

Însa aparențele puteau fi înşelătoare. Până şi Vârful Alb 
avea cicatricile lui — rânile adânci şi brutale din locurile unde 
carierele de piatră de calcar şi exploatările miniere fuseseră 
dinamitate şi sfărâmate de pe dealurile sale. 

— Şi ia zi, ce părere ai despre Edendale? întreba el în cele 
din urmă, atunci când se alăturară unui convoi de maşini care 
se târa în spatele unei rulote pe serpentinele ce urcau câtre 

vârful dealului. Promitea să fie o nouă zi caniculară, iar ei 
aveau parasolarele coborâte, pentru a se apăra de soarele care 
deja pârjolea parbrizul şi încingea asfaltul, înceţoşându-l. În 
dreapta lor, periferia oraşului râmânea treptat în urma 
mașinii, plăcile de ardezie ale acoperişurilor cuibărindu-se 
printre copaci şi pierzându-se de-a lungul brâului de un argin- 
tiu palid al râului Eden. Chiar la ieşirea din oraş, pe o pajişte 
de pe malul râului era un camping, cu corturi albastre şi verzi 
aliniate asemenea unor plante exotice care înfloreau în lumi- 
na razelor dimineţii. 

— "Toată lumea mă întreaba acelaşi lucru, spuse Fry. Ce 
părere am despre Edendale. Chiar contează? 

— Eu aşa ma gândeam, răspunse Cooper, surprins. 

— E un loc de muncă. Şi aici sunt infracţiuni — ca în ori- 
care alt loc, presupun. Banuiesc câ sunt şi pe aici câţiva 
raufâcători. o mulţime de cazuri nefericite şi o masă uriaşă de 
oameni anoşti şi respectabili între cele doua extreme. Aşa e 
peste tot. 

— Dar cu siguranţa e mai bine aici decât în Birmingham, 
nu? 

— Şi de ce ar fi? 

— Pai... Luând o mâna de pe volan, Cooper făcu un gest 
indicând dealurile, valea, râul şi amestecul de câmpuri şi 
pereţi de piatră, acoperișurile povârnite şi spirala pe care o 
descria oraşul în spatele lor, precum şi întinderea verde a 
Pădurii Eden care urca spre vastele lacuri de acumulare de pe 
înalțimile zidurilor pustii din piatră de gresie. Nu prea ştia cum 
să exprime ceea ce voia să spună, dacă ea nu putea vedea cu 
ochii ei. 

— În orice caz, nu am locuit în Birmingham, îl informă 
Fry. Am locuit în Warley. 

— Pe unde e asta? 

— În Black Country. Ai auzit de locul asta? 

— Am mers odată cu trenul până în Birmingham. Am tre- 
cut prin Wolverhampton. E aproape? 

— Mda, må rog, în cazul àsta ştii despre ce e vorba. 

Ajunseseră într-un loc în care şoseaua se lårgea, în vârful 
dealului, iar Cooper acceleră, ţinându-se după şirul de maşini 
care depâşea rulota. 

— Şi, dacă îţi plăcea atât de mult în Black Country, ce 
te-a adus aici? 

Fry facu o grimasă şi îşi întoarse privirea pentru a se uita la 
priveliștea oferita de platoul care mergea câtre Valea Wye, unde 
era situat satul Moorhay. Dar lui Cooper nu-i scăpă gestul. 

— Presupun ca şi asta e o întrebare pe care ţi-o pune toată 
lumea. 

— Presupun că da. 

— În fine, spuse el. În orice caz, ma bucur că eşti aici, 
Diane. 

Fry avea în grijă dosarul înmânat de Hitchens. Scoase din 
el harta, pentru a-şi face de lucru. evitând astfel să-l priveasca 
pe Cooper. 

— Nu sunt decât strada principală, care traversează satul, 
şi câteva straduţe laturalnice, care au ieşire la strada princi- 
pala. Unele fară nume, care par să ducă doar la ferme. Şi mai 
sunt şi câteva case numite, cred, Quith Holes. Le ştii? 

— Sunt câsuţele alea de la Quith Holes, pe drumul de 
întoarcere câtre Razor, spuse el. Nu departe de locul unde a 
fost găsită Laura Vernon. Tot acolo mai e şi Moara Veche. 
Acum, acolo găseşti ceaiuri şi cazare cu mic dejun inclus. 

— Şi unde nu găseşti aşa ceva prin locurile astea? întreba 
Fry, în timp ce treceau pe lângă o altă fermà care anunţa câ 
oferea cazare pe perioada vacanței. 


Trebuia să recunoască faptul că Ben Cooper era un şofer 
bun. Ea putuse să se concentreze pentru a absorbi toate detaliile 

din dosar înainte de a ajunge în Moorhay. În dosar era şi o 
fotografie a Laurei Vernon de pe vremea când aceasta era în 
viaţă, numai că parul ei avea o culoare diferită faţa de cea pe 
care o văzuse Fry — era tot o nuanţă de roşu, dar nu atât 
de stridenta. Fotografia fusese marită dupa una furnizată de 
familia Vernon, în ziua în care dispăruse fiica lor. Fry vazuse 
fotografia originală ataşată la dosarul de anchetă, înainte ca 
acest caz så se transforme într-o ancheta de crimă şi să fie pre- 
luat din biroul CID. Poza completă o arâta pe tânăra Laura în 
grădină, cu un pâlc de rododendroni înfloriţi în spatele ei, cu 
o frântură dintr-o balustradă de piatră şi partea superioară a 
unei scări într-o parte şi cu un câine Border Collie alb cu 
negru, care dormea pe iarbă la picioarele ei. Însa cadrul largit 
înfaţişa doar capul Laurei şi jumătatea superioară a corpului 
ei. Fundalul fusese şters, ceea ce o privase pe Laura de 
mediul ei, la fel de eficient cum altcineva o privase de drep- 
tul la viaţa. 

Dosarul mai cuprindea o listă cu numele şi adresele tuturor 
cunoştinţelor Laurei Vernon din Moorhay şi din împrejurimi 
despre care se ştia. Era o listă jalnic de scurtă pentru o ado- 
lescentă de cincisprezece ani. În capul listei se afla Lee Sherratt, 
în vârstă de douăzeci de ani, domiciliat la numărul 12 pe Wye 
Close, Moorhay. El lucrase ca grădinar la Piciorul Muntelui 
până joia trecută, când fusese concediat de tatal Laurei, 
Graham Vernon. Sherratt fusese interogat imediat dupa ce 
Laura fusese dată dispărută, însa de duminică dispăruse şi el 
fără urmă. Spre deosebire de familia Vernon, cei din familia 
Sherratt nu anunţaseră dispariţia fiului lor. Numele lui era 
marcat cu roşu, ceea ce însemna câ găsirea băiatului consti- 
tuia o prioritate. 

Ceva mai jos pe listă figurau Andrew şi Margaret Milner, 
împreună cu fiica lor, Helen. Andrew era, de asemenea, 
cunoscut ca angajat al lui Graham Vernon. Cât despre Helen, 

Fry şi-o amintea de când fusese la Dial Cottage, împreună cu 
Tailby şi cu Hitchens. Statea în preajma bătrânului la sosirea 
poliţiei — parcă mai aproape decât soţia lui. Relaţiile apropiate 
din cadrul unor familii i se păruseră întotdeauna puţin sus- 
pecte lui Diane Fry; simţea că nu le înţelegea în totalitate. 

Ridica privirea pentru a se uita la Cooper şi îi analiză pro- 
filul în timp ce conducea. Simţi deodată imboldul de a-i 
spune să se aranjeze puţin înainte să iasă în public. Ar fi vrut 
să-i îndrepte cravata, să-i dea părul la o parte de pe frunte. 
Aspectul acela de baieţandru n-o ajuta cu nimic. 

Vazu însă că el era dus pe gânduri şi nu mai reacţiona la 
stimulii lumii exterioare. I se păru câ gândurile lui nu erau 
tocmai fericite, însă îşi alunga din minte această idee, gândin- 
du-se că nu era treaba ei, şi se întoarse la dosarul pe care îl 
avea în faţă. 


Ben Cooper nu uitase mirosul acela. În încăpere se simţea 
o duhoare mai înfiorătoare decât toate mirosurile pe care le 
simţise el vreodată la o fermă. Nici fosa septică, nici con- 
tainerul cu gunoi de grajd, nici măruntaiele de la un iepure 
sau un fazan tăiat de curând nu mirosiseră vreodată atât de 
greu ca putoarea aceea de provenienţă umană care umplea 
camera. Tapetul şi aşternuturile de pat făcute grâmada pe 
podea erau mânjite cu excremente. O balta de urină se usca 
într-o masă lipicioasă pe covor, lângă alte pete similare care 
fuseseră frecate cu dezinfectant, lăsând urme decolorate, 
asemenea semnelor rămase după o dermatoză agresivă. Pe 
covoraş zăcea un scaun căruia îi lipsea un picior. Una din 
perdele fusese smulsă de pe şină, iar pretutindeni erau 
împrăştiate pagini de cărți şi reviste, asemenea unor frunze 
moarte. Cel de-al doilea papuc roz aterizase grotesc într-o 
fructieră de lemn de pe comodă, iar un firicel subțire de sânge 
se scurgea pe primul sertar, despicându-se în doua pe mânerul 

de lemn. Şifonierul şi sertarele fuseseră golite, conţinutul lor 
fiind îngrâmădit la întâmplare pe pat. 

Zgomotul venea de sub grâmada de haine, monoton şi 
inuman — o tânguire înceată, plină de disperare. Când pâşi în 
direcţia patului, gramada aceea tresări, iar bocetul se trans- 
formă într-un scâncet teribil. Cooper ştia cå, pentru moment, 
criza se încheiase. Însă aceasta fusese, fara îndoiala, cea mai 
gravă de până atunci. Dovezile se vedeau pretutindeni în 
jurul lui. 

Se apleca mai mult asupra unui mantou cu guler din 
imitație de blană, atent însă să nu atingă patul, de teamă så nu 
declanşeze o reacţie violenta. Gulerul emana un parfum 
familiar, care facu sā i se pună un nod în gât. 

— Sunt eu, Ben, spuse el încet. 

O mână alba se zări timp de câteva clipe, apucând o 
mânecă şi marginea unei fuste în încercarea de a le trage mai 
aproape pentru a se acoperi. Degetele se retraseră din nou în 
întuneric, precum un crab care se bagă înapoi în carapacea 
lui. Scâncetul înceta. 

— A fost Satana, grâi o voce abia şoptită, de undeva din 
gramada de haine. Satana m-a pus să fac asta. 

Mirosurile amestecate de parfum vechi, sudoare, excre- 
mente şi urină îi fâcura greață lui Cooper. Îşi stapâni senzaţia 
de vomă şi se strădui să-şi menţină vocea constantă. 

— Satana a plecat acum. 

Mâna reapâru încet, iar Cooper o strânse între degete, 
fiind surprins de râceala ei de gheaţa. 

— Poţi să ieşi acum, mamă, spuse el. Satana a plecat. 


— Ben? spuse Fry. 

— Da? 

Redeveni atent. O privi pe Fry ca şi cum tocmai fusese trezit 
din somn sau din vis. Sau poate dintr-un coşmar bine cunoscut. 


Câinele negru 145 


— De ce ai întrebat despre Harry Dickinson în timpul 
instructajului de dimineaţa? 

Era curioasă så afle de ce atrăsese atenţia asupra lui 
într-un moment nepotrivit, când propriul interes indica în 
mod clar faptul cå era cazul sâ-şi ţină gura şi să stea cu capul 
plecat o vreme. Însă nu-l putea întreba acest lucru direct. 

— Persoana care găseşte cadavrul este întotdeauna un 
posibil suspect, o lămuri el. 

— Serios? Dar credeam câ Dickinson n-a gâsit decât 
pantoful acela. De fapt, tu ai descoperit cadavrul. 

— Da, dar înţelegi ce vreau så spun. 

— În orice caz, Dickinson are 78 de ani. E un nătărâu 
batrân şi încăpățânat, ascultă-maă pe mine. Dar e în mod sigur 
genul de bărbat care nu renunţă niciodată la pipă şi la papuci. 
Abia dacă părea în stare să-şi tragă singur fermoarul la şliţ, ce 
să mai vorbim de comiterea unui asalt violent asupra unei 
adolescente sănătoase, de cincisprezece ani. 

— În privinţa asta nu sunt sigur că ai dreptate, Diane. 

— A, nu? Şi pe ce îţi întemeiezi suspiciunea? 

— Pe nimic concret. E doar o senzaţie pe care am avut-o 
când am fost acolo, în casă. O senzaţie legată de familia 
aceea. 

— O senzaţie? O, da, Ben, asta-i chiar bună! 

— Ştiu ce vrei să spui. 

— Nu, zâu? Şi asta-i tot o senzaţie de-ale tale? Ştii ce? 
Fă-mi şi mie o favoare: câtă vreme lucrâm împreună, ca 
echipă, nu mă implica în senzatiile tale. Eu, una, prefer 
faptele. 

Se cufundară din nou în tăcere şi nu-şi mai vorbiră până la 
sfârşitul călătoriei. Fry îşi alungă din minte discuţia lui Cooper 
despre senzaţii. Nu credea câ el putea cunoaşte realitatea 
despre relaţiile din cadrul familiilor. Ben Cooper era ceea ce ea 
numea „un poliţist cu înclinații de asistent social“ — genul care 

credea că în lume nu există râufâcători, ci numai victime, sau 
că oamenii care faceau ceva râu erau obligatoriu bolnavi şi 
aveau nevoie de ajutor. Mai mult decât atât: în mod evident, 
era bine vazut, era o fire populară, necomplicata, era 
înconjurat de zeci de rude şi de prieteni care îl sufocaseră cu 
încurajarile şi cu susţinerea lor, până când imaginea lui asupra 
lumii reale ajunsese så fie deformată de atâta afecţiune. 

Fry nu credea câ Ben ar fi putut să ştie ce însemna să ai 
necazuri în familie. 


9 


Wye Close se afla chiar în centrul micului cartier de 
locuințe sociale de la extremitatea nordică a satului Moorhay. 
Casele erau construite din aceeaşi piatră gri-albă ca restul 
satului, având acoperişuri din ardezie şi spații verzi 
neîngrādite, care erau mai degrabă margini de şosea decât 
grădini. La unul dintre capete era un şir de case batrâneşti cu 
verandă, separate de locuinţele familiale printr-un gard 
scund, care nu-i împiedica pe copii să se joace pe iarba de sub 
ferestrele batrânilor. 

Cartierul nu avea mai mult de treizeci de case, şi, în multe 
alte locuri, chiar şi în Edendale, el nu ar fi fost considerat nici 
măcar o strada, darâmite un cartier. Fusese construit pe 
porțiunea cea mai înaltă a uneia dintre fermele de lapte din 
Moorhay. Când zona respectivă fusese alocată construcţiei de 
locuinţe în planurile consiliului local, valoarea crescută a 
terenului se dovedise a fi o tentaţie mult prea mare pentru fer- 
mierul respectiv, într-o vreme când agricultura întâmpina 
dificultăţi financiare din ce în ce mai mari. Rezultatul a fost 
că spatele tuturor caselor dadea înspre islazuri sau că 
locuinţele respective ofereau o privelişte asupra pantelor 
prăvălite ce coborau câtre fermâ. Unii dintre rezidenții cartie- 
rului lucrau în micile uzine de la periferia localităţii Edendale 
sau la ferma de lapte aflată la şaisprezece kilometri distanţă. 
Mulţi dintre ei însă nu lucrau deloc. Locuinţe rurale s-ar mai 
fi găsit, nu însă şi locuri de munca. 

În faţa casei de la numărul 12 de pe Wye Close se afla un 
Vauxhall al poliţiei, fară însemnele specifice. Maşina respec- 
tivă — sau una asemânătoare — era acolo de luni seara, aştep- 
tându-l pe Lee Sherratt să se întoarcă acasă. Copiii de prin 
partea locului, liberi ca pasărea cerului în timpul zilei, dat 
fiind că şcolile erau încă în vacanţă, inventaseră un joc nou în 
dimineaţa aceea. Ei interpretau rolurile unor spărgători, 
jefuitori şi criminali care stăteau bânuitori la pândă în stradă, 
pretinzând apoi că vedeau deodată maşina poliţiei şi fugind 
imediat după colţ, ţipând. Detectivul aflat în misiune de 
supraveghere deveni rapid sâtul până în gât de jocul copiilor. 
Caldura toridă din interiorul maşinii era suficientă pentru a-i 
crea o stare de oboseală şi de iritare. Copiii aceia obraznici 
erau picătura care umplea paharul. 

Un Ford verde intră în cartier şi trase în faţa la numarul 
12. Atunci când inspectorul-şef Tailby ieşi din maşină şi privi 
peste stradă cu o câutâtură încruntată, copiii părură cu 
adevarat înspăimântați, fiind probabil intimidaţi de înalțimea 
lui impresionantă şi de costumul cenuşiu pe care îl purta. Se 
retraseră în spatele gardului caselor bâtrâneşti şi aşteptară cu 
ochii aţintiţi să vadă ce facea bărbatul. Mai întâi de toate, el 
traversă strada, pentru a merge să discute cu detectivul din 
Vauxhall, care se îndrepta de spate şi clătină din cap. Apoi 
merse până la uşa casei de la numărul 12 şi bătu în uşă cu 
inelul de metal prins pe aceasta. 

— A, iarăşi voi, oameni buni! exclamă femeia corpolentă 
care veni să le deschida. Purta sandale, nişte blugi uzaţi şi o 
bluza roz foarte largă, care nu putea proveni decât dintr-un 
magazin de haine pentru femei însărcinate. Îşi strânsese 
părul într-un coc, cu agrafe, însă i se desfacuse şi începuse 
să cada peste ceafa dolofana. Mirosea a fum de ţigară. 
Tailby estimă câ are undeva spre patruzeci de ani, poate cel 
mult patruzeci. 

— Aş avea câteva întrebări, doamnă Sherratt, începu el. 

— Nu s-a întors. 

— Ştiu. A luat cumva legătura cu dumneavoastră? 

— Nu. 

— Trebuie să vă pun câteva întrebari. 

Molly Sherratt privi în josul străzii, la copiii care 
rămăseseră cu gura căscată şi îşi dadeau coate unul altuia. 

— Atunci, pentru numele lui Dumnezeu, intraţi! spuse ea. 

Tailby îşi feri capul înainte de a intra pe uşă şi pâşi cu 
grijă printr-un hol plin de biciclete, pantofi şi gramezi de 
haine. Doamna Sherratt îl conduse într-o bucătărie micuță, cu 
corpuri de mobilier cu finisaje de lemn de tec şi o maşină de 
spălat automată, nou-nouţă. Resturile unui mic dejun se aflau 
încă pe blatul de bucătărie: o pungă desfâcută de fulgi de 
porumb, o jumătate de cutie de lapte, un cuţit murdar de unt 
şi un prâjitor de pâine ce stătea în mijlocul unei mulţimi de 
firimituri de pâine arse. 

— Tocmai spălam vase, mărturisi femeia, căutând să se 
apere atunci când îl observa pe detectiv studiind cu atenţie 
încăperea. 

— Continuaţi. Nu vreau så vă întrerup. 

— Nu våd cum aţi putea sà n-o faceţi. 

— O să încerc să fiu cât mai concis, spuse Tailby politicos. 

Femeia dadu drumul la robinet şi începu să toarne deter- 
gent de vase într-un castron albastru de plastic, până când 
clăbucul ascunse tot ce s-ar fi putut afla acolo. Tailby văzu că 
uşa maşinii de spălat era uşor întredeschisă, iar interiorul era 
ticsit cu haine murdare. După toate aparențele, doamna 
Sherratt fusese pe punctul de a baga la spalat şi seria 
săptămânală de rufe. 

— Le-am spus deja oamenilor dumneavoastră tot ce aveam 
de spus, îl anunţă ea. 

— Trebuie så aflam cât mai multe amânunte despre Lee, 
astfel încât să-l găsim. Mi-e teamă că acesta este motivul pen- 
tru care vă punem toate aceste întrebări. Chiar este important 
să-i dam de urmă. 

— Ca så-l eliminaţi de pe lista suspecţilor. Asta mi-au spus 
ceilalţi... 

— Exact, doamnă Sherratt. 

Apuca sticla cu detergent de vase de mijloc, fară så pună 
capacul, astfel încât câteva picături de lichid verde lipicios 
țâşniră pe bluza ei roz. Păru să nu observe acest lucru. 

— Lee n-a facut nimic, zise ea. 

— A lucrat la Piciorul Muntelui, spuse Tailby. Aşadar, o 
cunoştea pe Laura Vernon. Şi, de vreme ce nu se ştie unde a 
dispărut... 

— Ştiu, ştiu, aşa mi-au tot spus şi ceilalți. Dar asta nu 
înseamnă nimic. Pleacă adesea de acasă pentru o zi sau doua. 
Îi cam place să colinde... Aşa e Lee. Dar acest lucru nu 
înseamnă neapărat că a făcut ceva râu, nu? 

— Dacă ne-aţi ajuta să-l găsim, doamna Sherratt, vom 
putea afla curând acest lucru, nu credeţi? 

— Oricum, nu mai lucra acolo. În casa aia. I-au dat papucii 
joia trecută. Vernonii âştia!... N-a fost corect din partea lor! 

— Faptul câ a fost concediat i-a stârnit resentimente? 

— Bineînţeles! A fost dat afara pe nedrept. Nu facuse 
nimic râu. 

De când lucra Tailby în meseria asta, nu întâlnise nici un 
părinte care să recunoască faptul că fiul sau fiica sa ar fi făcut 
vreodată ceva rau. Absolut toți, fară excepţie, erau nişte 
îngeri, curaţi ca lacrima. Te şi mirai câ existau atâtea fărădelegi 
pe lume! 

— Domnul Vernon susține că Lee îi dădea târcoale 
fiicei dumnealui. 

— Prostii! Lee are o prietenă stabila. S-ar putea chiar sa se 
căsătorească. 

— Oare? 

— De aceea era hotărât să găsească ceva de lucru, să 
câştige nişte bani. Ştiţi doar, pe aici nu se gâseşte nimic de 
lucru pentru cei tineri. Dumnezeu mi-e martor că Vernonii aia 
nu-l plăteau cine ştie ce. Dar macar băiatul se străduia. 

— Sunt sigur câ aveţi dreptate. Dar asta nu-l împiedica să 
facă o pasiune pentru Laura Vernon, nu-i aşa? 

Doamna Sherratt pufni: 

— Ei bine, dacă chiar vreţi sa vā spun adevărul, nu era 
genul lui. Nu vreau sa vorbesc morţii de rau sau aşa ceva, însă 
el n-a putut suferi niciodată genul infatuat, cu fiţe si pantaloni 
de călărie. Cred mai degraba câ lucrurile au stat tocmai 
invers. Cred că ea a fâcut o pasiune pentru el. E un băiat fru- 
mos, Lee al meu. Sunt convinsă că aşa a fost, iar Marele 
Domn Vernon n-ar accepta aşa ceva, ca fiica lui så facă o 
pasiune pentru un angajat. 

— Şi, în caz că aşa au stat lucrurile, nu credeţi cå Lee ar fi 
putut răspunde avansurilor ei? 

— Nu. Cum spuneam, nu era genul lui. 

— Amintea des de Laura Vernon? 

— Mai deloc. De fapt, nu amintea prea des de nici unul 
dintre ei. Bine, pe el nu-l vedea de prea multe ori. Şi nici pe 
fara, cu excepția vacanţelor de la şcoala. În special pe ea o 
vedea când se ducea acolo. 

— Pe doamna Vernon, adică? 

— Exact. Nu câ ea ar fi făcut altceva decât să-i dea ordine, 
zic eu... Ştiţi, nici unul dintre Vernoni nu s-a amestecat vreo- 
dată cu cei din sat. Ei îşi închipuie că sunt mult mai buni 
decât noi, toţi ceilalţi, şi asta doar pentru că au ceva bani în 
plus, pe care să-i cheltuiască pe case mari şi pe maşini 
luxoase. Ei bine, nu e chiar aşa. Banii nu te fac să fii om, nu? 

Nu te fac să ai un caracter mai bun decât restul oamenilor. 
Unii dintre noi ştim ce e bine şi ce nu. Iar, dacă mă întrebaţi 
pe mine, Vernonii ăştia, cu toți banii lor, au cam uitat care 
e diferenţa. 

Tailby începu să se uite prin jur. Privirea îi alunecă din- 
colo de fereastra bucatăriei, stăruind asupra grădinii mici, în 
care câteva legume se strâduiau sâ-şi facă loc printre 
buruieni. Văzu un şopron şubred şi un stol mic de vrăbii care 
îşi fâlfâiau aripile, scăldându-se în praful din faţa uşii. Un 
gard scund de lemn separa grădina de câmpul din spatele pro- 
prietăţii. Gardul acela nu constituia o barieră pentru nimeni, 
putând fi foarte uşor escaladat de cineva care şi-ar fi propus 
să vină dinspre câmp, nu dinspre stradă. 

— Aşadar, din câte ştiţi dumneavoastră, nu exista nici o 
relaţie între Lee şi Laura Vernon, în afară de faptul câ ea era 
fiica fostului lui patron? 

— V-am spus doar, n-o plăcea. 

— A spus el asta? 

- Da. Da, sunt sigură câ a spus-o. A numit-o „duduie 
încrezută“, sau ceva de genul ăsta. 

— Şi de ce a numit-o aşa? A avut vreun motiv anume? 

Doamna Sherratt îşi schimonosi faţa, Tailby înțelegând 
din asta câ se gândea la răspuns. 

— Nu trecuse mult timp de când începuse să lucreze acolo 
când a spus-o prima oară. Mi se pare că a avut un mic con- 
flict cu ea la un moment dat. 

— Acum vă referiţi la Laura Vernon, nu? 

— Asta am şi spus, nu? Se întorsese într-o zi acasă, de la 
şcoală. Trebuie să fi fost în vacanţă, sau ceva... Nu ştiu. Însa 
el mi-a spus că a ieşit în grădină şi că a început să-l 
cântârească din priviri, să-l descoasă. Lee a zis câ a făcut o 
glumă, iar ea s-a simţit jignita. I-a spus să-şi ţină părerile pentru 

el, sau cam aşa ceva. Era puţin iritat când mi-a povestit, iar 
după aceea nu a mai putut să o sufere. 

— Credeţi că acest incident a avut vreo legătură cu motivul 
pentru care a fost concediat? 

— N-aş putea spune. Adică să i-o fi luat ea în nume de rău 
şi să-i fi spus tatălui ei? Nu ştiu... Dar băiatul n-a fâcut nimic 
râu, asta vă pot spune cu siguranţă. 

— Şi nu credeţi că Lee ar fi putut aranja o întâlnire cu 
Laura după ce a fost dat afara de domnul Vernon? 

— Nu, nu cred. În privinţa asta, cel mult ar fi fost fericit ca 
a scăpat de ea. N-ar fi atins-o, în nici un fel. 

— Doamnă Sherratt, pe unde merge Lee atunci când 
pleacă de acasă şi colindă câte o zi sau douâ? 

— Nu ştiu, nu-mi spune mie. 

— Prietenei lui îi spune? 

— Mā îndoiesc... Dar o puteţi întreba personal, nu? Le-am 
dat colegilor dumneavoastră numele şi adresa ei, am vrut să 
le fiu de ajutor cumva. 

— Da, ştiu, oftă Tailby. 

Luaseră deja legătura cu iubita în cauză şi cu încă alte 
câteva, ale căror nume le fuseseră sugerate de prietenii de 
pahar ai lui Lee Sherratt. Dacă intenţiona într-adevăr să se 
căsătorească, asta nu îl oprise totuşi să se dea la jumătate 
dintre femeile din vale. Însă nici una dintre ele nu mârturisise 
că ar şti unde merge Lee atunci când pleacă în drumurile lui. 
Aici, în Wye Close, poliţiştii scotociseră casa, întorseseră pe 
dos camera lui Lee şi verificaseră şi şopronul acela 
din gradină. 

— În afara de asta... adăuga doamna Sherratt, ca şi cum 
tocmai îşi amintise de ceva. Fata aceea de la Piciorul 
Muntelui... Avea doar cincisprezece ani, nu? 

— Da, doamnă Sherratt, întocmai. 

— Bun, atunci. 

Parasind casa, Tailby traversă strada, ducându-se din nou 
la Vauxhall. 

— Mai aşteaptă câteva minute, apoi mai verifica o dată 
şopronul acela din spate, spuse el. Însă nu face prea multe 
valuri. Mai ştii, poate că sfântul Lee şi-o fi facut apariţia, 
printr-un miracol. 


Helen Milner îl găsi pe bunicul ei aşezat pe un bolovan, 
pe poteca ce ducea câtre Raven's Side. Un norişor de fum de 
pipă indica locul în care se afla bâtrânul. Genunchii îi erau 
departaţi, iar spatele îi era drept, ca şi cum ar fi stat pe unul 
dintre scaunele acelea vechi, cu spătar rigid, de acasa. La 
picioarele lui se afla Jess, care ronţăia un baţ. Câinele trans- 
formase bucata aceea de lemn în aşchii, iar acum rupea cu 
dinţii miezul interior, ceva mai moale, al lemnului, lăsând 
micile fragmente să cadă pe jos, ca nişte bucățele de confetti. 
Jess ridică ochii, atentă, atunci când o simţi pe Helen apropi- 
indu-se, îi aruncă acesteia o privire însufleţită, după care se 
întoarse la bāțul ei. Dinţii ei scâpărau albi şi ascuţiţi atunci 
când despicau aşchiile de lemn. 

Acesta nu era traseul obişnuit al lui Harry pentru plim- 
barea de dimineaţa. Însa, daca priveai sub cumpâna dealului, 
motivul schimbării obiceiului devenea evident. O rulotă albă 
stătea la marginea unui câmp, în locul pâna unde fusese trac- 
tată de un Land Rover. Fra locul cel mai îndepărtat în care 
putea ajunge rulota, înainte să înceapă zona împădurită şi 
înainte ca terenul să devină abrupt şi bolovânos, pe măsură ce 
se afunda câtre baza vaăii. În spatele ei erau parcate încă trei 
vehicule cu tracţiune integrala. Ceva mai jos pe panta dealu- 
lui se vedeau mai multe siluete îmbrăcate în salopete albe, cu 
glugă, care se mişcau încet, printre tufişurile care fuseseră 
tăiate şi curâţate de pe o porţiune circulară, destul de largă. 
Printre copacii de pe ambele părţi puteau fi zariţi şi alţi 

oameni, bârbaţi şi femei. Unii stateau în patru labe, ca şi cum 
s-ar fi rugat unui zeu ciudat, cerându-i să-i îndrume în sarcina 
lor bizară. Fâşii albastre de bandă de plastic fuseseră 
înfăşurate în jurul copacilor, iar acum dansau şi sclipeau în 
lumina soarelui, delimitând locul unde zăcuse cadavrul 
Laurei Vernon. 

— Daca pământul n-ar fi fost atât de uscat, ei n-ar fi ajuns 
niciodată cu rulota aceea până acolo, spuse Harry atunci când 
nepoata lui se ghemui lângă el. 

— La ce o folosesc? 

— Din câte îmi dau eu seama, să-şi prepare ceaiul şi să 
tragă un pui de somn. 

Helen văzu un poliţist în cămaşă stând lângă poarta ce 
asigura accesul pe câmp, între rulotă şi pădure. Stătea cu faţa 
înspre deal, privind în sus, iar din când în când, atunci când 
îi intra soarele în ochi, ridica mâna în dreptul frunţii, să se 
apere. ÎI privea pe Harry. 

— Ei ştiu că eşti aici, îl avertiză Helen. 

— Şi asta nu le place. Dar nu prea au de ales. E un drum 
public, iar eu sunt departe de pretioasa lor banda de marcat 
zona. 

— Au zis ceva? 

— Ei, da, l-au trimis pe unul încoace så discute cu mine, 
acum o jumătate de oră. Voia să ştie cine sunt şi ce caut aici. 
Apoi mi-a notat numele într-un carneţel. Şi-a dat seama cine 
sunt, cu siguranţă. Credeam că o să-mi ceară un autograf. 
N-am fost niciodată atât de celebru. Ai zice câ sunt o vedetă 
de la televizor. 

— Şi polițistul ala ţi-a cerut să pleci? 

— Da. 

— Şi dumneata ce ai zis? 

O sclipire de bună dispoziţie lumină privirea lui Harry. 
Helen ofta. 

— Of, bunicule. N-ar trebui så faci asta. Nu e bine sa-i 
superi. 

— Ei, pe naiba! Cineva trebuie sâ-i punâ la punct! 

Privindu-l pe bunicul ei, Helen se întrebă daca facuse 
bine cå venise până aici. Fusese la şcoala, la un consiliu pro- 
fesoral premergător începerii anului şcolar, dar şeful ei îi 
dâduse voie så plece devreme. Profitase de timpul câştigat 
pentru a traversa în goana satele, să vina sa vadă ce faceau 
bunicii ei. O gâsise pe Gwen abâtutâ, dar calmă; Harry, în 
schimb, nu era acasâ. Acum îi dăduse de urma, însâ nu părea 
a fi acel Harry pe care îl cunoştea ea. Dâdea impresia câ într-un 
fel se distra, chiar mai mult decât în ziua precedentă. Dar ea 
ştia ca bunicul ei nu era un om dur şi nemilos. Nu s-ar fi 
bucurat el de moartea unei fete tinere. Însă, într-un fel, vedea 
acest eveniment ca pe o provocare, căreia trebuia să-i facă 
faţa. Poate câ ar fi fost mai bine dacâ ea n-ar fi venit deloc. 
Nu-şi dorea så ajungă så se certe cu el. 

— Ai vazut ziarele? o întrebă Harry. 

— Câteva. 

— Ăştia scriu o groază de tâmpenii, se plânse el. Douâ din- 
tre ele mi-au scris numele greşit. 

— Banuiesc că o sa fie şi mai multe tâmpenii în ziarele 
locale. 

— Astea nu apar până mai spre sfârşitul săptămânii. Pâna 
atunci s-ar putea să se încheie toata povestea asta. 

— Chiar crezi asta, bunicule? 

Harry avea pipa în gurâ, iar maxilarul sâu se strânse într-o 
grimasă obişnuită. Helen nu-i putea citi expresia întipărită pe 
chip. Se întreba ce se întâmplase oare cu legâtura care exis- 
tase întotdeauna între ei, cu simţul acela care o ajuta să afle 
ce gândea bunicul ei, fâra ca el să fie nevoit s-o spună cu voce 
tare. Se părea câ nu mai avea puterea de a-l înţelege. Totul 
începuse cu o zi în urmă. 

— Poate că se va încheia, spuse el. Trâgea din pipâ ca şi 
cum reflecta puţin la întrebarea ei. Dacâ poliţiştii ăştia nu îşi 
mai bagă nasul. Sau chiar daca şi-l bagâ. Poate câ se va ter- 
mina oricum. 

— În ziare scrie ca încearcă să-l gaseasca pe băiatul ăla, 
Sherratt. 

Harry pufni. 

— Cå mult o să-i mai ajute tânărul ala! 

— A dispârut de acasă. Presupun câ dispariţia lui e un 
lucru suspect. 

— Nici n-ar fi putut vreodată să facă prea mulți purici la 
Piciorul Muntelui! spuse Harry. Nu-mi dau seama ce i-a 
determinat să-l angajeze. 

— Tata spune câ Graham Vernon ar fi declarat cå a vrut 
să-i acorde o şansă. 

— Păi, cum nu?! El? El ar da oricui o şansă, spuse Harry. 
Şi diavolului i-ar da o şansă să cânte în corul capelei! 

— După câte se pare, de data asta s-ar putea să se fi înşelat. 

Harry îşi lua pipa de la gură şi o lovi uşor de bolovanul 
pe care stătea. 

— Hai să-ţi spun eu ceva, fata mea. S-a înşelat cu sigu- 
ranţâ. Toată viaţa lui s-a înşelat. 

— Ştiu câ nu-l placi... 

— Sa-l plac?! Dacâ ar fi dupa mine... 

— Ştiu, ştiu... Hai så nu mai repetăm povestea asta, te 
rog... 

— Ei bine, ai dreptate. Nu mai e nevoie s-o mai spun încă 
o data. 

Se lasă o tăcere de câteva minute bune. Helen nu se 
simţise niciodată stingherită de tâcerea dintre ei. Acum însâ 
nu mai era la fel. Nu ştia la ce se gândea Harry. Îşi mişcă uşor 
umerii, slâbindu-şi bretelele de la sutien pentru câ o ustura 

pielea din cauza că petrecuse prea mult timp la soare cu o 
zi înainte. 

— Cred câ o så må duc un pic mai încolo cu Jess. O så 
poată şi băiatul ála să-şi odihneascâ ochii. 

— Bunicule? Nu intra în belele, da? 

El se îndreptă de spate, privind-o cu demnitate. 

— Cine, eu? Doar mă cunoşti, fata mea. Må pot pune cu 
oricare dintre băieţii âştia. 

ÎI privi tragând-o de lesa pe Jess, îndoindu-şi picioarele 
țepene şi îndreptându-şi jacheta. Bombeurile ghetelor luceau 
atât de puternic încât îți luau ochii. Pentru o fracțiune de se- 
cunda, Helen îşi văzu propria imagine, deformată, întunecată 
şi întoarsă cu susul în jos, în bombeurile ghetelor bunicului 
ei. Nu mai cunoscuse niciodată pe cineva cu atâta autocontrol 
şi cu demnitate înnăscute. Dacă din când în când mai spunea 
lucruri care îi şocau pe oameni, asta se întâmpla numai pen- 
tru că el considera cå era bine să spui ceea ce gândeai şi pen- 
tru că nu-i păsa de părerea pe care o aveau oamenii despre el. 
Mândria lui de sine o facu şi pe ea så fie mândră de el, şi îşi 
simţi ochii înecaţi în lacrimi în timp ce îl privea îndepartân- 
du-se încetişor. 

— Atunci ne vedem mai târziu, spuse ea. 

— Fără îndoiala. 

Dupa ce aruncă o ultimă privire la forfota poliţiştilor 
adunaţi pe coasta dealului, Helen se întoarse la Dial Cottage 
pentru a o vedea pe bunica ei. Fu surprinsă så îl găsească pe 
tatăl ei în hol, oscilând între uşile de la camera din faţa şi cea 
din spate, ca şi cum nu mai ştia încotro voia să meargâ. Era 
îmbrăcat ca pentru birou, într-un costum închis la culoare cu 
dungi gri, foarte subțiri, o cămaşă albă şi o cravată cu dungi 
roşii şi gri, în diagonala. 

— Tatá? 

— Bunâ, scumpo. Eram prin zonă, şi am trecut doar så våd 
cum se descurcă Gwen şi Harry după ziua de ieri. Trebuie să 
avem grijă de ei după ce au trecut printr-un asemenea 
şoc, nu? 

— Chiar aşa! A fost un adevârat şoc, confirmă Gwen. 
Statea pe scaunul ei din camera din spate, făcându-şi de lucru 
cu o împletiturâ de andrele. Aceasta începuse deja så prindă 
forma unei jachete cu mânecă lungă făcută dintr-o lână de un 
roz aprins, iar Helen avu sentimentul neplăcut câ ştia cui îi 
era destinată. Pentru moment însă, degetele bunicii ei mişcau 
andrelele fârâ să lase nici o urmă pe lână, ca şi cum simţea 
nevoia de-a face ceva cu mâinile. 

— Bunicul e pe afara cu Jess. Se uita la poliţişti. 

— Îi e mai bine acolo, spuse Gwen. Cel puţin nu e sub 
papucul meu. 

— Ce fac poliţiştii? Au fost iar pe aici? Au... sâpat, sau 
ceva? 

— Så sape? Helen îl privi surprinsâ pe tatăl ei, întrebându-se 
de ce nu intrase în cameră. Pe fruntea lui zări picâturi de 
sudoare, şi zâmbi, gândindu-se la încâpăţânarea lui de moda 
veche de a nu renunţa la sacoul de la costum nici pe o arşiţă 
ca asta. 

— De ce ar trebui să sape, tata? 

— Nu ştiu. Cam asta fac ei de obicei, nu? Sapă prin 
grădinile oamenilor şi aşa mai departe. 

— Şi ce så caute? 

— N-am idee. 

Gwen rămăsese cu gura câscată. 

— Ar face bine så nu încerce sâ-mi întoarcă mie grâdina pe 
dos. A fost nevoie de ani întregi ca så arate aşa cum o vedeţi 
acum. 

— Nu-ţi face griji, bunico! N-o să se întâmple aşa ceva. 

— Sigur ca nu, spuse Andrew. Nici eu nu ştiu de ce am 
spus asta. Må întrebam doar ce fac acolo, atâta tot. 

Helen vazu că el ezita în cadrul uşii, pentru a nu pierde 
din ochi fereastra din faţă, care dâdea în stradă, de parcă 
acolo se petreceau lucruri pe care el nu dorea să le rateze. Era 
agitat şi nervos, iar Helen îşi aminti câ efectele decesului 
Laurei Vernon ar fi trebuit så se resimtå şi la birou. 

— Presupun câ Graham Vernon nu a venit astăzi la birou, 
nu, tatâ? 

— Nu, nu. A sunat så anunţe câ va ramâne acasă pentru 
câteva zile, ca să aibâ grija de Charlotte. Şi, desigur, ca sâ-şi 
ofere sprijinul poliţiei. A spus câ îl putem contacta acolo dacă 
avem nevoie de el. Însa pâna una-alta, eu trebuie så continui 
la fel ca până acum. Trebuie så preiau toate întâlnirile şi 
şedinţele lui. 

Spunând acestea, Andrew se uitâ la ceas, ridicându-şi 
manşeta albâ prinsă cu unul din cei doi butoni de aur pe care 
i-i cumparase Helen. 

— Nu pot zabovi mult, spuse el. Trebuie să ajung înapoi la 
Sheffield pe la ora 12, pentru un prânz. 

— Şi eu va trebui så plec curând, bunico. 

Gwen dâdu drumul andrelelor şi o prinse pe Helen de 
braţ. 

— Helen, n-am curaj så ies în lume. Vrei să îmi aduci nişte 
pâine şi nişte ceai de la magazin înainte să pleci? 

— De ce n-ai curaj så ieşi, bunico? 

— De ce? Nu-ţi dai seama ce spun oamenii despre noi? Se 
uită la mine şi atunci când mă apropii de fereastră. De aceea 
am tras draperiile. 

— Nu-i lua în seamă, bunico. Oamenii o så uite curând 
povestea asta. 

Helen observase forfota intensă din Moorhay. Treceau 
mai mulţi oameni decât de obicei, chiar şi în plină vară. Mulţi 

dintre ei nu erau îmbrăcaţi ca pentru o plimbare, ci se opreau 
şi priveau cu atenţie pe la ferestrele caselor pe lângă care tre- 
ceau. Parcarea de la The Drover era plină — şi mai erau şi 
maşini parcate de-a lungul drumului, ale caror capote scli- 
peau din cauza căldurii. Erau două maşini pânâ şi în zona de 
staţionare unde autobuzul de Huliey oprea de două ori pe zi. 
Şoferul avea să fie foarte supărat din cauza asta. 

Andrew începu sâ-şi şteargă fruntea cu o batistă alba, în 
timp ce aruncâ din nou o privire pe fereastra din faţă. 

— Aşadar, poliţia nu a mai trecut pe aici. Nu, Gwen? Asta-i 
bine, nu? 

Baâtrâna nu pāru prea convinsă, şi continuâ să scotocească 
într-o poşetă veche, după nişte bani. 

— Probabil. Şi mai ia încă o jumătate de litru de lapte, 
Helen. 

— Eu o să plec atunci, dacă totul e în regulă, Gwen. Aveţi 
grijă de voi — şi tu, şi Harry, da? Pa, Helen. 

Helen îşi luâ rămas-bun şi îl privi pe tatăl sâu ieşind pe 
uşa din faţă. Se întrebă, pentru o clipă, de unde venise el în tre- 
cere, din moment ce era pe drumul de întoarcere spre Sheffield. 

Dupa ce părăsi Dial Cottage, Helen se opri în stradă. 
Recunoscuse o siluetă, undeva, mai în depărtare, ieşind din 
una dintre casele de lânga primărie. Ben Cooper era însoţit de 
poliţista care venise ieri cu detectivii mai mari în grad, să dis- 
cute cu Harry. Femeia avea în mână un clipboard şi parea 
serioasă şi pusă pe treabă. 

Helen ezită, neştiind dacâ era cazul så vorbească cu ei sau 
dacă Ben era dispus så admită în faţa colegei lui câ o 
cunoştea. 

— Mi se pare incredibil felul în care îți vorbesc unii 
oameni din satul ăsta, Ben, spunea Fry. Cine îşi închipuie ei 
că eşti? Isus Hristos? 

Cooper ridica din umeri. Se gândi la primul lui contact cu 
ospitalitatea celor din Moorhay, din ziua precedentă, atunci 
când bărbatul acela care cosea iarba din grâdina bisericii îi 
aruncase o privire încruntată şi suspicioasâ, iar femeia care îşi 
uda straturile de flori refuzase så discute cu el. Atunci nu 
ştiau cine era el, nu ştiau nici macar că era poliţist. Era doar 
un strain oarecare, în haine asudate, alergând de nebun prin 
arşiţa dupâ-amiezii, cu un comportament neobişnuit, cu 
intenţii dubioase. Însa nu aceea era imaginea pe care ar fi 
dorit sa o prezinte unui străin veritabil, unei persoane din 
afară, neavizate, precum Diane Fry. Satele precum Moorhay 
nu erau aşa în realitate. 

— Pur şi simplu må cunosc, unii dintre ei. Sau mâcar au 
auzit de mine. Asta contează. Unora nu le place să discute 
prea mult cu strâinii. 

— Presupun ca tu te gândeşti acum câ, dacâ veneam pe aici 
de una singură, ei nu mi-ar fi spus nici macar cât e ceasul. 

— A, probabil câ ar fi fâcut mâcar atâta lucru, răspunse 
Cooper. Dar după ora din Papua Noua Guinee! 

— Ha, ha! 

— Glumeam! 

— Da, ştiu. Parca te-aş vedea citind scenariul. Dar ce må 
surprinde pe mine este câ toţi pomenesc întruna numele 
tatalui tau, de parca ar recita o mantră. Sergentul Cooper 
încoace, sergentul Cooper încolo... Daca tu eşti Isus Hristos, 
el cine ar trebui sa fie? 

— Un simplu poliţist de modă veche. 

— Al zice câ e un membru al familiei. Toţi se uită la tine 
ca la o rudă de mult pierduta. 


Fry o zari prima pe Helen Milner. Privirile li se întâlnirâ, 
iar Helen se întoarse cu spatele, ca şi cum s-ar fi decis så nu 
stea de vorbă cu ei în cele din urmă. 

— Şi uite încă una, spuse Fry încetişor. 

Atunci, Cooper o zāri şi el pe Helen. Fry îi aruncâ o 
privire încruntată când îl väzu zâmbindu-i. 

— Doreai så vorbeşti cu noi, Helen? 

— Nu, nu, e-n regulă. Sau, må rog... Voiam doar să vă 
salut. Cum merge treaba? Vă apropiaţi de prinderea celui pe 
care îl căutaţi? 

— Ştii, noi suntem doar trupele de la sol. Noi nu vedem 
tabloul de ansamblu al unei anchete până când şefii cei mari 
nu se hotărăsc så ne spună cum stau lucrurile. 

- A... 

Helen pâru oarecum dezamăgită. 

— Fireşte, în ritmul âsta, lucrurile vor sta cu totul invers, 
interveni Fry. Vom aştepta cu toţii, ca nişte veritabili doctori 
Watson, pentru ca Ben aici de faţă să binevoiască så ne ofere 
nişte răspunsuri. 

Helen se încruntă, surprinsă de tonul pe care fusese facut 
comentariul. 

— Poate câ ar fi mai bine så vå las să vă vedeţi de treabă. 
Våd câ sunteţi ocupați. 

— Nu, stai puţin, o opri Cooper. Ce face domnul 
Dickinson? 

Helen se gândi câ Ben arâta altfel astazi. Mai puţin ofi- 
cial, ceva mai relaxat, acum cå reînnoiserâ legâtura. Cu o zi 
în urmă părea sá o vadă ca pe un străin, så o trateze ca pe 
orice necunoscut. Dar poate câ „relaxat“ nu era tocmai 
cuvântul potrivit. Parea mai puţin concentrat, ceva mai dis- 
trat. Părul îi era ciufulit, iar imaginea lui de acum îi amintea 
lui Helen de mai tânărul Ben, cel pe care ea îl cunoscuse atât 
de bine. lar Gwen avea dreptate — avea nişte ochi de un căprui 
intens. Aproape câ uitase. 

— Bunicul e bine. Mā rog, puţin... 

— Da? E supărat? În fine, e de înţeles. 

— Puțin cam tăcut, asta e tot ce voiam så spun. 

— Şi bunica ta? 

— 'Toatâ povestea asta a fost cam mult pentru ea. 

— Presupun câ i-a fost mai greu decât bunicului tâu så 
accepte ideea. Oamenii din generaţia aceea... 

— Sâ nu te audâ bunicul spunând aşa ceva! 

— Domnişoară Milner, aţi cunoscut-o pe Laura Vernon? 
interveni brutal Fry. 

— Mda, mă rog, am întâlnit-o o data. 

— Când a fost asta? 

— Acum vreo două luni, la o petrecere pe care au dat-o 
Vernonii. Petrecerea din Plină Vară, i-au spus ei. Da, era în 
iunie. 

— Ce ştiţi despre Laura? 

— A, absolut nimic. Nici pe părinţii ei nu-i cunosc prea 
bine. 

— Dar aţi fost invitată la petrecerea lor. Cum se explică 
acest lucru? 

— Tatal meu lucrează pentru Graham Vernon. Bânuiesc 
că m-au invitat din amabilitate. 

— A, fireşte. Dar la petrecerea asta aţi cunoscut-o pe 
Laura... 

- Da. 

— Ce impresie v-a facut? 

— Laura? Era o fata foarte frumoasa. Înalta, cu ochi negri. 
Foarte matură pentru vârsta ei. 

Fry aşteptă. 

— se. ŞI? 

— Chiar nu ştiu ce altceva aş mai putea spune. 

— Felul în care arâta nu ne spune prea multe despre carac- 
terul ei, domnişoară Milner. 

— Aşa cum v-am spus, n-o cunoşteam prea bine. 

— Dar sunt convinsă că sunteţi un bun observator. Cu ce 
vă ocupați? 

— Sunt profesoară. 

— Exact. Aşadar, sunteţi obişnuită să-i evaluaţi pe copii. 
Ce impresie v-a lăsat Laura Vernon? 

Helen îşi plecă ochii pentru a evita privirea poliţistei. 

— M-am gândit, cred, că era prea precoce. Era puţin 
încrezută, puţin înfiptă. Arogantă, chiar. 

— Aroganta? 

— Ei bine, mi s-a părut a fi genul acela de fata căreia i se 
spusese atât de des cât de deşteaptă şi de frumoasă este, încât 
ajunsese să creadă şi ea acest lucru şi se aştepta ca toată 
lumea să o trateze ca atare. Genul ăsta îl mai întâlnim uneori 
şi în şcoală. Poate fi extrem de deranjant. 

— Vă mulţumim. Ne-aţi fost de mare ajutor. 

Cooper îşi lăsase capul într-o parte, privind-o pe Helen în 
timp ce răspundea la întrebările lui Fry. Helen se gândi că el 
remarcase probabil cât de fâstâcită fusese din cauza abordării 
brutale. 

— Ai terminat? o întrebă el pe Fry. 

— Sunt gata când eşti şi tu. 

— S-ar putea să trec şi eu odata, să văd ce fac bunicii tăi, 
îi spuse el lui Helen. 

— Bunica ar fi încântată, îi răspunse ea. Cred că te place. 
Vizita ta ar înveseli-o. Îşi amintește de tine, să ştii. 

Fry devenise nerăbdătoare. 

— Încă mai sunt nişte case pe la care trebuie să trecem, 
Ben. Ar fi cazul să plecăm. 

— Desigur. 

— Şi ai tài, Ben? întrebă Helen atunci când el se întoarse 
cu spatele. Ce mai fac? 

Însa lui Helen i se păru că Ben Cooper nu auzise între- 
barea, pentru că se îndepărta tot mai mult, mergând spre 

maşina lui. Nu-i răspunse, nici măcar nu se uită în urmă, ci 
facu doar un gest fugar, o fluturare a mâinii care ţinea într-un 
fel locul unor scuze. Diane Fry, care mergea în urma lui, fu 
cea care făcu efortul de a se întoarce şi a privi înapoi. 


Juliana Van Doon privea în jos, la trupul gol. Scutura din 
cap ca răspuns la întrebare. 

— Nu a fost violată. Nu exista zgârieturi în zona genitala, 
nu există urme de spermă sau de alte fluide corporale. Îmi 
pare rău, domnule inspector-şef. 

— N-a existat deci un raport sexual? Nici forţat, nici de 
oricare altă natură? întreba Tailby. 

Ştia că întrebarea lui îi trăda dezamăgirea, însă nu-şi 
facea griji în legătura cu ceea ce ar fi putut crede medicul 
legist despre el. Femeia avea destulă experienţa pentru a-şi da 
seama că reacţia lui era consecinţa faptului că existenţa unor 
astfel de urme le-ar fi uşurat foarte mult munca. 

Dupa ce hainele fuseseră îndepartate, trupul fusese 
fotografiat, fiind înregistrate toate semnele de la exterior. 
Hainele fuseseră puse şi ele deoparte pentru a fi ulterior exa- 
minate de criminalişti. Acum, doamna Van Doon era 
pregătită pentru autopsie — dezasamblarea atentă a trupului 
victimei în câutarea unor mici crâmpeie de informaţie. 

Stewart Tailby asistase la prea multe examinări post- 
mortem de-a lungul anilor. Primele zece sau douasprezece 
fusesera pentru el o sursa de umilinţă, pentru că stomacul lui 
se revoltase de fiecare dată la mirosul intestinelor expuse şi la 
sunetul umed, de absorbţie, care se auzea atunci când erau 
scoase organele. Starea lui de leşin şi pornirea de a părăsi 
camera pentru a merge să vomite fuseseră motive de hilaritate 
atunci când venise pentru prima oară în biroul CID. Cu toate 
că de-a lungul timpului învățase — ca toţi ceilalţi, de altfel — 
să-şi ascundă sentimentele şi să-şi controleze reacţiile 

stomacului, nu reuşise niciodată să accepte, în adâncul sufle- 
tului lui, necesitatea absolută a tuturor ororilor şi ofenselor 
care îi erau aplicate victimei unei crime violente. Faptul că 
aceste acte înfiorătoare erau săvârşite în numele ştiinţei 
criminalistice — şi, în cele din urmă, bânuia el, în numele 
justiţiei — nu conta absolut deloc. 

În camera de autopsie, unii poliţişti alegeau să apeleze la 
umorul negru. Nu era stilul lui Tailby. În schimb, el se 
retrăgea în spatele unei măşti de calm şi detaşare, acoperite cu 
un strat fin de jargon oficial şi cu expresii uşor repetitive, fără 
semnificaţie. Într-un fel, putea să fie prezent fizic, dar, cu 
toate astea, să nu se implice emoţional în procedurile care tre- 
buiau urmate. Tailby ştia că era deja considerat de colegii şi 
de poliţiştii mai mici în grad ca fiind un om rece si sobru; unii 
spuneau chiar că era încrezut şi că îşi dădea prea multa 
importanţă. Însa acesta era doar un preţ mic pe care trebuia 
să-l plătească pentru a se ţine la distanţă de realităţile ce 
loveau prea aproape de el. 

— Nu vreau să spun că victima era străină de ideea de 
raport sexual, spuse doamna Van Doon. Nici gând! 

— Nu? 

— Aş spune că tânăra noastră nu era nici pe departe vir- 
gină, domnule inspector-şef. Cincisprezece ani? Un compor- 
tament foarte desfrânal la unii dintre tinerii din ziua de azi... 

— Aţi crede că riscul contaminării cu HIV ar trebui să-i 
facă să se gândească mai bine, nu? 

— În orice caz, victima noastră nu mai are de ce să-şi facă 
griji în privinţa asta. 

Medicul legist era îmbrăcat cu un tricou verde şi cu 
pantaloni verzi, foarte largi, iar masca îi atârna în jurul 
gâtului. Era gata să se apuce de treaba. Cu părul legat la 
spate, chipul fara nici o urmă de fard şi luminat strident de 
lampa din camera mortuară, fameia arăta frapant. Aspectul 

figurii ei putea fi pus pe seama structurii osoase, se gândi 
Tailby. Şi a ochilor cenuşii, gânditori. Odată, în tinereţea 
lui de detectiv, nuirise în secret sentimente pentru Juliana 
Van Doon. Însă timpul trecuse, şi sentimentele dispă- 
ruseră. De atunci, el se căsătorise şi chiar divorțase. Iar 
sentimentele pieriseră complet. 

Lui Tailby i-ar fi plăcut să poată părăsi camera aceea 
înainte ca medicul să ajungă în stadiul de a dechide cadavrul 
şi a scoate organele; înainte ca ea să folosească fierastrăul de 
inox pentru a täia sternul şi înainte ca trepanul să secţioneze 
scalpul vătămat al tinerei. Îşi spuse că, în cazul de faţă, nu va 
avea prea multe de aflat în urma acestiu proces însângerat — 
poate cel mult că Laura Vernon murise perfect sanătoasă. 

— Contuzia aceea de pe picior? 

— A! Interesantă, într-adevar. Din câte înţeleg eu, nu e 
ceva surprinzător în crimele cu motivaţie sexuală. Te face să 
te întrebi de ce există doar un singur semn al unei posibile 
agresiuni sexuale. Ce l-a fâcut pe agresor sá renunţe? Mda, 
interesant... 

— Prin urmare, nu e o contuzie rezultată dintr-o lovitură. 
În cazul asta poate fi vorba despre o mâna care i-a înşfacat 
piciorul? Dar ar trebui să fie cel puţin două semne 
diferite... 

— Nu, nu, nu, nega vehement doamna Van Doon. Nu 
m-aţi înţeles. Dacă vă uitaţi mai de aproape, veţi vedea nişte 
mici perforaţii în dreptul cărora carnea s-a umflat. Nu este 
vorba despre o rană cauzată de degete. Eu presupun că sunt 
urme de dinţi, domnule inspector-şef. 

Tailby se îndrepta de spate, devenind brusc interesat. 

— Cineva a muşcat-o, zise el. Cineva a izbit-o în moalele 
capului, apoi a muşcat-o de coapsă. 

— Tot ce se poate, spuse medicul legist. Vi se pare un 
aspect interesant? 

Detectivul privi semnul mai de aproape. Pentru el arâta la 
fel ca o contuzie. 

— Poţi afirma lucrul ăsta cu certitudine? 

— Ei bine, nu. Trebuie să aflu şi opinia unui medic odon- 
tolog, fireşte. Am luat deja legătura cu Facultatea de 
Stomatologie a Universitaţii din Sheffield. Putem face 
fotografii şi mulaje şi putem tāia zona din jurul muşcâturii, 
pentru a o conserva. Dupâ care, putem compara mulajul nos- 
tru cu dantura unui suspect. Desigur, dumneavoastră vă 
rămâne să găsiţi suspectul. 

— E un loc ciudat pentru o muşcătură. 

— Da. De regulă, în astfel de cazuri muşcaturile apar pe 
sâni, mai degrabă decât pe coapse. De fapt, am văzut recent 
un raport despre un proiect de cercetare desfăşurat de un 
odontolog criminalist. Tema exclusivă a proiectului era felul 
în care urmele de muşcătură diferă în funcţie de forma sânilor 
victimei, de mărimea cupei, de vârsta victimei şi chiar de 
gradul de lăsare a sânilor. 

Tailby era intrigat. 

— Cum Dumnezeu a reuşit să faca asta? 

— A proiectat o dantură mecanică şi a recrutat douăzeci de 
voluntare — numai el ştie de unde! 

— Studente, probabil, spuse Tailby, nedorind să pară 
foarte impresionat. 

— Sunt convinsă însă că nici muşcâturile în zona coapselor 
nu sunt un lucru neobişnuit în cazurile de agresiune sexuală. 
În lipsa unor mostre pentru analiza ADN-ului, probabil nici nu 
puteaţi spera la mai mult, domnule inspector-şef. 

Tailby o privi fix. 

— Aşadar, să recapitulăm: atacatorul o loveşte în cap de 
doua sau de trei ori. După ce o trânteşte la pământ, îi dă jos 
blugii şi chiloţii, iar apoi o muşcă o dată de coapsa. 

Scenariul nu părea tocmai verosimil, cu toate că Tailby 
ştia câ existaseră cazuri mult mai bizare şi mai lugubre şi 
criminali mult mai perverşi, care făcuseră lucruri mult mai 
rele cu cadavrele victimelor lor. 

— A, så înţeleg că vreţi să ne lansăm într-o mică specu- 
laţie, domnule inspector-şef? întreba medicul legist. În cazul 
ăsta, de ce să nu luăm în calcul un alt scenariu? Un act sexual 
voluntar. Muşcaâtura de pe coapsă ar putea fi ideea cuiva de 
preludiu erotic. 

— Se poate... Apoi, ceva nu mai merge conform planului. 

— Probabil că fata s-a opus muşcăturii. 

— Da. Fata bate în retragere, se rāzgândeşte. Ei se ceartă, 
el se înfurie. 

—  Frustrare acumulată pe fond sexual. O forţă 
covârșitoare! 

— Mi se pare credibil, spuse Tailby. Dar presupun că nu se 
poate afirma cu certitudine care din cele două variante este 
cea reală după natura muşcăturii... 

— Hmm... Un bun odontolog ar putea reuşi să determine 
unghiul şi profunzimea muşcăturii. El ar putea sugera care a 
fost poziţia capului atacatorului la momentul când a fost pro- 
dusă muşcătura. 

Tailby se uită din nou la picioarele goale ale fetei de 
cincisprezece ani. Trupul ei era extrem de palid, excepţie 
facând zona coastelor şi partea stângă a pieptului, unde se 
instalase deja lividitatea, sângele retrăgându-se în punctul 
gravitațional cel mai de jos, în timpul cât zâcuse moartă printre 
tufele de ferigă de pe Răzor. 

Urma de muşcătură era undeva sus, pe interiorul coapsei 
drepte, unde carnea fusese cât se poate de moale şi de vul- 
nerabilă. Imaginea sugerată de Juliana Van Doon privind 
poziţia capului atacatorului îl îngrijoră pe Tailby mai mult 
decât tot ce auzise până atunci. 

Însa medicul legist îşi facea de lucru la o masă plină de 
instrumente sclipitoare, ascuţite, fiind nerăbdatoare să treacă 
la următoarea fază a procesului de tranşare a Laurei Vernon 
în părţile ei componente. Tailby şi echipa lui trebuiau să facă 
şi ei cam acelaşi lucru. Asta era esenţa victimologiei, mai pre- 
cis, a procesului de cunoaştere a detaliilor intime legate de 
victimă, ca metodă de stabilire a conexiunii dintre aceasta 
şi criminal. 

— Daca scenariul tău este corect, spuse el, ne va fi mult 
mai uşor să-l descoperim pe atacatorul Laurei — trebuie să fi 
fost cineva cunoscut. 

— Tot ce se poate, domnule inspector-şef. Da, este o vari- 
antă de preferat faţă de atacul întâmplător din partea cuiva din 
afara acestei regiuni, nu? 

— Din punctul nostru de vedere, cu siguranţă! 

— În cazul àsta, sper să vă pot fi de folos. 

În atmosfera de clinică a sălii de autopsie, Tailby avu 
curajul să dea glas temerii despre care nu voise niciodată să 
vorbească prea mult, nici măcar în faţa angajaţilor sâi. 

— Ştii, de asta mi-e teamă întotdeauna — un caz care se 
amână la nesfârşit, nerezolvat, pentru că nu se poate da nici 
măcar de o urmă a vreunui suspect. Este coşmarul oricărui 
detectiv. 

— Fără îndoială, aveţi în vedere un caz recent. 

— Fata din Buxton, da. Exista asemânări, nu-i aşa? 
Ancheta Diviziei B a rămas până acum fără rezultat, deşi a 
trecut mai bine de o lună de la incident. Opinia generală este 
că victima a fost aleasă la întâmplare de atacator. În aceste 
condiţii, era doar o chestiune de timp pâna sa înregistrăm o a 
doua victimă. 

— Ar fi chiar tragic, reflectă doamna Van Doon, făcând 
o tăietură cu bisturiul pe pieptul victimei, dacă biata fată 

pe care o avem aici va ramâne cunoscută ca „victima 


numârul doi“. 
— Dar ar fi şi mai tragic, continua Tailby, dacă ne-am trezi 


cu O „victimă numărul trei“. 


10 


— OK, ce avem până acum? Ceva nou? 

— Maşini, foarte multe maşini. Cele mai multe necunos- 
cute. Într-o zonă ca asta, era de aşteptat. 

— Turişti, spuse inspectorul Hitchens. Lucrurile se com- 
plică întotdeauna din cauza lor. 

Se aflau pe mica terasa din spatele localului The Drover, 
înghesuiți în jurul unei mese, sub o umbrelă care ţinea soarele 
departe de farfuriile lor cu sendvişuri cu şuncă şi cu brânza şi 
de tonicul cu puţine calorii. Singurii clienţi ai terasei, în afară 
de ei, erau doi muncitori care mâncau scampil cu cartofi 
prâjiţi şi beau bere, la o masă îndepărtată. Toţi ceilalţi 
preferaseră să rămână în interiorul localului, în separeurile 
mai racoroase, sau la ieşire, de unde puteau vedea strada. 

Cooper şi Fry se întâlniseră cu patru poliţişti transpiraţi, 
care traversaseră cu mare greutate satul să ajunga până aici, 
iar acum zornăiau cu toţii cuburi de gheaţă în disperare, în 
timp ce schimbau extrem de puţinele informaţii pe care le 
strânsesera. Inspectorul Hitchens sosise cu întârziere, după 
care dăduse pe gât un pahar de whisky şi le furase cu neru- 
şinare sendvişurile. Arăta precum proprietarul unei moşii 
care îşi vizita muncitorii, încercând sa pară interesat de ceea 
ce aveau ei de spus, dar fiind gata så treacă în orice moment 


1 Fel de mâncare preparat din creveţi nedecorticaţi, daţi prin aluat sau prin pes- 
met şi prăjiţi bine. (n.tr.) 

la lucruri mai importante, care solicitau timpul lui. Îşi trase un 
scaun lânga Fry, calm şi cu sânge-rece, aşa cum putea fi doar 
un bărbat care tocmai coborâse dintr-un Ford dotat cu aer 
condiţionat. 

— Am pe listă o mulţime de excursionişti, spuse Ben 
Cooper. Majoritatea singuri sau în grupuri de câte doi. Însă pe 
acolo a mai trecut şi un grup mai mare, cam pe la ora potri- 
vită. Au fost văzuţi pe poteca Eden Valley sâmbata, pe la 
primele ore ale serii. 

— Dumnezeule, cum facem să dăm de ei? întrebă 
Hitchens. 

— Erau nişte tineri. Probabil se îndreptau câtre cabana de 
la Hathersage sau către vreun hostel. 

— Bun, o să-i verificăm. Mâine-dimineaţă o să apară un 
anunţ în ziare şi la televizor. O să încercăm sā ne referim 
exact la grupul menţionat. Şi ce e cu... cum i-ai zis? Poteca 
Eden Valley? 

— Este o potecă bine cunoscuta. Trece chiar pe sub panta 
unde a fost descoperită Laura Vernon. Se poate vedea destul 
de clar de aici. 

- Bun! Mulţumesc, Ben. Cel puţin avem o şansă de a gasi 
un martor sau doi. Altceva? 

— O mulţime de flecăreli, raspunse Cooper. 

— Ai avut noroc, spuse unul dintre poliţişti — un bărbat 
chel, cu o figură de bătăuş, pe nume Parkin. Cei mai mulţi 
nici nu m-au lăsat să le trec pragul. 

— Pai nici nu e greu de înţeles de ce, spuse Wragg. 
Probabil au auzit bancurile tale. 

Wragg era polițistul care îl însoțise pe Cooper la Dial 
Cottage atunci când Helen Milner sunase pentru prima oară 
să anunţe descoperirea făcută de bunicul ei. Nici acum nu 
părea mai în forma decât fusese cu o zi în urmă. Dădea pe gât 
suc de portocale ca şi cum ar fi fost foare deshidratat. 

Asemenea celorlalţi poliţişti în uniformă, îşi descheiase pe cât 
posibil articolele de îmbrăcăminte de pe el. Însă era imobi- 
lizat de un întreg atelier de fierărie pe care îl purta de jur 
împrejurul centurii: cătuşe, baston, spray lacrimogen şi 
Dumnezeu mai ştie ce altceva mai era considerat necesar pen- 
tru a le face vizite la domiciliu unor oameni dintr-un sat 
liniştit din Peak District. 

— Am unul nou, spuse Parkin. Era o prostituată... 

Fu întrerupt de un protest general. Auziseră cu toţii 
glumele îngrozitoare ale lui Parkin. 

— Nu e momentul, Parkin, spuse Hitchens. 

Fry îşi răsfoia agenda. 

— Am aici o femeie. Doamna Davis, din Chestnut Lodge. 
Spune că a întâlnit-o pe Laura Vernon de mai multe ori. După 
câte se pare, fiica doamnei Davis merge la aceleaşi grajduri 
pe care le frecventa şi Laura, şi aşa se face că s-au împrietenit 
într-o oarecare măsură. O descrie pe Laura ca fiind o fată 
foarte drăguță. 

— Drăguţă... Şi ce înseamnă asta, mai exact? 

— După felul în care vorbea despre unii dintre ceilalţi 
copii pe care i-a întâlnit, cred că dorea să spună că agrea 
mediul din care provenea Laura, domnule. 

— Hmm... Ai pus-o să dezvolte subiectul? 

— Atât cât am putut. A spus că Laura era politicoasă şi 
manierată. A mai spus că se purta foarte frumos cu cei mai mici 
decât ea şi îi ajuta pe cei de acolo să le arate ce să facă atunci 
când învățau să calărească. Doamna Davis mi-a povestit cum 
Laura a avut la un moment dat grijă de un băieţel care căzuse 
de pe cal. Se pare că ea a fost singura pe care băiatul a lăsat-o 
să Îl îngrijească după ce se lovise. Doamna Davis a mai afirmat 
că şi mama Laurei era o femeie cumsecade. 

Cineva pufni. Inspectorul Hitchens nu parea deloc impre- 
sionat. 

— Asta nu înseamnă mare lucru. 

— Dar toţi oamenii ăştia par să fi aflat despre familia 
Vernon, spuse Fry. Absolut toţi. 

— Da, şi, una peste alta, nu sunt prea încântați de ei, spuse 
Wragg. 

— E genul acela de sat. 

— Ce vrei să spui, Diane? întreba Hitchens. 

— E o comunitate foarte bine închegată. Oamenilor astora 
nu le plac nou-veniţii, cei care nu se integrează. Vreau să 
spun că nu sunt tocmai primitori. N-am dreptate? 

— Eu nu sunt de acord, spuse Cooper. 

— Păi, tu nici n-ai să fii de acord vreodată. 

— Depinde cum îi abordezi, asta e tot. Dacă vii într-un sat 
ca ăsta şi eşti dispus să te integrezi, ei o să te accepte. Dacă 
stai deoparte şi le laşi impresia că tu crezi că eşti mai bun 
decât ei, atunci cu Siguranţă se vor întoarce împotriva ta. 

— Şi tu consideri că aşa sunt cei din familia Vernon? 

— Sunt sigur de asta, domnule. 

— Hei, şi dacă a existat un fel de conspirație împotriva 
familiei Vernon? Adică unii de prin partea locului, obişnuiţi 
să-şi facă singuri dreptate, şi-au unit forţele şi au eliminat-o 
pe Laura Vernon, în semn de avertisment? Ştergeţi-o din satul 
nostru, nu vă vrem printre noi. Ceva de genul ăsta. 

— Nu vorbi prostii, Parkin. 

— Sună ca un scenariu din Evul Mediu, spuse Fry. 

— Sau din Dosarele X, sugeră Wragg. 

— Bine, bine... 

— Ceva reacţii pozitive în ceea ce priveşte pantoful? se 
interesă Hitchens. 

— Nimic. 

— Unele dintre babele de pe aici nu ştiu nici măcar ce e 
acela un pantof sport. 

— Pantoful ala trebuie să fie undeva. 

— Domnule, dacă e amicul nostru din Buxton — cel pe care 
îl caută Divizia B —, atunci probabil că l-a luat cu el acasă, ca 
amintire, aşa cum cred ei că a făcut şi cu colanţii celeilalte. 

— Da, e posibil, Wragg. Însă domnul Tailby nu crede că în 
acest stadiu am avea motive întemeiate să presupunem că a- 
ceste două cazuri au vreo legătură între ele. 

— Dar asta înseamnă că trebuie să luam totul de la zero, 
când, de fapt, am putea afla că e vorba despre unul şi acelaşi 
individ, în cele din urmă. 

— S-a descoperit vreo legătură cu infractorii cunoscuţi, 
domnule? întrebă Cooper. 

— Deocamdată nu. E încă devreme. Inspectorul Armstrong 
se ocupă de acest aspect. 

— Mă rog, oricum îşi pierde vremea. 

— Îţi mulţumim că ne împartăşeşti opiniile tale, Parkin. 

Cooper observă că Parkin o privea atent pe Diane Fry, 
pândindu-i reacţiile. Fry nu trebuia decât să facă un comen- 
tariu nepotrivit sau să aibă o reacţie necontrolată şi un raport 
amănunţit asupra comportamentului ei avea să facă foarte 
rapid ocolul diviziei. Primele impresii îţi pot construi sau dis- 
truge reputaţia printre colegi. 

Uneori — şi el ştia asta — cel mai neplăcut lucru dintre 
toate era să-ţi câştigi, absolut accidental, o poreclă puerilă, 
de care, oricât te-ai fi străduit după aceea, nu mai puteai 
să scapi. 

— Am avut noroc că s-a găsit cadavrul atât de repede, 
spuse Hitchens. Asta ne-a dat un avans. Alteori nu suntem 
chiar atât de norocoşi. Bătrânul acela cu câinele ne-a fâcut o 
mare favoare. 

— Aţi mai fost implicat în vreo altă anchetă asemaânătoare, 
domnule? întrebă Fry. 

Hitchens le povesti despre ancheta unei crime petrecute 
spre sfârşitul anilor "80, atunci când un adolescent dispăruse 

de la casa de copii din Eyam. Organizaseră o cameră de 
anchetă chiar în centrul satului, în legătură permanentă cu 
sediul central al diviziei. Într-o perioadă de câteva luni de zile 
extinseseră căutările pe o arie de vreo opt kilometri în jurul 
localităţii Eyam. Apelaseră la ajutorul salvamontiştilor, al 
echipelor cu câini utilitari, al celor de salvare din mina, 
al Serviciului de Jandarmerie din Rezervaţia Peak District, al 
Jandarmeriei Rurale Derbyshire; beneficiaseră chiar de spri- 
jinul membrilor cluburilor de excursionişti şi al altor zeci de 
voluntari. Puseseră mai multe elicoptere destinate opera- 
ţiunilor de căutare şi de salvare să survoleze dealurile. Dar, cu 
toate acestea, nu au reuşit să-l mai găsească pe baiat vreodată. 

— Un barbat care să-şi plimbe câinele la locul potrivit ar fi 
fost o adevărată mană cerească la vremea aceea, spuse el. 

— Şi a mai fost şi cealaltă, din 1966. Îţi aminteşti? întrebă 
Parkin, întorcându-se spre Diane Fry. 

— Nici măcar nu eram născută în 1966, spuse Fry. 
Mulţumesc foarte mult! 

— A? Păi, au trecut doar... Cât...? 

— Treizeci şi trei de ani. 

— Exact. Oricum, cazul âla a râmas în cărţile de istorie. 

— 1966? Lasă-mă să ghicesc... Vorbeşti despre fotbal. Cupa 
Mondială? Presupun că ăsta e singurul lucru la care te pricepi... 

— Da... Au şterpelit trofeul, ştiaţi asta? Însaşi Cupa 
Mondială, Trofeul Jules Rimet. Înainte de finala... 

— L-a uitat careva în maşină, sau cum? 

— Şi n-o så credeţi: a fost găsit de un câine. Era azvârlit în 
vârful unui gard viu. Împachetat în ambalaj de peşte cu 
cartofi prăjiţi. 

— Câinele? 

— Trofeul. Trofeul era împachetat în hârtie pentru peşte cu 
cartofi prâjiți. 

— Murături, spuse Cooper. 

— Nu, sigur era peşte cu cartofi prâjiţi! 

— Nu, pe câine îl chema Picklesi. Le-a fost prezentat 
tuturor jucătorilor înainte de finală. 

— Eşti sigur că nu-ţi aminteşti cazul? întrebă Fry. 

— Nu, dar, aşa cum spune Parkin... 

— E în cârţile de istorie, am înţeles. Ei, se pare că eu nu citesc 
cărțile de istorie potrivite. Toate chestiile astea mă depăşesc. 
Presupun că trebuie să-mi fi scăpat undeva între asasinarea 
preşedintelui Kennedy şi sfârşitul Războiului din Vietnam. 

— Păi, tot ce se poate, spuse Parkin, după care rânji. 

Cooper se crispă. 

— Cred că o să trec pe la toaletă înainte să plecam. 

Era o adevarată uşurare să intre în local şi să scape de 
caldură. Proprietarul, Kenny Lee, facu un semn din cap către 
Cooper, de la bar, atunci când acesta intră la toaletă. Nici fap- 
tul că se trezi deodată singur şi nici mirosul de urină nu-l aju- 
tară cu nimic pe Cooper în încercarea de a-şi alunga din minte 
evenimentele din seara trecută. Fusese o noapte foarte lungă — 
casa de la fermă se umpluse cu membri ai familiei: mai întâi 
fratele lui, apoi sora şi soţul acesteia, care sosiseră de la 
Buxton, apoi unchiul şi verii lui, oferindu-se care mai de care 
să ajute la curăţenie, să o susţină pe Kate şi să aibă grijă de 
fete — de Amy şi de Josie. Între timp, sosise şi doctorul pen- 
tru a o seda pe mama lui, iar ceva mai târziu venise şi o ambu- 
lanțà ca s-o ducă la spitalul Edendale General, în a cărui 
secţie de psihiatrie mama sa nu ajungea pentru prima dată. 
Apoi începuseră discuţiile interminabile, discuţii care conti- 
nuaseră până la primele ore ale dimineţii, atunci când erau cu 
toţii epuizați şi nu ajunseseră cu nimic mai aproape de soluția 
unei probleme fără ieşire. 

Pe coridorul din apropierea barului era un telefon public, 
iar Cooper se scotoci prin buzunare după câteva monede. I se 

facu legătura cu secţia de psihiatrie de la spital, unde persona- 
lul era destul de circumspect, aşa cum cerea meseria. În urma 
întregii discuţii telefonice, află ceea ce ştia deja: că mama sa 
era în continuare sub efectul sedativelor şi nu putea încă să 
primească vizitatori. I se spuse să mai încerce şi a doua zi. 

Până una-alta, în seara aceea era posibil să se ia în sfârşit 
o decizie de familie. Iar el ştia că exista riscul ca mama lui să 
fie dusă pentru totdeauna din casa în care locuise toata viaţa 
ei. Aceasta avea să fie cea din urmă umilinţă din căderea ei în 
schizofrenie. 

Când ieşi din local şi ajunse din nou afară, pe terasă, ceva 
îl facu pe Cooper să se oprească şi să rămână nemişcat în 
umbra zidului lateral. Stând la câţiva metri în spatele lui 
Diane Fry, văzu un lucru care ar fi putut să-i scape dacă s-ar 
fi aflat la locul lui din parea opusă a mesei. Văzu braţul 
inspectorului Hitchens sprijinindu-se pe spătarul scaunului 
lui Fry în timp ce el se aplecă aproape de ea să-i spuna ceva 
la ureche. Cooper văzu mâna inspectorului urcând pe spătarul 
scaunului, pentru a se odihni o clipă pe umarul ei. Se purtau 
ca un cuplu de îndrăgostiţi, aşa cum ar fi spus mama lui. 

Apoi o văzu pe Fry înclinând scurt din cap, înainte ca 
Hitchens să-şi retragă mâna. lar Parkin spuse alta glumă 
nesârată la care nu râse nimeni. 


Telefonul suna din nou. Erau zile întregi de când aproape 
că nu se mai oprea din sunat. Cu toate că robotul rămăsese 
pornit, iar ei i se spusese să nu-l bage în seamă, zgomotul 
continuu o scotea din sărite pe Sheila Kelk. 

Sheila venea la Piciorul Muntelui de trei ori pe săptamână 
pentru a face curâţenie. Marţea era una dintre cele trei zile. 
Toată nebunia cu fata care fusese găsită ucisă nu putea fi un 
motiv pentru ca ea så stea deoparte — nici vorbă de aşa ceva, 
de fapt. Domnul şi doamna Vernon urmau să aibă nevoie de 

ea, îi spusese Sheila soţului ei. Casa trebuia curățată în con- 
tinuare. Poate cà avea posibilitatea să-i ofere şi alte servicii 
sârmanei doamne Vernon, să-i aducă o mângâiere cât de 
mică. Şi, de ce nu, poate că totuşi doamna Vernon avea să 
vrea să i se confeseze, să-i spună tot ce se petrecuse. 

Cu toate acestea, iat-o acum aici, aspirând covorul din 
sufragerie pentru a doua oară şi dorindu-și ca sunetul aspira- 
torului Dyson să acopere ţârâitul constant ai telefonului. Se 
afla aici de mai bine de patru ore, şi nimeni nu-i adresase nici 
măcar un cuvânt. 

Într-un moment de tăcere temporară a telefonului, Sheila 
opri aspiratorul, ştergând rapid cu cârpa de praf o mobilă din 
lemn de pin, pe care nu reuşise până în acel moment să o cata- 
logheze. O vedea ca pe o piesă de legătură între un scrin şi un 
pupitru de scris. 

În timp ce lustruia mobila, asculta zgomotele care veneau 
de sus. Bineînţeles, din dormitorul doamnei Vernon nu 
se auzea încă nici un sunet. Însă paşii aceia grei continuau să 
se deplaseze chiar deasupra capului ei, acolo unde Sheila ştia 
că se afla camera Laurei. Domnul Vernon era încă acolo, cu 
poliţiştii. Nu era prea binedispus. La drept vorbind, era chiar 
nervos. Sigur, era de înţeles. Însă nepoliteţea lui şi refuzul de 
a-i vorbi merseseră prea departe. 

Telefonul începu să sune din nou. Sună de patru ori 
înainte să răspundă robotul. Nu înţelegea de ce familia 
Vernon primea atât de multe telefoane. La ea acasă, în Wye 
Close, telefonul nu suna, de regulă, mai mult de o dată pe 
săptămână, iar atunci era vreo fătucă pe care n-o cunoştea şi 
care încerca să-i vândă geamuri termopane. 

Sheila Kelk era atât de absorbită de mişcările din camera 
de deasupra, încât nu observă că intrase cineva în cameră prin 
spatele ei, până nu-i auzi vocea. 

— Lucraţi peste program, doamnă Kelk? 

Ea tresări, ducându-şi automat mâna la gură în timp ce se 
întoarse; apoi se relaxă la fel de repede. 

— A... Tu erai... 

— Da, eu, spuse tânarul. 

Blugii lui erau slinoşi, iar atunci când traversă covorul, 
îndreptându-se către uşa din planul îndepartat, încalţările lui 
lasara urme. Sheila vru să se plânga, dar ştia că asta nu avea 
să-l impresioneze câtuşi de puţin pe Daniel Vernon. Bărbatul 
era brunet şi durduliu, asemenea tatălui său, însă, faţă de 
Graham Vernon — un tip politicos şi uneori şarmant, cel puţin 
în aparenţă —, fiul lui era ursuz şi iute din fire. Daniel purta 
un tricou alb imprimat cu numele unei trupe rock, despre care 
Sheila Kelk nu auzise niciodata. În dreptul subsuorilor şi pe 
o porțiune din spate tricoul era îmbibat cu apă. Sheila bânui 
că Daniel venise pe jos de la şoseaua principală, dupa ce 
facuse autostopul pentru a se întoarce de la Devon. 

— Unde-i mama? întreba el. 

— E în pat, şi nu vrea să se trezească, raspunse Sheila. 

— Şi presupun că maimuţele astea care îşi fac de lucru prin 
casă sunt poliţişti. 

— Se uită prin camera Laurei. 

— Dupa ce, pentru Dumnezeu? Ce-şi închipuie că o să 
găsească acolo? 

— Asta sigur n-o să-mi spună mie, replică Sheila. 

Telefonul începu să sune din nou, iar Daniel se îndreptă 
automat spre el şi ridica receptorul la al doilea sunet. 

— Nu, aici Daniel Vernon. Cu cine vorbesc? Aşteptă nerăb- 
dător o clipă, cu urechea în receptor, apoi continuă: Numele 
dumneavoastră nu-mi spune nimic, dar înţeleg că sunteţi un 
fel de partener de afaceri al tatălui meu? Da? Ei, în cazul ăsta, 
puteţi să vă duceţi dracului! 

Daniel trânti receptorul înapoi în furcă şi o fulgeră din 
priviri pe Sheila. 

— A, nu cred că tatălui tău i-ar placea să faci asta, zise ea, 
şocată. 

El se îndreptă furios către ea, iar ea se retrase din calea 
lui, trăgând şi aspiratorul, astfel încât acesta ramase între ei, 
precum scaunul unui îmblânzitor de lei. 

— Tatăl meu, doamnă Kelk... spuse Daniel cu chipul con- 
torsionat într-un rânjet răutăcios. Tatal meu n-are decât să se 
ducă şi el dracului! 


Tailby îl privea atent pe Graham Vernon, fâră så pună 
prea multe întrebări, mulțumindu-se să lase tācerea să-l 
îndemne pe bărbatul din faţa lui să vorbeasca. 

— Suntem o familie foarte unită, spuse Vernon. Am fost 
întotdeauna aproape de copiii noştri. În alte familii, copiii ajunşi 
la vârsta adolescenţei încep să se distanţeze de părinţii lor, nu? 

Tailby încuviinţă printr-o mişcare a capului, ca de la tată 
la tată, înțelegând foarte bine cum stăteau lucrurile cu ado- 
lescenţii. În cazul lui însă, copiii făcuseră mai mult decât să 
se distanţeze de părinţi — o luaseră la fugă de-a dreptul. 

— Eu şi Charlotte avem... am avut o relaţie bună cu Laura. 
Ne interesam de situaţia ei de la şcoală, de prietenii ei, de 
progresele pe care le facea cu lecţiile de muzică şi cu echi- 
taţia. lar ea se interesa de ceea ce făceam noi. Nu multe 
familii se pot lăuda cu o astfel de relaţie, nu? Laura mă între- 
ba adesea cum mergeau afacerile. Mă întreba despre unele 
dintre persoanele pe care le întâlnea. Parteneri de afaceri, 
înţelepeţi dumneavoastră. Era foarte inteligentă. Ştia care 
erau persoanele importante fără să i-o spun eu. Uimitor! 

- Îi întâlnea pe partenerii dumneavoastră de afaceri aici? 
se interesă Tailby. Vă vizitează acasă? 

— O, da. Eu consider că e foarte important să întreţii 
relaţiile prin vizite. De fapt, amândoi suntem de aceeaşi 
părere — şi eu, şi Charlotte. Trebuie să-ţi tratezi clienţii aşa 

cum se cuvine. E o chestiune de îmbinare a utilului cu 
plăcutul, dacă vreţi. O casă frumoasă, o masă bună, o sticlă 
sau două de vin de calitate. O familie normală şi fericită în 
jurul mesei... Lasă o bună impresie clienţilor, vă spun eu! 
Este cheia succesului pe termen lung. 

— Desigur. 

Tailby se întrebă ce loc ocupa familia fericită în lista 
solicitărilor. Intra oare undeva între vinul de Bordeaux şi 
muşchiul de vită Wellington? 

— Şi fiul dumneavoastră, domnule Vernon? 

— Daniel? Ce-i cu el? 

— Face şi el parte din... Vreau să spun, participă la întâl- 
nirile cu clienţii dumneavoastră atunci când vin în vizită? 

— Mă rog, a mai participat, din când în când. 

Vernon se ridică de pe scaun şi îşi mai turna un whisky. 
Nu-i oferi şi poliţistului un pahar, de vreme ce fusese deja 
refuzat o dată. 

Tailby observase că exista câte un bar atât în biroul lui 
Vernon, cât şi în camera de zi; fară îndoială, mai exista un 
altul în sufragerie. Nu se putea spune că Vernon doar numea 
această încăpere camera lui de lucru. Era un birou, şi arăta ca 
atare: cu un computer personal, o imprimantă cu laser, un fax, 
un telefon şi o bibliotecă plină cu mape de prezentare de un 
albastru-închis, de bun-gust, cu litere aurii, groase. Ferestrele 
înalte ofereau o privelişte excelentă asupra grădinii, pâna la 
aleea de conifere şi vârful stâncos al dealului Win Low, care 
se vedea în depărtare. 

— Este la facultate, domnule inspector-şef. La Exeter. 
Studiaza politologia. Nu e domeniul meu preferat, dar asta e 
situaţia. E un baiat inteligent, şi într-o bună zi o să fie un om 
de succes, presupun. 

— Era apropiat de Laura? 

— O, da. Foarte apropiat. Se iubeau enorm unul pe altul. 

— Atunci o să fie foarte supărat pentru ceea ce s-a întâmplat. 

— A fost distrus când i-am spus. O să-i fie foarte greu, 
într-adevar. 

Tailby reflectă la aceste cuvinte. Se întreba dacă băiatul 
avea să joace mai bine rolul îndureratului decât o fâcea tatal 
său. Şocul şi durerea provocau foarte multe reacţii diferite 
la oameni, fireşte. lar Graham Vernon avusese deja trei zile la 
dispoziţie, în care să treacă prin toată gama de sentimente 
aşteptate de la un bărbat a cărui fiică de cincisprezece ani 
dispăruse, fiind apoi gasită ucisă în bâtaie. Cu siguranţă, 
existaseră multe sentimente. Mânie, în special — dar îndrep- 
tată aproape obsesiv într-o singură direcţie: împotriva 
bâiatului pe nume Lee Sherratt, care făcuse, după câte se 
pretindea, o pasiune nebună pentru tânăra Laura. Inte- 
ligenta, inocenta, extrem de frumoasa Laura. Însa, daca 
existase o durere autentică în inima lui Graham Vernon, lui 
Tailby îi scăpase. 

— E un pic cam devreme să se fi întors la facultate, nu? 
întrebă el. Fară îndoială, în august studenţii sunt încă în 
vacanţa de vară, nu? 

— Bineînţeles. Dintr-odată, Vernon începu så dea semne 
că îşi pierdea răbdarea. Dar întotdeauna sunt lucruri care tre- 
buie rezolvate înainte de începerea anului. Şcoala de vară, 
recapitulările, perioada de adaptare în noile locuinţe... 

Tailby înclină din cap. 

— Mai povestiţi-mi despre Lee Sherratt. 

— Iar? Cu siguranţă, aţi aflat deja destule despre el, nu? 
Nu cred că vă mai pot spune ceva care să vă ajute să-l găsiţi, 
dacă n-aţi reuşit s-o faceţi până acum. 

— Ne strâduim cât de mult putem în căutările noastre, 
domnule. Am speranţa cå îl vom localiza curând pe băiat. Aş 
vrea doar să îmi clarific în minte presupusele circumstanţe. 

— Presupusele circumstanţe? 

Vernon părea puţin roşu la faţă. 

— Relaţia lui cu Laura. 

Vernon oftă. 

— E tânar, nu? Douăzeci de ani. Ştiţi şi dumneavoastră 
cum sunt finerii... Laura era o fată foarte atrăgătoare. Foarte 
atrăgătoare. Îţi puteai da seama ce gândea el după cum o 
privea. Până la urmă, am fost nevoit så mă descotorosesc de 
el. Nu m-am gândit niciodată la aşa ceva atunci când l-am 
angajat. Pentru asta mă simt vinovat. 

— Aşadar, o studia pe Laura, reluă Tailby. Altceva? 

— Păi... Profita de orice pretext pentru a-şi scoate cămaşa 
atunci când lucra în grădină. Ori de câte ori ştia câ ea îl privea. 
Mi-a trecut prin minte să-i spun să n-o facă, dar, procedând 
aşa, n-aş fi facut decât să atrag atenţia asupra acestui fapt. 

— Nu este ceea ce eu aş numi o relaţie, spuse Tailby. 

— Era evident că el şi-ar fi dorit să meargă mai departe. 
Nu-mi spuneţi mie despre tineri precum Sherratt, domnule 
inspector... Trebuia să înâbuş lucrurile în fașa. Nu puteam să-l 
las să o necăjească pe fiica mea. 

— V-a spus ea că el o necăjea? S-a plâns ea de asta? 

— Mă rog, într-un fel. 

— Hmm... Cu toate acestea, din ceea ce-mi spuneţi dum- 
neavoastră, s-ar zice că Laura era la rândul ei interesată de 
tânărul acela. 

— Pentru numele lui Dumnezeu! N-avea decât cincispre- 
zece ani! E o vârstă... dificilă. La vârsta asta, copiii se lasă 
uşor influențați, în plin avânt al hormonilor adolescenţei. 
Sunt sigur cå mă înţelegeţi... 

Devenise evident pentru amândoi câ Vernon încerca sâ o 
scalde. 

— Aşadar, l-aţi concediat. 

— Da. Saptămâna trecută. I-am spus câ nu mai avem 
nevoie de serviciile lui. N-a fost prea încântat, vă spun eu. 

— De regulă, vă ocupați de chestiunile astea singur. Aşa 
este? Nu intervine soţia dumneavoastră... 

— Ce vreţi så spuneţi? 

— Păi, dumneavoastră sunteţi plecat aproape toată ziua cu 
afaceri. Uneori lucraţi până târziu, fară îndoială. Ajungeţi acasă 
mult după lăsarea serii. Bânuiesc însă că soţia este acasă în cea 
mai mare parte a timpului. În mod normal, ea intră mai des în 
contact cu grădinarul. Cu toate acestea, dumneavoastră rezol- 
vaţi acest gen de probleme singur, mai degrabă decât să o lăsaţi 
pe soţia dumneavoastră să se ocupe... 

— Exact! 

— Mă gândeam doar că ar fi fost mai dificil pentru dum- 
neavoastră să găsiţi o ocazie pentru a discuta cu Sherratt, dacă 
nu eraţi acasă în timpul zilei. 

— Mi-am facut timp special pentru acest lucru, domnule 
inspector. 

— Mă mai gândeam şi cå ar fi putut fi destul de dificil pen- 
tru dumneavoastră să găsiţi ocazia de a urmări comporta- 
mentul băiatului. 

— Să-i urmăresc comportamentul? Nu vă înţeleg... 

— Reiau descrierea pe care mi-aţi facut-o mai devreme: 
l-aţi descris studiind-o pe fiica dumneavoastră şi expunându-se 
ostentativ în timp ce ea îl privea, la rândul ei. Asta îmi 
sugerează, domnule, că aţi petrecut ceva timp observându-l. 
Poate chiar observându-le comportamentul amândurora, aş 
spune eu. 

Vernon se îndreptă spre fereastră, fară să lase din mână 
paharul de whisky. Mâinile lui începuseră să se miște din 
nou, iar acum îşi dusese degetele la buze, ca şi cum i-ar fi fost 
teamă că gura lui ar putea vorbi din proprie iniţiativă. 

— Nu ştiu unde vreţi sa ajungeţi. E un lucru absolut nor- 
mal... Oamenii dumneavoastră n-au terminat de scotocit 
acolo sus? 

— Mergem să vedem, domnule? sugeră Tailby. 


Privirea Sheilei Kelk trecu dincolo de umărul lui Daniel, 
catre uşa dinspre holul principal. Polițistul cel înalt stătea 
acolo, zâmbind politicos, ridicând o sprânceană uşor 
întrebâtoare. Nu ştia sigur de cât timp se afla el în pragul uşii. 

Daniel se întoarse şi îl privi insistent. 

— Şi cine sunteţi dumneavoastră, mai exact? 

— Inspectorul-şef Tailby, de la biroul CID, Edendale. Ma 
aflu aici cu permisiunea domnului Vernon, desigur. 

— A, fireşte. 

Se auziră mai mulţi paşi în hol, în spatele lui Tailby. 

— Daniel? Acum, Graham Vernon părea mai degrabă 
obosit decât nerăbdator, presiunile conflictuale începând să-şi 
spună cuvântul şi să-l secâtuiască de puteri. Privi de la Tailby 
la fiul lui. Nu te aşteptam atât de repede. 

— Domnul Daniel Vernon, nu-i aşa? Aş dori să purtăm o 
discuţie la un moment dat, atunci când va fi convenabil şi 
pentru dumneavoastră. 

Sheila se uită la Daniel, iar acesta îi aruncă o privire atât de 
înveninată, încât ea închise gura rapid şi începu sa târască aspi- 
ratorul Dyson către sufragerie, departe de scena confruntării. 

— Bineînţeles, domnule inspector-şef. Tânarul se îndreptă 
câtre poliţist, privindu-l insistent, cu o expresie de mânie nedi- 
simulată. Mor de nerăbdare să vă împârtâşesc câteva lucruri 
despre părinţii mei, pe care s-ar putea så nu le fi aflat încă. 

— Aşadar, unde mai mergem acum? întrebă Cooper. 

— Ce-i cu tine? Ai mâncat prea multă brânza la prânz? 

— Mă simt bine. Unde mergem? 

— La Thorpe Farm, răspunse Fry, consultând harta. 

— Asta-i unul dintre acele mici terenuri cultivabile. Şi mai 
e unul, la capătul aceleiaşi uliţe, Bents Farm. Să fim atenţi să 
nu-l ratâm. 

Cooper trebui să aştepte pâna când îi depășiră doua femei 
câlare. Caii mergeau încet şi elegant, iar coapsele lor muscu- 
loase străluceau de sanatate. Femeile înclinară uşor din cap în 
semn de salut şi priviră în jos, câtre maşină, să-i studieze pe 
cei dinauntru, ca şi cum automobiliştii erau ceva neobişnuit în 
Moorhay. La Drover, cineva apăru în uşa barului, o fixă cu un 
opritor şi propti afară, în faţa uşii, o tablă de scris. Din localul 
ce servea drept magazin şi oficiu poştal se auziră râsete. 

Peste stradă, un meseriaş asculta la un radio cu tranzistori 
în timp ce repara zidul unei case. O batrâna apâru în cadrul 
uşii deschise sa îi vorbească în timp ce el se afla pe scara, 
întrebându-l probabil dacă dorea o ceaşcă de ceai. Femeia 
văzu Toyota şi îi mai spuse ceva muncitorului, care se în- 
toarse să arunce o privire în direcția maşinii. Cooper trecuse 
deja pe la bătrâna aceea, care părea să ştie multe lucruri 
despre toţi cei din sat, mai multe decât era bine pentru ea. Nu 
ştia însă nimic depre Laura Vernon. Absolut nimic. 

Lui Cooper i se părea ca în ziua aceea satul Moorhay era 
mai însufleţit decât fusese vreodată până atunci — aşa cum 
şi-l amintea din vizitele lui anterioare. Era ca şi cum uciderea 
Laurei Vernon îi conferise o nouă vitalitate, ca şi cum îi unise 
pe localnici în faţa nenorocirii. Sau poate că doar le oferise un 
subiect de discuţie. 

Întoarse Toyota, sigur pe el, intrând pe o uliţă plină de 
hârtoape, umbrită de copaci, cu o porțiune de iarbă înalta 
crescută pe mijloc, mâturată de partea de jos a maşinii. 
Copacii erau fagi în marea lor majoritate, iar ici-colo, nişte 
castani sălbatici uriaşi creau o boltă deasă deasupra capetelor. 
Toamna, copiii din sat veneau pe această potecă înarmaţi cu 
bețe şi cu pietre pentru a scutura castanele din copaci. 

— Şi cine locuieşte aici? întreba Fry. Matuşica Alice sau 
vreo altă cunoştinţă de-a ta, bânuiesc... Precis e cineva care o 
să te întâmpine ca pe fiul risipitor. Vreun vär de-al doilea sau 
aşa ceva. Mama şi tatăl tau provin din familii mari? Căsătoriile 
între membrii aceleiaşi familii afectează creierul, să ştii... 

— Nu cunosc locurile astea, spuse Cooper. 

La câţiva metri de la ieşirea de pe șosea, uliţa facea o coti- 
tură. Pentru a proteja suspensiile maşinii, trebuiră să reducă 
viteza de tot. Ar fi putut la fel de bine să se afle la o distanţă 
de kilometri buni de sat. Copacii acoperiseră complet prive- 
liştea caselor aflate la vreo doar două sute de metri depărtare. 
Acum traversau un petic foarte vechi de padure, iar Cooper 
observă că acesta nu era întreţinut, aşa cum ar trebui să fie o 
pădure pentru a se păstra în bună stare. Multe ramuri uscate 
şi crengi rupte de vânturile iernii putrezeau printre fagii care 
mai rămăseseră în picioare. Aceştia erau acoperiţi cu licheni 
şi cu pâlcuri de ciuperci albe, iar tufele de ferigă ajungeau 
până la înălţimea pieptului. Unele porțiuni din zidul de piatră 
de la intrarea în pădure se darâmaseră, iar stâlpul improvizat 
şi gardul de sârmă folosite pentru a bloca găurile cedaseră de 
mult. Un mascul frumos de fazan care se plimba la marginea 

pâdurii se opri cu un picior în aer. De uimire, ghearele îi 
rămaseră nemişcate. Verdele, roşul şi auriul penajului său 
erau foarte puternice şi irizate. Pentru o clipă, Cooper îşi dori 
să oprească maşina şi să întinda mâna după pasare. Deodată 
însă, aceasta o rupse la fugă ferindu-se şi intră în tufele dese, 
cu coada întinsă drept în spate. 

Fazanul acela îi declanşă lui Cooper o înlânţuire de 
gânduri legate de braconieri, şi se întoarse către Fry să-i vor- 
beasca despre asta. Constată însă că ea nici mâcar nu obser- 
vase pasărea. 

— Nu există indicatoare, se plânse ea, privind încruntată 
pe geam, ca şi cum cei de la Asociaţia Automobiliştilori o 
dezamâgiseră. 

— Nici nu e nevoie, o lamuri Cooper. Toată lumea din 
Moorhay ştie că fermele Thorpe şi Bents sunt în direcţia asta. 
Şi, cu toate cå gândul acela provocat de pasăre îi stăruia 
în minte, el decise să-l păstreze o vreme pentru el. 

Curând, copacii facură loc unei privelişti încântătoare, în 
sus, pe panta dealului. Terenul de aici era acoperit în mare 
parte de smocuri de iarbă înaltă. Era împărţit de nişte ziduri 
de piatră, iar nişte garduri electrice îl divizau în porţiuni şi mai 
mici. La vreo sută de metri mai sus, pe pantă, se zăreau 
mai multe clădiri improvizate — cuşti de lemn pentru păsări, 
şoproane, un şir de coteţe de porci construite din BCA. Două 
vagoane de tren vechi rugineau în colţul unui padoc, iar o 
baracă Nissen2, cu un acoperiş arcuit, construit din tablă de 
oțel ondulată, se întindea pe întreaga lăţime a unui câmp. 

1 Organizaţie din Marea Britanie care le ofera membrilor săi asistenţă de urgenţă 
pe şosea (depanare, tractare etc.) şi alte servicii (hărţi, indicatoare, planuri de 
călătorie etc.). (n.tr.) 

2 Adăpost facut dintr-un semicerc de tablă de oţel ondulată, frecvent folosit în 
timpul celui de-al Doilea Razboi Mondial de câtre Commonwealth şi Armata 


SUA, pentru a construi tabere militare și baze aeriene. Îşi trage numele de la cel 
al maiorului Peter Norman Nissen, care a construit proiectul. (n.tr.) 


192 STEPHEN BOOTH 


Un miros puternic îşi facu loc prin ferestrele deschise ale 
maşinii: un miros de noroi şi de paie murdare, amestecat cu 
tot felul de mirosuri de animale. Undeva trebuia să existe 
cu siguranţă o groapă cu gunoi de grajd, funcţională. Pretu- 
tindeni păreau să existe păsări de curte: pe câmpuri, pe drum, 
cocoţate pe acoperișurile clădirilor. Erau gâini roşcate, găini 
pestriţe, tot felul de rațe şi vreo duzină de gâște mari, albe, 
care veniră imediat legânându-se câtre maşină, lansând un 
avertisment ameninţător la adresa intruşilor. Zgomotul făcut 
de ele îi întărâtă pe nişte câini, care începură să latre undeva 
în mijlocul mahalalei de cocioabe. Se auzi apoi o capră 
behaind dintr-unul dintre şoproane, în timp ce Cooper urca 
câtre o poartă ce bloca drumul. 

Aşteptă ca Fry så coboare şi să deschidă poarta. La urma 
urmei, aceasta era o îndeletnicire obişnuită pentru pasagerul 
unei maşini, pe un drum blocat de o poartă. Cooper constată 
însă câ Fry avea nevoie de ceva instructaj pe tema asta. 

— Vrei să-mi deschizi şi mie poarta? întrebă el. 

— Chestiile alea nu sunt periculoase? 

— Ce anume? Gâştele? Trebuie doar să le arâţi câ nu ţi-e 
frică de ele. 

— Ce så spun, mersi mult! 

Fry se luptă cu poarta de lemn, care era legată de stâlpul 
ei cu o bucata de sfoară, iar la celalalt capăt atârna doar în 
balamaua de sus. Dar în cele din urmă maşina trecu de poartă. 

— Eşti sigur câ pe aici chiar locuieşte cineva? întrebă Fry. 
Unde e casa? 

— Pai, deşi li se spune „ferme“, locurile astea sunt de fapt 
ce a mai rămas de pe vremea vechilor proprietari de terenuri, 
când fiecare avea bucata lui de pământ, o vacă şi un porc. 
Ceea ce vezi tu aici sunt nişte rămăşiţe pe care nu le-au 
înghiţit încă fermele cele mari, iar investitorii n-au ajuns până 
aici, să cumpere terenuri pentru locuinţe. Trebuie să fie şi o 

căsuţă pe undeva. Iar oamenii îşi vor da seama cå suntem aici, 
cu tot zgomotul àsta. 

Cooper trase maşina lângă zidul din spate al barăcii 
Nissen. Lângă ea era un garaj şubred, în care era parcată o 
camionetă japoneza alba, cu un grilaj metalic în partea din 
spate. Nişte pâlcuri enorme de mărâcini creşteau pe un zid 
care urca spre un şir de cladiri scunde din piatră, ce păreau să 
fie o extensie a dealului. 

— Vrei să te opreşti tu aici? întrebă el. Eu o să merg mai 
departe, până la Bents Farm, şi o sa trec apoi så te iau, la 
întoarcere. 

— În regula! 

Fry cobori din maşină, ezitând la vederea gâştelor 
amenințătoare. 

— Nu le baga în seamă! Ţine mine: nu ţi-e teamă de ele! îi 
strigă Cooper în timp ce Toyota dădea înapoi. 


Fry trase adânc aer în piept şi începu să urce panta câtre 
grupul de cladiri. Gâştele se strânseră imediat în formaţie, în 
spatele ei, sâsâind, ţipând şi repezindu-se la gleznele ei cu 
ciocurile lor lungi. Una dintre ele se ridică şi îşi flutura aripile 
mânioasă. 

Fry îşi fixă privirea asupra clădirilor din faţa. Păreau 
neglijate şi aveau mare nevoie de reparaţii. Din acoperiş 
lipseau plăci de ardezie, iar un fronton al uneia dintre clă- 
dirile anexe se umflase şi alunecase într-o poziţie nefirească, 
aducând a ceva dintr-un tablou de Salvador Dali. 

După câţiva paşi îşi dădu seama că mergea pe o potecă 
denivelată, pavată cu dale de piatră, însă dalele erau aproape 
invizibile sub tufele târâtoare de păpădii şi scaieţi. Un firicel 
de apă curgea pe potecă, de la o ţeavă de scurgere spartă, care 
ieşea dintr-un zid de piatră. Apa care se strângea pe pâmântul 

plin de praf avea o culoare roşiatică, de parcă ar fi traversat o 
țeavă de fier ruginită. 

Fry înjură cu voce tare atunci când se împiedică de mar- 
ginea unei dale afundate. În spatele ei marşaluiau gâştele, 
care încă ţipau pline de revoltă pentru că erau ignorate. Fry şi 
gâştele alcătuiau o procesiune neobişnuită, ce se apropia tot 
mai mult de cladirile acelea darăpanate. 

— Sa înţeleg că nu e vorba chiar despre o misiune sub 
acoperire? întreba o voce. 

De cealaltă parte a zidului, un batrân se sprijinea într-o 
furca. Stătea într-un padoc ce fusese transformat într-o mare 
grădină de zarzavaturi. Camaşa lui de lucru în carouri roşii 
era descheiată, lăsând la vedere nişte fire carunte de par sâr- 
mos; mânecile îi erau rasucite peste braţele durdulii. Nişte 
pantaloni foarte vechi, care fuseseră odată maro, abia se mai 
ţineau acum în jurul taliei şi atârnau alarmant deasupra pro- 
habului. Manşetele pantalonilor erau îndesate stângaci în 
nişte cizme negre de cauciuc. Faţa bătrânului era roşie, iar pe 
cap avea nişte porţiuni neregulate fara par, care pe alocuri 
deveneau periculos de roz. 

Într-un colţ al padocului era un şopron mic, asemenea unui 
vechi closet exterior, alături de care se afla un vechi depozit 
de combustibil, transformat în magazie de unelte. Pe un scaun de 
lemn din faţa uşii stătea un al doilea bătrân. Acesta avea un 
baston proptit în faţa lui, prins între genunchi, cu capătul 
îngropat într-o bucata de pământ. Manşetele câmâşii erau 
răsucite peste încheieturile lungi şi subțiri, iar într-o mână 
barbatul avea un cuţit ascuţit cu care curaţa nişte verze. 

— Locuiţi aici, domnilor? întrebă Fry. 

— Domni, zici? spuse barbatul cu furca. Tu eşti un domn, 
Sam? 

Bărbatul cel slab râse, mişcând cuțitul în aşa fel încât 
acesta reflecta razele soarelui cu lama sa cleioasă de la seva 
din tulpinile verzelor. 

— Dumneavoastră sunteţi proprietarul, domnule? îl 
întreba Fry pe primul bàtrân, ridicând vocea pentru a acoperi 
zarva constantă a gâştelor. 

— Aşteaptă un minut, spuse el. Să opresc sirena. 

Zicând acestea, bătrânul înfipse furca adânc în pământ, cu 
o mişcare din umăr, şi se duse la zid. Ridica două grămezi 
de buruieni care aveau bulgâri de pâmânt uscat prinşi de 
rădăcini. Le azvârli una dupa alta la gâşte, strigând cât putea 
el de tare. 

Fry se gândi cå sunetele pe care le scotea puteau fi foarte 
bine într-un dialect local, provenit direct din scandinava 
veche vorbită de invadatorii vikingi. Dar poate că totuşi nu 
erau decât nişte sunete oarecare. Cel puţin pâştele îl înțeleseră 
şi plecară lepânându-se, pe poteca pe care veniseră, în 
aşteptarea următorului intrus. Odată ce plecară gâştele, se 
facu ceva mai multă linişte, însă nu se lăsă complet tăcerea. 
Pe fundal se auzea cloncânitul şi bolborositul continuu al 
păsărilor, un câine care latra şi un porc ce grohâia. Şi nu 
foarte departe se auzea şi un behăit de capră. 

— Eu sunt Wilford Cutts. Aceasta este proprietatea mea. 
Cel de acolo este amicul meu, Sam. 

Sam fâcu din nou un semn cu cuțitul şi tâie o altă tulpină 
de varză. Aceasta fu retezată cu o lovitură precisă, iar varza 
fu aruncată într-o găleată. 

— Sam Beeley, striga el. 

— Sunteţi de la poliţie? Presupun că vreţi să aflaţi infor- 
maţii despre fătuca aceea... spuse Wilford. Fata de la Piciorul 
Muntelui. 

— Laura Vernon. Exact! 

— Păi, cred că am văzut-o prin împrejurimi de vreo câte- 
va ori... Asta vreţi să ştiţi? 

— Vă aflaţi cumva în apropierea Răzorului sâmbătă noap- 
tea sau duminică dimineaţa? 

— A! Pâi să vă spună Sam ce-am fâcut eu sâmbătă 
noaptea. Eu nu-mi amintesc prea bine... 

— Poftim? 

— Vedeţi dumneavoastră, mie îmi cam place să beau. La 
vârsta mea nu e nevoie decât de vreo două halbe, după care 
bătrânul meu creier o cam ia razna. Înţelegeţi ce vreau să 
spun, nu? Mă rog, probabil că nu... 

— Unde mergeţi să beţi? 

— Unde? Nu exista decât un singur loc în zona asta, fata 
mea. The Drover. Cât despre dimineţile de dumincă, ei bine, 
duminică de dimineaţă mă aflu întotdeauna aici. Vedeţi dum- 
neavoastră, trebuie să am grijă de toată bucata asta de 
pământ. Îmi ia ceva vreme... 

— Să hrâniţi animalele... 

— Exact. 

— Loculiţi aici singur, domnule Cutts? 

— Singur? Pai nu s-ar putea spune că sunt singur, nu? 
întrebă el, întorcându-se pentru a cuprinde cu privirea 
amestecâtura de clâdiri, unde, din câte îşi dadea seama Fry, 
s-ar fi putut furişa orice fel de animal. 

Femeia se întoarse la auzul sunetului unui motor şi văzu o 
furgonetă Ford Transit de un albastru şters chinuindu-se sa urce 
pe poteca. Când ajunse la poartă, un omuleţ adus de spate, care 
purta o jachetă de tweed şi o beretă, cobori de la volan pentru 
a se lupta cu poarta. Nici el nu le dădu atenţie gâştelor. 

— O să trebuiască să vă las o vreme, spuse Wilford. Am 
un client. 

Şi plecă, făcându-i semne cu mâna şoferului furgonetei 
până când reuşiră să parcheze vehiculul în spatele unuia 

dintre adăposturile de lemn pentru gâini. Amândoi intrara 
apoi în adăpostul respectiv, cârând grâmezi de saci descărcaţi 
din furgonetă. 

— Hai să stam puţin de vorbă, fata mea, spuse Sam. O să 
fie o schimbare. După un timp, Wilford poate deveni un 
ticălos bătrân şi agasant. 

— ÎI cunoaşteţi de multă vreme pe domnul Cutts? întreba ea. 

— De când mă ştiu. Dar îţi atrag atenţia că memoria mea 
nu mai este ce era odată, aşa că Wilford ar putea la fel de bine 
sâ-mi fie complet străin. 

Sam începu să râdă, din pieptul lui râzbătând un şuierat 
greu, proteza dentară mişcându-i-se cu zgomot. Fry tresări 
atunci când el ridică o mână subţire pentru a-şi îndrepta basca, 
iar lama cuţitului ajunse periculos de aproape de ochii lui. 

— Familia mea a venit din Yorkshire când eram eu foarte 
mic, spuse el, după un acces de tuse. Ne-am stabilit în Eyam. 
Bătrânul meu tată şi-a gasit de lucru în mina de plumb, iar eu 
l-am urmat, aşa cum făceau toţi flăcăii în vremurile alea. 
Wilford era fiul unuia dintre colegii tatălui meu. Am lucrat 
amândoi la masa de sortare, împreună cu alţi câţiva tineri, 
după care am trecut la vagonetul de mină. Cam aşa se petre- 
ceau lucrurile pe vremea aia. Te învârteai în cercuri mici: 
câteva familii şi persoane cunoscute. Nu era ca hoinăreala pe 
care toată lumea pare să o practice în zilele noastre. 

Privirea lui Fry rătăcea de jur împrejurul terenului, iar 
ochii i se măriseră de uimire în vreme ce privea construcţiile 
dăraăpânate şi gardul improvizat. Se întreba dacă într-adevăr 
condiţiile în care erau ţinute animalele erau legale. Îşi pro- 
puse în mintea ei să consulte reglementările în domeniu de 
îndată ce se întorcea la secţie. 

— În cazul asta înseamnă că sunteţi prieteni de foarte 
multă vreme, spuse ea într-o doară. 

— De şaizeci de ani... sau poate ceva mai mult. Ne-am 
cunoscut înainte să înceapă războiul. 

— Presupun că e vorba despre cel de-al Doilea Razboi 
Mondial. 

Sam o privi cu atenţie pentru a vedea dacă îl lua peste 
picior. Pâru însa a înţelege că femeia se născuse abia la vreo 
treizeci de ani dupa încheierea razboiului. 

— Mda, presupun că au mai fost câteva razboaie de atunci, 
admise el. Tot împreună ne-am şi înrolat. La trupele de 
geniul, desigur. Se bucurau foarte tare când le veneau mineri. 
Ne primeau cu braţele deschise. Ne-am dus în Franţa în Ziua 
Z şi am ramas acolo până s-a sfârşit totul. Bătrânul chicoti. 
Ca să vezi, asta îmi mai aduce aminte de ceva. 

— Serios? 

— Prostituatele din Franţa... spuse Sam. 

— Poftim? 

Bătrânul râse pe înfundate. 

— Asta îmi amintesc cel mai bine acum. Restul mi s-a cam 
şters din minte, toate părțile rele... Dar n-am uitat de prosti- 
tuatele din Franţa. Desigur, eram mult în spatele frontului. 
Reconstruiam poduri, lucruri de genul ăsta. Oraşele şi satele 
franţuzeşti erau pline de fete. Şi erau tare bucuroase când 
vedeau câţiva soldaţi britanici, crede-ma pe cuvânt. Ne-am 
distrat de minune la vremea aia. Eu şi Harry, adică. 
Bineînţeles, Wilford nu era de acord. 

— Harry? 

— Harry Dickinson, o lamuri Sam. Probabil că ai auzit de 
el. Dar iata-l pe colegul de la poliţie! 

Fry se întoarse şi văzu Toyota lui Cooper coborând înapoi 
pe potecă şi întorcând în dreptul barăcii Nissen. Parcă în 
spatele Fordului Transit şi scoase capul pe geam. 


1 Royal Engineers — unul dintre corpurile armatei britanice care furnizează 
tehnică de luptă şi suport logistic forțelor armate. (n.tr.) 

— Nu era nimeni acasa în capătul uliţei, spuse el. 

— Dumneata eşti băiatul sergentului Cooper, nu? întrebă 
Sam. 

— Dumnezeule! îi scăpa lui Fry. 

— Îmi pare rău, domnule. Mi-e teamă că nu vă cunosc. 

— Sam Beeley. 

Behăitul caprei se auzi dintr-odatà asurzitor de aproape. 

— Iar a ieşit, spuse Sam. Trebuie să-l anunţ pe Wilford. 

— Dar ce are? întrebă Fry. E bolnava? 

— E perioada aceea... spuse Sam ca şi cum ar fi vorbit 
despre o leguma care uneori nu se găsea. 

— În cazul asta, o să meargă la tap? întreba Cooper. 

— O să plece în seara asta. O ia un tip care locuieşte ceva 
mai sus de Bamford Way. Are el un ţap. 

Se auzi un ropot de copite, după care un cap maro cu alb, 
împodobit cu o pereche de coarne, apâru rapid deasupra 
acoperişului şopronului înainte ca animalul să sară sprinten în 
padoc şi să o ia la goană prin iarba înaltă de la celalalt capăt. 

— La dracu”! înjură Sam. O sa manânce verzele înainte să 
apucâm să le tăiem. 

— Aveţi nevoie de o mâna de ajutor, să o prindeţi? se oferi 
Cooper, coborând din Toyota. 

— Nu, nu. Nici măcar n-o să reuşim să ne apropiem de ea. 
O s-o aducă Wilford înapoi — la el vine. E doar o iadă, şi e 
puţin sălbatica. El îi spune Jenny. 

— Domnul Beeley îmi povestea cum l-a cunoscut pe dom- 
nul Cutts, spuse Fry, îngrijorată de faptul că discuţia îi scăpa 
de sub control. Taţii dumnealor se cunoşteau şi lucrau împre- 
ună, nu-i aşa? 

— Sigur, la vremea aceea aveam cu toţii o slujbă, completă 
Sam. O slujbă locală. Atunci se găsea mereu ceva de lucru în 
mină sau la carierele de piatră. Acum, cred că nu mai e la fel 
pentru tinerii de prin zona. Băiatul asta poate să spună. 

Fry observă ca Sam nu se îndoise nici măcar o clipa de 
faptul că ea era o venetică, şi, în consecinţă, nu ştia nimic 
despre toate astea, în vreme ce Ben Cooper înţelegea cu sigu- 
ranţă situaţia. De când venise în Moorhay, Fry simţea că fap- 
tul câ nu era de prin partea locului îi era aruncat permanent în 
faţa, involuntar şi fără râutate, însă cât se poate de eficient. Pe 
la fiecare casă pe la care trecuseră, oamenii o trataseră foarte 
amabil, însă nimeni n-o privise cu acea recunoaştere tacită şi 
cu acel sentiment al înţelegerii reciproce cu care îl priveau pe 
Ben Cooper de îndată ce îşi dadeau seama cine era. 

— Pe aici lucrurile nu mai sunt de mult cum au fost odată, 
domnule Beeley, spuse Cooper. 

— Cred, fiule, cred. Dar, aşa cum am mai spus, memoria 
mea nu e tocmai bună. Îmi amintesc de razboi, dar dupa aceea 
nu-mi mai amintesc mare lucru, dacă înţelegi ce vreau 
să spun. 

Din baraca în care dispârusera Wilford şi musafirul lui 
izbucni dintr-odată o larmă de ţipete şi cotcodaceli, însoţită 
de fâlfâitul câtorva zeci de aripi. 

— Ce fac acolo? întrebă Fry. 

— Păi, tipul ăla cu camioneta cumpără câteva dintre på- 
sările lui Wilford, spuse Sam, ca şi cum era cât se poate de 
evident. Astăzi, Wilford nu le-a dat drumul afară puilor alora 
de Maran. Dar sunt cam activi. E mai bine dacă pot fi mutaţi 
noaptea — atunci nu-ţi dau atâtea dureri de cap. 

— Pare de-a dreptul înfricoşător. 

— Rasa asta, Maran, este o bună ouătoare, îi informà Sam. 

— Domnule Beeley, o cunoşteaţi pe Laura Vernon? 

— Cunosc familia. Venetici, nu-i aşa? În vremurile astea, 
jumătate din populaţia acestui sat pare sa fie venetică... 
Locuiesc la Piciorul Muntelui doar de un an sau doi. Vedeţi 
voi, au trecut într-o seară pe la cârciumă, imediat după ce 
s-au stabilit în sat. Ei, atunci să le fi văzut feţele! Nu se 

pândiseră niciodată că o sa se amestece cu nişte sărântoci ca 
noi. Însa, cum nu puteau să facă imediat cale întoarsa, au fost 
nevoiţi så stea acolo şi să-şi bea ginul cu apă tonică, precum 
o veritabilă pereche de imbecili sudişti. 

— Am impresia că sunt din Nottingham... 

— Exact. 

Sam îşi schimbă poziţia picioarelor în ţârâna. Unul din 
ele pāru să-i înţepenească şi să se deplaseze brusc într-o parte, 
ca şi cum bătrânul pierduse controlul asupra lui din cauza 
unui cârcel. Pantoful se lovi cu zgomot de marginea unui cas- 
tron emailat, umplut pe jumătate cu apă şi lasat acolo, proba- 
bil pentru gâşte. 

— Domnule Beeley, întrebam pe toată lumea despre 
lucrurile pe care e posibil să le fi vazut în zona Razorului cam 
pe la ora la care a fost ucisa Laura Vernon, explica Fry. 

— A, carevasăzică vreţi să aflaţi alibiul meu, nu? 

— Nu, nu asta v-am cerut, domnule. 

Sam chicoti: 

— Numai că eu nu prea mai alerg dupa fete tinere acum. 
Vedeţi, am probleme cu picioarele. Mi le-am rupt odată pe 
amândouă, în mină. S-au facut ele bine, dar după aceea n-au 
mai fost niciodată ca înainte. Acum, că îmbătrânesc, nu mai 
vor să mă asculte deloc. 

— Va aflaţi în zonă sâmbătă noaptea? întrebă Fry. Sau 
duminică de dimineaţă? 

— Ce accent e ăsta? întrebă Sam ridicând capul şi scărpinân- 
du-se în ureche cu cuțitul. Eşti din Țara Galilor sau...? 

— Sunt din Black Country. 

— Poftim? 

— Birmingham, răbufni Fry. 

— A... N-am fost niciodată acolo. Şi nici n-aş vrea... 

— Sâmbată noaptea, domnule Beeley...? 

— Sâmbată noaptea? Pai, am fost la Drover până pe la 
unsprezece, cu Wilford. A fost puţin cam aglomerat în 
noaptea aceea. Turişti... Ştiţi cum e vara. Oameni care se 
cazează la pensiune. Plus o mulţime de maşini prin zonă. 
Batrânul clăună din cap cu tristeţe. Eu nu stau departe de 
local. Pâna acolo pot să merg şi pe jos. Iar sâmbata chiar 
bem de regulă câteva pahare. Ştiţi, nu mai plecam nicăieri 
cu mașina. 

— Erau turişti în local. Aşadar, nu erau de prin sat. 

— Exact, era plin de ei, întări Sam. 

Wilford şi şoferul furgonetei ieşiră din baracă, trăgând 
dupa ei câţiva saci pântecoşi. În spatele lor plutea un nor de 
pene închise la culoare, care se aşezau pe umerii bărbaţilor şi 
li se încurcau prin par. Din saci se auzea tânguitul constant al 
păsărilor capturate şi, din când în când, câte un foşnet de 
aripi. Cei doi barbaţi erau transpiraţi, ciufuliți şi respirau 
greu. Wilford era aprins la faţă şi râdea slab, printre gâfâieli. 
Omuleţul care conducea furgoneta parea extrem de agitat, 
Chiar îngrozit după experienţa trăită în baraca. 

— Duminică dimineaţa... continuă Sam. Ei bine, acum nu 
mă mai trezesc prea devreme. Însă eram gata îmbracat pe la 
zece şi jumătate, când a venit băiatul meu să mă ia. Davey... 
El şi soţia lui mă iau întotdeauna la ei acasă, în Edendale, 
pentru masa de duminică. 

— Veniţi des aici, să-l ajutaţi pe domnul Cutts? întrebă 
Cooper. 

— La drept vorbind, nu-i sunt de prea mare ajutor. Dar tre- 
buie sà găsesc ceva cu care să îmi umplu timpul. 

— Mai primeşte ajutor şi din alta parte? 

— Mai are un bâiat sau doi cărora le plăteşte câţiva bânuţi 
pentru treburile mai grele. Şi Harry mai vine pe aici, să dea o 
mână de ajutor. 

— Tot despre Harry Dickinson e vorba? 

— Tot. Tu trebuie să-l ştii, îi spuse el lui Cooper. 

Sacii câzură unul după altul, cu câte o bufnitura, în partea 
din spate a furgonetei Transit, iar şoferul urcă la volan şi o luă 
înapoi pe potecă. Între cei doi bărbaţi nu paru să existe vreun 
schimb de bani. 

— Da-ne o mână de ajutor aici, Sam, strigă Wilford. Avem 
ună Care e rău de tot. Cred câ şi-a rupt picioarele pe sârmă. 

— Capra a scăpat iar, Wilford. 

— Aia poate să mai aştepte. 

Sam plecă şchiopaâtând către baracă, iar Wilford îi aruncă 
o găină pe care o ţinuse atârnată cu capul în jos, cu aripile 
întinse; pasărea avea ciocul căscat şi gâfâia. Fry nu văzuse 
niciodată o găină de atât de aproape, aşa că fu surprinsă la 
vederea fâşiei subţiri şi roşii de carne care îi ieşea din cioc, 
precum limba rapidă a unui şarpe. Pasărea se găinăţase, iar 
acum penele moi din jurul anusului erau pătate cu galben. 
Fry înghiţi în sec, jurându-şi în gând să nu mai mănânce 
niciodată ouă. 

— Sam e meşter la treburile astea, spuse Wilford bucuros. 
Nu pare să aibă cine ştie ce forţă în încheieturile mâinilor, nu? 
Dar totul ţine de tehnică, mă înţelegeţi... 

— E vorba doar de exerciţiu şi de puţină abilitate, spuse 
Sam, înşfacând pasărea cu o mână sigură. O înghesui la sub- 
suoară, aşezându-i aripile pe lângă corp şi strângând-o tare 
lângă coaste. Apoi cuprinse gâtul sfrijit al gainii între dege- 
tele mâinii drepte şi îi apăsă cu putere degetul mare pe bere- 
gata. După aceea răsuci şi trase brusc. Se auzi un trosnet slab, 
iar ochii păsării deveniră tulburi. Aripile ei se zbătură dispe- 
rate, pasărea reuşind cu ultimele puteri să înfrângă eforturile 
lui Sam Beeley de a o ţine nemişcată; aripile fâlfâiră sălbatic, 
stârnind un vârtej de fulgi, care plutira, aşezându-se pe panta- 
lonii şi pe ghetele bărbatului. Picioarele păsării zvâcniră 
frenetic, iar coada i se ridică pentru a lansa un nou jet de 

lichid galben. Apoi, ghearele i se relaxară şi rămaseră 
atârnate, indicând fără vlagă spre sol, într-un sfârşit demn de 
toata mila. 

— Ai omorât-o! îngâimă Fry, stupefiată. 

Cei doi bătrâni râseră, iar Fry constată cu uimire că până 
şi Cooper zâmbea. 

— Se cheamă că i-am curmat suferinţa, o lamuri Sam. Dacă 
te mişti repede şi faci totul ca la carte, nici nu simte durerea. 

— Este dezgustâtor, protesta Fry. E revoltător! 

— În cazul ăsta, spuse Sam ţinând pasarea lipsita de vlaga 
îndreptată spre ea, presupun că nu vrei s-o iei acasă, s-o 
serveşti la ceai. 

Fry fâcu un pas înapoi, vâzând o picătură de salivă 
curgând din ciocul deschis al păsarii şi infiltrându-se în 
ţarână. Picioarele solzoase ale gainii moarte păreau reci şi 
aveau un aspect reptilian în locurile în care erau ţinute între 
degetele osoase ale lui Sam. 

— Nu? 

— Nu-i nimic. Am s-o iau eu să i-o duc lui Connie, spuse 
Wilford. 

Cooper şi Fry se întoarseră la maşină. Fry închise geamul 
pentru a nu lasa înăuntru mirosul stătut de gâinaţ uscat care 
venea dinspre uşa şopronului. Cei doi bătrâni rămaâseseră să-i 
privească în timp ce întorceau maşina, iar Sam le facu un 
semn scurt şi vesel cu mâna. 

Când ajunseră la capătul potecii, vazură o altă furgonetă 
cotind spre baracă. 


12 


— Şi acum, vestea cea bună! anunţă inspectorul-şef Tailby. 

Capete obosite se ridicară atente de jur împrejurul 
camerei de anchetă. Cei mai mulţi dintre poliţişti îşi încheiau 
schimbul de zi, relaxându-se după o primă zi febrila a unei 
anchete criminalistice. Alţii intrau în tura de noapte, începân- 
du-şi lucrul prin a se pune la curent cu noutaţile în timpul 
instructajului de seara. 

Ben Cooper şi Diane Fry stateau unul lânga altul, 
refuzând, împotriva voinţei lor, să rupa legătura profesionala 
care se crease între ei prin simplul fapt că fuseseră numiţi în 
aceeaşi echipă. Fry înca mai dadea dovada de vigilenţa, 
având agenda deschisa pe genunchi şi nescăpându-l din ochi 
pe Tailby. Cooper era epuizat, aproape confuz, ca şi cum, 
pentru el, lucrurile nu se legau nicicum. Însa, pe masură ce 
ziua se apropia de sfârşit, simţea tensiunea crescând în 
interiorul lui. Nu-şi putea opri gândurile sa ratâcească, 
îndepărtându-se de problemele de serviciu şi înghesuindu-se 
într-o gramadă tumultoasă de neliniști amorfe legate de ma- 
ma lui — temeri bruşte, sfredelitoare, în privinţa viitorului ime- 
diat, amestecate cu amintiri chinuitor de clare ale felului în 
care fusese ea odată, înainte de boală, într-un trecut nu foarte 
îndepartat. Ştia că în seara aceea avea să-i vină greu så facă 
trecerea de la problemele de serviciu la cele de acasă. Oare 
unele nu erau menite să fie ca o evadare din celelalte? 

Atunci când Tailby începu să vorbească, Cooper privea în 
jos, la pixul lui Fry, care se plimba deja dintr-o parte în alta a 
agendei. Fu surprins să vadă pagina acoperită cu desene 
reprezentând nişte pâienjeni negri şi păroși, cu picioare lungi, 
ale căror forme sâpau adânc în foaia de hârtie mâzgalită 
cu pixul. 

— Nu uitaţi să parcurgeţi rapoartele, spunea Tailby. Dar o 
să vå trec în revistă ideile principale. Catre sfârşitul acestei 
dupâ-amiezi a apărut un martor. Un anume domn Gary 
Edwards. Domnul Edwards obişnuieşte să privească pâsările. 
Sâmbăta seara se afla pe vârful stâncii Raven's Side, în nor- 
dul văii, în dreptul localitații Moorhay. Urmarea, după câte se 
pare, un muscar pestriţ — o specie rară, despre care se ştie că 
ar creşte prin pårțile astea. Domnul Edwards a venit de la 
Leicester mizând pur şi simplu pe şansa de a vedea un mus- 
car pestrit, astfel încât sa-l poata bifa pe lista speciilor exis- 
tente în Marea Britanie. Mi s-a spus că acest gen de activitate 
s-ar numi inventariere. 

Cooper văzu câţiva poliţişti zâmbind, însă el ştia că 
Tailby nu glumea. Glumea foarte rar. Inspectorul-şef se uită 
la ei peste ochelarii pe care îi folosea la citit, după care cobori 
din nou privirea asupra raportului pe care îl avea în mână. 

— Domnul Edwards a considerat ca padurea de stejar şi de 
mesteacân de lângă cursul de apă este un loc potrivit. La un 
moment dat totuşi, el spune cå privea o pereche de şoimi 
pitici care cuibareau pe stânca aflată ceva mai jos de el. În 
timp ce facea asta, atenţia i-a fost distrasă de o pasăre care 
zbura către padure şi care, a crezut el, ar fi putut fi aşa-numi- 
tul muscar pestriţ. A urmărit apoi zborul acestei păsări prin 
binoclul sau. 

Cooper ţinea în mână un rezumat al interogatoriilor luate 
lui Graham şi lui Charlotte Vernon, dar şi lui Molly Sherratt 
şi turistului pasionat de pasări. Unele detalii erau evidenţiate 

ca fiind informaţii noi, pe baza lor urmând a fi întreprinse o 
serie de acţiuni în ziua următoare. Mai existau şi rapoarte 
referitoare la încercările echipei inspectorului Hitchens de a 
da de urma lui Lee Sherratt — încercări care nu se soldaseră 
cu o reuşitâ. După aspectul general al rezumatului, Cooper nu 
avu nici o îndoială cu privire la faptul cå Sherratt era consi- 
derat principalul suspect în acest caz. De aici se deducea că 
tot ce aveau de făcut era să-l găsească pe Sherratt şi să lase 
probele de la laboratorul criminalistic să îi stabilească 
vinovâţia. Restul era doar de dragul spectacolului. 

— În momentul de faţa, continua Tailby, trebuie specificat 
faptul câ domnul Edwards era echipat cu un binoclu prisma- 
tic Zeiss cu magnificaţie de zece şi un obiectiv de patruzeci şi 
cinci de milimetri diametru. Un instrument performant. 
Dumnealui spune că a îndreptat acest binoclu câtre zona 
împadurită în care dispăruse pasărea, așteptând să mai sur- 
prindă vreo mişcare. Şi chiar a surprins. Numai că nu era 
vorba despre o pasăre. Tailby făcu o pauză, asemenea unui 
actor care savurează efectul replicilor sale, încercând să nu 
aştepte nici mai mult, nici mai puţin decât era necesar. 
Domnul Edwards mai declară că a urmărit mişcarea unui 
punct negru prin tufişuri, numai pentru a descoperi ulterior 
capul unui câine care i-a apărut în obiectiv. Dat fiind câmpul 
vizual redus al unui binoclu de o asemenea putere, omul l-a 
dat la o parte şi a zărit cu ochiul liber un bărbat cu un câine. 
Din declaraţia domnului Edwards, am dedus că acest lucru se 
întâmpla în apropierea locului unde a fost gasita Laura 
Vernon. Ora aproximativă: şapte şi un sfert. 

Un freamâăt uşor străbătu încâperea. Acel bărbat pasionat 
de păsări fusese pe fază timp de o ora, undeva în preajma 
incidentului, avusese o poziţie foarte avantajoasă şi un bi- 
noclu performant. Cine şi-ar fi putut dori mai mult? Şi ce 
altceva mai văzuse omul acela? 

Cooper observa că Fry îşi lua notițe în grabă, întorcând 
pagina cu păianjeni şi apoi pagina de dupa. Acum stătea cu 
spatele drept, foarte atentă şi nerâbdăâtoare. Cooper îşi dadu 
seama că femeia se pregătea să profite de prima ocazie ce i se 
oferea pentru a pune o întrebare, pentru a se asigura că era 
observată. 

— Din nefericire pentru noi, continuă Tailby, după aceea 
domnul Edwards şi-a pierdut complet interesul faţă de 
respectiva zonă de pădure. S-a gândit cå prezenţa omului şi a 
câinelui va speria pasările, şi mai ales muscarul pestriţ care, 
din câte se pare, are o fire oarecum retrasă şi sensibilă. 
Domnul Edwards şi-a reorientat atenţia asupra şoimilor pitici. 
A rămas pe Raven's Side până aproape de ora nouă şi 
jumătate, dar, cu toate acestea, n-a mai văzut nimic care să 
prezinte interes pentru noi. 


Fry tresări. 
— Mai bine de două ore, domnule? Şi ce-a facut în tot tim- 
pul ăsta? 


— Exact, agent Fry, nu-i aşa? Întrebarea asta i-am pus-o şi 
noi, Fry. Spune cå a aşteptat så se lase înserarea, în speranţa 
că va vedea micile bufniţe ieşind la vânătoare. 

— Spuneţi-i sâ-şi găsească nişte preocupări mai lumeşti! 
sari cineva din spate. 

— Nu mai e nevoie să subliniez că acesta ar putea fi un 
martor de importanţă vitală, rosti 'Tailby, fara a ţine cont de 
întrerupere. 

Ben Cooper ridică o mână. 

— Bărbatul cu câinele, domnule... Ne gândim cumva că 
faptaşul este Harry Dickinson? Dacă e så ne luăm după 
declaraţia lui, bătrânul se plimba adesea prin zona aceea. 

— Din păcate, domnul Edwards nu a putut så ne ofere o 
descriere. Era prea departe şi nu l-a studiat pe omul acela 
prin binoclu. 

Se auzi un oftat general care exprima dezamăgirea celor 
prezenți. 

— ÎI interesau mai mult muscarii pestriţi decât oamenii, 
comentă vocea de mai devreme. 

— În orice caz, vom discuta din nou cu domnul Dickinson 
astăzi, spuse Tailby. La primul interogatoriu nu a fost întrebat 
ce a făcut sâmbată seara. Poate că în acel moment se afla pe 
Razor şi a văzut ceva care ne poate fi de folos. Domnul 
Dickinson va fi una dintre problemele ce vor fi rezolvate în 
cursul dimineţii. 

— Ar fi o oarecare coincidenţă, nu, domnule? 

— La ce anume te referi, Cooper? 

— Vreau să spun că Dickinson se afla în zonă în momen- 
tul când a fost ucisă Laura Vernon şi probabil cå l-a vazut pe 
ucigaş. Iar două zile mai târziu se afla în aceeaşi zonă şi găsea 
pantoful care ne-a condus la descoperirea cadavrului. Despre 
asta e vorba aici, nu? A naibii coincidenţă! 

— Şi care ar fi concluzia ta, Cooper? 

— Eu cred că ar trebui să-l strângem mai tare cu uşa pe 
Harry Dickinson. 

Tailby se încrunta. 

— În momentul de faţă, nu-l considerăm suspect, ci doar 
un potenţial martor util. 

— Dar dacă... 

— Acum, spuse Tailby întorcându-se, trebuie så ne îndrep- 
tâm atenţia asupra rudelor apropiate. Evident, trebuie să 
avem în vedere posibilitatea unui conflict familial de orice 
natură. Părinţii trebuie să se numere printre persoanele sus- 
pectate. Aici Tailby facu o pauză, aşteptând sa-l întrebe cine- 
va de ce. 

Dar nimeni nu făcu acest lucru. Cu toate acestea, el 
le explica: 

— În marea lor majoritate, crimele au loc în interiorul unei 
familii. Asta reiese din statistici. 

Toate chipurile din încăpere continuară să-l privească, 
aşteptând. 

— Din acest motiv, îi vom supraveghea mai atent pe 
Vernoni. Ne vom concentra în special asupra relaţiei dintre 
Laura Vernon şi tatăl e}. Am discutat eu însumi cu Graham 
Vernon, şi trebuie sa va marturisesc ca nu sunt mulţumit în 
privinţa lui. 

— Domnule, nu avem cumva pregătită o intervenţie tele- 
vizată cu el? 

— Ba da. Cu ambii părinţi, de fapt. E programat în 
cursul dimineţii. Fireşte, îi vom urmări îndeaproape în tim- 
pul apelului. 

Cooper o vazu pe Fry încuviinţând calm din cap, ca şi 
cum era ceva absolut firesc să suspectezi nişte părinţi cå şi-ar 
fi ucis propria fiică. Se întreba la ce fel de cazuri lucrase ea în 
trecut pentru a ajunge să gândească astfel sau daca modul ei 
de a gândi nu era cumva o consecinţă a experienţelor din pro- 
pria familie. Gândul acesta îl fâcu să se întristeze foarte tare. 
Familia lui fusese una cât se poate de fericită, iar el considera 
că distrugerea unei familii era cel mai îngrozitor lucru care i 
se putea întâmpla cuiva. 

— Şi mai e şi fratele, spunea Tailby. Daniel Vernon. Are 
nouăsprezece ani şi e student la Universitatea Exeter. Parinţii 
vor să ne faca să credem cà băiatul se afla în Exeter la 
momentul dispariţiei Laurei şi că ar fi sosit abia acum în 
Moorhay. Însa am facut verificarile necesare şi am descoperit 
cà anul universitar începe abia peste două săptămâni. Aşadar, 
ce a facut el în tot răstimpul asta? Vreau să aflu fiecare pas pe 
care l-a făcut. Când a plecat şi cum s-a întors? Ceva mai 
devreme în cursul acestei dupâ-amiezi am avut ocazia să îl 
väd în fuga, şi aş spune că e un tânar destul de suparat pe 

viaţă. Pe de altă parte, presupun că nu este nevoie să vă 
reamintesc faptul că familia victimei trebuie tratată cu grija. 
Nu vreau să aud reclamaţii cum că poliţiştii noştri ar fi fost 
brutali sau insensibili. 

Inspectorul-şef făcu o pauză pentru ca vorbele lui să aiba 
răgazul necesar să se sedimenteze, apoi se întoarse, indicând 
o fotografie impresionantă a satului Moorhay, surprinsă de 
undeva de sus de către echipajul elicopterului şi mărită în aşa 
fel încât potenţialul traseu parcurs de Laura Vernon în ultima 
ei călătorie să poată fi suprapus pe ea. 

— Până una-alta, am intenţia så demarez o cercetare 
amânunţită a grădinii familiei Vernon, anunţă el. Şi fac acest 
lucru luând în calcul posibilitatea ca Laura să se fi întâlnit 
acolo cu cineva, cu puţin timp înainte să fie ucisă. Amintiţi-vă 
cå a fost văzută discutând cu un tânăr ceva mai devreme în 
seara aceea. Trebuie să descoperim probe care să ne ajute să 
stabilim identitatea acelui tânăr. Să nu uitâm totuşi câ vorbim 
despre o grădină foarte mare. 

Poliţiştii adunaţi în camera de anchetă văzură că în 
grădina familiei Vernon se găseau suprafeţe întinse acoperite 
cu gazon şi multe straturi de flori. Tot acolo mai erau doua 
sere şi un foişor, dar şi o mulţime de cotloane libere ceva mai 
în spate, unde era şi o poartă ce dadea câtre poteca de pe ver- 
santul dealului. 

Zona de arbuşti râzleţi unde fusese zaărită Laura pentru 
ultima dată era foarte vizibila între zidul din spate al grădinii 
şi vasta suprafaţă de padure întunecată. Umbrele lungi ale 
unui şir de conifere cadeau de-a curmezişul tufelor neregulate 
de ginistru, asemenea zăbrelelor unei cuşti. 

— De asemenea, nu le vom pierde din vedere nici pe cele- 
lalte cunoştinţe ale Laurei. Echipa inspectorului Hitchens 
pune treptat cap la cap aspectele vieţii fetei. Credem că a avut 
cel puţin un iubit stabil, conform celor declarate de colegii ei. 

Părinţii neagă acest lucru, dar ştim cu toţii cum sunt părinţii, 
nu-i aşa? Ei află întotdeauna ultimii. Numele tânârului este 
Simeon. Cu „e“. Nu avem încă numele lui de familie, şi, după 
câte se pare, nu frecventa aceeaşi şcoală ca Laura Vernon. Cu 
toate acestea, sergentul Morgan este convins câ îi va da de 
urmă. Aşa este, Luke? 

— Categoric. 

— După cum ştiţi, doamna inspector Armstrong se ocupă 
de lista infractorilor cunoscuţi şi de stabilirea eventualelor 
conexiuni cu cazul Susan Edson, aflat în jurisdicţia Diviziei 
B. Aparent, există câteva similitudini. Evident, vârsta şi sexul 
victimei sunt două dintre ele. Dar trebuie remarcat şi faptul câ 
în ambele cazuri lipseşte un articol de îmbracâminte — în 
cazul Laurei, un pantof sport marca Reebok; în cazul Edson, 
o pereche de colanţi. Este posibil ca aceste obiecte să se afle 
acum în posesia atacatorului sau atacatorilor. V-aş ruga să 
ţineţi cont de asta. Însa noi urmărim toate firele posibile ale 
anchetei. În acest stadiu, nu pornim de la ideea existenţei unei 
conexiuni clare. Recunosc însă că am oarecare nelinişti în 
aceasta privinţa. 

Murmurele de aprobare sunarà asemenea unui huruit de 
joasă intensitate al unui camion sau ca mormaăielile unei 
mulţimi dezamaăgite aflate în tribunele de peste stradă, atunci 
când echipa FC Edendale pierduse iar. Ben Cooper simţi ceva 
la fel de distant şi de nedesluşit staruindu-i adânc în minte — 
o neliniște sumbra, insistentă, tânguitoare, ce îl sâcâia amenin- 
țând să iasă din ascunzişul ei şi să-i smulgă toate certitudinile 
pe care se baza. Era însă un sentiment care nu putea fi izolat 
de restul neliniştilor ce îi dădeau târcoale, de toate celelalte 
lucruri la care abia daca îndraznise să se gândească. 

— De asemenea, nu a fost încă identificată arma crimei, 
continuă Tailby. Natura leziunilor indică folosirea unui obiect 
greu, contondent. Cei de la Criminalistică se află încă la locul 

faptei şi vor continua cercetarile, iar eu ramân optimist. Două 
serii de amprente au fost prelevate de pe pantoful sport, dar 
ele corespund cu amprentele victimei şi cu cele ale domnului 
Dickinson, căruia i s-au luat amprentele pentru comparaţie. 
Totuşi, dupa cum veţi afla, avem o proba criminalistica foarte 
promițătoare. Şi mă refer aici la presupusa urmă de 
muşcătură descoperită pe coapsa victimei. Am apelat la ser- 
viciile unui odontolog criminalist, cu intenţia de a obţine un 
mulaj al muşcăturii, care ulterior va putea fi comparat cu dan- 
tura criminalului. 

Poliţiştii prezenţi în încăpere începură să şuşoteasca, 
întrebându-se unul pe altul ce era acela un „odontolog“. 

— Evident, reluă inspectorul-şef, Lee Sherratt ramâne pe 
lista prioritaţilor noastre. Din păcate, până acum n-am reuşit 
så descoperim unde se afla. Mama lui pretinde câ nu ştie unde 
este fiul ei şi că nu l-a văzut de dumincă seara. Dupa cum ne 
mărturisește chiar ea, baiatului „îi cam place să colinde“. 
Orice o însemna asta! Ne-am dori foarte mult să-l interogâm 
pe Lee Sherratt în legatură cu uciderea Laurei Vernon. Toţi 
agenţii vor avea la ei fotografia lui. Deschideţi bine ochii! 

Ben Cooper deveni brusc atent. Gândurile lui începusera 
din nou sa râtăcească. Era ca şi cum ultimele cuvinte ale 
inspectorului Tailby îi fuseseră adresate direct. Într-adevăr, 
trebuia să deschidă bine ochii. Daca n-o făcea, lucrul acela 
sumbru și sâcâitor care pândea din întuneric ar fi putut să-l 
doboare pe neaşteptate. 


La Piciorul Muntelui, Charlotte Vernon statea întinsa pe 
canapeaua din salon. Nu avea pe ea decât un neglijeu negru 
din satin cu imprimeu, însă părul ei fusese spălat şi periat; de 
asemenea, femeia se fardase şi îşi facuse pedichiura. Cu toate 
că, în mod normal, lui Graham Vernon îi facea plăcere să 
admire trupul soţiei sale, astăzi simţea cum îl cuprindeau valuri 

de indignare crescândă pentru faptul că ea nu se obosise sa se 
îmbrace pâna la ora asta. Într-un fel, goliciunea ei parea 
emblematică pentru pierderea unei aparenţe importante din 
viaţa lor, pentru scăderea standardelor, scadere care — se 
temea el — ar fi putut simboliza dezintegrarea treptată a fami- 
liei Vernon. | 

— Nu poate face asta, negă Graham. N-o să-i permitem. 

— Şi cum ai de gând să-l opreşti? întreba Charlotte. N-a 
simţit nevoia să-ţi mai dea ascultare de ani de zile. 

— Mă gândeam... Tu ai putea discuta cu el... Nu, Charlie? 

— Pe mine s-ar putea să må asculte, admise ea. 

— Bun, atunci. Opreşte-l înainte să iasă. 

— N-am spus că aş avea de gând så o fac. 

— Şi de ce nu, pentru numele lui Dumnezeu? 

Charlotte se gândi câteva clipe, întinzând mâna după pa- 
harul pe care părea să-l aibă întotdeauna la îndemână în ulti- 
ma vreme. 

— Asta l-ar ajuta să-şi ia o piatră de pe inimă. 

— Poate că pe el l-ar ajuta, dar mie nu mi-ar fi de nici un 
folos! 

— Ţie sau afacerii tale? 

— Pai, e cât se poate de clar. Nu-mi permit asemenea pro- 
bleme, nu-mi permit sâ-mi fie afectată imaginea în felul asta. 
Ştii şi tu foarte bine, Charlie... E grav! 

— Şi cu mine cum rămâne? 

— Poftim? 

— Pe mine m-ar ajuta cu ceva? Asta må întreb... Lucrurile 
astea te vor schimba oare, Graham? Vor schimba ceva în 
relaţia noastră? Dacă iese totul la iveala? Mă întreb doar... 

— Charlie... Tu vrei ca lucrurile så se schimbe? 

— Nu ştiu... 

— Pentru numele lui Dumnezeu, ce vrei de la mine? Doar 
m-am făcut că nu observ tot ce faci tu, nu? 

— Te-ai făcut că nu observi? Aşa consideri tu? 

— Păi? Nu aşa am făcut? 

— Ba da, cred că asta ai făcut. Şi ţi-ai imaginat că asta îmi 
doream eu, nu? Te-ai gândit bine? 

Graham ofta exasperat. 

— N-am så te înţeleg niciodata... 

Charlotte revenise în forţă la ţigări şi la Bacardi, ieşind 
din starea de calm indus artificial cu ajutorul sedativelor pre- 
scrise de doctor. Pretutindeni în casă vedeai scrumiere pline 
cu mucuri de ţigari, acestea fiind golite doar de trei ori pe săptă- 
mână, atunci când Sheila Kelk venea sa se ocupe 
de curăţenie. Graham spera că doamna Kelk nu se speriase 
de ieşirile lui Daniel. Pe de alta parte, dacă se gândea mai 
bine, femeia era mult prea curioasă ca să stea deoparte toc- 
mai acum. 

Se uită la parul soţiei sale şi zāri culoarea întunecată de la 
rădâcină. Femeia părea obosită, în ciuda faptului cà dormise 
destul de mult sub efectul sedativelor. Acum, când îl privea, 
o făcea cu o ostilitate şi cu o neîncredere nedisimulate. 
Moartea fiicei lor intervenise între ei ca un ghimpe. 

— A trecut cineva pe aici cât timp am fost eu sedată? se 
interesă ea. 

— Ce vrei să spui? 

— A fost cineva la noi acasa? 

— Poliţişti... Ştii că vor să caute în grădina? O sā caute cu 
foarte mare atenţie, spun ei. Dumnezeu ştie ce se aşteaptă să 
găsească acolo! 

— În afara de poliţişti. În afara de Daniel. A mai trecut pe 
aici vreo persoană pe care să n-o fi vâzut? 

— Doamna Kelk, fireşte. 

— Nu şi Frances Wingate. 

— Nu, Charlie. 

— Nici Edward Randle. 

— Nu. Le-am spus să nu mai vina. Tuturor prietenilor 
noştri le-am transmis acelaşi lucru. A fost dorinţa ta. l-am 
rugat să stea deoparte până când te vei simţi în stare să 
socializezi. 

— Aşadar, Frances nu a trecut pe aici. 

— Ţi-am spus doar. 

— Şi nimeni altcineva... 

— Nu. 

Charlotte aprinse o alta ţigară, ţuguindu-şi buzele pentru 
a trage din ea şi îngustându-şi privirea. 

— Nu ştiu de ce am avut încredere în tine, spuse ea. 

— De ce trebuie så avem discuţia asta acum, Charlie? 

— Cât am zăcut aici, spuse ea, m-am tot gândit. Ştii, atunci 
când eşti sedat, nu eşti complet inconştient. Mintea continuă 
să îţi funcţioneze. Şi, de vreme ce nu mai e nimic care să îţi 
distrapă atenţia, s-ar părea că vezi lucrurile mult mai clar. 
Aşa mi-au revenit toate amintirile. Toate amintirile legate 
de Laura. 

Se duse la dulăpior, iar degetele ei nesigure găsiră din nou 
rama goală printre fotografii. 

— Când o să ne dea fotografia ei înapoi? 

— O să-i întreb, promise Graham. 

— Trebuie să recuperez tot ce pot din ce i-a aparţinut. 

— Înţeleg. 

Charlotte se întoarse câtre el, lacrimile sclipindu-i în ochi, 
iar mânia schimonosindu-i chipul. 

— Ştii, Graham, eu consider că tu eşti de vină. Înţelepi? 
Când mă gândesc la... tot ce a fost. La toate astea. Mi-am 
pierdut fetiţa, iar acum ei îmi iau tot ce îmi aminteşte de ea. 
Cum ai putut lăsa să se întâmple aşa ceva? 

Când îi văzu lacrimile, Graham se duse să o îmbrâţişeze; 
însă ea îl împinse cu brutalitate. 

— Nu te apropia de mine! Cum te poţi gândi la aşa ceva 
într-un asemenea moment? Eşti un animal! 

— Nu, Charlie, nu la asta mà gândeam. 

— Laura îmi spunea tot, insistă ea cu disperare. Nu avea 
secrete faţă de mine. 

Telefonul suna. Iniţial, Graham avu pornirea sa raspunda, 
dupa care se ràzgândi şi îl lăsa să sune. Robotul prelua apelul. 
Era un alt client care se întreba cu îngrijorare ce se petrecea. 
Când avea de gând Graham să se întoarcă la treburile lui? Când 
estima că putea fi la dispoziţia lor şi când puteau reveni cu un 
telefon? Graham nu le purta pica. Afacerile lor trebuiau să-şi 
continue cursul, chiar dacă afacerile Vernon stagnau. Pentru 
o clipă, Graham se gândi să îl lase pe Andrew Milner să se 
ocupe de tot, să-i predea lui toate responsabilităţile, perma- 
nent. Însă îşi goni acest gând din minte, fară întârziere. Avea 
să revină curând la treaba — cu siguranţă, poliţiei nu avea să-i 
ia prea mult timp să clarifice lucrurile şi sa găsească persoana 
pe care să o poată acuza. Atâta vreme cât el. Graham, reuşea 
să-l împiedice pe Daniel sa creeze probleme. 

— Charlie, trebuie sa ne susţinem unul pe altul cumva. 
Vorbeşti tu cu Daniel? 

Ea îşi ridică privirea, tamponându-şi uşor ochii. Ascultară 
amândoi zgomotele fâcute de fiul lor, care păşea apăsat pe 
trepte, pregâtindu-se să iasă în oraş. Ea îi răspunse însă cu o 
altă întrebare: 

— Graham, tu nu-mi ascunzi nimic, nu-i aşa? 

— Ce vrei să spui? 

— În legătură cu Laura. Trebuie să ştiu exact cum s-au 
petrecut lucrurile şi de ce. Exista lucruri pe care nu mi le 
spui? 

Graham înţelese că de raspunsul lui depindea o decizie 
importantă a lui Charlotte. Era bine să spună adevarul, sau 
soţia sa voia de fapt să audă o minciună? Se gândi la genul de 

informaţii pe care Tailby şi echipa lui începuseră probabil să 
le strângă deja — detalii care ar fi putut spulbera iluziile lui 
Charlotte despre fiica ei. Direcţia în care băteau întrebările 
lui Tailby legate de Sherratt şi chiar de Daniel facuse ca 
această posibilitate så devina evidenta. Şi pe cine avea să mai 
învinuiască Charlotte după aceea? Spunea că nu mai avea în- 
credere în el. Însa în momentele acestea parerea ei despre el 
putea fi diferenţa între a păstra totul sub control şi a lăsa totul 
să se năruie. Adevărul sau o minciună? Era o decizie crucială, 
însă orice ezitare ar fi putut fi fatala. 

— Nu mi-au zis nimic, spuse el în cele din urma. 

Charlotte îşi şterse ultimele lacrimi, îşi dădu părul pe 
spate şi îşi stinse ţigara în cea mai apropiată scrumieră, în 
prămada de mucuri mai vechi. 

— Sa må duc să-l prind pe Danny, nu? 

— Aşa te vreau! replica Graham. 


Cooper o bătu pe Fry uşor pe umår atunci când şedinţa se 
încheie. 

— Te grăbeşti sa ajungi acasă? 

— Pai... nu chiar. 

— Mă întrebam dacă te-ar interesa o partida de squash. 
Mie, unuia, mi-ar prinde bine să mă mai relaxez puţin. Şi tu 
parcă spuneai câ îţi place să faci sport. 

Fry se gândi o clipă la propunerea lui. Ben Cooper nu era 
alegerea ei ideală ca partener — nici pentru squash, nici pen- 
tru altceva. Dar, pe de altă parte, perspectiva de a petrece o 
seară cu el era mult mai buna decât cea a unei alte seri petre- 
cute în faţa televizorului vechi şi hârbuit, în compania pro- 
priilor gânduri. Dincolo de asta, era convinsă că îl putea 
învinge. lar pândul ăsta o facu să ia o decizie. 

— Putem să programam o partidă aşa, în scurt? întrebă ea. 

— Eu pot, spuse Cooper, cu un zâmbet larg de satisfacţie 
pe chip. Stai numai puţin, să dau un telefon. N-o să fie greu 
să rezervăm o sală la clubul de rugbi într-o marţi seară. 

— Bine, atunci. A, o să trebuiască să trec pe acasă să-mi 
iau racheta şi echipamentul. 

— Eu le am pe ale mele în maşină, dar o sa te urmez până 
acasă, şi de acolo putem pleca împreună. Bine? 

— Da, în regulă. Mulţumesc. 

— Şi totuşi, pare ciudat să ieşim din tură aşa devreme în 
stadiul asta al anchetei. Nu sunt bani pentru orele supli- 
mentare... îi vine să crezi? 

— Ei cred că, odată ce l-au prins pe Sherratt, cazul e 
închis. 

— Aşa mi se pare şi mie. Se bazează exclusiv pe probele 
criminalistice. S-ar zice că în vremurile noastre ele sunt ca 
Sfântul Graal. 

— Probele criminalistice nu mint, Ben. Doar oamenii 
mint. 

— „.. Iar o anchetă intensă, la care să participe tot colec- 
tivul şi care să dureze zile şi săptămâni la rând, costă prea 
mult. Ştiu, am mai auzit asta şi înainte. 

— Dar ăsta-i adevarul! Trebuie sa pastrăm contactul cu 
realitatea! 

— Ceea ce mă îngrijorează pe mine este faptul că singura 
sugestie privind motivele pe care le-ar fi avut Lee Sherratt 
vine de la tatăl fetei. Cu siguranţă, nu e suficient! 

— E o bază suficient de solida pentru ca domnul Tailby sa 
construiască acest caz, cu condiţia ca rezultatele criminalis- 
tice de laborator să-l susţină. 

Cooper clătină din cap. 

— Nu mi se pare corect! 

— Nu ţi se pare corect? lar? 

— Bine, bine. Am înţeles. 

— Opiniile personale nu intră în discuţie. 

— Era o vreme când banii nu intrau în discuţie, spuse 
Cooper. 

— Parcă l-aş auzi vorbind pe celebrul tāu tată. Fry îl văzu 
pe Cooper înroşindu-se şi îşi dădu seama că avusese dreptate. 
Continuă să-l tachineze: Un adevarat Dixon din Dock Green! 
tatal asta al tāu, nu? Ce-ar fi sa-i explici într-o bună zi că nu 
mai suntem în anii '50? Lucrurile au evoluat în ultima 
jumătate de secol. Dacă astăzi ar ieşi pe stradă îmbrăcat în 
uniformă, în multe locuri din ţara asta ar primi una după ceafă 
înainte să apuce sà spună: „Bună seara la toată lumea!“ 

Cooper deveni complet rigid, iar sângele îi inunda faţa. 
Respiră adânc de două sau trei ori înainte să reuşească să-şi 
recapete controlul. Mâinile îi tremurau atunci când băgă într-un 
dosar hârtiile pe care le avea în mâna. 

— Ne vedem jos, în parcare, rosti el cu vocea încărcată de 
emoție. 


Privindu-l în timp ce se îndeparta, Fry începu imediat să 
regrete câ acceptase să joace squash cu el. Fusese doar un 
acces brusc de colegialitate, caruia îi cedezi foarte uşor atunci 
când lucrezi în poliţie. În mediul închis al unei secţii de 
poliţie existase întotdeauna sentimentul acela de „noi contra 
lor“. Apoi ridică din umeri, ştiind că, până la urmă, era vorba 
despre o singură seară. Nu avea să-i fie deloc greu să-l ţină pe 
Ben Cooper la distanţă. 

— Totul e în regulă, Diane? o întreba inspectorul Hitchens, 
apropiindu-se de ea din spate şi aplecându-se peste umarul ei. 

— Sunt bine. 

1 Personajul principal al popularului serial de televiziune omonim, produs de 
BBC şi rulat între 1955 şi 1976. Acţiunea se petrece într-o secție de poliție de la 


periferia Londrei. George Dixon, personajul principal, este un polițist britanic 
de modà veche — o prezenţa calda, paternă şi adesea moralizatoare. (n.tr.) 

— Ce faci dupa ce ieşi din tură? 

— Joc squash cu Ben Cooper. Aşa se pare. 

— Serios? Mult succes atunci! 

— Şi o să-l şi bat! 

— Chiar aşa? Sa înţeleg ca şi tu eşti experta în squash? 

— Nu chiar... Ma pricep cât de cât. Dar sunt în formă, şi o 
să-l fac să ceară îndurare acolo, pe teren. Bătrânul Ben mi se 
pare puţin cam molatic... 

— Ben? Nu prea cred... De fapt, într-un fel, el face parte 
din vechea garda. E moale în aparenţă, dar e solid ca bocancii 
vechi pe dinauntru. La fel ca tatal său, de altfel. 

— Să înţeleg că şi dumneavoastră sunteţi un fan al sergen- 
tului Cooper, domnule? 

— Doar lucrăm cu toţii în secţia asta. Cum am putea sa nu 
fim? 

— Şi ce a făcut omul asta, mai exact, ca så câștige atâta 
adoraţie? 

— Daca vrei să afli câte ceva despre sergentul Cooper, 
spuse Hitchens, îţi sugerez să te opreşti jos, la recepţie, pen- 
tru câteva minute. Vei gasi acolo, pe perete, lângă ghişeul din 
faţă, placa lui memorială. Au trecut aproape doi ani de când 
a fost ucis. 


13 


Cooper îşi schimonosi faţa, îşi dezveli dinţii şi lăsa forţa 
să-i invadeze muşchii. Se uită scurt la minge, îşi dadu braţul 
pe spate şi lansă o servă sălbatică ce ricoşă ca o rachetă din 
peretele frontal şi lovi colţul din spate atât de repede, încât 
Fry abia dacă apucă să se mişte. 

— 13-3. 

Se mutară fiecare în jumătatea de teren adversă, trecând 
unul pe lânga celălalt în dreptul T-ului. Cooper refuză să o 
privească în ochi pe Fry. Era complet absorbit de jocul sâu, 
aşa cum fusese de la bun început. Concentrarea lui era totală, 
iar Fry avu senzaţia că ea ar fi putut la fel de bine să fie un 
robot setat în aşa fel încât Cooper să ţintească spre el. În 
momentul în care trecură unul pe lângă celălalt, ea simţi 
mirosul transpiraţiei lui, asemănător răşinii dulci a unui 
pin găunos. 

— Ai o servă incredibilă. 

Cooper înclină scurt din cap, potrivind mingea, întors cu 
partea stânpă a corpului spre peretele frontal. Aşteptă câteva 
secunde pentru ca Fry sa-şi stabilească poziţia, apoi, cu un 
sunet gutural, lansă o ghiulea care sâlta direct câtre faţa 
adversarei sale, făcând-o sa-şi dorească instinctiv să se fe- 
rească, mai degraba decât să riposteze. Pe de altâ parte, a 
răspunde la serviciul lui Cooper se dovedea a fi, oricum, un 
exerciţiu inutil. 

— 14-3. Minge de meci. 

Fry renunţase sa mai încerce să converseze în timpul 
jocului. Comentariile ei nu primiseră alt râspuns decât, even- 
tual, o nouă lovitură zdrobitoare. Cele pe care reuşea să i le 
întoarcă aveau drept rezultat o cursă epuizantâ, în decursul 
căreia se spetea alergând de colo-colo pe teren, în timp ce 
Ben Cooper păstra controlul asupra zonei „T“. Bărbatul izbea 
mingea iar şi iar de peretele frontal, când o idee mai sus de 
bordura inferioară, când curbându-se în aer, deasupra rachetei 
ei. Fry observă cå braţele şi picioarele ei se înroşisera ca un 
rac fiert din cauza efortului depus, iar transpiraţia i se scursese 
pe sub bentiţa de pe cap, şiroindu-i pe la tâmple şi ajungând 
în bustieră, între sâni. 

Cooper servi din nou, iar ea reuşi să-şi strecoare racheta 
pe sub minge, trimiţând-o către colţul apropiat. El ţâşni dintr-o 
parte în alta a sălii şi interceptă lovitura cu uşurinţă, gata 
să facă un salt înapoi, către colţul îndepartat. Fry se întinse să 
prindă mingea, aplecându-se mult şi expediind-o drept şi cu 
forţă de-a lungul peretelui lateral. Bucuroasă că reuşise să-i 
dea replica, ea se răsuci, aproape pierzându-şi echilibrul, într-un 
efort de a reveni în zona „T“, şi se izbi de Cooper, care era pe 
punctul de a-i întoarce lovitura. Rachetele lor se ciocniră, iar 
braţele lor înfierbântate se atinseră transpirate, preț de o clipă, 
înainte ca ei să se poată separa. Fry respiră greu şi îşi 
frecţionă genunchiul în locul în care şi-l lovise de o parte a 
corpului lui Cooper care păruse tare ca o piatră. 

— Obstrucție! comentă el. 

Ea încuviinţă din cap. 

— Bine. Game, atunci. 

— Şi meci. Asta dacă nu cumva vrei să joci trei din cinci. 

— A, nu! Cred cå ar fi mai înţelept să cedez. 

— Cum vrei! 

Cooper ridică mingea. Pentru prima dată, un zâmbet uşor 
îi aparu în colţul buzelor. 

— În cazul asta, am câştigat. Mulţumesc pentru joc! 

— 'Ţi-aş spune că a fost plăcerea mea, Ben. numai că tu 
joci ca un robot. 

— Venind din pariea ta, o s-o iau ca pe un compliment. 

— Sunt de-a dreptul extenuată! 

Cooper ridică din umeri. 

— Te-ai străduit mult. 

În alte circumstanţe, Fry ar fi considerat probabil ca 
partenerul ei o trata puţin cam de sus şi ar fi reacţionat cu 
totul altfel. Acum însă era într-o dispoziţie împaciuitoare. Îşi 
bagă racheta sub braţ şi îi întinse mâna. 

— În cazul ăsta, hai să ne dam mâna! 

Cooper o privi surprins, însă îi strânse mâna automat. 
Mâna lui era la fel de caldă ca a ei, iar sudoarea li se amestecă 
în palme, în timp ce degetele lor umflate bâjbâiră stângaci să 
se atingă. Fry îi reţinu mâna atunci când el încercă să şi-o 
retragă. 

— Ben... Îmi pare râu! spuse ea. 

— De ce? Pentru cå ai jucat atât de prost? 

— Pentru ceea ce am spus despre tatal tău astăzi. N-am 
ştiut... 

— Ştiu, zise el. 

Ea simţi cum lui i se tensionară muşchii antebraţului. 
Urma unui zâmbet i se şterse din nou de pe chip, iar faţa lui 
rămase imobilă, fără a trada vreo emoție. Fry văzu un firicel 
de transpiraţie traversându-i sprâncenele blonde şi pâtrunzân- 
du-i în ochi. Simţind umezeala, el clipi, iar ea îi dadu drumul 
la mână şi încetă a se mai holba. 

— Inspectorul Hitchens mi-a spus în seara asta. M-a trimis 
să mă uit la placa memorială afiata la recepţie. Tatal tāu a fost 
ucis în timp ce aresta un jefuitor, nu? A murit ca un erou. 

Cooper pāru că studiază atent mingea de squash, întor- 
când-o pe toate feţele pentru a descoperi punctul colorat şi 
presând-o ca pentru a elibera aerul cald dinăuntru. 

— Nu hoţul acela l-a ucis. O gaşca de tineri pierdea vre- 
mea în preajma unei cârciumi. Tinerii ăia au intervenit în con- 
flict, încercând să-l scape pe hoţ. Ei l-au ucis. Erau prea 
mulţi. L-au pus jos şi l-au omorât în bătaie. 

— Şi cu ei cum a rămas după aceea? 

— N-a fost cine ştie ce, spuse el, scoțând o batistă din 
buzunarul pantalonilor scurți pentru a-şi şterge ochii şi frun- 
tea. A, bine, sigur că s-a aflat cine erau. S-a facut mare tam- 
tam în Edendale pe tema asta. Însa erau vreo şapte sau opt, şi, 
când s-a ajuns la tribunal, fiecare îşi spunea povestea lui, în 
condiţiile în care, ca de obicei, avocaţii apărării căutau 
diverse portiţe de scăpare. Nu s-a putut dovedi niciodată cu 
certitudine care dintre ei l-a lovit pe tatal meu în cap. Ce-mi 
aduc foarte bine aminte este că la un moment dat s-a ajuns la 
o dezbatere legata de petele de sânge de pe ghetele lor. Au 
pretins că fuseseră stropiţi pentru că s-au aflat prea aproape. 
Cooper facu o pauză, privirea lui glacială fiind plina de mânia 
şi durerea amintirilor. Trei dintre ei au fost condamnaţi la doi 
ani de închisoare pentru omor calificat, iar ceilalţi au obţinut 
o eliberare condiţionată, fiind acuzaţi de tulburarea liniştii 
publice. Nu aveau cazier, mă înţelegi. Bineînţeles, erau cu 
toţii băuţi. Dar asta, în viziunea tribunalului, este o circum- 
stanţă atenuantă, nu? O simplă scuză. 

— Chiar n-am ştiut toate astea, Ben... 

— Tu chiar îţi închipui câ te-aş mai fi invitat la o partidă 
de squash în seara asta dacă mi-ar fi trecut vreo clipă prin 
minte că ştii? Nu sunt atât de disperat după compania cuiva... 
Se şterse la ceafa cu batista, continuând: În orice caz, nu prea 
cred că a fost o idee bună să jucâm pe vremea asta... 


226 STEPHEN BOOTH 


— Ar fi trebuit să zici ceva despre tatăl tău. De ce nu 
mi-ai spus nimic? 

Cooper îşi privi bombeurile pantofilor. 

— Daca într-adevăr vrei să ştii, m-am săturat să tot aud 
povestea asta. Sunt aproape doi ani de când chestiile astea mi 
se bagă constant pe gât. Sunt nevoit så ma uit la nenorocita 
aia de placa memorială ori de câte ori trec pe la recepţie. Ştiai 
că până şi pe una dintre bancile din Clappergate exista o 
plăcuţa de alama, prinsă cu şuruburi? Asta pentru ca nici pu- 
blicul din Edendale să nu uite vreodată tot ce s-a întâmplat. 
Am ajuns în asemenea hal, încât evit să merg în acea parte a 
oraşului. Fac un ocol pe o altă stradă, doar ca să evit să văd 
banca aceea. Şi mai sunt şi toţi oamenii ăştia Care îşi amintesc 
de el. Sunt mii... Chiar şi aceia care nu auziseră niciodată de 
el înainte sa moara au aflat totul despre el înainte ca ziarele sa 
apuce să întoarcă povestea pe toate feţele. 

— La fel ca în Moorhay... 

— Exact. Ca în Moorhay. „E baiatul sergentului Cooper.“ 
„Nu cumva eşti fiul sergentului Cooper?“ Ma doare de 
fiecare data. Ori de câte ori aud pe cineva pronunţând aceste 
cuvinte, e ca şi cum persoanele alea ar răsuci cuțitul într-o 
rană veche, pentru a nu o lasa să se închidă. Moartea tatălui 
meu mi-a distrus viaţa. lar oamenii n-o să mă lase niciodată 
să uit. Uneori mă gândesc că, daca mai aud pe cineva numin- 
du-mă „fiul sergentului Cooper“, nu voi mai rezista. O sa-mi 
ies din minţi! 

Strânse cu putere mingea de squash în pumn, o lovi de 
podea, după care o trimise fară vreun efort cu racheta în 
peretele din spate; sfera de cauciuc zbură sus, prin aer, iar 
apoi ateriză din nou în mâna lui. 

— Lucrai în Divizia E când s-a întâmplat? 

— Eram deja în biroul CID. De fapt, tocmai în momentul 
acela arestasem un spărgător, un element reprezentativ al clasei 

de jos din Edendale. Am auzit anunţul la radio în timp ce 
eram cu el în maşină. Nu e un moment pe care să-l uit 
prea curând. 

— Şi asta nu te-a determinat să ieşi din serviciul poliţiei? 

Paru surprins: 

— Sigur că nu! Chiar din contră. M-a făcut să devin şi mai 
hotărât. 

— Hotarât? Ai ambiţii? 

— Da. De fapt, la secţie există un post de sergent care va 
deveni vacant în curând, îi mărturisi el. Sunt pregătit să îl 
preiau. 

— În cazul asta, îţi urez succes! spuse Fry. S-ar părea cå ai 
şanse destul de mari. 

— A, asta nu mai ştiu, ezită el. Credeam că am, dar... 

— Sigur că ai! Fry îl fulgeră cu privirea, enervată de fap- 
tul că el îşi lăsase brusc umerii în jos. Vorbise despre tatăl lui 
cu mânie şi cu patimă, dar atitudinea i se schimbase în numai 
câteva secunde, iar acum avea aerul unui om înfrânt. 

— Crezi? 

— Pari să fii foarte bine văzut. Toată lumea te cunoaşte în 
cadrul diviziei. Ca să nu mai vorbim despre publicul larg... 

— O, da... Publicul... rosti el cu lehamite în glas. 

— Dacă ei ar avea un cuvânt de spus, ai fi deja primar. 

— Da? Ei bine, ştim cu toţii cât de mult ne putem baza 
pe ei. 

Însa Fry terminase cu scuzele, iar refuzul lui de a ieşi din 
starea asta ursuză şi plină de amarăciune începea deja så o 
calce pe nervi. ÎI privi aruncând din nou mingea, balansând 
racheta şi lovind-o uşor, astfel încât aceasta făcu o buclă şi 
reveni spre ei. 

— Ştii, trebuie să fie tare bine să ai atâţia prieteni, spuse 
ea. Şi o familie atât de unită... 

Cooper îşi luă privirea de la minge, surprins de schim- 
barea din vocea ei. 

— Presupun cå nu te vei muta niciodată de aici, aşa-i, Ben? 
Te vei căsători — probabil cu vreo fosta colegă de şcoală — şi 
te vei stabili aici, vei cumpăra o câsuţă modestă, vei face 
copii, îţi vei lua un câine şi tot tacâmul... 

— Fireşte, spuse el. Ar fi grozav! 

— Mie, uneia, nu-mi vine în minte ceva mai îngrozitor, 
spuse ea, izbind mingea de spoturile din tavan. 


Charlotte Vernon îl găsise pe Daniel în camera Laurei. Pe 
maăsuţa de toaletă se afla un teanc de scrisori, legate frumos 
cu o fundă roz. Charlotte mai văzuse scrisorile acelea şi 
înainte, însă nu le atinsese. Nu atinsese încă nimic din ce îi 
aparținuse Laurei. I se părea că un astfel de gest era o accep- 
tare a faptului că o pierduse pentru totdeauna. 

— I-am scris că voi veni acasă în weekendul care a trecut, 
spuse Daniel. Mi-a mărturisit că vrea să discute cu mine. 

— Despre ce? 

— Nu ştiu. Părea ceva serios. l-am spus că voi fi acasa în 
weekend. Dar n-am fost. N-am venit acasă. 

— Ei i-ai scris întotdeauna mult mai mult decât nouă, 
Danny. 

— Vouă? Voi n-aţi avut niciodată nevoie de scrisori. Aţi 
avut întotdeauna propriile griji. Însa Laura avea nevoie sà ia 
contact cu lumea exterioară. Aici se simţea ca o prizonieră. 

— Prostii! 

— Oare? 

Daniel întoarse o altă scrisoare şi îşi privi fugar propriile 
mâzgâlituri. Mama lui se duse la fereastră şi se jucă distrată 
cu perdeaua, în timp ce cerceta atent grădina, privind chiorâş 
în lumina pe care o reflecta foişorul. Lua un ursuleţ de 
porțelan din locul unde fusese lăsat de câtre poliţişti şi îl puse 

la locul lui, pe pervazul ferestrei. Era un prespapier marca 
Royal Crown Derby, care avea un model foarte elaborat pe 
vestă şi pe labuţe — un cadou pe care Graham i-l făcuse Laurei 
la întoarcerea dintr-o călătorie de afaceri. Charlotte renunţă 
apoi să mai cerceteze camera şi se întoarse sâ-l privească pe 
fiul ei, studiindu-i atent figura extrem de preocupata, până 
când îşi pierdu răbdarea. 

— Ce anume cauţi, Danny? Dovezi ale propriei vinovăţii? 

Daniel se înroşi la faţă. 

— Cu siguranţă, nu e nevoie să caut dovezile vinovăţiei 
voastre — a ta şi a lui tata. Ele mi-au fost aruncate în ochi sufi- 
cient de multă vreme. 

— Nu vorbi aşa! 

Charlotte fusese ea însăşi supărată din cauza faptului că 
fiul ei nu se întorsese acasă, nici măcar pentru o zi sau două, 
între atracțiile îndoielnice ale unei vacanțe petrecute în 
Cornwall cu prietenii şi ciudatul simţ al datoriei care îl facuse 
să se întoarcă la universitate cu aşa mult timp înainte de 
începerea anului. Ea nu cunoştea motivele pentru care el ale- 
sese să stea la distanţă. Acum facu o grimasă remarcând 
dârele de mizerie de pe blugii lui Daniel, gradul de uzură al 
pantofilor şi mirosul puternic de transpiraţie stătută. Baiatul 
părea obosit; faţa lui durdulie era umbrită de linii întunecate 
şi de barba nerasă de o zi. Îi amintea foarte bine de tatal lui, 
aşa cum fusese odată, cu nouăsprezece ani în urmă, înainte ca 
succesul şi banii sa-şi lase asupra lui amprenta sofisticată 
şi curtenitoare. Şi Graham fusese altadata un barbat care nu-şi 
putea ţine în frâu pasiunile. 

— Lipseste una, spuse Daniel deodată. 

— Ce anume? 

— O scrisoare. l-am scris Laurei din Newquay, luna tre- 
cută. Dar scrisoarea nu-i aici. Lipseşte. Unde e? Ea le ţinea 
mereu în ordine. 

— Poliţiştii s-au uitat prin ele, spuse Charlotte ezitând. 
Presupun că ar fi putut să ia vreuna... 

— Şi la ce dracu’ le-ar trebui scrisoarea aia? 

— Nu ştiu. Depinde de ce scria acolo, nu? 

— Şi au voie så faca asta? 

— Presupun că tatăl tău le-o fi dat voie. Va trebui să-l 
întrebi pe el. N-am idee ce cautau. 

Daniel puse scrisorile jos. Le lega din nou cu funda, înno- 
dând-o frumos şi cu grijă, în ciuda tremurului mâinilor. 

— Mie mi-e al dracului de clar ce căutau. 

În timp ce el se îndrepta spre uşa, Charlotte îl prinse de 
braţ. Îşi dădu seama cà băiatul nu se spaălase în ziua aceea, şi 
probabil nici cu o zi în urmă. Pe ceafa avea un strat de 
murdărie, iar gulerul câmăşii era pătat. Îşi dorea tare mult 
să-i dea un brânci în baie şi să-i ceară hainele ca så le puna la 
spalat, aşa cum proceda când el era mai mic cu un an sau doi. 

Însa Charlotte ştia că fiul ei nu se mai afla de multă vreme 
sub controlul ei. Ce anume făcea Daniel în Exeter era un 
adevărat mister pentru ea. Nu-i mai povestea despre viaţa lui, 
despre prietenii lui sau despre locul unde statea. Nu-l mai 
putea înţelege pe tânărul mânios şi veşnic nemulțumit care 
devenise fiul ei. 

— Danny, i se adresă ea. Nu ne mai condamna atât. N-are 
nici un rost să reaprindem vechi conflicte, care nu sunt câtuşi 
de puţin relevante în acest moment. Hai să lăsăm poliţia să 
afle ce s-a întâmplat cu Laura! Noi, ceilalţi, trebuie să ne con- 
tinuâm viaţa împreună, fară ea. Zicând acestea, îi urmări figu- 
ra îmbufnata şi îi văzu expresia împietrită de pe chip. Îi simţi 
muşchii încordându-se pentru a se îndeparta parcă de ea, pen- 
tru se scutura şi de ultima legătură fizică existentă între ei. 
Continuă: Tatal tău... 

Însa nu îşi alesese bine cuvintele. Daniel îi împinse bru- 
tal mâna de pe braţul lui. 

— Cum aş putea să nu vă condamn? Tu şi tata sunteţi răs- 
punzători de ceea ce a păţit Laura! Voi sunteți direct 
răspunzători pentru ceea ce a devenit ea! 

Se opri în uşa camerei Laurei, mânia şi disprețul punând 
stăpânire pe chipul lui atunci când privi înapoi, la Charlotte. 

— lar tu, mamă, nici măcar n-ai fost în stare să vezi ce se 
alesese de ea! 


Cei trei bătrâni erau înghesuiți pe bancheta din faţă a 
camionetei albe a lui Wilford, în timp ce aceasta îşi croia 
drum coborând dinspre Eyam Moor câtre Hope Valley. 
Evitaseră şoselele principale, lăsându-le turiştilor. Dar, odată 
ajunşi la autostrada, aveau să întâlnească traficul de seară de 
pe drumul de întoarcere de la Castleton. 

Se ghemuiseră printre sacii goi de nutreţ şi uneltele uitate 
prin maşină. Pe puntea camionetei zăceau în dezordine ziare 
mototolite, un os vechi, o galeată de plastic şi un sac mic în 
care se afla un iepure mort. Sam era ghemuit într-o poziţie 
incomodă, între ceilalți doi, schimbându-și mereu poziţia 
genunchilor ciolănoşi pentru a-i face un pic de loc şi bas- 
tonului său sub bord şi tresarind la fiecare hurducaâit al 
maşinii. Wilford conducea, cu câciula trasa bine peste urechi 
pentru ca părul să nu-i fluture în adierea ce pătrundea pe gea- 
mul deschis. Conducea cu râsuciri bruște ale volanului şi 
apăsând frâna până la fund atunci când se apropiau de vreo 
curbă. Pe dinafara, Harry arata ca şi cum s-ar fi aflat într-o 
limuzină. Mâinile lui se odihneau pe genunchi, iar capul i se 
mişca uşor dintr-o parte în alta în timp ce studia peisajul pe 
care îl lăsau în urmă. 

În spatele camionetei, calatorind în aer liber, pe un aşter- 
nut de saci de iută, era capra maro cu alb. Aceasta era 
priponită bine de panoul din spate al camionetei cu un lanţ 
scurt, pentru a nu ajunge într-o parte sau în cealalta. Din când 

în când, animalul întorcea capul şi behaia la vreun biciclist 
care tresărea surprins. 

Meandrele întortocheate ale şoselei făcură un camion 
masiv cu piatră, aflat în faţa camionetei, să încetinească. 
Pretutindeni în jurul lor erau cutele şi încreţiturile atât de 
familiare ale dealurilor, precum şi ciudatele şi imprevizibilele 
rostogoliri ale peisajului, care tâinuiau istoria vechii industrii 
a minelor de plumb. Pe un câmp se zâreau adâncituri ale 
terenului şi movile peste care iarba crescuse salbatic, lasând 
totuşi la vedere un filon. Ici-colo se zărea câte un puț izolat, 
împrejmuit, pentru mai multă siguranţă. Cu ani buni în urmă, 
din unul dintre puţurile acestea fuseseră scoase doua cadavre, 
care făcuseră obiectul unui caz de crimă notoriu. 

— Cu toate testele lor ştiinţifice, poliţiştii âştia tot merg 
din casă în casă punând o grâmadă de întrebări, comentă 
Harry, rupând tăcerea. 

— Sigur că asta fac, aproba Wilford. 

— Dar e ca în cântecul àla, completă Sam. 

— Care cântec? 

Sam începu să cânte încetişor, cu o voce spartă, falsă. 
Melodia nu era foarte greu de recunoscut, fiind una pe care o 
ştiau foarte bine cu toţii — OLI Man River din musicalul 
Showboat. Într-o clipa, ceilalţi doi i se alăturara, cântând pe 
nişte voci complet lipsite de melodicitate şi punctându-şi cân- 
tecul cu râsete. 

— Sa n-aud nici un comentariu! spuse Sam ferm, atunci 
când terminară de cântat. 


Imediat după ieşirea din Bamford, Wilford intră cu 
camioneta în curtea neîngrijită a unei ferme şi apasă pe claxon. 
Două corcituri de alsacian ieşiră în graba dintr-o cuşcă, 
fugind cât le permitea lanţul, lătrând şi mârâind la roţile 
vehiculului. Un barbat de vreo patruzeci de ani, cu părul în 

dezordine şi cu o barbă mare şi deasă, ieşi din casă şi veni 
agale spre ei. 

Wilford îl salută, numindu-l Scrubby1. 

— Carevasăzică, ai adus căpriţa? 

Animalul ţipa isteric din spatele camionetei. Zgomotul 
din curte era atât de puternic, încât câinii încetară să mai latre, 
rămânând muţi de uimire. 

— Pai, cred că asta care se aude acum e chiar ea, spuse 
Wilford. 

— Nenorocita ne-a dat instrucţiuni tot drumul până aici, 
spuse Harry. E mai râu decât să ai o nevastă în maşină! 

— N-aţi adus şi vreun câine cu voi, nu? întrebă Scrubby. 
N-ar face decât să-i supere pe aia doi de acolo. 

— Aici nu e nici un câine, îl asigură Wilford. 

Cei trei bătrâni coborâră cu grijă din camionetă, iar oasele 
le trosniră atunci când îşi îndreptară picioarele. Harry îşi puse 
braţul în jurul taliei lui Sam şi îl ajută să coboare treapta, 
sprijinindu-l până când acesta putu să se reazeme singur în 
baston. 

— Sa fiu al dracu”! Ce-i mirosul ăsta? întrebă Sam atunci 
când o duhoare grea, dulceaga, traversă curtea şi îl lua de nas. 
Zici că a fost cineva bolnav şi i s-a dat foc. 

— A, asta-i ţapul! îi linişti Scrubby. Anul ăsta a intrat în 
câlduri ceva mai devreme. Tinerica de acolo îi simte şi ea 
mirosul, mai mult ca sigur. 

Din spatele camionetei se auzea un zgomot puternic, 
susţinut. Capra dădea din coadă atât de repede, încât ai fi zis 
că bate ritmul unei melodii în parțile laterale ale maşinii. 
Trasese puternic de funie, până când zgarda pătrunsese sufi- 
cient de adânc în gâtul ei pentru a o sufoca. Behâi din nou 
când îl zări pe Wilford. 


1 Sfrijitul 

— Ai de gând să o duci acum la monta? Putem să ne uităm 
şi noi? întrebă Sam. 

— Sigur că puteţi. Şi nici măcar nu vă iau bani pentru asta! 

Capra îi trase după ea câtre o cladire joasă din piatră, nu 
cu mult mai mare decât o cocină de porci, cu un ocol străjuit 
de gard pe douâ parți. Construcţia aceea părea a fi sursa miro- 
sului. Cei trei bătrâni se aplecară să arunce o privire în obscu- 
ritatea adăpostului, prin deschiderea micuță. Zariră ceva mare 
şi pâros care se agita fără astâmpăr înăuntru, lovind poarta cu 
copitele şi frecându-şi capul de pereţi. 

— Sa fiu al dracu’! exclamă Sam. Wilford, ăsta are o 
pereche de boaşe cât napii tâi premiaţi! 

Capra paru că se răzgândeşte dintr-odata şi vrea să plece 
acasă. 

— Hai, Jenny! o îndemnă Wilford cu blândeţe. 

Împreuna, ei împinsera capra în ocol, iar Scrubby trase 
zăvorul de la uşă. Tresărira cu toţii atunci când ţapul ţâşni 
afară, sforăind şi scoțând aburi pe nări. Era de doua ori mai 
mare decât capra cea tânără şi avea un piept puternic şi un pâr 
des şi încâlcit. Avea nişte coarne groase, răsucite, care se 
încolăceau spre spatele capului ca nişte radăcini noduroase de 
copac; de-a lungul şirei spinării, părul i se rărea, scoțând la 
iveală petice cenuşii de piele solzoasă, groasă şi brăzdată 
asemenea pielii de elefant. Cele doua capre începură să îşi 
dea târcoale una alteia, adulmecându-şi cu poftă parțile dor- 
sale. Buza superioară a ţapului se dadu înapoi, dezvăluind 
gingiile goale ale animalului într-un rânjet grotesc în timp ce 
acesta savură parfumul promisiunii sexuale. 

Scrubby îl studia cu atenţie pe Harry, scârpinându-se în 
barba şi trăgând de o bucată veche de sfoară legată în jurul 
porții ţarcului. 

— Am auzit că tu eşti cel care a găsit-o pe fâtuca aia ucisă 
pe la voi pe acolo. 

— Da... Veştile circula repede prin parile astea. 

— E o chestie destul de nostimă, nu? 

— Al dracului de amuzantă! spuse Harry. 

— I-am văzut poza în ziar. Ultimul lucru pe care majori- 
tatea tinerilor şi-ar dori så i-l faca ar fi să-i dea una în cap. 

— A, da? 

— Tu nu crezi asta? 

— N-avea decât cincisprezece ani... spuse Wilford fara sa 
privească în jur. 

Scrubby păâru să recunoască ceva din tonul replicii. 

— Probabil... spuse el. 

În ocol, țapul încerca insistent să se aşeze într-o poziţie 
care să-i permită să o încalece pe Jenny pe la spate, însa 
căpriţa avea chef de joaca. Era mai uşoară decât ţapul, şi, de 
fiecare dată când el se apropia de ea, ea sărea cât colo, întor- 
cându-se cu faţa la el, apoi zbughind-o din nou, dând din 
coada provocator. 'Ţapul fornaia din adâncul gâtlejului, cu 
gura deschisa, scoțând un geamât intens, ca un animal sâlba- 
tic în chinuri. O lovi pe Jenny cu copitele din faţă, lasând 
niște urme de murdărie pe ambele părţi ale corpului ei. Pe 
măsură ce îi crescu frustrarea, începu să bolboroseasca agitat. 
Limba îi ieşi din gură, iar saliva începu så curga. Cele doua 
capre bătătoreau sub copite suprafaţa ţarcului, iar pe parul alb 
de pe picioarele lor se aşternuse praful. Evitând ţapul, Jenny 
se împiedica, pică în genunchi, apoi se ridica şi sări din nou. 

— Nu pare så coopereze, comenta Scrubby. 

Sam încuviinţa: 

— Face pe inabordabila. 

— E înca pui, spuse Wilford. Nu înţelege ce se întâmpla. 

— Şi totuşi, trebuie så stea odată locului! 

Fara prea mare tragere de inima, Scrubby escalada gardul 
şi pătrunse în ţarc. 'Ţapul fornai la el, apoi îşi îndrepta din nou 
atenţia catre capră. 

Imediat ce iada ajunse în raza lui de acţiune, Scrubby o 
înşfacă de gât şi o trase înspre el. Îi răsuci zgarda pâna când 
o apuca strâns. Acum, faţa caprei era întoarsă spre el, iar ochii 
i se roteau alarmaţi. Începuse deja sa gâfâie, narile tremu- 
rânde căpătasera o nuanţă de roz şi se încordase toata. 

— Uneori, aşa trebuie sa procedezi cu iedele, explică 
Scrubby. Prima dată e mai greu, după aceea devin experte. 
Dar individul de acolo știe foarte bine ce are de facut. 

Ţapul îi aruncă o privire rapidă, facu câţiva paşi marunţi, 
după care se arunca pe iada, apasând adânc cu copitele în 
coastele ei şi lăsându-se cu toată greutatea corpului său pâros 
pe spatele caprei. Neîndurator, Scrubby o ţinu bine, strângând 
cu putere zgarda animalului, ca să nu-i scape. Iada începu sa 
scânceasca şi sa geamaă, gâfâind scurt. Țapul se balansa pe 
pelvisul ei ciolanos şi o patrunse. Picioarele din spate ale 
caprei se îndoiră, şi începu să se lase sub greutatea lui. 
Scrubby o trase cu putere în sus, pentru a nu îi permite så 
cada. 'Ţapul o mai penetră de trei ori în succesiune rapidă, 
apoi îşi dadu capul pe spate şi se lasa sa alunece treptat. 
Se terminase. 

Scrubby slabi strânsoarea zgărzii, iar iada începu sà 
tuşeasca spasmodic. Picioarele îi tremurau, iar de pe peticul gol 
de piele de sub coada i se scurpea un firicel de spermă alba. 

Timp de o clipa se lăsa tacerea, nemaiauzindu-se decât 
tusea dureroasă a caprei. 

— Nu i-a plăcut prea tare, rosti Wilford cu o voce ciudată. 

— E încă tânară, asta-i tot. 

— Carevasăzică, asta a fost? 

Jenny se ghemui. Un pârâiaș galben pal de urină se scurse 
în ţărâna. Ţapul facu câţiva paşi în faţa pentru a adulmeca 
urina, după care începu să o lipâie pofticios cu limba lui 
lunga. Batrânii îşi schimonosiră feţele şi îşi schimbară poziţia 
stânjeniţi. 

— O s-o mai ţin un pic, până când masculul îşi recapată 
suflul, spuse Scrubby. Apoi poate s-o mai încalece o dată. 


Pe drumul de întorcere câtre Moorhay, cei trei barbaţi 
călatoreau tâcuţi în camionetă. S-ar fi zis cå vizita la Bamford 
îi daduse gata. 

— Presupun că iada noastră o să-şi revină, nu? întreba 
Wilford în timp ce urcau dealul de la ieşirea din Hope Valley. 

-- Părea a se pricepe la animale, îl linişti Sam. 

— Pare ca le e tare greu când sunt atât de tinere... Era un 
animal inocent. 

— Inocent? se miră Harry. Doar a cerut-o tot drumul până 
acolo, nu? 

Ceilalţi doi încuviinţara stânjeniţi, iar Sam tuşi dureros. 
Parea extenuat în urma câlătoriei şi îşi pierduse dispoziţia 
necesară pentru a face glume. Wilford se zgâi cu încâpâţânare 
la parbriz pâna ce Harry se hotărî să vorbeasca din nou, în 
timp ce urcau pieptiş colina care dadea spre valea lor. 

— Cred ca, pâna la urma, aş putea så le spun câte ceva din 
ce ştiu, reflectă Harry. 

Sam şi Wilford încuviinţară din nou tacit. Dupa aceea, 
nimeni nu mai zise nimic tot drumul pâna acasa. Şi nimeni nu 
mai cântă. 


14 


Ben Cooper şi Diane Fry ieşiră de la duş, umezi şi 
tremurând uşor, după care baâură un suc de fructe la barul 
clubului de rugbi, înainte să plece înapoi spre Edendale. 
Cooper apucase så arunce o privire prin apartamentul lui Fry 
din Grosvenor Road şi credea că înţelegea de ce fusese atât 
de uşor de convins, cu un simplu pretext, pentru a nu merge 
direct acasa. Însa ea nu avea de unde så ştie motivele lui, iar 
pâna acum nu se arătase curioasa în această privinţa. Dorea 
totuşi så discute despre serviciu, så treacă în revista eveni- 
mentele acelei zile. 

— Dumnezeule, satul ala, Moorhay... spuse ea. Mai există 
cineva pe aici la fel de recalcitrant şi de ciudat? Dickinson a 
fost cel mai rău dintre toţi. Necooperant sau cum? 

— E un om bâtrân, spuse Cooper. Un batrân care a avut un 
şoc. Cum ai vrea să se poarte? În orice caz, cei mai mulţi 
oameni de prin părțile locului sunt prietenoși şi săritori. 

— De asta rămâne să må conving cu ochii mei! 

Parerea ei despre Harry Dickinson i se păru lui Cooper 
superficiala. Sentimentele lui fusesera oarecum diferite. Se 
gândi la momentul când descoperise cadavrul Laurei Vernon, 
se gândi la Harry care stătea acolo, ca un punct negru pe 
dealul înecat în soare. Recalcitrant şi necooperant? Poate. 
Foarte tulburat şi temator? Cu siguranţă! 

— Ia stai aşa, insistă Fry. Nu asta spuneai la instructaj în 
după-amiaza asta. Parcă doreai ca Dickinson sa fie strâns mai 
tare cu uşa. 

— Asta-i altceva! 

— Zău? Un batrân care a avut un şoc... De ce ţi-ai dori 
să-l strângi mai tare cu uşa? Mie asta îmi suna suspect de tare 
a hărțuire neîntemeiată, amice! Unde e acel Ben Cooper atent 
şi generos? Hai, recunoaşte, şi tu crezi cå n-a fost cooperant, 
nu-i aşa? 

— Cred câ ştie ceva ce nu spune, admise Cooper. 

— Şi nu-i acelaşi lucru? 

— Poate ca domnul Tailby şi domnul Hitchens n-au pus 
întrebările potrivite, spuse el gânditor. Sau poate ca n-are 
absolut nici o legatură cu Laura Vernon. Nu ştiu... 

— Păi, ai putea oricând s-o întrebi pe prietena ta, pre- 
supun, îi sugera Fry. 

— Pe cine? 

— Ştii tu... Nepoata, Helen Milner. I s-au aprins câlcâiele 
după tine, nu? Te urmarea prin Moorhay ca un câine rătăcit. 

— Prostii! 

Fry ridica din umeri. 

— Eu må iau dupa fapte, domnule judecator. 

Cooper refuză să muşte momeala. 

— Atunci ce părere ţi-au facut ceilalți doi, prietenii lui 
Harry Dickinson? 

— Dumnezeule, nu-mi aminti! Locul ala era ca desprins 
din Evul Mediu. Când am plecat din West Midlands, cei de 
acolo îmi tot spuneau că zona rurală e primitivă. Acum ştiu 
că aşa este. Găina aia moarta... Cum o putea soţia lui Wilford 
Cutts să accepte aşa ceva, asta chiar nu ştiu. Fără îndoială, va 
trebui să facă o tocâniţă din ea diseară. 

— În afară de asta, va trebui sa-i taie capul şi picioarele, să 
o jumuleasca şi să-i scoată maruntaiele, completă Cooper. 
Asta-i treabă de femeie. Aşa se spune. 

— Nu e şi cazul meu! L-aş pune sâ-și îndese gâina lui 
moartă acolo unde doare mai tare. 

Cooper îşi mirosi suspicios sucul de portocale, îngrijorat 
de ciudatul gust metalic pe care-l simţea. 

— Ştii, spuse el, eu nu cred câ ancheta asta va merge mai de- 
parte până când nu i se da de urmă lui Lee Sherratt. 

— Nu-i exclus ca el să fi fost făptaşul! 

Cooper scutura din cap. 

— Eu nu sunt atât de sigur. Noi pur şi simplu luâm de bune 
părerile lui Graham Vernon şi sperăm că, într-un fel sau altul, 
dovezile vor ieşi singure la iveală. Asta înseamna să ne 
culcăm pe o ureche! 

— Bun, atunci, Sherlock. Evident, tu te pricepi mai bine 
decât domnul Tailby şi domnul Hitchens la un loc. Aşadar, 
care e teoria ta? 

— Presupun câ nu vrei sa auzi ce-mi spune mie instinctul. 

— Exact, nu vreau. i-am cerut o teorie. Ceva care să se 
bazeze pe fapte. 

— Mi se pare cå tu procedezi întotdeauna ca la carte. Nu 
mergi niciodata pe firul vreunei bânuieli, nu-ţi urmezi nicio- 
dată instinctul? 

— Ca la carte, spuse ea. 

— Aşadar, daca te afli într-o situaţie dificila, primul lucru 
pe care îl faci este sa suni la secţie, iar apoi stai cu mâinile în 
sân şi aştepţi sa-ţi vină întăriri? 

— Ei, bine, da, de cele mai multe ori, spuse Fry. Ăsta e 
cursul firesc al lucrurilor. 

— Cu siguranţa, aşa e cel mai sigur pentru tine. Dar n-ai 
încâlca niciodata regulile? 

Ea reflectă puţin la întrebarea lui. 

— Ma rog, sunt situaţii când ai putea fi nevoit să preiei 
iniţiativa. 

— Evrica! 

— O så te anunţ când o să se întâmple asta. Bine? 

— Sigur. Trimite-mi un fax. 

Câţiva jucători de rugbi trecură pe lângă ei plecând de la 
bar, mirosind puternic a bere. ÎI plesniră uşor pe Ben Cooper 
pe umar şi îi ciufuliră parul, spunându-i în glumă så se asi- 
gure cå biluţele lui erau încalzite aşa cum trebuia. Aruncara 
apoi un zâmbet afectat peste masa, câtre Fry, fară sa-i vor- 
bească. 

Fry îşi pierdea rapid interesul faţă de Ben Cooper. Trase 
concluzia că vieţile private ale celorlalţi poliţişti erau absolut 
dezgustătoare. Doar ocazional întâlnea pe cineva despre care 
simţea nevoia så afle mai multe. Însa nici vorba ca Ben 
Cooper să fie una dintre acele persoane! 

— Ce ştii despre doamna inspector Armstrong? îl întreba 
ea, imediat ce rugbiştii plecara. 

— Nu prea multe. Am lucrat cu ea la un moment dat — pen- 
tru scurt timp — pe vremea când era sergent, însa Divizia B 
ne-a pescuit-o. Pare să fi avansat destul de repede. Şi nu pot 
spune că a uimit pe cineva cu rezultatele ei de când a fost pro- 
movata ca inspector. 

— Banuiesc cå acum o să-mi spui câ a obţinut postul doar 
pentru câ e femeie. 

— Nu, dar... În fine... 

— Poate ca aşa a şi fost. Şi ce dacă? E o schimbare, nu? 

— Pentru mine nu e. 

Fry îşi goli paharul şi îl trânti pe masă. 

— Cred cå e momentul să plecam. Aici atmosfera lasă de 
dorit. 

Când plecară de la club, era deja întuneric. Cooper apasă 
pe telecomanda, iar Toyota îi raspunse din parcare, clipind 

din faruri. Formele scheletice ale buturilor albe se vedeau 
stând de paza peste terenurile pustii şi întunecate. 

— Sa înţeleg că tu chiar joci rugbi? îl întreba Fry atunci 
când se urcară în maşină. 

— Nu, n-am reuşit niciodata sa înţeleg farmecul acestui 
joc, mărturisi el. 

— Nu? Eu credeam câ jocurile de echipa sunt preferatele 
baieţilor. 

— Nu ştiu ce să spun în privinţa asta. 

— Mai ales ale celor din armată. Lor le place să con- 
solideze relaţiile în echipă şi alte lucruri de genul ăsta, nu? 

Cooper ridica din umeri. 

— Pâna acum am reuşit să må ţin departe de toate lucrurile 
astea. Eu, unul, prefer sporturile individuale. Fac totuşi parte 
din corul de bărbaţi al Poliţiei din Derbyshire. 

— Glumeşti! 

— Deloc! E chiar distractiv. Sustinem câteva concerte — în 
principal pentru batrâni, chestii de genul asta, mai ales în preaj- 
ma Crăciunului. Batrânilor le place. E o metoda bună de PR. 

— Eşti soprană? 

— Tenor. 


La câţiva kilometri mai jos pe drumul spre Edendale, 
Cooper întoarse Toyota, intrând pe o strada lăturalnica, şi o 
luă înapoi, spre ieşirea din vale. 

— Unde te duci? întreba Fry. 

— Am o idee, spuse el. Mi-a venit în minte în timp ce vor- 
beam despre inspectorul Armstrong. 

— La ce te referi, mai exact? insistă ea, pe un ton uşor alarmat. 

— Îşi aminteşti ca am spus că Divizia B „ne-a pescuit-o“? 

— Tot mai insişti cu chestia asta? 

— Nu, nu, n-ai înţeles. Ma gândeam la braconaj. 

— Poftim? 

— Pe aici pe undeva e o moşie mare, domeniul Colishaw. 
„Mosie“ în sensul de zonă întinsă de teren aflat în proprietate 
privată. Nu în sensul de locuinţă. 

— Cred că am înţeles şi eu atâta lucru. Mulţumesc! 

— Pe domeniul Colishaw se organizează partide de vâna- 
toare. Asta înseamna câ proprietarii cresc aici o mulţime de 
fazani. Tot pe moşia asta sunt şi căprioare. Ca să nu mai vor- 
bim de iepuri de casa, iepuri de câmp şi potârnichi. 

— Asta e cumva o lecţie de ştiinţe ale naturii? Daca da, nu 
s-ar putea totuşi s-o ţinem mâine? 

— Evident, domeniul ăsta e o ţintă importantă pentru bra- 
conieri, continuă el râbdător. 

— Aşa... 

— Echipele de profesionişti erau o mare problemă, însă 
acum nu îşi mai bat capul cu treburile astea. Nu s-au mai 
bagat bani în afacere. Însa localnicii încă mai vin pe aici. 

— Să vâneze fazani şi iepuri. 

— Nu s-ar putea spune câ îi vâneaza. 

Cooper opri Toyota pe marginea drumului, lângă un petic 
de padure, unde erau câteva indicatoare pe care scria 
„Proprietate privată“. Pe şosea traficul era redus, iar noaptea 
era luminată doar de stelele ce umpleau cerul senin. În bataia 
farurilor Toyotei se aflau un zid şi un gard de sârmă ghimpată. 

— Aici e o colibă veche, spuse el, aratând către pădure. 
Întotdeauna a fost preferata braconierilor, care vin aici så se 
odihneasca. E destul de departe de zona patrulată de paznici, 
chiar şi atunci când aceştia se obosesc sa-şi facă rondul. 
Jackie Sherratt era un braconier notoriu. El obişnuia să o 
foloseasca mai tot timpul. Probabil că l-a adus de multe ori 
aici pe fiul sâu, Lee. Asta facea parte din instructaj. 

— Sherratt? Stai aşa! Crezi cà... 

— Nu-i exclus. Cred câ Lee ar fi putut alege coliba asta să 
se adaposteasca. Nimeni nu s-ar fi gândit să îl caute aici. 
E prea departe de Moorhay. Însa pe unul ca Lee nu l-ar de- 
ranja să se mute atât de departe. 

— Nu-mi spune... Vrei sa verifici? 

— Exact. 

— Chiar aici şi acum? 

— De ce nu? 

— Ai înnebunit? E miezul nopţii! 

— În orice caz, eu mă duc pâna acolo, spuse Cooper. Poţi 
să mă aştepţi aici daca vrei. 

Cobori din maşină, scoțând din torpedou o lanternă mare. 

— Nu putem face una ca asta. 

— Eu pot, o contrazise Cooper. Evident, tu va trebui să 
faci totul ca la carte, nu? 

Sari gardul şi intră în pădure, găsind capatul unei poteci 
înguste care nu se vedea din şosea. 

— Stai puţin, pentru Dumnezeu! strigă Fry în urma lui, 
trântind portiera. 

Cooper zâmbi şi apăsa pe telecomandă butonul pentru 
închiderea centralizată a maşinii. 

— Niciodată nu poţi fi suficient de prevăzator. 

Pormira unui lânga altul, împărțind lumina lanternei. 
Cooper se simţise întotdeauna o parte integrantă a lumii în 
mijlocul căreia muncea, cu precadere atunci când lucra sub 
cerul liber. Pe de alta parte, se gândi el, Diane Fry avea să fie 
mereu o străină în această lume. El era cu urechile ciulite la 
sunetele pădurii, însă ea părea complet pierduta în gândurile 
ei, ca şi cum din cauza întunericului nu numai că nu putea 
vedea, dar nici nu putea auzi sau mirosi ce era în preajma ei 
şi nici măcar nu putea simţi natura pamântului de sub 
picioare. Cooper asculta cu foarte mare atenţie. Orice om de 
la ţară ştie ca sunetele pe care le scot animalele îţi pot spune 
dacă există sau nu vreun om în zonă. 

În momentul acela, el auzi ecoul unui țipăt slab, undeva 
adânc în padure, un sunet fugar precum zgârietura unui cui pe 
sticlă sau a unei bucăţi de cretă pe o tablă, însă cu o notă 
descendentă la final. 

— Bufniţă mică. 

— Ce? zise Fry. 

— Bufniţă mică. 

— Despre ce vorbeşti acolo? Ne jucâm cumva de-a cow- 
boy-ii şi indienii? Tu, Marea Capetenie Bufnița Mică, eu, 
femeie reprezentantă a pieilor roşii? 

— Vorbeam despre pasăre. N-o auzi? 

— Nu. 

Ascultară amândoi preţ de o clipă. 

— Acum nu se mai aude, constată Cooper. 

Fry părea a şovâi dacă să intre sau nu în pădure pe în- 
tuneric. El fu surprins de atitudinea ei. Să-i fie teamă de 
întuneric? Cu siguranţă nu lui Diane Fry! Nu Femeii Macho! 

— Ţi-e teamă? întrebă el. 

— Sigur că nu! 

— Putem s-o lasăm pe mâine, dacă vrei. Aş putea sugera 
treaba asta la instructajul de dimineaţa, să vedem dacă putem 
convinge pe cineva să ia măsuri în această privinţă. La urma 
urmei, orele suplimentare nu ni se plătesc. Iar asta ne-ar face 
să pierdem puncte la capitolul „simţ al afacerilor“, nu? Dacă 
vrei să priveşti lucrurile aşa... 

— Dacă tot suntem aici, hai să rezolvăm odată; după 
aceea, putem merge, în sfârşit, acasă. 

— Pe de alta parte, dacă el chiar se află aici acum, proba- 
bił cå pâna mâine se va fi mutat deja în altă parte. 

— Poţi să taci odată şi să ne vedem de treabă? 


Pentru Diane Fry întunericul era de-a dreptul tulburător. 
Cu cât înaintau mai mult în pădure, cu atât îşi dorea mai tare 
sa-şi fi adus propria lanternă, să nu se fi lăsat convinsă, să fi 


246 STEPHEN BOOTH 


ramas, pur şi simplu, în maşină. Sau chiar şi mai bine — să nu 
fi acceptat ca o proastă să joace squash cu un nesimţit ca Ben 
Cooper. Ştiuse de la bun început cå era o greşeală. N-ar fi tre- 
buit niciodată să se complice, nici măcar pentru o seară. Iar 
acum ajunsese aici. Într-o escapada stupidă din care nu vedea 
cum avea să iasă. 

În faţa ei, Cooper mergea exagerat de atent, ridicând mult 
picioarele înainte de a face pasul, cu foarte mare prudenţă. 
Avea lanterna îndreptată în jos, ţinându-şi mâna pavăză în 
dreptul ei, pentru ca lumina să nu fie zărită de departe. La 
un moment dat, se opri să se odihnească sprijinindu-se de un 
copac. Când se ridică din nou, Fry îl simţi împleticindu-se ca 
şi cum ar fi fost beat. ÎI prinse de braţ ca să îl susţină, însă nu 
simţi nici un pic de rezistenţă în muşchii lui. Privindu-i cu 
atenţie chipul în lumina slabă, văzu cå obrajii îi erau traşi, iar 
pleoapele îi erau grele. 

— Eşti extenuat, spuse ea. Nu poţi continua. Va trebui să 
ne întoarcem. 

— Nu acum, insistă Cooper. O să-mi revin. 

Se scutură cu putere, şi porniră din nou la drum. În scurt 
timp, în faţa lor apăru o formă mai întunecată. Cooper stinse 
lanterna şi îi facu semn să se apropie mai mult, ca să-i poată 
şopti la ureche. Ea îi simţi răsuflarea caldă pe obrazul care 
începuse să perceapă o uşoară racoare în aerul nopții. 

— Asta-i coliba. Tu rămâi aici până arunc eu o privire pe 
fereastra aceea de pe laterală. Să nu scoţi nici un sunet! 

Fry dădu să protesteze, însă el îi facu semn să tacă. Apoi 
plecă, strecurându-se printre copaci către laterala cabanei. 
Curând se făcu nevăzut, iar ea se trezi singură. Simţi imediat 
transpiraţia năpădindu-i fruntea. Înjură în sinea ei, ştiind ce 
avea să urmeze. 


Imediat ce rămase singură, întunericul începu să se strângă 
în jurul ei. Inainta brusc spre ea, din toate părţile, căzând ca o 

cortină grea, strivind-o şi sufocând-o cu îmbrăţişarea lui caldă, 
lipicioasă. Greutatea lui o lăsă fără suflu şi o făcu să simtă că 
i se taie picioarele, sleind-o de puteri. Ochii i se mariră, iar 
auzul i se încordă pentru a percepe zgomotele din pădure; îşi 
simţi inima stându-i în loc şi apoi bătându-i mai tare, cuprinsă 
de teama veche şi atât de familiară. 

În jurul ei, lucruri nevăzute fremătau şi vibrau în noapte. 
Simţea sute de mişcări şi zvâcnete minuscule ce pareau sa se 
furişeze din ce în ce mai aproape, centimetru cu centimetru, 
clare, dar totodată imposibil de identificat. Imediat, tot felul de 
senzaţii imaginare puserà stăpânire pe ea. Se simţea de parcă 
s-ar fi aflat în mijlocul unui muşuroi de furnici minuscule, care se 
plimbau cu miile pe corpul ei, alergând înainte şi înapoi, intrând 
şi ieşind în goană din toate cavitățile ei intime, gâdilându-i trupul 
cu picioarele şi cu antenele lor mici. Trupul i se cutremură şi 
i se crispă atunci când un fior de gheaţă îi pătrunse în oase. 

Ştiuse întotdeauna că vechile amintiri erau încă vii şi 
puternice, fiind gata să se ivească oricând din întuneric şi să 
o înşface de mâini şi de faţă, imobilizându-i trupul şi făcând-o 
să se zvârcolească în tumultul gândurilor. Din disperare, 
începu să numere formele întunecate pe care le întrezărea pe 
lângă ea, simple siluete sumbre ce se furişau din ce în ce mai 
aproape, întinzându-se sa-i atingă gâtul cu dinţii şi så o 
sufoce, strângând-o de beregata. 

Apoi păru să auda o voce în întuneric. O voce familiară, 
aspră, care îngăima ceva cu accentul tipic din Birmingham. 

— E o polițistă, spuse vocea, după care un râs zeflemitor 
străbâtu umbra. În orice direcţie s-ar fi întors, simţea în jurul 
ei aceiaşi stâlpi întunecaţi şi ameninţători. O polițistă, reluă 
vocea. E polițistă. 


Lumina căzu pe faţa ei, orbind-o. Ştia că în spatele 
luminii era cineva, însă nu-i putea zâri ochii. Se încordă 

automat, strânse pumnii, cu primele doua articulaţii ieşind în 
evidenţă şi cu degetele mari închise peste restul degetelor. 
Începu sa-şi mişte picioarele pentru a-şi recăpăta echilibrul. 
Se concentra. Îşi lasa adrenalina să-i curgă prin muşchi. Se 
pregăti să lovească. 

— Te simţi bine? 

O voce îngrijorată, cuvinte pronunţate cu accent nordic. 
Şoptită. Neameninţatoare. Fry îşi lasă muşchii să se relaxeze 
uşor, înțelegând că era în mijlocul pâdurii, că se afla în 
Derbyshire, la mulţi kilometri distanţă de Birmingham. 
Realitatea acelei orori era undeva cu multe luni în urma ei; 
numai rănile din mintea ei erau încă proaspete şi extrem de 
dureroase în locurile unde fuseseră expuse în vântul rece al 
amintirilor. Trase aer în piept, îşi simţi plămânii vibrând şi se 
înmuie ca o cârpă. 

Cooper se aplecă spre ea, astfel încât acum îi despărțeau 
numai câţiva centimetri. 

— Te simţi bine, Diane? 

Instinctiv, femeia întinse o mână să îl atingă, ca un copil 
care caută afecţiune, o îmbrăţişare protectoare. Simţi consis- 
tenţa trupului lui şi caldura sa liniştitoare şi închise ochii pen- 
tru a păstra senzațiile acelea efemere de tandreţe şi afecţiune. 
Sentimentul prezenţei unui alt trup omenesc atât de aproape 
de ea nu îi era familiar. Trecuse multă vreme de când îşi 
dorise ultima oară să o îmbrăţişeze cineva şi să îi ofere 
mângâiere, trecuse o viaţă de om de când existase cineva care 
să-i şteargă lacrimile acelea pe care le simţea acum adunân- 
du-se în colţurile ochilor. 

— Ce s-a întâmplat? 

Fry îşi trase mâna, îşi ascunse privirea şi se îndreptă de 
spate. Stăpânire de sine şi concentrare, de asta avea nevoie 
acum. Respiră adânc, umplându-şi plămânii cu aer şi 

forțându-şi bătăile inimii să-şi încetinească ritmul. Stăpânire 
de sine şi concentrare. 

— Mă simt bine, Ben. Ce ai văzut? 

— E acolo, aşa cum am bănuit. Are o lumânare aprinsă, şi 
i-am văzut chipul, oarecum din semiprofil. 

— Eşti sigur? 

— Sunt absolut convins câ e el. 

— Şi acum ce facem? 

— Glumeşti? ÎI arestam! 

Fry ofită. 

— Bine. Hai sa-l arestâm, atunci! 

Cooper puse mâna pe braţul ei şi îl strânse uşor. Ea îşi 
muşcă buza simțind gestul lui prietenos şi îl îndepartă cu fer- 
mitate. 

— Există o singură uşă şi nu are încuietoare, spuse el. 
Intrăm repede, ne plasăm în stânga şi în dreapta lui, îl luam 
prin surprindere. Am să vorbesc eu. Bine? 

— Mie îmi convine. 

Se apropiară de uşă şi se opriră să priveasca unul la 
celalalt. Cooper făcu un semn uşor din cap, atinse zăvorul şi 
lovi uşa cu piciorul, dând-o de perete. Intră repede în coliba, 
luând-o în dreapta şi permițându-i lui Fry să treacă pe lângă el. 

Un tânar era aplecat peste o masă de lemn aşezată în 
celălalt capat al încăperii. O lumânare arunca o lumină 
neregulata asupra chipului barbatului şi proiecta umbra aces- 
tuia pe peretele opus. În încăpere se aflau un scaun vechi şi 
un dulap micuţ, iar pe podea era aşternut un covor uzat. Însă 
coliba mirosea a pământ şi a pâine mucegâită. 

Cooper îşi duse mâna către legitimaţie, care era bâgată 
adânc în buzunarul interior al jachetei. 

— Lee Sherratt? Sunt de la poliţie. 

Sherratt se întoarse uşor, şi abia atunci Cooper observă 
arma. O văzu în mâinile lui atunci când le ridică de pe masă; 

țeava se deplasă mai întâi în afara şi apoi în sus, degetele lui 
Sherratt se albiră atunci când apucară mânerul, un deget 
arătâtor alunecă spre garda trăgaciului, o unghie înnegrită 
atinse oţelul declanşatorului, apăsând pentru prima data... 

Cooper rămase mut de uimire, cu mâna dreaptă în buzu- 
nar, fară să mai mişte. Mintea lui se oprise în loc, iar 
instinctele nu se declanşară ca să-i spună ce să facă. Ultimul 
lucru la care se aştepta era ca Sherratt să moară aici, în coli- 
ba braconierilor, pe un covor ros, plin de pamânt şi de firmi- 
turi de mâncare veche. 

Apoi apåru Diane Fry. Se mişca de doua ori mai repede 
ca Sherratt. Piciorul ei stâng atacă dintr-o lovitură laterală, ca- 
re izbi încheietura mâinii lui Sherratt şi îi aruncă pistolul cât 
colo, spre peretele colibei. Chiar înainte ca arma să aterizeze, 
Fry puse piciorul jos, îşi schimbă centrul de greutate şi îi 
aplică o lovitura în plexul solar, cu pumnul strâns. Sherratt se 
aplecă pe spate, peste masă, apoi căzu pe podea, cu faţa în 
jos, şi vomită pe covor. Fry se dâdu înapoi pentru a nu călca 
în mizerie. 

— Ai dreptul să nu spui nimic dacă nu doreşti, dar tot ceea 
ce vei spune poate fi folosit ca probă împotriva ta, zise ea. 

— La dracu’! exclamă Cooper. 

Fry se scotoci în buzunar şi îşi scoase câtuşele şi telefonul 
mobil. 

— Presupun că aş fi putut să dau mai întâi un telefon şi să 
aştepi întăriri, comentă ea. Însa, aşa cum spuneam, sunt 
situaţii şi situaţii. 

— Dar unde se află ei acum, domnule? 

— Nu ştim exact. Undeva pe traseul Pennine Way, bânuim 
noi. 

— Dar traseul acela se întinde pe o distanţă de vreo patru 
sute de kilometri! 

— ... Şi, după câte se pare, este vorba despre douazeci şi 
doi de oameni, completă inspectorul-şef Tailby. Şi va trebui 
să-i interogăm pe toţi. Paul? 

Inspectorul Hitchens stâtea lânga Tailby, în capătul sălii 
de instructaj. Părea să fi ajuns din nou într-o poziţie-cheie în 
cadrul anchetei Vernon. 

— Excursioniştii văzuţi pe poteca Eden Valley sunt cu toţii 
studenți veniţi de la Newcastle într-o vacanţă de o săptămână 
dedicata drumeţiilor. După toate probabilitățile, şi-au petrecut 
noaptea de sâmbâta în campingul de la Hathersage, cu 
intenţia de a ajunge la capătul traseului Pennine Way catre 
Barber Booth în decursul zilei de duminică. Dar au trecut 
aproape patru zile, deci, conform estimărilor noastre, ei tre- 
buie så se afle acum undeva în West sau North Yorkshire. 
Poliţia din zonă încearcă să ne ajute sâ-i localizâm. 

Tailby încuviinţă printr-o mişcare a capului. 

— Inspectorul Hitchens răspunde de acest fir al inves- 
tigaţiei. Odata ce studenţii noştri vor fi localizaţi, el se va 
deplasa la Yorkshire pentru a-i interoga, însoţit de agentul Fry. 

Se auziră câteva comentarii abia şoptite, care fură imediat 
reduse la tăcere. Ben Cooper îl vâzu pe inspector privind în 
jur şi zâmbind larg câtre Fry. Domnul şi doamna Vernon vor 
veni astăzi să filmeze apariţia televizată, care va fi transmisă 
ceva mai târziu, le comunică Tailby celor prezenţi. Sperăm, 
desigur, sà obținem ceva rezultate din partea publicului. În 
timp ce spunea aceste lucruri, zâmbi ca pentru sine — era un 
zâmbet slab, autoironic, pentru că se gândea la telefoanele 
care aveau cu siguranţă så curgă din partea tuturor ţicniţilor şi 
a excentricilor, a celor nevrotici sau care sufereau de exces 
de zel, a celor bine intenţionaţi, dar care se înşelau sau din 
partea celor disperaţi după o farâmă de atenţie — situaţie 
extrem de tristă. Dintre sutele de apeluri pe care aveau să le 
primească, era totuşi posibil ca unul sau doua sa furnizeze 
informaţii vitale. 

Inspectorul-şef se uită în jos, la lista cu probleme de 
rezolvat. 

— Avem ceva despre Daniel Vernon pânâ acum? Cine se 
ocupă de acest aspect? 

Un detectiv corpolent care se sprijinea de unul din pereţi: 
laterali ridică o mâna, asumându-şi sarcina. 

— Da, Weenink? 

— Am făcut verificări la el la facultate, la Universitatea 
Exeter. Vernon e pe punctul de a începe anul al doilea la spe- 
cialitatea ştiinţe politice. După câte se pare, trimestrul acesta 
studiaza dialectica sociala. Eu am crezut întotdeauna câ 
aceasta e un fel de boală cu transmitere sexuală. Aici, 
Weenink aşteptă să audă râsetele anticipate, afişând un surâs 
afectat în timp ce îndesă mâinile în buzunare şi luă o poziţie 
mai neprotocolară. Anul începe abia peste două săptămâni, 
însă cei nou-admişi, cei din primul an de studiu, ajung mai 
înainte pentru a se înscrie, a se acomoda cu campusul, a 
rezolva problema locuinţei — chestii de genul asta... 

— Dar Daniel Vernon este student în anul al doilea, îl 
întrerupse Tailby nerâbdător. 

— Este un bun tovarâş, răspunse Weenink. 

— Poftim? 

— Unii dintre studenţii mai vechi sosesc mai devreme în 
campus pentru a-i ajuta cu sfaturi pe nou-veniţi. Unii copii 
vin la universitate neînsoţiţi, şi e prima oară când pleacă de 
acasă. Cei mai mari se împrietenesc cu ei, iar cei mici îi 
numesc „tovarăşi“. 

— Ai aflat toate astea de la facultate? 

— De la Liga Studenţilor. Vernon s-a prezentat acolo 
sâmbătă dimineaţă, iar peste weekend a lucrat, întâmpinându-i 
pe noii studenţi. Preşedintele Ligii Studenţilor îşi aminteşte 
că a fost convocat acasă la un moment dat în cursul serii de 
luni. 

— Şi a ajuns acasă marţi? Cum? Are maşina? A venit cu 
trenul? 

Weenink ridică din umeri. 

— Nu ştiu, domnule. 

— Te-aş ruga să te concentrezi şi să stabileşti cu precizie 
toţi paşii pe care i-a făcut, îi ceru Tailby. Trebuie să ştiu dacă 
îl putem elimina pe Daniel Vernon din ancheta noastră. Laura 
Vernon a fost văzută discutând cu un tânăr în grădina de la 
Piciorul Muntelui sâmbată seara, chiar înainte să dispară. 
Tânărul acela ar fi putut foarte bine să fie un iubit sau chiar 
Daniel Vernon, dacă nu cumva fratele ei are un alibi solid 
pentru intervalul orar respectiv. Tailby aşteptă ca Weenink să 
îi facă semn că înţelesese, apoi reluă: Până una-alta, dupa 
cum ştiţi cu toţii, mulţumită iniţiativei agenţilor Cooper şi Fry 
de azi-noapte, îl avem în custodie pe Lee Sherratt. 

Inspectorul-şef rosti cuvântul „iniţiativă“ fără să pară 
absolut convins câ era de acord cu situaţia. Până la urmă, 
iniţiativa lor contravenea normei în vigoare. Munca în poliţie 

era acum o activitate de echipă, o chestiune de rutină şi de 
bună comunicare, de comparare şi de corelare a informaţiilor; 
ea presupunea să aduni o cantitate enormă de date şi så vezi 
ce concluzii trage calculatorul sau ce se potriveşte cu rezul- 
tatele furnizate de cei de la Criminalistică. Arestările neplani- 
ficate, pe timp de noapte, în locuri îndepartate, de către 
detectivi ieşiţi din tura, nu-şi găseau locul în schemă. 

Cooper încă îşi mai lingea rănile după perdaful aplicat 
dis-de-dimineaţă de câtre Hitchens, care îi reproşase faptul că 
nu ţinuse deloc cont de procedura standard şi că nu anunţase 
pe nimeni în legătură cu ceea ce avea de gând; inspectorul îl 
mai mustrase şi pentru nebunia de a se fi pus în pericol pe 
sine şi pe un coleg de serviciu. Îi fuseseră adresate cuvinte 
precum „imprudent“, „iresponsabil“ şi „nesăbuit“, iar în 
sinea lui Ben Cooper nu putea nega faptul că ele erau perfect 
justificate. Însă Lee Sherratt se afla acum în custodia poliţiei. 

Inspectorul-şef continua să vorbească: 

— Azi-noapte i-a fost luat un prim interogatoriu lui Lee 
Sherratt, iar înregistrarea a fost deja transcrisă. Eu însumi îl 
voi interoga din nou în dimineaţa aceasta. 

Cooper ridică mâna. Tailby îşi îndreptă privirea câtre el. 

— Dă-mi voie să ghicesc, Cooper: Vrei să întrebi despre 
Harry Dickinson. 

— Da, domnule. 

Tailby răsfoi nişte hârtii. 

— Nu a putut fi găsit seara trecută, însă am programat o 
întâlnire cu el în cursul acestei dimineţi, pentru a-l întreba 
despre cele văzute de omul acela cu păsarile sâmbată seara. 

— Ar trebui să-l presăm mai mult, sugeră Cooper. Până 
acum n-a prea cooperat. 

— Nu e cazul să ne pierdem prea mult vremea cu el, 
protestă Hitchens. E doar un ticalos bătrân şi penibil. 

— Cu tot respectul, domnule, eu cred că e ceva mai mult 
la mijloc. Era supărat în legatură cu ceva anume... 

— Suparat? Mai degraba al dracului de necioplit! 

— Nu, sigur era vorba despre altceva. 

Cooper clâtină din cap. 

Tailby se încruntă. 

— Explică-te, băiete. Unde e dovada? 

— Nu pot explica despre ce e vorba, domnule, însă am 
simţit asta. Este... Ei bine, e o simplă bânuială a mea. 

— A... Ştii, Cooper, pentru o clipă am crezut că vei spune 
că la mijloc e intuiţia feminină. 

Mai mulţi poliţişti începură să chicotească, iar Cooper se 
îmbujoră. 

— Am putea totuși să verificăm mai atent deplasările dom- 
nului Dickinson. Pentru orice eventualitate... 

Tailby încuviinţă din cap. 

— În regula, mi se pare o sugestie întemeiată. Vrei sa te 
ocupi tu însuţi de asta, Cooper? 

— Desigur. 

Atunci când Tailby îşi încheie instructajul, Hitchens se 
ridică de pe scaun şi veni câtre Fry. 

— În cazul asta, Diane, ne îndreptăm spre însoritul 
Yorkshire. Treci pe acasă şi pregâteşte-ţi un bagaj pentru o 
noapte, să fie gata în momentul când primim apelul. Studenţii 
ăştia sunt cam plimbăreţi, aşa că s-ar putea să nu primim nici 
un semn pâna diseara. 

Cooper aştepta până ce Hitchens se îndeparta. 

— Ar trebui să fii prezentă la interogatoriul lui Lee 
Sherratt, spuse el. Doar tu l-ai arestat. 

— Nu contează, râspunse Fry. Însa Cooper îşi dadu seama 
că nu era deloc aşa. Pe de alta parte, nici lui nu-i convenea 
ideea ca ea să plece cu inspectorul Hitchens. Însa, desigur, 
asta era problema ei. El nu avea de ce să se amestece. Dacă 

ea îşi dorea så profite de ocazie pentru a ajunge mai uşor în 
vârf, n-avea decât să se descurce! 

— Ştii, acolo, în cabană, cu Lee Sherratt... spuse el. 

— Da, Ben...? 

Se întoarse spre el, pregătită să-i respingă mulţumirile. 

— A fost o lovitură norocoasă. El a venit direct spre ea. 
Însa o lovitură cu muchia palmei ar fi fost mai nimerită. 

— A, da? Te pricepi, nu? 

— Am centura maro la karate shotokan, îi explică el. 

Fry îi adresa un zâmbet glacial. 

— Pai... Hei, asta-i chiar grozav. Chiar căutam un dojo pe 
aici. Rămân în urmă cu antrenamentul... Poţi să-mi sugerezi 
o sala? 

— Vino cu mine! Pot să te duc la clubul unde merg eu. 
Poate facem şi o întrecere amicală. Aşa te mai antrenezi şi tu 
puţin. 

- În caz ca voi fi nevoita să te scot din nou din rahat, vrei 
să spui? 

Cooper zâmbi larg. 

— Întotdeauna e bine sa mai înveţi câte ceva, sa-ţi 
îmbunătăţeşti tehnica. la spune, vii cu mine? După ce te întorci 
din Yorkshire? 

Se uită la el lung, cu o privire evaluatoare, ca şi cum ar fi 
cântărit un adversar, intuindu-i puterile, încercând să-şi dea 
seama dacă el reprezenta într-adevăr o ameninţare pentru ea. 

— Ştii, Ben, chiar mi-ar placea. Şi nu-ţi face griji, n-o să 
uit de întrecerea aia! 


Lee Sherratt stătea îmbufnat într-o cameră de interogato- 
riu, privind insistent la cele două reportofoane şi la camerele 
video gemene. Pielea lui era uşor negricioasă, ca şi cum fie 
avea un bronz care era pe ducă, fie nu se spâlase de multa 
vreme. Avea părul negru, iar barba nerasă făcea ca tenul lui 

să pară şi mai întunecat. Ochii sâi ratăceau prin încăpere, 
studiind orice altceva în afară de detectivii pe care îi avea în 
faţa. Era un tânăr bine făcut, însă în momentul de faţă umerii 
lui musculoşi erau drepţi, ceea ce îi trăda încordarea. 

Tailby ştia că aceasta nu era prima dată când Sherratt se 
afla într-o secţie de poliţie pentru a fi interogat. Cazierul lui 
conţinea mai multe infracţiuni minore — furturi auto încadrate 
la categoria „delincvenţă juvenilă“; însa nu fusese niciodată 
reţinut pentru violenţă, nici măcar pentru câ se îmbaătase şi 
tulburase liniştea publică. Cu toate acestea, Graham Vernon 
spusese despre el cà era un individ violent. Evident, acum 
mai era şi arma aceea la mijloc. 

Inspectorul Hitchens porni reportofonul şi verifica daca 
funcționau camerele. 

— Interogatoriul a început la nouă şi un sfert dimineaţa, 
miercuri, douăzeci şi cinci august. Sunt prezenţi inspectorul 
Hitchens... 

— Inspectorul-şef Tailby... 

Hitchens facu un semn din cap în direcţia celor doi 
bărbaţi aflaţi de cealalta parte a mesei. 

— Lee Sherratt. 

— Şi John Nunn. 

Într-un fel, avocatul de serviciu părea mai stingherit decât 
Sherratt însuşi. Probabil nu se obişnuise cu ideea de a fi 
implicat în ancheta unei crime. Însa Lee Sherratt nu avea un 
avocat al lui, şi daduse dovadă de suficient discernământ pen- 
tru a înţelege că avea nevoie de unul. 

În urma consultărilor cu Tailby, Hitchens conducea intero- 
gatoriul. Avea în faţă o transcriere a interogatoriului iniţial, 
desfăşurat noaptea trecută, fără asistenţa vreunui avocat. 

— Lee, cu câteva ore în urmă ai declarat că nu ai întreţinut 
relaţii sexuale cu Laura Vernon. 

Sherratt încuviinţă printr-o mişcare a capului, fără a ridi- 
ca privirea de la masă. 

— Te-aş ruga să spui cu voce tare, ca să rămână consem- 
nat pe casetă. 

— Aşa este. 

— Daca relaţia ta cu Laura Vernon nu se poate descrie ca 
„intimă“, cum ai prezenta-o tu? 

Sherratt se uită nesigur la avocat, şi apoi din nou la 
Hitchens. 

— Noi doi n-am avut o relaţie. Nu aşa cum vă închipuiţi 
dumneavoastră. 

— Dar o cunoşteai, Lee, nu-i aşa? 

— Mda, mă rog... Locuia acolo, la Piciorul Muntelui. 

— Prin urmare, trebuie să fi avut o relaţie oarecare cu ea. 

— Nu chiar. 

Hitchens oftå. 

— Poți descrie relația ta cu Laura ca fiind una de prietenie? 

— Nu, ea nu era câtuși de puțin prietenoasă. 

— Însă nu erati complet străini. V-aţi întâlnit de vreo câteva 
ori. Tu ştiai cum o cheama, ea ştia cum te cheamă... Aţi vor- 
bit unul cu altul. 

— Bineînţeles cå am întâlnit-o. 

— Aşadar, cum ai descrie tu relaţia voastră, dacă nu era 
una de prietenie? 

Tânărul se încruntă, chinuindu-se sa-şi găsească cuvintele 
cele mai potrivite. Se uită din nou la avocatul lui, însă dom- 
nul Nunn nu avea să-i faca nici o sugestie. Sherratt îşi freca 
obrazul cu o mână lată, scărpinându-şi barba. 

— Era o vacă încrezută! spuse el în cele din urmă. Domnul 
Nunn tresări, ca şi cum tocmai primise un ghiont să se 
trezească, şi privi la reportofon. 

— Poate că totuşi clientul meu ar dori să cântărească mai 
mult ultima remarcă, interveni el. 

— Desigur, acceptă Hitchens cu generozitate, gândindu-se 
că, oricum, cuvintele acelea nu reprezentau un răspuns la 
întrebarea lui. Hai să încercăm să reformulăm întrebarea. De 
ce o urai, Lee? 

Domnul Nunn clatină din cap. 

— Nu comentez, spuse Sherratt mândru, uşurat cå dăduse 
în sfârşit un semnal clar. 

— Îți placea de ea? 

— Domnule inspector, genul acesta de întrebari... 

— Încerc doar să stabilesc natura relaţiei dintre domnul 
Sherratt şi victimă, spuse Hitchens cu nonşalanţă. Aşadar, 
Lee, să înţelegem că, de vreme ce tu considerai câ Laura era 
„O vacă încrezută“, înseamnă că n-o plăceai prea tare? 

— Nu, n-o plăceam, admise Sherratt, coborând din nou 
privirea. 

Scaunul lui scârțâi atunci când îşi schimba centrul de 
greutate. 

— Am înţeles. Dar o găseai atrăgătoare? 

— Nu comentez. 

— Hai, Lee, recunoaşte... Fata arăta bine. Matură pentru 
vârsta ei, cum se spune... Chiar sexy. Trebuie să fi remarcat şi 
tu asta. Nu-ţi plăcea de ea? Sunt sigur că alţi tineri o consi- 
derau atrâgâtoare. 

— Nu era genul meu, afirmă Sherratt cu un zâmbet afec- 
tat. 

— A, înţeleg... 

Hitchens întoarse nişte foi de hârtie. Erau nişte declaraţii. 
Citi câteva paragrafe, fără să se grăbească, în timp ce benzile 
continuarà să se deruleze. 

— Conform spuselor lui Graham Vernon... rosti el în cele 
din urmă, explicând: E vorba despre tatal Laurei, fostul tau 
patron, Lee. Aşadar, conform spuselor lui, tu îi dadeai târ- 
coale Laurei. Încercai să intri în vorba cu ea, afirmă domnul 


260 STEPHEN BOOTH 


Vernon. Îi aruncai mereu ocheade. O spionai prin casa. 
O urmăreai pretutindeni. Şi, mai spune el, profitai de fiecare 
ocazie să o atingi. Tot el mai afirma că atenţiile tale nu erau 
bine-venite. 

— Nu-i adevărat! nega Sherratt cu vehemenţă, înainte ca 
domnul Nunn să decida dacă era sau nu cazul să clatine din 
cap. 

— De ce ar face domnul Vernon asemenea afirmaţii dacă 
ele nu ar fi adevărate? întreba Hitchens ridicând din 
sprânceană. 

— E un ciudat, spuse Sherratt cu lehamite, de parcă nu mai 
era nevoie de alte explicaţii. Privirea lui începu să râtă- 
cească din nou prin încăpere. Studie ceasul de pe peretele 
lateral, ca şi cum s-ar fi întrebat cât mai putea trage de timp. 

— Ciudat în ce sens? 

— Pai... 

— Ciudat pentru câ nu-i plăcea faptul că tu îi dădeai târ- 
coale Laurei? 

— Nu comentez. 

— Te scotea din sărite faptul cå el nu te considera suficient 
de bun pentru fiica lui? 

— Nu comentez. 

— La urma urmei, tu nu erai altceva decât un grădinar, 
Lee. Un servitor. Şi, după câte se aude, nici nu erai un 
grădinar foarte bun. 

Sherratt îl fulgera pe Hitchens cu privirea, iar pe chipul 
lui se zări de această dată o sclipire de mânie. 

— Am muncit din greu, spuse el ursuz. Nu sunt cu nimic 
mai prejos decât ei. Şi de ce aş fi? 

— Şi Laura te dispreţuia? 

— Poftim? 

— Te trata ca pe un servitor, Lee? 

— Era o vacă încrezută! 

Sherratt îl privi sfidator pe avocatul sâu. Începea deja 
så capete mai multă încredere în sine. Tailby remarcă 
schimbarea din atitudinea lui şi îi facu un semn uşor lui 
Hitchens. Era momentul ca el să intervină, să schimbe 
maniera de abordare. 

— Unora dintre vacile astea încrezute le place să fie brus- 
cate, nu-i aşa, Lee? Sunt disperate să fie tratate astfel de un 
bărbat adevărat, nu? 

Sherratt se întoarse pentru a-l privi pe Tailby. O privire de 
cunoscator îi aparu pe chip înainte de a conştientiza că trebuia 
sa se controleze. Nunn tuşi şi clatină din cap de câteva ori. 

— Pariez ca tu eşti bărbatul care poate sà le satisfaca. 
Aşa-i, Lee? 

— Domnule inspector-şef, nu vàd care este relevanţa aces- 
tei întrebări... 

— Ai făcut sex cu Laura Vernon? 

— Nu, negà Sherratt. 

— Atunci, doar ai mângâiat-o ceva mai brutal... 

— Nu. 

— Aşadar, cum ai descrie relaţia dintre voi? 

Sherratt se apleca peste masă. Venele jugulare îi ieşiră în 
relief atunci când împinse barbia înainte. 

— I-am spus deja lui. N-a existat nici o relaţie între noi. 

— Însa te întâlneai cu Laura fără ştirea părinţilor ei, nu? 

— Nu. 

— A, deci părinţii ei ştiau? 

— Cum? Nu, nu m-am întâlnit niciodată cu ea. 

— Dar, Lee, ne-ai spus deja câ ai întâlnit-o în timpul cât ai 
lucrat la Piciorul Muntelui. 

— Pai... da. 

Pâna şi avocatul părea confuz acum. Tailby se aplecă 
peste masă. 

— Acum, că am lămurit partea asta, vrei să clarifici şi 
cealaltă afirmaţie pe care ai făcut-o? 

— Care anume? 

— Ne-ai spus ca nu ai făcut sex cu Laura Vernon. Vrei 
cumva să-ţi schimbi declaraţia? 

— Nu, n-am făcut sex cu ea. V-am spus doar. 

— Lee, aseară, când ai fost arestat, ai acceptat să ne oferi 
nişte mostre pentru examenul de laborator şi pentru testul 
ADN. 

Ochii lui negri clipiră nervos. 

— Da. 

— Înţelegi ce este acela un test ADN? Înţelegi ca un astfel 
de test ne va permite sa comparâm mostrele prelevate cu pro- 
bele pe care le-am descoperit la locul crimei? 

— Eu n-am fost la nici o scenă a nici unei crime. 

— Ma refer, de pilda, continuă Tailby imperturbabil, la 
prezervativul folosit pe care l-am gâsit în sera din grădina de 
la Piciorul Muntelui. 

Sherratt clipi, iar chipul său pali sub nuanţa întunecata a 
tenului. Avocatul său scutură din cap. 

Tailby zâmbi, iar privirea lui era acum mai rece ca 
oricând. 

— Un prezervativ folosit conţine sperma — o sursă foarte 
bună pentru mostre ADN. Vom afla oare cà îţi aparține, Lee? 


Cooper se opri mai întâi pe la Dial Cottage. Înainte de a 
apuca să bată la uşa, Helen Milner deschise. Femeia privea 
peste umăr, strigând către bunica ei: 

— Eu am plecat! 

Fu luată prin surprindere atunci când îl văzu stând în 
prag. Se îmbrăcase din nou în pantalonii ei scurți şi într-o 
bluză de bumbac făra mâneci, iar braţele ei păreau să luceasca 
în lumina puternică ce pâtrundea din stradă. 

— A, bună, Ben! 

— Ce mai faci? 

— Bine! Pe mine mă cauţi? 

— Sincer să fiu, la bunicii tăi am venit. 

Zaărise oare o umbră de dezamăgire pe chipul ei? Intrigat, 
Cooper îi studie expresia. Însa femeia afişa numaidecât un 
zâmbet prietenos. 

— Bunica e înăuntru. O să-i faca plăcere să te vada. 

— Aşteaptă puţin! Te grabeşti? 

— Am câteva probleme de rezolvat. Dar... în fine, nu sunt 
urgente. 

Acum că se afla din nou faţă în faţă cu Helen, Cooper se 
trezi întrebându-se ce anume dorea să-i spună. 

— Îmi pare râu câ ne-a fost dat så ne întâlnim din nou în 
astfel de circumstanţe. 

— Asta ţi-e meseria, bănuiesc, spuse ea. 

Poştaşul local se zarea coborând pe şosea în camioneta sa, 
oprindu-se la fiecare câţiva metri pentru a lasa cantităţile uriaşe 
de corespondenţă. Aparatul radio din camioneta lui era potrivit 
pe Peak FM, şi, de fiecare data când deschidea portiera din 
dreptul şoferului, întregul sat avea parte de o explozie de 
muzică pop foarte ritmată. Se putea întâmpla însă ca mesajele 
pe care le ducea să nu fie la fel de vesele ca muzica. 

Helen descuiase portiera maşinii ei — un Fiesta roşu — par- 
cata pe bordura de lânga casâ. Cooper se sprijini de capota 
maşinii, impunându-şi să nu se dea înapoi atunci când meta- 
lul încins îl arse la braţ prin cămaşă. 

— E o meserie frumoasă. Dar uneori poate deveni un 
obstacol. 

— Ce vrei sà spui, Ben? 

— Intervine ca un obstacol între tine şi restul oamenilor. 

Helen încuviinţă cu o mişcare a capului. 

— Presupun că, mai întâi de toate, lumea te percepe ca 
poliţist. 

— Tot timpul. Dar n-a fost şi cazul tâu, nu? 

— Poftim? 

— Luni, când am venit aici, la Dial Cottage... Prima oară 
m-ai văzut drept Ben Cooper. 

Helen începu să râda. 

— Nu. L-am văzut pe adolescentul pe care mi-l aminteam 
de la Edendale High. Aproape cà nu te-aş fi recunoscut daca 
n-ar fi fost fotografia aceea care a apărut în ziare săptămâna 
trecută. 

— Dar mi-ai spus că nu m-am schimbat prea mult, protestă 
el. 

— Păi, asta le spui oamenilor de obicei, nu? Helen îl 
studie. Da, cred câ într-o primă fază nu mi-a trecut prin minte 
că ai fi de la poliţie. Pur şi simplu mi-am amintit de tine aşa 
cum erai altădată. 

Cooper zâmbi. 

— Şi mie mi-a stârnit câteva amintiri întâlnirea aceea, 
mărturisi el. 

Camioneta poştaşului îi depăşi şi opri pe bordură, în faţa 
Fiestei. Poştaşul cobori de la volan pe ritmul unei melodii 
ABBA şi îi privi curios atunci când trecu pe lângă ei. Însa nu 
avea corespondenţă de lasat la Dial Cottage. 

Helen cobori geamurile maşinii sale, încercând să 
aerisească interiorul. Cooper se îndrepta de spate, simțind că 
nu avea cum s-o mai reţină. 

— Sa înţeleg că nu eşti poliţist tot timpul? întrebă ea. Cum 
eşti atunci când eşti doar Ben Cooper? 

— Asta va trebui să afli într-o bună zi, nu? 

— Poate ca voi afla. 

Helen se întoarse şi se îndreptă spre uşa casei. Cooper îi 
privi părul roșcat săltându-i pe umerii goi şi îi admiră aspectul 

gambelor. Îi întâlni o clipă privirea atunci când, deschizând 
uşa, ea se uită peste umăr. 

— Bunico! Ai un musafir! strigă ea. 

Gwen îşi făcu apariţia pe coridor, iar chipul i se lumină la 
vederea lui Ben Cooper alături de Helen. Purta un şorţ, iar 
mâinile — pe care încerca să le şteargă pe un prosop în timp 
ce se îndrepta spre uşă — îi erau pline de fâină. ÎI bātu pe 
Cooper uşor pe braţ. 

— Intră, o să pun din nou de ceai. Nu mai stai puţin, 
Helen? 

— Îmi pare râu, trebuie să plec. 

Gwen rămase în prag, făcând cu mâna şi zâmbindu-i 
complice lui Helen, în timp ce aceasta mergea câtre maşină. 
Cooper aşteptă plin de speranţă până ce Helen porni motorul 
şi îşi prinse centura de siguranţă. Fu recompensat cu o privire 
fupgară şi cu umbra unui zâmbet. Câldura care îi strâbâtu 
trupul nu putea fi pusă doar pe seama soarelui şi a pavajului 
încins. 

Gwen Dickinson îl trezi din visare trâgându-l de braţ. 

— Aşadar, intri sau ai de gând să rămâi aici şi să caşti gura 
toată ziua? 

Cooper se simţi jenat de sclipirea cunoscătoare din ochii 
bătrânei, aşa câ încercă să-şi reintre în rolul de poliţist. 

— Soţul dumneavoastră nu este acasă, doamnă Dickinson? 

— Nu, nu este, răspunse ea. Trebuie să fie la Wilford Cutts, 
dacă ai nevoie de el. Întotdeauna e ori acolo, ori la cârciumă. 

— Dacă tot mă aflu aici, poate schimbăm câteva cuvinte. 

— Doar dacă stai puţin jos şi bei o cană cu ceai. 

Cooper o urmă în bucătărie, simțind din nou râcoarea 
casei, cu pereţii ei groşi, de piatră, meniţi să nu lase câldura 
så intre. Luni crezuse că răcoarea aceea era, în parte, efectul 
circumstanțelor, al senzaţiei pe care i-o dădea prezenţa morţii. 
Însă şi astăzi temperatura din interiorul casei era suficient de 

scăzută pentru a-l face să tremure de îndată ce soarele rămase 
în urmă. 

Gwen Dickinson lăsă ibricul electric să dea în clocot şi 
încălzi un ceainic. Deschise apoi dulapul şi aşeză pe o farfurie 
o jumătate de pachet de biscuiţi digestivi. 

— Îmi pare râu câ nu sunt cu ciocolată, îşi ceru ea scuze. 
Tinerilor le plac biscuiţii cu ciocolată. 

— Nu face nimic. 

— Harry are necazuri? întrebă ea deodată, întorcându-se 
spre Cooper şi privindu-l fix în ochi. 

Cooper clatină din cap. 

— E un martor important, o linişti el. 

— Pentru că a descoperit pantoful acela... 

— Pantoful sport, exact. Avem însă motive să credem că 
s-ar fi putut afla pe Razor şi atunci când a fost ucisă Laura 
Vernon. 

Gwen îl privi lung, apucând farfuria cu biscuiţi. Ibricul 
fierbea neobservat, emanând un nor de abur care plutea în 
jurul capului batrânei, până când, în cele din urmă, se opri 
singur. 

— Ce înseamnă asta? 

— S-ar putea să fi văzut ceva, lămuri Cooper. Sau pe cineva... 

— A, înţeleg... 

Privi absentă câtre ibric şi apoi câtre farfuria pe care o 
tinea în mână. Puse biscuiţii jos, îi dadu drumul din nou 
ibricului şi turnà apa clocotită în ceainic; apoi ridică din 
nou farfuria. 

— Nu vrei să iei loc? întrebă ea. Aşază-te în unul dintre 
fotolii! 

— Duc eu tava, se oferi Cooper, observând tremurul 
mâinilor bătrânei. 

— A declarat cineva că l-a vazut? se interesă Gwen, după 
ce se aşezară unul în faţa celuilalt, de ambele parți ale unei 

măsuţe de cafea, peste care era pus un geam. L-a văzut cineva 
pe Harry? 

— Da. Cel puţin, noi credem că ar fi putut fi Harry. Pe 
Razor. 

— Dar se duce acolo în fiecare zi, îl informă ea, părând 
mai relaxată. Să o plimbe pe Jess. În fiecare zi. 

— Se duce acolo la intervale regulate? E firesc pentru un 
stăpân conştiincios, nu? A devenit deja o rutină... 

— Da, exact, o rutină. La nouă dimineaţa, după ce ia micul 
dejun, şi la şase seara. 

— Nu schimbă traseul, măcar din când în când? 

— E acelaşi de fiecare dată. 

— Şi sâmbătă noaptea? 

— La fel. Ora şase. Se aşază să-şi ia masa când se întoarce. 
Spune că plimbarea îi face poftă de mâncare. 

Cooper înclină din cap, așteptând ca Gwen să îi toarne 
ceaiul. Sub tivul rochiei, picioarele femeii păreau dureros de 
umflate, iar partea de jos a mânecilor jachetei albastre de lână 
era umplută cu bucâţi de şerveţele, pregătite pentru urmâ- 
toarea criză de plâns. 

— A menţionat cumva soţul dumneavoastră că ar fi vazut 
pe cineva când a ieşit la plimbare în seara aceea? 

— Adică pe fata de la Piciorul Muntelui? 

— Nu neapărat. Pe oricine. 

— Nu, spuse Gwen. N-a spus nimic de genul ästa... Făcu 
o pauză de o clipă şi îi oferi lui Cooper un biscuit. Nu-l 
cunoşti prea bine pe Harry, nu-i aşa? 

— Nu, n-am avut ocazia să petrec prea mult timp cu dân- 
sul. 

— Ei bine, vezi tu, nici dacă ar fi văzut pe cineva, n-ar fi 
spus. Aşa e el. 

— Nu v-ar spune dacă ar întâlni pe cineva în timp ce 
plimbă câinele? 

— Nu. N-ar vedea motivul pentru care să o facă. 

— Dar de atunci încoace? De când a aflat cà Laura Vernon 
a fost ucisă acolo? Dacă şi-ar aminti că a văzut pe cineva, ar 
fi posibil să nu spună? 

— Mie nu mi-ar spune, râspunse Gwen simplu. 

— Înţeleg... Soţul dumneavoastră a mai ieşit cumva încă o 
dată în ziua aceea, ceva mai târziu? Dupâ-masă? 

— De regulă se duce la Drover, spuse ea. 

— ŞI în noaptea aceea s-a dus, ca de obicei? 

— Da, sunt convinsă. 

— Pe la ce oră se întâmpla asta? 

— Nu-mi amintesc, mărturisi Gwen. 

— După şapte? 

— A, da! Nu-şi termină niciodată ceaiul înainte de şapte. 

— După opt, atunci? 

— Chiar n-aş putea să spun. Probabil. 

Cooper îşi auzise tonul agresiv din propria voce şi ezită, 
văzând că Gwen începea să tremure. I se fâcu milă de ea şi nu 
dori să-i accentueze supărarea. La urma urmei, ea nu era 
decât unul dintre acei inocenți care se trezesc prinşi într-un 
vârtej pe care nu-l înţeleg. Se gândi la mama lui, pentru care 
lucrurile scăpaseră complet de sub control. Nu-şi dorea să fie 
nici măcar parţial responsabil pentru a fi împins pe altcineva 
câtre marginea prăpastiei. 

— Mai am doar câteva întrebari, doamnă Dickinson. După 
aceea n-am să vă mai deranjez. Îmi dau seama cå trebuie så 
vă fie greu... 

— Nu-i nimic, spuse ea. Bărbaţii ceilalţi m-au cam speriat, 
dar, dacă e vorba de tine, nu-mi fac probleme. 

Cooper zâmbi, impresionat de încrederea pe care i-o acor- 
da bătrâna, însă nu foarte convins că era în stare sa nu o 
dezamăgească. 


Câinele negru 269 


— Mă întreb daca domnul Dickinson a luat câinele cu 
dumnealui când a ieşit a doua oară. Mai exact, când a plecat 
la cârciumă... 

— Pe Jess? A, sigur! Nu pleacă nicăieri fără ea. Gwen trase 
adânc aer în piept. Au spus cå ar fi întâlnit-o acolo pe fata de 
la Piciorul Muntelui? 

Pe Cooper îl surprinse întrebarea ei, şi se miră cum de îi 
venise în minte lui Gwen Dickinson această idee. Evita în 
mod deliberat să-i ofere un răspuns. 

— O numiţi întruna „fata de la Piciorul Muntelui“, doamnă 
Dickinson. Dar o cheamă Vernon. 

— Da, ştiu asta. Dar acolo locuieşte, la Piciorul Muntelui, 
nu? 

Zicând acestea, bătrâna facu un semn cu capul spre fe- 
reastră. Dar acolo nu se zăreau decât grădina, linia copacilor 
şi dealul scâldat în lumina soarelui, dincolo de ele. 

— Să înţeleg cà îi cunoaşteţi pe domnul şi pe doamna 
Vernon? 

— Sunt venetici. 

— Asta înseamnă da sau nu? 

Gwen făcu un gest cu mâinile. Cooper cunoştea semnifi- 
caţia acelui gest. El spunea că pe strâini nu-i poţi cunoaşte 
niciodată cu adevărat, nu în adevăratul sens al cuvântului. 
Poate că-i saluţi atunci când îi întâlneşti pe stradă sau la 
magazin, îi laşi să-ţi cumpere ceva de băut la cârciumă sau 
chiar împarţi o strană cu ei în biserică. Însa nu ai cum să-i 
cunoşti — nu așa cum îi cunoşti pe oamenii care au locuit 
întotdeauna în acelaşi sat cu tine, oamenii pe ai câror părinţi, 
bunici şi stră-străbunici i-ai cunoscut şi ai căror bunici i-au 
cunoscut pe stră-străbunicii tái, oamenii dintre care o mare 
parte ar putea foarte bine să fi fost veri de gradul întâi sau al 
doilea. Aceştia sunt oamenii pe care îi cunoști într-adevăr. 


270 STEPHEN BOOTH 


— Nu am facut niciodată cunoştinţă personal, mărturisi 
Gwen. Ei nu erau cunoscuţi prin partea locului. Nu cu 
adevarat. ÎI privi cu o oarecare nelinişte, pentru a se asigura 
că se făcuse înţeleasă. 

— Desigur. 

Da, pe oameni îi cunoşteai cu adevărat doar atunci când 
ştiai totul despre ei: din momentul exact când fuseseră con- 
cepuţi — în zona cu iarbă înalta din spatele primăriei satului — 
până la primul cuvânt pe care îl rostiseră şi apoi până la 
conţinutul foii lor matricole de la sfârşitul clasei a cincea. 
Trebuia să ştii ce număr purtau la pantofi, ce datorii aveau la 
bancă, când avuseseră varicelă ultima dată şi la ce picior 
aveau unghia aceea incarnată. Trebuia să ştii cu cine avuse- 
seră o relaţie intimă prima dată, ce marcă de prezervativ folo- 
siseră şi dacă experienţa fusese satisfăcătoare. Asta însemna 
să cunoşti pe cineva! 

— Însă i-am vazut, admise bătrâna. Pe cei de la Piciorul 
Muntelui... 

— Ce-mi puteţi spune despre fată, despre Laura? 

— N-a mers niciodată la şcoala din sat — era deja prea mare 
când au sosit aici. N-a mers nici măcar la şcoala cea mare din 
Edendale. Nu, domnişoara mergea la o şcoală privată. Locul 
ala din Wardworth, cum îi spune... 

— High Carrs. 

— Exact! O duceau mereu cu maşina, în fiecare dimineaţă, 
şi o aduceau tot cu maşina, la amiază. În weekenduri plecau 
întotdeauna pe undeva — la cumpărături în Sheffield, sau ceva 
de genul âsta. Lecţii de câlarie şi mai ştiu eu ce altceva... 
N-a avut niciodată de-a face cu vreuna dintre fetele din sat şi 
nici cu vreunul dintre bâieţi, cu toate că mulți şi-ar fi dorit să 
o cunoască mai bine — de asta nu mă îndoiesc. O ţineau 
departe de ochii lumii — acolo, acasă, sau la mare distanţă de 
locurile astea. Aşadar, ea n-a făcut niciodata parte dintre cei 

din sat, nu? Nici ea şi nici fratele âla al ei. N-ar fi avut cum, 
nu în condițiile astea... 

— Şi cât de bine credeți câ o cunoştea soțul dumneavoas- 
tră pe Laura? 

Gwen se însufleţi dintr-odată, buza ridicându-i-se pentru 
a-i dezveli proteza, afişând ceva ce părea aproape un rânjet 
răutăcios. Cooper muşcase o bucată prea mare de biscuit şi 
aproape câ se înecă. 

— Eşti sigur că ai ascultat ce ţi-am spus până acum? 

— Bineînţeles că am ascultat! 

— Nu ţi-am zis că mie nu-mi spune nimic? De unde så ştiu 
eu dacă o cunoştea? Ea n-a fost niciodată pe aici, pe la noi. 
Aşadar, cum aş putea şti? 

— Îmi pare râu, spuse el sincer. Desigur, va trebui să-l 
întreb personal. 

— Şi crezi câ îţi va spune ție ceva? 

— E în interesul dumnealui. O atitudine necooperantă n-o 
să-i fie de nici un ajutor. 

— Încearcă să-i explici lui asta. Eu îţi urez succes! 

Bătrâna se relaxă în scaunul ei, calmându-se din nou, ia 
fel de rapid cum se aprinsese. Apoi îl privi sfioasă, ca şi cum 
i-ar fi fost ruşine câ izbucnise aşa. 

— Am auzit că a avut oarecare neînţelegeri cu şefii mei, 
spuse Cooper, atingând cu delicateţe un subiect care îl intriga. 

— Şi şi-a închipuit că e mare deştept pentru că a făcut asta! 
Femeia oftă şi puse pe masă cana bâuta pe jumătate. A fost 
întotdeauna un răzvrătit. Un om încăpățânat. De când îl ştiu 
eu a fost aşa. Asta era unul dintre lucrurile care îmi plăceau 
la el pe vremea când eram fată. Pe atunci, credeam că e vorba 
despre orgoliul acela tipic masculin. Acum... În fine, aşa cum 
spuneam, e foarte îndaărătnic. Harry Dickinson este un bătrân 
nesuferit şi incomod. Toată lumea ştie asta! 

Din felul în care vorbea bătrâna, lui Cooper i se pâru că 
tocmai încăpăţânarea asta a bărbatului era chiar şi acum 
lucrul care ei îi plăcea cel mai mult la Harry. Acum, că 
atracţia fizică dispăruse şi povestea lor de dragoste intrase de 
mult pe un făgaş familiar şi tihnit, soţul ei încă mai avea acele 
calități care făceau ca vocea ei så se înmoaie şi ochii palizi 
să-i râtăcească aiurea, ca şi cum ar fi privit dincolo de pereţii 
casei, câtre umbrele unui trecut mai fericit. Poate că mariajul 
lor nu era unul fericit, însă cu siguranţă altceva luase locul 
fericirii — un fel de stabilitate, un echilibru necesar. Cei doi 
bătrâni erau ca două dintre acele stânci antice rezemate una 
de alta pe Raven's Side — brăzdate şi decolorate de vreme, cu 
suprafeţele lor tari săpând una în alta, însă șlefuite una după 
forma alteia de anii ce se scurseseră peste ele. Dacă una din 
stâncile acelea avea să se prâbuşească, cealaltă nu mai avea 
nici un viitor. 

— Sigur, acum lui îi stă mintea mai mult la amicii ăia ai lui 
decât la mine, se plânse Gwen. Sam Beeley şi Wilford Cutts. 

— Sunt sigur că nu este aşa, o consolă Cooper. 

— Şi Helen susţine acelaşi lucru. Însă eu nu sunt sigură. 
Chiar deloc. 

-Îi cunoaşte de multă vreme, nu? 

— Dintotdeauna. De când erau toţi tineri şi necăsătoriți. 
Dinainte să mă cunoască pe mine. Atunci când te căsătoreşti, 
te gândeşti că tu vei fi persoana cea mai importantă din viaţa 
celuilalt. Însa Harry nu mi-a permis niciodată să intervin între 
el şi amicii lui. 

Pentru o clipă, vocea lui Gwen se înăspri din nou, iar 
privirea i se aţinti asupra lui Cooper, ca şi cum el i-ar fi 
amintit de prezent. 

— Ştii, au lucrat împreună, în mină, îi explică ea. Şi s-au 
înrolat împreună în armata. Erau tineri pe atunci. Au servit în 
acelaşi regiment şi s-au întors din război mai apropiaţi ca 

oricând. Apoi au coborât din nou în mină. Însa razboiul a dis- 
trus minele de plumb la fel cum i-a ucis şi pe toţi oamenii 
aceia. Până atunci, lucraseră în mină ia celelalte extracţii... nu 
în minele de plumb. 

— Fluorină şi piatră de calcar. 

În zonă se făceau extracţii de plumb încă de pe vremea 
romanilor. Cooper ştia că plumbul încă mai era exploatat în 
minele care mai rămăseseră funcţionale prin partea locului, 
însă numai ca produs secundar, pe lângă celelalte minerale 
solicitate de industria modernă. Piatra de calcar, extrasă din 
minele şi carierele din împrejurimi, îşi gâsea utilitatea în orice 
domeniu — de la aspirina la adezivul folosit pentru faianţă, de 
la detergenţi la ciment. Şi mai erau şi celelalte lucruri: ba- 
ritină, blendă şi calcit; plus fluorina decorativă fără egal, 
cunoscută sub denumirea Blue John Stone. Zăcămintele de 
minerale de sub Peak District pareau inepuizabile. Însă 
plumbul nu îi mai era de folos nimânui. 

— Trebuie să fi ieşit la pensie de câţiva ani buni. 

— A, da! Dar asta nu-i împiedică să-şi petreacă tot timpul 
împreună. Soţia lui Sam Beeley a murit cu doar vreo doi ani 
în urmă, însă acum Wilford Cutts... Doris a lui s-a prăpădit de 
multă vreme. 

— Doamna Cutts este decedată? 

— A avut pneumonie, biata de ea! Ei, de când a murit 
doamna Beeley, sunt mai râu decât oricând, toţi trei. Îşi petrec 
toată ziua sus, la ferma aia mică, iar nopțile şi le pierd prin 
Drover. E clar câ eu nu mai contez! 

— Bărbaţilor le place sa-şi petreacă timpul în compania 
altor bărbaţi, så discute despre lucruri care pentru femei nu 
prezintă cine ştie ce interes. ' 

Gwen Îl privi tàios, iar el se simți ca şi când ea ar fi putut 
vedea prin el. 

— Serios? Şi tu procedezi des aşa, tinere? 

— Aaa... 

Ea flutură din mână a lehamite, scutindu-l de răspuns. 

— Lasă... Văd şi eu ce fel de băiat eşti tu. 

— Doamnă Dickinson, eu chiar am impresia că soţul dum- 
neavoastră ar putea şti ceva, dar nu ne spune. 

Gwen începu deodata să râdă. Mâinile ei se agitau pe 
pieptul jachetei verzi de lână, iar vinişoarele albastre zvâc- 
neau pe sub piele, ca nişte râme scoase la lumină. 

— Dacă nu s-ar purta misterios ar fi pentru prima Oară în 
viaţa lui! zise ea. 'Ţi-am spus doar: e cel mai posac şi mai 
nesuferit bătrân pe care l-ai cunoscut vreodată. Şi nimeni 
nu-l cunoaşte mai bine ca mine! 

— Şi chiar nu vi s-a destăinuit niciodată, doamnă 
Dickinson? 

— Cap sec! Paâi, nu asta ţi-am tot spus până acum?! Dacă 
vrei să afli cui îi destăinuie tot felul de lucruri, încearcă la ăia 
doi. Cu ei îşi petrece tot timpul. N-are rost să mă întrebi pe 
mine ce ştie el; eu sunt ultima persoană câreia i-ar spune! 

Cooper îşi goli ceaşca şi îşi scutură mâinile de firimituri. 

— Vă mulțumesc pentru ceai, doamnă Dickinson! 

— Sa nu te superi pentru ceea ce am spus... Câteodată nu 
sunt decât o batrână proastă... 

— Mi-aţi fost de mare ajutor. 

— Eşti un tânăr cumsecade... Mai treci şi mâine pe la noi? 
Vino puţin mai devreme, când e şi Helen aici. Ştii, mi-a tot 
vorbit despre tine... 

Cooper ezită. Invitaţia suna tentant. O parte din el simţea 
că aici i se oferea şansa ca în viaţa lui să se petreacă, în sfârşit, 
ceva plăcut. Şi mai ştia că şansele astea, dacă nu profiţi de ele 
atunci când ţi se oferă, au prostul obicei de a nu se mai ivi a 
doua oară. Se gândi apoi la toate responsabilităţile care 
apăsau pe umerii lui. Pentru numele lui Dumnezeu, se afla în 
plină anchetă a unei crime! Asta dacă nu mai lua în consideraţie 

şi criza de acasă și, mai presus de orice, situaţia mamei lui, 
care avea nevoie de toată dragostea şi de sprijinul pe care el i 
le putea oferi. 

— Îmi pare râu, nu pot să vă promit. În momentul de fața 
sunt foarte multe de rezolvat. 

— Îmi dau seama... Dar o să-i pară rău dacă nu te vede. 

— Credeţi cå aş putea să-l găsesc pe soţul dumneavoastră 
la Thorpe Farm? 

— Sigur! EI şi Jess au plecat cu multe ore în urmă. 

— Atunci o să trec pe acolo, să våd dacă dau de dânsul. Şi 
nu vă faceţi griji — sunt doar chestiuni de rutină. 

Gwen îl însoţi până la uşă. Apoi puse mâna pe braţul lui. 

— Nu mă puteţi obliga să furnizez probe împotriva lui, nu? 
se interesă ea. 

— Şi de ce am vrea să facem aşa ceva, doamnă Dickinson? 

Femeia clătină din cap plictisită. 

— Of, ştiu! Sunt doar chestiuni de rutină. Ştiu! 

Nici Ben Cooper nu ştia ce să răspundă la propria între- 
bare. 


CAPITOLUL 16 


Mirosul de fum era puternic şi înecăcios, asemenea cau- 
ciucului ars. Însă nu era nici pe departe la fel de puternic pre- 
cum celălalt miros, care plutea asemenea unui nor de ceaţă 
malefic asupra clădirilor dărăpânate şi asupra padocurilor în 
care iarba crescuse peste măsură. Era mirosul dulceag, 
bolnăvicios, al descompunerii avansate, mirosul materiei 
organice ajunse în pragul putrefacţiei şi al emisiei de gaze 
fermentate. 

Cooper îi descoperise pe cei trei batrâni folosindu-și 
nasul. Făceau o grămadă mare de compost, aflându-se undeva 
departe de privirile celor care treceau pe drumul câtre casa de 
la Thorpe Farm. Instalat pe un balot de paie, Sam Beeley 
supraveghea întreaga operaţiune, în timp ce Harry Dickinson 
şi Wilford Cutts îşi dăduseră gecile jos şi mânuiau două furci, 
cu mânecile suflecate, dezvelindu-şi pielea albă a braţelor. 
Doi tineri scoteau mizeria dintr-o construcţie de BCA din 
apropiere, lăsând permanent în urma roabei o dâră de balegar 
închis la culoare, umed şi plin de paie. Acesta ajungea în 
roabe negru şi aburind, asemenea unor enorme budinci de 
Crăciun. La câţiva metri distanţă, o gràmada de paie uscate 
ardea cu vâlvătăi, creând o cortină de fum gros şi negru, ce 
plutea dincolo de cladirile anexe, dispersându-se printre 
tufele de ferigă de pe deal. Mirosul acesteia nu putea acoperi 
duhoarea balegarului proaspăt făcut gramezi pe sol. Mirosul 
era copleşitor. 

Wilford îl zari pe Cooper apropiindu-se şi arătă spre el cu 
furca, străpungând aerul. 

— Uite cine vine! Băieți, avem probleme. 

— Nuu, băiatul ăsta e un erou, spuse Sam. Tocmai l-a ares- 
tat pe suspectul numărul unu. A rezolvat cazul, vå spun eu! 

— De unul singur? 

— Probabil împins puţin de la spate. 

— Poate ca a venit sa se ofere voluntar, spuse Harry, spri- 
jinindu-se în furca sa. Câmaşa barbatului era descheiată la 
guler, şi se putea zâri linia clară în dreptul căreia bronzul de 
pe ceafa întâlnea pielea palidă, decolorată, de pe gât şi piept, 
care nu văzuse soarele de ani de zile. Ai fi zis cå era alcătuit 
din două părţi de la doi bărbaţi total diferiţi, care fuseseră 
alipite. Lui Cooper îi veni în minte, complet aiurea, monstrul 
lui Frankenstein, creatura al cărei cap era cusut grosolan de 
corpul altcuiva. 

— A, atunci pune mâna pe o roabă goală, spuse Sam. Asta 
dacă nu cumva ai idee cum se face compostul. 

— Tot ce trebuie să faci este să îl aşezi grâmadă, iar el 
putrezeşte din nou, spuse Cooper, hotărât să păstreze o 
atmosferă prietenească. Aşa este? 

— O, nu, nici vorbă! 

— Nici vorbă! repetă Wilford. Fabricarea compostului este 
o artă. Are nevoie de multă grijă... Ca un copil. 

Unul dintre tineri trecu pe lângă ei cu o altă încărcatură de 
gunoi de grajd. Cooper se dadu puţin înapoi atunci când din 
roaba alunecă nişte mizerie urât mirositoare. Văzu că aceasta 
era alcătuită din nişte grămăjoare nedesluşite de paie umede 
şi murdare şi excremente de animal, parţial descompuse. 
Imediat ce mizeria ateriză, nişte musculiţe maronii apårurå de 
niciunde şi se aşezară pe ea, studiind atent murdâria cu 
trompele lor. 

— Asta e materie de calitate, spuse Wilford. Ia adulmecă 
puţin grâmada aia. 

— Presupun că o folosiţi pentru grădina de legume. 

— Ei, legumele au nevoie de un anumit tip de compost! 

— Sânge şi oase. De asta ai nevoie pentru legume, explică 
Harry. 

Sam râse zgomotos. 

— Sânge şi oase. Sânge şi oase... O, da! 

Dintr-un şopron aflat undeva în spate se auziră câini 
lătrând şi găini cloncânind. Însă de data asta la mica fermă era 
ceva mai multa linişte decât îşi amintea Cooper de la ultima 
vizită pe care o facuse aici cu Diane Fry. Scena pe care o avea în 
faţa era ciudat de calmă, ca şi cum bătrânii stâteau aşezaţi 
în jurul unei capodopere bizare, pe care o creaseră pentru 
Galeria Naţionala de Artà. 

— Sângele conţine mult nitrogen, spuse Wilford. Iar oase- 
le — fosfor. Nimic mai bun pentru crucifere! 

O altă încărcătură de bâlegar fu aruncată peste grâmadă. 
Wilford şi Harry o aranjară cu furcile, după care Harry se 
urcă în vârf şi începu să calce în picioare mormanul de gunoi, 
cu cizmele lui negre de cauciuc. 

— Domnule Dickinson, aş dori să discut cu dumneavoas- 
tra, îl anunţă Cooper privindu-l de jos în sus. 

Grămada de compost atinsese o înălţime de aproximativ 
un metru. Harry se afla mult deasupra lui Cooper — o momâie 
ciudată, care mârşăluia pe mormanul de compost, asemenea 
unei santinele la datorie. Cooper fu nevoit să-şi pună mâna 
pavăză în dreptul ochilor, pentru a se apăra de soare, atunci 
când privi în sus spre bătrân. 

— Într-un minut, promise Harry. 

Wilford îi înmână doi ţâruşi groşi de lemn, având aproxi- 
mativ doi metri fiecare. Harry alese cu grijă un loc şi înfipse 
adânc primul ţăruş. Acesta se afundă în morman cu un 

plescăit, emanând un nou damf de materie descompusă. 
Apoi, bărbatul se lăsă cu toată greutatea pe capătul parului 
până când acesta încetă să se afunde, mai bine de jumătate de 
metru rămânând în afară. 

— Trebuie să-i faci puţin loc să respire, explică Wilford în 
timp ce Harry înfigea al doilea ţaruş în grâmadă. 

Tânărul cu roaba trecu din nou pe lângă ei, aruncând o 
privire în lături, câtre Cooper, căruia îi mai adresă şi un rân- 
jet complice. Avea parul blond, tuns foarte scurt, şi un cercel 
în urechea dreaptă. Era cam de aceeaşi înalțime ca detectivul 
şi avea muşchii braţelor şi ai umerilor foarte bine dezvoltați. 
Purta nişte blugi uzaţi şi era dezbracat până la brâu. Torsul 
lui era unsuros din cauza transpiraţiei rezultate în urma efor- 
tului şi a caldurii sufocante din grajd. La câțiva metri distanţă, 
celalalt tânâr arunca nişte crengi şi câteva braţe de paie pe 
foc, pentru a-l înteţi. Paiele se aprinseră, iar flâcarile se ridi- 
cară instantaneu în văzduh. 

Ceva mai aproape, uriaşul morman de compost licarea şi 
scotea aburi; prin pâcla aceea roiau o puzderie de muşte de 
balegar, în căutarea zonelor celor mai mirositoare şi mai 
ademenitoare. Cooper îşi acoperi gura şi nasul, având o 
uşoară senzaţie de leşin. Era obişnuit cu tot felul de mirosuri 
specifice fermei, însă acesta era prea de tot! 

— Domnule Dickinson, trebuie neapărat să discut cu dum- 
neavoastră. 

— Să ştii că n-o să mai miroasă atunci când e gata, îl asi- 
gură Sam. 

— Acum, v-aş ruga! izbucni Cooper, simțind câ-şi pierdea 
răbdarea. 

Cei trei bătrâni puseră în scenă un întreg spectacol pentru 
a se arăta impresionați de tonul lui autoritar. Harry luă o 
poziţie de drepţi în cizmele lui de cauciuc şi salută lent. 
Wilford își ridică furca pe umăr, ca pe o puşcă. Sam se ridică 

de pe galeata lui şi îl privi pe Cooper pe deasupra grâmezii de 
compost, afişând un rânjet smecher. 

— O să faci mari progrese, tinere, spuse el. Într-o bună zi, 
ai putea să ajungi şeful poliţiei. Nu trebuie decât să scapi de 
toţi ăia care au un rang mai mare ca al tău! 

Bătrânii începură să râdă, iar Cooper îi privi încruntat. 
Câldura începea deja să-l supere. Se simţea stors de puteri şi 
irascibil. Fu uşurat atunci când Harry coborî cu grijă de pe 
grâmada de compost şi veni lângă el. 

— Eu mi-am cam terminat treaba aici, spuse Harry. Dacă 
aştepţi puțin până o recuperez pe Jess, pop să mă duci până 
acasă şi să vorbeşti cât ai chef. 

— Bine! acceptă Cooper, bucuros că se ivise ocazia să 
plece de la fermă. 

— Sânge şi oase, strigă Sam din spate atunci când Cooper 
o luă înapoi peste câmp. 

Însa Wilford veni după el şi îl ajunse din urmă la poartă. 

— O să-l supui din nou pe Harry la interogatoriu, spuse el. 
Aşa se cheamă, nu? Interogatoriu... 

Mirosul de gunoi de grajd rămăsese impregnat în hainele, 
în părul şi în pielea lui Wilford, şi în timp ce mergea, din 
cizme i se desprindeau bucăţi mici de compost. Respira puţin 
cam repede, iar pieptul îi sălta şi muşchii feţei i se încorda- 
seră din cauza efortului. 

— Dupa cum ştiţi, în momentul de faţă mă ocup de an- 
cheta cazului Laura Vernon, domnule. 

— Vernonii ăştia! Sā ştii că nu sunt aşa grozavi cum crede 
lumea. 

— Ce vreţi să spuneţi cu asta? 

— Au o grâmadă de bani şi se cred nişte persoane foarte 
rafinate, însă nu sunt deloc aşa. Sunt o piază rea pentru satul 
asta! 

— Oamenii ca ei sunt întotdeauna priviţi cu resentimente. 

— A, da... Dar toată lumea ştie... 

— Ce ştie? 

Wilford ridică din umeri şi îşi luă şapca de pe cap, trecân- 
du-şi mâna prin păr. Porțiunea aceea neregulată. care refuzase 
să se lase prinsă de soare, ieşea în evidenţă pe scalpul plin de 
pistrui al bătrânului. 

— Presupun că nu conteazâ... O să puneţi şi mai multe 
întrebări despre fată. 

— Bineînţeles cå o vom face! Asta am făcut toată 
săptămâna. Dacă ştiţi ceva... 

— Nu, nu... Dar totuşi e adevărat, nu? Bătrânul îl privi pe 
Cooper, căutând încurajarea acestuia. Păcatele te prind întot- 
deauna din urmă. Aşa cum se spunea la noi, în mină, până la 
urmă, totul iese la lumina zilei... 

Cooper nu ştia ce să spună. Dar, oricum, Wilford nu 
aştepta un răspuns. Trecură pe lângă câteva dintre cons- 
trucţiile improvizate înșirate de-a lungul potecii, ajungând, în 
cele din urmă, la adăpostul din piatră unde se afla capra aceea 
marţi, înainte de a reuşi să scape. 

— Capra a tăcut, constată Cooper. 

— Da, a cam tăcut. 

Aruncă o privire în adăpostul caprei, băgând capul de 
după colț, însă adăpostul era gol. Animalul nu se zărea nici în 
padoc. Harry dispăruse în spatele altui adăpost, înconjurat cu 
un gard de sârmă, şi apâru ţinând într-o mână o lesă de piele — 
la capătul căreia se afla labradorul cel negru —, iar în cealaltă 
o sacoşă de plastic. 

Când ajunseră la Toyota, Harry se aşeză pe un gard; îşi 
scoase cizmele de cauciuc pline de balegar şi o pereche de şo- 
sete groase, etalându-şi picioarele albe şi slabe. Apoi scoase 
din punga de plastic o pereche de pantofi curaţi şi nişte şosete 
şi se încâlţaă. 

— Nu ma dau în vânt dupa munca asta, ma înţelegi, spuse 
el. Însă e o substanţă sută la sută naturala — balegar. Dar 
coniţa o să fie tare nemulțumită când ajung acasă. 

În momentul în care Harry se urcă pe locul pasagerului în 
maşina încinsa, Cooper înţelese foarte bine motivele pentru 
care Gwen Dickinson avea toate motivele să se plângă. 


Andrew Milner intra pe aleea pietruită de la Piciorul 
Muntelui şi parcă în faţa unor stâlpi din lemn sculptat, 
aproape de Jaguarul lui Graham Vernon. Privi cu invidie la 
maşina albastră lucioasă, conştient de importanţa acelui 
obiect ca simbol al diferenţei de statut dintre el şi patronul 
său. Andrew merita doar un Ford Mondeo vechi de trei ani, 
ca orice agent de vânzări. 

Luă o geantă cu acte de pe locul de lânga şofer, inspiră 
adânc şi merse către uşa din faţa. Undeva sus, pe zidul de la 
intrare, era o cameră cu circuit închis, îndreptată spre locul 
unde se afla el. Apropiindu-se de trepte, Andrew îşi întoarse 
faţa de la obiectivul camerei. Razele soarelui, reflectate de 
zidurile albe ale casei, creau o perdea protectoare de căldură 
şi lumina puternică, prin care fu nevoit să-şi facă loc cu o 
oarecare dificultate. 

— Mă scuzaţi... Domnul Milner? 

Andrew privi în jur, surprins. Văzu un tânăr cu tenul 
închis la culoare, solid. privindu-l insistent din partea cealaltă 
a Jaguarului. Părea murdar şi neîngrijit, iar preţ de o clipă 
Andrew crezu că omul acela încerca probabil să-i fure maşina 
lui Graham Vernon; dar în cele din urma îl recunoscu. 

— A... Daniel, nu? 

— Ne-am cunoscut mai demult, nu-i aşa? 

— Da. Uite... regret... Ştii tu... 

— Nu e vina dumneavoastră. Dumneavoastră lucraţi pen- 
tru tatâl meu, dar nu sunteţi ca el, nu? Daniel ocoli Jaguarul. 

Avea la el o legătură de chei cu o telecomandă pentru încu- 
ierea portierelor şi pentru alarmă. Explică: Aveam intenţia så 
împrumut maşina tatei, însă m-am răzgândit. Cred cå mai 
bine merg pe jos. 

Andrew îl privi uluit pe Daniel atunci când acesta 
aruncă legătura de chei într-o vază mare de piatră, aflată 
lângă treptele de la intrare. Cheile dispărură la rădăcina unui 
arbust mic. 

— M-am gândit că măcar cineva dintre cei de aici ar trebui 
să vă ceară scuze, spuse Daniel. 

— Mie? 

Tânărul veni mai aproape. 

— Îmi pare rău că aţi fost implicat. Dumneavoastră şi 
familia dumneavoastră... Nu cred că veţi auzi vreodată asta 
de la părinţii mei. Vedeţi, lor nu le pasă. Ei nu våd ce efect are 
treaba asta asupra altcuiva în afară de ei. 

Andrew nu mai ştia ce să spună. Strânse mai aproape de 
el mapa cu documente, câutând o replică potrivită în rezerva 
lui mentală de teme de conversaţie. 

— Eşti la facultate, nu? 

Daniel râse, apoi privi în altă parte, ca şi cum şi-ar fi pier- 
dut dintr-odată interesul. 

— Sunt student la Exeter, la ştiinţe politice. E o altă lume. 

— Să se întâmple un lucru atât de îngrozitor... spuse 
Andrew, epuizându-şi stocul de fraze conversaţionale. 

Când tânărul începu să vorbească din nou, era ca şi cum 
s-ar fi adresat Jaguarului albastru, ca şi cum ar fi uitat că 
Andrew Milner era de faţă. 

— Ştiţi, am fost sunat la Exeter de îndată ce Laura a dispă- 
rut. Dar am crezut că plecase cu tipul ala, prietenul ei, Simeon 
Holmes... M-am gândit că trebuia să se întâmple odată şi-o- 
dată. Aveam intenţia så mă întorc acasă, dar asta numai după 

ce mama şi tata şi-ar fi revenit din şocul descoperirii că fiica 
lor era o nimfomană în viaţa intimă. 

— Înţeleg... 

— Ar fi trebuit să mă întorc fără întârziere. Nu-i aşa? Nu 
credeţi? 

— Nu eu trebuie sa decid asta. Chiar... 

— Nu, nu e treaba nimânui... Doar a mea, conchise Daniel 
cu amărăciune. Îmi pare rau cå v-am deranjat. 

O porni în jos, pe alee, cu mâinile îndesate în buzunarele 
blugilor şi cu umerii lăsaţi, mânios. Andrew îl privi până ce 
tânărul se opri câţiva metri mai încolo şi se întoarse sa-i strige 
zeflemitor: 

- Nu mai staţi aşa, acolo! Intraţi în casă! Sunt sigur că 
mama e disponibila. 

Andrew clătină din cap, confuz, însă urcă treptele pentru 
a suna la uşă. Îi deschise Charlotte Vernon, care arăta elegant 
într-un pulover de caşmir şi o pereche de pantaloni largi, 
crem. Îl privi pe Andrew timp de o clipă, apoi izbucni într-un 
râs ce-i trăda uimirea şi o oarecare urmă de isterie. 

— Tu! Ce Dumnezeu cauţi tu aici? 

Andrew se îmbujoră, trăgându-se nervos de cravata. 
Fruntea îi era încreţită, din cauza unei nelinişti continue. 

— Îmi cer scuze, Charlotte. Am nişte hârtii pe care trebuie 
să le semneze Graham. 

— A, serios?! Nişte hârtii importante? 

El flutură o mână, neajutorat, abia îndrăznind să o 
privească, conştient de sudoarea care i se strecura sub guler. 
Îşi aminti dintr-odată de cheile maşinii, care zăceau aruncate 
în vasul de afară, şi se întrebă cum ar putea să aducă vorba 
despre ele. 

— Ai rămas fără cuvinte? întrebă Charlotte. Cred cå mai 
bine intri. Însă va trebui să rezolvi repede. 

— Îmi pare râu... leşi în oraş? 

— În scurt timp vom avea parte de marea noastră clipă de 
celebritate. 

— Poftim? 

Veni aproape de el, atingându-i braţul, iar pupilele i se 
dilatară instinctiv, în vreme ce ea savura sfiala barbatului. 

— Eu şi Graham vom avea o apariţie televizată. Poliţia 
crede că va fi cât de cât de ajutor. 

— Aha, înţeleg. 

Andrew strânse mai tare mapa cu documente, aducând-o 
mai aproape de el, astfel încât aceasta să îi acopere zona 
abdominală, ca un talisman protector. Privirea sa rătăcea prin 
hol, uitându-se spre uşă, ca şi cum spera să scape cumva. 
Încercă să se fofileze treptat către locul unde ştia că era biroul 
lui Graham. 

— Sunt convinsa că Graham o să dea extraordinar la tele- 
vizor, nu crezi? 

— O, ba da. Are un discurs foarte clar. 

- Discurs clar... Asta e bine. Ce-i drept, are harul vorbirii, 
nu? E foarte convingător. Dar vreau să ştiu ce părere ai tu, 
Andrew? 

Andrew se trezi aproape înghesuit în perete, lângă un 
scrin antic incrustat, pe care îl admirase întotdeauna. În timp 
ce bâjbâia după ceva de care să se sprijine, mâna îi alunecă pe 
clapa acestuia, lăsând pe suprafaţa lustruită amprenta unei 
palme transpirate. 

— Despre ce i s-a întâmplat Laurei, adică? 

— Exact, Andrew. 

— L-au dus pe Lee Sherratt la interogatoriu, nu? 

Charlotte râse. Era un râs profund, gutural, înăsprit de 
fumul de ţigară şi uşor isteric. Apoi se opri brusc din râs şi îl 
strânse mai tare de mâneca sacoului. 

— Asta-i tot ce poţi face? Pe asta te bazezi? N-o să fie sufi- 
cient, crede-mă! 

Andrew Milner îi simţi privirea îndepărtându-se de pe 
chipul lui, fixând un punct undeva, deasupra umărului lui. 
Întoarse capul şi îl zări pe Graham Vernon urmârindu-i din 
uşa biroului său, cu un surâs batjocoritor pe chip. Andrew 
deveni dintr-odată dureros de conştient de faptul că trupul lui 
Charlotte era lipit de al lui, că sânii ei îi apâsau braţul, iar 
pelvisul ei era presat de şoldul lui. 

— Doreai să-mi vorbeşti, Andrew? îl întreba Graham. Sau 
se ocupă Charlotte de tine? 


Odata ajuns la el acasă, spălat şi aşezat pe scaunul lui din 
camera din faţă, cu pipa aprinsă, Harry părea mult mai abor- 
dabil decât fusese atunci când se afla printre prietenii lui. Pe 
măsuţa de lângă scaun avea un număr din ediţia Buxton 
Advertiser din dimineaţa respectivă. Pe prima pagină era o 
fotografie color de la ceremonia de împodobire a fântânilor 
din Great Hucklow. Anul acesta sătenii realizaseră din flori o 
imagine pe tema noului mileniu: două mii de ani de la 
naşterea lui Isus. Conform articolului, echipa muncise toată 
noaptea pentru a termina expoziţia pentru ceremonia de 
deschidere. 

— Scrie aici că poliţia analizează rezultatele testelor de 
laborator, spuse Harry, lovind uşor cu palma un articol din 
partea de jos a paginii. Şi ca se aşteaptă să facă o arestare cât 
de curând. Aşa este? 

— Presupun că aşa trebuie så fie. 

— Inspectorul-şef Stewart Tailby, care conduce ancheta, a 
spus: „Eu rămân optimist“. Asta e o simplă abureală, sau ce? 

— Aş dori să vă întreb despre noaptea de sâmbătă, începu 
Cooper. 

— A, da? Vreo sâmbătă anume? 

— Sâmbata trecuta. În noaptea când presupunem noi că 
Laura Vernon a fost ucisă. 

— A, sâmbăta aia... Pai, să vedem... Era cald... 

Cooper citise transcrierea declaraţiilor iniţiale ale lui 
Harry Dickinson şi era hotărât să nu-l lase pe bătrân să-l abată 
de la întrebările pe care le avea de pus. 

— Spuneţi-mi ce aţi făcut în seara aceea, domnule 
Dickinson. 

— Începând de când? 

— De la ora şase, să spunem. 

— Am scos câinele la plimbare, raspunse Harry fără în- 
târziere. Ora şase fix. Lui Jess îi place să-i fie respectată ruti- 
na. Coborâm pe drumul spre Răzor. Sub stânca de la Raven's 
Side, acela este locul ei preferat. 

— Întotdeauna mergeţi acolo? 

Harry trase din pipa. 

— Câteodată mai variez un pic. Adică atunci când am o 
dispoziţie puţin rebela. 

— Dar în noaptea aceea v-aţi îndreptat câtre Raven's Side? 

— Exact! 

— Continuaţi, atunci. Ce aţi făcut cât a durat plimbarea? 

— Ce am făcut? Nu cine ştie ce... Chestiuni obişnuite. Am 
fumat o pipă. l-am dat lui Jess drumul din lesă, ca sa faca o 
tură şi să-şi facă nevoile. Am stat puţin jos. După care m-am 
întors. 

— Pe cine ați văzut în timp ce vå plimbaţi câinele? 

— A, doar gaşca obişnuită de criminali, spuse Harry. 

Lângă scaunul batrânului se afla un mic scrin de mahon, 
bine lustruit şi uzat de vreme. În partea de sus, acesta avea un 
raft cu suporturi de pipă, un săculeţ de piele pentru tutun şi 
toate celelalte accesorii ale unui fumător de pipă. Sub raftul 
acela era uşiţa unui dulăpior. Pe podea, în faţa dulăpiorului, 
era o cutie cu cremă neagră de ghete, o cârpă şi o perie de 
ghete. Cooper aruncă o privire la încâlţările lustruite ale lui 

Harry, după care se uită din nou în sus, întâlnind privirea 
barbatului. 

— Era o întrebare serioasă, domnule Dickinson. 

— Bine, dar ai facut o presupunere; ai presupus că aş fi 
văzut pe cineva. Încerci cumva să-mi întinzi o capcană? 
Pentru că nu va merge, îţi garantez eu! 

- Fără capcane, domnule Dickinson! 

„Să încercăm cu tacerea, se gândi Cooper. Folosirea 
tacerii e o tehnică eficienta. ÎI forțează pe cel interogat să vor- 
bească.“ Aşa că aştepta, presupunând că Harry avea să 
pretindă cà nu văzuse pe nimeni. Însă Harry trase din pipă, 
fixând un punct din depărtare şi aşezându-se pe scaun într-o 
poziţie mai comoda. Singurul sunet care se auzea în cameră 
era ticăitul ceasului. De afară se auzi o camionetă trecând pe 
lângă casă. Murmurul confuz al televizorului se desluşea din 
camera vecină, unde Gwen urmărea o emisiune-concurs. 
Cooper începea să-şi piarda răbdarea. Harry părea atât de 
mulţumit şi de stăpân pe sine, de parcă înca s-ar mai fi aflat 
pe Razor, cu câinele la picioare, contemplând conturul 
Vraâjitoarelor şi reflectând, perfect calm, la treburile sale. 

— Aţi vazut pe cineva? întrebă Cooper în cele din urmă. 

— Dacă tot mă întrebi, raspunse Harry, am văzut nişte 
căţărători. 

— Ei v-au văzut pe dumneavoastră? 

— Mă îndoiesc. Erau jos, lânga pârâu, distrându-se. Cei 
tineri nu observă prea multe, nu? 

— Cât timp a durat plimbarea? 

— O jumătate de oră, până m-am întors aici. Gwen îmi 
pregătise ceaiul, şi i-am dat de mâncare lui Jess. 

— Şi mai târziu, pe seară? 

— Am ieşit din nou, la Drover. Cam pe la şapte şi 
jumătate. M-am întâlnit cu Sam şi cu Wilford şi am băut 
împreună câteva pahare. Mulţi oameni de prin împrejurim. 

mă cunosc. Întreaba-l pe Kenny Lee. Asta e ceea ce se 
cheamă „alibi“, nu? 

— V-aţi dus direct acolo? 

— Şi de ce nu m-aş fi dus direct? 

— N-aţi facut un ocol? Pe la Răzor, de pildă... 

— De ce să fi făcut aşa ceva? Trecusem deja pe acolo... 

— Aţi luat şi câinele? 

— Jess a fost cu mine. Dar Kenny te obligă să laşi câinii 
undeva în spate cât timp te afli în cârciuma lui. Spune că îi 
deranjează pe turişti. 

Cooper se întrebă daca Harry avea să doreasca să afle la 
un moment dat scopul acelor întrebări. Conchise că nu. 

— Avem un martor care a văzut pe cineva în zona unde a 
fost descoperit cadavrul Laurei Vemon, cam pe la şapte şi un 
sfert. Persoana văzută corespundea descrierii dumneavoastră... 

În orice caz, descrierea fusese destul de vagă, aşa că, pâna 
la urmă, nu se putea spune că bătrânul îl inducea în eroare. 

— A, serios? replică Harry. Asta pică numai bine, atunci. 
O să vă ajute foane mult. 

— Dar dumneavoastră, domnule Dickinson, numai ce 
mi-aţi spus că v-aţi întors acasă pe la şase şi jumătate. Am 
înţeles bine? 

— Da, aşa este. Ceaiul meu era gata. 

— ... Şi aţi mai spus că nu aţi mai ieşit până la şapte şi 
jumătate. Aşadar, conform spuselor dumneavoastră, la şapte 
şi un sfert eraţi aici, în casâ. Aşa este? 

— Da. 

— Nu se poate să fi fost în ambele locuri în acelaşi timp. 

Harry ridică din umeri. 

— Asta e problema voastră, presupun. 

— Şi ziua de duminică? întrebă Cooper, dornic să schimbe 
subiectul. 

— Ce-i cu ea? 

— În ziua aia aţi ieşit la o plimbare pe Răzor cu câinele? 

— Ca de obicei: la nouă dimineaţa şi la şase seara. 

— Pe acelaşi drum? Către Raven's Side? 

- Da. 

— Şi luni dimneaţă? La fel? 

— La ora nouă. 

— În cazul ăsta, pare puţin ciudat — nu? — că aţi găsit 
pantoful acela abia luni seara... Deja facuserăţi patru drumuri 
în zona respectivă — unul cam în intervalul când a fost ucisă 
Laura Vernon şi trei după aceea. Şi n-aţi văzut nimic? 

Harry îşi scutură pipa în şemineu, privi lung la vatra 
goala, dupa care ridică ochii spre Cooper. Îşi îngustă privirea 
şi îşi încordă maxilarul. Cooper avu senzaţia câ urma o altă 
tăcere stânjenitoare. 

— Aveam de gând să discut cu Vernon, spuse Harry deo- 
data. 

— Poftim? 

Cooper fu luat prin surprindere şi de informaţia primită, 
dar şi de faptul că Harry i-o oferise de bunăvoie, fără ca el să 
fie nevoit să i-o smulgă cu cleştele încins. 

— Sâmbata seara... Mi s-a părut cå l-am văzut pe Graham 
Vernon când eram la plimbare cu Jess. Aveam de gând să dis- 
cut cu el. 

— Despre ce, domnule? 

— Aveam ceva ce doream să discut cu el. Ceva personal. 

— Despre...? 

— Ceva personal. 

— Cât de bine îl cunoaşteţi pe domnul Vernon? 

— Nu-l cunosc. Nu l-am întâlnit niciodată. 

— Şi atunci de ce doreaţi să vorbiţi cu el? 

— Am spus deja de două ori. N-am de gând să mai spun 
o dată. 

— Aş putea să insist, domnule Dickinson. Aş putea să vă 
convoc la secţie, ca så ne ajutaţi la anchetă, iar acolo am iniţia 
un interogatoriu oficial şi v-am cere să daţi o altă declaraţie. 

— Dar eu chiar dau o declaraţie în momentul ästa, insistă 
Harry. Era o chestiune personală. lată declaraţia mea! 

— Dar înţelegeţi că, în caz cå problema dumneavoastră 
personala are o legătură cât de mică cu fiica domnului 
Vernon... 

— Asta pot să-ţi spun eu: n-are! 

— Atunci probabil că are legătură cu familia dumneavoastra? 

Harry îi zâmbi plin de bunăvoință, ca unui elev isteţ. 

— Tot ce se poate, tinere. 

— Unde l-ați întâlnit pe domnul Vernon? 

— Iar faci presupuneri... 

— Mă scuzaţi...? 

— Am spus că doream să discut cu el. Dar nu l-am găsit. 
Dispăâruse din nou. 

Acum, gândurile lui Cooper se îndreptau într-o altă 
direcţie. Şi-l imagina pe Harry Dickinson colindând pe Răzor 
cam pe la aceeaşi oră la care se aflau acolo atât Laura Vernon, 
cât şi tatăl ei, ca så nu mai vorbim de asasinul Laurei, oricare 
ar fi fost acela. Apoi se gândi la Gary Edwards, omul acela 
pasionat de păsări, care se aflase într-o poziţie extrem de 
avantajoasă, dar care, cu toate acestea, nu-l zărise decât pe 
unul din ei. Apoi înţelese că, dacă Harry l-ar fi întâlnit într-a- 
devăr pe Graham Vernon când era la plimbare, atunci con- 
versaţia lor ar fi făcut cu siguranţă ca Harry să ajungă înapoi 
acasă mai târziu decât de obicei. Dar l-ar fi facut oare să 
întârzie peste ora şapte şi un sfert? În cazul asta, şi Gwen ar 
fi trebuit să mintă... Pe de alta parte, ar fi facut-o — nu? — ca 
să-l protejeze pe Harry... 

— Următoarea întrebare, îi întrerupse Harry firul gân- 
durilor. 

Cooper decise că lucrurile se complicaseră prea mult. 

— Deocamdata nu mai am întrebari, domnule Dickinson. 

— Nu? Harry păru dezamăgit. Îşi ţuguie buzele şi îşi lasa 
capul într-o pane. Păcat... Speram sa am pane de o perpeleală 
în toată regula. Un interogatoriu... Ştii tu, ca în Crackerl. 

— Poftim? 

— Tipul àla gras care aparea la televizor. 

— Va referiti la Robbie Coltrane... Juca rolul unui psi- 
holog criminalist. 

— Da. Îi întorcea pe aia pe toate feţele... Ţipa la ei, îi înju- 
Ta... Ameninţa sa-i lovească dacă nu spuneau adevarul... 
Harry îl cântari pe Cooper cu o privire critică. Mda, în fine... 
Tu nu eşti ca el... Sau eşti, tinere? 

— Nu, domnule Dickinson. Eu nu sunt Cracker. Şi nu sunt 
nici inspectorul Morse. 

Cooper se ridică, gata să plece, îndesându-şi carnetul în 
buzunar. 

— Probabil va lua cineva din nou legătura cu dumnea- 
voastră, domnule Dickinson. 

— Mi se pare corect. Cu siguranţa, ma veţi găsi fara pro- 
bleme. 

— Va mulţumesc pentru timpul acordat! 

Cooper ajunse la uşă şi aruncă o privire peste sat, izbit de 
contrastul dintre lumina puternică a soarelui care scàlda stra- 
da şi cotloanele reci, umbroase, şi mobila masivă din camera 
pe care o lăsase în urmă. Trecând dincolo de uşa de la Dial 
Cottage te simţeai ca şi cum ai fi ieşit dintr-o peştera adâncă. 
În memoria ancestrală, peşterile trebuie să fi fost asociate cu 


l Serial britanic de televiziune, al cărui personaj principal este Eddie „Fitz“ 
Fitzgerald — un psiholog criminalist (un cracker, în limbajul argotic). Robbie 
Coltrane — actorul din rolul principal — dă viaţă unui antierou clasic: infidel, 
alcoolic, fumator înrait, supraponderal, dependent de jocuri de noroc, tempera- 
mental, sarcastic şi vulgar, dar. cu toate acestea, foarte cerebral şi extrem de pri- 
ceput în meseria sa. (n.tr.) 

ideea de siguranţă. Însa acolo existau întotdeauna şi pericole. 
Exista întotdeauna posibilitatea ca vreun animal sălbatic 
foarte periculos să stea la pândă în peştera aceea. Cooper se 
întoarse să-şi ia râmas-bun de la bătrân şi zâri ochii acestuia, 
albaştri şi tâioşi, aţintiţi batjocoritor asupra lui. 

— Nu. Şi nici macar Miss Marple! nu eşti, îi mai spuse 
Harry. 


1 Personaj celebru care apare în doisprezece dintre romanele Agathei Christie. 
(n.red.) 

Biroul inspectorului-şef Tailby era una dintre puţinele 
încăperi de la sediul central al diviziei din Edendale care 
aveau aer condiţionat. În ultimele câteva saptamâni, se 
găsisera o mulţime de pretexte pentru a se convoca întruniri 
care nu puteau fi ţinute decât în biroul inspectorului-şef, 
nicaieri altundeva. Totuşi, Ben Cooper era convins că vizita 
lui din după-amiaza aceea în biroul inspectorului avea o altă 
justificare decât temperatura insuportabila. 

— Foarte interesant! comentă Tailby atunci când încheie 
trecerea în revistă a interogatoriilor de la Dial Cottage. Dar ia 
spune-mi, Cooper, simţi că l-ai strâns cu uşa suficient de tare? 

Cooper îşi aminti vorbele lui din timpul şedinţei de 
dimineaţa şi se întrebă dacă inspectorul îl lua peste picior. 
Se bucura că luase decizia să nu menţioneze nimic din ceea 
ce se petrecuse la Thorpe Farm înainte de a reuşi sa-l urce pe 
Harry în maşină. 

— Bătrânul are o fire destul de dificilă, domnule. 

— Ştiu. Poate că vom fi nevoiţi să-l aducem la secţie şi 
să-l interogâm cu mare bagare de seamă. Asta o să-i cam dea 
planurile peste cap, nu? 

— Tot ce se poate. 

— Şi ce înţelegi tu din toate astea, Cooper? Îl crezi? 

— Păi, oricât de ciudat ar părea, eu îl cred, domnule. 

— Hm... 

— Ei bine, eu cred ce mi-a spus din cauza lucrurilor pe 
care nu mi le-a spus, dacă mă înţelegeţi... 

— Mi-e teamă că nu te înţeleg... 

— Ei bine, mie mi s-a părut că a evitat cu mare iscusinţă 
să spună o minciună. Dacă existau lucruri pe care nu dorea så 
mi le spună, pur şi simplu se eschiva. Din acest motiv, eu cred 
că tot ceea ce mi-a spus este adevărat. Presupun că minciunile 
contravin principiilor lui. 

— Mai exista oare asemenea oameni? Poate câ oi fi eu un 
inspector-şef bătrân şi cinic, dar credeam că principiile astea 
au dispărut odată cu George Washington... 

— E de moda veche, ştiu, însă pe aici mai sunt încă oameni 
care au fost crescuţi în felul asta. Şi am senzaţia că Harry 
Dickinson este unul dintre ei. Asta ar fi un motiv foarte bun 
pentru care nu spune mai mult decât este absolut necesar. Cu 
cât spui mai puţine, cu atât tentaţia de a minţi este mai mică. 

— Spune adevărul sau nu spune nimic! 

— Aşa este, domnule. Exact aşa! 

— Asta îmi spunea mie sergentul din schimbul de tură cu 
mulţi ani în urmă, pe vremea când abia fusesem recrutat, 
spuse Tailby. Dar asta chiar se întâmpla demult... Lucrurile 
se schimba, Cooper. 

— Cu tot respectul, domnule, dar nu toate lucrurile se 
schimbă. 

Tailby îşi trecu cu nădejde o mână prin păr, ca şi cum ar 
fi încercat să amestece parul cărunt din faţă cu părul mai 
închis la culoare din spate, pentru a nu mai arâta de parcă ar 
fi avut o tentativă complet eşuată de testare a produselor 
Grecian 2000!. Era şi mai tras la faţă decât de obicei şi 
părea obosit. 


1 Gama de produse cosmetice pentru bârbaţi, menită să stopeze şi chiar să inverseze 
procesul de încărunţire a părului, redându-i acestuia culoarea naturală. (n.tr.) 

— În regula. Aşadar, omul nostru cu pasările s-a înşelat 
asupra orelor? I-a vâzut pe Dickinson şi pe câinele lui mai 
devreme decât credea? 

— Nu-i exclus. Poţi pierde noţiunea timpului când te afli 
sus, pe dealuri. Şi te poţi înşela foarte rău. 

— Va trebui să verificâm teoria asta împreună cu el. Tailby 
răsfoi un dosar cu rapoarte. La naiba! Nu scrie nicâieri dacă 
avea ceas sau dacă ceasul lui era bine reglat. De fapt, una peste 
alta, asta e mai mult o schiţă decât un interogatoriu... Cine s-a 
ocupat de el? Făcu o grimasă. A, da... Sergentul Rennie. 

Repetând involuntar gestul inspectorului-şef, Cooper 
ridică o mână pentru a-şi îndeparta o şuviţa de pe frunte, 
găsind câteva fire de par lipite de piele din cauza sudorii. 

— Nu pot să mă împac cu ideea că toţi oamenii aceia care 
prezintă interes pentru noi s-au aflat pe Razor în acelaşi timp, 
spuse el. Laura, Harry Dickinson, Graham Vernon... Şi o a 
patra persoană — ucigaşul? Ar fi o coincidenţă mult prea mare... 

— Nu putem să-l lăsam pe Dickinson să scape aşa uşor, 
refuzând să ne spună despre ce anume dorea să discute cu 
Graham Vernon, decise Tailby. 

— Putem dovedi cumva că motivele lui sunt relevante 
pentru ancheta? 

Tailby reflectă la întrebarea lui. 

— Faptul că Dickinson şi Vernon s-au aflat pe Râzor la 
momentul acela este foarte relevant. 

— Problema şi mai mare e ce anume făcea Vernon acolo, 
punctă Cooper. 

— Må tem că membrii familiei Vernon mai au de răspuns 
la câteva întrebari. În mod clar, ceva nu se leagă în relatarea 
lor privind şirul evenimentelor ce au precedat dispariţia 
Laurei. Cu toate astea, au fost foarte convingători în timpul 
apariţiei televizate. Graham Vernon dă foarte bine la televizor. 

Gândindu-se la imaginea afişată de Vernon în faţa 
camerelor de televiziune, Ben Cooper nu era deloc impre- 
sionat. Ştia din propria experienţa că vorbele spuse de dragul 
camerelor TV aveau chiar şi mai puţine şanse de a se apropia 
de adevar decât amestecul obişnuit de invenţii şi subterfugii 
cu care avea el de-a face în fiecare zi de lucru. Minciunile 
spuse sub lumina stralucitoare a reflectoarelor şi în faţa 
camerelor de filmat erau tot minciuni până la urmă. 

ÎL urmari pe Tailby jucându-se distrat cu nodul cravatei 
sale asemenea unui bărbat preocupat de aspectul său exterior, 
şi ştia că inspectorul-şef simţea acelaşi lucru. 

— Cu Daniel Vernon cum rămâne? 

— A, în cazul lui există mulţi martori de încredere care 
declară că se afla în Exeter în momentele care ne interesează 
pe noi. S-ar părea că face parte din nu ştiu ce grupare de stân- 
ga, cu preocupări sociale. Nu-mi imaginez de unde i-au venit 
ideile astea! Ghinion încă o data! Aveam o presimţire în pri- 
vinţa tânărului Daniel. Până la urmă, l-am lâsat pe detectivul 
Weenink să treacă pe la Piciorul Muntelui, să-l întrebe despre 
aranjamentele privitoare la transport. A reieşit că tatăl lui s-a 
oferit să-i plătească drumul cu trenul sau chiar să meargă 
până la Devon ca să-l ia atunci când Laura a fost găsită 
moartă — luni. Însă Daniel a preferat să facă autostopul, iar 
asta i-a luat o noapte întreagă şi jumătate din dimineaţa zilei 
următoare. L-am găsit pe şoferul autocamionului pentru 
transportat vite care l-a lăsat la intersecţia 28 pe autostrada 
M1 la primele ore ale dimineţii. 

— Interesant... 

— Oamenii nu mai sunt atât de dornici ca pe vremea mea 
să-i ia în maşina lor pe tinerii neîngrijiţi aflaţi pe marginea 
drumului. 

— Nu asta... 

— Ştiu ce ai vrut să spui, Cooper. Şi sunt de acord cu tine. 
Dar asta poate să mai aştepte puţin. 

Cooper se întreba dacă acesta era semnalul ca el să plece. 
Inspectorul însă pârea a fi dispus să-l asculte, aşa că hotari să 
mai insiste. 

— Care-i treaba cu Lee Sherratt, domnule? 

— Neagă tot. Spune cå nu a avut nici un fel de relaţie cu 
Laura Vernon; că, de fapt, abia dacă o cunoştea. Dar prezer- 
vativul ála folosit i-a cam luat piuitul. Analiza ADN o să-i 
vină de hac. Tot ce avem de făcut este să aşteptam rezultatele. 

— Care så dea de înţeles că băiatul a avut raporturi sexu- 
ale în aer liber? Analizele nu vor dovedi că a facut sex cu 
Laura Vernon... 

— Dar ele vor fi suficiente ca să-l strângem puţin cu uşa. 
În orice caz, avem la îndemână şi o alternativă... Sergentul 
Morgan l-a găsit pe iubitul Laurei. 

— Aha! 

— Un tânăr pe nume Simeon Holmes, în vârstă de 
şaptesprezece ani. Locuieşte în Edendale, pe proprietatea 
Devonshire. O ştii? 

Cooper o ştia foarte bine chiar. Patrulase prin zona aceea 
ca tânăr poliţist, ocupându-se de cursele cu mașini furate sau 
strângând informaţii despre traficanţii de droguri locali, care 
operau din clădirile de beton prefabricat, apărute acolo din 
greşeală prin anii '60. 

Proprietatea Devonshire ocupa suprafaţa cu altitudinea 
cea mai joasă de pe fundul văii, fiind situată acolo unde 
altădată se găseau mlaştini şi terenuri inundabile, până când, 
la un moment dat, acestea fuseseră asanate în grabă, pentru 
construirea ansamblului de locuinţe. În 35 de ani, umezeala 
îşi facuse loc treptat în fundaţiile caselor, umplând pereţii de 
igrasie şi făcând uşile şi ferestrele să putrezească. Multe din- 
tre case deveniseră practic de nelocuit, ciupercile crescând 

prin podele, iar apa scurgându-se prin acoperișuri. Dar 
sărmanii din Edendale aproape că nu aveau unde să plece în 
alta parte. În vale, acela era echivalentul zonelor centrale ale 
marilor oraşe. 

— Cum a ajuns băiatul asta să fie iubitul Laurei Vernon? 
Pare a fi total nepotrivit. 

— Nu cred că e genul de băiat pe care l-ar accepta părinţii 
ei, conchise Tailby. În primul rând, are o motocicletă. Spune 
că a întâlnit-o pe Laura aici, în oraş, într-o zi pe la ora prânzu- 
lui, când amândoi ar fi trebuit să fie la şcoală. De fapt, spune 
că de la ea pornise totul şi că de atunci fata pleca mereu de la 
ore pentru a se întâlni cu el în diverse locuri convenabile. 

— Carevasăzică, o întindea... 

— Aşa se spune, mai nou? Credeam că se spune că i-o 
trăgea, nu că o întindea... 

— Mă refeream la faptul cå lipseşte de la ore, domnule, nu 
la treaba cealaltă... 

— Aaa... Ei bine, după toate aparențele, făceau şi treaba 
cealaltă. Holmes declară că Laura i-ar fi spus că avea şais- 
prezece ani. 

— Aşa spun ei întotdeauna. 

— Dar e greu al naibii, nu? Cu siguranţă, eu nu mi-aş putea 
da seama dacă vreuna dintre fetele astea are cincisprezece sau 
şaisprezece ani. Uneori, arată de parcă n-ar avea mai puţin de 
optsprezece ani, când, de fapt, ele au doar doisprezece. 
Oricum, în acest caz Procuratura n-ar dispune urmărirea pe- 
nală pentru coruperea unei minore. Nu când băiatul are doar 
şaptesprezece ani... 

— În cazul asta, domnule, avem multe piste posibile. 

Tailby oftă. 

— Prea multe chiar. Avem de-a face, în mod evident, cu un 
numâăr prea mare de suspecți. Aş prefera sa reduc numărul la 
unul singur cât ne aflam încă în stadiile incipiente ale 

anchetei. Dar cel puţin nu se mai pune problema unei legături 
cu cazul Edson. 

— Există rapoarte privind existenţa unor motociclete în 
Moorhay, în urma cercetărilor efectuate pe teren? întrebă 
Cooper. 

— Da, avem mai multe rapoarte de acest fel. Acum sunt 
verificate de calculator. Holmes o să vină la secţie în scurt 
timp, pentru a i se lua o declaraţie. Poate că ar fi cazul să îl 
studiem puţin, noi amândoi. Putem să-i lasam pe Harry 
Dickinson şi pe Vernoni pentru mai târziu. Baiatul ăsta pare 
mai mult decât bucuros să ne ajute. Ce zici, Cooper? 

— Mi-ar plăcea, domnule. Vă mulţumesc! 

În acel moment sună telefonul, iar Tailby prelua un apel 
de la recepţie. Facu un semn uşor din cap, în timp ce pe buze 
îi apăru un început de zâmbet. 

— Schimbare de planuri, anunţa el. Inspectorul Hitchens 
poate să se ocupe de Holmes în locul nostru. Dacă faci un 
drum până jos, îl vei găsi pe domnul Daniel Vernon aşteptân- 
du-te acolo. După câte se pare, are să ne spună câte ceva. 


Unul dintre derulatoarele duble ale casetofonului înce- 
puse să scoată un zgomot slab, agasant. Diane Fry se gândi că 
ar fi putut fi proiectat să facă aşa în mod intenţionat, pentru 
a-l stoarce de puteri pe cel interogat. Astăzi însă, erau mai 
mari şansele ca zgomotul acela să-i epuizeze pe cei care con- 
duceau interogatoriul. 

— Ştii, la ora prânzului noi plecăm de la şcoală şi mergem 
la jocurile mecanice. Uneori stăm acolo toată dupa-amiaza. 
Nu ne duce nimeni grija... 

Simeon Holmes avea înca pe el partea de jos a costumului 
negru de piele, special pentru motociclişti, însă îşi dezbracase 
jacheta, nemulţumit de zăpuşeala din camera de interogatoriu. 
Purta un tricou negru, cu o poză a trupei rock Manic Street 
Preachers, tricou care îi lăsa la vedere braţele şi umerii netezi 

şi bine dezvoltați. La baza gâtului, pe ambele părți, avea nişte 
tatuaje mici, albastre. Parul îi era tuns scurt în creştetul capu- 
lui, dar fusese lasat să crească lung la spate. Băiatul avea un 
cercel de aur într-una din urechi şi un semn din naştere, micuţ, 
lângă una din sprâncene. Diane Fry îşi aminti că sergentul 
Morgan îl descrisese pe Holmes ca fiind genul acela de ţarânoi 
musculos care are succes la unele fete. Plus cå mai avea şi o 
motocicletă cu o capacitate cilindrică de 500 cm3. 

— Dar tu eşti elev la Şcoala Comunitară Edendale, spuse 
Hitchens cu o uimire aproape nedisimulată. 

— Exact, amice. 

— Cum poţi lipsi de la şcoală toată după-amiaza? 

— Ştii, noi avem perioade de studiu. Asta înseamnă că 
putem face ce vrem noi şi că nu trebuie så ne ducem la ore. 

— Sâ faceţi ce vreţi? Adică să faceţi orice în afară de 
studiu, presupun. 

Holmes ridică din umeri. 

— "Toată lumea procedează la fel... 

— Înţeleg... 

Hitchens făcu un schimb de priviri cu Fry, care ridică din 
sprânceană. Pentru ea, preocupările unora precum Simeon 
Holmes nu erau nici o surpriză. 

— Y-ai declarat sergentului Morgan că ai cunoscut-o pe 
Laura la una dintre salile de jocuri mecanice de pe Dale Street. 

— Da, la Tommy's Amusements. Jucam unul dintre jocu- 
rile alea de lupta pe calculator, ştii? La Tommy's sunt cele 
mai bune jocuri, şi ajunsesem la un scor mare... Eram mai 
mulţi acolo, poate şase sau şapte. 

— Colegi din clasa a şasea1? 

1 În sistemul educațional din Anglia, Țara Galilor şi Irlanda de Nord, precum şi 
din unele ţâri membre ale Commonwealth, clasa a şasea reprezintă ultimii doi 
ani de învâţământ obligatoriu, în timpul cărora elevii (cu vârste cuprinse între 


16 şi 19 ani) se pregătesc. de regulă. pentru examenele GCSE (General Certifi- 
cate of Secondary Education), nivel avansat. (n.tr.) 

— Unii dintre ei, da. 

— Şi? 

— Pai, unul dintre colegii mei, care era lângă fereastra din 
faţa, a strigat la mine, spunându-mi cå o târfuliţă îşi bagă 
nasul pe la motocicleta mea afară. Aşa că am ieşit şi am 
văzut-o călare pe şa, mişcând ghidonul dintr-o parte în alta. 
Sincer să fiu, era o gagică dată naibii! Dacă în locul ei era un 
tip, l-aş fi pus la pământ numaidecât. Nu-mi place să pună 
alţii mâna pe motocicleta mea! Dar era gagicuţa asta, Laura. 

Fry strâmbă din nas. În încăpere se simţea un miros 
dubios, care în ultimele câteva minute devenise din ce în ce 
mai pregnant. În camera micuță era într-adevar cald şi sufo- 
cant, dar nu era vorba doar de mirosul acru al sudorii stâtute 
a unui bărbat. 

— N-o cunoscuseşi pe Laura înainte? îl întrebă ea. 

— N-o mai văzusem niciodată. 

— Eşti sigur? 

— Mi-aş fi amintit de ea, scumpo, crede-mă. Nu uit nicio- 
dată o bucăţică bună. 

Holmes rânji larg la Diane Fry, care rămase impasibilă, cu 
toate că tare şi-ar mai fi dorit să-l „pună la pamânt“ pe indi- 
vidul ăsta! Nu-i plăcuse niciodată prea tare ca puştii de teapa 
lui Simeon Holmes să i se adreseze cu apelativul „scumpo“. 

— Era o tipă atrăgatoare, nu? îl întrebă Hitchens. 

— Da, într-adevăr... 

Sesizase oare o uşoară tresârire? Fry mai avusese de-a 
face şi înainte cu oameni care pâreau aproape netulburaţi de 
moartea unei persoane foarte apropiate, până când, la un 
moment dat în discuţie, persoana aceea era menţioantă la tim- 
pul trecut. Atunci, realitatea morţii părea să lovească nemilos 
printr-un singur cuvinţel. 

— Şi de ce era ea călare pe motocicleta ta? întreba 
Hitchens. 

— A spus că se uita şi ea puţin. Ştii, multor gagicuţe le plac 
motocicletele. Le gasesc foarte sexy. Abia aşteaptă să-şi des- 
facă picioarele şi să se urce călare pe una. 

— De-asta mergi tu cu motocicleta? 

Holmes rânji din nou. 

— Nu chiar. Dar ajută, să ştii! 

— Tu spui, aşadar, că pe ea o interesa motocicleta, nu per- 
soana ta, nu? 

Holmes se uita la ea, ignorându-i privirea încruntata şi 
pastrându-şi zâmbetul acela larg pe chip. 

— Las-o balta! Ma rog, la început ai fi putut crede asta — 
ea pretindea ca făcea puţin pe interesanta. Dar n-a trebuit 
decât să bag câteva texte, ştii cum e, după care am început 
imediat sa discutâm. A venit la sală, să mă vadă jucând. Da, 
şi mai târziu unul dintre ceilalţi bâieţi de acolo, care o 
cunoştea, mi-a spus ca tipa întrebase de mine cu câteva zile 
înainte. Voia să ştie cine sunt, cum mă cheamă, chestii de 
genul ăsta... Aşa că, evident. îi placea de mine... Chestia cu 
motocicleta a fost doar un şiretlic. Se întoarse apoi spre 
Hitchens, explicând: Ştii, gagicile mai fac chestii de-astea 
câteodată... 

— Da, ştiu, spuse Hitchens. 

Pentru moment, Fry crezu că inspectorul urma să-i facă 
lui Holmes prieteneşte cu ochiul. Iar, dacă ar fi făcut-o, ea ar 
fi trebuit sa părăsească numaidecât încăperea. 

— Şi mai ales gagicuţele ca ea, adaugă Holmes. 

— Cum adică? 

— Păi, era de la şcoala aia de fiţe, ştii tu... High Carrs. 
Copiii de acolo n-ar trebui să colinde prin oraş în timpul 
orelor — nici macar cei din clasa a şasea. Însa ea reuşea să 
se furişeze. Aşa era ea, Laura. De fapt, nu dadea doi bani 
pe şcoală. 

— Cu toate astea, din câte se aude, era o fată isteaţă. 

— Cu siguranţă! Era al dracului de isteaţă! Presupun că, 
pentru ea, examenele GCSE ar fi fost floare la ureche, însă nu 
avea chef să înveţe atâta. Îi plăcea mai degraba muzica. Cred 
că părinţii ei au împins-o până acolo încât să nu-i mai placă 
şcoala. Ştii, se întâmplă. Unii părinţi cer prea mult de la copiii 
lor, iar aceştia aleg direcţia complet opusă. Chiar e păcat! 

— Rebeliune adolescentină, nu? 

— Mda, exact. Ai trecut şi tu prin asta, nu, amice? În fine, 
poate ca Laura ar fi trecut de faza asta, dacă i s-ar fi oferit 
şansa. 

— Da, Simeon. Dar nu se poate spune că tu ai fi încurajat-o 
să se întoarcă la şcoală, nu? 

— Päi, nu... Vezi tu, ne-am înţeles destul de bine, de la bun 
început. A început să vină regulat la sala de jocuri. Sincer să 
fiu, chestia asta m-a cam surprins — fata era puţin cam rafi- 
nată pentru mine, dacă mă înţelegi... Nu era genul meu... Dar 
era al dracului de focoasa... Da, al dracului de focoasă! Iar eu 
n-am spus nu. Nu se face, este? 

Mirosul acela ciudat venea, fără îndoială, dinspre 
Holmes. Fry nu puse la socoteală aburul dulce de alcool şi 
mirosul înţepător de fum de ţigară. Nici unul dintre drogurile 
întâlnite de ea până atunci nu mirosea chiar aşa. Poate că de 
vină era costumul de motociclist. Poate era vorba despre 
vreun ulei folosit pentru a înmuia pielea costumului, ulei care 
acum începuse să se evapore din cauza căldurii şi a umezelii 
din camera de interogatoriu. Dar un astfel de miros nu putea 
proveni decât de la ceva precum grăsimea râncedă de porc. 

— Laura n-a avut probleme la şcoală pentru că a încâlcat 
regulile? întreba ea. 

— Habar n-am. Nu mi-a spus niciodată. Oricum nu-i păsa 
nici cât negru sub unghie. 

— Dar poate că părinţilor ei le-o fi pasat! 

Holmes ridică din umeri. 

— Nu vorbea prea mult despre ei. 

~ În esenţă, tu ai spune câ Laura a fost cea care a început 
relaţia, nu? întreba Hitchens. 

— Poftim? A, da... Ea a început-o, într-adevăr. Cum 
spuneam, era al dracului de focoasa. 

— Mai avusese şi alţi iubiţi? 

— Bineînţeles. Nu era nici pe departe vreo fecioara 
neprihânită! Nici să nu vă imaginaţi aşa ceva! 

Fry se apleca spre el pentru a-i adresa urmâtoarea între- 
bare: 

— Când ai început să faci sex cu ea, Simeon? 

Holmes îşi mută privirea de la Hitchens la Fry, iar îngri- 
jorarea ascunsa pâna acum în spatele zâmbetului aceluia larg 
ieşi la suprafaţă. 

— Stai puţin, aici e vorba despre cel care a ucis-o, nu? Asta 
vă interesează pe voi... Adica, n-o să mă luaţi tare cu chestia 
aia cu vârsta, da? 

— Ce vrei så spui, Simeon? 

— Pai, ea mi-a spus câ are şaişpe ani, mă înţelegi, dar... 

— Tu ţi-ai dat seama că e mai mică, nu? 

Holmes îl privi pe Hitchens rugâtor. 

— Nu asta vå interesează, nu? Nu asta contează acum... 
Acum ea e moartă. 

— Aşa zic şi eu, îl linişti Hitchens. 

— În regula. Pai, nu voiam så credeți câ inventez scuze. 
Dar, sincer să fiu, ea o cerea... Şi înca cum! Abia aştepta 
sâ-mi dea pantalonii jos. Pe bune! 

— Serios? 

— Aşa este! Voia så o facem tot timpul. Mergeam în parc 
sau ne urcam pe motocicletă şi plecam undeva, la ţara. Sus, 
pe dealuri. Aşa îi plăcea ei. 

— Aşadar, fâceaţi sex des? 

— Tot timpul — ma rog, de fiecare data când ne întâlneam, 
daca aveam timp suficient. Şi, uneori, chiar şi atunci când nu 
aveam timp suficient, dacă înţelegeţi ce vreau să zic. Da... 

Fry se gândi că, în cazul în care Holmes rânjea din nou, 
ea avea să-i pună câtuşele şi sâ-i citească drepturile, sub 
acuzaţia de comportament indecent. 

— Era virgină înainte să te cunoască? îl întreba ea. 

— În nici un caz! 

— Eşti sigur? 

— Ei bine, în primul rând îţi dai seama când cineva o face 
pentru prima oară, mă înţelegi... După felul în care reacţio- 
nează şi alte chestii de-astea... Băiatul ezită, privind într-o 
parte, câtre Fry. În orice caz, ea ştia despre ce era vorba, mai 
mult ca sigur. Şi, oricum. tipul ăla pe care ea îl întrebase 
despre mine... deja o avusese şi el. El mi-a povestit despre 
ea... Bânuia că mai fuseseră şi alţii... 

— Carevasăzică, a avut o mulţime de iubiţi... 

— Da. Era înnebunita după bărbaţi. 

— Atunci, se poate să fi avut şi alţi prieteni în timp ce te 
vedeai tu cu ea? 

— Chiar n-am idee. Presupun că o fi avut... Dacă a avut, 
mie oricum nu mi-a spus. 

— N-ar fi ceva neobişnuit pentru genul de fată pe care 
ni-l descrii tu. Ar fi putut chiar să o facă intenţionat, pentru a 
te face gelos. 

— Nu sunt gelos din fire, spuse Holmes. Apoi, zâmbetul 
de pe faţă i se şterse treptat, şi tânărul o privi din nou pe Fry. 
A, înţeleg unde baţi... Te-ai gândit cà am devenit gelos pe 
vreun alt individ şi i-am dat ei în cap, nu? Ei bine, poţi uita 
varianta asta! Laura era o fată de treaba, te distrai cu ea. Dar 
lucrurile astea nu durează, mă înţelegi... Cu toţii ne vedem de 
vieţile noastre... Până la urmă, ori ea, ori eu am fi gasit pe 
altcineva şi totul s-ar fi terminat. Câteva săptămâni bune 

petrecute împreună, şi asta ar fi fost tot! Nu era o problema. 
Oricum, în vacanțe n-apucam să o văd prea des — nu putea 
scăpa de sub supravegherea pârinţilor, mă înţelegi... 

— Avem un martor care a văzut-o pe Laura vorbind cu un 
tânăr pe cărarea din spatele casei de la Piciorul Muntelui, 
sâmbăta seara, cu puţin înainte ca ea să fie ucisă, îi explică 
Hitchens. 

— Nu eram eu, amice. Deja i-am spus tipului celuilalt 
unde mă aflam la momentul acela. Eram la Matlock Bath, 
împreună cu vreo alţi cincizeci de motociclişti. 

— Da, aşa ai spus. 

Poliţiştii se ocupau deja de verificarea numelor şi a 
locurilor pe care Holmes i le oferise sergentului Morgan. În 
funcţie de ceea ce aflau, băiatul ar fi putut fi trimis acasă pen- 
tru moment. 

Fry îşi dorea sa iasa cât mai repede din camera de 
interogatoriu, ca să respire puţin aer curat, dat fiind că miro- 
sul acela devenise insuportabil. Femeia îl observa pe 
Hitchens scoțând o batistă, ca pentru a-şi şterge nasul, numai 
că o ţinu ceva mai mult timp în dreptul nasului. 

— Dincolo de asta, relua Holmes, n-am fost niciodată în 
apropierea casei ei. A spus cineva cå m-ar fi văzut pe mine? 

— Nu în mod special, admise Hitchens. 

— Päi, vezi?! 

Holmes începuse să se relaxeze. Însa Fry nu suporta ideea 
de a-l vedea relaxându-se. Ar fi putut afişa din nou rânjetul 
acela. 

— Când fâceai sex cu Laura, întreba ea, îţi plăcea să o 
muşti? 

El o privi cu dezgust. 

— Las-o balta! 

— Refuzi så răspunzi? 

— Nu e treaba voastră! 

— Ai fi dispus să ne laşi să-ţi luam amprenta dentară? 
interveni Hitchens. 

— La ce dracu’ vă trebuie? 

— Pentru a ne ajuta să te eliminâm din cercetările noastre, 
Simeon. Daca nu i-ai facut nici un râu Laurei, atunci chiar n- 
ai motive sa-ţi faci griji. 

Simeon Holmes nu era chiar atât de tâmpit pe cât lasa sa 
se vada. Fry observa câ baiatul începea så se prindă. O între- 
bare referitoare la tehnicile lui sexuale, cererea de a-i preleva 
amprenta dentară... Nu fuseseră tocmai subtili cu întrebarile 
lor. Din cauza temperamentului lui flegmatic, Holmes putea 
fi subestimat foarte uşor. Însa acum avea o alternativa. Îşi 
dadea seama că mulajul dentar ar fi putut sa-i dovedeasca 
vinovăția în caz că era vinovat. Dar, daca era nevinovat, 
amprenta aceea ar fi putut să-l achite de orice suspiciune şi 
sa-i ia poliţia de pe cap. Fry şi Hitchens aşteptara amândoi 
rabdatori, să vadă în ce direcţie avea s-o apuce. 

— Bine, accepta el. Nici o problema! 

Pe faţa lui Hitchens se citi deodata dezamagirea. Însa 
înainte ca el să apuce să mai spună ceva, se auzi un ciocânit, 
iar sergentul Rennie baga capul pe uşă. Bărbatul fu surprins 
de mirosul din încăpere, iar chipul i se schimonosi de dez- 
gust. Hitchens anunţă o pauză în interogatoriu, opri caseto- 
fonul şi ieşi pe coridor så discute cu Rennie. 

Ramasa singură cu Simeon Holmes, Fry avu ocazia să-l 
studieze încă o data. Tânărul o privi direct în ochi. Însă în 
ultimele câteva minute ceva din afectarea de mai devreme 
păruse să-l părăsească, ultimele urme ale unui rol bine jucat 
disipându-se de îndata ce Hitchens ieşi din camera. Fry nu-şi 
putea da seama exact despre ce era vorba. Nu credea câ 
tânărul minţise în timpul interviului. Şi totuşi... Câţi ani avea 
Holmes? Şaptesprezece? 

— Simeon, tu trebuie să fii acum în clasa a şasea la Şcoala 
Comunitară, zise ea. 

Holmes ridică sprâncenele, făra sa spună nimic, dar 
privind cu subînţeles la reportofoanele aflate acum în repaus. 

— Întrebam şi eu, explică ea. 

Băiatul rânji uşor, cu rânjetul acela enervant şi care-i 
trăda îngâmfarea. Dar tot nimic. 

— Numai câ mā gândeam, continuă Fry, câ fără îndoială ai 
ceva mai multă minte decât cei mai mulţi dintre colegii tâi. 

— Chiar aşa şi este! 

— Şi pun pariu câ te descurci destul de bine la şcoală 
dacăâ-ţi pui mintea. Care sunt materiile la care eşti cel mai 
bun? Lasâ-mă så ghicesc... Ingineria mecanică? Sau poate 
mentenanţa auto? 

Holmes pufni. 

— De fapt, chimia şi biologia. Îmi dau examenele de nivel 
avansat la anul. 

Intrigata, Fry îşi dadu seama că avea în faţa ochilor un alt 
Simeon Holmes, unu! care avea până şi un timbru al vocii 
diferit. 

— Cu siguranţă, materiile astea nu te ajută prea mult atunci 
când demontezi o motocicletă, nu? întreba ea. 

Aspectul acela studiat începu să revină pe chipul bâiatu- 
lui. Fry aproape câ văzu transformarea în trâsâturile lui, atunci 
când el îşi relua rolul, pufnind a lehamite. 

— Poate te gândeşti så mergi mai departe, la facultate, mai 
adaugă ea, după care ramase tâcută, jubilând în sinea ei în 
momentul în care zâri o umbră de roşeaţă cuprinzând gâtul şi 
obrajii lui Simeon. Reuşise sa descopere ceva care îl facea să 
se jeneze. Un lucru despre care el n-ar fi dorit să discute cu 
amicii lui motociclişti. 

— Daca ai calificative bune la chimie şi la biologie, ai 
putea studia... ce? Medicina? 

Gura lui se deschise, mişcându-se forţat. Adânc în ochii 
lui se citea o oarecare durere şi o urmă de amărăciune, ca şi 
cum Fry îi aplicase o lovitură zdravână, undeva aproape de 
cea mai vulnerabila parte a corpului. Femeia se grăbi să pro- 
fite pâna la capat de avantajul câştigat. 

— Am dreptate? Ai vrea să devii doctor într-o bună zi, 
Simeon? 

Dar vraja se rupse atunci când inspectorul Hitchens 
deschise uşa, exact la timp pentru a auzi ultimele doua 
propoziţii. Figura lui se contorsionă la gândul câ ar putea så 
meargă într-o zi la policlinica locala şi sa afle ca acest tânăr 
era noul lui medic. Apoi îi facu un semn uşor cu capul lui 
Diane, invitând-o sa iasă din încâpere, lasându-l astfel pe 
Simeon Holmes så înceapă sa rânjeasca din nou, învâluit în 
mirosul lui specific. 

— Pe asta putem să-l lasâm din nou în grija lui Morgan, îi 
spuse Hitchens. I-au gasit pe excursioniştii noştri. Plecam 
câtre West Yorkshire, Diane. 


Ben Cooper nu-l mai văzuse pe Daniel Vernon până atunci. 
La prima vedere, nu era deloc impresionat, însă învaţase 
de-a lungul timpului sa nu-i judece prea în pripă pe cei mai 
tineri decât el. Era o greşeală sa desconsideri pe cineva doar 
pentru câ nu se îmbrăca la fel ca tine sau pentru că nu se purta 
exact la fel. Daniel Vernon era student. Asta însemna proba- 
bil ca mergea la petreceri rave care ţineau câte o noapte 
întreagă şi cå lua canabis şi Ecstasy. Poate cà ducea în fiecare 
noapte câte o alta fata acasă şi că lenevea toata ziua în pat. 
Probabil câ nu avea nimic împotriva furtului de indicatoare 
auto de la marginea drumului ori a şterpelirii de pahare de 
bere sau scrumiere de prin cârciumi. Dar peste câţiva ani avea 
să fie un membru respectabil şi înstărit al comunităţii şi urma så 
solicite o mai bună protecţie din partea poliţiei. 

Daniel arăta de parcă bâuse prea multa bere ieftina la Liga 
Studenţilor. Era îmbrăcat cu un tricou alb murdar, care avea 
inscripţionat pe piept numele unei universităţi americane. 
Tricoul mirosea a transpiraţie. 

Cooper îl conduse pe Daniel într-o cameră de interogato- 
riu, unde îi aştepta Tailby. Nici nu avură nevoie så pună vreo 
întrebare înainte ca Daniel så înceapă så vorbească. Era 
nerâbdâtor să îşi ia o piatra de pe suflet, şi foarte curând 
deveni mai mult decât evident despre ce era vorba. 

— Mi se pare surprinzător, mărturisi Tailby câteva minute 
mai târziu, că ai fost foarte nerâbdator să vii aici şi sa-mi spui 
asemenea lucruri despre părinţii täi. 

— E adevărat, spuse Daniel. Puțin mă interesa ce fac ei 
între ei sau cu prietenii lor dubioşi. Însa nu şi-au dat seama 
cum o afectau toate astea pe Laura. Ea pretindea că n-o de- 
ranjează nimic din ceea ce se petrecea. Voia så experimenteze 
lucruri noi pe pielea ei. A prins gustul sexului când avea vreo 
treisprezece ani. Mie îmi spunea tot, deşi nu-mi asculta nicio- 
dată sfaturile. Mama n-a bănuit niciodata nimic — nici mâcar 
acum. Tata... Tânărul ridică din umeri. Cine ştie? 

— Dar tu ai încercat sa-i bagi minţile în cap, nu, Daniel? 

— Am încercat. Dar a fost o pierdere de timp... 

— Am găsit scrisorile tale, să ştii. 

— Da, ştiu. Aţi luat-o pe cea pe care i-am scris-o după ce 
mi-a povestit despre Simeon Holmes. 

— Da, Holmes... îşi aminti Tailby. ÎI cunoşti? 

— Nu. Dar felul în care Laura vorbea despre el m-a facut 
să-i scriu ceea ce i-am scris acolo. De data asta, pârea ceva 
serios. Pentru ea nu mai era o simplă joaca. Marea mea neli- 
niște era că ea îi va permite unuia ca el să o lase însărcinată. 
Voiam să må asigur cà lua în continuare pastilele prescrise de 
medic. Ea mi-a spus că le lua... 

Daniel îl privi pe Tailby întrebator. 

— Nu era însarcinată, îl asigură inspectorul-şef, cu toate că 
se abţinu să îi explice de unde ştiau acest lucru. Sau, mai 
degrabă, cum aflase medicul legist acest lucru. Prea multe 
informaţii dauneaza de cele mai multe ori. Dar cum de te-ai 
hotărât sā ne spui toate astea acum, Daniel? mai întreba Tailby. 

— Nu må îndoiesc cå tatal meu v-a spus tot felul de lucruri 
despre Lee Sherratt şi despre Laura. Nu trebuie sa le credeţi! 
Laura nu era interesată de Sherratt şi nici el de ea. 

— Dar mama ta... 

— Mamei i se aprinsesera câlcâiele dupa el. Îi plac barbaţii 
tineri. Iar el era foarte dornic. Desigur, tata ştia asta. Ştia ce 
se petrecea. El ştie întotdeauna... 

— Vrei să spui că mama ta chiar avea o aventură cu 
grădinarul? 

— Daca puneţi problema aşa, povestea pare desprinsa 
dintr-un roman de D.H. Lawrence, nu? 

— Serios? 

— Dar Lee Sherratt e doar un bâiat din sat care a profitat 
de ocazie pentru a-şi face de cap cu o femeie mai în vârsta. 
Nu este chiar un Mellorsl. 

Tailby nu înţelegea prea bine despre ce vorbea tânărul. 

— Tatăl tāu crede că probabil Sherratt a ucis-o pe sora ta. 

— Dacă a facut-o, spuse Daniel, dacă într-adevăr a ucis-o, 
a fost numai vina tatălui meu. 

— Cum ai ajuns la concluzia asta? 

— El a lasat lucrurile sa-şi urmeze cursul, explică Daniel. 
Pâna când s-a ajuns prea departe. I-a facut plăcere. 

- Poftim? 

— O, da! 

Daniel se trase de tricou, deoarece acesta se lipea de el în 
părțile laterale, acolo unde transpiraţia începea să se usuce. 


1 Personaj principal în romanul Amantul doamnei Chatterley de D.H. 
Lawrence (n.red.) 

Se foia încontinuu, iar blugii sâi se frecau cu zgomot de 
pielea scaunului. Se uita de la Tailby la Cooper, iar expresia i 
se schimba în permanenţă. Când începu să vorbească din nou, 
vocea lui nu mai era aceeaşi. Era înceată, mai puţin agresivă — 
era, într-un fel, vocea unui adolescent care vorbea despre o 
durere interioară pe care n-o mai putea tâinui. 

— Într-o buna zi, povesti tânărul, l-am găsit pe tatăl meu 
în camera lui. Voiam să vorbesc cu el despre ceva ce îmi tre- 
buia la facultate, chiar înainte så plec. Am bătut la uşă, dar 
probabil nu m-a auzit. S-a dovedit că avea alte preocupări la 
momentul acela. 

Daniel îi aruncă inspectorului-şef un zâmbet slab, ironic. 
Tailby nu reacţiona în nici un fel. Cu excepţia unei sprâncene 
uşor ridicate — indicând o oarecare doză de interes — chipul lui 
era lipsit de orice expresie. Asta îl impulsiona pe Daniel mai 
mult decât ar fi făcut-o o întrebare directa. 

— Era în picioare la fereastra. Avea un binoclu în mână şi 
privea ceva în grădina. La început am crezut că se uita la 
păsări. Am fost surprins, nu îl ştiam pasionat de așa ceva. 
Tata n-a fost niciodată un om cu hobby-uri — cu excepţia gol- 
fului; şi până şi golful era un instrument de afaceri. 

— Continua! 

— Tocmai voiam så-l întreb ce specie văzuse. Uneori mai 
vin ciocănitori la noi în grâdină. Atunci m-a auzit intrând, şi, 
când s-a întors spre mine, l-am văzut. Adică... i-am văzut 
fața. Era luat pe nepregătite şi furios pentru câ fusese între- 
rupt. Dar, mai mult decât orice, părea vinovat. M-a întrebat ce 
doream. L-am întrebat, la rândul meu, la ce se uita; dar n-a 
vrut să-mi spună. A început să zbiere câ testa binoclul acela 
înainte de a-l împrumuta unui prieten. Însă cum stăteam eu 
acolo, privind pe fereastră, am zărit-o pe mama... 

Tânărul tācu preţ de câteva clipe bune, astfel că Tailby 
crezu că îşi terminase relatarea. Inspectorul-şef începu så se 

încrunte, iritat de povestea asta aparent fara sens. Însa Daniel 
mai avea ceva de adaugat. 

— Era cu Lee Sherratt. În foişorul din gradina. El era gol 
de la brâu în sus, aşa cum stătea mai tot timpul, şi zâmbea 
larg. Mama fusese îmbrăcată cu o cămaşa roşie de mătase, 
legata în faţă, într-un fel de nod slab. Când am văzut-o eu, 
tocmai se îmbraca la loc. Era prima oara când vedeam sânii 
mamei mele. 

În camera de interogatoriu se aşternu tăcerea. Undeva, 
prin secţie, cineva începu să fluiere. Un telefon sună de vreo 
şase ori înainte să râspunda cineva. Tailby nu îndrăzni să se 
mişte în scaunul lui, de teama så nu întrerupă momentul 
confesiunii. 

— Însa nu acesta a fost cel mai râu lucru, continua Daniel. 
Priveliştea cea mai înfiorâtoare dintre toate a fost cea a tatălui 
meu. Când am intrat în cameră, iar el s-a întors cu spatele la 
fereastră, am observat imediat două lucruri. Primul era bi- 
noclul pe care îl avea agaţat de gât. Al doilea era erecţia lui. 

Tânarul privea fix biroul, ca şi cum l-ar fi interesat pi- 
xurile şi grămada împraştiată de agrafe pentru documente. 
Tailby îşi aminti de biroul lui Vernon din camera de lucru. 
Acolo văzuse o poză înrâmată, rezemată de o lampă de birou — 
fotografia unui cuplu proaspăt căsătorit, care, după tunsoarea 
mirelui şi reverele costumului său, fusese făcută prin anii "70. 
Graham Vernon era uşor de recunoscut după zâmbetul lui de 
agent de vânzări şi dupa sinceritatea felului în care privea 
spre cameră. Însă, lasând la o parte schimbarile pe care le 
suferise moda între timp, în tinereţea lui, Graham Vernon 
semânase foarte mult cu tânarul pe care poliţiştii îl aveau 
acum în faţă. 

— I se umflase sub materialul pantalonilor ca o excres- 
cenţă monstruoasă, continuă Daniel. Era ceva ireal. La în- 
ceput nu mi-am dat seama ce era, må înţelegeţi. Credeam ca 

avea ceva în buzunar. Însă el nu ţine nimic prin buzunare, 
pentru că asta îi strică linia costumului. Apoi am înţeles. De 
fapt, îl excita să o privească pe mama facând sex cu grà- 
dinarul. Ăsta este tatâl meu, domnule inspector-şef! Tânărul 
continuă cu o voce spartă: Asta-i ticâlosul căruia eu îi spun tată! 

Tailby dadu uşor din cap. Petrecuse prea mult timp în ser- 
viciul poliţiei pentru a mai fi şocat de experienţele sexuale ale 
altora. Acum, ele nu erau decât nişte fapte demne de consem- 
nat, informaţii care trebuiau îndosariate ca posibile motive şi 
cărora urma să li se stabileasca gradul de relevanţă în raport cu 
alte detalii din totalul informaţiilor care se vehiculau prin ca- 
mera de anchetă. Amânuntele legate de viaţa şi de trecutul 
Laurei Vernon erau puse treptat cap la cap, ca piesele unui puz- 
zle prost conceput. Orice amânunt care arunca puţină lumină 
asupra circumstanțelor era important. Dar câtă încredere puteai 
să ai în vorbele unui tânăr mânios şi înverşunat care îşi ura tatăl 
şi câruia tocmai îi fusese ucisă sora? 


18 


Banda albastră cu însemnele poliției încă mai flutura 
agâţata de copaci. Un poliţist stătea în continuare de pază 
undeva mai sus, pe poteca. Însa agenţii de la Politia Judiciara 
şi specialiştii de la Criminalistică plecaseră. Acum aveau alte 
probleme de rezolvat — trebuiau să investigheze scena unei 
presupuse incendieri din Matlock, un caz serios de agresiune 
în Glossop şi o serie de furturi grave, legate între ele, 
în Edendale. 

— E prea cald. Îmi afecteaza creierul. Nu pot gândi cum 
trebuie aici... 

Ben Cooper se afla din nou pe versantul ce se cocea sub 
razele soarelui, analizând împreună cu inspectorul-şef Tailby 
scena crimei. 

— Deci care a fost arma? întreba Tailby. O creangă de 
copac, o bucată de lemn? Dar nu există urme de lemn cojit la 
rănile principale, iar doamna Van Doon spune că ar trebui så 
existe. În afara de asta, leziunile au fost provocate de un 
obiect contondent şi neted, fără asperităţi. Aşadar... o piatra? 
Posibil. Dar nu e nici urmă de ea. N-ai lua cu tine un aseme- 
nea lucru, nu, Cooper? 

Cooper nu era prea surprins de faptul că inspectorul-şef îi 
cerea părerea. Mai lucrase în subordinea lui şi înainte şi 
remarcase contrastul dintre uşurinţa cu care Tailby le vorbea 
poliţiştilor — chiar şi unui umil detectiv — şi stilul acela plin 
de emfază, îngrozitor şi foarte formal, care părea så pună 

stapânire pe el atunci când avea de-a face cu publicul larg. 
Jargonul polițienesc standard îi curgea de pe buze pe negân- 
dite în momentele în care trebuia să i se adreseze cuiva care 
nu era nici suspect, nici coleg, detectiv. În vocabularul lui 
Tailby nu era loc pentru structurile conversaţionale fireşti cu 
oameni obişnuiţi, care nu se faceau vinovaţi de nimic. Se 
purta ca şi cum aceşti oameni trebuiau ţinuţi la distanţă, în 
spatele unor bariere de formalităţi inutile. 

În ciuda vastei experienţe în domeniul investigaţiilor 
criminalistice, cariera lui Tailby avea foarte mult de suferit 
din cauza faptului că inspectorului-şef îi lipseau aptitudinile 
de relaţii cu publicul. Cu timpul, el avea sa fie probabil repar- 
tizat pe un post administrativ, care urma să-i permită så com- 
pileze rapoarte şi să compună notițe interne într-un stil oricât 
de pompos ar fi dorit. Cooper se gândi cå asta ar fi fost o mare 
pierdere. Dar, până la urmă, toată lumea avea defecte imposi- 
bil de depăşit — doar ca uneori ele nu erau atât de evidente. 

— Domnule, dacă era o piatră şi dacă omul acela ar fi avut 
suficient sânge-rece, n-ar fi trebuit decât sa o arunce în apă. 

Strabătură câţiva metri pentru a arunca o privire jos, în 
viroaga de unde pleca poteca Eden Valley. Albia puţin adâncă 
a pârâului era plină de pietre de mărimea pumnului. Erau sute 
de astfel de pietre, mii chiar... Şi toate erau spălate constant, 
chiar sub ochii lor, de apa rece, care curgea rapid la vale. 

— Hai să vedem daca Vernonii sunt acasă, spuse Tailby 
istovit. 


« Graham Vernon părea îmbujorat, iar chipul îi era buhâit — 
iar asta înainte să înceapă să se enerveze. Aruncând o privire 
la vitrina cu bâuturi, Cooper bănui ca bărbatul apelase prea 
des la alcool ca så poată face faţă situaţiei. 

— Nu înţeleg de ce daţi crezare acestei imagini sumbre a 
fiicei mele, domnule inspector-şef. Nu se poate sà luaţi cu 

adevărat în consideraţie ceea ce vă spune bâiatul acela, 
Lee Sherratt... 

Aşa cum era de aşteptat, Tailby găsise de cuviinţă să 
răspundă la indignarea lui Vernon retrăgându-se în indife- 
renţă. Erau ca doi motani bine îngrijiţi care lăsau treptat la o 
parte şi ultima urmă de civilizaţie, zbârlindu-şi blana şi 
înfoindu-se pentru a părea mai mari decât erau în realitate. 

— Domnule Vernon, atât domnul Sherratt, cât şi domnul 
Holmes ne-au dat declaraţii. Şi, fireşte, în ancheta noastră, 
noi luăm în consideraţie concluziile care decurg din aceste 
declarații. 

— Şi cine dracu” e domnul Holmes ästa? 

— Simeon Holmes era iubitul Laurei. 

Vernon începu să spumnege. 

— Cine? 

— Va surprinde faptul că Laura avea un iubit? 

— Daca må surprinde? Vorbeşti prostii, omule! Laura nu 
avea timp de iubiţi! Toata săptămâna își petrecea timpul 
studiind. Muncea din greu. În weekenduri avea lecţiile de 
muzică. Exersa la pian ore întregi. Duminica mergea la 
călărie — îi ţinem calul la grajdurile de pe Buxton Road. 
Mergea mereu să se ocupe de calul ei ori, dacă nu, o duceam 
undeva la un concurs de călărie. lar când nu făcea nici una, 
nici alta, se afla oricum la grajduri. Era asemenea multor fete 
de cincisprezece ani, domnule inspector-şef — o interesau mai 
mult caii decât băieţii. Slava Domnului! La cincisprezece ani 
e cam devreme pentru ca o fată så aiba iubiţi. 

— Şi totuşi... 

— Şi cine e Holmes asta până la urmă? Presupun cå un 
bâiat pe care l-a cunoscut la şcoala. Eu aş fi preferat s-o tri- 
mit undeva la o şcoală de fete, dar asta ar fi însemnat ca ea 
să ajungă la un internat. lar soţia mea şi-a dorit ca Laura să 
locuiască acasă. Din câte se pare, a fost o greşeala! 

Tailby ignoră faptul ca lui Vernon i se lăsara în jos 
colţurile gurii şi insistă, în aşa fel încât barbatul să nu aibă 
răgaz să alunece pe panta tristeţii sau a autocompătimirii. 

— Dacă este sa-i dam crezare domnului Holmes, Laura ura 
şcoala. Ea obişnuia să chiuleascâ de la cursuri ca să îl întâl- 
neasca în Edendale. Sau chiar ca să întâlnească alţi tineri, 
dupa câte se pare. Ştiaţi lucrurile astea, domnule Vernon? 

— Nu, nu ştiam. 

— Poate soţia ştie mai multe despre această latură a vieţii 
fiicei dumneavoastră, domnule. 

— Aş prefera så nu-i puneţi soţiei mele asemenea întrebări, 
se opuse Vernon. Abia începe să se împace cu ideea, domnule 
inspector-şef. V-aş ruga să n-o împingeţi iar în starea în care 
a fost pânâ acum! 

— Doamna Vernon a parut să reacționeze foarte bine în 
faţa camerelor de televiziune în dimineaţa aceasta. Mi se pare 
că totul a mers de minune, domnule. 

— Se agaţă de un fir de par. 

Ben Cooper stătea mai în spate, studiindu-l pe Vernon cu 
atenţie. Bărbatul avea un maxilar pătrat, puternic, şi o figură ca 
a unui boxer neantrenat. Aceasta se potrivea cu caracterul 
lui agresiv, însă, în același timp, părea cumva nelalocul ei în 
atmosfera biroului — o încăpere spațioasă cu tavan înalt, cu piese 
de mobilier masiv şi cu un birou mare de stejar. Un covor 
turcesc era aruncat peste o pernuţă din fibre de ovăz, aşezată 
cochet în faţa unui şemineu din cărămidă, cu arcadă, şi a unui 
suport pentru lemne, din fier forjat, pus în interiorul şemineului. 

— Eu nu ştiu nimic despre nici un iubit. Unde locuieşte 
acest Holmes? Este cumva vreun prieten de-ai lui Lee 
Sherratt? Aţi luat în calcul varianta asta? 

— Nu prea cred ca e posibil, domnule Vernon. 

— Păi, eu zic că aţi face bine să aflaţi cu siguranţa. Nu-i 
aşa, domnule inspector-şef? 

— Sigur, Lee Sherratt ne spune o poveste similara cu aceea 
a domnului Holmes, explică Tailby imperturbabil. Numai că 
el insistă că n-a avut nici un fel de relaţie cu Laura. 

— Minciuni peste minciuni! Aveţi ceva de muncă la trierea 
lor, nu? Mai bine v-aţi ocupa să dovediţi care din ei a ucis-o 
pe Laura, în loc să-mi puneţi întrebarile astea ridicole! V-am 
spus doar ce fel de fata era Laura. Era fiica mea. Nu credeţi 
că aş fi ştiut şi eu despre toate astea? 

— Dumneavoastră s-ar putea să ştiţi, rosti Tailby ca pentru 
sine. Dar mă întreb daca mie mi-aţi spune. 

— Cum adică? 

— Adică nu am cum să nu pun la îndoială ceea ce îmi 
povestiţi dumneavoastră, în lumina lucrurilor pe care mi le po- 
vestește însuşi fiul dumneavoastră. Lucruri care ne dau de 
înţeles ca ne-aţi minţit, domnule Vernon. 

În birou se aşternu liniştea. Undeva departe, în casă, porni 
un aspirator. Un telefon sună de trei ori, apoi se opri. Tailby 
aştepta până ce Graham Vernon se prâbuşi, dând impresia câ 
suferea, ca şi cum un ulcer mai vechi i-ar fi ars stomacul. 

— Daniel... Ce v-a spus? 

Tailby zâmbi cu amărăciune şi îi ceru lui Ben Cooper så 
citească notițele interogatoriului lui Daniel. Cooper le citi cu 
o voce cât putea el de plată, încercând să nu adauge nici o 
inflexiune anume acolo unde tânărul fusese supărat sau de-a 
dreptul furios. Vernon îl ascultă în tăcere pâna când termină. 
La final, bărbatul rămase cu capul plecat şi nu-i mai putu 
privi în ochi. Atunci când Tailby începu să vorbească, părea 
că aproape îl compaâtimea pe omul acela. 

— Şi acum, domnule Vernon... O luăm de la început? Ce 
aveţi sa-mi spuneţi despre Lee Sherratt? 


În camera de instructaj, starea de spirit era destul de 
proastă. Cu toate cà urmaseră toate pistele existente, mulţi 

dintre polițiști simțeau că nu ajungeau la nici un rezultat. În 
aer începea să plutească sentimentul ca ancheta ar putea 
sucomba. Cooper înţelesese acest lucru şi ştia cå şi Tailby îl în- 
țelegea. Era treaba inspectorului-şef, în calitate de superior 
însărcinat cu investigația, să susțină moralul echipei. 

— Bun, spuse Tailby. I-am descoperit şi interogat atât pe 
Lee Sherratt, cât şi pe iubitul fetei, Simeon Holmes. Însa, 
pentru a-l elimina pe vreunul din ei — sau pe amândoi — din 
ancheta noastră, încă mai avem nevoie de dovezi, iar eu n-am 
primit astfel de dovezi. Până acum, laboratorul nu ne-a oferit 
prea multe detalii. Eu mi-am pus speranţele în muşcâtura 
aceea, însă mai avem de aşteptat până primim rezultatele de 
la odontologul din Sheffield. Ni s-a spus cå mâine vom primi 
un raport preliminar asupra urmelor de dinţi. Însa va dura 
ceva mai mult până vor fi făcute comparaţiile cu amprentele 
dentare prelevate de la Sherratt şi de la Holmes. 

Ben Cooper privi de jur împrejur prin camera de anchetă, 
însă nu îi zări nici pe Diane Fry, nici pe inspectorul Hitchens. 
Conchise câ grupul acela de excursionişti fusese localizat, iar 
cei doi se aflau deja undeva spre nord, urmărind o pista pe 
care el însuşi o raportase în urma unei vizite în Moorhay. 

— Afirmația lui Holmes, cum că Laura ar fi avut o expe- 
rienţă sexuală vastă, este susținută de rezultatele analizei 
postmortem, spuse Tailby. Şi, de asemenea, de declaraţia 
fratelui Laurei. Așadar, dacă Holmes spune adevărul în ceea 
ce priveşte înclinațiile sexuale ale victimei, am putea oare să-i 
dăm crezare lui Lee Sherratt, care afirma că n-a avut de-a face 
cu ea? Aşa cum spunea şi Holmes la interogatoriu, „nu se 
face să spui nu, este?“ 

Tailby râsfoi hârtiile pe care le avea în faţa. În seara asta, 
numărul poliţiştilor din încăpere scăzuse. Ai fi zis cå ancheta 
începe deja să piarda din anvergură. Cele mai multe dintre 
acţiunile preliminare fuseseră finalizate. Multe dintre persoanele 

indirect implicate fusesera scoase din calcul — găsite, intero- 
gate şi eliminate din ancheta. 

Acum însă, pistele urmârite erau mai bine conturate. Erau 
vizaţi doar câţiva indivizi. Domnul Tailby îşi stabilise priori- 
tăţile şi alesese linia de urmat în anchetă. Trebuia să fie destul 
de încrezător în pistele care meritau luate în seamă. La baza 
lor, exista convingerea cå specialiştii de la Criminalistică 
aveau să vină cu dovezile necesare pentru clasarea cazului. 

— În momentul de faţa, avem şi restul poveștii lui Daniel 
Vernon, adăugâ Tailby. Poveste care ar putea să nu fie deloc 
relevantă. Dar, dacă el spune adevărul, asta înseamnă cà 
Sherratt minte. Ceea ce ne face să ne punem urmâtoarea între- 
bare: dacă Sherratt era dispus să aibă o aventură cu mama, ce 
l-ar fi împiedicat să se implice într-o relaţie cu fiica? De asta 
rămâne să ne convingem noi. Până când alibiul lui Holmes va 
fi verificat aşa cum se cuvine, va trebui să luăm în calcul 
posibilitatea ca oricare din cei doi tineri så fie cel care a fost 
văzut discutând cu Laura în seara aceea. Pe de altă parte, nu 
trebuie să excludem nici varianta că a fost cu totul altcineva. 
Aşadar, va trebui să o scoatem la capăt în lipsa unor probe 
fizice clare. Acolo, undeva, există o armă a crimei, dar şi 
perechea pantofului sport aparţinând Laurei Vernon. Ambele 
elemente sunt vitale pentru ancheta noastră, dar pantoful va fi 
mai uşor de identificat. 

Inspectorul-şef facu o pauză şi încercă så privească la 
fiecare poliţist în parte. Unii dintre ei îi susţinură privirea; 
alţii însă erau ocupați să-şi citească notițele sau să studieze 
atent fotografiile şi harţile de pe perete. 

— lată deci ce avem de facut, continua el. Vom lua din nou 
la rând casele din Moorhay. Cu toată publicitatea care s-a 
facut şi cu toată agitația din sat, nimeni nu va dori să ascundă 
asemenea probe. Iar eu bănuiesc cå faptaşul s-a descotorosit 
de ele undeva în zona aceea. Așadar, verificām cursuri de 

apă, iazuri, canale de scurgere. Şi câutăm orice urmă de 
săpături sau de arderi recente. Astea ar fi metodele cele mai 
la îndemână pentru a te descotorosi de ceva precum un pantof 
sport — prin îngropare sau ardere. Cineva trebuie să fi facut 
asta în ultimele câteva zile. 

Tailby prinse cu un bold, pe peretele din spatele lui, o altă 
fotografie maărită. 

— Acesta este Holmes. Acum vom pune întrebări atât 
despre el, cât şi despre Sherratt. Dar, fireşte, nu vom trece cu 
vederea nici alte posibilităţi. 

Vazând fotografia lui Simeon Holmes. Ben Cooper se 
îndreptă de spate, străbâtut brusc de un fior. EI îl zărise deja — 
şi chiar în Moorhay. Mai mult decât atât, la momentul acela, 
tânărul såpa ceva. Şi chiar arsese ceva împreună cu un amic. 
Cooper avu o uşoară ezitare. Părea bizar... Dar ştia că trebuia 
să spună acum ce avea de spus, nu mai târziu. 

— Eu l-am văzut, domnule, interveni el. Ceva mai de- 
vreme, astăzi. De fapt, trebuie să fi venit aici direct de la 
fermă, pentru a fi interogat. 

Toate privirile se întoarseră câtre Cooper. Şovâind, aces- 
ta le povesti despre uriaşa grămadă de compost care fusese 
facută în dimineaţa aceea la Thorpe Farm. Le mărturisi că îl 
văzuse pe Simeon Holmes însuşi descărcând balegarul 
proaspăt, roaba dupa roaba, în vârful grâmezii, în timp ce 
batrânii îl așezau cu grijă şi îl presau. Le mai povesti despre tâ- 
nărul neidentificat şi despre focul lui de paie, dar şi despre 
ceea ce ar fi putut fi o conversaţie menită să-i distragă atenţia 
în timp ce el însuşi se aflase în faţa grămezii de compost. 

În timp ce vorbea, îi simţi pe poliţiştii din încăpere strâm- 
bându-se şi ferindu-se de el, ca şi cum ar fi simţit mirosul 
balegarului impregnat în hainele sale. 

Terminându-şi relatarea, aşteptă o reacţie. Îi veneau acum 
în minte cuvintele repetate de Sam Beeley şi de Wilford 


324 STEPHEN BOOTH 


Cutts. „Sânge şi oase“, spusesera ei atunci. Şi din nou: „sânge 
Şi oase“. 

Tailby îl privi lung, după care oftă adânc. 

— Of, Isuse! Va trebui så săpăm în gràmada aia! 


O ora mai târziu, o echipă adunată în grabă sosi la Thorpe 
Farm cu mai multe maşini. care fura parcate pe aleea ce tre- 
cea printre cladirile anexe. Un sergent de la Grupul Operativ, 
îmbrăcat într-un costum de protecţie şi încalțat cu cizme de 
cauciuc, se îndrepta spre casa, găsindu-i pe Wilford Cutts şi 
pe Sam Beeley așteptând afară, surprinşi de sosirea lor 
neaşteptată. Îi prezenta lui Wilford mandatul de percheziţie. 

— Vreţi sâ-mi percheziţionaţi casa? întrebă Wilford. 
Pentru ce? 

— Nu casa, îi explică sergentul. Terenul exterior. 

— 'Terenul...? 

— Începând cu bucata de acolo. 

Poliţiştii începuseră sa se strângă pe potecă, încheindu-se 
la costumele de protecţie şi trăgându-şi cizmele de cauciuc şi 
manuşile, în timp ce dintr-o camioneta li se înmânau lopeţi 
şi furci. 

— N-o så vă permit să faceţi săpături la mine pe câmp! îi 
anunţă Wilford. 

Sam le facu un semn cu bastonul și începu să râdă atunci 
când înţelese încotro se îndreptau poliţiştii. 

— Uita-te la feţele lor! spuse el. Nu pe câmp au de gând sa 
sape, vor så sape în grâmada de gunoi de grajd. 

Dupa expresia de pe chipul sergentului, batrânii îşi 
dadura seama ca aşa era. 

— Şi ce vå închipuiţi că o så gâsiţi acolo? strigă Wilford, 
însă sergentul se îndepărta fără sa-i răspundă. 

Un agent de la Poliţia Judiciară rascolea prin râmâşiţele 
focului şi strângea cenuşa în nişte pungi atunci când Tailby şi 

Cooper coborâra din maşină, venind spre câmp. Cei doi 
bătrâni stăteau lângă poarta principală, asistând la întreaga 
operaţiune, iar Cooper le simţi privirea aţintită asupra sa în 
timp ce se apropia de ei. 

— Grâmada aia a fost facută de nişte meseriaşi, rosti 
Wilford acuzator. Nenorociţii voştri de poliţişti o s-o dis- 
trugă! 

— Unii dintre amărâţii aştia par să nu fi pus mâna pe o 
furcă niciodată în viaţa lor! conchise Sam, privind lung şi 
nedumerit la săpatorii îmbrăcaţi în costume de protecţie. 

— Domnule Cutts, mi se pare cå puţin mai devreme în 
cursul zilei de azi a fost la dumneavoastră un tânăr, pe nume 
Simeon Holmes... A lucrat aici, spuse Tailby. 

— A, da! confirmă Wilford. Tânarul Simeon şi colegul lui. 
Buni băieţi! Muncitori... Ne-au curăţat coteţul porcilor. 

— Şi v-au ajutat să faceţi grâmada de compost pe care o 
aveţi acolo. 

— Ei bine, ei au facut partea cea mai grea — au încârcat 
roabele şi aşa mai departe... 

— Ce e în gramada aia de compost, domnule Cutts? 

— Ei, asta-i! exclamă Sam. Doar i-am explicat foarte clar 
tânărului de colo ce am pus în ea. Nu, Wilford? 

— I-am explicat pe îndelete, din câte îmi amintesc eu... 

Atenţia lui Sam se îndrepta din nou la cei de pe câmp. Nu 
putea crede ce-i vedeau ochii. 

— Unii răscolesc în gramadă, alţii stau acolo şi o studi- 
aza... Ce-şi închipuie că o să facă? O să joace ţonţoroiul? 

— Şi aţi şi ars ceva, mi se pare... La ce anume aţi dat foc, 
domnule Cutts? 

— La nişte paie... crengi uscate... gunoaie în general. 

— I-aţi permis lui Simeon Holmes sa pună altceva pe foc 
Sau în grămada de compost? 

— Ce sa fac? 

— Celalalt băiat avea grijă de foc, între două încarcături, 
explica Sam. 

— Şi cine era băiatul acela? 

— Nu ştiu decât că i se spune Doc. E un coleg de-al 
tânărului Simeon. 

— Asta-i o porecla? 

— Cred că da. Nu l-am mai văzut până acum. 

— Şi cum au ajuns să lucreze pentru dumneavoastră, dom- 
nule Cutts? 

— Harry i-a trimis încoace. Aveam nevoie de ceva mâna 
de lucru, şi mi-a spus câ fiul unui nepot de-al lui e tare săritor. 

— Fiul unui nepot?! Şi aici e amestecat Harry Dickinson? 

— Aia doi sunt nişte tineri tare cumsecade. Lăsaţi-i în 
pace! 

— Mie mi se pare că băieţii žia ai dumneavoastra chiar 
s-au apucat să numere căâcărezele! comentă Sam, studiind 
atent agitația creată în jurul grâmezii de compost. 

Cooper îl urmă pe inspectorul-şef care plecă nemulţumit, 
cu paşi mari, către cealalta parte a câmpului. Compostul înce- 
puse să fermenteze de îndată ce grâmada fusese terminată, şi 
în mai multe locuri se zâreau vapori ridicându-se. La 
suprafaţa mormanului roiau mii de muşte de bălegar maronii- 
roşcate. Când erau deranjate, acestea se ridicau în nori 
frematatori, doar pentru ca apoi să se aşeze din nou pe 
porțiunile de balegar proaspăt aduse la suprafaţă, după ce 
oamenii începură să răstoarne întregul morman într-o parte. 

Săpatul implica o muncă serioasă şi obositoare, iar 
poliţiştii simțeau mirosul pregnant de bălegar infiltrându-se 
în costumele lor de protecţie şi fiind apoi absorbit de 
sudoarea de pe trupurile lor. Cel mai neplăcut era pentru cei 
care se aflau în vârful mormanului, unde căldura emanată de 
compost îi făcea sa se simtă ca nişte sclavi care munceau din 
greu în inima unui furnal sau care alimentau focarul unei 

uriaşe locomotive cu abur. Se opreau adesea să se odihnească, 
moment în care alţi poliţişti le luau locul, dintre cei care pâna 
atunci mutaseră bălegarul într-o parte, răscolindu-l şi 
răsfirându-l în aşa fel încât să se asigure că nici o eventuală 
probă nu scăpa neobservată. 

Pe măsură ce operaţiunea continua, mirosul devenea tot 
mai insuportabil, iar Cooper le devenea tot mai antipatic 
colegilor lui. Multe priviri înveninate se îndreptau înspre el în 
timp ce gramada scădea, fară ca din ea să apară ceva incrimi- 
nator — decât cel mult o bucată încâlcită de sfoară albastră sau 
un cotor putrezit de măr. 

Apoi una dintre furci lovi un obiect solid. Imediat, unul 
dintre poliţişti se lăsă în genunchi şi începu să sape cu mâinile 
protejate de mânuşi în materia puturoasa. Cineva întinse pe 
jos o folie de plastic, şi următorii câţiva centimetri din 
grămada de balegar fură transferați cu grijă pe folie, în even- 
tualitatea că materialul respectiv urma să fie împachetat şi 
trimis la laboratorul de criminalistică. Agentul de la Poliţia 
Judiciara, care terminase de studiat locul unde fusese facut 
focul, îngenunche şi el alături de poliţist, uitând de mizeria 
care îi păta genunchii şi de roiurile de muşte care bâzâiau în 
jurul frunţilor lor asudate. 

În cele din urma, după ce fu înlăturată o bucată mare de 
balepar, ceva alb aparu printre fibrele întunecate. Obiectul 
fusese străpuns de un dinte de la furca poliţistului, iar acum 
zona în care mușchiul şi tendonul erau expuse semăna cu o 
gaură facuta de un glonţ în mijlocul pielii albe, goale. 


19 


Aflată în faţa televizorului din camera ei, Fry schimbă 
posturile până ce, în cele din urmă, gasi o emisiune de ştiri. 
Urmnaări un reportaj referitor la un scandal sexual în care fu- 
sese implicat un ministru din guvern, află despre întreruperea 
discuţiilor cu Irlanda de Nord şi asculta ştirile despre un 
război îndelungat dintr-o ţară africană, unde mii de oameni 
muriseră deja într-un inexplicabil conflict tribal. Totul era cât 
se poate de previzibil. 

Se tolani pe patul ei tare, ronţâind unul dintre biscuiţii 
oferiţi gratis într-un pachet ambalat în celofan, aflat pe noptiera. 
Îşi aruncase neglijent încâlţarile şi îşi daduse jos hainele tran- 
spirate, iar acum avea pe ea chimonoul cel negru peste 
lenjeria de corp. Îşi dorea să-şi fi facut timp să treaca pe la un 
magazin din Skipton, ca sa cumpere nişte ciocolată. 

Apoi, pe ecranul televizorului apâru o imagine cu 
pădurea din Moorhay. Arata ca şi cum camera de filmat fu- 
sese amplasată pe Raven's Side, acolo unde stătuse Gary 
Edwards, omul cu păsările. Imaginea era focalizată asupra 
locului unde fusese găsită Laura Vernon, însă tot ce se putea 
zări era banda cu însemnele poliţiei. Apoi apâru un reporter 
cu un microfon, prezentând un sumar al anchetei; dupa aceea 
se schimbă cadrul, şi pe ecran apăru imaginea sediului 
Poliţiei din Edendale, urinată de cea a unei încăperi ticsite de 
oameni, pline de reflectoare şi de microfoane. La o masa 
stateau inspectorul-şef Tailby, un ofiţer de presă, iar alături de 

ei — Graham şi Charlotte Vernon. Fotografia atât de familiară 
acum a Laurei apăru în colţul ecranului. Urna să fie trans- 
misă înregistrarea facută în dimineaţa aceea. 

Fuseseră rezervate câteva minute bune pentru prezentarea 
cazului Vernon. Fry ştia că, pentru a fi de un real interes pen- 
tru mass-media, crimele trebuiau să implice, mai nou, copii 
sau adolescente ori chiar tinere mame. Dar, în acelaşi timp, 
pârea să conteze şi regiunea în care se petreceau respectivele 
crime. Într-un fel, parea să loveasca în inima principiilor 
englezeşti mic-burgheze ca o crimlţa sa aibă loc în mediul 
atât de intim de la sat. Dacă Laura Vernon ar fi murit într-o 
pustietate dintr-o zonă lăsată în paragină a Londrei sau a 
Birminghamului, povestea n-ar fi fost înhaţată cu atâta 
lacomie. Însa de data asta era vorba despre o crimă petrecută 
în Moorhay — sâtucul pitoresc şi adormit — drept pentru care 
ziarele de scandal vuisera toată sâptamâna. În locurile din 
care venea Diane Fry, ziarele aveau de relatat câte o crimă în 
fiecare zi. Unele dintre omoruri nu aveau parte de prea multă 
publicitate, nici măcar la nivel local. Plus că mai existau şi 
alte infracţiuni, care abia dacă meritau să fie menţionate. Ca 
violul, de pilda. 

După câteva cuvinte de introducere rostite de Tailby, 
Graham Vernon fu cel care vorbi în numele familiei. Fry ştia 
că acel clip avea să fie înregistrat şi difuzat iar şi iar în 
Edendale, pentru ca ulterior sa se caute mici scăpări în dis- 
cursul lui Vernon, neconcordanţe între povestea spusă pe 
ecran şi declaraţiile înregistrate la poliţie. 

Era o practică obişnuită aceea ca în astfel de cazuri rudele 
victimelor să fie încurajate să îşi spună povestea sub lumina 
orbitoare a reflectoarelor şi în faţa camerelor de filmat, 
conştiente fiind de faptul că vorbele lor aveau să fie ascultate de 
milioane de telespectatori. Această metodă exercita o anumită 

presiune asupra lor, efect care astăzi nu mai putea fi obținut în 
mod legal în intimitatea unei camere de interogatoriu. 

Însa Vernon parea să deţină controlul asupra situaţiei. Cu 
o voce calmă, el îi ruga pe cei care o vâzuseră pe Laura în 
noaptea respectivă sau care aveau informaţii în legătură cu 
moartea ei să vina de bunăvoie şi să ajute poliţia. Îi îndemna 
pe oameni sa se pândeasca daca observaseră ceva ciudat în 
comportamentul soţilor, fiilor sau iubiţilor lor. Orice farâmă 
de informaţie, oricât de banala ar parea, susţinea el, se putea 
dovedi utilă pentru poliţie. Ai fi zis ca Tailby însuşi îl 
învățase ce sa spună. 

Apoi, Vernon trecu la un ton ceva mai lent, mai cald, 
atunci când începu să vorbească despre Laura. O numea 
„fetița noastră“, descriind-o ca pe o adolescenta veselă, 
inteligentă, care avea o viaţă întreagă înainte, dar careia i se 
frânsesera aripile în mod brutal. Vernon aminti cât de bine 
se descurca fata la şcoală, vorbi despre dragostea ei pentru 
muzică şi despre pasiunea ei pentru cai. Le spuse milioanelor 
de oameni care îl priveau în acele momente că Laura ar fi tre- 
buit så participe în acea zi la un concurs de echitație. Dar 
calul ei, Paddy, se afla în continuare în grajd, întrebându-se 
unde era Laura. Vernon nu excela ca actor. Însă aşa înțelegeau 
unii oameni să înfrunte astfel de situaţii. 

În cele din urmă, microfonul îi fu înmânat lui Charlotte 
Vernon. Ochii ei erau uscați şi priveau într-un punct fix, 
ceea ce o facu pe Fry să se întrebe dacă soţia lui Vernon 
continua sa ia calmante. Femeia nu vorbi prea mult, dar mă- 
car păru sinceră. 

— Avem o mare rugâminte la toata lumea: ajutaţi poliţia 
să-l prindă pe cel care i-a facut asta Laurei! 

Spunând acestea, Charlotte Vernon privi direct spre ca- 
mere, slabita şi zdrobită de durere, în timp ce soţul ei îi puse 

un braţ în jurul umerilor pentru a o susţine. Aceasta era ima- 
ginea care avea să apară în toate ziarele în ziua următoare. 

Emisiunea de ştiri se încheie cu o prognoză meteo — a 
doua zi avea să fie mai mult soare şi nici un nor până seara. 
Fry se gândi la ultimele câteva ore — interogatoriile frustrante 
şi lungi luate studenţilor excursionişti. Rând pe rând, aceştia 
fuseseră scoşi din corturi, împotriva voinţei lor, şi aduşi în 
micuțul birou din tabăra de lânga Malham. Nici unul dintre ei 
nu văzuse nimic — fapt care, se gândi Fry, ar fi putut fi stabilit 
destul de uşor de câţiva poliţişti din North Yorkshire. 

Se întreba a cui fusese ideea ca ei doi să faca drumul asta 
tocmai de la Derbyshire, în condiţiile în care mai fusesera 
nevoiţi şi să rămână peste noapte în micul hotel din Skipton. 
Cineva avusese convingerea cà excursioniştii zåriserā vreun 
detaliu util — sau poate chiar ei afirmaseră asta. Şi de ce era 
nevoie de un inspector, care în acele momente ar fi trebuit sa 
conducă una dintre echipele de ancheta? Un sergent ar fi fost 
o soluţie potrivita în acest caz; sau poate chiar doi poliţişti. 

Desigur, trebuia să fi fost ideea lui Paul Hitchens. ÎI 
lasase la bar, făcându-şi plinul cu bere şi cu whisky, şi 
bucurându-se de libertatea pe care i-o oferea depărtarea de 
birou. Barbatul paruse supărat atunci când ea acceptase un 
singur pahar de vin alb şi refuzase orice altă bautură, invo- 
când oboseala. Însa beţiile în miez de noapte, într-o cârciumă 
din Yorkshire, nu erau stilul ei. 

Iar în timpul asta, fireşte, înapoi în Edendale, panea cea 
mai importanta a anchetei se desfăşura foarte bine şi în lipsa 
ei. Se întreba ce facea Ben Cooper în acel moment. Probabil 
deborda de sclipiri de geniu şi de scântei infailibile de 
intuiţie. Ca în noaptea trecută. Fusese cel mai stupid lucru pe 
care îl întâlnise ea până atunci — să mergi prin pădure, în 
întuneric, şi să dai buzna peste un suspect fåra să ai întaririle 
necesare şi fara măcar să suni la secţie şi să spui unde erai. 

Dacă aici te aduceau instinctul şi intuiţia, atunci ea, una, se 
putea lipsi de ele! Nu putea uita momentul în care zarise arma 
aceea în mâna lui Lee Sherratt. Acela fusese momentul când 
instinctul ei preluase controlul. Dar era vorba despre un altfel 
de instinct — o reacţie fizică, un mecanism de apărare esenţial, 
şlefuit de luni întregi de antrenamente. 

În cazul de faţa totuşi, ştia că nu reacţionase din instincul 
de autoapărare, ci din teama aceea nâucitoare de a-l vedea pe 
Ben Cooper rănit. Ştia că spaima o făcuse sa-i aplice suspec- 
tului şi cea de-a doua lovitură — inutila, de altfel. Odată ce îl 
dezarmase pe Sherratt, acesta ar fi putut fi arestat cu uşurinţa. 
Însa ea lovise din nou, din frica şi din mânie. Fostul ei 
instructor ar fi fost tare supărat pe ea. Reacţia ei dovedea lipsă 
de disciplină. 

Fry se întrebă dacă îi ceruse scuze lui Cooper aşa cum se 
cuvine pentru comentariile pe care le facuse în legătura cu 
tatal lui. El paruse retras şi prost dispus după aceea. Escapada 
din pădure ar fi putut fi foarte bine felul lui de a dovedi ceva — 
caz în care nu purta şi ea oare un dram de vină pentru ceea ce 
se întâmplase? Oftând exasperată, Fry refuză să se mai gân- 
dească la toate astea. Oamenii deveneau prea complicaţi 
atunci când începeau să aiba sentimente. De ce nu puteau 
oare toţi să profite de oportunităţile care li se ofereau? 

Un alt film începea la televizor — o comedie romantică de 
prin anii '50, cu James Stewart în rolul principal. Fry opri 
televizorul şi se întinse pe spate, în patul ei. O vreme, rămase 
aşa acolo, ascultând zgomotele de paşi şi alte sunete abia per- 
ceptibile care veneau de pe coridorul hotelului. Se întrebă 
dacă Paul Hitchens avea să treacă prin camera ei. 


— Dorm duse. 
Ben Cooper tocmai ieşise din camera nepoatelor lui, 
cârora le urase noapte buna. Matt şi Kate se uitau la televizor, 

ghemuiţi împreună pe canapea — o imagine a vieţii de familie 
liniștite. La urma urmei, viaţa trebuia sa meargă înainte. 

Însa priveliştea aceea nu-l linişti deloc pe Cooper; îl facu 
doar să se simtă şi mai râu. De luni încoace îi venea greu până 
şi să urce şi să coboare scânile din casa de la fermă, amintin- 
du-şi de ceea ce văzuse. 

El şi Matt petrecuseră o oră încheiată la spital, cu toate că 
mama lor dormea încă. Fuseseră avertizaţi că femeia avea să 
rămână timp de cel puţin două zile sub un tratament intensiv 
cu sedative. Abia în ziua urmatoare avea să se trezească şi să 
poata sta de vorba cu ei. Cu toate acestea, cei doi fraţi dori- 
seră sa ramână lânga patul ei, să-i privească faţa, să-i 
urmărească mişcările, în timp ce discutau pe o voce scâzută 
despre speranţele şi spaimele lor de viitor. Matt spunea că 
timp de doua zile casa lor fusese plină, iar telefonul sunase 
încontinuu — membrii familiei veneau ori sunau să se intere- 
seze de starea lui Isabel şi să-şi ofere ajutorul. Familia Cooper 
era o familie numeroasă şi bine închegata; nimic nu-i unea 
mai tare decât o situaţie de criza. La fel se întâmplase şi cu 
doi ani în urnă, atunci când cei doi fraţi şi sora lor, Claire, nu 
fusesera lasaţi nici o clipa singuri după ce tatăl lor fusese ucis. 

Moartea tatalui lor fusese o lovitură bruscă şi zgudu- 
itoare. Boala mamei lor fusese o tortură lentă şi de lungà 
durata. Mintea lui Cooper începu să rătăcească din nou, în 
căutarea amintirilor de pe vremea când erau toţi împreună. 
Asta se întâmpla cu doar doi ani în urma, dar ai fi zis câ tre- 
cuse un veac de atunci. Era vorba despre schimbarea de 
circumstanţe. 

De data asta totuşi, nu putea înţelege de ce prezenţa nelip- 
sită a membrilor familiei nu reuşea să-i ofere prea multă 
mângâiere. Apropierea lor parea să creeze o povară de 
aşteptări căreia el nu se mai simţea în stare să îi facă faţă. Cu 
toţii considerau că el era un poliţist inteligent şi popular şi nu 

se îndoiau nici măcar o clipă că era menit pentru lucruri 
maăreţe. Iar asta era o provocare la a cărei înălţime el nu se 
mai putea ridica. 

Dintr-odată, i se parea că toate lucrurile din viaţa lui o 
luau razna, unul după altul. Temelia aceea solidă pe care se 
baza era dărâmata încetul cu încetul; speranţele lui erau 
călcate în picioare fără milă, una câte una. De ce coincisese 
oare criza asta a mamei lui cu sosirea lui Diane Fry în 
Edendale? Nu-şi putea scoate din minte ideea că între cele 
două lucruri exista o legătura. Ele lansaseră un atac comun 
atât asupra vieţii sale personale, cât şi asupra celei profesio- 
nale, iar el nu ştia cum să facă faţă efectelor pe care aceste 
atacuri le aveau asupra sentimentelor lui, asupra stărilor lui 
sufleteşti şi, în ultimă instanţă, asupra raţiunii lui. 

Trebuia să recunoască faptul cà făcuse o greşeală 
ignorând procedurile standard de urmarire a lui Lee Sherratt, 
iar această greşeală aproape ca se soldase cu un dezastru — cu 
toate cà, îşi spunea el, dacă Fry n-ar fi fost acolo, el ar fi pro- 
cedat cu totul altfel. Şi apoi, ca din senin, se trezise gândin- 
du-se la Helen Milner; se gândea la ea încă de luni, când o 
văzuse pentru prima oară, dupa mulţi ani, în timpul vizitei la 
Dial Cottage. 

În clipele de linişte pe care le mai avusese de atunci 
încoace, se pândise că poate găsise în sfârşit pe cineva cu care 
avea suficiente lucruri în comun pentru a se gândi că ar putea 
să-şi împartă viaţa, cineva din afara familiei. Se vazuse 
prezentându-i-o pe Helen mamei lui, ştiind că ea avea să fie 
de acord. Acesta era unul din cele două lucruri pe care mama 
lui şi le dorea cel mai mult — ca Ben să găsească pe cineva cu 
care să se căsătorească. Cealalta dorinţă era de fapt convin- 
gerea ei nezdruncinată că el avea să ajungă într-o bună zi ser- 
gent, la fel ca tatal lui. Chiar în dimineaţa aceea i se oferise 
posibilitatea de a reînnoda relaţia pe care o avusese odată cu 


Câinele negru 335 


Helen. Însa el lasase acea ocazie sa îi scape, şi facuse asta din 
cauza meseriei lui. 

Peste toate astea mai fusese şi eşecul acela umilitor cu 
grămada de compost de la Thorpe Farm. Nu-i era greu sâ-şi 
imagineze ce se vorbea despre el la secţie. În numai câteva 
ore avea sà devina subiect de bârfa pentru toţi poliţiştii din 
Divizia E sau poate chiar din tot ţinutul. Muntele pe care tre- 
buia să îl escaladeze ca sa fie demn de memoria tatalui lui era 
din ce în ce mai înalt. În clipa de faţa, parea cât Everestul. 

— Tocmai ai ratat apariţia televizată a familiei Vernon, îl 
informă Matt. 

— Da? Cum a fost? 

— Teatral, aprecie Kate. 

Cooper dadu uşor din cap. Se prabuşi pe un fotoliu şi 
privi fix la ecranul televizorului, fară a-l vedea însa. Mintea 
lui era un vârtej de nelinişti. Se întreba cum avea sa faca faţa 
ideii de a se întoarce la serviciu a doua zi. Şi cum avea sa facă 
faţa vizitei de după-amiază la spital, pentru care aranjase sâ-şi 
ia câteva ore libere — vizita în cursul căreia mama lui urma 
să nu mai fie sub efectul calmantelor. Nici nu conştientizase 
ca Kate îi vorbea de câteva secunde bune. 

— Scuza-mâ... Ce spuneai? 

— Te simţi bine, Ben? 

— Da, sunt bine. 

— Te întrebam dacă rămâi acasă în noaptea asta. Daca da, 
o så pregătesc cina pentru mai târziu. 

Nu putea recunoaşte de faţa cu ea cà ideea de a petrece 
oricât de puţin timp în casa aceea i se părea insuportabila. 
Avea în permanenţă impulsul de a urca treptele şi de a 
deschide uşa de la camera mamei lui, ştiind câ n-avea s-o 
gâseasca acolo. Simţea imboldul de a retrai cele mai nepla- 
cute momente ale bolii ei, ca şi cum aceasta ar fi fost o peni- 
tenţa pe care trebuia sa o ispaşeasca. 

— Aaa... nu. Mă gândeam să ies să beau ceva. Vrei să vii 
şi tu, Matt? 

Nu-i scâpa faptul cà femeia îl ciupi rapid de braţ pe fratele 
lui, ceea ce exprima suficient de clar sentimentele ei în 
această privinţă. 

— Nu, mulțumesc, Ben. O să rămân acasă în seara asta. 
Mâine må trezesc devreme sà împuşc câţiva din iepurii àia de 
pe câmpul din sud. Poate mâine... Ce zici? 

— Bine. 

Cooper se urcă în maşină şi o lua automat în direcţia 
Edendale. În oraş erau câteva localuri la care mergea în mod 
regulat. Dar, ajuns la periferia oraşului şi vâzând peisajul 
familiar cu frontoane de piatră şi acoperişuri de ardezie 
întinzându-se în faţa lui în lumina amurgului, se razgândi. 
Întoarse Toyota, intrând pe o straduţă laterală, şi o luă peste 
deal, câtre Moorhay. 

Şi de data asta, satul părea liniştit. Nu se zăreau turişti pe 
străzi şi nici vreo activitate poliţienească ieşita din comun; la 
marginea drumului nu se vedea decât un şir de pubele verzi, 
cu roţi. Locuitorii satului se retraseserâ din nou în spatele 
uşilor închise, unii dintre ei — era convins — strângându-şi 
bine propriile secrete. 

Se opri la câţiva metri înainte de Dial Cottage şi rămase 
în maşină o vreme, privind spre uşa casei. Poate câ era lumi- 
na derutantă a înserârii, sau poate stresul experienţelor de 
peste zi, sau poate cå pur şi simplu speranţele lui tainice îi 
influenţau simţurile... Însa avu senzaţia cå o vede pe Helen 
Milner ieşind pe uşa casei, exact aşa cum făcuse în dimineaţa 
aceea — o lumină calda, vie, pe fondul întunericului din inte- 
rior. Îşi aminti de expresia aceea fugară de dezamăgire de pe 
chipul ei atunci când îşi dăduse seama câ el nu venise acolo 
pentru ea. În minte îi veniră şi cuvintele lui Gwen Dickinson — 

„Ştii, mi-a tot vorbit despre tine...“ Oare putea fi adevărat? Se 
gândise Helen la el la fel cum se gândise şi el la ea? 

Cooper îşi repeta în sinea lui ultimele câteva propoziţii pe 
care le schimbaseră între ei: „Sa înţeleg câ nu eşti poliţist tot 
timpul?“ îl întrebase ea. „Cum eşti atunci când eşti doar Ben 
Cooper?“ „Asta va trebui să afli într-o buna zi, nu?“ îi repli- 
case el. Iar în cele din urma ea spusese: „Poate câ voi afla“. 

Întoarse aceste cuvinte pe toate feţele în mintea lui, 
gândindu-se la tonalitatea pe care o folosise ea, încercând 
să-şi amintească expresia de pe chipul ei, mişcarea exactă a 
capului atunci când se întorsese cu spatele la el — şi câutând 
toate semnificaţiile posibile ale acestor gesturi. Avea să vină 
şi ziua aceea, îşi promise el. Cu siguranţă, avea să vină şi ziua 
aceea — una când el nu avea să se mai poarte ca un poliţist. 
Dar nu acum. 

Porni motorul 'Toyotei şi conduse vreo sută de metri mai 
încolo, pe aceeași stradă, oprind în cele din urma pe caldarâ- 
mul din faţa localului Drover. Înauntru era destul de aglo- 
merat pentru o seară de miercuri. Însă cei trei bătrâni se aflau 
în colţul lor obişnuit — Harry Dickinson, Wilford Cutts şi Sam 
Beeley. Atunci când el intră, ei întoarseră capetele, iar 
privirea lor îl urmări în drumul câtre bar. În timp ce coman- 
da, auzi un comentariu din partea unuia dintre ei, comentariu 
care îi facu pe ceilalţi să chicoteasca. Îşi simţi maxilarul 
încleștându-se, iar sângele îi inunda obrajii; însă fâcu un efort 
şi se stapâni. N-avea de gând sà le permita batrânilor sa-l 
învârtă pe degete dupa bunul lor plac. 

Patronul, Kenny Lee, încercă sà faca puţină conversaţie, 
însa, vâzându-se ignorat, pufni şi se întoarse cu spatele. Dupa 
ce-şi plăti paharul de Robinson's, Cooper se îndrepta câtre 
masa din colţ. Cei trei batrâni îl priviră venind spre ei, în 
ochii lor citindu-se aşteptarea, însă nu scoaseră nici măcar un 
sunet. Harry se ridică de pe scaunul lui. 

— Pe mine mă cauţi? 

— Nu în mod special. Am trecut doar så beau ceva. 

Harry pâru dezamăgit şi se aşeză din nou. Cooper se uita 
în jur, câutând un loc liber, şi gasi un taburet de lemn, foarte 
uzat. Tânărul îi simţi urmâărindu-i fiecare mişcare în timp ce 
îşi trase taburetul la masa lor, se aşeză şi sorbi lung din 
paharul lui de bere. 

— Asta-i marfă bună! decretă el. Aşa mă gândeam şi eu. 
Numai câ nu puteam s-o testez în timpul orelor de program. 

Bătrânii încuviinţară prudent, cu o mişcare a capului. 
Sam tuşi şi îi oferi o ţigara, pe care Cooper o refuză politicos. 

— Nu sunt prea mulţi turişti pe aici în seara asta, sā 
înţeleg? 

— E miercuri, spuse Sam. 

Cooper simţi că bătrânii îşi transmiteau mesaje nerostite, 
clipind sau batând uşor în masă cu degetele lor osoase. Erau 
asemenea unui grup de jucători de poker aflați pe punctul de 
a-l lăsa în pielea goala pe un strâin recent venit în oraş. Dar 
pe Cooper nu-l interesau lucrurile pe care ei nu i le împar- 
tăşeau. Nu acum. 

Lasa tăcerea să se aştearnă, aşteptând ca batrânii să vor- 
bească primii. În mod normal, probabil că petreceau ore întregi 
împreuna fară să scoată un cuvânt, dacă nu aveau prea multe 
de spus. Însă el era acum musafir la masa lor, iar ei erau 
gazdele. Miza pe politeţea lor. 

— Şi ia zi, cum merge? întrebă Wilford în cele din urmă. 

— Ce anume? 

— Ştii tu, băiete... Cazul de crima. 

— Nu merge, spuse Cooper şi ridică din nou paharul în 
dreptul gurii. 

— Ha? 

— Pâi suspecți aveţi, spuse Sam. O sa-i chestionaţi. O să 
aveţi şi nişte băieţi isteţi, polițistul bun şi polițistul râu... Îi 
puneţi jos... 

Cooper clâtină din cap. 

— Acum nu prea mai putem aplica metodele astea... Sunt 
alte reguli. Au drepturi... 

— Drepturi? 

— Daca nu avem suficiente probe pentru a-i acuza, n-avem 
decât să le dăm drumul. 

— Şi n-aveţi? Probe? întreba Wilford. 

— Nu suficiente. Nici pe departe! 

— Păcat! 

- E foarte demoralizant. Uneori îţi vine să laşi totul balta. 

Harry nu spusese nimic până acum. Privirea lui era fixată 
asupra lui Cooper în timp ce acesta vorbea, urmărindu-i 
buzele şi studiindu-i chipul, ca şi când ar fi încercat să vada 
dincolo de cuvintele lui. 

— Treaba cu porcii n-a fost vina noastră, tinere. 

— Nu, ştiu câ nu. 

— Ai avut probleme? se interesă Wilford. 

Cooper ridica din umeri. 

— N-o să mă bucur de prea multă simpatie în perioada 
imediat următoare. 

— N-a fost vina noastra, repetă Sam. 

— Noi ţi-am povestit treaba cu sângele şi cu oasele. 

— Gramada aia îi ajută să putrezească, dacă nu sunt prea 
mari. Altminteri, casapul îţi ia bani ca să ţi-i scoată din curte. 

— Şi ce rost are să plăteşti casapul dacă poţi scăpa de ei în 
mod natural? adauga Sam. 

— Presupun câ nu erau suficient de mari ca să-i daţi la 
îngrăşat, spuse Cooper. 

— Nu, nu. În nici un caz! N-ai fi putut să-i vinzi. 

— Ca să vezi ce chestie ciudata şi la porcii aştia! se miră 
Wilford. Pielea lor seamana mult cu a noastra. 

— Asta ştiu cà le-a cam dat de gândit colegilor tăi de la 
poliție. spuse Sam, începând sa zâmbeasca din nou. 

— Au crezut că au descoperit vreun cadavru sau doua! 
spuse Cooper. Pentru o vreme... 

— A dracului chestie! Doctoriţa aia n-a fost prea încântata 
când a ajuns acolo. 

— Medicul patolog... A fost o scapare. 

— Eu, unul, n-am mai auzit niciodată un asemenea limbaj, 
spuse Wilford. 

— Nu din partea unui doctor. 

— Şi mai era şi femeie! 

— Ştiai ca şi pe ei îi arde soarele, ca pe noi? întreba 
Wilford. De porci vorbesc. Nu poţi sa-i laşi afară când bate 
soarele puternic. Vezi tu, âia doi fuseseră ţinuţi înauntru, la 
adăpost de soare. De-asta era pielea lor aşa curata. 

— Şi alba. 

— Da. Erau din rasa Middle White. Unii oameni preferă 
rasele mai vechi, dar porcii din rasa asta cresc mai bine. 

Cooper închise ochii, simțind deja ca discuţia aluneca 
rapid pe un fagas ce lui îi era strain. În mod bizar, în minte îi 
veni amintirea peştilor acelora alunecoşi pe care încerca sa-i 
prinda cu mâna libera, pe vremea când era copil. în râurile din 
preajma localităţii Edendale. Ştia cå erau acolo, stând la pânda 
din umbră, şi aproape câ reuşea sa puna mâna pe ei, în apă. 
Însa nu era nevoie decât de câteva râsuciri bruşte, şi peştii îi 
scăpau de fiecare datà. Se simţi dintr-odată complet deprimat 
şi se întrebă ce Dumnezeu sperase sà obţina venind aici în 
seara asta. Se afla în locul complet nepotrivit. Însa n-avea idee 
care era locul potrivit pentru el în momentul de faţa. 

Îşi goli paharul şi se ridica în picioare plictisit. 

— Pleci deja? îl întreba Sam. Compania noastră nu-ţi e pe 
plac? 

— Îmi pierd vremea aici, îi răspunse Cooper, îndreptându-se 
spre uşă. 

Afara, cerul era senin, iar aerul serii era cald. Rămase pe 
loc o clipă, inspirând aerul nemişcat şi privind în sus, la 
forma stâncii Raven's Side, care se contura deasupra satului. 
Îşi aminti în momentul acela cà exista un loc unde se simţise 
întotdeauna ca acasa. 

Cineva pusese un opritor în uşa localului pentru a o ţine 
deschisă, ca să se aeriseasca, iar Cooper nu auzi pe nimeni 
venind în spatele lui. Însa recunoscu vocea molcoma care îi 
şopti în ureche: 

— Dacă pui întrebările potrivite, vei afla tot ceea ce doreşti 
sa ştii. 

— A, da? Eu nu sunt foarte sigur de asta, domnule 
Dickinson. În momentul de faţa, totul pare inutil. 

Harry se uită la el, părând dintr-odata să-l înteleaga. 

— Te-ai săturat? 

— S-ar putea spune şi aşa. 

— Mie mi se pare cà te-a încolţit câinele cel negru, tinere... 

— Poftim? 

— Aşa le spuneam noi copiilor când stateau bosumilaţi sau 
când aveau nervi. Le spuneam: „Ţi-a sarit câinele negru în 
spinare“. Asta ți se întâmpla şi ţie acum, am impresia. 

Bosumflat? Trecuse multă vreme de când nu mai fusese 
acuzat că stătea bosumflat. Ca şi cum era vreun adolescent cu 
toane... 

— Da, am auzit expresia, mulţumesc. 

— N-ai pentru ce, tinere. 

Acum, câ batrânul îi explicase sensul expresiei, Cooper 
îşi aminti câ o mai auzise şi înainte. Auzea ecoul slab al vocii 
mamei lui, dojenindu-l pentru câ îl încolţise câinele cel negru. 

Era una dintre expresiile acelea misterioase ale copilăriei pe 
care, la vremea respectivă, le înţelegi doar pe jumatate. Câi- 
nele cel negru. Cuvinte cu o semnificaţie înfiorâtoare, 
care avuseseră întotdeauna impact asupra imaginaţiei lui. 
Privind în urma, avea sentimentul că micul Ben Cooper îşi 
imagina la vremea aceea o bestie uriaşă, înspâimântaâtoare, 
care venea dinspre mlaştini, cu ochi roşii şi cu spume la gură. 
Amintirea aceea se confunda acum cu poveştile pe care i le 
spunea bunica despre legendarii Black Shuck şi Barguest — 
nişte dulai gigantici, cu ochi incandescenţi, care îi pândeau în 
miez de noapte pe nefericiţii câlatori de pe anumite drumuri 
şi îi duceau direct în infern. 

„Ţi-a sărit în spinare câinele cel negru“, spunea lumea. 
Nu era o imagine prea plăcută... Odata ce tabloul acela i se 
întiparise în minte, fusese tare greu să scape de el. I se stre- 
cura în coşmaruri, trezindu-l cu plesnete de falci şi cu priviri 
feroce. În copilarie, ar fi făcut orice sa scape de câinele acela 
negru care i se urca în spate. De regula, mama era cea care îl 
putea ajuta sa facă asta. Ea reuşea întotdeauna să-l învese- 
leasca şi sa-l scoata dintr-o stare de indispoziţie. 

Dar acum, când rolurile se inversaserâ, el nu avea puterea 
necesară pentru a o scăpa pe mama lui de imensul câine negru 
care sârise pe ea. 

Harry îl studie cu o privire pătrunzătoare, suspicios din 
cauza tâcerii lui. Cooper reveni la realitate şi îi întoarse 
privirea batrânului. 

— Ei bine, eu trebuie så plec acum, domnule Dickinson. 
Poate ne mai vedem. 

— Nici nu må îndoiesc de asta, tinere. 


Câteva minute mai târziu, Cooper stâtea pe Raven's Side, 
privind peste valea plina de umbrele înserării, câtre Win Low. 

Îi placeau numele dealurilor din această parte a regiunii 
Peak District, cu rezonanţele lor amintind de invadatorii 
danezi care ocupaseră ţinutul Derbyshire timp de câteva 
decenii. Aşa cum învâţase la şcoală, corbul! era simbolul 
lui Odin, căpetenia zeilor vikingi. lar scandinavii nu 
fusesera singurii care le conferiseră acestor dealuri puteri 
supranaturale. 

La capâtul opus al văii, ultimele raze ale soarelui ce stătea 
să apună luminau laturile vestice ale Vraâjitoarelor cu brazde 
roşii ca sângele, dându-le un aspect tridimensional melodra- 
matic. Ai fi zis câ erau gata sâ-şi ia zborul pe mâturile lor în 
orice moment. Nici nu era de mirare câ vechilor locuitori ai 
văii le inspirau teama. Aflorimentele stâncoase, din piatră de 
gresie, erau, în cel mai bun caz, nişte prezenţe uneltitoare şi 
râu prevestitoare, formele lor fiind negre şi amenințătoare 
chiar şi în zilele cele mai senine. Aşa se face ca sătenilor mai 
superstiţioşi nu le era deloc greu să dea vina pe ele pentru 
toate necazurile şi nenorocirile cu care se confruntau. 

Cooper stătea aproape de locul în care trebuia să se fi aflat 
Gary Edwards cu binoclul lui în seara în care Laura Vernon 
fusese ucisă. Priveliştea pe care o avea în faţa ochilor se întin- 
dea de la grădinile din spatele caselor din Moorhay până la 
acoperişul Morii Vechi din Quith Holes, coborând dincolo de 
regiunea împădurită ce aluneca nâvalnic la vale, până la 
şoseaua ce şerpuia mult mai departe de fundul vâii. Pârâul nu 
se putea vedea de aici, iar copacii erau foarte deşi în porţiunea 
unde fusese descoperit trupul Laurei. 

Ultimele raze de lumină fâceau tot felul de ghiduşii în 
porțiunile mai adânci ale padurii, distorsionând umbrele şi 
mătuind culorile, pâna ce verdele şi maroniul ajungeau să se 
confunde, într-o combinaţie de petice întunecate atinse de o 
uşoară nuanţă de violet. De pe deal, lumina cadea aproape 


1 în engleză, raven 


344 STEPHEN BOOTH 


vertical, aplatizând peisajul şi reducând pădurea la un decor 
bidimensional, în care culorile nu mai contau. 

Cooper privi din nou spre vârful dealului Win Low şi spre 
Vrajitoare. Sub umbra stâncilor acelora râsucite era un vechi 
drum pe care treceau altadata caii de povară, traversând pis- 
cul. Însa calatorul care se avânta pe acolo în timpul nopții 
dadea dovada de mare curaj. Nu era deloc greu să-ţi imagi- 
nezi dulâii negri din legende dând târcoale pe creasta înecată 
în întuneric a dealului, aşteptând sa se napustească. 

Şi, odata ce câinii negri ai infernului îţi săreau în spinare, 
nu mai aveai nici o şansă să scapi de ei vreodată! 


20 


— O, Dumnezeule! exclamă comisarul Jepson. Chestia 
asta n-o să fie niciodata uitată pe deplin. E genul de poveste 
de pe urma căreia divizia va avea de suferit mereu de acum 
înainte. Va apărea în presa locală, în ziarele de scandal 
naţionale, o să ajungem subiect de glumă la jurnalul de ştiri. 
Şi mai mult ca sigur o să aparâ şi în Police Review. Vom 
deveni prilej de başcalie pentru toată poliţia din ţarâ! Parca 
aud deja bancurile care o så circule pe seama noastră. Şi asta 
o sâ ţină ani de zile! Ani! 

Comisarul îi convocase pe inspectorul-şef Tailby şi pe 
inspectorul Hitchens în biroul lui, înainte de instructajul de 
dimineaţă. Acestora le revenise dificila misiune de a-i expli- 
ca comandantului diviziei cum se făcea câ mai bine de zece 
poliţişti fuseseră puşi să sape într-o grămadă uriaşă de com- 
post şi de ce fusese chemat apoi medicul patolog sâ exami- 
neze doi porci morţi. 

— Probabil am putea gasi ceva de care sâ-l acuzăm 
pe Cutts, spuse Hitchens. Să ne justificăm acţiunea, ca så 
spun aşa... 

— Nu, nu, nu! Asta n-ar face decât să înrâutâţească 
situaţia. Hai sa lasăm lucrurile aşa şi să sperăm că totul o 
să treacă de la sine după o zi sau doua. Cei de la biroul de 
presă au primit informaţiile necesare? 

— M-am ocupat eu de ei aseară, spuse Tailby. Au câteva 
date, în mare, dar dincolo de asta vor trebui să mă citeze pe 

mine ca sursă pentru mai multe detalii. O să refuz orice fel de 
comentariu. 

— În regula, Stewart. însa eu tot nu înţeleg cum s-au 
întâmplat toate astea. 

— Ben Cooper a avut unul dintre momentele lui de inspi- 
raţie, explică Hitchens. 

— A, tânărul Cooper... Tot lui îi datorăm şi povestea aia cu 
arestarea lui Sherratt... 

— Ar fi putut fi un dezastru dacă agentul Fry nu era acolo. 

— În cazul în care Cooper ar fi fost împuşcat... Jepson se 
cutremurâ. Am fi avut parte de o adevarată catastrofa în ceea 
ce priveşte relaţiile cu publicul. Nimeni n-a uitat ce i s-a 
întâmplat tatalui lui. 

— Oricum am privi lucrurile, nu ne mai putem permite un 
astfel de incident, admise Tailby. 

Jepson se întoarse câtre Hitchens. 

— În privinţa personalului din departamentul tau... eşti cu 
ochii în patru, sper, la tot ceea ce se întâmpla. Da, Paul? 

— Încerc, domnule. 

— Ştii câ va trebui så luam cât de curând o hotarâre în ceea 
ce priveşte înlocuirea sergentului Osborne. Se retrage defini- 
tiv la începutul lunii viitoare. Cooper era unul dintre cei pe 
care îi aveam în vedere pentru acest post, nu? 

— Era în vârful listei candidaţilor, răspunse Hitchens. 

— Şi ce părere ai acum despre el? 

— Sincer, pare să fie puţin cam instabil din punct de ve- 
dere emoţional. Ieri a fost foarte prost dispus. Şi, din câte îmi 
dau eu seama, nu avea un motiv anume... 

— Şi totuşi, agentul cel nou, Fry... 

— Are referinţe mai bune decât Cooper. Şi pare foarte sta- 
bilă, în ciuda trecutului ei... 

Jepson dadu din cap cu o mină serioasă. 

— A, da... Povestea aia din West Midlands... Desigur. 

~ O chestie foarte urâtă, comentă 'Tailby. Dar acum totul 
e bine în ceea ce o priveşte. Nu, Paul? 

— Puțin cam nesociabila... Dar, altfel, tare ca o stâncă, dom- 
nule. E foarte stăpână pe ea, aş spune. Foarte bună din punct de 
vedere profesional. Nu există efecte negative, spune ea. 

— Chiar ai discutat cu ea despre asta? se interesa Jepson. 

— Da, domnule. 

— Bravo! Asta înseamna management de calitate — o bună 
relaţionare cu personalul. 

— Conform dosarului ei, a beneficiat de consilierea stan- 
dard. Cu toate acestea, şi-a creat o anumită reputaţie la 
şedinţele de consiliere, dupa ce s-a despartit de prietenul ei. 
Se pare că el nu s-a putut împăca nicicum cu ideea, dar ea 
s-a descurcat foarte bine. 

— Presupun că o astfel de experienţă chiar poate să te 
transforme într-o persoană mai puternică, interveni Tailby. 

— Da, exact! Botezul focului şi aşa mai departe... Adaugă 
şi numele lui Diane Fry pe lista finala. Hai să vedem ce 
impresie ne lasă dupa interogatorii. 

— Şi totuşi, Ben Cooper... Ar fi o alegere pe placul multo- 
ra, domnule. 

— Hmm... Paul spune câ baiatul e instabil din punct de 
vedere emoţional. Nu prea îmi place cum sună treaba asta. 
Cred cà momentan Cooper nu e suficient de copt pentru un 
post de conducere. Pacat! Un baiat de prin partea locului. care 
cunoaşte locul foarte bune... Dedicat, muncitor, isteţ... 

— Nu-i suficient, comenta Hitchens. 

Jepson oftà. 

— Poate câ ai dreptate. Sa înțeleg câ ne-am pus cu toții de 
acord asupra faptului că Ben Cooper nu reprezintă o opţiune 
pentru înlocuirea lui Osborne? Comisarul aşteptă râspunsul 
tacit al celor doi. În cazul acesta, continuă el apoi, ar fi bine 
să rezolvam repede. O sa-i solicit o întrevedere în dimineaţa 

asta, în timpul şedinţei de instructaj, şi o să-i dau vestea. Am 
sâ-l înveselesc puţin, să încerc så amortizez lovitura. O så 
sugerez o dezvoltare pe orizontală... 

Cei trei bărbaţi rămaseră aşezaţi câteva clipe, evaluând cu 
calm o treaba bine facută. Jepson tresări şi se îndreptă de 
spate, semnalând astfel o schimbare de subiect. 

— Şi, ia spuneţi-mi, cum înaintează ancheta Vernon? 
Stewart? 

— În stadiul actual, nu este nevoie să mai apelåm la àlte 
resurse, domnule. Astăzi aştept rezultatele de la laborator. 
Cred câ ele ne-ar putea oferi o concluzie a întregii anchete. 

— Exista două posibilităţi, nu? 

— Sunt sigur că probele de laborator îl vor incrimina fie pe 
Lee Sherratt, fie pe iubitul fetei, Simeon Holmes, confirmă 
Tailby. Aceasta este vestea de care avem nevoie. S-ar putea să 
facem o arestare cât de curând. 

— Ar fi un comunicat de presă nemaipomenit! spuse 
Jepson plin de speranţă. Dacă am putea transmite aceasta 
veste mass-mediei în cursul zilei de azi, s-ar putea ca presa să 
uite de povestea cu porcii. 

— Eu rămân optimist, spuse Tailby. 


Harry Dickinson purta ochelarii sâi cu lentile bifocale 
şi cu rame negre, care făceau ca ochii lui să pară deformaţi şi 
disproporţionaţi, asemenea pietrelor netede dintr-o apă 
adânca. 

— Şi hai să-ţi spun eu ceva, fata mea. Dacă-l mai vezi pe 
polițistul ala tânăr, poţi să-i transmiţi că tovarâşii lui îşi pierd 
vremea dacă vor sâ-l scoata vinovat pe Sherratt. 

Cu o seară în urmă, Helen Milner făcuse câteva cum- 
părături pentru bunica ei la Somerfield's, în Edendale. Acolo, 
totul era mult mai ieftin decât la micuța prăvălie din sat. În 
mod normal, Gwen ar fi preferat să ia autobuzul de Hulley 

din staţia de lânga cârciumă, ca să facă un drum în oraş, din 
dorinţa de a economisi ceva bani din pensie. Însa în sâpta- 
mâna aceasta batrâna refuzase så faca drumul până în oraș, 
temându-se de ceea ce aveau să îi spună celelalte femei din 
autobuz, convinsă câ vânzatorii aveau s-o vorbească pe la 
spate şi că fetele de la casă ar refuza să o serveasca. Nimic din 
ce i-ar fi spus Helen n-ar fi reuşit s-o convingă pe bătrână că 
exagera. Uneori, se dovedea la fel de încapaţânata ca Harry. 

— A fost gradinar la Piciorul Muntelui, dar Graham Vernon 
l-a dat afara, spuse Helen. 

— Lee Sherratt? Asta n-a fost niciodată grădinar. Ar putea 
să care o roaba în spate, dar, în rest, nu se pricepe la nimic. 

— Se aude că facuse o pasiune pentru Laura. 

— Nu e sigur. Nu înseamnă nimic. 

Helen strecura nişte conserve de mazâre şi cartofi noi în 
dulapurile din bucatarie, privind într-o parte, pe fereastră, 
unde o vedea pe Gwen făcându-şi de lucru prin gradină, 
tăind cu atenţie trandafirii uscați cu o toarfecă de grădinărit. 
Parea fragilă şi nesigură pe picioarele ei, iar pielea îi era 
translucidaă în lumina dimineţii, care cadea de deasupra vâr- 
fului Win Low. 

— N-ai vorbit cu bunica până acum? 

Harry era adâncit în lectura ziarului său de dimineaţa. 
Spre deosebire de mulţi oameni de vârsta lui, care preferau 
paginile sportive şi titlurile senzaţionale din ziarele de scan- 
dal, Harry cumpara ziarul Guardian. Spunea că vrea să ştie ce 
se petrecea cu adevărat în lume. „Toate chestiile astea despre 
vedetele TV şi relaţiile celor din familia tepalas pe mine må 
lasă rece“, spunea el adesea. 

~ Despre ce så vorbesc cu ea? 

— E necàjità. 

— Şi când nu e ea necajită? Femeia asta a devenit nevro- 
tică la bătrânețe... 

— Bunicule, e foarte îngrijorată. Crede că ai necazuri cu 
poliţia. Trebuie s-o linişteşti. Nu vrea så asculte de nimeni 
altcineva. 

— A, carevasăzică toţi vorbesc despre mine, nu? spuse 
Harry. 

— Lumea vorbeşte... Însa nimeni nu crede cu adevărat câ 
ai avea vreun amestec. 

— Şi de ce nu? vru el să ştie. 

Helen dădu din mâna, neavând o explicaţie la îndemâna. 

— Pai... 

— Da, ştiu. Pentru că sunt bătrân. Nu eşti cu nimic mai 
prejos decât poliţiştii àia. Ştii, nici măcar nu m-au interogat 
ca lumea... Nu aşa cum ar fi trebuit să o facă, din moment ce 
eu am descoperit cadavrul. Ei îşi închipuie cå n-aş fi putut 
s-o fac, mă înţelegi. Pentru că sunt båtrân. Ei bine, se înşală! 
Şi tu te înşeli! 

— Nu fi ridicol, bunicule! Noi ştim câ n-ai facut-o dum- 
neata. Evident câ nu! 

— O, da! Evident! 

— Bunica ştie... Şi mama, şi tata, şi eu... Ştim cå dumnea- 
ta n-ai făcut nimic râu. Noi ştim cel mai bine — doar suntem 
familia dumitale! 

— Şi asta-i tot? Doar voi şi nimeni altcineva? 

Helen simţi un fior sesizând tonul acela dispreţuitor. 

— Familia a însemnat întotdeauna foarte mult pentru dum- 
neata. Ştii doar! 

Harry ofta şi împături ziarul. 

— Nu? 

— Sigur câ da, fata mea. Însă există şi alte lucruri la fel de 
importante ca familia. Chiar şi mai importante. Femeile nu 
înţeleg, pentru că ele sunt făcute din alt aluat... Familia... 
Asta-i tot ce contează pentru ele! Dar mai există şi alte lu- 
cruri... Prietenia... Odată ce ai avut un prieten alături de tine, 

în mâinile caruia ţi-ai pus viaţa şi a carui viaţa este în mâinile 
tale... e altceva. E o legătură pe care n-o poţi rupe, pentru 
nimeni, niciodată. Ajungi până acolo încât ai fi în stare de 
orice ca să nu tradezi încrederea aceea, fata mea. De orice! 

Harry o privea pe Helen drept în faţă, iar în adâncul 
ochilor lui era o privire aproape rugâtoare, care îi cerea aju- 
torul. Iar ea chiar dorea sa îl ajute, însă nu ştia cum. Aşteptă 
ca Harry să îi explice ce dorea sa spună. 

Însa acum el se uita fix la prima pagină a ziarului, de unde 
îl priveau la fel de fix, dintr-o poză, ochii disperaţi ai unor 
refugiaţi din Africa Centrală. 

— Ai fi în stare sa ucizi pentru a ajuta un asemenea pri- 
eten, mai spuse el. 


Ben Cooper privi de-a lungul ţevii, apucă bine mânerul 
de lemn şi trase în piept mirosul lubrifiantului, în timp ce de- 
petele lui bâjbâira încet dupa trăgaci. Puşca se instala con- 
fortabil în dreptul umarului lui, iar greutatea ţevii duble se 
balansa uşor atunci când el se întoarse ca sa-i testeze echili- 
brul. Odata cu mişcarea aceea facută fară nici un efort, simţi 
nerabdarea de a avea ţinta în raza lui vizuală, simţi dorinţa de 
a trage şi de a auzi cartuşul descărcându-se. Era gata. 

— Trage! 

Piedica pocni sec, şi o bucată de lut trecu asemenea unui 
fulger prin câmpul lui vizual. Ca şi cum ar fi avut o voinţă 
proprie, ţeava puștii o luă mai întâi în sus şi apoi la dreapta, 
pentru a urmări traiectoria obiectului, iar degetul lui se 
încorda. Bucata de lut se sparse în bucăţi mici care deviară 
spre sol. 

— Trage! 

Cea de-a doua bucata de lut fâlfâi deasupra capului lui. 
Cooper spori cu grijă presiunea de pe trăgaci, dramuind 

presiunea suplimentara pe masura ce linia țintei se stabiliza, 
iar bucata de lut se spulberă la fel ca prima. 

— Ce parere ai, Ben? 

— Interesant, spuse el, lasând puşca jos şi deschizându-i 
țeava. Puse apoi arma pe capota Land Roverului, iar fratele 
lui veni lângă puşca pe care o folosisera la exerciţii. Matt era 
cu şase ani mai mare decât Ben, având pieptul lat, umeri 
musculoşi şi un bust ca ale unui muncitor la ferma. Avea şi el 
același pâr subţire, şaten-deschis, şi alesese să-şi ascundă 
începutul de chelie sub o şapcă verde de şofer de tractor, cu 
un cozoroc lung — asemenea unei şepci de baseball —, având 
inscripţionate cuvintele „John Deere“ în faţă. 

— Au fost două împuşcături nemaipomenite, Ben! La cine 
te gândeai când ai lovit obiectele alea? 

— Poftim? 

— Dupa expresia de pe chipul tău, aveai în faţa ochilor pe 
cineva pe care îl urâşti foarte tare... Te-a ajutat să te eliberezi? 

— Da, puţin... 

Matt îl studie pe fratele lui mai mic. 

— Treaba asta te cam macină, nu-i aşa? Nu te-am văzut 
prea des într-o asemenea stare. O s-o facem bine pe mama, o 
să vezi... Aşteaptă numai să ajungem la ea în dupa-amiaza 
asta. Pun pariu că o să fie aşa cum o ştii tu, şi o să te simţi 
mult mai bine după aceea. 

— Tot ce se poate, Matt... Dar nu e numai asta... 

— Aha, am înţeles! Probleme cu femeile, cumva? Nu cu 
Helen Milner, sper... 

Cooper îl privi surprins pe fratele lui. 

— Ce te face så spui asta? 

— E clar că trebuie să te fi lovit de ea în cazul Vernon... 
Am pus şi eu lucrurile cap la cap după ce am citit ziarele. 
Tatal ei lucrează pentru Graham Vernon, nu? lar batrânul, 
Harry Dickinson, e bunicul ei, aşa-i? Dacă tot ţi-ai pierdut 

vremea pe acolo, bânuiesc cå trebuie să fi reînnodat vechile 
legături. 

Matt zâmbi larg în timp ce fratele lui îl privea, rămas fără 
cuvinte. 

— Ei, ce zici? Ar fi trebuit să må fac detectiv? 

— Nu ştiu cum de te-ai gândit la toate astea. 

— Hmm, Helen Milner, zici? Întotdeauna am avut impre- 
sia că fata simţea ceva pentru tine, fraţioare, acum vreo câţiva 
ani... 

— Asta a fost demult. Acum s-a schimbat. Ar trebui s-o 
vezi. 

— A, dar am văzut-o. Acum e profesoară la şcoala la care 
învaţă Amy şi Josie. Am discutat cu ea la o şedinţa cu 
părinţii, de curând. Nu-mi place să-mi dezvălui secretele, dar 
aşa am aflat despre tatal ei şi tot restul... De fapt, am vorbit 
destul de mult. Am discutat despre vremurile de demult şi 
chiar şi despre Vernoni. 

— Bun, atunci. Deci ştii cum aratâ. Probabil are vreo 
jumătate de duzină de tipi cu care se vede. De ce sâ-şi bată 
capul cu mine? 

— Mi se pare mie sau sesizez o urmă de amaraciune? 
Avem cumva o juncană în câlduri care are prea mulţi tauri 
dintre care să aleaga? 

— Oamenii nu sunt ca vitele, Matt. 

— Uneori ar fi mai bine dacă ar fi. Daca stai să te gândeşti, 
e păcat că nu poţi însemna oamenii aşa cum însemnezi oile; 
aşa ai şti imediat cine pe cine calareşte. 

Matt îl privi pe fratele lui, ridicând din sprâncene în 
aşteptarea unei reacţii; văzu însă câ nu reuşise să strârnească 
nici măcar un zâmbet. 

— Mai e ceva, nu-i aşa? Probleme la serviciu? 

— Da, ai dreptate. În ultimele zile am facut câteva gafe. 

— Dar o să înţeleagă şi ei cà eşti foarte stresat în mo- 
mentele astea, nu? 

Cooper scoase cheile Toyotei din buzunar şi se uită la 
ceas. Era trecut de ora la care ar fi trebuit să plece spre 
Edendale, pentru a intra în tură. Dar şansa de a testa noua 
puşcă a lui Matt fusese o tentaţie prea mare. 

— Le-ai spus şefilor tài despre mama, sper... 

— Nu, nu mi s-a pârut necesar ca ei să ştie. 

— Dar ţi-ai luat liber în dimineaţa asta ca så mergi la spital? 

— Le-am spus pur şi simplu că am o programare la medic. 

— La dracu’! Probabil că ei îşi închipuie câ mergi så vezi 
un psihiatru sau ceva, după felul în care te-ai purtat zilele 
astea. 

— Prefer să nu amestec poliţia în viaţa mamei, atâta tot! 

— Înţeleg... În cazul àsta, lucrurile sunt destul de neplacute. 

Cooper oftă. 

— Hai să ţi-o zic pe-a dreaptă, Matt. Aş prefera de o mie 
de ori să rămân aici, cu tine, să vânez iepuri, decât så mă 
întorc la birou în dimineaţa asta. 

Matt îl însoţi pe fratele lui înapoi la maşina parcată în 
curte. 

— Sa înţeleg cå ancheta Vernon nu s-a încheiat înca? 

— Pare că se duce totul de râpă, Matt. Bineînţeles, la 
început dam întotdeauna buzna ca nebunii. Adunăm cantitaţi 
enorme de informaţie, luăm zeci de declaraţii de la martori, 
mergem din casă în casă şi facem anchete peste anchete, 
obţinem amănunte privind conjunctura... Dumnezeule, după 
primele câteva zile computerul ala e plin de tot felul de date. 
De regula, ţi se deschid nişte linii clare de ancheta pe care le 
poţi urma. Dar uneori toate drumurile par să se înfunde, şi nu 
ajungi nicăieri. lar dacă ancheta unei crime începe sā 
lâncezească, s-ar putea să treacă luni întregi înainte de a 
ajunge la un rezultat. Asta în caz că îi mai dai vreodată de cap! 

— Iar acum ai de-a face cu una dintre acele anchete. 
Nu, Ben? 

Cooper făcu o pauză, cu mâna pe portiera maşinii. 

— Nu ştiu, Matt. Poate că sunt doar eu de vină. Dar ţie nu 
ti s-a întâmplat niciodată să ai senzaţia cå te loveşti încontinuu 
de un zid fară măcar să îţi dai seama de asta? 

— Treaba cu fata aia e o adevărată tragedie. Undeva, 
acolo, e un individ care n-ar trebui să se bucure de libertate. 

— Păi, cred câ numai ideea asta ne mai ţine în priză. 

Se aşeza pe scaunul şoferului şi coborî geamurile. În 
maşină era deja cald, cu toate câ nici nu se crâpase bine 
de ziuă. 

Matt îşi sprijini antebraţul musculos de portiera. 

— Şi totuşi, Vernonii nu sunt un exemplu pentru nimeni, nu? 

— Nu sunt ceea ce înţeleg eu prin companie plăcută. 

— Mai mult chiar, spuse Matt. Îşi creeaza singuri pro- 
bleme facând ceea ce fac. Toate orgiile alea şi lucrurile care 
se petrec acolo... N-am nimic împotriva ideii de distracţie, dar 
ce fac ei acolo e de-a dreptul dezgustâtor! 

Cooper se uită încruntat la fratele lui. întrebându-se ce 
naiba voia så spună. 

— A, înţeleg... Ei bine, dacă nu mă crezi, mai adăugă Matt, 
n-ai decât s-o întrebi pe Helen Milner. 


Ajungând la periferia localităţii Edendale, Cooper îşi 
dâdu seama câ avea să întârzie pentru a doua oară într-o sin- 
gurâ săptămână. O altă bila neagra. Constată însa că nu-i 
pasâ. O durere surdă îi pulsa în cap, chiar în spatele globilor 
oculari, ca un avertisment privind o furtună iminenta. 

Dupa câte se părea, la opt dimineaţa, la fiecare câţiva 
metri de-a lungul şoselei cineva trăgea de lesa unui câine. 
Animalele mergeau cu nasul pe jos, adulmecând fiecare smoc 
de iarba şi oprindu-se så cerceteze fiecare stâlp de iluminat 

sau copac întâlnit în cale. Un criminal care ar fi încercat să 
ascundă un cadavru în această zonă ar fi dat dovadă de impru- 
denţă. Echipele de câutare patrulau permanent prin zonă. 

Ajungând la etajul al doilea al sediului divizional, prima 
persoană care îi ieşi în cale fu Diane Fry. Femeia se îndrepta 
câtre camera unde se ţineau şedinţele de instructaj, însoţită de 
alţi trei poliţişti. Toţi râdeau, iar lui Cooper i se aprinseră 
obrajii, convins fiind ca el era motivul distractiei lor. Totuşi, 
Fry îl zari venind şi se opri pentru ca el s-o ajunga din urmă. 

— lar ai întârziat, Ben. Dacă nu ai grijă, te aşteaptă o 
sancţiune cât de curând. 

— Nu contează, spuse el. Ţi-a placut excursia la 
Yorkshire? 

— Nu în mod special. Aş fi preferat sa ramân aici. 

— Sa înţeleg câ a fost o pierdere de vreme? 

— Sincer, da. Nu era absolut necesar sa se deplaseze cine- 
va pâna acolo... Unde mai pui câ am fost şi doi... 

Cooper zâmbi sarcastic înainte să apuce să se stăpânească. 

— Ce surpriză! Dar presupun ca v-aţi simţit bine împreună. 

Narile lui Fry luară foc. 

— Nu înţeleg unde baţi, dar de data asta o så mà prefac că 
nu te-am auzit! 

El privi în jos. cu umerii cazuţi. 

— Îmi cer scuze, Diane. N-ar fi trebuit sa spun asta. 

— Te simţi bine, Ben? Ai nişte idei tare ciudate, dar măcar 
pâna acum ai reuşit să te abţii de la cometariile rautacioase. 

— Da, sunt bine. Caldura asta care dureaza de atâta vreme 
e de vină, mă stoarce de puteri. 

— Am auzit ceva despre nişte porci... 

— Da, da, nu-mi spune... 

O vazu pe Fry studiindu-l. Privirea ei îi cercetă, pe rând, 
ochii inexpresivi, părul pieptânat în graba. după care cobori 
spre obrajii lui bârbieriţi la întâmplare şi apoi spre cămaşa 

boţită. Deveni dintr-odată conştient de mirosul statut de trans- 
piraţie pe care îl emana propriul corp şi de felul în care îi 
tremură mâna atunci când se freca la tâmple, unde durerea 
aceea surdă începea så pulseze din nou. 

— Ben, în legătură cu ceea ce am spus despre tatăl tău. 
Mi-am cerut scuze. Dacă mai pot spune ceva... 

— Ți-am spus şi atunci — dacă mai aud încă o persoană câ 
mă numeşte „bâiatul sergentului Cooper“... Lasâ-ma så uit 
toate astea, da? 

Fry se dădu puţin înapoi, şocată de râutatea din vocea lui. 

— Bine... A, era să uit, am un mesaj pentru tine. Comisarul 
vrea să te vadă imediat ce soseşti la secţie. 

— Şi cum rămâne cu instructajul? 

— Imediat! Asta e mesajul comisarului. Necazuri, aşa-i? 

— Aşa se pare. 

— Hei, n-ai uitat de întâlnirea noastră de diseară, da? 

— Poftim? 

— A rămas să mă duci la dojo-ul tau. Abia aştept între- 
cerea aia amicala. Parcă spuneai că mă înveţi câte ceva, nu 
mai ştii? 


Pereţii din biroul comisarului erau garnisiţi cu fotografii, 
unele dintre ele facute cu mulţi ani în urmă. Nişte bărbaţi 
băţoşi, care stăteau în poziţie dreaptă, cu gulere înalte şi 
mustâţi lungi, păreau să-l strafulgere cu privirea pe Ben 
Cooper, judecându-l. Pareau sa spuna că nu se ridica la 
standardele lor. Cu siguranţă, acesta era mesajul pe care 
dorea sa-l transmita şi comisarul Jepson. 

— Aşadar, pe scurt, vreau să spun că de data asta înca nu 
ti-a venit rândul, Cooper. Ai rabdare şi va veni şi vremea ta. 
Sunt convins. Mai aşteaptă puţin, şi vom privi lucrurile într-o 
altă lumina. Întotdeauna există speranţe în viitor. Gândeşte-te 
la o evoluţie pe orizontala. 

Jepson îl studie pe tânărul din faţa sa, aşteptând o reacţie. 
Hitchens avea dreptate — Cooper lăsa impresia că era un pic 
stresat şi nervos. După cearcânele negre din jurul ochilor, i-ai 
fi dat mai mult de douăzeci şi opt de ani; plus că în dimineaţa 
asta nici nu se bărbierise cum trebuia. Mâinile lui tremurau 
uşor, chiar înainte să i se dea vestea câ nu se afla pe lista 
candidaţilor pentru postul de sergent. Jepson se întrebă dacă 
Ben Cooper avea cumva vreo problemă cu bâutura. Trebuia 
să-l întrebe pe inspectorul Hitchens. 

— Ceea ce ţi-am spus te-a luat prin surprindere, Cooper? 

— Cred câ m-am gândit şi eu la asta, domnule. Vedeţi, mi 
s-a facut o evaluare psihologica... 

— Şi ce se spunea în evaluarea ta psihologică, baiete? 

— Ca nu am o atitudine suficient de pozitiva, domnule. Ca 
am tendinţa pronunţată de a mă interioriza şi de a empatiza 
cu oamenii în situaţii complet nepotrivite. 

— Aha... Şi ştii ce înseamnă asta? 

— N-am idee, domnule. 

— Înseamna câ eşti al naibii de amabil, Cooper. 

— Înţeleg. 

— lar noi nu ne permitem så avem poliţişti amabili, nu? 
Nu în vremurile astea. A, da, mai nou avem tot felul de 
poliţişti, Cooper. Cu toţii şi-au găsit locul în poliţia de astăzi. 
Avem poliţişti de culoare, polițiste, poliţişti homosexuali, 
chiar şi poliţişti cu puteri paranormale! 

Cooper se gândi câ ultima categorie enumerată era de fapt 
o aluzie la o poveste aparută în ziarul local, despre un anga- 
jat al poliţiei care era un membru marcant al Bisericii Spiri- 
tualiste şi care mărturisise de curând câ avea înclinații de 
clarvăzâtor. 

— Nimic nu mă mai poate surprinde acum, spuse Jepson. 
O sa vezi tu câ în scurt timp o să avem şi travestiţi în poliţie. 
Cine ştie ce pederast de la Moravuri o să apară într-o bună zi 

la serviciu în fustă, iar din momentul acela n-o să mai existe 
limite. O să avem în secţii poliţişti pitici, zombie, şi chiar şi 
agenţi cu pielea albastră, de pe Planeta Zog]. Cine ştie? Poate 
câ până la urmă vor apărea şi poliţişti modificaţi genetic, cu 
muşchi ca ai lui King Kong şi creierul cât o nucă. A, nu, la 
naiba, din aştia avem deja! Dar Doamne fereşte să-l discrimi- 
nam pe vreunul dintre ei, Cooper! Singurul pe care nu-l vom 
tolera în nici un caz este un poliţist cu prejudecaţi! 

— Da, domnule, încuviinţa Cooper, cu un zâmbet nesigur, 
presupunând ca Jepson se strâduia sa-l înveseleasca. 

Comisarul îl privi cu suspiciune. Îi placea ca subalternii 
să râda la glumele sale, dar numai atunci când glumea cu 
adevărat. 

— Tu crezi, probabil, câ nu există nici un motiv pentru 
care n-ar trebui să angajam poliţişti simpatici, nu-i aşa? 
Absolut nici un motiv. 

— Nu, domnule. Poate câ nu pe post de sergent? 

— Ei bine, cine şi-ar dori să devină un amărât de sergent? 
E o meserie de tot rahatul, crede-ma. 

Ascultară amândoi preţ de o clipă, încercând să surprindă 
ecourile fâţărniciei răsunând în pereţii de rigips. Jepson bâtu 
cu palma în birou pentru a întrerupe momentul acela de 
linişte şi îl privi lung pe Cooper pâna ce acesta se simţi obli- 
gat să vorbească. 

— În orice caz, domnule, nu mà deranjează atât de tare. Nu 
am resentimente sau chestii de genul asta... 

— Prostii! Dacă aş fi eu în locul tâu, Cooper, aş turba de 
furie. Tu încerci să fii drâguţ în continuare. Vezi, asta e cusu- 
rul tâu! rosti el cu un aer triumfător. 

— Nu cred câ o să mă învâţ minte vreodată, domnule! 


1 Nume comun dat în domeniul SF unei planete necunoscute sau imaginare (n.tr.) 

— Sfatul meu este să te duci frumos să împuşti nişte 
porumbei sau ce faci tu de obicei, sa-ţi scoţi ideea asta din 
minte. Bea câteva pahare. O să uiţi curând toată povestea... 

Cooper înclină din cap în semn câ lua notă de cele spuse, 
în timp ce Jepson îşi ţuguie buzele, devenind serios pentru a 
face un ultim comentariu. 

— Dar fără izbucniri emoţionale, da? 

Cooper se uita dincolo de capul comisarului. Acolo, pe 
perete, era o poză înrâmată, înfâţişând câteva zeci de barbaţi 
cu o ţinută solemnă, stând jos sau în picioare în rânduri lungi. 
Ei alcâtuiau întregul efectiv în uniformă al secţiei Edendale, 
surprins în timpul unei vizite la secţie a unui membru al fami- 
liei regale, prin anii '80. Cooper îşi amintea foarte bine şi 
ocazia, şi fotografia. Pe rândul al doilea, printre ceilalţi ser- 
genţi, se afla şi tatăl lui. 

— Înţeleg, domnule. Nu contează. Nu contează absolut 
deloc. 


Doctorul le explicase câ lui Isabel Cooper i se administra 
un medicament puternic, antidepresiv. Rostise pe litere 
numele medicamentului, iar Cooper îşi notase cu atenţie — 
Chlorpromazine. Aceasta bloca activitatea dopaminei şi 
antrena schimbari la nivelul sistemului nervos. Ceea ce putea 
duce la apariţia unor efecte secundare, menţionase doctorul. 

Stând așezat lângă patul mamei lui, Cooper avu impresia 
că ea nu se putea abţine så nu-şi mişte buzele, limba şi muş- 
chii feţei. Făcea grimase în permanenţă, împingându-şi limba 
în obraji, aşa cum ar fi facut cineva într-o încercare frenetica 
de a-şi îndepărta nişte resturi de mâncare de pe gingii. Sub 
aşternut, picioarele ei se agitau constant, îndoindu-se şi încor- 
dându-se fară încetare, precum picioarele unui ciclist într-o 
cursă lungă. 

Doctorul ţinuse neapărat så le precizeze lui Ben şi lui Matt 
ca medicamentele pe care le folosea nu erau curative. Ele nu 
puteau să vindece schizofrenia, ci doar să calmeze simptomele 
cele mai supărătoare. Rostită de doctor, lista acelor simptome 
pâruse fără sfârşit — pierderea firului gândurilor, paranoia, 
halucinaţii, închipuiri, pierderea interesului pentru îngrijirea 
personală, retragere din punct de vedere social, anxietate 
severă, agitaţie. Starea ei nu putea decât să se înrâutăţească. 
Însa, ocazional, doar ocazional, se puteau aştepta la remisii 
temporare ale bolii, situaţii în care doamna Cooper avea så se 
poarte aproape normal. Medicul pâruse să creada că această 
ultimă menţiune era de natură să-i linişteasca. 

— Sunt o adevărată pacoste pentru toată lumea, spuse 
Isabel din patul ei privind în gol, cu ochi îmbatrâniţi. 

— Nu, mamă. Sigur cå nu eşti. Nu-ţi mai face atâtea gân- 
duri... 

— Tu eşti, Ben? 

— Da, mamă. Sunt aici. 

Era acolo de aproape patruzeci de minute, şi vorbise şi 
până atunci cu mama lui. Matt fusese cu el în prima jumătate 
de oră, însă ieşise puţin. Avea nevoie de aer proaspăt, zisese el. 

— Eşti un băiat bun. Eu sunt bolnavă, nu? 

— O să te faci bine, mamă. 

Ea-şi întoarse capul, zâmbind slab şi clipind neajutorată 
atunci când întinse o mână spre el. Pe gulerul cămâşii ei de 
noapte se scursese un firicel de salivă. Pe dulapiorul de lânga 
pat se afla o mica vază cu floarea-miresei, alba ca aşternuturile 
de pe pat, ca pielea femeii. Cooper transpirase din cauza căldurii 
din camera de spital, însă mâna mamei lui era umedă şi rece. 

— Eşti exact ca tatăl tâu, îi spuse ea. Un tânăr atât de chipeș... 

El îi zâmbi şi îi apasă mâna între ale lui, ghicind ce urma, 
temându-se că trebuia să dea un.răspuns şi neștiind ce ar fi 
putut să spună. 


362 STEPHEN BOOTH 


— Nu te-ai câsătorit înca, Ben? 

— Nu, mamă. Ştii doar că nu. 

— O să gâseşti curând o fata cumsecade. Mi-ar plăcea să 
te vâd căsătorit şi cu copii. 

— Nu-ţi face griji. 

Ştia câ vorbele acelea erau golite de sens. Însa în tot 
vocabularul lui nu păreau så existe cuvinte care să aibă sens, 
pe care să le înţeleagă amândoi şi în care så gâsească alinare. 

Umerii lui Isabel zvâcniră, iar picioarele i se mişcară 
spasmodic, fremâtând sub cearceafurile de spital ca nişte ani- 
male agitate. Limba bâtrânei ieşi printre buze în timp ce 
femeia privi prin încâpere clipind des, cu o expresie 
nedumerita. Privirea i se fixa apoi asupra fiului ei. Îi caută 
faţa cu nerâbdare, în ochii ei citindu-se disperarea şi 
rugămintea. Îi transmitea o chemare mută, implorându-l sa-i 
ofere un strop de consolare. 

— Exact ca tatăl tâu, repetă ea. 

El aşteptă. Muşchii îi erau înţepeniţi, iar mintea i se golise 
de gânduri. Era ca un iepure hipnotizat, în aşteptarea 
muşcaturii fatale. Simţi câ îl dureau plămânii de la cât îşi 
ținuse respiraţia. Ştia că n-avea să fie în stare să respingă 
rugăminţile din ochii ei. 

— 'Te-au facut sergent, Ben? 

— Da, mamă, râspunse el, cu toate că i se rupea inima så 
minta. 


21 


Diane Fry se afla pentru prima oară în casa de la Piciorul 
Muntelui. Nu era deloc impresionată de porticurile cu incrus- 
taţii de lemn, de garajul triplu sau de porțile din fier forjat. 
Gasea câ totul era lipsit de gust — o cutie albă, care nu-şi afla 
locul în decorul vâii şi printre şirurile de case de piatra ce se 
întindeau la câţiva metri mai jos, pe şosea. Ai fi zis că ateri- 
zase aici dintr-o suburbie a Birminghamului. Poate din 
Edgbaston sau Bournville. În nici un caz nu parea să se 
încadreze în peisajul de aici. 

Îi revenise sarcina de a dicuta cu Charlotte Vernon, în 
urma interogatoriului luat de inspectorul-şef Tailby soțului şi 
fiului ei. Până acum, Charlotte nu spusese prea multe, 
şi nimeni nu îi acordase prea multă atenţie. Însa acum 
apăruseră alte întrebari care trebuiau puse, legate mai ales de 
Lee Sherratt. În viziunea domnului Tailby, baiatul ramânea în 
continuare principalul suspect; cu toate acestea, Fry obser- 
vase câ inspectorul-şef avusese întotdeauna în minte o a doua 
linie de anchetă, orientată asupra familiei fetei. Nu era exclus 
ca, într-un fel sau altul, cheia să se afle la Charlotte Vernon. 

Fry fu întâmpinată de câtre Daniel. Acesta părea abatut şi 
posac. Nu prea mai avea nimic din tânărul acela mânios 
despre care citise ea în rapoarte. Însa atunci când ea îi spuse 
ce dorea, el o lua înainte, indicându-i drumul prin casâ, fară 
un cuvânt sau o privire înapoi şi fără a considera că 

politeţurile ar fi necesare. Pacat că, în urma verificărilor, ali- 
biul lui era perfect valabil! 

Charlotte Vernon fusese descrisă de poliţiştii care o 
văzuseră drept o femeie atrăgătoare; chiar foarte atrăgatoare, 
adaugaseră unii. Fry se aştepta să întâlnească o soţie răsfăţată de 
bogâtaş, care nu făcea nimic altceva toata ziua decât să se pre- 
ocupe de felul în care arăta şi sâ-şi menţină corpul într-o formă 
perfectă — o femeie cu o coafură costisitoare şi cu un machiaj 
fara cusur. În schimb, în faţa ei se afla o femeie spre patruzeci 
de ani, obosită şi resemnată. Desigur, fardurile erau la locul lor, 
şi ar fi putut păcăli cu uşurinţă un barbat. Însa Fry îşi dadu 
seama că ele fuseseră aplicate fara prea mare tragere de inimă. 

Charlotte purta nişte pantaloni largi. bej, şi o câmaşă de 
matase. Părea eleganta. Dar, pe de altá parte, era şi cazul ca o 
femeie care purta haine de sute de lire să pară elegantă! Fry 
venise acolo pregătită så dovedească o oarecare compasiune 
pentru femeia aceea, care tocmai îşi pierduse fiica. Era dis- 
pusă să uite povestea fiului şi să asculte versiunea lui Charlotte 
cu privire la felul în care se petrecusera evenimentele. Cu 
toate acestea, era ceva în felul în care femeia îşi înclină capul 
atunci când aprise o ţigară şi se aşeză în fotoliu; în încreţitura 
buzelor ei, atunci când o studie critic pe Fry, privind-o de sus 
până jos. Până la urma, Fry nu reuşi să arate vreun pic de 
compasiune, mai ales că Charlotte Vernon deschise discuţia 
într-un mod agresiv. 

— Nu vă mai obosiţi să mă trataţi cu mânuși! Acum mă 
simt bine! 

— Am câteva întrebari pentru dumneavoastră, doamnă 
Vernon. 

— Da, vă aşteptam. Desigur, Dan a trecut să vă vadă. Nu 
l-am putut opri. Bietul baiat! E atât de confuz când vine vorba 
de sex... Unii bărbaţi au nevoie de foarte mult timp ca să se 

maturizeze, nu credeţi? Cred câ Dan manifestă o formă gravă 
de pubertate întârziată. 

— Doamnă Vernon, fiul dumneavoastră a dat o declaraţie 
privind relaţia dumneavoastră cu Lee Sherratt. 

— Vrei sa spui că a aflat că mi-o puneam cu grădinarul. 
Nu-i așa, draga mea? 

Fry o privi lung, cu o mină lipsită de expresie. Se aflau 
într-o cameră plină de mobila veche, frumoasă, cu suprafeţe 
netede şi Curate. Pe pereţi se aflau vreo trei sau patru tablouri 
mari, pictate în acuarelă, iar o podea lunga, acoperită cu par- 
chet, ducea către o uşă dublă şi o terasă pavată, cu balustrade 
de piatra. Lui Fry i-ar fi plăcut să exploreze baia şi bucătăria, 
să studieze cada dotată cu sistem de hidromasaj, cuptorul 
automat, dressingurile încastrate în perete, frigiderul cu 
dezgheţare automată şi cuptorul cu microunde digital. 

— Aşa au stat lucrurile, doamnă Vernon? 

— Desigur. Bine, s-a întâmplat doar de vreo câteva ori, dar 
ne-a placut foarte mult amândurora. Era lipsit de subtilitate, 
dar entuziast. Şi avea un corp extraordinar. Să mai fii în stare 
să-i faci pe tineri să alerge după tine cu limba scoasă e un lucru 
care prinde tare bine moralului unei femei de vârsta mea! 

— Dumneavoastră aţi început relaţia? 

— Da, cred că eu l-am sedus. Oricum, nu a trebuit să fac 
prea mari eforturi. 

— Când a aflat soţul dumneavoastră ce se petrece? 

Charlotte ridică din umeri. 

— Chiar nu ştiu... Contează? 

— Eu aşa aş fi crezut. 

— Şi de ce ar conta, må rog? 

— Probabil că n-a fost de acord. 

— Presupui greşit, draga mea. Pe batrânul Graham îl excită 
treaba asta. Ceea ce, serios vorbind, e convenabil pentru 
amândoi. Asta înseamnă că sunt liberă să îmi aleg amanţii 

care îmi plac, făra nici un fel de complicaţii. Bineînţeles, din 
partea mea, şi Graham e liber så procedeze la fel. 

— Dar domnul Vernon a avut ceva de obiectat, nu? Doar 
l-a dat afară pe Sherratt... 

— Într-adevăr. Charlotte sufla un rotocol de fum care pluti 
uşor în aer, între ele. Dar presupun că Graham v-a spus cå 
asta s-a întâmplat din cauza Laurei. 

— Şi aşa a fost? 

— Dacă aşa spune Graham, aşa trebuie să fi fost, nu? 

— Dumneavoastră ştiaţi care este atitudinea lui Lee 
Sherratt faţa de fiica dumneavoastră? Prin natura relaţiei pe 
care o aveaţi cu el... 

— Pot să vă spun „doamna detectiv“? 

— Dacă doriţi... 

— Doamnă detectiv, nu ştiu ce vă imaginaţi dumneavoas- 
trå că făceam eu cu Sherratt în foişor, dar vă asigur cå nu ne 
lansam în conversații despre fiica mea. 

— Dar credeţi câ...? 

— Avea suficient de lucru cu mine, draga mea! Pot fi 
foarte pretențioasă atunci când sunt excitata! 

— Şi ce rost ar mai avea să-ţi baţi capul cu puicuţa atunci 
când ai pe mâna gâina batrână, este? 

Charlotte rânji răutăcios, dezvelindu-și dantura perfecta, 
apoi se răzpândi şi îşi transformă rânjetul de pe chip într-un 
râs forţat. 

— Bravo, draga mea! N-aş fi crezut că te pricepi atât de 
bine la metaforele inspirate de viaţa de la fermă. 

Fry se simţea uşor dezamăgită, pentru că nu reuşise să o 
faca pe femeie să-şi dea arama pe faţă. Dacă ar fi putut trece 
dincolo de faţada asta provocatoare, rece, probabil că ar fi 
reuşit să scoată la iveală interiorul blând şi vulnerabil, care ar 
fi adus ceva date noi la dosar. 

— Aveaţi cunoştinţă de iubitul Laurei, Simeon Holmes? 


Câinele negru 367 


— Nu, suspină Charlotte. Asta pâna ce oamenii dumnea- 
voastră au reuşit sa-i dea de urma. Presupun că nu exista nici 
o îndoială câ era ceva între ei? 

— Absolut nici una. 

— Evident, aşchia nu sare departe de trunchi, nu? Dar a 
păstrat tâcerea în privinţa acestui aspect... De obicei, Laura 
îmi împartăşea secretele ei. Se pare însă ca nu şi pe acesta, 

— S-a gândit probabil ca o sa-l consideraţi nepotrivit pe 
băiat. Sta într-una dintre locuinţele acelea sociale din 
Edendale, are o motocicleta... 

— Nepotrivit? Nu eu! 

— Vorbiţi serios? 

— Nu uita cå eu mi-o trâgeam cu grâdinarul, draga mea! 

Fry scrâşni din dinţi. Charlotte îşi stinse ţigara şi începu 
să se apite întruna. Scrumiera era deja plină de chiştocuri, iar 
aerul devenise înţepător din cauza unui miros stâtut de fum, 
amestecat cu un parfum scump. 

— Sper cå nu v-am şocat, spuse Charlotte. Ştiu câ unii din- 
tre voi sunteţi foarte puritani. Însa eu şi Graham am avut 
întotdeauna genul asta de mariaj. E un lucru acceptat de la 
sine în cercul nostru de prieteni. 

— Aţi menţionat şi existenţa altor amanți, doamnă Vernon. 
Ma vad nevoită să vă cer nume. 

— Serios? Şi cu câţi ani ar trebui sa mă întorc în timp? 

— Sa spunem că vom trece în revistă doar ultimele câteva 
luni. Ce ziceţi? 

— Sa înţeleg ca poliţiştii noştri consideră că gelozia ar fi 
fost un potenţial mobil al crimei? Ce original! 

— Nume? 

— De acord. Păi, au fost unul sau doi dintre partenerii de 
afaceri ai soţului meu. Aşa a fost sa fie, må înţelegi. Nimic 
spectaculos! 

Îi dadu lui Fry trei nume, dintre care unul singur îi sună 
acesteia cunoscut. 

— Andrew Milner? 

— Lucrează pentru Graham. 

— Ştiu cine este. 

Fry o fixă atent pe femeie, întrebându-se dacă avea într-a- 
devăr vreo legatură cu mama aceea sfâşiată de durere care 
apărea în rapoanele anterioare ale poliţiei. Poate că se afla 
sub efectul vreunui medicament prescris de doctor. Însa lui 
Fry nu-i venea în minte vreun medicament care să poată 
schimba într-un asemenea hal personalitatea unei femei. 
Charlotte îi studie expresia nedumerită şi începu să râdă din 
nou cu râsul acela rece al ei. 

— O, da! Nu sunt prea mofturoasă atunci când am chef de 
sex. 

— Şi vi s-a întâmplat des să aveţi chef de sex dupa ce a fost 
ucisă Laura? Gândul că fiica dumneavoastră a fost atacată şi 
omorâtă vă excită? 

Chipul lui Charlotte pāru să se întunece şi så se 
cutremure, iar ochii i se măriră, alarmaţi. Mâinile şi picioarele 
începură să îi tremure, iar umerii îi căzură într-o poziţie 
nefirească. Era ca şi cum femeia s-ar fi dezintegrat brusc, ca 
o păpuşă stricată. 

— Ştii, merg în locul acela în fiecare noapte... marturisi ea. 

— Ce loc? întreba Fry, surprinsa de schimbarea aceea 
neaşteptată. 

— Mă duc noaptea, când nu e nimeni prin preajmă. 
Graham nu suportă ideea. Îi duc flori. 

— Unde mergeţi, mai precis? 

— Acolo, jos. În locul unde a murit Laura. Ridica privirea 
implorator. Îi duc trandafiri şi garoafe din gradina. E bine sa-i 
duc aşa ceva? 


În timpul acesta, la Divizia E, Ben Cooper îşi facea drum 
plictisit către camera de anchetă, unde nu se aflau decât doi 

operatori de calculator în faţa terminalelor lor, în timp ce 
şeful biroului, inspectorul Baxter, arhiva nişte dosare. Cooper 
verifică fişele de activitate, însă nu gâsi nici o sarcină care 
să-i fi fost atribuita. 

— Am revenit la îndatoririle mele, domnule. 

— N-am nimic pentru tine, Cooper, îi comunică Baxter. 
Unele dintre echipe au fost regrupate. Şeful tau vrea să te 
întorci în biroul CID. Va trebui să-i prezinţi raportul sergen- 
tului Rennie. 

— Rahat! 

— Îmi pare râu, băiete. 

Baxter părea pe punctul de a-l mustra pe Cooper pentru 
răbufnirea lui, conştient că privirea operatorului era aţintită 
asupra sa. Însa, uitându-se la chipul lui Cooper, se razgândi, 
caci nu era genul care să lovească într-un om aflat deja la 
pământ. 

— Domnul Tailby este de părere ca rezultatele testelor de 
laborator... 

— Mda, ştiu. Mulţumesc. 

Cooper cobori din nou, cu paşi apăsaţi. În biroul CID, un 
poliţist vorbea la telefon, iar Rennie avea un raport în mână, 
la care se uita cu o expresie de admiraţie întipărită pe chip. 
ÎI observă pe Cooper intrând în încăpere şi îi facu cu mâna, 
dezinvolt. 

— Ben! Bine ai venit înapoi în lumea reală! 

Cooper dadu cu piciorul într-un scaun, îndepăârtându-l de 
birou, şi lovi grămada de hârtie care zăcea acolo încă de luni. 

— Ce-i cu toate chestiile astea? 

— Hei, calmează-te! Nu avem nevoie de toanele tale 
de primadonă, doar pentru că nu mai faci parte din echipa de 
anchetă, alături de bâieţii mari. 

— Mda, bine. Accidente auto... Vor să facem ceva în 
legătură cu infracţionalitatea auto, da? Şi ce e nou aici? 

— Asta, spuse Rennie, fluturând raportul. Uite, aruncă o 
privire! 

Raportul ateriză pe biroul lui Cooper. Purta antetul 
Serviciului Naţional de Informaţii în Domeniul Criminologiei. 

— Ce-i cu asta? 

— Idei noi privind detectarea infracţionalităţii auto. E in- 
teresant. Comisarul a fost plăcut impresionat. A fost ideea 
tipei celei noi. 

— Nu Diane Fry? 

— Ba chiar ea. Nu-i deloc proastă pentru o îipă, cred. 

— Şi ea unde e? A ieşit deja pe teren să se ocupe de trea- 
ba asta? 

— Ea nu, răspunse Rennie. Lucrează încă la cazul Vernon. 


Fry sună la Vernon Finance, însă i se facu legătura cu o 
secretară extrem de protectoare şi de necooperantă, care îi 
comunică faptul că Andrew Milner avea să lipsească de la 
birou toată după-amiaza. În cele din urmă, reuşi så o 
convingă pe secretară să-i dea numărul lui de mobil; în timp 
ce îl formă, înfulecă un sendviş cu ton. Atunci când îi 
răspunse, Milner se afla în mod evident undeva pe şosea. Pe 
fundal se auzea zgomotul traficului intens, iar el vorbea 
foarte tare, aşa cum fac de obicei oamenii atunci când folo- 
sesc dispozitivul hands-free într-o maşină. 

— Cine aţi spus că sunteţi? Aşteptaţi o clipă, tocmai întorc 
pe A57. 

Când în sfârşit reuşi să-i explice cine era, el rămase foarte 
tăcut pentru o clipă. Dar poate că de vină era doar semnalul, 
care se întrerupea din cauza crestelor înalte de la Stanage 
Edge şi Hallam Moors. 

— Stați numai o secundă, să opresc pe marginea drumului, 
spuse el. 

Fry discută cu Andrew Milner timp de câteva minute 
bune, încercând să surprindă tonul replicilor lui în vacarmul 
facut de camioanele aflate în trecere şi în ciuda semnalului cu 
intermitențe. I se păru că avea un ton iritat şi defensiv, însă 
barbatul rămase ferm pe poziţii, negând existenţa vreunei 
relaţii cu soţia patronului său. Era ridicol, absurd! Evident, 
Charloite Vernon nu se simţea deloc bine. 

În cele din urmă, Fry îl lăsă în pace atunci când el pretinse 
că întârzia la o şedinţă importantă. Era convinsă că Milner 
ascundea ceva, însă nu-şi dădea seama despre ce era vorba. 
Avea nevoie de mai multe date înainte så afle ce întrebari să 
pună. Era timpul să ia legătura cu soţia lui Andrew Milner. 


Familia Milner locuia într-o casă semidecomandată, din 
cărămidă, construită înainte de război pe unul dintre dealurile 
ce dădeau spre centrul localităţii Edendale. Uşa din faţă era 
încadrată într-un portal arcuit, având un geam rotund şi opac, 
alcătuit din bucățele de sticlă colorată, tăiate în diverse forme. 

Toate maşinile parcate în stradă aveau abţibilduri roz li- 
pite pe parbriz, iar pe stâlpii de iluminat erau lipite bileţele 
care avertizau că parcarea era permisă numai cu acordul rezi- 
dentului. Însa Fry reuşi să gasească un loc de parcare pentru 
Peugeotul ei pe o alee micuță din dreptul unui garaj. La colţul 
casei, observă un ghiveci vechi din cărămidă, în forma unui 
horn, în care fuseseră plantate muşcate roşii. 

Margaret Milner o conduse într-un hol dominat de bovin- 
douri cu draperii de tul şi de un candelabru în formă de roată, 
pe care erau montate lumânări electrice. Într-o vitrina se aflau 
bibelouri rare, căsuțe în miniatură şi placuţe comemorative. 

— Bineînţeles, Andrew e la birou, spuse Margaret. E 
foarte ocupat de când cu cele întâmplate Laurei Vernon. Dar 
Graham spune că o să se întoarcă la serviciu lunea viitoare. 
După câte se pare, Charlotte se simte mai bine acum. Dar mi 

se pare mie că oamenii nu se împacă totuşi cu situaţiile de 
acest gen pâna după înmormântare. 

— Dumneavoastră personal aţi luat legatura cu familia 
Vernon? 

Margaret ezită. 

— Am încercat s-o sun pe Charlotte, dar nu răspunde 
nimeni la telefon. Doar robotul... 

— Eu tocmai vin de la Piciorul Muntelui, o informă Fry. 

— Da? 

Margaret părea ca nu mai ştia ce să spună. Femeia purta 
o fusta lunga, pantofi cu baretă, fară toc, şi avea un pulover 
subţire, legat în jurul umerilor. Părea ca îi era foarte cald şi nu 
se simţea în largul ei, dar. la urma urmei, aşa se simţea toată 
lumea pe asemenea călduri. 

— Am discutat cu doamna Vernon. 

— Şi e... Cum suportă toată povestea asta? 

— Nu chiar aşa cum aţi crede. 

— Da? întreba Margaret din nou. 

Fry se duse lângă bovindouri şi privi prin perdea la 
gradina din faţa casei. De aproape, văzu că muşcatele înce- 
puseră să se ofilească şi să capete o culoare maronie, iar 
petalele lor formaseră un covor roşu-închis la baza ghiveciu- 
lui în formå de horn. 

— Cum aţi descrie relaţia dintre soțul dumneavoastră şi 
familia Vernon? întrebă ea. 

— Soţul meu lucrează pentru Graham. E o slujbă bună, iar 
Andrew munceşte din greu. Spunând acestea, Margaret se 
aşeză, îndreptându-şi fusta şi aplecându-se neliniştită pe mar- 
ginea unui fotoliu. O privi îngrijorată pe Fry, alarmată de fap- 
tul că aceasta insistase sa ramâna în picioare lângă fereastră, 
în ciuda sugestiei ei. Ştiţi, o vreme nu a avut de lucru. Asta 
l-a facut să aprecieze o slujba sigura. 

— Carevasazică, e vorba doar despre o relaţie ca între un 
patron şi un angajat? Sau e ceva mai mult la mijloc? 

— Nu prea înţeleg ce vreţi să spuneţi, marturisi Margaret. 
Lucrează împreună, fac o echipă foarte bine închegată. 
Presupun că, în asemenea cazuri, trebuie să existe şi o relaţie 
personală destul de apropiată. 

— O relaţie personala? Deci sunt prieteni? Obişnuiţi să 
socializaţi cu familia Vernon? Aţi fost vreodata la ei acasă? 

— Da. O data sau de două ori. Graham este foarte primitor. 

Fry o studie cu atenţie, observându-i direcţia privirii şi 
mişcările involuntare ale mâinilor, pe care le framânta încon- 
tinuu, Ca şi cum ar fi cautat un lucru pe care să-l aşeze la loc 
printr-o lovitură uşoara — un lucru care putea fi aşezat cum 
trebuie dintr-o mişcare rapidă a palmelor. 

— Şi Charlotte Vernon? insista Fry. Şi ea e la fel de pri- 
mitoare? 

— Nu vreţi un ceai? întreba Margaret cu o notă de dispe- 
rare în glas. 

— Nu, mulţumesc. 

— Eu cred ca o sa-mi fac unul. 

— Cum doriţi. 

Fry o urmă în bucatarie, făcând-o pe Margaret Milner să 
devină şi mai agitată atunci când se sprijini de corpurile cu 
finisaj de stejar şi se plasa în dreptul uşii de la frigider când 
aceasta tocmai era deschisă. Margaret o privi lung pe deasupra 
uşii, ţinând în mână o sticlă de plastic cu lapte smântânit. 

— Ce doriţi dumneavoastra, mai exact? 

— Putin ajutor, atâta tot! raspunse Fry. Încerc să lamuresc 
câteva detalii. 

Aerul rece din frigiderul deschis umplea spaţiul dintre 
ele, racorind pielea lui Fry şi aburind suprafeţele îmbrăcate în 
inox. Margaret părea să ezite să întindă mâna după mânerul 
uşii, pentru a o închide, de teamă să nu ajunga prea aproape 

de Fry, sa o atinga şi să se contamineze cu un microb ce nu 
putea fi distrus cu clor sau cu alţi dezinfectanți. 

— Nu ştiu ce detalii aş putea så vă ofer eu. Chiar n-am 
idee... 

Şi Margaret chiar se îndepartă, lăsând uşa de la frigider 
întredeschisă şi mergând să dea drumul la ceainicul electric. 
Atunci când Fry trânti uşa, Margaret tresâri puternic, ca şi 
cum ar fi fost lovită de un glonţ, vărsând apă pe blatul de 
bucatarie. 

— Dacă aţi avea nevoie, aţi şti unde îl puteţi găsi pe dom- 
nul Milner în acest moment? 

Margaret se uită automat la ceas. 

— Cei de la birou vă vor putea spune unde îi găsiţi. Slujba 
pe care o are presupune multe deplasări. Întâlniri cu clienţii, 
ştiţi dumneavoastră... E foarte ocupat. În seara asta s-ar putea 
să ajunga iar foarte târziu acasă, 

Venea târziu acasă, iar soţia lui nu ştia niciodată unde se 
afla? Fry se întrebă dacă Andrew Milner era într-adevăr atât 
de ocupat pe cât îi spunea soţiei lui. Nu voia să accepte câ 
acest lucru era posibil. 

— Probabil se mai întâmplă ca dumneavoastră să nu ştiţi 
unde este soțul dumneavoastră, dar Graham Vernon să ştie... 

— Desigur. 

— Şi nu se întâmplă câteodată ca Charlotte Vernon să fie 
cea care ştie unde se afla soţul dumneavoastra? 

Preţ de o clipă, Margaret nu facu altceva decât să se zpâ- 
iască la ceainicul care fierbea uşor, ca şi cum acesta ar fi ros- 
tit un cuvânt obscen. Apoi deschise larg ochii şi gura şi 
începu să dea uşor din mână. 

— A, nu! Ce vreţi să spuneţi? 

— Eu cred că e destul de clar. Doamna Vernon a vorbit 
foarte deschis despre acest subiect. 

— A insinuat ceva în legâtura cu Andrew? E ridicol, nu vi 
se pare? Evident, nu se simte bine! Trebuie så fi fost foarte 
grav afectată dacă a ajuns så inventeze asemenea lucruri. 

— Nu credeţi ca e adevărat? 

— Adevarat? Ce prostie! Andrew? E absurd! 

— Va daţi seama că soţia află întotdeauna ultima? 

— Bine, dar... Sa fim serioşi... Andrew? Începu să râdă 
deodată, prosteşte. Aşa ceva nu se poate! 

— Bine. Ceainicul începu să clocotească, însă nimeni nu-i 
dâdu atenţie. Un norişor de abur pluti prin bucâtarie, dar se di- 
sipă înainte de a încâlzi mâinile reci ale lui Fry. Înca ceva, 
doamnă Milner, reluă Fry. Sunteţi cumva rudă cu un băiat pe 
nume Simeon Holmes? 

— Simeon este fiul verişoarei mele, Alison. Locuiesc pe 
domeniul Devonshire. 

— Ştiaţi cå era iubitul Laurei? 

Margaret îşi frânse mâinile privind pe fereastră, în gol. 

— N-am ştiut pâna aseară, când mi-a spus Alison. Ea 
mi-a zis că a fost chemat la secţie. 

— Aşadar, încă un amânunt pe care nu-l ştiaţi? 

— Nu, nu! strigă Margaret. Nu Andrew! Este imposibil! 

leşind din casă, Fry călca pe covoraşul alunecos de 
petale de muşcată. Cu toate câ la suprafaţă erau încă de un 
roşu-aprins, petalele de dedesubt erau negre şi putrezite. 
Imposibil? Singurul lucru imposibil era ideea ca ea så fi 
acceptat să se aşeze şi så servească un ceai alaturi de 
Margaret Milner, printre câsuţele ei în miniatură şi perdelele 
de tul. 

Întorcând Peugeotul, Fry se gândi sa-şi mai încerce 
norocul într-un loc. De data asta avea să-i facă plăcere, se 
gândi ea, amintindu-și de felul în care Helen Milner îl privise 
pe Ben Cooper acolo, în stradă, în Moorhay. 

Helen primi un telefon de la mama ei de îndată ce Diane 
Fry pārāsi casa din Edendale. Tânăra se vázu nevoită sa 
petreacă nişte minute bune la telefon, pentru a o linişti. Când 
reuşi în cele din urmă så închidă, Helen sună la numărul buni- 
cilor ei. Ştia ca aceştia nu foloseau telefonul prea des şi câ 
fuseseră cu greu convinşi så îl instaleze pentru situaţii de 
urgenţă, factura fiind plătită de Andrew. Când începu så sune, 
Helen şi-i imagină pe cei doi baâtrâni privind câtre telefon 
alarmaţi, ezitând să râspunda. Pâna la urma, Harry avea să se 
ridice încet de la locul lui şi så pună mâna pe receptor, 
raspunsul la telefon fiind treaba de barbat. 

— Bunicule, sunt eu, Helen. 

— Helen! Ce s-a întâmplat, draga mea? 

— Poliţia, bunicule. Au început så pună întrebări despre 
tata. 

— Au început, zici? Tâmpitul ăla cu vorbele lui frumoase 
sau nesuferitul care era cu el? 

— Nici unul. 

— Atunci... 

— Nu, femeia. Doamna detectiv Fry. 

— Ea? Ea nu e decât o fetişcanâ. 

— Chiar daca... 

Harry facu o pauză, gândindu-se. 

— Mda. Ai dreptate. E bine de ştiut. 


Diane Fry gâsi casa lui Helen Milner — era una dintre cele 
patru câsuţe rezultate în urma transformării unui şopron. 

Şopronul avea un acoperiş ondulat. În spate erau câteva 
cladiri anexe vechi, cărora nimeni nu le gâsise înca o între- 
buințare. Înauntru pereții erau din piatră bruta, iar casa avea 
ferestre batante şi grinzi acoperite cu râşină. Cea mai mare 
parte a mobilei era reprezentată de piese la mâna a doua, din 

pin, cu scaune de răchită, iar pe podeaua bucătăriei era un 
covoraş împletit din papură. 

Helen o salută fără să se arate câtuşi de puţin surprinsă, 
iar Fry deduse că se dăduseră ceva telefoane în timpul cât ea 
traversase localitatea Edendale. Se aştepta ca şi acest al treilea 
membru al familiei Milner să fie la fel de necooperant ca toţi 
ceilalţi, sâ-i servească aceeaşi atitudine şocată şi neştiutoare, 
så folosească aceleaşi cuvinte, deja familiare, prin care să se 
arate scandalizată în faţa unor asemenea insinuâri ce puneau 
la îndoială cinstea familiei ei. 

Dar Fry fu uimită să constate cât de mult dură vizita ei 
acolo. În plus, era fascinată şi pe deplin lamurită ascultând 
povestea pe care i-o spunea Helen Milner la un ness servit într- 
una dintre cånile de ceramică lucrate manual. Ajunsâ la cea de- 
a doua cafea, Fry aproape câ uitase pentru ce se afla acolo. 


22 


Cei trei bătrâni se întâlniseră la oficiul poştal din 
Moorhay, de unde îşi ridicasera pensiile. Oficiul era aglome- 
rat, nu doar din cauza cozii obişnuite dintr-o zi de joi, când 
oamenii veneau sâ-şi ridice pensia, dar şi din cauza excursio- 
niştilor care goleau vitrina cu bauturi reci şi micuțul congela- 
tor unde erau ţinute îngheţatele cu ciocolată şi îngheţatele pe 
bâţ, cu aromă de câpşune. Înâuntru abia daca mai gâseai un 
pic de loc pentru a manevra rastelul cu vederi înfâţişând 
Ladybower Reservoir şi Chatsworth House. Rucsacurile 
ticsite stăteau îngrămădite afară, în timp ce proprietarii lor 
răsfoiau ghidurile turistice şi seturile de suporturi de masā cu 
imagini din Parcul Naţional. 

În scurt timp, excursioniştii aveau să mârşâluiasca prin 
sat, îndreptându-se câtre ceainării sau spre centrul meşte- 
şugâresc de la Moara Veche ori spre locul special amenajat 
pentru picnicuri din Quith Holes; urmau apoi så plece câtre 
poteca Eden Valley, de unde aveau sa o ia spre sud, 
catre Limestone Way, sau spre nord, câtre Pennine Way. Într-o 
jumatate de orâ aveau să uite de satul Moorhay. 

Harry Dickinson scosese din congelator un pui mic, con- 
gelat, pentru Gwen. Era tare şi atârna greu în mână, iar gheaţa 
îl înțepa pe Harry dureros în palma, amorţindu-i degetele. 
Dar, în timp ce stâtea la coadă la casâ, pentru a-l plăti, se trezi 
înconjurat de o mare de tineri care se izbeau de el şi îl în- 
ghionteau neglijent cu coatele în coaste. Păreau så nu se 

sinchisească de prezenţa lui acolo, ca şi cum el nu era decât 
un obstacol oarecare ce intervenea între mâinile lor întinse şi 
urmâtoarea cutie de Diet Coke. 

O vena mică începu så pulseze la tâmplele lui Harry atunci 
când o tânără se împinse, bâgându-se în faţă. Purta o bluză 
scurtă, care îi lăsa abdomenul la vedere, şi nişte colanţi cu 
dungi, care faceau ca şoldurile şi fundul ei să parâ enorme. 
Parul ei vopsit blond ţâşnea din vârful capului asemenea unor 
baloţi de paie prost legaţi, iar atunci când deschise gura pen- 
tru a-şi striga prietenii, Harry observă un cercel de argint care 
îi pertora limba. 

Împingându-se cu coatele pentru a-şi face loc, ea îl calca ta- 
re pe Harry pe degetele de la picioare cu bocancii ei marca 
Doc Marten, iar atunci când el privi în jos, văzu pe pielea 
ghetelor lui lucioase urme de talpă şi o uşoară deformare. 
Dacă fata şi-ar fi cerut scuze, el n-ar mai fi zis absolut nimic. 
Însa ea îi întoarse spatele, fară ca măcar să se uite la el. Era 
ca şi cum ar fi călcat într-o mizerie pe care putea foarte bine 
să şi-o şteargă de pe tălpi mai târziu. Harry o bâtu pe fată uşor 
pe umăr, iar ea se uită la el cu scepticism. Buza ei se rasfrânse 
într-un rânjet, dezvelind un cocoloş cenuşiu de gumă de 
mestecat, pe care ea îl strivi între dinţi. Harry observă câ fata 
avea în buric un cercel care se asorta cu cel din limba. 

— Nu te-a învăţat nimeni cum să te porţi? o mustră el. 

Ea îl privi de parca batrânul îi vorbea o limbă complet 
străină. 

— Ce-ai păţit, tataie? 

Accentul fetei era local, iar Harry se gândi că nu era deloc 
exclus s-o mai fi întâlnit prin sat şi înainte. Oricum, n-avea 
Nici o importanţă. 

— Daca te bagi în faţa mea şi må calci pe picioare, ai putea 
cel puţin să îţi ceri scuze. 

— Am aceleaşi drepturi ca dumneata så må aflu aici! 

— Aceleaşi. Dar nu mai multe. Mai ai de învăţat, fetiţo. 

— Of, mai scuteşte-mă! spuse ea, împingând guma printre 
dinţi, astfel încât aceasta i se întinse pe buze. Apoi scoase 
limba rapid şi o trase pe toată în gură, privindu-l obraznic pe 
Harry. Îşi pierdu însă repede interesul faţă de batrân şi se 
întoarse cu spatele la el, atunci când rândul începu så 
avanseze. 

Harry testă cu mâna stângă masa solidă a puiului 
îngheţat, privind insistent ceafa fetei. Pieptul îndesat al puiu- 
lui era neted şi tare, fiind acoperit cu un strat gros de gheaţă. 
Harry prinse picioarele pasârii şi începu så o balanseze. 

Fata ţipă şi se izbi de un tânar care stătea în faţa ei la rând. 
Toată lumea care se afla în acel moment acolo se întoarse să 
privească atunci când ea începu så ţipe, înjurându-l pe bâtrân. 
În acest timp. fata se masa pe spate, în locul unde raceala 
neaşteptata a puiului atinsese pielea ei calda, goala, ca un fier 
înroşit. 

— Îmi pare râu, spuse Harry. 


În fața magazinului, lânga tabliţa leganata de vânt ce 
facea reclamă la îngheţata Wall's, Sam Beeley aluneca pe o cu- 
tie de Coca-Cola aruncată la întâmplare şi căzu pe trotuar cu 
o bufnitură dureroasa. Bastonul lui cu mâner de fildeş se lovi 
cu zgomot de jgheabul colector. După un murmur de con- 
sternare, doi tineri înalţi cu accent australian îl ajutara så se 
ridice şi îi culeseră bastonul de pe jos. Trei fete, care îşi reze- 
maseră bicicletele închiriate de vitrina magazinului, facura un 
întreg spectacol întrebându-l pe batrân dacă era teafâr şi scu- 
turându-l de praf, în tot acest timp trâgând cu coada ochiului 
la australieni. Se strânseră apoi cu toţii în jurul lui Sam, 
alcătuind un caleidoscop de camaşi colorate şi membre bron- 
zate, ca nişte fluturi atraşi pe moment de o plantă uscată, fară 


Câinele negru 381 


frunze, înainte de a pleca mai departe, în cautarea unor noi 
parfumuri. 

În cele din urmă, Sam fu lasat în grija lui Harry şi a lui 
Wilford, după ce îi asigură pe tineri câ locuia la doar câţiva 
metri distanţă. Cu toate că era sprijinit de prietenii sâi, Sam 
nu reuşi sa ajungă foarte departe înainte de a simţi nevoia så 
se oprească şi să se odihnească rezemat de un zid, gâfâind din 
cauza durerii de picioare. Aprinse o ţigară şi privi chiorâş 
spre curtea bisericii, aflata peste drum, de unde pietrele fune- 
rare sclipeau în lumina soarelui. 

— O sa ma aduceţi aici cât de curând, spuse el, fără nici o 
urma de autocompatimire în glas. 

— Cu toţii ne îndreptam în direcţia aia, replică Wilford. 

— Eu nu må iau la întrecere cu voi. O så se întâmple destul 
de curând. 

— Trebuie să te împaci cu gândul câ, atunci când ajungi la 
vârsta noastră, moartea aşteaptă întotdeauna imediat după 
colţ, adaugă Harry. 

— Vā mai amintiţi cum a fost atunci, în mină, când era cât 
pe ce så fiu omorât? întrebă Sam. 

— Aia a fost cu mulţi ani în urmâ... 

Sam privi în jos, la picioare. 

— Da, a fost... Dar mi-a lasat o amintire. 

Cei trei bătrâni tâcura, privind lung la casele de peste 
drum, fără så vadă nici maşinile care treceau pe lângă ei, nici 
pe tinerii excursionişti care erau nevoiţi să coboare de pe tro- 
tuar ca sâ-i ocolească. 

Trecusera mai bine de douăzeci de ani de la accidentul a- 
cela din Glory Stone Mine. Se aflau într-un filon epuizat, de 
aproximativ doi metri lâţime şi aproape treizeci de metri 
înalțime. Fațada urca în panta, pe un dâmb de grohotiş 
asemenea calcarului, iar un miner fora în vârf, la circa cinci- 
sprezece metri mai sus, pârând o siluetă în raza propriului 

felinar. Fațada în pantă era slab luminată, iar aerul era plin de 
fum după explozie, deasupra lor nefiind decât un întuneric 
gros şi nici urma de lumina zilei. Era o grotă enormă şi 
neguroasă, plină de pete cenuşii şi negre şi încărcată de 
duhoarea înţepâtoare a prafului şi a explozivelor. 

Minerul acela din vârful dâmbului era Sam. La vremea 
aceea, avea vreo cincizeci de ani — un bârbat cu experienţă, 
care-şi petrecuse o mare parte din viaţă lucrând în mina. Când 
sapa lui de foraj a despicat roca uşor friabilă, iar suprafaţa i 
s-a surpat sub picioare, trupul lui a fost proiectat instantaneu 
în spate, braţele şi picioarele rostogolindu-se printre propriile 
umbre, pâna când omul a ajuns la poalele pantei şi a fost 
îngropat sub o avalanşă de calcar. Wilford l-a dibuit apoi pe 
Harry în întuneric, şi împreună l-au dezgropat pe Sam cu 
mâinile goale şi l-au scos la suprafaţa. N-au văzut câ picioa- 
rele îi erau sfărâmate până ce omul nu a început så ţipe. 

— Daca durerea devenea insuportabila, sparse Wilford 
tăcerea, fârâ a i se adresa cuiva anume, ai fi luat în calcul 
varianta sâ-ţi pui capat zilelor? 

Sam părea gânditor. 

— Mda, presupun câ da. 

Harry încuviinţă din cap. 

— Daca nu-ţi mai rămânea nimic... nici o farâmā de spe- 
ranţă... cred câ n-ai fi avut încotro. 

— Cu toate astea, depinde de convingerile pe care le ai, 
spuse Wilford. Nu? 

— Cum adica? 

— Unii oameni consideră câ nu e bine să-ţi pui capăt 
zilelor. 

— Of, religia... zâmbi Sam. 

— Pai, sinuciderea e totuşi un pâcat, insistă Wilford. Nu-i 
aşa, Harry? 

Atunci Harry îşi aprinse pipa. Ceilalţi aşteptară, simțind 
că în aer plutea o decizie sau o sentinţă iminentă. Ştiau câ 
Harry gândea cel mai bine atunci când pipa lui era aprinsa. 

— Mie mi se pare, începu el, câ există mai multe feluri de 
păcate. Pacatul nu e la fel ca râul facut cu bună ştiinţă. Un pâ- 
cat ţi-l mai iartă Dumnezeu. 

Ei aprobară mişcând din cap. Aşa parea corect şi rezona- 
bil. Nici unul din ei nu trecuse prin aproape opt decenii de 
viaţă fară să comita vreun păcat. 

— Şi totuşi, trebuie så ai puţin curaj pentru aşa ceva. Nu 
există cai uşoare. 

— Exista somniferele... 

Harry îşi drese glasul şi rosti dispreţuitor: 

— Asta-i metodă de muiere, Sam! 

— Ai putea să te arunci de undeva de sus... De pe stânca 
Raven's Side, sugera Wilford. 

— Asta se lasa cu mizerie. Şi nu înseamnă neaparat câ mori. 

Batrânii se înfiorară. 

— Nu ne-am dori aşa ceva... 

— Şi, oricum, eu nu suport înălțimile. Îmi dau o senzaţie 
de ameţeală... 

— Ce-i drept, cam aşa e. 

— Poţi să-ţi pui ştreangul de gât, spuse Harry. Daca ştii 
cum så faci un nod ca lumea... 

— Plus cå trebuie sā cazi aşa cum trebuie, altfel... 

Wilford îşi puguie buzele şi îşi trecu degetele prin parul 
alb. 

— Altfel, ce? 

— Nu mori repede, ci te sufoci. Cu încetinitorul... 

— Am Citit undeva că există tipi care pretind că se 
spânzură, îşi aminti Sam. Adică aproape cå se sugrumă, dar 
nu de tot. Aşa, ca pentru distracţie... 

— La dracu”! Şi de ce ar face asta? 

— Pentru sex, replică Sam pe un ton grav. Se zice că ţi se 
scoală al dracului de tare la faza asta! 

— A! Asta chiar e ceva nou! 

— Nu poţi så ştii... S-ar putea să merite o dată în viaţă... 

— A apărut unu” în ziar, spuse Sam. 74 de ani avea. Şi-a 
conectat sfârcurile şi testiculele la nişte borne electrice. Cei 
de la ziar au numit chestia asta „experiment autoerotic“. 

— Da? Şi ce s-a întâmplat? 

— A ridicat prea mult voltajul. Asta l-a ucis. Din câte ştiu 
eu, i-au explodat ouăle. 

— Vârsta înaintată nu-ţi înfrâneaza poftele. Doar câ nu te 
lasă så faci lucrurile aşa cum se cuvine, conchise Harry. 

Ei dadură din cap afirmativ, cu înţelepciune, privindu-le 
pe cele trei fete de la oficiul poştal trecând cu bicicletele pe 
lângă ei şi învârtind la pedale cu picioarele lor lungi, în timp 
ce spiţele se roteau în lumina soarelui. 

— Fetişcana aia de la magazin... îşi aminti Sam. Cea cu 
fundul mare şi cu şurub în limba... E fata Sheilei Kelk, din 
Wye Close. 

— A, da? replica Harry pe un ton lipsit de interes. 

— Locuieşte lângă familia Sherratt. 

De undeva de pe Howe Lane se auzea maşina de gunoi 
înaintând într-un zgomot de huruieli şi pârâituri. Pubelele se 
aflau înca pe trotuar, aşteptând, vopsite cu cifre albe sau cu 
numele caselor. În aceste pubele erau adunate tot felul de 
deşeuri care ar fi putut spune întreaga poveste a vieţii oame- 
nilor de la care proveneau. 

— Ai putea să o faci cu o maşină, sugerăâ Wilford. Pe aici 
se obişnuieşte... Aia din Sheffield şi alţii ca ei... Se duc cu 
maşina undeva pe dealuri, unde să nu-i descopere nimeni, şi 
se asfixiază cu gazele de la ţeava de eşapament. 

— Ai dreptate. Wilford! Aşa fac. A dracului pacoste mai 
sunt şi åştia, că fac atâta mizerie! 

— Eu nu mai am maşină de ani de zile, interveni Sam. Aşa 
că, ce să mai vorbim... 

Îşi lua avânt şi sări în picioare, sprijinindu-se cu mare 
greutate în bastonul lui cu mâner de fildeş, în timp ce Harry 
îl ţinea de cot. Nu mai aveau decât câțiva metri până la casa 
lui Sam, însa ar fi putut la fel de bine să fie kilometri întregi. 

— Dar eu am maşină, mai adăuga Wilford. 


Cooper aşteptă până ce Rennie şi celalalt poliţist ieşiră 
din birou, şi abia apoi o suna pe Helen Milner. În ciuda eveni- 
mentelor petrecute în ziua aceea, comentariile fratelui sau i 
se cuibăriseră în minte, şi îşi amintise de ele de îndată ce se 
aşezase la birou. Trebuia să afle ce anume îi ascundea Helen. 

La început, ea păru uşor circumspectă, însă Cooper 
râmase uimit să constate cât de repede începu femeia să-i 
povestească despre petrecerile de la Piciorul Muntelui, ca şi 
cum îşi pregătise deja discursul şi ştia ce avea de spus. 

— Oamenii merg la familia Vernon pentru mâncare şi pen- 
tru că li se oferă bautură şi sex la discreţie, explică ea. Poate 
chiar şi ceva droguri uşoare... Şi nu se ascunde nimeni după 
deget în privinţa asta. Toată lumea părea să ştie la ce să se 
aştepte mergând în vizită la Piciorul Muntelui. Vreau să zic — 
toată lumea, mai puţin eu. 

— Vorbim cumva despre vechea metodă a schimbului de 
parteneri? 

— Presupun cà da. Cu siguranţă, Graham şi Charlotte 
Vernon păreau să-şi schimbe partenerul cu oricine era disponi- 
bil. Asta a devenit deja un hobby pentru ei, cred. Alţii se apucă 
de trainspottingl sau de dans în grup, comenta ea posac. 

1 Pasiunea de a privi trenurile şi de a nota numerele lor de serie; prin extensie, 


termenul a ajuns să denumească orice pasiune sau obsesie pentru preocupări 
banale. (n.tr.) 

După cum vedea Cooper lucrurile, felul în care ea descria 
activităţile sexuale la care se aşteptau musafirii familiei 
Vernon justifica într-o mare măsură cuvintele lui Matt, refe- 
ritoare la orgii. La petrecerile de la Piciorul Muntelui nu 
mergeau oameni în vârstă, ci doar persoane de aceeaşi vârstă 
Sau mai tinere decât membrii familiei Vernon. După toate 
aparențele, Graham îşi alegea personal o mare parte dintre 
oaspeţi; alţii ajungeau acolo în urma recomandărilor unor pri- 
eteni. Şi totuşi, ascultând cele spuse de Helen, Cooper 
înţelese deodata că petrecerile acelea nu erau doar motiv de 
distracţie pentru Graham Vernon. Ele impulsionau într-o 
oarecare măsură şi afacerea lui. Toți oaspeţii erau clienţi sau 
potenţiali clienţi, iar participarea la acele petreceri îi unea 
într-un fel pe care Vernon îl considera, farà îndoială, „o 
relaţie reciproc avantajoasă“. Asta arunca o lumină cu totul 
nouă asupra ideii de divertisment corporatist. 

— O, da, e vorba şi despre afaceri, şi despre placere, con- 
firmă Helen atunci când el sugeră acest lucru. Probabil că lui 
Vernon îi iese ceva din toată treaba asta. 

— Laura Vernon participa la petrecerile astea? 

— Da, dar numai la început. Ei se asigurau că fiica lor se 
afla în centrul atenţiei în momentul sosirii invitaţilor. Însa, 
înainte să înceapă acţiunea, ei o faceau pachet şi o trimiteau 
acasă la un prieten de la clubul de calarie din Edendale, unde 
o lăsau să stea peste noapte. Ochii care nu se vad se uită, cum 
ar fi spus bunica. 

— Ştim deja că avea experienţă din punct de vedere sexual. 
Crezi cà ar fi fost posibil să aibă o relaţie cu vreunul dintre 
prietenii tatălui ei? 

— Adică să fi fost un bonus pentru cei mai buni clienţi ai 
lui tăticu'? Se poate. Sună destul de plauzibil. 

Helen avea o voce foarte tăioasă, dar la mijloc nu era 
doar dezgustul faţă de tratamentul ocazional aplicat unei 

adolescente. Nu era nevoie sa fii poliţist ca sa ştii ca, în vre- 
murile actuale, şi alte forme de exploatare, mult mai grave, 
erau la ordinea zilei. Cooper se gândi la nepoatele sale, Amy 
şi Josie, şi îşi încleştă pumnii. Nici nu îndrăznea să se gân- 
deasca de ce ar fi fost în stare dacă cineva se apropia de ele! 

— Cât timp era acolo, se bucura de atenţie în fiecare clipă, 
continua Helen. Dar am senzaţia cà era vorba mai degraba 
despre un spectacol pentru tâticu”. Doar era fata lu’ tata! Deşi 
cred că Charlotte Vernon ar fi de altă părere. Charlotte con- 
sidera că Laura era o fată foarte cuminte şi chiar era convinsă 
că fiica ei nu ştia ce se întâmpla la petrecerile acelea 
deocheate. Sunt sigura câ acest mic amânunt îi oferea Laurei 
un farmec în plus. Senzaţia inegalabila de a trâi periculos, 
bucurându-se, în acelaşi timp, de un mare secret. 

Cooper se întrebă pe ce anume îşi baza ea această teorie, 
dar, totodată, i se îngramădeau în minte prea multe întrebari 
pentru a alege sà lămurească un aspect nu tocmai relevant. 

— Fata lu” tata? 

— Poţi să înţelegi ce vrei din asta. Gândeşte-te la ce-i mai 
rău, dacă vrei. Dar, după cum vàd eu lucrurile, Graham 
Vernon e capabil de orice! 

— Chiar nu poţi să-l suferi, nu-i aşa? 

— Dacă nu pot să-l sufar?! ÎI urasc, mai bine zis. 

Cooper se încruntă, gândindu-se că, venind din partea lui 
Helen, „a ur?“ era un cuvânt destul de dur. 

— Şi tu, Helen? întreba el prudent. Cum ai ajuns tu sa fii 
implicată în aceste petreceri? 

— Am fost invitată acolo pentru câ facusem cunoştinţă cu 
Graham Vernon acasă la părinţii mei, cu câteva săptamâni 
înainte. 

— Îmi închipui ca i-a placut de tine. 

Ea ofta. 

— Nu-mi vine sa cred cât de naivă am fost. Tata chiar n-a 
fost de acord ca eu să merg acolo, însa nu mi-a spus de ce. 
Am crezut că o să fie ceva nemaipomenit, ma înţelegi... 
Oricum, ceva mai spectaculos decât cancelaria unei şcoli 
generale. La început, când am ajuns, totul părea distractiv. 
Toata lumea era prietenoasa. Atenta, chiar... În telefon se auzi 
o vibraţie ciudata, ca şi cum ea se înfiorase retrăind acele 
momente. Am baut puţin cam mult, dar toata lumea făcea la 
fel. Mi-am revenit însă destul de repede atunci când Graham 
Vernon m-a condus într-unul dintre dormitoare. 

Iniţial, Ben Cooper se gândi că nu auzise bine. Ultimele 
cuvinte rostite de Helen nu reuşeau sa compună un tablou 
raţional în mintea lui. Imaginea care i se formase în minte era 
complet greşita. Complet! 

— Stai puţin! Vrei să spui...? 

Însa Helen nu-l mai asculta. Era absorbita de propriile 
amintiri. 

— E un barbat solid, să ştii... Era mult prea puternic pen- 
tru mine. Înainte sa înţeleg eu ce se petrecea, el apucase så må 
trântească peste hainele scumpe de pe pat şi se aruncase cu 
toată greutatea peste mine, astfel încât de-abia mai puteam să 
respir. Râdea întruna, ca şi cum faptul că eu mă zbateam 
acolo nu era decât o glumă pentru el. Acum îmi amintesc res- 
piraţia lui cu miros de vin, senzaţia degetelor lui îngropate în 
carnea braţelor mele, imaginea chipului lui atât de aproape de 
al meu, încât a trebuit să închid ochii... 

Cooper aşteptă în tăcere. Ar fi vrut sa-i ceară să se 
oprească, să-i spună că aflase deja destule informaţii, câ într-a- 
devàr existau momente când simţeai că ştii prea mult... Însa 
vorbele ei continuarà sa curgă prin telefon, reci şi grăbite, ca 
un pârâu scâpat din strânsoarea gheții de peste iarnă. 

— Cel mai neplăcut lucru a fost că, nu ştiu de ce, n-am 
putut să-mi adun puterile şi să strig după ajutor. Pentru câ 

eram în casa lui, Ben. Mi-era prea ruşine sa strig sau sa tip. 
Prea ruşine! Sună ridicol. nu? Complet patetic! Nu doream sa 
fac prea mare caz! 

În cele din urmă, în vocea lui Helen se simţi o fisură — o 
singură şi dureroasă scăpare care trăda adevarul din spatele 
acestei relatări lipsite de emoție. Cooper nu se simţise nicio- 
dată atât de neajutorat, niciodată nu râmăsese complet fară 
cuvinte, ca acum. 

— Ma gândesc la toate femeile acelea care au fost violate, 
continuă Helen, şi care au fost apoi nevoite sa explice la tri- 
bunal de ce n-au ripostat sau de ce n-au strigat după ajutor. 
Niciodată n-am înţeles de ce pâna în noaptea aceea, Ben. 
Acum înţeleg. 

Cooper îşi aminti ca citise la un moment dat raportul unui 
caz ajuns la tribunal, respectiv al procesului unui criminal în 
serie american care fusese condamnat pentru violul brutal şi 
uciderea mai multor femei. Pronunţând sentinţa — con- 
damnarea la scaunul electric — judecătorul facuse un comen- 
tariu celebru: „Imboldul sexual masculin are o putere care de- 
pâşeşte cu mult proporțiile oricarui scop folositor pe care îl 
deserveşte“. Pentru unii însă, el Chiar servea unui scop — acela 
al dominarii. 

— În cele din urma, am fost salvată, atunci când cineva a 
început sa bată în uşa dormitorului. Păreau să fie mai multe 
persoane, extrem de amuzate de ceva anume. Bineînţeles, eu 
eram convinsa ca de mine râdeau. Ridicol, nu-i aşa? lar când 
Graham Vernon mi-a dat drumul în cele din urmă, a trebuit să 
trec pe lângă ei ca şi când nimic nu s-ar fi întâmplat. Nu 
puteam suporta ideea că toţi oamenii aceia se uitau la mine, 
vâzând starea în care eram — complet râvaşită, cu cea mai 
bună rochie boţită şi cu părul în dezordine. La momentul 
acela, nu mă puteam gândi la altceva. Însa lor nu le pasa de 

ceea ce facusem eu, nu? Pentru că toţi erau la fel ca el. Ca 
Graham Vernon. Aşa ca nu mă întreba de ce îl urăsc, Ben. 

Cooper şi-ar fi dorit să poată întinde mâna s-o atingă, s-o 
asigure câ totul era în ordine. Dar poate că un asemenea gest 
n-ar fi fost tocmai potrivit, chiar daca s-ar fi afiat acolo, lângă 
ea, şi nu la capătul unei linii telefonice. 

- Îi mulţumesc că mi-ai povestit toate astea, Helen, îi 
spuse el, ştiind că vorbele lui sunau total aiurea. 

— Sinceră să fiu, mă ajuiă să spun cuiva. Iar ţie nu mi-e 
greu să-ţi vorbesc, Ben. 

— Mă bucur. 

Ea fâcu o pauza. 

— Ben... 

— Da? 

— Tu ieşi din tură la un moment dat? 

— Sigur cà da. Diseara. Bărbatul ezită — o ezitare decisivă. 
Dar... Ştii... Am o problemă de rezolvat. 

— Înţeleg. 

Nu uitase promisiunea făcută lui Diane Fry şi nu-i plăcea 
să-i dezamâgească pe oameni. Însă exista şi momente când, 
orice ai face şi oricât te-ai strădui, nu poţi să nu dezamăgeşti 
pe cineva. Şi, de cele mai multe ori, e vorba chiar de tine. 


23 


Centrul de Arte Marţiale Calea Vulturului era dosit pe 
undeva pe la subsolul unui fost depozit de textile din Stone 
Bottom, de la capătul străzii Bargate. Parterul depozitului era 
ocupat de o companie de soft; deasupra ei, pe alte trei etaje, 
se aflau ateliere meşteşugăreşti, firme de design, o editură 
mică ce edita cărți de provincie şi o agenție pentru ocuparea 
forței de muncă. Treptele ce coborau câtre dojo erau întot- 
deauna învăluite în mirosul de pâine caldă ce venea de la ven- 
tilatoarele de pe zidul din spate al brutariei din Hollowgate. 

Diane Fry urmari Toyota lui Ben Cooper ieşind de pe 
Barpate şi trecând uşor peste dalele de piatră aşezate cu grijă 
între cârciuma de la colţul străzii şi vilele cu trei etaje şi 
terasă, la ale caror uşi ajungeai urcând pe nişte rânduri de 
câteva trepte, cu balustrade de fier de o parte şi de alta. În 
stânga, o alee abrupta urca înapoi câtre piaţă şi către princi- 
palele străzi comerciale din Edendale. 

În timpul zilei, parcarea pentru meşteşugari şi pentru 
funcţionarii din birouri era blocată de o barieră, dar lângă 
vechiul depozit era un mic petic de teren abandonat, care fu- 
sese parţial curăţat. Îşi parcară maşinile chiar în mijlocul unei 
zone cu gropi pline cu noroi, delimitate cu carâmizi sparte şi 
cu mărăcini ce îţi ajungeau până la umar. Acolo erau deja par- 
cate mai multe vehicule, iar prin grilajul de oţel al ferestrelor 
de la parter razbaâtea un zgomot de bufnituri înfundate şi 
ţipete râguşite. 

Acolo, în Stone Bottom, clădirile erau atât de înghesuite, 
încât păreau grotesc de disproportionate, aşa cum stateau ele 
aplecate, una către alta, profilându-se întunecate şi sumbre pe 
cer, cu rândurile lor lungi şi anoste de ferestre micuţe. 
Zgomotul portierelor trântite răsună puternic, izbindu-se de 
ziduri şi reverberând în dalele de piatră care duceau către 
podul îngust de peste râul Eden. 

Fry îşi lua geanta sport din portbagajul maşinii ei şi îl 
prinse din urmă pe Cooper în dreptul uşii. Cu toate că brutăria 
îşi încheiase programul de lucru odată cu lăsarea serii, ei încă 
mai simțeau mirosul cald, de drojdie, al pâinii, persistând pe 
treptele de la subsol şi în colţurile întunecate dintre cladiri. 

— Asta îmi da o senzaţie de foame. N-am mai mâncat 
nimic de la ora prânzului, şi nici atunci n-am reuşit decât să 
înfulec un sendviş între interviuri. 

Cooper ridică din umeri. La ora aceea el se afla la spital, 
şi nu mâncase nimic de prânz. De fapt, nici macar nu se 
gândise la mâncare. Foamea care îi rodea acum stomacul nu 
era cauzată de mirosul de pâine caldă, ci de nevoia de a dove- 
di că era în stare să facă totuşi ceva aşa cum trebuia. Chiar 
mai bine decât Diane Fry. 

— Şi ce-ai mai făcut astăzi, Diane? 

— De dimineaţă am discutat cu Charlotte Vernon. N-o 
sa-ţi vină sa crezi de ce e în stare femeia aia, Ben! A încercat 
să joace teatru de faţă cu mine. Voia să ma facă să cred că e 
o scorpie fara sufiet, ahtiată după sex, căreia nu-i pasă de 
nimic, şi cu atât mai puţin de fiica ei. Oricine ar fi putut vedea 
dincolo de vorbe. Femeia aia e distrusa pe dinăuntru. Dar de ce 
oare şi-ar dori cineva să pună în scenă un asemenea spectacol? 

El se opri, privind-o ciudat pe Fry. 

~ Dacă stau să mā gândesc, aş putea găsi chiar mai multe 
motive. 

— Cum ar fi? 

— Poate simte că trebuie să joace rolul pe care lumea îl 
aşteapta de la ea. Oamenii fac tot timpul asta. Încearcă să se 
ridice la înălțimea imaginii pe care şi-au creat-o pentru ei 
înşişi sau la înălţimea aşteptărilor pe care le au alţii de la 
ei, ca şi când ei înşişi n-ar avea o personalitate proprie. Sau 
poate că încerca să-ţi distragă atenţia de la altceva. Pe de alta 
parte, s-ar putea să fi fost o dubla cacelama: poate a încercat 
să ascundă adevărul trântindu-ţi-l în faţă atât de brutal, încât 
tu să refuzi så îl accepţi. 

— Uimitor, Ben! În viziunea ta, oamenii par extrem de 
complicaţi. Dar, după câte am aflat din propria experienţa, 
motivațiile lor sunt, de regula, foarte simple şi chiar anoste. 

— Motivaţiile precum ambiția şi lacomia? Care exista de 
când lumea? Cu siguranţă, ele îi pot face pe oameni să devină 
cruzi Şi egoişti, nu crezi? 

Auzind tonul vocii lui, Fry se abţinu de la alte comentarii, 
cu toate că nu ştia încotro bătea. 

— Şi sexul, fireşte, adaugă ea. 

— O, da, să nu uităm sexul! Cooper ridica două chei pen- 
tru vestiare şi o notă pe Fry în registrul vizitatorilor, 
străpungând pagina cu vârful pixului. Dar nici sexul nu e atât 
de simplu, nu? 

— Pentru unii dintre noi este foarte simplu, îţi garantez eu 
asta. Dar, după câte se pare, el nu este deloc aşa pentru 
Vernoni şi Milneri. 

Cooper se opri să-l salute pe un alt membru al clubului, 
care îşi facea loc către vestiare. Era un tânăr înalt, un coleg ca- 
re deţinea centura maro. Toţi cursanţii şi instructorii de aici îl 
cunoşteau pe Ben Cooper — adesea, el se gândea la ei ca la o 
a doua familie, pe ai cărei membri îi uneau o atitudine şi un 
scop comune. Instructorul principal, sensei-ul, era acum cea 
mai apropiată persoană care ar fi putut ţine locul unui tată. 

— De ce îi bagi şi pe Milneri în povestea asta? întreba el. 

— A, da! Charlotte Vernon l-a numit pe Andrew Milner ca 
fiind unul dintre numerosii ei amanți. El şi soţia lui au negat 
cu vehemenţă. Însa de la fiica lor am aflat nişte lucruri tare 
interesante. Ştiai cå Simeon Holmes e varul ei? 

— Ai vorbit cu Helen Milner astazi? 

— Exact! De ce? 

Cooper avea mobilul în geantă — de vreme ce nu era toc- 
mai Sigur să-l lase în maşină. Şi avea o memorie suficient de 
bună pentru a-şi aminti numărul lui Helen. 

— Tu ia-o înainte, Diane, o îndemna el. L-am anunţat pe 
sensei Hughes ca vii în seara asta. Mergi şi fâ-ţi încalzirea. Eu 
trebuie să dau mai întâi un telefon. S-ar putea să întârzii câte- 
va minute. 

Fry păru surprinsa. 

— Ma rog, bine... Cum crezi... 


Atmosfera de la vestiare era cea familiara — miros de 
sudoare şi sapun. Într-o parte erau trei rânduri de dulapuri din 
metal, pentru obiectele de valoare ale membrilor. O maki- 
wara! fusese lăsată rezemata de perete, lânga uşă. 

Cooper începu să se dezbrace în timp ce asculta telefonul 
sunând. Cu o mâna se descheie la camașă şi începu să-şi 
despatureasca gi-ul — costumul acela alb şi larg care trebuia 
purtat obligatoriu în sala de antrenament. Acesta era legat cu 
centura maro de pânză — elementul distinctiv al unui cursant 
foarte bun, ajuns la nivelul al patrulea, cu doar un nivel sub 
ierarhia dan-ilor — maeştrii centurii negre. Telefonul continuă 
să sune — atât de mult, încât aproape era gata să apese pe 
buton pentru a încheia apelul. 

— Alo? 

— Helen? 


l Scândură cu ajutorul căreia se exersează lovituri de mână şi de picior la 
karate (n.tr.) 

— Ben? Ce surpriză! De două ori în aceeaşi zi... M-ai prins 
în ultimul moment. Tocmai plecam. 

— A... Într-un loc interesant? 

Ea începu să râdă. 

— E seara de darts a Asociaţiei Parinţi-Profesori, dacă poţi 
să crezi... Mergem cu o echipă prin localurile şi cluburile de 
prin partea locului, ca să strângem bani pentru şcoala. 

— Habar n-am avut că ştii sa joci darts. 

— Păi nu ştiu. Cred că eu ar trebui să asigur momentul 
comic. 

— Nu te rețin. Voiam doar să te mai întreb ceva... Despre 
familia Vernon. 

— Da? 

— Petrecerile alea despre care mi-ai vorbit, de la Piciorul 
Muntelui... Spuneai ca tatăl tău ştia despre ele? 

— A, da. A fost şi el acolo. Vernon a considerat că face o 
glumă de proporții invitându-i pe el şi pe mama acolo. Tata a 
fost complet şocat. Când a ajuns acasă, chiar şi-a ieşit din 
minţi din cauza poveștii ăsteia. A spus că a fost cea mai umili- 
toare noapte din viaţa lui, cea mai mare insultă pe care şi-o pu- 
tea imagina şi aşa mai departe. Da, m-am gândit că s-ar putea 
så mă întrebi despre asta. De fapt, tocmai asta a şi fost cauza 
celor petrecute ulterior... 

— Ce vrei să spui? 

— Ei bine, sunt convinsă că ăsta a fost motivul pentru care 
Graham Vernon m-a invitat la el atunci. Prin gestul lui îl viza 
pe tata, mai mult ca sigur. Voia să-l necăjească şi mai tare. 
Cred că asta a fost lucrul cel mai grav dintre toate — şi-a bătut 
joc de tata prin intermediul meu. 

— Dar tatăl tău te-a lasat să te duci acolo? 

— N-a avut curaj să spună nimic. Nu uita cà Vernon mi-a 
facut invitaţia în prezenţa lui. Bietul tata... Întotdeauna a fost 
un laş. Poate că aceea chiar a fost cea mai mare insultă pe care 

şi-ar fi putut-o imagina, dar tot n-a fost în stare să ia atitudine 
în privinţa asta. 

— l-ai povestit tatălui tau ce s-a întâmplat atunci când ai 
fost la Piciorul Muntelui? 

— A, da! Le-am povestit amândurora. Eram plină de furie, 
mă înţelegi... Aşa că totul a ieșit la iveală. 

— Şi el ce a facut? 

— Ce să facă? A protestat în faţa lui Graham Vernon... 

— A protestat? Asta-i tot? 

— Fără îndoială, a fost un protest foarte blând. Nu i s-a 
permis să uite nici până în ziua de azi... Nici mama şi nici 
bunicii mei nu l-au lăsat să uite. Cu atât mai puţin bunicul, 
care îl dispreţuieşte din cauza asta. El crede ca tata e un 
pămpalău. Aşa că bietul om e luat peste picior cu chestia asta 
încă de atunci. Mi-e tare mila de el... 

— Vrei să spui că pur şi simplu n-a vrut să-şi pună în peri- 
col slujba certându-se cu Vernon — nici măcar pentru un 
motiv ca ăsta? 

— Desigur. Evident, tu nu îţi dai seama, Ben, dar e îngrozi- 
tor ce poate face dintr-un om teama de a-şi pierde slujba la 
vârsta asta. Tata e convins că, dacă Vernon îl dà afara, n-o 
sa-şi mai găsească niciodată de lucru. Iar el doar pentru asta 
trăieşte — pentru slujba lui. Nici unul dintre noi nu vrea să-l 
vadă devenind subiectul unei noi statistici privind sinucide- 
rile. Foarte mulţi bărbaţi trec prin aşa ceva în vremurile noas- 
tre. Când îşi pierd slujba, îşi pierd respectul, de sine; după 
aceea, nu le mai rămâne nimic... 

— Şi bunicul tău? El ce a zis? întreba Cooper. Nu-mi pare 
a fi genul de om care să se mulţumească doar cu un protest 
blând. 

— A, nu! Nu bunicul. A fost furios. A spus că l-ar fi 
omorât cu mâna lui pe Graham Vernon dacă ar fi fost acolo. 


Câinele negru 397 


Apoi, vocea i se stinse, iar el îşi imagină brusca îngrijo- 
rare din ochii ei pe măsură ce conştientiza cu cine vorbea şi 
ce era el, de fapt. Timp de câteva minute, ea uitase că el era 
poliţist şi se gândise la el doar ca la Ben Cooper, ca la un 
prieten. Bărbatul simţi un val cald de recunoştinţă 
strabatându-i trupul. 

— Ştiu, ştiu, spuse el. E doar o expresie. Aşa spun oamenii 
de obicei. Nu înseamna neapărat că ar şi omorî pe cineva. 

— A, nu... spuse Helen cu o voce abia şoptită. Cred că ar 
fi facut-o. 

Cooper ascultă respiraţia lui Helen la capatul celălalt al 
firului. Sunetul acela îi aminti de după-amiaza petrecută la 
Moorhay, când stătuse atât de aproape de ea, în holul îngust 
de la Dial Cottage. Îşi aminti că putuse să simtă caldura 
emanata de trupul ei şi că fusese conştient de felul în care 
sânii ei se ridicaseră şi se mişcaseră sub bluza legată după gât, 
atunci când se întorsese sa închidă uşa de la intrare. 

— Din câte se pare, vărul meu Simeon se vedea cu Laura 
Vernon, schimbă ea subiectul. Nu ştiam... 

— Ceea ce însemna ca trebuia să fie interogat. 

— Desigur. Ştii, noi nu ne vedem prea des cu părinţii lui... 
Helen făcu o pauză, iar tonul ei se înmuie şi deveni şovâiel- 
nic. Ben, a fost drăguţ din partea ta că ai trecut să-i faci o 
vizită bunicii mele ieri. Nu prea credeam cà ai s-o faci. Dar 
acum îmi amintesc cà tu ai fost întotdeauna foarte îndatoritor. 
N-ai fost niciodată asemenea celorlalţi băieți pe care i-am 
cunoscut... 

Cooper simţi că încep să-i ardă obrajii. 

— Sincer să fiu, m-am dus acolo ca să-l caut pe bunicul tău. 

— A... Aşadar, veniseşi în interes de serviciu. Nu mi-a 
spus... 

- Da. 

— Să înţeleg ca ai interogat-o pe bunica? 

— Nu... chiar. 

Helen pârea extrem de dezamăgită. El privi neliniștit în 
jur, căutând să spună ceva ca să îndrepte situaţia. Trebuia să 
ştie exact care era relaţia lui cu Helen. Ceea ce îi spusese Matt 
îl lasase complet nedumerit. Ar fi putut oare să existe o rază 
de lumina la capatul tunelului aceluia întunecat, o rază de 
lumina pe care să i-o poată oferi Helen? Avea nevoie de scân- 
teia aceea de speranţă, chiar acum. Dar data fiind starea lui de 
spirit actuală, nu putea înţelege subiilităţile acestei situaţii. 
Nu avea decât două opțiuni: sà încheie conversaţia chiar în 
clipa asta sau să ia taurul de coarne. 

Înainte sà reuşească să ia o decizie, uşa de la vestiar se 
deschise cu o bufnitură, iar elevul acela înalt, cu centura 
maro, intra din hol, asudat şi cu un zâmbet larg întipărit 
pe fata. 

— Hei, Ben, am crezut că prietena aia a ta e doar o novice. 
N-ai spus că e atât de bună... 

— Poftim? 

— Sensei Hughes a ramas plăcut impresionat. 

— Ben... Mai eşti acolo? 

— Da... Scuza-maă, Helen, vorbesc de pe mobil. Aşteaptă o 
secundă. 

Cooper deschise uşa şi trase cu ochiul prin ferestrele ace- 
lea mari câtre sala de antrenament. Geamul crea un oarecare 
efect de deformare, mărind scena din hol, exagerând dimen- 
siunile siluetelor care se mişcau pe acolo. O vâzu pe Diane 
Fry în echipamentul ei, efectuându-şi mişcările kata! 

— exercițiile obişnuite, menite să-ţi pregàteascà trupul 
pentru acțiune. Execută un blocaj cu antebraţul de sus în jos, 
poziţia pisicii, poziţia luptatorului de sumo şi un blocaj cu 
antebraţul de jos în sus. Fiecare mişcare a ei era precisă şi 


1 Exerciţii prin care se mimează lupta cu unul sau mai mulți adversari imagi- 
nari. (n.tr.) 

perfect echilibrată — rezultat al unor muşchi bine antrenați, 
care acționau cu precizie şi cu forţa, precum cei ai unui ani- 
mal. În jurul taliei purta centura neagră a unui karateka 
desăvârşit. 

— Mai are şi al patrulea dan, îi spuse elevul acela peste 
umar. E grozavă, Ben! Unde ai gâsit-o? 

— Helen... 

— Mai aveai să mă întrebi ceva, Ben? Cum ţi-am spus, 
tocmai ieşeam... 

— Mă întrebam doar dacă ai vrea să ne întâlnim odata, 
poate să mergem să bem ceva sau să luam masa... îi sugeră el. 
Ce zici? 

Helen påru să analizeze propunerea lui, însă îi răspunse 
printr-o alta întrebare: 

— Tu crezi ca bunicul e implicat în decesul Laurei Vernon, 
nu-i aşa? 

Cooper simţi cum îl cuprindea un val de sfiala, şi se 
bucura în sinea lui că ea nu-l putea vedea. 

— Trebuie sa urmarim toate firele posibile. 

Exerciţiile Kata erau minunate atunci când erau executate 
corect. Erau ele însele o opera de artă. Iar Fry le executa 
impecabil. Blocaj cu palma deschisă, lovitură circulară cu 
pumnul, lovitură cu cotul, împunsătură cu degetele. Lovitura 
frontală, lovitură laterala, lovitură în spate, lovitura ascen- 
dentă. Mişcările deveneau mai rapide şi mai fluente pe 
masură ce corpul se destindea. Fiecare mişcare a încheieturii 
mâinii era strict controlată, fiecare patrundere era executata 
cu o tehnică şi cu o sincronizare desavârşite. Nu, nu aducea 
câtuși de puţin cu un animal, ci mai degraba cu un robot. 

— Însa cei mai mulţi dintre colegii tài l-ar lăsa în pace, 
Ben, spuse Helen. Ei nu cred câ merita să-şi bata capul cu el. 
Presiunea de a continua ancheta asupra lui vine din partea ta. 

— Ce te face să afirmi asta? 

— Femeia aia, colega ta... ea mi-a spus. 

Lovitura cu piciorul prin învăluire, lovitură de lance, 
lovitura ciocanului şi lovitură cu talpa. O mână răsucită în 
vintre, o lovitură cu muchia palmei la beregată. Diane Fry 
executa mişcari de exerciţiu în toate punctele vulnerabile ale 
corpului — faţă, gât, plex solar, coloană vertebrala şi rinichi. 
Fiecare lovitura era rapida. puternică şi perfect ţintită. Şi 
absolut toate erau fatale. 

— N-avea nici un drept sa spună aşa ceva! 

Nici un drept? Asta era un eufemism ridicol! Ceea ce 
facuse Diane contravenea tuturor codurilor de comportament. 
În plus, nici dacă s-ar fi străduit n-ar fi reuşit să-i distrugă mai 
eficient orice şansa ar fi putut avea cu Helen. Dar în acel 
moment un ghem puternic provocat de furie i se strânse în 
stomac, pe măsură ce în mintea lui încolţea ideea cà, proba- 
bil, Diane chiar facuse asta intenţionat. 

— Şi totuşi, este adevarat... Nu, Ben? Îmi dau seama după 
vocea ta. 

— Helen, eu nu ştiu decât că e ceva în neregulă. Ceva care 
are legătură cu bunicul tău. 

— Serios? Şi de unde ştii tu asta? 

Cooper clătină din cap, incapabil sa-i ofere un raspuns. O 
privea pe Fry, iar chipul lui se aprindea şi mai tare, cu toate că 
acum jena de mai devreme îi facea loc unei furii intense. 

— Anunţă-mă când ai de gând să încetezi să te mai porţi 
ca un poliţist, Ben, spuse Helen. Şi, pâna una-alta, eu zic că 
ar fi mai bine să refuz propunerea ta, nu crezi? Date fiind cir- 
cumstanţele... 

Circumstanţele... „Ce cuvânt mai e şi ăsta!“ se gândi el. 
Folosit atât de des într-o manieră pretențioasă şi lipsită de 
orice semnificaţie! Şi totuşi, o viaţa de om putea fi rezumată 
cu acest cuvânt. Circumstanţe dificile. Circumstanţe 
nepotrivite. Deces survenit în urma circumstanțelor... 

În jurul lui Diane Fry se strânseseră într-un semicerc mai 
mulți membri ai clubului, care o priveau admirativ — colegii 
lui Cooper, cea de-a doua familie a lui. Sensei Hughes stătea 
acolo, urmărind-o la rândul lui şi aplaudând-o atunci când ea 
îşi termină de executat kata. Femeia se înclină din talie, în 
vârfurile picioarelor, respirând adânc, relaxându-şi muşchii, 
lăsând forţa să îi inunde trupul. Era pregatita pentru etapa 
următoare, pentru kumite, runda ei de sparringl. Era pregătită 
să-l umilească pe Ben Cooper în faţa prietenilor lui. 

Elevul ce înalt continuă så privească uluit, în timp ce 
Ben Cooper aruncă telefonul cât colo, se rasuci pe câlcâie şi 
se repezi cu pumnii încleștaţi la makiwara, lăsând amprenta 
unei lovituri în lemnul moale. Ţipaâtul pe care îl scoase nu era 
cel deprins la dojo-ul de la Calea Vulturului, ci venea direct 
din suflet. 


Helen ascultase cu mare atenţie tonul vocii lui Ben 
Cooper, chiar înainte ca discuţia lor să ia sfârşit. Îşi daduse 
seama că barbatul încerca să pară calm, de parcă nici n-ar fi 
fost respins şi rânit. Însa el nu fusese niciodată în stare să-şi 
ascundă prea bine sentimentele. 

Simţindu-i suferinţa, ei îi påru şi mai rău că ea însăşi i-o 
pricinuise. Îi părea rău din cauza a ceea ce îi spusese el despre 
Harry. Şi pentru că ştia că Ben avea dreptate. 


Fry stătuse la taclale cu sensei Hughes vreo zece minute 
înainte să-i treacă prin minte să se întrebe ce se întâmplase cu 
Ben Cooper. Sensei îl trimise pe unul dintre cursanţi să caute 
la vestiare, dar Cooper plecase deja. 

Fry ridică din umeri, nedumerită. 


1 Complex de mişcări de atac şi apărare. cu pumnii şi brațele, care face parte din 
antrenamentul unui boxer sau al unui karateka. (n.tr.) 

— Ramasese să dea un telefon, aşa cà probabil a fost 
chemat. 

— Vreo problemă urgentă... Viaţa în poliţie poate fi extrem 
de imprevizibila. Înţelegem situaţia, spuse Hughes. 

Femeia se înţelegea bine cu instructorii şi cu ceilalţi 
cursanţi. Cu toţii doreau să afle unde se antrenase pâna atun- 
ci. Sensei se oferi să o programeze pentru urmatoarea festi- 
vitate de ierarhizare, atunci când se simţea pregătită sa 
avanseze la al cincilea dan. La sfârşitul şedinţei, ea plecă 
împreună cu un grup de cursanţi la cârciuma de la colţ — 
Millstone Inn — unde servira lasagna şi cartofi prăjiţi şi 
discutară despre diverse sporturi. 

Abia când ieşi din local şi se opri la colţul strâzii pentru 
a-şi lua râmas-bun de la colegi, cursantul acela înalt cu cen- 
tura maro o bâtu uşor pe umar şi îi povesti despre comporta- 
mentul lui Ben Cooper. Era un tânăr serios, şi considera că 
scena la care asistase la vestiare trăda lipsa disciplinei şi a ati- 
tudinii pozitive despre care învăţaseră la dojo. Îl cunoștea pe 
Ben de doi ani de zile şi era îngrijorat de comportamentul lui. 

Deodată, Fry începu să intre în panică. În mintea ei se 
derulau mai multe scene la care asistase în ultimele câteva 
zile — o serie de imagini rapide cu Ben Cooper. ÎI vazu mai 
întâi pe detectivul acela capabil, stăpân pe sine, ale cârui suc- 
ces şi popularitate îi fuseseră băgate pe gât până când 
ajunsese să se înfurie chiar şi numai la auzul numelui lui. 

Treptat însă, tabloul acela se schimbă, iar Cooper se 
transformă în bărbatul ursuz, irascibil şi imprevizibil care 
plecase de la dojo într-o criză de furie. Fry ştia cà avusese şi 
ea un rol în această înrăutăţire a situaţiei; într-adevar, trebuia 
să admită faptul ca o facuse intenţionat. Pentru ea, el fusese 
o provocare. 

— Nu ştii unde ar fi putut să se ducă? Vreun local, ceva? 

Cursantul ridică din umeri. 

— El cunoaşte o mulţime de localuri prin Edendale. Însa 
antrenamentele sunt foarte importante pentru el, aşa cå nu bea 
prea mult de obicei. 


După ce daduse pe gât vreo patru sau cinci halbe, Cooper 
începuse să simtă că nimic nu mai conta. După şapte halbe şi 
câteva şoturi de whisky, câinii negri apărură din fiecare colţ 
al cârciumii, dându-i târcoale şi arătându-şi colții, aşteptând 
ca el să se întoarcă cu spatele şi så le ofere astfel ocazia să se 
repeadă asupra lui. 

Nu mâncase nimic toată ziua, iar berea care îi plescăia în 
stomac îi făcea capul să se învârtă. Membrele şi gâtul lui se 
înroşiseră din cauza alcoolului consumat, mâinile îi tremurau, 
iar buzele începuseră să îi amorţească. Acum, whisky-ul îşi 
croia drum prin corpul lui, arzându-l pe dinăuntru, stimulân- 
du-i muşchii şi facându-l să se simtă ca şi cum nimic nu i-ar 
fi putut sta în cale. 

Localul acela nu era unul dintre cele frecventate de el de 
obicei. Nu-şi amintea să mai fi trecut pe acolo de ani buni. 
Totuşi, tocmai din acest motiv nu fusese recunoscut atunci 
când se aşezase singur la masă, reducându-şi treptat gândurile 
la tăcere şi amorţindu-şi simţurile. Cei mai mulți, vazându-i 
privirea duşmânoasă şi tremurul mâinilor, îl lăsau în pace, în 
compania propriului câine negru. 

Dar la o masa alăturată se afla un grup de tineri care, pe 
măsură ce se însera, iar ei erau din ce în ce mai ameţiţi de 
aburii alcoolului, deveneau tot mai violenţi şi mai puşi pe 
harţă. Printr-una dintre metodele acelea pe care Cooper nu le 
înţelesese niciodată, ei descoperiseră că e poliţist. Vazând cà 
el nu reacţionează nicicum la schimburile lor de replici 
zeflemitoare, ridicaseră vocea, continuând să îşi bată joc. 

— Există carne de porc în meniu în seara asta? strigară ei 
câtre personalul de la bar. O bucăţică buna de costiţa? Taie un 
porc pentru mine, iubire! 

— Guit! Guit! Chiar mă întrebam a ce miroase. 

— Priveşte-l cum stă cu râtul în berea aia! 

— Aoleu, porcule, ai o scroafa bătrâna acasă? 

— Guiţ! Guit! 

Tinerii îşi închipuiau câ erau amuzanţi. Ben Cooper 
auzise însă tot felul de insulte, înca de pe vremea când era un 
poliţist începător şi mergea în patrulă, trecând pe lângă casele 
din Edendale sau supraveghind centrul oraşului în nopțile de 
sâmbată. Însa niciodata pâna atunci nu mai simţise o aseme- 
nea furie puternică, crescânda, ce ameninţa să izbucneasca la 
următoarea provocare. Sub efectul whisky-ului, Cooper simţi 
că, de fapt. ar fi întâmpinat cu bucurie o izbucnire de violenţă. 
Pentru el, ar fi fost o binecuvântata eliberare! 

Tinerii, văzând că nu primesc nici un raspuns la glumele 
lor cu porci, schimbară tactica. 

— Ai cumva un bulan în buzunar sau îţi cam place de 
mine? 

— Aah, pune-mi câtuşele... Am fost un bâiat tare neas- 
cultător... 

— Nuu... Pe dumnealui nu-l intereseaza subiectul... Porcii 
sunt prea ocupați să afle cine i-a facut felul târfuliţei ăleia din 
Moorhay... Nu prea cred... 

— Cine? Laura Vernon? Aia? 

Unul dintre tineri râse zgomotos şi facu un gest obscen. 

— Laura Vernon? Aia şi-ar pune-o cu orice... Tineri, 
mosi... Cu tat-su... 

— Ala şi-ar trage-o şi cu animalele... 

Tinerii gâsiră că ultima replică era absolut hilară. 

— Da, chiar şi cu porcii! Te-ai prins? Porcule...? 

Unul dintre ei îşi apropie faţa de Cooper, aplecându-se 
provocator peste masa plină de pahare şi privindu-l 
dispreţuitor, atât de aproape, încât i se simţi mirosul de trans- 
piraţie. Avea un cercel în nara stângă și nişte cicatrici micuţe, 
ușor adâncite, în jurul gurii. 

— Carevasăzică, tot nu înţelegi? Porcule? 

Apoi facu o greşeala imensa. Chipul i se încreţi, iar ochii 
i se îngustară atunci când îl privi mai atent pe Cooper, 
începând, uşor-uşor, să-l recunoască. 

— Hei, ia stai aşa, tu nu eşti băiatul sergentului... 

Fara să stea prea mult pe gânduri, Cooper însfaca paharul 
gol şi sari în picioare, apucându-l pe baiat de gulerul câmăşii 
cu cealalta mână. Un scaun se răsturna, iar paharul aflat în 
balans se izbi de marginea mesei. Prietenii tânarului se arun- 
cară în faţă, prinzându-l pe Cooper de braţe şi ridicându-şi 
genunchii, scoţându-și colții şi scuipând feroce, reacţionând 
ca o haită în faţa unei ameninţari neaşteptate. 

Ben Cooper îi înfruntă, fierbând de furie şi strângând în 
pumn ciobul letal al paharului spart. 


Becky Kelk avea paisprezece ani. Locuia în Wye Close, 
aproape gard în gard cu Lee Sherrati. Mergea la aceeaşi 
şcoală pe care o frecventa şi Simeon Holmes. Auzise tot ce 
era de auzit despre fetele care fuseseră atacate — şi despre cea 
din Buxton, şi despre cea de aici, din Moorhay, fata aceea de 
la Piciorul Muntelui. Până acum nici nu-i trecuse prin minte 
câ ea ar fi putut fi următoarea victima. 

Polițistul care supraveghea în continuare scena crimei o 
descoperise după strigăte. Era într-o vâlcea, în spatele unei 
perdele de măracini, nu departe de poteca ce ducea spre 
Razor. Chiloţii îi fusesera daţi jos. iar colanţii ei în dungi 
fuseseră sfâşiaţi. Bustiera şi sutienul îi erau în dezordine; pe 

umeri avea pete de iarbă, iar în regiunea lombară îi ramasese 
întiparită urma rădăcinii unui copac. 

— Am fost violată, spuse ea. 

Polițistul îşi scoase imediat staţia radio, scanând zona în 
căutarea atacatorului. 

— Acum cât timp s-a întâmplat? 

— Adineauri. 

— L-ai recunoscut? 

— A fost batrânul acela... spuse ea. 

— Care bătrân? 

Becky Kelk ştia unde locuia bătrânul, cu toate că nu îi ştia 
numele. Arata cu precizie în susul dealului, către sat, în 
direcţia în care se afla Dial Cottage, cu acoperişul luminat de 
ultimele raze ale amurgului, în mijlocul acelui şir de case 
cu terasă. 


Îl gasira pe Harry Dickinson așteptând rabdator în camera 
din faţă. Îşi purta cel mai bun costum de duminică şi avea 
părul rar pieptănat pe spate şi o cravată albastră înnodată cu 
grija. Bombeurile pantofilor străluceau, iar ediţia din 
Guardian era împăturită frumos pe masă. Stâtea grav şi 
teapàn în scaunul lui cu spåtar tare, afișând expresia specifică 
unui barbat aflat la spital, în camera de gardă, așteptând 
inevitabilele veşti rele. 

Atunci când Gwen îi lăsă pe poliţişti să intre în camera 
din faţă, el nu trâdă nici o urmă de surprindere sau de emoție. 
Pur şi simplu îşi scutură pipa şi o aşeză în suportul ei, pe 
scrinul de mahon. Apoi îşi luă şapca, îşi netezi genunchii 
pantalonilor şi se ridică încet. 

— Da’ ştiu că nu v-a luat mult. Trebuie să recunosc. 

— Hei, hei! Ajunge! 

Proprietarul corpolent se băgă între ei, în timp ce alsa- 
cianul lăţos de la calcâiele sale îşi arăta colții şi se repezea la 
orice picior ajungea în dreptul lui. Cooper îl împinse brutal 
la o parte pe tânarul acela şi puse paharul înapoi pe masă. 
Stateau aşezaţi în cerc, gâfâind, tremurând cu toţii în timp ce 
adrenalina continua să le pompeze prin vene. 

— Voi, ăştia! Afară! decretă proprietarul. Nu mai aveţi 
voie să intraţi aici! 

— La dracu”! Ne prosteam şi noi... Nu era nimic serios... 
spuse şeful gaștii. 

— Nu må interesează ce faceaţi! Nu vă permit să vă com- 
portati aşa aici! Acesta este un local respectabil. 

— Şi cu el cum rămâne? Polițistul ametit aici de faţă... 

— V-am spus: Afară! Acum! 

Cei trei ieşira din local în şir indian, morocânoși, 
bombânind cu voce tare şi trântind uşa după ei. Patronul şi 
câinele lui continuară să se uite la ei cu nişte încruntături 
asemânătoare, până când tinerii se facură nevazuţi. Zgomotele 
normale din bar se reluară treptat, oamenii aplecându-se unii 
spre alţii cu gura căscata de uimire. Tonomatul cânta de câte- 
va minute bune acelaşi şlagar vechi al formaţiei Rolling 
Stones — I Can't Get No Satisfaction. O barmaniţă apåru 
aducând un fàraş şi o perie pentru a aduna cioburile. 

— Îmi pare râu, spuse Cooper. 

— Băiete, eu nu te cunosc, dar înţeleg că eşti de la poliţie... 

— Da. 

— În cazul ăsta, ar trebui să ştii mai bine în ce te bagi. 

Cooper se prăbuşi înapoi pe scaun, simțind dintr-odată că 
i se înmuiau picioarele. Patronul îl privi de sus în jos, 
cântărindu-l cu un ochi cunoscător, apreciind cât de beat era. 

— O sa pun pe cineva să îţi aducă o cafea. Apoi ai face 
bine să te duci acasă. 

— Nu, mulţumesc. Mai vreau încă un whisky, şi după 
aceea plec. 

— Omule, nu întrece măsura... 

— O să fiu bine. 

— Nu eşti cu maşina, sper... 

— Sigur că nu. 

— Ei, atunci nu cred că e vreo problemă... Dar atât! Nici 
un pahar în plus! 


Diane Fry luase lucrurile pe rând. Mai întâi sunase acasă 
la Ben Cooper. Vorbise cu fratele lui, Matt, care pâruse la fel 
de îngrijorat atunci când ea îi spusese că încerca să dea de 
Ben. Apoi formase numărul lui de mobil, însă nu primise nici 
un răspuns. Asta însemna ca trebuia să facă turul a vreo 
douazeci de localuri. Era şi asta o metodă de a ajunge să 
cunoască oraşul mai bine. 

Norocul ei era că Toyota cea roşie a lui Cooper era uşor 
de remarcat. În cele din urmă, reuşi să o repereze în parcarea 
unui local din spatele staţiei de autobuz, unde mirosul greu al 
vaporilor de motorină emanat de autobuzele verzi TransPeak 
se amesteca cu mirosurile de plastic nou şi de ulei ars de la 
fabricile din zona industrială a oraşului. 

Localul Unicorn se afla aproape de colţul a două străzi de 
case cu terasă. Parterul unora dintre acestea fusese transformat 
în spaţii comerciale — piese auto, asigurâri şi un restaurant 
chinezesc ce servea mâncare pentru acasă. Proprietatea de pe 

colţ fusese demolată la un moment dat, iar locul acela de- 
venise parcare pentru local. Nu era nici un pic de lumină la 
capătul străzii şi nici pe pereţii de căramidă ai cârciumii, iar 
lumina puternică de la staţia de autobuz aflată la vreo două 
sute de metri mai încolo nu reușea decât să facă întunericul şi 
mai negru. Însa Fry vazu Toyota sclipind deodată în bataia 
farurilor maşinii ei, atunci când întoarse şi opri în dreptul 
restaurantului chinezesc. 

Era unul dintre acele baruri în care toată lumea se întorcea 
să te privească atunci când intrai. Cel puţin aşa se întâmpla în 
cazul în care în local intra o femeie neînsoţită. Chiar şi 
patronul o privi îndelung pe Fry, în timp ce ea scană 
încăperea pentru a-l descoperi în cele din urma pe Cooper la 
masa lui din colţ. Chipul lui părea buhăit, iar ochii îi erau pe 
jumătate închişi în timp ce sorbea ultimele picături dintr-un 
pahar mic de whisky. Îşi dadu seama imediat că era beat turtă. 

— Ben? 

El se uită în sus cu ochi împâienjeniţi şi o vazu stând în 
picioare, chiar deasupra lui. 

— Ce dracu” vrei? 

Ea ignoră tonul agresiv din vocea lui. 

— Ce-ţi închipui că faci aici, Ben? 

— Mă-mbaăt. Care-i treaba ta, nu înţeleg? 

— Ai înnebunit? Chiar vrei să te faci de râs? 

— Probabil. Şi ce dacă? 

În preajma se aflau prea multe persoane, care ar fi putut 
auzi discuţia lor, chiar din întâmplare. Fry se aşeză, aplecân- 
du-se peste masă pentru a-i transmite mesajul faţă în faţă: 

— Eşti agent de poliţie. Nu-ţi dai seama că, dacă toate 
astea ajung la urechile celor de la divizie, o să primeşti un şut 
în fund de n-o să te vezi şi ai să ajungi iar să faci patrula? Se 
duce dracu” promovarea ta, Ben! 

— Serios? Ei bine, află că s-a dus deja dracu’! Aşadar, de 
ce să-mi mai bat capul? Oricum, asta ai vrut, nu? 

— Despre ce vorbeşti? 

— Of, n-are rost să discut cu tine! Dispari de-aici şi lasâ-ma 
în pace, da? 

Ea îl trase de mânecă. 

— Hai, Ben! Hai să ieşim de-aici! Te conduc acasă. 

Însă el reacţionă violent, smucindu-şi braţul din strân- 
soarea ei şi aproape rasturnându-şi paharul cu whisky. 

— Nu merg nicăieri cu tine, scorpie! 

De data asta, Fry începu să se înfurie. 

— Ben, n-am de gând să-ţi suport ieşirile astea! Ai de gând 
să vii de bunăvoie sau trebuie sa te scot afara cu sila? 

— Lasâ-mă-n pace! 

Se ridicase în picioare, împiedicându-se de masă, fara să ți- 
nå cont de privirile celorlalți clienţi, aţiniite asupra sa. 
Patronul ieşise din nou de dupa bar, venind să discute cu el. 

— Nu te vreau în preajma mea, Fry! spuse el, cu toată 
demnitatea de care se mai simţea în stare. Nu te apropia de 
mine! Bine? 

Fry îşi încleşta dinţii şi se abţinu sa-i ardă o palmă peste 
faţa îmbujorată, în timp ce el îşi sorbi ultimul strop de whisky 
şi se împletici afara din local. Ştia că ar fi trebuit så iasă după 
el şi să-i ia cheile de la maşină — cu sila, dacă era nevoie — 
pentru a-l împiedica sa se urce la volan şi sa conducă pâna 
acasă în starea în care era. Însă o alta parte din ea îşi dorea sa-l 
lase să plece şi să nu-l mai vadă în ochi. 

— Eşti prietenă cu el? 

Era vocea patronului, care se aplecase peste umărul ei. 

— Într-un fel. 

— Ei, atunci asculta sfatul meu: n-ar trebui sa colinde pe 
afară de unul singur în starea în care se află. 

— Nu sunt dădaca lui! Probabil că aşa pare, dar nu sunt! 

— Asculta-ma pe mine, du-l acasă, sau hai să-i chemam un 
taxi sau ceva... Dar nu e bine sa plece singur, îţi spun! 

— Bine, bine... 

Ieşi din localul Unicorn şi rămase în pragul iluminat, 
uitându-se spre strada întunecată, conştientă fiind că privirile 
celor dinăuntru erau aţintite asupra ei. Felinarele stradale se 
terminau ceva mai jos de intrarea în cârciumă. iar cealaltă 
parte a parcării era cufundata în întuneric. O alee trecea para- 
lel cu marginea parcării. Apoi şerpuia printre două ziduri 
înalte de carămidă, către intrarea din spate a staţiei de autobuz. 

— Ben! 

Nu se auzi nici un răspuns. Fry traversă câtre parcare, 
acolo unde se afla Toyota lui Cooper, goală şi încuiată. 

Aruncă o privire înapoi, în josul străzii, către maşina ei, 
însă nu zări nici o siluetă care så se împleticească printre 
felinarele de pe stradă, nu văzu pe nimeni care să se fi 
prăbuşit în dreptul ferestrelor fumurii ale restaurantului 
chinezesc sau ale micuţei agenţii de asigurări. 

— Unde dracu'...? 

Atunci auzi zgomotul acela. Râsete zeflemitoare se 
mişcau în întuneric. Sunete de picioare împleticite, grohăituri 
de animal şi ţipete înăbuşite. Un pocnet şi o bufnitură neclare 
răzbătură slab dinspre un zid de undeva. Simţi un fior rece în 
ceafă în timp ce facu ochii mari, chinuindu-se să desluşească 
totuşi ceva în întunericul aleii. Alergă spre colţul parcării, 
privind cu atenţie în noapte. Mai multe umbre se mişcau în 
întuneric, apropiindu-se şi departându-se din nou, zvârcolin- 
du-se şi bătând din braţe şi din picioare ca şi cum ar fi fost 
implicate într-un dans primitiv. Reuşi să distingă patru 
siluete. Trei dintre ele aveau trăsături neclare — gulere ridicate 
să le acopere feţele sau şepci trase mult peste frunte. Loveau 
cu mâinile şi picioarele în cea de-a patra siluetă, cu rândul, 
mecanic şi brutal, cu intenţia clară de a rani. Cea de-a patra 
siluetă era Ben Cooper. 

— Ben! 

Trei siluete se întoarseră spre ea; cea de-a patra se prabuşi 
lângă zid, fåra sa conştientizeze prezenţa ei acolo, aşteptând 
lovitura decisivă, gata sa simtă ghetele izbind fară milă. 

Fry începu să înainteze, apoi se opri şi ramase nemişcată, 
gândind febril. Avea două alternative. Corect ar fi fost sa se 
prezinte ca agent de poliție, să cheme ajutoare şi sa încerce să 
facă o arestare înainte ca Ben Cooper să fie rânit prea grav — 
daca se putea. Dar, dacă proceda aşa, toata lumea avea să afle 
despre comportamentul lui Ben Cooper. Merita o şansă. 
Poate nu mai mult de una. Dar măcar una. 

Exista şi o a doua opţiune. Era periculos, dar, dacă tot era 
să aleaga aceasta soluţie, trebuia sa acţioneze fâră întârziere. 
Alerga pe alee, simțind deja adrenalina revărsându-i-se în 
membre şi inspirând adânc, ceea ce-i făcu plămânii sa se mă- 
rească, iar muşchii sa se încordeze. Cei trei tineri se întoarseră 
spre femeie, surprinşi de atacul ei. 

— Cine e acolo? 

— E o femeie. 

— Trebuie să fie tot o poliţista. 

— Poliţista! 

Le simţea mirosul în întuneric, le vedea formele înaintând 
spre ea, printre umbre. În creierul ei începură să se îmbul- 
zească amintirile — acelaşi film vechi care i se derula constant 
în minte, iar şi iar; nici nu ajungea bine la scena apoteotică 
din final, cå o lua din nou de la capăt. Îi era foarte cald și se 
simţea murdară — şi dintr-odată o străfulgera o mare durere. 
O furie teribilă o cuprinse, depâşindu-i dorinţa de a se împo- 
trivi; avea o nevoie grozavă de a lovi ceva. 

Tinerii rânjeau larg, chiar dacă respirau greu, prin nările 
tremurânde şi gurile deschise. N-o luau în serios, cu toate că 
ea era deja lângă ei. Unul dintre bâieţi se întoarse cu spatele 
la ea, pentru a aplica o ultimă lovitură cu piciorul în trupul 
chircit al lui Cooper. Fry reacţiona. ÎL lovi în rinichi dintr-o 

saritura în fandare, îi mătură picioarele de sub el şi îi sparse 
nasul printr-o violentă lovitură circulara cu tăişul palmei. 

Cu un strigăt de uimire, un al doilea tânăr veni spre ea din 
stânga. Însă ezită prea mult, iar ea îi devie direcţia pumnului 
printr-un blocaj cu antebraţul de jos în sus. Se roti, îi sparse 
rotula printr-o lovitură laterală de picior şi îl doborî aplicân- 
du-i un cot în maxilar. 

În momentul acela un braţ i se strânse în jurul gâtului. 
Cineva o înhăţă din spate. Cel de-al treilea tânăr era puter- 
nic, fiind mult mai înalt şi mai solid decât ea. Impactul 
trupului lui o împinse în zid, blocându-i braţele și izbindu-i 
fruntea de caramizi. Asigurându-se că femeia era ţintuită la 
perete, atacatorul schimbă tactica şi începu să o strângă de 
gât. Un miros de aburi de bere îi umplu nările lui Fry, care 
simţi în ceafă apasarea fierbinte a respirației lui. Senzaţia 
trupului lui presând peste al ei şi mirosul palmelor lui tran- 
spirate în dreptul feţei ei făcură să-i revină toate amintirile 
acelea terifiante, toate coşmarurile sumbre care o bântuiau 
de mai bine de un an, demonii care bolboroseau şi ţipau în 
creierul ei de fiecare dată când închidea ochii sau se afla într- 
un loc întunecat. 

Panica o făcu să acţioneze exagerat. Inspiră adânc, pe nas, 
înainte de a se apleca brusc în faţă, din talie, aplicându-i 
tânărului o lovitură cu călcâiul, înapoi, în vintre, şi izbindu-l 
tare, cu cotul, în plexul solar. El mormâi de durere şi slăbi 
strânsoarea. Ea facu o piruetă, apelând la un blocaj ascendent 
pentru a se elibera complet din strânsoare. În timp ce el făcu 
vreo câţiva paşi înapoi, poticnindu-se, ea execută o lovitură 
de lance, ţintind spre gâtul lui expus, emițând un strigăt kiai! 
din diafragmă; însă ţinta era una uşoară. 

1 În artele martiale, sunet exploziv, un fel de strigat controlat, adaptat în funcţie 


de situaţie, menit să inspire curaj şi fermitate celui care îl emite şi, în acelaşi timp, 
să-i insufle teama adversarului, împiedicându-l să se concentreze. (n.tr.) 

Din clipa în care lansa lovitura finală, ştiu că ea avea să 
fie fatala. 


Harry nu se aşteptase să i se ia toate hainele. Trecuseră ani 
buni de când nu se mai dezbrăcase până la piele în faţa unor 
străini. Stând în micuțul cabinet medical de la sediul Diviziei 
E, el privea complet nedumerit cum fiecare articol pe care îl 
dădea jos era ambalat cu grijă în pungi de plastic, etichetat şi 
sigilat. Mai întâi îi luară şapca, sacoul de la costum şi pan- 
talonii. Apoi, pantofii frumos lustruiţi şi şosetele. Dupa aceea 
îi luară câmaşa şi chiar şi cravata. Examinau cu meticulozitate 
fiecare articol de îmbrăcăminte, pipăind prin buzunare şi la 
cusături cu mâinile lor acoperite cu mânuşi de latex. 

În cabinetul medical era un miros puternic de dezinfec- 
tant, cu un uşor iz de voma veche. În ciuda caldurii, bătrânul 
începu să tremure pe măsură ce coapsele sale albe, scofâlcite, 
şi braţele osoase rămâneau expuse în lumina rece şi orbitoare 
a tubului de neon. Parul de pe picioarele lui era cârunt şi 
aspru, iar pe gambe avea zone albe, neacoperite de păr, unde 
pielea era netedă ca a unui bebeluş, palida şi cu un aspect de 
ceară, ca şi cum nu văzuse niciodata soarele. 

Cu fiecare strat care era îndepărtat, Harry se retrâgea tot 
mai mult în sine. Un calm detaşat îl cuprinse, asemenea mai 
multor văluri care îi ascundeau eul, paâstrându-i și chiar 
sporindu-i demnitatea. Privea fix înainte, ignorându-i pe agen- 
tul de la Poliţia Judiciară şi pe detectivul care îi preluau, exami- 
nau şi împătureau hainele. Ramase complet tăcut, cu buzele 
sale subțiri strânse, fară a scoate nici un sunet de protest. 
Detectivul inventaria fiecare piesă, scriind cu atenţie pe fiecare 
eticheta, ca şi cum ar fi estimat preţul unei grămezi de haine la 
mâna a doua, pe care Harry le dona în scopuri caritabile. 

În cele din urma, îl puseră să-şi scoată maioul şi chiloţii. 
Pâreau interesaţi în mod special de cusătura din faţă a 

chiloţilor, întorcându-o pe toate parţile şi inspectând îndea- 
proape cutele şlitului frontal, câutând diverse pete, înainte de 
a-i sigila împreună cu restul hainelor. 

Dupa ce rămase complet gol, Harry primi o salopetă alba 
din hârtie cerată care părea rece ca gheaţa pe pielea lui goală 
şi fâşâia la fiecare mişcare a lui. Mânecile abia daca îi acope- 
reau încheieturile mâinilor, iar gulerul îi lasa expuse gâtul alb 
şi marul lui Adam. 

Îi explicarà încă o dată că era suspect într-un caz de viol. 
ÎI întrebara dacă era sigur cà accepta să le furnizeze mostre 
pentru analize, lucru care ar fi ajutat la eliminarea lui din 
anchetă. Accepta, fâra så înţeleagă semnificaţia cuvintelor 
lor, gândindu-se ca se refereau la hainele lui, care erau 
aşezate deja într-o stivă de pungi de plastic, gata så fie prelu- 
ate de laboratorul de criminalistică. 

ÎL aşteptau însa umilinţe şi mai mari. 

— Aveţi vreo boala? îl chestionă doctorul Inglefield, 
punându-și mânuşile de unică folosinţă. 

Harry îl privi nedumerit. 

— Mi-am fâcut examenul medical. Am eu doctorul meu... 
Dar va mulţumesc, oricum. 

— Trebuie să știu dacă suferiţi de ceva. Vreo boala a pielii — 
psoriazis, eczemă, herpes? Suferiţi cumva de diabet sau de 
hemofilie? Sau de vreo boală venericâ? Hepatita? Aţi fost 
infectat cu HIV? 

— Sunt sânătos, răspunse Harry acru. 

— Va aflați sub vreun tratament, de orice fel? Cine este 
medicul dumneavoastră? Şi sunteţi sigur câ nu aveţi nici o 
boala? Absolut nici una? Ar fi cam ciudat pentru un om de 
vârsta dumneavoastră... 

Harry clătină din cap. 

— Foarte bine, atunci. Vom face, mai întâi de toate, un 
examen vizual. 

— Şi la ce vå ajută toate astea? Credeam că vreţi doar så 
puneţi întrebari. 

— Asta mai târziu. 

ÎL forţara pe Harry să se aşeze, în timp ce medicul îi exa- 
mină zona capului. I se trecu un pieptene prin părul rar, pen- 
tru a se obţine fire de pâr moarte, care ajunseră în cele din 
urmă în nişte pungi de plastic micuţe. Apoi i se smulseră vreo 
doua fire de pär, medicul studiindu-le în dreptul becului pen- 
tru a se asigura că rădăcinile erau la locul lor, înainte de a le 
pune într-o altă pungă. Polițistul ataşa alte etichete, pe care 
doctorul trebui să le semneze. 

Harry aşteptă cu stoicism, fârăâ a le mai oferi nici un alt 
răspuns. Chipul lui era grav şi demn, ca al unui om care se 
afla într-o biserica, aşteptând sfârşitul unei predici plictisi- 
toare. Dupa o vreme, comportamentul lui începu sa-i deran- 
jeze pe detectiv şi pe doctor, aceştia devenind nervoşi şi 
tăcuţi, dar îşi vazură în continuare de treabă. 

Doctorul Inglefield scoase un set de pămâtufuri, aseme- 
nea unor tampoane mari de bumbac, cu care frecă palmele lui 
Harry şi spaţiul dintre degete. 

— Desfaceţi costumul, vå rog. 

— Pentru ce? 

— Mai am nevoie de câteva mostre de păr. 

Harry nu se urni. 

— Păr pubian. Domnule Dickinson? 

Cu mișcari foarte lente, Harry se ridică în picioare şi îşi 
desfacu partea din faţă a costumului de hârtie. Medicul se a- 
pleca să îi examineze organele genitale contractate. Scoase 
din nou pieptenele. Se vazu nevoit să-l treacă de mai multe 
ori prin parul pubian al lui Harry înainte de a se declara satis- 
facut. Apoi, cu degetele acoperite de mânuşi, smulse un fir de 
pàr cârunt. Harry tresări — primul gest involuntar pe care îl 
facuse de când intrase în cabinetul medical. 

Medicul scoase un alt pamaâtuf. Batrânul privi în gol în 
timp ce doctorul îi apucă penisul şi tamponă în jurul glandului. 

— Acum o să iau o mostrà de sânge. 

Din braţul lui Harry fu scoasă o seringă plină cu sânge; 
conţinutul acesteia fu vărsat apoi în doua borcanaşe de plas- 
tic — unul pentru testul ADN, iar celălalt pentru compararea 
grupelor de sânge. Detectivul luă recipientele şi le depozită 
într-un frigider, până ce aveau så plece la laborator. Acum, 
mai rămasese de colectat o singura mostră. Medicul aduse un 
bol micuţ. 

— Scuipaţi vă rog aici, domnule Dickinson. 

În sfârşit o mostra pe care Harry o putea furniza fară nici 
un fel de problema! 


Dupa aceea, Diane Fry nu se mai putea opri din tremurat, 
din cauza unui amestec de furie şi teamâă. Se uită oripilată la 
mâinile ei, îngrozită de ceea ce facuserâ. Unde era controlul? 
Unde era disciplina? Unde era motivaţia nobila? Avea nevoie 
de mângâiere, însă nu-l avea decât pe Ben Cooper, care zâcea 
letargic pe scaunul din dreapta al Peugeotului ei. 

Cel mai greu fusese să-l urce pe Ben în maşina şi så plece 
din locul acela. Cât despre Toyota lui Ben, acesta n-avea 
decât så şi-o ridice a doua zi, când avea să fie treaz şi pe 
picioarele lui. 

N-avea nici cea mai mică idee unde locuia el, aşa câ sin- 
gura soluţie pe care o întrevedea era sâ-l ducă la ea acasa. 
Ultimul lucru pe care şi l-ar fi dorit era să primească musafiri 
în apartamentul ei gol şi lipsit de viaţă — cu atât mai puţin pe 
Ben Cooper. Însa ce altceva putea face? 

Cooper stătea pe scaunul pasagerului, cu capul atârnat şi 
cu un firicel de sânge scurgându-i-se de la tâmpla spre gât. La 
un ochi i se forma o vânataie mare, iar buzele îi erau între- 
deschise şi umflate. Fry nu mai vâzuse până atunci pe cineva 

care să arate atât de râu. Se ruga doar ca el să nu-i vomite în 
maşină. Urcând pe Castleton Road, îl blestemă de toţi sfinţii 
pentru că o bâgase într-un asemenea rahat. 

Singura consolare pe care o avea era aceea cå reuşise så 
devieze lovitura finală în ultima clipa. Însă lovitura aceea pe 
care o aplicase în laterala gâtului celui de-al treilea tânăr fu- 
sese suficientă pentru a-l trânti la pământ, acolo, pe alee, 
alâturi de ceilalţi doi. 

Deveni deodată conştientă de caseta cu Suzanne Vega 
care se derula în casetofon. Aparatul pornise automat de 
îndată ce bâgase cheia în contact. Dar melodia pârea prea 
deprimantă. 

Cu înfrigurare, Fry scoase caseta şi o înlocui cu Tanita 
Tikaram, dând volumul atât de tare, încât geamurile maşinii 
începură să vibreze. Albumul se numea „Ancient Heart“, iar 
Fry o ascultă pe Tanita Tikaram începând så cânte o melodie 
cunoscută. De fiecare dată când o asculta, un vers îi stâruia în 
minte multă vreme după aceea: „Acum ai conştiinţa curată“. 
Aruncă o privire înspre Cooper şi îi vazu pleoapele grele 
clipind şi deschizându-se pe jumătate, pe măsură ce muzica 
ajungea până la el. Însă pupilele îi erau tulburi, iar el privi 
pentru o clipă drept înainte, fară så vadă nimic, în timp ce 
sunetul bubuia în jurul lui. Apoi, capul îi câzu din nou. 

Când ajunseră în Grosvenor Road, Fry îl scutură pe 
Cooper şi reuşi sâ-l trezească suficient cât să urce treptele şi 
să treacă peste pragul uşii din faţă, pe propriile picioare, cu 
toate că ea trebuia să-l susţină cu braţul strâns bine în jurul 
pieptului lui. Îi simţea inima bătând sub mâna ei, printr-o 
gaură din cămașă, iar aburul dulce de bere din respiraţia lui 
alcâtuia o combinaţie ameţitoare cu mirosul lui specific mas- 
culin. Era un miros pe care ea nu-l mai simţise atât de aproape 
de mult timp. 

ÎI duse direct în dormitor şi îl aruncă în pat, eliberându-şi 
trupul din înlanţuirea braţelor lui ca de guma. Apoi începu să-i 
scoata hainele — pantofii scâlciaţi, sacoul şi camaşa rupta — şi 
trase cu putere de jeanșii lui până când aceştia se întoarseră 
pe dos şi ieşiră de pe el. Apoi, aducând un vas cu apă caldă şi 
o cârpă, îi spălă sângele de pe frunte şi îi curăţă rânile de pe 
spate şi de pe picioare. Observă că trupul lui era acoperit cu 
muşchi şi trase concluzia ca leziunile care începeau să-i apară 
pe piept şi pe coaste aveau să se transforme cel mult în 
vânătai până dimineaţă. Nici un os rupt. Apoi, în timp ce se 
ocupa de o tăietură de pe coapsă, Fry deveni conştientă de 
umflătura crescândă care aparuse în partea din faţă a 
chiloţilor lui. Cooper avea o erecţie. 

Privi în sus, la chipul bărbatului. Se ridicase şi se uita la 
ea cu o privire agresivă, plină de amărăciune, printre 
pleoapele pe jumătate închise. Avea faţa îmbujorată, iar părul 
îi cadea sâlbatic pe frunte. La început, ea se gândi că nici 
măcar nu 0 recunoștea. Apoi, privirea lui se focaliza preţ de 
o clipă şi se fixă pe chipul ei: 

— Fry? Ce ai tu şi eu nu am? De ce nu faci tu în aşa fel 
încât så nu mai încasezi toate rahaturile altora? Ai cumva ţâţe 
de oţel, sau ce? 

Ea se retrase brusc la marginea patului, ca şi când el ar fi 
lovit-o. Se întoarse cu spatele la el, încleştând pumnii şi 
scrâşnind din dinţi, facând eforturi să-şi controleze furia ce 
creştea în ea ca urmare a reproşului lui. Sângele îi inunda 
obrajii şi gâtul şi aproape că se sufocă la auzul ingratitudinii 
lui. Simţi furnicături în palme şi nevoia brusca de a întinde 
mâinile şi de a se ţine de ceva, de a dovedi cât de nedreaptă 
era remarca lui. El se înşela amarnic. Ea nu era o scorpie fără 
sentimente, nu era o maşinărie lipsită de orice emoție. Se 
înşela. O, cât de tare se înşela! 

Era conştientă de trupul gol şi musculos al lui Cooper, 
aflat la doar câţiva centimetri distanţă, şi mai era îngrozitor de 
conştientă de părul lui creţ, închis la culoare, care îi cobora pe 
abdomen, spre erecţia care continua så crească. 

— fti arât eu ţie ţâţe de oțel! spuse ea. 

Îşi trase bluza rapid peste cap şi duse mâinile la spate 
pentru a-şi descheia sutienul, întorcându-se în aceeaşi clipă 
spre el şi aplecându-se asupra pieptului lui gol. Apoi se opri. 
Sânii ei se legânau liberi, iar sfârcurile începuseră så se 
întărească excitate atunci când se frecară uşor de pielea lui 
fierbinte. Expresia de pe chipul ei se schimba, şi faţa i se 
întunecă de mânie. ÎI apuca de umeri şi îl scutura violent. 
Capul lui cazu în faţă, iar obrazul sâltă uşor la impactul cu 
carnea moale a sânilor ei. Ben Cooper leşinase şi începuse 
sa sforâie. 

— Nenorocitule! 

În cele din urma, ea se întoarse în sufragerie, în timp ce 
mintea ei repeta cuvintele lui, iar şi iar. „Ţâţe de oţel.“ Ce voise 
să spună cu asta? Se dezbracă, îşi făcu exerciţiile automat şi 
fară pic de entuziasm, apoi trase o pătură pe ea şi se întinse pe 
canapea. Trupul îi era epuizat, dar mintea îi lucra intens. 
Încerca să citească o carte, însă filele erau ca nişte pete 
neclare. Lăsă cartea din mâna, se întoarse de pe-o parte pe alta 
fară astâmpâr şi în cele din urmă stinse lumina. Îşi îngropă faţa 
în perna, îşi îmbraţişă singură sânii de oţel şi plânse. 

Batrânul era aşezat pe scaunul de plastic din camera de 
interogatoriu. Statea cu spatele drept, privindu-i pe inspec- 
torui-şef Tailby şi pe agentul Fry cu o demintate rece, ca şi 
cum era singurul dintre cei prezenți care ştia så se poarte 
aşa cum se cuvine. 


— Interogatoriul a început la orele 14.30, vineri, 27 
august. Participă inspectorul-şef Tailby... 

— Detectiv Fry. 

Tailby facu un semn din cap catre Harry. 

— Domnule, v-aş ruga să vă identificaţi, pentru ca 
numele dumneavoastră să râmână consemnat pe casetă. 

— Numele meu este Harold Dickinson. 

— Domnule Dickinson, aveţi dreptul să fiţi interogat în 
prezenţa unui avocat. Aveţi un avocat al dumneavoastra sau 
doriţi unul din oficiu? 

— Nu am nevoie de nici un avocat! 

— Sunteţi sigur? 

Harry ignoră întrebarea, aşteptând-o pe urmatoarea. Cu 
casetă sau fârâ, părea el să spuna, existau momente când 
vorbitul nu era decât o pierdere de vreme. 

— Aţi beneficiat de mâncare şi de odihna suficienta? 
întreba Tailby pe un ton oficial. Vi s-a oferit posibilitatea de 
a da un telefon? 

— Unde e câinele meu? 

— Acolo unde e, cineva are grija de el, îl asigură Fry. 

— E o ea, nu un el! o informa batrânul, cu dispreț faţiş. 

Tailby îl fulgera la rândul lui cu privirea, de dincolo de 
masă. 

— Trebuie să vå mai punem câteva întrebări, domnule 
Dickinson. 

Harry se holba la ei, impasibil. Nu se ştie cum. dar 
reuşise să-şi facă haina din hârtie cerata så arate ca şi cum 
tocmai fusese luata dintr-un raft de la Marks and Spencers. 
Espadrilele de unică folosinţă pe care le primise arătau de 
parcă ar fi fost lustruite peste noapte. 

— Foarte bine. Puteţi sa începeţi, acceptă el. 


ÎI interogau pe Harry în mai multe etape, pe tot parcursul 
zilei, asigurându-se că primea mâncare la orele potrivite, 
încredinţându-se câ beneficia de perioadele de odihnă nece- 
sare şi întrebându-l în mod repetat dacă dorea un avocat. 

Legea Poliţiei şi a Probelor Penale îi obliga să se asigure 
că bătrânul înţelegea toate întrebările lor, că nu era supărat, 
obosit sau sub influenţa vreunei substanţe care să-i afecteze 
nivelul de luciditate, câ i se ofereau răcoritoare și i se permi- 
tea accesul la diverse facilitaţi care țineau de igiena personală. 

Se alternau echipele de anchetatori, scopul fiind acela de a 
descoperi fisurile din relatarea lui, prin schimbarea direcţiei şi 
a tipului de întrebari adresate. De asemenea, această metoda le 
permitea poliţiştilor sâ-şi facă timp pentru sarcina obositoare 
de a-şi asculta înregistrările la cască şi de a le transcrie pe 
fişele cu procesele-verbale. Între sesiunile de interogatoriu 
erau analizate rezultatele şi se punea la punct urmatoarea 
strategie. Dincolo de asta, după o oră petrecută în compania 
lui Harry Dickinson, şi anchetatorii aveau nevoie de odihna. 


— Uite ce e, Harry, ştim cu toţii câ şi bătrânii se mai 
înfierbânta uneori. Dorinţele voastre sexuale nu dispar cu 
totul, nu? Este, Harry? Nu aşa cum îşi închipuie unii... 
Presupun câ fetele tinere înca te mai excita, nu-i aşa? 

Inspectorul Hitchens se aplecase peste masă, privind 
insistent chipul lui Harry. Urmarea o fisură cât de mică în 
faţada aceea impasibila, sondând terenul şi forțând nota pen- 
tru a obţine o reacţie. 

— Dar pur şi simplu nu e un gând tocmai plăcut — nu? — 
ca bătrânul tău bunic să tânjească după fetişcane aşa cum 
facea tot timpul în tinereţe. Cel mai bine e să pretinzi cà nu 
s-a întâmplat nimic, este? Bagi toată mizeria sub covor şi-ţi 
ţii gura. Lucrurile pe care nu le ştii nu au cum sa te rânească. 
Dar noi ştim mai bine, nu-i aşa, Harry? 

Harry nu răspunse, bazându-se pe experienţa lui supe- 
rioară, privindu-l pe Hitchens ca şi cum acesta era un imbe- 
cil. 

— Pentru ca uneori se ajunge prea departe, nu? Uneori 
nu te poţi controla. Aşa este, Harry? 

Bătrânul ridică indiferent o sprânceană, lăsând så se 
înţeleagă că ştia el cum stătea treaba cu autoconirolul. 


Toţi anchetatorii fusesera instruiți să folosească tehnicile 
de interviu potrivite. Întrebările deschise erau cheia proce- 
durii SEIF — Salut, Explicaţie, Interacţiune, Finalizare. 
Scopul era acela de a crea întrebări în spirală — întrebări 
deschise precum „cine“, „ce“, „de ce“, „când“, „unde“ şi 
„cum“, urmate de o examinare a răspunsurilor. Teoria ce 
stâtea la baza acestei metode spunea câ, în cazul în care cineva 
inventa o poveste, acelei persoane îi era aproape imposibil 
să-şi menţină minciuna în urma analizei detaliate. 

Cât despre întrebarile închise, care solicitau doar râspun- 
suri monosilabice, acestea reprezentau o tentaţie mult prea 


mare pentru cineva ca Harry. , 


— Avem aici declaraţia unui anume domn Gary 
Edwards, pasionat de păsări, care a văzut o persoană cu sem- 
nalmentele dumneavoastră trecând pe poteca din apropierea 
locului unde a fost descoperit cadavrul Laurei Vernon. O 
persoana însoţită de un câine. Dumneavoastră eraţi acea per- 
soană, domnule Dickinson? 

Diane Fry ridica privirea în aşteptarea unui răspuns, în 
timp ce Harry deschise guru să vorbească. Începea să pară 
relaxat şi calm, dar, cu toate acestea, lăsa în continuare 
senzaţia câ era oarecum distanțat de tot ceea ce se petrecea 
în jurul lui, în atmosfera apăsătoare a camerei de interviu. În 
mod ironic, părea să fie imun la stresul pe care îl sufereau 
anchetatorii. Aceştia ştiau cà în curând aveau sa fie nevoiţi 
să-i acorde o noua pauza de odihnă, fară ca între timp să fi 
facut vreun progres. 

— Foarte bun observator, nu-i aşa, individul ăsta? Mi-a 
descris şi culoarea ochilor, absolut tot? 

— Domnul Edwards a văzut un om în vârstă... 

— A, carevasăzică, aratâm toţi la fel? întreba Harry 
afişând un zâmbet absolut enervant. 


„Afirmațiile necugetate sau lipsite de temei nu vor fi luate 
în consideraţie“, se spunea în regulament. Însă anchetatorii se 
vedeau în situaţia de a se agaţa cu disperare de fiecare comen- 
tariu ce îi scâpa lui Harry Dickinson, oricât de necugetat sau 
de neîntemeiat era acesta. Măcar era o reacţie, ceva în plus 
faţă de privirea aceea fixă, rece şi dispreţuitoare. 

Harry avea aerul unui om care suporta cu tărie o obrăzni- 
cie strigatoare la cer. Nu, le oferea nici un fel de feedback 
emoțional, ci doar promisiunea tacită a unei duşmanii con- 
secvente și stăpânite. 


— Asta e politica pe care o aplici în relaţia cu soţia ta, 
Harry? Lucrurile pe care nu le ştie nu îi pot face rău... 
Femeile tot au cea mai proastă părere despre tine, indiferent 
ce le-ai spune. Aşa ca poţi la fel de bine så nu le spui nimic. 
Nu-i aşa? Oricum, sunt mai mulţumite de propriile plâs- 
muiri... Aşa este, Harry? 

Singurul lucru pe care şi-l dorea Harry în acele 
momente era pipa lui, însă nu era dispus să le ofere satis- 
facţia de a-l refuza. Se uită de la Hitchens la Fry cu o privire 
inexpresivă, uşor mirată, ca şi cum S-ar fi întrebat cum 
ajunseseră ei în camera lui. 

— Sau Gwen ştie totul despre activităţile tale, Harry? 
Poate că vrea să ne spună şi nouă câte ceva... Pentru câ am 
adus-o aici, Harry. În momentul acesta se afla şi ea tot într- 
o cameră de interogatoriu. Ce spui de asta? 

— Cine îi va da de mâncare câinelui meu? întreba Harry. 


Ben Cooper era în biroul CID, ocupându-se de 
infracțiunile obişnuite, raportate în cursul nopţii. Capul îi 
zvâcnea ca şi când cineva îi sfredelea creierul cu un burghiu 
pneumatic. Gura îi era uscată, şi simţea un gust foarte 
neplacut; în plus, avea dureri în fiecare părticică a corpului. Îi 
spusese sergentului Rennie că rana de la cap era rezultatul 
unui accident petrecut la ferma. Timp de o jumatate de orâ 
fusese obligat să suporte un adevărat bombardament cu 
glume obscene pe tema sexului cu oile, în timp ce stomacul 
îi fierbea, iar el se lupta cu propria fiere, care ameninţa să i se 
ridice până în gât. 

Se trezise de dimineaţă fară să aibă nici cea mai vagă idee 
în privinţa locului în care se afla. Un pat strâin, într-un aparta- 
ment străin... Nu-şi amintea cum ajunsese acolo. Singurele 
indicii erau mahmureala aceea groaznică şi trupul înţepenit şi 
plin de vânătăi, pe care le descoperise atunci când încercase 
să se mişte. 

Gasise însă câteva cuvinte mâzgâlite pe spatele unui plic 
vechi, lasat pe noptieră: „Am fost chemată la birou. Îți sugerez 
să te învoieşti pe motive de sănătate. Orice ai face, eu nu 
vreau să ştiu“. Aşa nâuc cum era, îi trebuiseră câteva minute 
bune până să reuşească să îşi dea seama cine era misterioasa 
„DF“ care semnase bileţelul. 

Câteva amintiri vagi, fragmentate începuseră apoi să îi 
revina în minte. Îşi amintea de vizita la dojo; apoi de tele- 
fonul dat lui Helen Milner şi de felul în care Diane Fry îl 
lovise pe la spate; felul în care ea plănuise sa îl umilească. 
Acum era cât se poate de evident că ea îi distrusese în mod 

deliberat orice şansa ar fi putut avea cu Helen şi plănuise 
să-l înjosească în faţa prietenilor lui de la dojo. Nu 
menţionase nici o clipă că deţinea cel de-al patrulea dan atunci 
când el se laudase cu talentele sale şi o invitase la o con- 
fruntare. Îl minţise, iar el, înțelegând care fuseseră planurile 
ei, plecase de acolo spumegând de furie. 

Îşi amintea destul de vag şi de localul de lângă staţia de 
autobuz. Era al treilea local în care intrase, dar ştia câ acolo 
se petrecuse ceva. Totuşi, din acel moment, amintirile lui se 
dezintegrau complet. Era ceva ce avusese de-a face cu niște 
porci? Da, probabil cà da... Dar asta nu explica nici pe 
departe cum ajunsese el în patul lui Diane Fry şi ce era cu 
leziunile acelea. ÎI batuse ea? Nu parea deloc neverosimil. 
Oricum îl lovise sub centură în toate felurile posibile. 

Chiar şi acolo, la birou, după ce în sfârşit reuşise să se 
târască la muncă, Ben Cooper constata cà amintirile de care 
avea nevoie continuau sâ-l ocoleasca. Nu-i veneau în minte 
decât câinii lui negri — toată seria aceea de dezastre care, ve- 
nite unul după altul, reuşisera să-l pună la pământ. 

Se gândi apoi la mama lui care zăcea pe un pat de spital 
şi gemu de durere. Cum putuse oare să uite de ea şi să facă un 
lucru atât de stupid? Se gândi la întâlnirea cu comisarul 
Jepson, şi înjură aprig în sinea lui. Fâră îndoială, şi aici fusese 
tot mâna lui Diane Fry — se împrietenise la cataramă cu 
inspectorul Hitchens şi își folosise puterea de convingere 
asupra lui. Fara îndoială, asta se întâmplase atunci când ple- 
casera împreună în Yorkshire, unde râmâsesera şi peste 
noapte. Foarte intim! Cu siguranţă, el nu avea cum să 
se opună într-un asemenea context. 

Apoi, Cooper îşi aminti că o minţise pe mama lui, şi se 
cutremură de ruşine. Îşi aminti cum îl respinsese Helen 
Milner, şi încercă un sentiment de disperare. Nu mai valora 
nimic în ochii nimănui. lar acum se făcuse de râs — cel puţin 

noaptea trecută, când se îmbatase ca un porc şi Dumnezeu 
ştie ce altceva mai facuse. Acum ar fi putut foarte bine sa se 
întoarcă acasă, la fermă, şi să se arunce în groapa cu bâlegar. 
Nu mai râmâsese nimic în afara câinilor acelora negri şi fio- 
roşi, care i se perindau prin minte, muşcând şi arătându-şi 
colții. Câini negri şi porci. 

Printre rapoartele primite în dimineaţa aceea era şi unul 
referitor la trei tineri care suferiseră nişte râni minore în urma 
unei încâierări ce avusese loc în Edendale, târziu în noapte. 
Se presupunea câ fusese vorba despre un conflict între per- 
soane aflate în stare de ebrietate. Tinerii nu doriseră să dea 
nici o declaraţie şi fuseseră trimişi acasa. Existau alte pro- 
bleme mai presante: o listă de spargeri şi de furturi auto, pre- 
cum şi o pătrundere forţata cu un autovehicul la o societate de 
construcţii. 

Şi, aşa cum aflase de la sergentul Rennie, în Moorhay 
avusese loc un pretins viol, pentru care fusese arestat Harry 
Dickinson. Cooper scutură din cap şi bâjbâi prin sertarul 
biroului său în căutarea unor calmante, însă nu găsi nici unul. 
Nimic nu era în regulă în dimineaţa asta. Absolut nimic. 

La o ora ceva mai târzie a dimineţii, în biroul CID îşi facu 
apariţia chiar Diane Fry. Cooper nu ridica privirea din hârtii, 
neştiind ce ar fi putut să-i spună. Ce puteai sâ-i spui unei 
femei în al cârei pat te treziseşi chiar în dimineaţa aceea, farà 
nici cea mai vaga idee în legatură cu ce se întâmplase între 
voi în ultimele câteva ore? Singura soluţie posibila era så o 
laşi så vorbească ea prima. în caz câ era dispusă să o facă. 

Ea îi prelungi însă agonia aşteptării timp de câteva minute 
bune, răstimp în care muta locul hârtiilor de pe propriul 
birou, își luă diverse notițe sau raspunse la telefon. În cele din 
urma, veni câtre locul unde stătea el. Era conştient de 
prezenţa ei, însă nu ridica ochii, dorind ca ea să rostească 
primele cuvinte. 

— Arăţi ca dracu’! 

— Mulţumesc! Simt şi eu asta. 

Fry trecu mai departe. Cooper ramase stupefiat pentru o 
vreme, pâna când ea se întoarse, strângând în mână un teanc 
de rapoarte. 

— Vrei nişte paracetamol sau ceva? 

— N-am nimic. 

— Macar nu-ţi varsa maţele pe birou, da? Nu pot suporta 
mirosul de voma. 

— Mă simt bine. Serios. 

— Mā rog. 

Aşa amețit cum era, o simți pe Fry ezitând, rotindu-se 
prin spatele lui ca o matroană amenințătoare. Nu emana vreo 
aură vinovată, ci trăda doar o furie mocnita, cu o nuanţă de 
îngrijorare reţinuta. Cooper începu så reevalueze posibilele 
scenarii din noaptea precedenta. Memoria lui avea încă goluri 
imense, plus ca nu reuşea nicicum să includă în vreun context 
oarecare povestea cu porcii. Dar deodata avu certitudinea cà 
facuse ceva îngrozitor, ceva complet necugetat. Aşadar, ce 
anume ar fi trebuit să spună? Poate să-şi ceară scuze... Dar 
cum puteai oare să-ţi ceri iertare pentru ceva ce nu-ţi aminteai 
să fi facut? 

— Îți mulţumesc oricum, spuse el abia şoptit. Îti multu- 
mesc, Diane, pentru... în fine... 

Ea oftå din greu, puse hârtiile jos şi se cocoţa pe marginea 
biroului lui. Cooper tresări, surprins de mişcarea ei şi de brus- 
ca lor apropiere. 

— Nu ştiu daca eşti în starea potrivită ca sa vorbeşti despre 
asta acum. Dar ştiai cå Harry Dickinson a fost adus la secţie? 
întreba ea. 

— Mda... Cooper ridica ochii spre ea; îl privea cu un 
amestec de milă şi dispreţ. Situaţia părea să intre pe fagaşul 
cel bun. Ce a spus? se interesâă. 

Ea pufni. 

— Mai nimic! E îngrijorat mai mult de câinele lui nenorocit. 

— Şi unde-i fata care spune câ a fost atacată de el? 

— În camera de anchetă pentru violuri. I se ia un interoga- 
toriu chiar în acest moment. 

— Şi domnul Tailby şi domnul Hitchens chiar cred câ îl 
vor demasca pe Harry Dickinson şi îl vor face să mår- 
turiseascâ? 

Fry păru a rămâne pe gânduri, şi îşi trase un scaun lângă 
biroul lui. Absentă, ea împinse deoparte câteva din dosarele 
lui, pentru a-şi crea un spaţiu de câţiva centimetri pe care sâ 
se sprijine. 

— De fapt, aici chiar e ceva ciudat. Atunci când l-au ridicat 
baieţii noştri, ei au declarat câ se purta ca şi cum se aştepta ca 
ei så sosească. „Da' ştiu câ nu v-a luat mult“, asta e tot ce a 
spus. Însa am în permanenţă senzaţia ca e surprins de 
întrebarile pe care i le punem. E ca şi cum în tot timpul âsta 
i-am fi pus nişte întrebari complet aiurea, iar el nu înţelege de ce. 

— „Senzaţia“, Diane? 

— Da. Şi ce-i cu asta? 

— Nimic. 

Cooper era ocupat să mâzgâleascâ o bucata de hârtie cu 
pixul. Ceaţa din capul lui se ridica treptat, dezvăluind petice 
neregulate de lumină. Era un leac mai bun decât paraceta- 
molul pentru a-ţi face mintea să lucreze. 

— Ce faci acolo, Ben? 

— Cred cà s-ar putea să ai dreptate în legătură cu între- 
bările pe care i le-aţi pus. Uitâ-te puţin la asta! Trebuie så 
existe o legâturâ. 

Desenase pe fuga o schema. În ea apăreau niște linii care 
făceau legătura între diverşi membri ai familiilor Vernon şi 
Milner. Batrânul Harry Dickinson era şi el acolo, asociat cu 
Laura Vernon prin găsirea cadavrului; ginerele lui, Andrew, 

era legat de Graham Vernon prin intermediul afacerilor; 
Helen Milner şi Graham erau legaţi prin incidentul acela de 
la petrecere; tot acolo mai apărea şi Simeon, vărul lui Helen, 
care fusese iubitul Laurei şi îi daduse o mână de ajutor lui 
Harry şi prietenilor acestuia la micuța lor fermă; şi, în sfârşit, 
din nou Harry: o linie şerpuită stabilea legătura între el şi 
Graham Vernon, reprezentând întâlnirea aceea sugerată de 
Harry, al carei motiv nu era cunoscut. 

Fry arată spre numele lui Harry. 

— Vorbind la modul cinstit, nu el... 

— ... a descoperit cadavrul. Ştiu. El a găsit doar pantoful. 

— De fapt, nici pe acela nu l-a găsit el, ci câinele. 

— Însa întâlnirea aceea cu Vernon despre care a amintit 
ridica totuşi un semn de întrebare. Ce urmarea? În afara de 
asta, l-a vazut şi omul acela cu pasarile. 

— Poate ca da, poate câ nu. 

— Harry Dickinson este implicat! Nu există nici o 
îndoiala! 

— Intuiţie? 

— Nu. Certitudine. 

O privi prudent pe Fry. Ca prin minune, tensiunea dintre 
ei părea să se fi evaporat de îndată ce începuseră să discute 
despre cazul Vernon. Ea avusese nevoie de cineva cu care så 
vorbească, şi ceva o împinsese spre el, în ciuda dispreţului 
care i se citea în continuare în privire. Orice se întâmplase 
între ei poate cà în cele din urmă putea fi dat uitării sau măcar 
lasat deoparte, astfel încât ei sâ-şi vada mai departe de 
munca lor. Şi poate câ într-o bună zi el avea să reuşească 
să-şi aducâ aminte ce anume se petrecuse între ei. 

— Bine. Aşadar, sa presupunem câ Harry Dickinson este 
implicat. În cazul asta, ia în calcul şi posibilitatea ca el sa 
acopere pe cineva. Cine ar putea fi? 

— În orice caz, nu Graham Vernon. 

— Cu siguranţa, aici nu poate fi vorba despre vreo 
dragoste pierduta! 

— Trebuie sa fie cineva din familie, spuse Cooper. 

— Familiile se unesc la greu, nu-i aşa? Strâng rândurile în 
faţa strainilor atunci când apar probleme. 

— Asta şi e rostul unei familii! 

— Atunci, Simeon Holmes. Nepotul lui. 

— Harry l-ar proteja de dragul familiei sale. 

— Loialitatea faţa de familie. Se spune cå e o motivaţie 
puternicâ. 

— Dar baiatul declară câ era împreună cu alţi aproape trei- 
zeci de motociclişti la Matlock Bath — adicâ la aproape treizeci 
de kilometri distanţa, îi aminti Cooper. A reuşit cineva sà 
demonstreze că alibiul lui nu sta în picioare? 

— Dar tu ai încercat vreodata să te pui în postura unui 
agent de poliţie care så ceara informaţii de la motociclişti 
despre unul de-ai lor? 

Cooper simţi ca începea sa-i zvâcneasca iar capul. Timp 
de câteva minute aproape câ uitase de durere. 

— Şi totuşi, mai e ceva, Diane. Cred câ ar trebui så discuţi 
din nou cu omul acela cu pasarile. Cu Gary Edwards. 

— Cu el? De ce? 

— Ceva e putred în declaraţia lui. 

— Aşa este. Dave Rennie i-a luat declaraţia. Şi domnul 
Tailby a spus câ nu e foarte relevanta. Rennie nu a insistat 
deloc asupra consemnarii precise a intervalului orar. 

— Aşadar, i s-a luat deja o a doua declaraţie? 

Fry se încruntă. 

— Nu, nu cred. Urma să fie luată în calcul eventualitatea 
unei alte declaraţii, însa, probabil, atunci când a apârut 
Sherratt, s-au schimbat priorităţile. 

— Şi pe urmâ ideea s-a pierdut pe undeva în sistem. 

— Iar dupa ce au început sa le repartizeze oamenilor alte 
sarcini şi s-a redus numarul celor implicaţi în ancheta... 

— Da, aşa cum s-a întâmplat cu mine, de pilda. Vorbeşte 
tu cu el, Diane, vrei? 

— Tu chiar crezi ca îl poate incrimina pe Harry? 
Descrierea lui este prea vagă, så ştii. 

— Trebuie sa-l presezi. E ceva putred aici. Pur şi simplu 
ştiu că este. Trebuie să faci asta! 

Pentru o clipă se aştemu liniştea, întrerupta doar de zgo- 
motul facut de Fry atunci când trase aer în piept. 

— Cine te crezi, Ben? 

Cooper ridică privirea, surprins de tonul vocii ei. Pentru 
o vreme, uitase de toate grijile sale, de toate motivele pe care 
le avea pentru a o uri pe Diane Fry. Acum ea îl fulgera cu 
privirea, dându-i de înţeles mai mult decât oricând că senti- 
mentul era reciproc. 

— Eu am venit aici doar ca sa-ţi spun ce se întâmplă, 
crezând că te intereseaza. Dar adevarul e cà tu nu te mai ocupi 
de cazul asta. Ai o gramadă de alte lucruri asupra cârora ar 
trebui sa te concentrezi. Şi mai există şi alte motive pentru 
care nu cred că e cazul să te ascult dându-mi indicaţii. Aşadar, 
cine te crezi? 

Cooper simţi că îl cuprindea iar valul acela de furie. Nu 
întâlnise niciodată o persoana atât de enervantâ ca Diane Fry. 
Cum se putea explica oare capacitatea ei de a-l provoca să 
spună lucruri pe care nici n-ar fi visat vreodată să le spună 
altcuiva? 

— În momentul de faţa, chiar nu ştiu cine dracu’ sunt! 
Uneori mă simt ca şi cum aş fi un nimeni. Ca şi cum aş repe- 
ta un rol pe care familia mea doreşte ca eu sa-l joc. Ca şi cum 
aş învăţa să fiu asemenea tatalui meu. 

— Serios? Macar tu ai o familie, spuse ea. 

— Ce vrei să spui? 

— Nu contează, n-are importanţa! 

Zicând acestea, ea se îndepărta brusc de biroul lui, 
aruncând o privire în jur, dezgustata de dezordinea din faţa ei. 

— Carevasăzicaă, n-o să må ajuţi? o întrebă el. 

Ea nu-i răspunse, preferând så schimbe subiectul. 

— Mai am şi alte veşti pentru tine. Lee Sherratt a fost eli- 
berat pe cauţiune. 

— Poftim? 

— Pretinde câ n-a avut intenţia så folosească arma. Spune 
câ tu l-ai speriat, iar el avea pușca în mână în clipa aceea. O cu- 
râţa. Şi câ, oricum, nu era decât o arma cu aer comprimat. 
Nici macar nu ai nevoie de permis pentru aşa ceva. Ma rog, 
recunoaşte că facea braconaj... Dar ce o sa ia pentru asta? 
Câteva amenzi? 

Fry începuse så se îndepărteze, îndreptându-se rarâşi spre 
camera de interogatoriu, la o noua runda de discuţii cu Harry 
Dickinson. 

— Şi cu Laura Vernon cum rămâne? se interesă Cooper. 

— Ce-i cu ea? Nu putem stabili nici o legatura între Lee 
Sherratt şi moartea Laurei Vernon. Domnul Tailby a facut tot 
posibilul. 

— Şi nu mai speră la nimic? 

— Nu există probe. Bine, sperma din prezervativul acela 
folosit era a lui, însa din declaraţia lui Charlotte Vernon reiese 
câ ea a facut sex cu el, şi nu o singură data. Şi s-ar putea ca 
Sherratt să fi fost tânărul văzut discutând cu Laura în seara 
aceea la şase şi un sfert. De fapt, eu sunt absolut convinsă cà 
el era. Dar, dacă el nu recunoaște, nici în privinţa asta nu 
exista probe. Iar Sherratt ştie foarte bine acest lucru. 

— Dar avem o urmă de muşcatură. I-au prelevat o 
amprentă dentarâ, pentru comparaţie? 

— Da, însa n-a fost decât o pierdere de vreme. A sosit 
raportul de la specialistul odontolog din Sheffield. Domnul 

Tailby chiar e furios cà a durat atât de mult până să primim 
un asemenea rezultat. 

— Ce fel de rezultat? 

— Ben... Urma aia de muşcătură nu are o formă relevantă. 
Nu numai că dinţii nu erau ai lui Lee Sherratt, nici mâcar nu 
erau dinţi de om! 


— Aşadar, ce credeţi că va păţi câinele dumneavoastră, 
domnule Dickinson? 

— Ce vreţi så spuneţi? 

Diane Fry îşi împinse agresiv barbia înainte. 

— Dacă animalul dumneavoastră a atacat-o și a muşcat- 
o pe Laura Vernon, acest lucru ar putea fi considerat o 
infracţiune gravă, prevăzută în articolul al treilea din Legea 
Câinilor Periculoşi sau Agresivi. 

— Nu înţeleg. 

— Tribunalul ar putea pronunţa o sentinţă în urma Câreia 
câinele dumneavoastra să fie eutanasiat. Ucis, îl lamuri ea. 

— Mai degraba mā omorâţi pe mine mai întâi. 

— Cu toate astea, este posibil, interveni Hitchens, intere- 
sat de reacţia bătrânului. Daca animalul e responsabil pentru 
atacul care a dus la decesul Laurei, această variantă ar fi mai 
mult decât plauzibilă. Care este formularea exactă, Diane? 

— Legea face referire la „un câine care atacă o persoană 
în timp ce a fost scăpat de sub control într-un loc public“. 

— Nu puteţi afirma cu certitudine câ sunt dinţii unui 
câine, se apără Harry. 

— O, ba da! În vremurile noastre exista experţi care pot 
dovedi aceste lucruri. Experţi Care deţin aparatură foarte 
scumpâ. Cum ar fi microscoape electronice cu scanare şi 
intensificatoare de imagine. Acestea pot stabili cu precizie 
despre ce e vorba. 

— Da? 

— Vrei så auzi câte ceva din ce spun experţii âştia? 
Ascultă aici... Hitchens scoase raportul odontologului. Sări 
în mod intenţionat peste partea în care se spunea că 
mușcătura nu era suficient de adânca pentru a fi analizată 
prin metodele uzuale — motiv pentru Care specialiştii se 

văzuseră nevoiţi să apeleze la echipamentele acelea scumpe. 
Uite... Odontologul spune urmatoarele lucruri: „Ar trebui 
specificat ca urmele de muşcătura umană au o formă unică, 
ovală, şi în majoritatea situaţiilor apare o «urmă de 
sucţiune» în centrul leziunii ovale. Cele mai multe 
muşcături de proveniența umană prezintă semne ale mai 
multora dintre cei şase dinţi frontali, de sus sau de jos — une- 
ori chiar de la ambele seturi. Pe de alta parte, urmele de 
mușcături canine au o forma unghiulară, precum cea a unui 
diamant, prin comparaţie cu mușcătura umană, mai curbată. 
Ca urmare a procedeului electronic de intensificare a imag- 
inii, tiparul leziunilor cauzate de dantura canină este clar 
vizibil la microscopul electronic“. Hitchens ridica privirea 
din hârtii. Cu alte cuvinte, chiar e vorba despre dantura unui 
câine, Harry. Laura Vernon a fost muşcata de un câine. lar 
noi credem că animalul tàu a fost acela. 

Harry privea în gol. Detectivii aşteptară, înțelegând, 
instinctiv, că era momentul să tacă. 

— Şi daca v-aş spune că eu am ucis-o pe fată, iar câinele 
a muşcat-o după ce a murit? Aşa ar merge? 

Fry se simţi cuprinsa de un val de surescitare şi de 
uimire. Dupa toate zidurile acelea de piatra cu care se încon- 
jurase bătrânul de atâta vreme, putea oare sa fie totul atât de 
simplu? Dar inspectorul Hitchens dadu dovadă de mai multa 
prudenţă. Auzise prea multe declaraţii care, deşi semănau a 
confesiuni în atmosfera aceea tensionată a camerei de 
interogatoriu, nu reuşeau să se menţină sub lumina rece a 
salii de tribunal, la audieri. Cât despre remarca făcută de 
Harry, aceasta nici măcar nu era o declaraţie, ci o simplă 
întrebare. 

— Mai întâi de toate, va trebui să ne convingi, Harry. 
Acum vrei să ne spui ce s-a întâmplat acolo, de fapt? 

Însa Fry interveni. Avea o altă întrebare, pe care abia 
aştepta să o puna. 

— Chiar aţi fi dispus sa vă sacrificați pentru un câine? 

Harry îşi îndrepta atenţia spre ea şi o privi lung. 
Suferinţa din ochii lui lasa să se înţeleagă dincolo de orice 
îndoială că, în sfârşit, faţada aceea dură fusese sparna. O 

emoție intensă râzbâtea din reticenţa lui, o pasiune care nu 
mai putea fi controlată printr-o mândrie mută. 

— N-ai cum să înţelegi, spuse el. Pâna şi un orb vede ca 
n-ai nici o farâmă de afecțiune în tine. 


26 


— Bine, dar nu e decât un câine, protesta Fry. 

Ben Cooper se întoarse cu spatele. 

— Mā rog, se poate. 

— Ce a vrut să spună, Ben? Ma refer la ce a spus la 
interogatoriu. 

— Încerca doar să 1e necajească, Diane. Nu-l baga în 
seamă! 

O privi neliniştit, îngrijorat de faptul că ea pârea extrem 
de tulburată de remarca usturatoare a lui Harry Dickinson. El 
se afla în toiul unei conversații telefonice cu un şofer a carui 
maşină fusese furata în noaptea precedentă, atunci când Fry 
se întorsese valvârtej în biroul CID, nerabdatoare să discute 
despre interogatoriu. Cooper abia daca avusese răgazul nece- 
sar ca sa încheie discuţia telefonică înainte ca ea să-i repete 
discuţia avuta, cuvânt cu cuvânt. 

— Dar nu e decât un câine. 

— Hai să mergem la cantină, îi sugeră el. 

Era evident că bătrânul avea ceva care ei îi era complet 
strain. Cooper se gândi că, uneori, el reuşea să fie aproape pe 
aceeaşi lungime de unda cu Harry. Aproape, dar nu mereu — 
tot nu putea prezice ce anume urma să facă batrânul în clipa 
imediat urmatoare. Pentru Diane Fry însa, Harry parea un fel 
de ființă extraterestră. 

Câteva minute mai târziu, ei se aflau singuri la o masă, 
strângând în mâini două câni cu cafea şi ignorând 

zgomotele care veneau de la un grup de poliţişti în uniformă 
din apropiere. 

— Bineînţeles, a trebuit să i se dea drumul, spuse Fry, 
calmându-se de îndată ce cofeina îi ajunse în sânge. Fără să 
fie acuzat! 

— Hai, surprinde-mă! 

— Când au ajuns să îi ia declaraţia presupusei victime din 
camera de anchetă pentru violuri, ea a recunoscut că inven- 
tase toată povestea. L-a lăsat pe prietenul ei să meargă până 
la capăt fară să se protejeze, iar atunci când experienţa s-a 
dovedit a nu fi prea satisfăcătoare, fata şi-a amintit deodată 
de lucruri precum sarcină şi SIDA. Ca să nu mai vorbim şi de 
nişte părinţi turbaţi de furie. 

— S-a panicat? 

— Da, influenţată fiind de nişte cursuri de educaţie sexu- 
ală digerate doar pe jumătate şi de o imaginaţie foarte bogata. 
Şi, bineînţeles, sub impresia tuturor poveştilor apărute prin 
ziare, primul gând care i-a venit în minte a fost violul. 

— N-ar fi prima oară când se întâmplă! 

Fry ridică din umeri. 

— Ştim cu toţii că exista mai multe acuzaţii false de viol 
decât violuri reale. Apropo, prietenul fetei are cincispre- 
zece ani. 

— Dar de ce a pretins cà a fost Harry? 

— Dupa câte se pare, cei doi au avut o oarecare altercaţie 
la magazinul din sat ceva mai devreme în ziua respectivă. 
Probabil că Harry a câştigat disputa, pentru că ea nu i-a putut-o 
ierta. După aceea a auzit toate bârfele vehiculate prin sat, aşa 
cà s-a gândit ca avea să i se dea crezare. În orice caz, fata a 
spus câ Harry e un ticălos batrân și că merită tot ce i s-a 
întâmplat. Ciudat le mai funcţionează mintea câteodată! 

— Şi ce a spus ea, mai exact, atunci când a descoperit-o 
polițistul? 

— Din câte îmi amintesc eu, cuvintele ei au fost: „A 
fost bătrânul acela“. 

Cooper dadu uşor din cap, nefiind deloc surprins. „A fost 
bătrânul acela.“ Îi veni în minte vechea zicală a celor care 
lucrau în minele de plumb, poveştile lor spuse în şoaptă 
despre spiritul pe care îl numeau T'owd Mon şi care pândea 
în puţurile obscure ale minelor. Bătrânul era învinuit pentru 
tot ceea ce mergea prost în mina — de la sunetele inexplica- 
bile care se auzeau în întuneric, până la filoanele neproduc- 
tive şi mergând chiar pâna la accidentele mortale. Însa tot el 
era şi paznicul minelor — spiritul colectiv al minerilor dece- 
daţi cu multă vreme în urmă şi al minei înseşi. Ceea ce spu- 
sese fata era ecoul unui mit. „A fost bătrânul acela, bătrânul.“ 
O veche mantră a superstiţiei. 

— Acum o să-i apară numele în dosarul acuzațiilor de viol 
false. Idioata naibii! Au trimis-o şi pe ea acasă, cu pilula de a 
doua zi. O polițistă a fost trimisă să discute cu părinţii ei. 
S-o puna ei la punct, dacă sunt în stare! 

— Şi cu Harry cum rămâne? întreba Cooper. 

— Ce-i cu el? 

— Se simţea bine? 

— El? FI o să fie bine. E tare ca o stânca, dacă mă întrebi 
pe mine. Şi orgolios de nu se poate! De ce-ţi faci griji pen- 
tru el? 

— Nu e o experienţă prea placută să fii târât la secţie ca 
suspect într-un caz de viol. 

Fry ridică din umeri. 

— Ghinionul lui! 

— I-a explicat cineva lui Gwen cum stau lucrurile? 

— Poate să-i explice şi singur, nu? 

— Nu cred ca o va face, spuse Cooper dus pe gânduri. Nu 
cred că va încerca să-și găsească scuze. 

— Cum spuneam, e al dracului de orgolios! 

— Nu e numai asta. Cred că vrea să i se dea cât mai multă 
atenţie. Unul dintre baieţii din echipa trimisă să-l ridice 
spunea câ Harry parea să-i aştepte. Îi aştepta să sosească. 
Le-a spus: „Da ştiu ca nu v-a luat mult“. Acum, ia gândeşte-te 
puţin, de ce ar fi spus aşa ceva? 

Fry puse jos ceaşca de cafea, dusă pe gânduri. 

— Tu încă te mai gândești la conexiunea aia a ta, nu-i aşa, 
Ben? Mai ai schema aceea? 

— Da. 

Zicând acestea, el puse schema pe masă, îndreptând 
îndoiturile foii pentru a lasa la vedere liniile care se legau. 

— l-am desenat-o şi eu domnului Tailby după ce l-am 
trimis pe Dickinson înapoi în celula lui, spuse Fry. 

— Serios? Şi? 

— l-am spus şi lui ce mi-ai spus tu mie. Ca batrânul pro- 
tejeazā pe cineva de dragul familiei lui. Dar despre cine ar 
putea fi vorba? Asta-i întrebarea. lar domnul Tailby a fost de 
acord cu tine în aceasta privinţă. 

Cooper aştepta încordat, privindu-i chipul. 

— Însă cu siguranţa nu crede câ ar fi vorba despre Simeon 
Holmes, spuse ea. 

El ofta, cu umerii lăsaţi. 

— De asta mi-era teamă, marturisi el. 

Îşi báu cafeaua, şi plănui să se întoarcă la cazurile lui de 
furturi auto. 

— Diane, vrei totuşi să-mi faci o favoare? 

Lui Diane aproape că-i scàpà întrebarea: „Alta?*; dar 
reuşi să se abţină. 

— Ce anume? întrebă ea. 

— Mai discută o dată cu omul cu păsările. 

— Tu ai făcut o obsesie în ceea ce-l priveşte, oftă ea. 

Lui Cooper îi venea tare greu să rostească acele două 
cuvinte, dar ştia că trebuia să o faca. Dintr-un motiv anume, 
era destul de important. 

— Te rog, Diane! 


Atmosfera de la Piciorul Muntelui avusese parte de toate 
stările sufleteşti şi de emoţiile pe care şi le putea imagina 
Graham Vernon, cu excepţia celor pozitive. 

De mai multe zile încoace, Charlotte reuşise să atingă un 
nivel promiţător — dar totodată fragil — de nepăsare, care însă 
se prăbuşise dramatic după vizita femeii detectiv din ziua 
precedentă. Acum abia dacă mai primeai de la ea un cuvânt 
sau un răspuns în doi peri. Toată ziua strânsese la piept 
fotografia Laurei, care îi fusese în sfârşit returnată de poliţie. 

Cât despre Daniel, odata ce terminase cu strigătele, 
pâruse cuprins de un calm stânjenit. Chiar în dimineaţa aceea, 
Graham avusese senzaţia că el şi fiul lui ar putea începe să se 
înţeleagă ceva mai bine după ce se încheia toată povestea 
asta. Însă când avea să se termine totul oare? 

— Ce dracu” mai fac acum? întreba Daniel. 

— Dumnezeu ştie! îi răspunse Graham. Doar nu-mi spun 
mie ce le trece lor prin cap. 

Le lipseau bârfele de prin sat. pe care Sheila Kelk ar fi 
fost de regula fericita să i le comunice lui Charlotte. În afară 
de menajera lor, singura persoană care ar fi putut şti ce se 
petrecea era Andrew Milner. Însă Graham nu ar fi cerut sub 
nici o formă asemenea informaţii de la angajatul său. 

Tatal şi fiul stateau împreună lângă ferestrele înalte, într-o 
armonie de invidiat. Graham era bucuros că Daniel reuşise 
cel puţin să se curețe. Se spalase pe cap şi găsise şi nişte haine 
curate prin casă. Chiar şi bucătăria fusese dereticată recent, 
iar Graham era convins că Chartotte nu avea nici un merit în 
privinţa asta. Era realmente surprins că fiul lui era încă acasă. 
Îl privi pe Daniel, căutând indicii ale raţionamentului lui 
şi temându-se de o alta reacţie rebelă pe care nu avea să 
o înţeleagă. 

Însa Daniel privea îndelung undeva în gradina, ochii lui 
urmărind mişcarile sistematice ale umbrelor întunecate ale 
coniferelor ce creşteau lângă bordura casei. 

— Acum ce mai Caută, tata? 

— Chiar nu ştiu, raspunse Graham. 

Îi vazura pe cei din echipa poliţiei reunindu-se pe peluză 
pentru câteva minute, scuturându-şi pământul de pe 
genunchii pantalonilor în timp ce discutau următoarea 
mişcare. Apoi, poliţiştii se împrâştiară din nou. Îşi trasera 
mânuşile în mâini şi se apropiară de arbuştii deşi plantați la 
extremitatea estică a proprietăţii, mergând treptat spre poarta 
care ducea spre Razor. Şi începură din nou să caute. 


În dupa-amiaza aceea, Cooper parăsi localitatea 
Edendale pentru a merge în vizita la o familie din peninsu- 
la East Anglia, care îşi petrecea vacanţa într-o casă de lângă 
Bakewell. Maşina lui marca Mitsubishi fusese furată de pe 
marginea drumului, din vecinătatea uneia dintre peşterile de 
interes turistic din Castleton, împreună cu toate articolele 
obișnuite: camera foto, binoclu, telefon mobil, portofel şi 
carnet de cecuri, care fuseseră închise în torpedou. Şansa lor 
era că asigurarea pe care o aveau le oferea posibilitatea să 
închirieze o maşină pentru a-şi termina vacanţa, însă 
Cooper avea sentimentul că oamenii aceia nu aveau sa mai 
vină a doua oară în Derbyshire. Totuşi, unul dintre membrii 
familiei susținea că era posibil să îi fi vazut în treacăt pe hoţi 
pe lângă maşină, în timp ce se îndrepta câtre intrarea 
în peşteră. Era un indiciu extrem de mic într-o misiune 
făra speranţă. 

Plecând din Bakewell, el merse mai departe pe A6 până la 
Ashford-in-the-Waterl. Peste tot la marginea drumului erau 


1 Sat din Peak District, comitatul Derbyshire, Anglia, situat pe valea râului 
Wye (n.tr.) 

pramezi şi manunchiuri de paie, care formau mici vârtejuri în 
curenţii de aer cauzaţi de tumultul traficului, aşezându-se apoi 
din nou pe pământ, ca nişte fâşii rupte din razele soarelui. 

Şcolile mai aveau o săptămână de vacanţă, iar şoselele 
principale din întreaga regiune Peak District erau sufocate de 
maşini şi de rulote. Dacă temperatura se menținea la valorile 
acelea caniculare, locurile turistice aveau sa rămână din nou 
fară oaspeţi peste weekend, iar mii de oameni urmau să se 
prăjeasca pe ulițele înguste şi ticsite de maşini, învăluiţi în 
fumul ţevilor de eşapament amestecat cu căldura degajată 
de asfaltul încins. 

În Ashford, strazile erau marginite de maşini, iar podul de 
peste stăvilar era înţesat de oameni care priveau rațele 
balacindu-se în apa nu foarte adâncă sau familiile ce ieşisera 
la un picnic pe malurile pline de iarba. În spatele bisericii din 
mijlocul satului exista o parcare micuță; ferestrele caselor 
dădeau spre ea, aşa că pârea relativ sigură. Cooper conduse 
mai departe. 

Prin Ashford trecea o straduţă care urca spre Monsal 
Head, unde priveliștea spectaculoasă a vechiului viaduct de 
cale ferata ce traversa valea împădurită a râului Wye atrăgea 
mulţi automobiliști, făcându-i să se oprească din drumul lor. 
Şina de cale ferata de aici fusese dezafectată cu multă vreme 
în urma, iar acum drumul putea fi strabătut cu piciorul. De 
cealalta parte a vaii Monsal Dale se afla parohia Brushfield şi 
un platou presărat cu multe dintre sutele de puțuri de mină 
părăsite, care urâţeau peisajul. Cooper se afla de-acum în 
inima ținutului White Peak, o regiune cu ape stralucitoare şi 
islazuri verzi, unde albiile înguste ale unor pârâuri mai mici 
îşi săpaseră drum pe fundul mării, printre fosilele preistorice, 
pentru a forma strâmtori stâncoase. 

Luând-o spre nord de Monsal Head, trecu pe lânga 
exploatările de calcar şi apoi făcu dreapta câtre Foolow şi 
Eyam. După ce trecu pe la o carieră paărăsita care acum 

funcţiona, neoficial, ca parcare pentru cei care faceau drumeţii 
pe Limestone Way, Cooper ajunse sa traverseze Eyam Edge, 
intrând — aşa cum se aştepta. de altfel — pe şoseaua ce ducea 
spre Moorhay. 

Parcă Toyota la Moara cea Veche de la Quith Holes, 
convingându-se că asta însemna că încă se mai ocupa de 
anchetele de rutina privind furturile auto din staţiunile turis- 
tice locale. La Moara cea Veche erau o gramadă de alte 
maşini, şi mai multe familii erau aşezate la masă, pe iarbă. În 
spatele morii, pe o straduţa îngustă, era un grup de case, pro- 
tejate prin indicatoare ce interziceau accesul pe o „proprietate 
privată“. 

Cooper traversă un pod mic de piatra de lânga vadul iniţial 
şi o lua pe cărarea ce marginea stânca Raven's Side, crispân- 
du-se din cauza vânătăilor de pe picioare şi de pe spate, dar 
bucuros în acelaşi timp câ avea ocazia sa se mai dezmorţească. 
Trebui så consulte harta, fiind pentru prima oară când intra pe 
potecă din direcţia asta. Însă, urmându-şi instinctul şi 
coborând uşor dealul, ajunse curând în zona pe care o 
străbatuse alaturi de Harry Dickinson cu patru zile în urma. 

Şi de data asta, parâsi poteca şi traversa bolovânișul, 
îndreptându-se spre locul acela din vârful pantei, deasupra 
pârâului. Nu mai râmasese nici o urmă din scena crimei, cu 
excepţia unui petic de pamânt mare şi gol, de unde tufele fu- 
seserâ tăiate pâna la nivelul solului, pentru a fi duse la laborator. 

Aruncă o privire jos, la pârâul de dedesubt. Ştia câ n-ar fi 
putut descoperi nimic acolo care să nu fi fost deja găsit şi 
identificat de Poliţia Judiciara. Însa uneori chiar avea nişte 
sentimente pe care nu şi le putea explica. Nu vorbea prea 
mult despre aceste sentimente la Divizia E. Nu-şi putea per- 
mite sâ-şi creeze reputaţia unui excentric. Când lucrai în ser- 
viciul poliţiei, trebuia să te integrezi; trebuia să fii un jucător 
de echipă şi să urmezi regulamentele cu stricteţe. Cu toate 
acestea, în clipa de faţă spera să aibă una dintre senzațiile 

acelea, o sclipire cât de mică, în locul unde fusese descoperit 
cadavrul Laurei Vernon. Undeva, dincolo de gândurile sale 
nedesluşite, amorţite de ultimele urme de mahmureală, 
încolţise o idee care îi fusese sugerata la un moment dat 
noaptea trecută. Ceva care avea de-a face cu câinii. Sau poate 
cu porcii? 

O imagine clară îi stăruia în minte. Vedea un bot ascuţit, 
negru, plin de nişte colţi albi care muşcau şi rupeau dintr-o 
carne livida, moartă. În spatele colţilor acelora erau nişte fălci 
din care curgea salivă şi o limbă roz care se ondula şi se 
rasucea, scoțând nişte mârâieli înfioratoare de undeva din 
adâncul unui gâtlej acoperit cu blană. Nişte ochi roşii fioroşi 
priveau sălbatic, în timp ce dinţii muşcau şi sfâşiau. Pielea 
albă devenea tot mai întunecată şi plină de perforaţii, însă nu 
se zărea nici o picătură de sânge. Cooper văzu cum în sfârşit 
câinele îi dă drumul victimei, ridicând ochii spre formele 
întunecate, distorsionate, ale Vraâjitoarelor, şi începând să 
urle, în timp ce ghearele lui acoperite cu o crustă de noroi 
scormoneau pământul cu frustrare. Câinele cel negru venise 
să ia cu el un suflet, însă planurile lui fuseseră zădărnicite. 

Dar asta nu era tot. Cooper scutură din cap pentru a-şi 
limpezi imaginea din minte. Câinele acela negru era câinele 
lui, ştia foarte bine. ÎI purtase în minte încă din copilărie, iar 
acum venise să-l ia pe el, nu pe Laura Vernon. 

După câteva minute, se văzu obligat să renunţe şi să plece 
mai departe, fară să-i fi venit vreo idee mareaţă. Se întoarse 
la potecă şi privi în sus, pe deal. Acum ar fi trebuit să se 
întoarcă la Quith Holes — la maşina lui şi la cazurile lui de 
rutină. El nu se mai ocupa de cazul Vernon. 

În loc de asta, se întoarse şi începu să urce pe poteca ce 
ducea câtre Moorhay. Muşchii lui opuneau rezistenţă, iar 
vânătăile din zona coastelor îi pulsau. Odată ieşit de printre 
copaci, soarele îi bătea în spate şi pe ceafă, iar el începu să se 
simtă uşor ameţit. Nu era o metodă prin care să se reabiliteze 

în postura de candidat pentru postul de sergent. Dar ceva se 
întâmplase acolo, pe Razor. Cu cine se întâlnise Laura 
Vernon acolo? Fusese o întâlnire planificată sau întâm- 
platoare? Fusese urmarita sau ajunsese pe poteca asta însoţita 
de persoana cu care discutase în spatele grădinii de la Piciorul 
Muntelui? 

Rezultatele finale ale testelor de laborator puteau 
dezvalui o parte dintre aceste informaţii. Pâna în momentul 
de faţă, ele stabiliseră macar că urma de muşcătură de pe 
coapsa victimei provenea de la un animal — probabil un câine. 
Dar ea ar fi putut la fel de bine să provină de la o vulpe, care 
daduse din întâmplare peste cadavrul ce zâcea printre tufe, 
umplându-se de larve. Aveau oare testele de laborator sa 
dezvaluie şi identitatea criminalului? Cooper avea îndoieli în 
aceasta privinţa. 

Ajungând la mai puţin de o suta de metri de Dial Cottage, 
aproape că dadu peste Harry Dickinson. Barbatul statea în 
picioare sub un copac, la umbra, cu câinele la picioare. Se 
uita lung la Cooper, fâră un cuvânt, ca un barbat deranjat în 
propria sufragerie. 

— A, dumneavoastra... 

— Da, eu. Apar mereu când nu te aştepţi, ca piaza rea. 

— Nu e ora dumneavoastră obişnuită pentru a scoate 
câinele la plimbare. Nu-i aşa, domnule Dickinson? 

— Simţeam nevoia så scap de gustul secţiei voastre de 
poliţie, baiete. 

— Şi pe unde aţi fost? 

— Sa-mi vad de treburile mele... 

Lui Cooper îi era cald şi avea dureri în tot corpul. Simţi 
câ începea să se înfurie. Însa Harry nu făcu decât să ridice 
uşor capul, arâtându-şi ochii aceia imposibil de pâtruns. 

— Ai de gând så må arestezi din nou? Ştii, prin pădurile 
astea nu sunt tinere fecioare — oricum, nu la ora asta... 

— Eu nu gasesc că ăsta ar fi un subiect de glumă, domnule 
Dickinson. Dumneavoastră aşa vi se pare? 

— Da, poate câ ai dreptate, baiete. Poate că distracţia de 
azi a fost de-ajuns pentru o singură zi. 

Nuanţa aceea de amărăciune din vocea bătrânului îl facu 
pe Cooper să ciulească urechile. Dovezile de emoție erau 
destul de rare din partea lui Harry. Dar din vorbele sale 
reieşea cumva sentimentul că în sfârşit ceva se apropia de 
sfârşit. Era sâtul — dar de ce anume? 

— Au închis-o pe Jess într-o cuşca la secţie, îi povesti Harry. 
Au bagat-o într-o cuşcă alături de o grămadă de corcituri şi de 
câini vagabonzi. l-a greşit ea cuiva vreodată? Spune-mi şi mie! 

Cooper se simţi cuprins de o senzaţie ciudată — o puter- 
nică tensiune fizică, în urma căreia simţi un fior pe şira 
spinării. Privirea lui se îndreptă spre pământ, acolo unde Jess, 
labradorul negru, se lafaia pe iarbă, la picioarele lui Harry. 
Limba lui roz, atârnândă, era singura pată de culoare într-o 
gramadă de pâr negru. 

— Exact, spuse el, tragându-şi rasuflarea. Da, exact! 

Harry îl privi patrunzător, devenind deodată suspicios din 
cauza tăcerii lui. Cooper se scutură şi îi întoarse privirea 
bătrânului, începând să zâmbească pentru prima oară dupa 
zile întregi. 


Gwen Dickinson îl văzu pe Ben Cooper venind pe potecă. 
Bătrâna îl urmărise atent pe Harry pe fereastra de la bucatarie. 
Avea chipul tras şi ochii roşii de la prea multe lacrimi şi prea 
puţin somn. 

Cooper îşi aminti câ şi ea fusese interogata într-o încăpere 
de la secţia din Edendale, pentru a fi în cele din urmă infor- 
mată ca soţul ei era suspect de viol. Brusc, Cooper simţi o 
senzaţie de dezgust gândindu-se cât râu li se făcea unor 
oameni precum Gwen — oameni nevinovaţi, care se trezeau 
implicaţi accidental într-o anchetă de proporţii ca martori 

întâmplători sau ca posesori ai unei frânturi oarecare de infor- 
maţie, pe care poliţia era hotarâtă să pună mâna, în timp ce 
temelia vieţii acestor oameni se nåruia chiar sub privirile lor 
neputincioase. Pentru Gwen, era convins, viaţa alături de 
Harry nu avea sa mai fie niciodată la fel. 

— Ce a spus? îl întreba Gwen atunci când ajunse la uşa din 
spate a casei lor. Se agăţase de mâneca hainei lui, ca şi cum 
se aştepta ca el să lamureasca totul. Te-am vazut discutând cu 
Harry. 

— Nu mi-a spus nimic. Îmi pare rau... 

Cooper nu ştia pentru ce îşi cerea scuze. Ştia însa cà o 
dezamagise pe Gwen. dupa figura pe care o facuse bătrâna 
înainte de a se întoarce să intre în casa, târşâind picioarele 
într-o pereche de papuci vechi cu trandafiri roz. 

— Intră. E şi Helen aici. 

— A, nu, lăsaţi... Nu vreau så deranjez... 

Începu să se dea înapoi, ieşind afara în soare. Însa Helen 
însaşi îşi făcu apariţia în bucătărie, la auzul vocii lui. Purta o 
pereche de jeanşi şi un tricou, iar în mâna avea o cârpă de 
praf. Parul ei roşcat era legat cu o funda la spate. 

— Intră, Ben. Nu sta acolo. te rog! 

— Helen face puţină curaţenie pe aici, îi explica Gwen. Eu 
nu prea mai am chef de aşa ceva... 

Batrâna plecă în camera de zi târşâind picioarele şi se 
aşeză într-un fotoliu oftând adânc. Helen întoarse o privire 
îngrijorată câtre Cooper. 

— Să ştii cå nimic din toate astea nu se întâmplă din vina 
mea, îi spuse el. 

— Ştiu, Ben. Îmi pare râu... 

— Oricum, eu nu må mai ocup de cazul asta. Nu mai au 
nevoie de mine acum. 

Helen îi puse o mână pe braţ, simţindu-i durerea. 

— În momentul asta sunt foarte îngrijorată pentru bunicul 
meu. Cred câ pune ceva la cale. De-asta ne tot evită încă de 

când s-a întors de la secţie. Pentru că îi e teamă că eu aş 
putea să îmi dau seama la ce se gândeşte. Ştie cå eu îl înţeleg. 
Vezi tu, noi suntem foarte apropiaţi. Cred că asta e motivul 
pentru care se poartă atât de ciudat. Încearca să ne ţină la dis- 
tanţă pe mine şi pe bunica, astfel încât să nu aflăm ce-i trece 
lui prin minte. Dar cu siguranţă plănuieşte ceva. Poţi să ne 
ajuţi tu, Ben? 

— Nu v-a spus absolut nimic? 

— A spus un singur lucru, imediat ce s-a întors. lar asta 
m-a făcut să mà neliniştesc şi mai tare. A spus: „Asta era pen- 
tru Vernon“. 

Ţârâitul telefonului râsună puternic şi trepidant în casa a- 
ceea micâ. Gwen tresări speriată, însă rămase în fotoliu apu- 
cându-se de braţele acestuia şi privind implorator spre 
Helen. Nepoata se duse să răspundă, iar Cooper o văzu pe Helen 
schimbându-se la faţă în timp ce asculta în receptor, devenind 
palida pe sub bronzul pielii ei. Evident, erau alte veşti 
proaste. 

Punând telefonul înapoi în furcă, Helen se întoarse uşor 
catre Gwen şi Cooper. Însa nu se simţi în stare så îl privească 
în ochi. 

— Era mama, spuse ea. Poliţia a trecut pe la ei şi l-a luat 
pe tata la secţie pentru a fi anchetat. 


Inspectorul-şef Tailby îi zâmbea lacom lui Andrew 
Milner, observând nervozitatea pe care o trâdau poziţia şi 
gesturile acestuia și luciul sudorii de pe frunte. În faţa lui, pe 
masa din camera de interogatoriu, ceaiul dintr-o cană înce- 
puse deja să se răcească, neatins, formând o uşoară spumă la 
suprafaţa tulbure. 

— Domnule Milner, fiica dumneavoastră Helen ne-a 
povestit despre petrecerile de la Piciorul Muntelui. 

— A! exclamă Andrew, iar expresia i se întunecă 
dintr-odată. 

— A descris un incident cu Graham Vernon. Şeful 
dumneavoastră, domnule Milner. 

— Da. 

— Ştiţi despre incidentul acela, nu? Mă refer la întâm- 
plarea aceea când domnul Vernon a ademenit-o pe fiica dum- 
neavoastră într-unul dintre dormitoarele vilei lui. Dupa des- 
crierea făcută, incidentul ar putea fi considerat, fără îndoială, 
o tentativă de viol. 

— Da, Helen mi-a povestit întâmplarea aceea... A fost 
foarte supărată atunci. 

— Şi dumneavoastră cum aţi reacţionat la auzul acelui 
incident, domnule Milner? 

— Am fost şocat şi furios, fireşte. Întotdeauna am avut o 
relaţie bună cu Graham. Bineînţeles, ştiam câ dâdea petrece- 
rile acelea... El şi Charlotte. Oamenii ăştia au ceva în ei ce eu 
nici n-aş putea spera să înţeleg vreodată. E o altă viaţă, dom- 
nule inspector-şef. În orice caz, prin comparaţie cu a mea. 

— Ştiaţi cum erau petrecerile lor? Şi, cu toate astea, n-aţi 
oprit-o pe Helen să meargă acolo când a fost invitata? 

— S-o opresc? Cum aş fi putut? Andrew întinse mâinile, 
cerând înţelegere. Este o femeie în toată firea. Nu ţine cont 
de ce îi spun eu. 

— Nici măcar nu aţi avertizat-o? 

— Mā rog, speram că nu se va întâmpla nimic în neregulă. 
Nu mă aşteptam ca Graham sà se preteze la... aşa ceva... cu 
Helen, cu fiica mea. Vedeţi dumneavoastră, am crezut că totul 
avea să fie bine. Oricum, ea îşi dorea sa meargă. N-aş fi putut 
s-o opresc. Credeam că totul avea să fie bine. 

— Dar n-a fost. 

— Nu, admise el copleșit. 

— Aţi discutat ulterior cu domnul Vernon subiectul asta? 

— Da. 

— Ce i-aţi spus? 

— Păi... că eram supărat în legătură cu ceea ce-mi spusese 
Helen. Ca ea mi se plânsese câ el a atacat-o. Sexual, mā 
înţelegeţi... 

— Şi răspunsul lui care a fost? 

Andrew îşi frânse mâinile, în timp ce ochii lui implorau 
înţelegere din partea lui Tailby. Retrăia momentul acela, 
exact aşa cum își dorise Tailby. În cele din urmă, Andrew oftă 
adânc şi se lăsă şi mai mult în scaunul lui. 

— A râs de mine, mărturisi el. 

— Considera cà atacul asupra fiicei dumneavoastră era o 
glumă? 

Andrew aprobă printr-o mişcare a capului. 

— Aşa se pare. A spus că genul acela de jocuri era ceva 
normal la petrecerile lor. „Jocuri“, le-a numit el. lar apoi a 
spus ceva de genul: „Lasă, cu ocazia asta s-a maturizat“. 
N-am ştiut ce så zic sau ce să fac. Mà simţeam ca un idiot. 
M-a făcut să mă simt ca şi cum eu eram cel care nu ştia să se 
poarte. Are talentul ăsta de a mă face mereu să mă simt așa. 

— Alţi taţi ar fi ştiut exact ce era de făcut, comentă 
Hitchens. 

— Presupun cå eu nu sunt un astfel de tată. Nu sunt genul 
acela de bărbat. N-am considerat niciodată câ violenţa e o 
soluţie. 

— Violenţa... A, da! Credeţi că asta am vrut să spun? 

— Nu? întrebă Andrew surprins. Acum părea încurcat şi 
oarecum acuzator, ca şi cum detectivul i-ar fi întins o cap- 
cană. 

— Ca så nu mai spunem, desigur, cå domnul Vernon e cu 
vreo opt, zece centimetri mai înalt decât dumneavoastră, 
cu vreo zece, douăsprezece kilograme mai solid, că e mai 
tânar şi mai în forma. În condiţiile date, era mai potrivit sa 
daţi dovadă de discreţie. Înţeleapta mişcare! 

Andrew cobori privirea, acceptând punctul lui de vedere 
fară nici o obiecţie. 

— Aţi fi putut să ne anunţaţi pe noi. Aţi fi putut så demi- 
sionaţi, îi sugeră Tailby. Dar să alegeţi să lucrati în continuare 
pentru un asemenea om... 

— Domnule inspector-şef, nu-mi permit sâ-i dau cu 
piciorul slujbei pe care o am. Un om cu vârsta şi cu pregătirea 
mea nu găseşte de lucru pe toate drumurile. Am o soţie, o 
ipoteca de platit... Mi-a mers foarte greu la un moment dat. 
Nu pot lăsa să mi se întâmple asta din nou. Am nevoie de 
postul de la firma lui Vernon. Să demisionez? În nici un caz! 

Tailby îl privi pe barbat, reprimându-şi un val de compa- 
siune; chipul nu îi trăda nici un pic sentimentele. 

— Atunci hai sa va întreb despre doamna Charlotte 
Vernon! 

— Despre Charlotte? 

— Doamna Vernon v-a indicat ca fiind unul dintre amanţii ei. 

Andrew ramase cu gura căscată şi clătină din cap vehe- 
ment. 

— A, nu! 

— Vreţi så spuneţi cå minte? 

— N-am fost niciodata ce-a spus ea. 

— Niciodata? Şi de ce ar minţi ea în legatura cu asta, dom- 
nule Milner? 

— Nu ştiu. 

— Dar aţi participat şi dumneavoastră la una dintre petre- 
cerile familiei Vernon, nu? 

— Ma rog, da... Însa n-aş lua parte niciodata la... aşa ceva. 

Tailby rămase tăcut preţ de câteva clipe. Andrew Milner 
îşi plecă uşor capul, aşteptând următoarea întrebare cu aerul 
unui Om care ştie cå urmează să se întâmple inevitabilul. 

— Unde vă aflaţi sâmbată seara, domnule Milner? 

Andrew afişa o expresie nedumerită. 

— Am dat o declaraţie acum câteva zile, spuse el defensiv. 


Câinele negru 453 


— A, da, aşa este. Tailby îşi consulta notițele. Aţi fost la o 
întâlnire cu nişte clienţi în Leeds. Nu e puţin cam neobişnuit 
pentru o zi de sâmbatâ? 

— Deloc. A fost foarte mult de lucru la firma în ultima 
vreme. lar dacă lucrează sâmbata clienţii noştri, lucrăm şi noi. 

— Şi spuneţi că eraţi obosit şi cà v-aţi oprit să vă odihniţi 
în drum spre casâ... 

— La reprezentanța Woolley Services, de pe autostrada 
M1. Avusesem o zi lungă. Cred ca am moţăit acolo aproape o 
orâ. E periculos să conduci atunci când te doboară oboseala. 

— Bineînţeles. Mai spuneţi cå apoi aţi fost blocat în trafic 
pe autostrada M1... 

— Şi câ am intrat în Sheffield de pe autostrada, da. Cred 
că avusese loc un accident undeva. Şi mai sunt şi lucrările de 
asfaltare... Ştiţi dumneavoastră... 

Tailby plesni dosarul cu mâna. 

— Sigur ca erau lucrări de asfaltare. Asfaltari se fac tot 
timpul. Cât despre restul declaraţiei dumneavoastră, este 
aproape imposibil de dovedit. 

— N-am ce să fac în privinţa asta. 

— Aşadar, reluă inspectorul-şef, hai să revenim la relaţia 
dumneavoastră cu domnul Vernon! Carevasăzică, nu vă per- 
miteţi să demisionaţi şi nu vå permiteţi să vă supăraţi şeful 
prea tare. Am dreptate? Prin urmare, zâmbiţi larg şi strângeţi 
din dinţi atunci când patronul dumneavoastra vă violează 
fiica. Acceptaţi să fiţi umilit. 

— Mă tem că aşa am făcut. 

Tailby se ridica în picioare. ÎI domina pe Andrew Milner 
cu statura lui impozanta, iar acesta se ghemui în scaunul său 
atunci când expresia detectivului se schimbă, devenind 
mânioasă. 

— Nu, nu cred, domnule Milner. Nu cred că aţi acceptat să 
fiţi umilit, pur şi simplu. Am dreptate? 

— Ce vreţi så spuneţi? 

— Cred cà umilinţa aceea v-a durut. Cred ca v-au ros pe 
dinăuntru — ura şi umilinţa, dezgustul faţă de propria per- 
soanâ... Ruşinea ca nu aţi avut suficient curaj ca să ripostaţi 
aşa cum ar fi facut-o cei mai mulţi taţi. Deja îl duşmâneaţi pe 
Graham Vernon pentru condescendenţa lui, pentru faptul că 
vă trata ca pe un servitor. Însa acum ura dumneavoastră a 
copt, şi aţi vrut să vă luaţi revanşa. Cred că aţi găsit o soluţie 
în acest sens, apelând la metoda care părea cea mai potrivită — 
folosindu-vă de fiica lui. Razbunare... Asta a fost, domnule 
Milner? Razbunare pentru umilinţa suferită, pentru chinul la 
care fusese supusa Helen şi pentru neputința dumneavoastră. 
Dinte pentru dinte. Laura Vernon era o țintă evidentă pentru 
mânia dumneavoastră. 

— Nu ştiu despre ce vorbiţi... 

— Ba eu cred câ ştiţi foarte bine. Şi acum spuneţi-mi unde 
aţi fost cu adevărat sâmbătă seara, domnule Milner. 

Se aşternu tacerea. Tailby se aplecase deasupra lui 
Andrew, fulgerându-l cu privirea în aşteptarea unui răspuns. 
Benzile reportofonului se învârteau neîntrerupt, așteptând 
urmâtoarea replica. Andrew Milner rămase nemişcat multă 
vreme. Apoi, chipul lui paru så se convulsioneze şi să se dez- 
integreze dintr-odata. Mâinile lui se agaţară una de alta, iar 
lacrimile începură să-i curgă în voie pe obraji. 


27 


Ben Cooper ridică binoclul în dreptul ochilor şi îl plimbă 
dintr-o parte în alta a versantului, odihnindu-şi coatele pe 
bolovanul încalzit de razele soarelui. Lumina zilei începea să 
scadă, iar cladirile răzlețe pareau cenuşii şi plate. Pentru 
prima oarâ după multe zile, la apus se adunase un nor care 
acoperise complet soarele aflat în amurg. Cooper reuşise însa 
să identifice cu uşurinţă atât vehiculul acela alb care urcase 
şoseaua hurducându-se, cât şi cele trei siluete care se de- 
plasau acum încet, prin faţa fermei aceleia aflate în ruină. 

— Acum sunt toţi trei acolo. 

— Sa vedem! 

Dadu binoclul mai departe cu grijă, deplasându-se pentru 
a ajunge într-o poziţie mai confortabilă. Se întinse cu faţa în 
jos, menţinându-se sub linia orizontului, ştiind cå hainele sale 
închise la culoare aveau să-l facă aproape invizibil pe fun- 
dalul reprezentat de acel colţ de stâncă. 

— Harry are şi câinele cu el. 

— Ca întotdeauna. 

— În momentul acesta par să stea degeaba. 

— În mod normal, la ora asta ar merge la cârciumă. Deja 
au întârziat. În afara de asta, de ce ar veni Harry şi Sam 
Beeley până la fermă? Cu siguranţă, le-ar fi mult mai uşor 
să-l întâlnească pe Wilford la cârciuma... Amândoi stau 
aproape, iar Wilford este cel care dispune de un mijloc 
de transport. 

Diane Fry rămase cu binoclul la ochi. Cooper o privi, 
nerăbdător să-i vadă expresia feţei. Femeia fusese de acord så 
îl însoţească pe stânca Raven's Side după încheierea turei, 
dar Cooper ştia cå mai avea mult până să o convingă că nu se 
facea din nou de râs. Cu două zile în urmă, când venise pe 
Raven's Side şi își amintise legenda câinilor negri care bân- 
tuiau vârfurile dealurilor, observase acest loc de pe latura 
estică a dealurilor, de unde avea o privelişte foarte bună 
asupra clădirilor de la Thorpe Farm. 

— Poate că au venit doar să-l ajute pe Wilford sa dea de 
mâncare la animale, spuse ea. 

Cooper zâmbi. 

— Care animale? 


Fry se întrebă ce anume ar fi trebuit să caute în timp ce 
plimba binoclul înainte şi înapoi, supraveghind cladirile. Ar 
fi putut fi orice printre şoproanele şi colibele acelea 
darăpânate. Ar fi fost un coşmar să faci o percheziţie acolo, 
în caz că se ajungea vreodată la aşa ceva. 

La dreapta construcţiilor reuşi så identifice faimoasa 
grămadă de compost. Zâcea acolo, ca un uriaş morman de 
excremente, proaspăt lăsat în urmă de vreo creatură mons- 
truoasă care traversase dealul mergând spre Moorhay. Chiar 
de la distanţa asta zărea firişoarele de abur care se ridicau la 
suprafaţă. Se cutremură, gândindu-se că putea simţi acea 
miasmă în aerul serii. 

— Pe câmp nu mai e nici urmă de mişcare, spuse ea. 
Animalele trebuie så se fi dus la culcare. 

Cooper pufni zeflemitor, iar ea dadu binoclul la o parte şi 
îl fulgeră cu privirea. Era îmbracată şi ea tot cu blugi şi cu o 
jachetă de culoare închisă. Nu se simţea deloc comod întinsă 
acolo, pe pământul tare, iar ceea ce făceau ei în acel moment 
îi provoca un sentiment de nelinişte. Înca îi staruia în minte 

amintirea clară a incidentului de marţi noaptea, când intraseră 
amândoi în bucluc la cabana braconierilor. Nu putea înțelege 
de ce facuse din nou acelaşi lucru — se lăsase convinsă så facă 
iarăşi ceva despre care ştia câ nu era în regulă. 

— lartă-mă, îi spuse el. Ce fac ei acum? 

— Nimic. Poate cå soţia lui Wilford are ceva pe foc, iar în 
câteva clipe o să se aşeze cu toţii la masă, så servească masa 
de seară. 

EI o privi încruntat. 

— Ce-ai spus? Cine ce are? 

— Ziceam cå o så servească masa de seară. Aşa cum ar tre- 
bui să facem şi noi, Ben. 

— Bine, bine, o să-ţi cumpăr nişte mâncare chinezească 
puţin mai încolo. Ce zici? Mergem la Fred Kwok. Cel mai 
bun restaurant chinezesc din Edendale. i-ar placea să 
mânânci nişte colțunaşi prajiţi în ulei încins? 

— Hai mai bine sa plecăm chiar acum, şi accept o plâcintă 
cu carne şi o supå-cremå de mazare la Drover. 

El nu zise nimic. Ea ştia însă cå avea să se uite la ea cu 
expresia aceea rugătoare care o deruta şi o făcea să spumege 
de furie din cauza sentimentelor pe care le stârnea în sufletul 
ei. Erau sentimente pe care încercase să şi le suprime cu 
multă vreme în urmâ. Sentimente cărora nu demult le per- 
misese să iasă la suprafaţă, iar consecinţele fuseseră umili- 
toare pentru ea. Nu avea de pând să mai treacă din nou 
prin asta. 

— Sunt sigur cå am dreptate, Diane! spuse el. 

Privind acum chipul lui Cooper, înţelese câ tocmai asta 
era explicaţia, de fapt; asta era motivul pentru care se lăsase con- 
vinsă să plece în acea expediţie nebunească, pentru care 
acceptase supravegherea asta neautorizată: marea lui putere 
de convingere, intensitatea cu care credea în sine. Nu făcuse 
decât să pună nişte adevăruri cap la cap, să le amestece cu o 

grămadă de idei, intuiţii şi sentimente dospite doar pe ju- 
mâtate — dar care îi aparţineau în totalitate —, iar rezultatul 
era convinperea pură, sinceră, că avea dreptate. Înţelegea 
acum că Ben Cooper era genul de barbat care credea cu pu- 
tere în ceva; avea credinţă şi punea o pasiune neprefâcută în 
tot ceea ce facea. Ceea ce era ridicol de atragator la el! 

— Ben, ai mai facut o dată greşeala asta. Nici măcar nu te 
mai ocupi de caz. Ai face bine să renunţi acum, sau ai så 
repreţi mai târziu. 

— Şi ce-aş mai avea de pierdut, mai exact? izbucni el. 

— Ssst! O sa afle toată lumea de jos cå suntem aici! 

— Îşi jur că am dreptate! 

— Bine, bine... 

Imediat sub locul în care se aflau ei era un petic de pădure 
agatat de versantul dealului. De acolo râzbateau zgomotele 
şterse ale vietăţilor care se prepateau de culcare sau agitația 
celor care urmau să iasă la runda de vânătoare nocturnă. 
Padurea începea să se rărească treptat la vreo cincizeci de metri 
mai încolo, unde piatra de presie erupea din versantul dealului, 
iar terenul devenea polaş şi stâncos. În spatele lor erau crestele 
înseşi — excrescenţe de piatră sculptate de forţele naturii şi de 
capriciile vremii în nişte forme ciudate şi întortocheate. 
Numele lor reflectau fantezia macabră a locuitorilor satelor din 
Peak District: Piatra Calului, Piatra Oului, Zânatica. 

„Eu sunt o zânatică, se gândi Fry. Pentru simplul fapt cå 
må aflu aici.“ 


Cooper ştia că trebuia să o trateze cu mânuşi. Era ca o spi- 
rală elicoidala — un singur cuvânt greşit, iar ea avea să-şi ia 
tâlpâşiţa şi să-l lase singur. Cu Diane Fry însă, era greu să 
eviţi un cuvânt greşit. În afara de asta, ar fi vrut s-o întrebe 
atât de multe lucruri, fară nici o legătură cu serviciul. În 
primul rând, dorea så afle ce se petrecuse între ea şi inspectorul 


Câinele negru 459 


Hitchens în timpul excursiei la Yorkshire. Pe de alta 
parte, poate cå era mai înţelept să lase această problemă pen- 
tru mai târziu. 

— Domnul Tailby încă mai speră să scoată ceva de la 
Andrew Milner? întrebă el, pătrunzând pe un fâgaş ceva mai 
sigur. 

— Schema ta l-a inspirat. Şi lipsa probelor care să-l 
incrimineze pe Simeon Holmes. Dacă Harry Dickinson pro- 
tejează într-adevăr pe cineva, acel cineva trebuie så fie 
Andrew Milner. 

— Mda... Harry nu are o parere grozavā despre Milner, 
însă l-ar proteja de dragul fiicei sale. De dragul familiei. 

— Loialitatea faţa de familie. Cum spuneai şi tu, e o moti- 
vaţie puternică. 

— Da, are logică, conchise Cooper cu tristeţe. 

— Milner a fost adus la exasperare de Graham Vernon. 
Poate cå până la urma a clacat şi şi-a luat revanşa. 

— Nu numai cå a fost adus la exasperare de Vernon, dar pro- 
pria familie nu-l lăsa să-şi uite eşecul. În special Harry îl lua 
peste picior din cauza slăbiciunii sale. Dacă Harry ar fi aflat ce 
se întâmplase, s-ar fi simţit vinovat — parţial răspunzător, chiar. 
Ar fi încercat să remedieze situaţia. Ştiu asta. 

Cooper se gândi la prima lui vizită la Dial Cottage. Își 
aminti de pantoful acela sport, pâtat de sânge, care stătea pe 
masa de bucătărie, pe un numâr din Buxton Advertiser; de 
atmosfera tensionată ce umplea camerele acelea mici, ca o 
perdea groasă. Şi-o aminti pe bătrână, pe care părea s-o 
necâjeasca ceva mai mult decât simpla descoperire a panto- 
fului unei fete dispărute. 

— Må întreb dacă ăsta a fost marul discordiei, spuse el. Şi, 
dacă da, mă întreb cine de partea cui era. 

Fry se încruntă, dar nu insista. 

— Oricum, ceea ce ne-a povestit Milner despre locul în 
care se afla a fost praf în ochi de la bun început. 

— Serios? 

— Nu aveai cum să dai de cineva care sâ-şi aminteasca de 
el. Ar fi putut fi oriunde în momentul acela. 

— Dar nici la scena crimei nu-l putem plasa cu certitudine! 

— Inspectorul-şef consideră cå merită să mergem pe firul 
asta. Ca sa nu mai vorbim câ ăsta nu e ca Harry Dickinson. 
Domnul Tailby îl joacă pe degete după bunul lui plac. 

Cooper rămase tâcut un timp, încercând să-şi alunge 
durerea care îi apăsa pieptul. 

— Andrew Milner nu face parte din scenariu, spuse el. 

— Dar tocmai ai spus că pare logic! 

— Sigur ca pare! În orice caz, teoria e susţinută de reali- 
tate. Însă el n-ar fi putut s-o ucidă pe Laura Vernon. 

— De ce nu? 

EI ridică din umeri. 

— Pur şi simplu n-ar fi putut, atâta tot! 

— Eşti nebun! Ştiai asta? Eşti dus zdravan cu pluta! 

Nu-şi vorbiră vreme de câteva minute bune. Rămaseră 
acolo, întinşi, ascultând zgomotele padurii. Un stol mic de 
stâncuţe apâru de niciunde şi înconjură un colţ de stâncă din 
apropiere. “Ţipetele stridente ale pasarilor, cu ecourile lor 
metalice, acoperiră toate celelalte zgomote venind din vale, 
până când păsările se aşezară, una câte una, pe crengile ce 
aveau să le servească drept culcuş. 

Minutele trecură fară så se întâmple nimic. Cei trei 
batrâni erau adunaţi în continuare în jurul camionetei albe din 
faţa casei. Într-o jumatate de orâ, avea să se întunece complet. 
Fry îi înapoie binoclul lui Cooper. Apoi se aşeză comod pe o 
parte şi băgă o mână în buzunarul jachetei, de unde scoase 
o pungă cu bomboane colorate. 

— Am citit undeva că trebuie să iei ceva de ronţăit cu tine 
când urci pe dealuri. Ca să capeti energie... 

Cooper luă o bomboană şi o supse gânditor. O privea pe 
Fry cu o expresie uşor mirată. Ea pāru să-i simtă privirea 
aţintită asupra ei şi se întoarse cu spatele, prefăcându-se că 
studiază ceva din pădure. Dincolo de vale, un avion cu reacţie 
lasa în urmă o dâră slabă pe cer, în drumul lui spre 
Manchester. 

— Diane... începu el şovâitor. 

— Da? 

— Ce s-a întâmplat cu familia ta? 

Fry rămase cu privirea aţintită drept înainte. Un tendon 
zvâcni la gâtul ei atunci când maxilarul i se strânse. 
Altminteri, nu dădu nici un semn câ îl auzise. 

El îi studie profilul, încercând så intre pe aceeași lungime 
de unda cu gândurile ei, să-şi faca o idee cât de mică despre 
ceea ce simţea ea în acele momente. Însă chipul ei era împie- 
trit şi lipsit de expresie, iar privirea îi era fixată asupra unui 
punct care ar fi putut să se afle în adâncul pădurii sau chiar 
dincolo de ea. 

O mierla ce scormonea în covorul de frunze veştede de 
sub copaci fluiera şi ciripea întruna ca pentru sine. O potâr- 
niche se opri din zborul ei greoi undeva la baza dealului. 
Ascultară sunetul unei maşini care se îndrepta spre ieşirea din 
Moorhay, mergând către Edendale. 

— Nu trebuie sâ-mi spui dacă nu vrei, şopti el blând. 

Atunci ea îşi întoarse capul spre el. Buzele i se îngus- 
tasera, devenind o linie rigidă, însă privirea revenise din ori- 
zontul lor invizibil şi acum o câuta pe a lui. 

— Ştii, Ben, uneori eşti absolut incredibil! 

— Atât de surprinzător, este? 

— Cum ai ales tu tocmai momentul àsta ca să discutăm 
despre viaţa mea personala? 

— M-am gândit că ai vrea så vorbeşti în timp ce aşteptăm. 

— Te-ar surprinde să afli că tot ce aș vrea så fac eu în 
momentul ăsta ar fi să-ţi trag un pumn în nas? 

— A, eu n-aş face asta în locul tău! Strigătul meu le-ar 
atrage atenţia celor de jos, care ar afla astfel de prezenţa noas- 
tră aici. 

— Mda... 

Râmaseră nemişcaţi vreme de încâ cinci minute. Mierla 
continua så ciripească prin frunzişul veşted care acoperea 
solul padurii. O veveriţă facea ramurile să freamâte, sarind 
dintr-un copac în altul. Un fluture mare, alb, îşi facu apariţia, 
bătând din aripi sub nasul lui Fry, până ce ea îl goni cu un 
gest. O bufniţă roşiatică ţipa dinspre pantele Răzorului. În 
cele din urmă, Fry oftă adânc. 

— Am fost luată în grija celor de la Protecţia Copilului 
când aveam nouă ani. Au spus că părinţii o abuzau pe sora 
mea, care avea unsprezece ani. Ambii părinţi, au spus ei. 
După aceea, am fost date spre adopţie, dar am tot colindat 
dintr-un loc în altul. Am trecut prin atât de multe locuri, încât 
nici nu le mai ştiu numărul. Sora mea era o adevarată pacoste 
pe oriunde mergeam. Nimeni n-o putea ţine în frâu. Însă eu o 
adoram, şi nu am acceptat să fim separate. 

— Şi tu? 

— Şi eu, ce? Ma întrebi dacă am fost şi eu abuzată? Nu-mi 
aduc aminte. 

— A fost cumva...? 

— Nu-mi aduc aminte! 

Mierla zbură printre tufişuri, scoțând sunete alarmate. 
Veveriţa îngheţă pe o creangă de stejar, în două picioare, cu 
capul sus, gata să detecteze pericolul. Cooper şi Fry îşi ple- 
cară capetele automat şi se culcară ia pamânt. Treptat, se 
facură din nou auzite zgomotele fireşti ale naturii din acea 
parte a dealului. Veveriţa se relaxa şi plecă mai departe. 

— Şi ce s-a întâmplat cu părinţii tâi? 

— Pentru numele lui Dumnezeu! Nu ştiu. Şi nici nu vreau 
să ştiu! Bine? 

— Şi sora ta? 

Fry ezită. Când începu din nou så vorbească, vocea ei îşi 
pierduse tonul acela aspru. Privirea ei alunecase departe, la 
imaginile ce pluteau undeva, într-un întuneric pe care numai 
ea îl putea pătrunde. 

— N-am mai văzut-o de când avea şaisprezece ani. A 
dispărut de la casa de copii la care eram şi nu s-a mai întors 
niciodată. 

Vocea i se stinse, iar Cooper crezu că femeia îi spusese tot 
ce ar fi avut de gând să-i povestească vreodată pe tema asta. 
Dar apoi auzi o şoaptă, plină de mânie şi de suferinţă nedisi- 
mulatā: 

— Bine, la vremea aceea era deja dependenta de heroina. 


Un cârd de pâşte sălbatice trecu uşor pe deasupra 
capetelor lor, alcătuind un „V“ răzleţ. Pasarile ţipară rāguşit 
una la alta, făcându-şi cunoscută prezenţa şi unindu-se apoi 
ca un ansamblu viu, care se deplasa ca o singură fiinţă. 
Undeva mai jos, în vale, o combină continua să lucreze la ora 
aceea târzie. Avea farurile aprinse, iar ţăcănitul lamelor se au- 
zea clar în timp ce utilajul culca la pamânt spicele de orz de 
pe un ogor. Un nor de praf indica poziţia maşinii, iar paiele 
aurii sclipeau în lumina din ce în ce mai slaba. 

Fry încercă să-şi convingă amintirile să zboare departe de 
ea, împreună cu cârdul acela de pâşte, så se transforme în 
fărâme sub lamele combinelor sau să dispară, pur şi simplu, 
într-un nor de praf. Însă în valea întunecată a gândurilor ei, 
coşmarele îşi faceau loc permanent; acolo, vremea secerişului 
nu sosea niciodată. 

— Diane? 

— Ce mai e? 

— Presupun că tu m-ai dus la tine acasă azi-noapte. 

— Pai, cine altcineva? 

— Ei, atunci... îţi mulţumesc. 

— Nu te mai gândi la asta. Însa nu te aştepta prea des la 
asemenea favoruri. N-a fost chiar cea mai bună distracţie de 
care am avut parte într-o singură noapte! 

— Am înţeles. 

El termină de supt bomboana, şi apoi şterse lentilele bino- 
clului pe mâneca de la camașă. 

— Un singur lucru aş mai vrea, Diane. Pentru mine, o 
mare parte din noaptea trecută e o ceaţă totală. Dar e ceva ce 
îmi amintesc destul de vag. Ceva despre care doream så te 
întreb. Nu pot să-mi scot din minte chestia asta... 

Fry ramase complet nemişcată, iar mușchii braţelor şi ai 
picioarelor ei se încordară, ca şi cum ar fi avut cârcei în tot 
corpul. Simţi un nod dureros în stomac şi privi în lături, 
rugându-se ca el să nu-i observe focul din obraji. Cum putuse 
oare så spere cå el n-avea să-şi amintească momentul acela 
chinuitor de jenant? Habar n-avea cum ar fi putut sa-i explice 
ce se întâmplase. În mintea ei era un vid absolut. 

— Diane? 

Reuşi cu greu să scoată un mormâit pe post de răspuns. 
Fu însă suficient pentru a-l încuraja så continue. 

— Mi-amintesc de muzica pe care ai pus-o în maşină, în 
drum spre apartamentul tău. Nu ştiu cum, dar mi-a rămas 
întiparită în minte, şi nu mai scap de ea. Voiam doar sa ştiu ce 
e, atâta tot. 

Fry râse zgomotos, uşurată. 

— Asta-i culmea! 

— O cântăreaţa... Eu îi prefer mai degraba pe Waterboys şi 
pe Levellers... Dar nici caseta aia nu suna râu! 


Câinele negru 465 


— Era Tanita Tikaram. Albumul se numeşte „Ancient 
Heart“. 

— Mulţam! 

= Îşi împrumut şi ţie caseta, dacă vrei. Poţi să-ţi faci o 
copie. 

— Grozav! 

Din buzunarul jachetei lui Fry se auzi un ţârâit. 

— Of, rahat! 

— De ce ai luat cu tine chestia aia? 

Fry îşi scoase pagerul şi întrerupse ţârâitul, în timp ce citi 
numârul de telefon. 

— E cineva de care am încercat să dau toată ziua, îi explică 
ea. S-a gândit, în sfârşit, să dea un semn. 

— Ceva important? 

— Omul cu păsările — Gary Edwards... 

— A! Ţi-ai amintit... 

— Înca mai crezi că e important să luăm din nou legătura 
cu el? Sa mă întorc la maşină şi să-l sun? 

Cooper avu un moment de ezitare: 

— Da, ar fi bine. 

Ea se ridică în picioare şi începu să escaladeze bolovanii, 
în drum spre parcarea aflata la vreo câteva sute de metri mai 
jos, la Moara cea Veche. 

— Atunci, ne vedem în câteva minute. 

— Da. 


pe 


„La naiba!“ înjură Cooper în sinea lui. Tocmai când se 
pregătea să o întrebe despre Hitchens. 

Ridică din nou binoclul. De data asta, trebui să se uite cu 
mare atenţie pentru a reuşi să recunoască siluetele de lângă 
camioneta cea albă. Bătrânii păreau să se fi aplecat asupra 


unei bucăți de hârtie, consultându-se între ei şi încuviinţând 

din cap, ca şi cum ar fi rezolvat un careu de cuvinte încru- 
cişate sau ceva asemânâtor. 

La câteva minute după plecarea lui Diane, văzu două din- 
tre siluetele acelea neclare începând să se îndepârteze de casa. 
Îşi dadu seama câ o luau înapoi, pe drumul ce cobora dinspre 
fermă. Cea de-a treia siluetă rămase în urma lor, rezemându-se 
de camionetă. 

Cooper urmări cele două siluete ieşind pe prima poartă, 
pe jos, şi luând-o apoi pe drum, câtre şosea. Când îi văzu pe 
cei doi bătrâni cotind şi traversând şoseaua, îndreptându-se 
câtre pârleazul îngust de la intrarea pe poteca ce urca spre 
Razor, înţelese că trebuia să îi urmărească, 

Se uită la ceas. Era aproape opt. Cine mai menţionase ora 
opt? Rascoli repede prin minte şi îşi aminti de relatarea lui 
Fry dupa discuţia avută cu Charlotte Vernon. În fiecare seară 
la ora asta Charlotte mergea pe Răzor, să viziteze locul unde 
fusese descoperit cadavrul fiicei sale. 


— Aşadar, haideţi să recapitulăm, domnule Edwards, da? 
sugeră Fry. Vă aflaţi lângă grâmada de pietre de pe Raven's 
Side atunci când aţi văzut un bătrân cu un câine negru trecând 
prin capătul potecii de dedesubt. 

-— Nu. 

— Cum adică „nu“? Asta aţi spus în declaraţia dumnea- 
voastră... 

— Nu, eu n-am spus aşa ceva. De unde aţi mai scos-o şi 
pe-asta?! 

Fry privea prin parbrizul maşinii parcarea şi ferestrele 
luminate de pe faţada Morii Vechi. Încă nu-şi dadea seama 
foarte bine ce anume spera să clarifice în urma discuţiei cu 
omul cu păsările. Gary Edwards o avertizase deja că rămâne 
la estimarea lui privind intervalul orar în care îl zărise pe 
batrân. Ceasul lui era foarte precis, iar el era absolut sigur de 

ora pe care o menţionase în declaraţia lui. Consemna întot- 
deauna ora exactă a unei observaţii, susţinea el. 

Acum însă, se părea cå Fry reuşise så atinga un punct sen- 
sibil. Îşi consulta notițele pe care şi le luase din declaraţia lui 
anterioară. 

— Am în faţă cuvintele dumneavoastră, domnule Edwards — 
declaraţia pe care aţi semnat-o. Sa va citesc un fragment. 
Dumneavoastră declaraţi urmatoarele: „Am zărit prin binoclu 
capul unui câine. A apârut de printre nişte tufe. Era aproape 
de pământ, adulmecând o creanga căzuta. Era negru“. 

— Exact. 

— Şi continuaţi: „Apoi, am vâzut că animalul era însoţit de 
un bărbat. Era un bărbat în vârstă, care purta o şapcă. A ieşit 
din raza mea vizuala, luând-o în stânga. Mergea normal, nu 
alerga. Am îndepărtat binociul de la ochi şi am văzut omul cu 
câinele intrând în pădure. Asta se întâmpla lânga pârâul care 
curge prin apropierea potecii cunoscute sub numele de Eden 
Valley Trail“. 

— Aşa... 

— Deci câinele era negru. 

— Nu, n-am spus asta! 

— Aşa scrie aici. Şi aţi şi semnat declaraţia. „Era negru.“ 
Sunt cuvintele dumneavoastră. 

— Pâi, dacă nu ascultați ce vă spun... La fel ca individul 
celalalt... Nici el nu asculta ce-i spuneam. 

— Sergentul Rennie? 

— Da, el. A notat ce a vrut el, nu? Ascultaţi-mă. Am zărit 
doar capul câinelui prin binoclu. Capul era negru. 

— Aşa, şi? 

— Aşa că poate nu era negru tot! M-aţi înţeles? Vedeţi 
dumneavoastră, când am luat binoclul de la ochi, nu mi-am 
dat seama. Abia apoi am reuşit să recompun imaginea, când 
a ieşit la lumina. Însa lumina era înşelătoare la momentul 

acela. Era târziu, iar soarele stătea så apuna. La ora aceea 
pierzi noţiunea culorilor. 

— În regula, am înţeles ce vreţi să spuneţi. Dar, din câte 
v-aţi dat dumneavoastră seama, câinele era negru, nu? 

— Nu. În fine... Cred ca probabil era negru cu alb. 

— De ce? Tocmai aţi spus... 

— Pai, aşa sunt ei, de regula... Câinii din rasa asta... Când 
îi vezi la televizor... Sunt în mare parte negri, cu puţin alb. Se 
spune câ e un camuflaj destul de bun, pentru ca oile să nu-i 
vada pe deal. 

— Despre ce vorbiţi acolo? 

— Ştiţi dumneavoastră, filmul acela, One Man and His 
Dogl. Era genul de câine ciobânesc, cu blana lăţoasă. Un 
Border Collie, cum i se spune... 

— Era un labrador, în mod sigur. Un labrador negru aţi 
văzut. 

— Vedeţi, ce vă spuneam?! Pentru numele lui Dumnezeu, 
vreţi så luaţi notițele aşa cum trebuie? Ştiu şi eu så deosebesc 
un labrador de un Collie, înţelegeţi? Iar ăsta era un Border 
Collie. Un Collie negru cu alb. În mod cert! 

Fry oftà. 

— Mai bine ne vedem dimineaţă şi vă luăm o nouă 
declaraţie. Ce spuneţi, domnule Edwards? 

— Cum doriţi. Dar va trebui så terminam repede. În 
Stanton Moor a fost zarita o pereche de becaţe. 

De îndata ce termină discuţia cu Edwards, Diane Fry 
îşi aminti ceva, şi aproape ca scapă telefonul din mâna. Îşi 
amintise de o fotografie a Laurei Vernon. Era fotografia origi- 
nala, cea din care chipul ei fusese apoi marit, pentru a rezulta 
1 Serial de televiziune britanic, difuzat încă din 1976, în care se prezintă con- 
cursuri de dresaj pentru câinii care fac de paza la turme (în special câini din 
rasa Border Collie, renumiţi pentru aşa ceva). În momentul lui de glorie, la 


începutul anilor "80, acest serial avea o audienţă de peste opt milioane de 
telespectatori. (n.tr.) 

o fotografie care sa fie folosita în anchetă. Fry o văzuse o sin- 
gură data. Aruncase o privire în dosar, pe furiş, când fata încă 
era, oficial, doar o persoană dispârută. Era o fotografie a 
Laurei surprinsă în grădina de la Piciorul Muntelui, într-o 
vreme când ea râdea fericită, în lumina soarelui. lar la 
picioarele ei, în acea fotografie, era un câine. Un Border 
Collie negru cu alb. 


Stewart Tailby îl chema pe inspectorul Hitchens în biroul 
lui. Era târziu, dar amândoi aveau ranguri prea importante 
pentru a se califica pentru plata orelor suplimentare. 

Cei doi erau obosiţi şi tensionaţi. Aşteptau rezultatele 
analizei unei amprente digitale, în urma unei descoperiri 
facute ceva mai devreme în seara aceea. Deşi nu aveau curaj 
s-o spună cu voce tare, ştiau amândoi câ rezultatele puteau fi 
cruciale. În ancheta asta, Tailby îşi pusese de atâtea ori 
speranţele — făra nici o reţinere — în rezultatele testelor de 
laborator, încât acum părea de rău augur chiar şi să dea glas 
dorinţei ca pe cel de-al doilea pantof va fi găsit un set de 
amprente — altele decât amprentele Laurei Vernon; pe acel al 
doilea pantof sport, pentru găsirea căruia pierduseră atât de 
multe ore de muncă, extrem de costisitoare; pantoful care fu- 
sese descoperit acum de echipele de căutare zacând la râda- 
cina unui grad viu de dincolo de zidul din spate al grădinii de 
la Piciorul Muntelui. 

Între timp, un Andrew Milner plin de lacrimi fusese tri- 
mis acasă la lăsarea serii, poliţiştii avertizându-l că ar putea 
dori så vorbească din nou cu el a doua zi şi sfâtuindu-l 
prieteneşte sa discute cu soţia. 

— Aşadar, Margaret Milner avea dreptate când spunea cà 
soţul ei nu a fost amantul lui Charlotte Vernon, conchise 
Tailby. 

— Da, dar chestia cu secretara n-o ştia. 

— Hmm... Şi totuşi, te-ai gândit că Graham Vernon ar fi 
putut şti despre aventura asta? 

Hitchens pocni din degete. 

— Desigur! Influenţa pe care o are asupra lui Milner nu e 
justificata doar de teama acestuia de a-şi pierde slujba. 
Graham ştia secretul murdar al lui Milner! 

— Şi cu siguranţa a profitat de el cât a putut! Rezultatul a 
fost cà Andrew Milner s-a văzut în incapacitatea de a lua vreo 
atitudine, chiar şi atunci când Vernon s-a dat la fiica lui. 

— În cazul asta, îl scoatem din calcul pe Milner? 

— Nu. E destula ura la mijloc. Ura faţa de Graham Vernon, 
dar şi dezgust faţa de propria persoană. Toate astea trebuie sà 
ducă undeva! 

Tailby se sprijini obosit de biroul lui, cu umerii încovo- 
iaţi. Aerul condiţionat continua să funcţioneze, iar în birou se 
facea tot mai răcoare pe măsură ce temperatura serii scădea. 

— Nu! Oricât de mult aş vrea sa-l eliminăm pe Milner, nu 
se poate! Nu atâta vreme cât nu avem nici o confirmare pen- 
tru ce a făcut el în seara aceea. Bietul nefericit! Nici măcar 
n-a fost în stare sa-şi schimbe povestea şi să pretindă câ era 
cu amanta lui. 

Tailby privi încruntat sprânceana ridicată a lui Hitchens, 
înțelegând ca pe inspector îl amuzase fie expresia aceea 
demodata, fie simpatia pe care o manifesta faţă de suspect. 
Sau poate amândoua. Probabil că era prea bătrân pentru 
meseria asta, dacă subalternii ajunseseră să se amuze pe 
seama lui. Poate cà era momentul să accepte postul acela de 
la Departamentul de Dezvoltare din cadrul Sediului Regional 
din Ripley. Acolo era nevoie de un inspector-şef care să se 
ocupe de Dezvoltarea Proceselor. Orice ar fi însemnat asta! 

— N-avem nici o dovadă împotriva lui Andrew Milner, 
spuse Hitchens. 

— La dracu”! Ştiu şi eu asta. 

— Dintre celelalte nume de pe lista, Simeon Holmes e din- 
colo de orice banuiala. La momentul respectiv, se afla la mai 
bine de treizeci de kilometri distanţă, iar povestea lui stă în 
picioare. 

— Deh! Motociclişti! comenta Tailby. 

— Grupul asta al lui nu e chiar ca Îngerii Infernului!, dom- 
nule. Aţi fi surprins să vedeţi câte categorii de oameni se 
adună în weekenduri la Matlock Bath, în cele mai bune cos- 
tume de piele pe care le au. Unii dintre cei cu care am vorbit 
erau oameni câsatoriţi, cu copii. Unii erau chiar trecuţi de 
cincizeci de ani. 

Tailby hotari ca Paul Hitchens îi era antipatic. Din cauza 
tinereţii lui şi a zâmbetului condescendent pe care îl afişa. 
Probabil avea să ajungă departe. De fapt, probabil avea sa 
ajungă inspector-şef destul de curând. Oare ce însemna, mai 
exact, Dezvoltarea Proceselor? Îşi aminti ca restul departa- 
mentelor, în număr de trei aveau secții denumite Planificare 
Strategică, Dezvoltarea Politicii Societăţii şi Asigurarea 
Calităţii. Dar asta nu îi era de nici un ajutor! 

Hitchens număra pe degete, ca o învăţătoare. 

— Ştim că Sherratt s-ar fi putut afla acolo. El ar putea fi 
tânărul văzut discutând cu Laura, dar e suficient de deştept ca 
să-şi ţină gura. Fără nişte rezultate pozitive ale testelor de 
laborator, pe ästa n-avem cum să-l prindem! Nu l-a văzut 
nimeni care să-l poată identifica. 

— Bun! Hai så vedem ce-i cu tatăl fetei, Graham Vernon! 

— Da, domnule. Hitchens ridică un alt deget, gestul lui 
aducând periculos de tare cu o insulta adusă unui superior: 
Graham Vernon a fost vazut şi identificat. De câtre Harry 


l Hell’s Angels — club internațional al motocicliştilor, ai cărui membri conduc, 
de regula, motociclete marca Harley Davidson. FBl-ul clasifică această orga- 
nizaţie ca fiind una dintre principalele patru bande de motociclişti scoase în afara 
legii, acuzându-i pe membrii acesteia de incitare la violenţa, trafic de droguri, 
contrabandă de bunuri furate şi extorcare de fonduri. (n.tr.) 

Dickinson. Pe de alta parte, desigur, domnul Vernon se afla 
acolo ca să o caute pe Laura, vazând că aceasta nu venise acasă 
la cinà. Perfect normal! Un pretext absolut inofensiv. A căutat 
pe acolo o vreme, poate câ a şi strigat-o de câteva ori, apoi 
s-a îngrijorat văzând câ n-o găsea, s-a întors acasă şi ne-a 
telefonat. A procedat exact aşa cum ne-am fi aşteptat din 
partea unui tata îngrijorat. 

Probabil ca expresia de pe chipul lui Tailby trada senti- 
mentele sale reale faţa de Graham Vernon. 

— Ştiu că nu-l simpatizaţi, domnule. Dar nu putem acţiona 
pe baza sentimentelor, nu? Avem nevoie de dovezi. 

Hitchens începuse deja să se înfierbânte. „S-a gasit cine 
să-i vândă castraveți grâdinarului!“ îi veni în minte inspec- 
torului-şef. Ar fi vrut sa-l oprească pe Hitchens, să recapete 
controlul asupra discuţiei, dar se simţea incapabil să oprească 
potopul acela de cuvinte. Părea cà nu exista cale de scăpare. 

— Harry Dickinson. 

— Da, Harry Dickinson. Fără îndoială, el a fost acolo. 
Hitchens îşi privi degetele. Parea să le fi pierdut şirul. 
Ridicase deja cinci degete şi încerca sa găsească un al şase- 
lea. Dar oare se afla el acolo la momentul-cheie? Nimeni nu 
ne poate spune asta cu certitudine. Nu avem o identificare 
clară a lui, nici măcar din partea omului cu pâsările. 

— Nu uita că el a descoperit cadavrul, Paul. 

— Mă rog, strict vorbind... 

— Da, ştiu! 

Tailby ştia că pierdea controlul asupra situaţiei. Nu tre- 
buia sa-şi iasă din fire. Dar cum altfel ar fi putut face faţă 
aşteptării aceleia interminabile? Ce le lua atât de mult pame- 
nilor ălora de la laborator? Bine, ştia şi el cât era de greu să 
prelevezi nişte amprente latente de pe o suprafaţă de piele — 
procesul putea dura ore întregi. Se rugau ca suspectul să fi 
pus mâna pe partea de sus a pantofului, iar mâna lui să fi fost 

transpirată; se rugau ca el să nu fi apucat pantoful de şireturi 
sau de pânza din interior, şi se mai rugau ca suspectul sa fie 
o persoană cunoscută. 

Dacâ se reuşea prelevarea unei amprente suspecte, ancheta 
reintra pe fâgaşul firesc, iar ei puteau începe să faca diverse 
comparații pentru identificarea faptaşului. Daca nu se găseau 
amprente, anchetatorii aveau să se loveasca de un nou zid. 

— S-ar putea să fim nevoiţi la un moment dat să începem 
să-i chemâm la secţie pe toţi tinerii din Eden Valley, ca sa 
putem să îi eliminâm de pe lista, decreta Hitchens cu un aer 
mult prea satisfăcut. 

— Am putea la fel de bine sa aducem la secţie toate vulpile 
din pădurile alea, ca s-o identificam pe cea care a muşcat-o de 
picior pe Laura Vernon. Asta ne-ar ajuta cam tot atât de mult 
pe cât au făcut-o şi rezultatele de la laborator pâna acum! 

— Ar fi putut fi o vulpe, spuse Hitchens. Dar ar fi putut fi 
şi un câine, 

— O, da! exclamă Tailby. Asta-i cam tot ce putem face. Ar 
fi putut fi un nenorocit de câine! 


Dar Vernonii aveau câine? Dumnezeule, nimeni nu aflase 
asta? Apăsând din nou butoanele telefonului, Fry se întrebă 
cum putuse fi trecut cu vederea un lucru atât de evident. Oare 
toată lumea se concentrase exclusiv asupra lui Harry 
Dickinson? Lovi enervată bordul maşinii. Nici un răspuns de 
la Vernoni. 

Ce avea de făcut acum? Fireşte, ar fi putut să ia legatura 
cu domnul Tailby sau cu inspectorul Hitchens şi să-i întrebe 
ce să facă. Dar ce i-ar fi sugerat Ben? Şi imediat află şi 
răspunsul la întrebare, ca şi cum Ben ar fi fost acolo, lânga ea: 
Sheila Kelk, menajera familiei Vernon! Adresa ei era în baza 
de date, la secţie. Nu era nevoie decât de un apel la operatorul 

de serviciu din camera de ancheta, pentru a afla numarul de 
telefon al casei din Wye Close. 

Doamna Kelk pâru îngrozită atunci când Fry îi spuse 
cine era, ca şi cum locuinţa aceea socială din care vorbea era 
plină de secrete vinovate. 

— Tot ce vreau e să-mi răspundeţi la o întrebare, doamnă 
Kelk. Familia Vernon are câine? 

— A, nu! Doamnei Vernon nu-i plac câinii. 

— Dar în salonul de la Piciorul Muntelui e o fotografie 
care o înfâţişeaza pe Laura alături de un Collie negru cu alb. 
Prin urmare, trebuie să fi avut un câine când a fost făcută 
fotografia aceea... 

— Nu, cred câ era al grâdinarului. Laura a iubit întotdeau- 
na animalele: câini, cai şi aşa mai departe... Pare-mi-se ca 
mi-a şi vorbit despre câinele acela la un moment dat, în timp 
ce ştergeam praful de pe bibelourile din vitrină. Mi-a spus şi 
cum îl chema, dar nu-mi mai amintesc... 

— Era al grădinarului? Deci câinele din fotografie este al 
lui Lee Sherratt? 

— Nu, nu, nu despre el e vorba! Lee Sherratt? Ala n-a fost 
niciodată un grădinar în adevăratul sens al cuvântului! Şi aş 
zice eu că nici la îngrijit animale nu se pricepea! Mai degrabă 
le împuşca decât sa aiba grija de ele... Nu, e vorba despre cel 
dinaintea lui. Cred ca fotografia aceea a fost facuta cam acum 
un an... 

— Despre cine este vorba. mai exact. doamnă Kelk? Al cui 
era câinele? 

— Al vechiului grădinar. Îmi pare râu... Asta era înainte ca 
eu să ajung la Piciorul Muntelui... Nu-i cunosc numele. Dar 
Laura mi-a spus câ era un bătrân care venea la ei... Un batrân 
mai ciudat, din sat. 


28 


Diane Fry conduse până la fermă. De data asta, nu mai 
avu de furcă nici cu porţile şi nici cu gâştele, care păreau 
remarcabile prin absenţa lor. Firicelul de apă ruginită de la 
țeava aceea spartă se uscase, iar clădirile erau cuprinse de o 
linişte suspectă. 

Camioneta cea albă apăru în lumina farurilor ei, fiind 
parcată lângă un şopron mic, de lemn. Diane Fry parcă în fața 
camionetei şi cobori din maşină. Portierele camionetei nu 
erau încuiate, iar cheile erau în contact. Atunci îl zari pe Sam 
Beeley. Era singur, rezemat de un zid de lângă maşină, 
aproape invizibil în întunericul acela. Avea o expresie nede- 
finită, tristă şi plină de suferinţă, iar privirea lui era atârnată 
undeva, în gol. Părea atât de preocupat de ceva, încât nici 
nu remarcă sosirea lui Fry, până ce femeia nu ajunse în drep- 
tul lui. 

— Singur, domnule Beeley? Unde vă sunt prietenii? 

Batrânul o privi confuz. 

— Harry şi Wilford? M-au lăsat singur... 

Sam părea îngrozitor de palid, în ciuda soarelui puternic 
ce ardea în zonă de săptămâni întregi. I se zăreau venele prin 
pielea gâtului şi de-a lungul liniei maxilarului, printre firele 
răzlețe de barbă încârunţită. Pielea obrajilor îi atârna în cute 
lejere, iar sub ochi avea nişte umbre de un albastru-închis. 

— Va simţiţi bine, domnule Beeley? 

— Atât cât se mai poate. 

Fry se întoarse şi privi în sus, câtre crestele stâncii 
Raven's Side, acolo unde stătuse cu Ben Cooper până cu 
numai o jumâtate de oră în urmă, privind încoace, spre 
Thorpe Farm. Când urcase din nou dinspre parcare pe poteca 
aceea abruptă, nu zărise nici urmă de el. Nu găsise nici un 
indiciu privind direcţia în care o luase, plus că nu încercase 
nici măcar sa-i lase un mesaj. Un comportament absolut ener- 
vant — exact genul de comportament la care învățase să se 
aştepte din partea lui! 

— L-aţi văzut cumva pe detectivul Cooper în seara asta? 
Va mai amintiţi de Ben Cooper... 

— Ha? Baiatul sergentului Cooper? Mi-aduc aminte de 
el... 

Umbra unui zâmbet înflori pe buzele palide ale baâtrânu- 
lui, atunci când îşi aminti de marele fiasco de la grămada de 
compost. 

— L-aţi văzut? A trecut pe aici? 

Sam o privi inexpresiv, clâtinând din cap făra să 
înțeleagă. 

— Şi unde s-au dus domnul Dickinson şi domnul Cutts? 

Dupa figura bătrânului, ai fi zis că efortul de a răspunde 
ar fi fost mult prea mare. Ea ar fi vrut să îl apuce de haină şi 
să îl scuture până când avea så îi dea un răspuns, dar se gândi 
că omul era atât de fragil, încât s-ar fi frânt în mâinile ei. 

— Domnule Beeley, trebuie neapărat så aflu. Unde s-au 
dus? 

Îşi reveni pe moment, ca și cum tonul vocii ei i-ar fi 
străpuns letargia. Facu un semn slab cu mâna, făra a-şi duce 
însa gestul pâna la capat. 

— Pe Răzor. 

Batrânul se încovoie din nou. Se agăţase de bastonul lui cu 
mâner de fildeş, ca şi cum întreaga lui viaţă depindea de asta; 


Câinele negru 477 


mâinile lui osoase erau încordate, iar articulațiile degetelor i se 
albiseră de cât de tare strânseseră capul alsacianului. 

Lui Fry îi veni în minte prima ei vizită la fermă. „Nu pare 
să aibă cine ştie ce forţă în încheieturile mâinilor, dar totul 
ţine de tehnică“, îi spusese Wilford Cutts. Îşi amintea că 
văzuse mâinile acelea rupând gâtul unei păsări mari, dintr-o 
singură răsucire. Se gândi la cei trei bătrâni şi apoi la faptul 
cà Harry Dickinson acoperea pe cineva implicat în decesul 
Laurei Vernon. Chiar trebuia să fie cineva din familie? Se uită 
din nou la Sam, dar de data asta îl privi cu alți ochi. Pârea un 
om învins; un om care suferise ani la rând, iar acum se afla în 
agonie, chinuindu-se chiar sub ochii ei. Dar era oare această 
durere exclusiv de natură fizica? 

— Pot să arunc o privire la bastonul dumneavoastră, dom- 
nule Beeley? 

— Bastonul meu? Îl am de multă vreme... 

— Îmi daţi voie? 

Întinse mâna, iar Sam îi dadu bastonul, şovâitor. Părea 
greu şi solid şi era bine meşteşugit, astfel că avea un echili- 
bru bun şi se balansa cu uşurinţă în mâna. Mânerul sculptat în 
forma capului unui alsacian fusese uzat sub palmele lui Sam 
Beeley şi devenise neted şi lucios. Spatele capului câinelui 
alcătuia o sferă dură, rotunjită, de fildeş, care, mânuită cu 
suficientă forţă — sau, de ce nu, cu tehnica potrivită — ar fi 
putut zdrobi un craniu cu uşurinţă. 

Fry examină atent mânerul. Nu existau urme vizibile. Dar, 
pe de altă parte, ar fi putut fi curăţat între timp. Plus că, după 
şase zile de utilizare, orice urmă vizibilă de sânge sau de ţesut 
ar fi putut fi ştearsă cu cea mai mare uşurinţă de palmele subţiri 
ca foita de pergament ale mâinilor stăpânului. Dar nu peste 
mult timp, cei de la Criminalistică aveau să dea un verdict. 

— Va trebui să vă rog să mă însoţiţi la secţie, pentru a 
răspunde la câteva întrebari, spuse Fry. 

Sam încuviinţă din cap, sleit de puteri. 

— O să am nevoie de baston. 

— Mă tem că va trebui să vă descurcaţi fără el o vreme. 

— Nu pot merge fără baston, insistă el. 

Sam tremura chiar mai tare decât de obicei. Ai fi zis că 
avea nevoie mai degrabă de o ambulanţă decât de un drum la 
secţie. Fry ezită, conştientă de greşelile care se ţinuseră scai 
de ancheta asta până acum. Ultimul lucru de care avea nevoie 
era ca un bătrân bolnav să sufere un colaps cât timp se afla în 
custodia poliţiei. 

În vreme ce mintea ei continua să lucreze, câutând o 
soluţie, Fry se surprinse privind dincolo de Sam, pe uşa 
şopronului. Interiorul era negru ca smoala, dar privirea ei fu 
atrasă de o mişcare abia auzită în întuneric. Acolo era ceva 
mai întunecat decât umbrele din jur, ceva care avea nişte 
ochi ce se întoarseră să o privească în timp ce se duse să-şi 
ia mobilul din Peugeot. De data asta avea nevoie de un sfat. 
Era de competenţa altcuiva să decidă dacă era cazul să 
târască până la secţie un bătrân aparent neajutorat, pentru a 
fi anchetat. 

Luă din nou legătura cu operatorul de serviciu din camera 
de anchetă, oferindu-i acestuia detalii privind locul în care se 
afla şi solicitând să i se spună unde îi putea găsi pe Tailby şi 
pe Hitchens. Însă operatorul avea veşti noi. Iar ceea ce îi 
spuse el o facu să uite pe moment de Sam Beeley. 

Fry puse câteva întrebări şi ceru toate întăririle disponi- 
bile la acea oră. Apoi încheie convorbirea şi forma un alt 
număr — de data asta pe cel al lui Ben. Trebuia să-i dea şi lui 
vestea. Era ceva ce trebuia să afle înainte de a da din nou nas 
în nas cu Harry Dickinson. 

Conform spuselor operatorului de serviciu, o a doua 
căutare fusese solicitată în după-amiaza aceea pe terenul 
necultivat din spatele grădinii familiei Vernon, de această 

dată câutându-se dovezi ale prezenţei lui Andrew Milner în 
zona respectivă. Caâutările se extinseseră, aproape accidental, 
în grădina propriu-zisă. Şi acolo, la rădăcina unei tufe de 
ligustrum! frumos aranjate, fusese găsit spre sfârşitul după- 
amiezii cel de-al doilea pantof al Laurei Vernon. 

Bărbatul care facea de gardă în camera de anchetă era 
dornic să stea de vorbă cu cineva. În munca pe care o facea, 
rămânea singur la lasarea serii, şi nimeni nu-şi bătea capul 
vreodată să discute cu el amănuntele anchetei. 

— Asta a iscat ceva agitaţie pe aici, îţi spun, îi relată el cu 
satisfacție. Pantoful a fost dus direct la laborator, şi pe el s-au 
găsit doua serii distincte de amprente. Credeam că domnul 
'Tailby o să-şi iasă din minţi. Mai ales că grâdina fusese deja 
cercetată o datâ. Dar aşa se întâmplă întotdeauna, nu? 

Fry îşi tinu răsuflarea, privind în gol câtre Sam Beeley şi 
câtre şopronul din spatele lui. 

Auzi că polițistul însărcinat cu prelevarea amprentelor 
lucrase până târziu pentru a recupera amprentele de pe cel 
de-al doilea pantof şi a le compara apoi cu acelea de pe 
perechea lui. Pe pantoful găsit inițial fuseseră descoperite 
doar amprentele Laurei — identificate în urma amprentării 
cădavrului — şi cele ale lui Harry Dickinson, care luase panto- 
ful şi îl dusese la Dial Cottage. Acum sosise şi noul raport 
privind amprentele, iar acesta arâta că acele două serii de 
amprente erau identice. Ceea ce însemna că Harry Dickinson 
umblase cu ambii pantofi. Însa numai unul din ei fusese găsit 
în apropierea cadavrului. Cine ar fi putut sa îl atingă pe 
celalalt, cu excepţia criminalului? 

Telefonul lui Ben Cooper suna încontinuu, fără să 
răspundă nimeni. Fry ştia, desigur, că el îşi lăsase telefonul în 
l Ligustrum vulgare sau lemn câinesc — arbust răspândit în Europa şi în regiuni 

maşină. Dar, cu toate acestea, sună în continuare. Mintea ei 
repeta ecoul unei replici rostite de el, replică prin care o 
facuse să ajungă aici în seara asta, în situaţia asta tâmpită. 
„Deci n-ai să mă ajuţi?“ o întrebase el. 

În timp ce aştepta, muşcându-şi buza, ochii ei începură să 
se deprindă cu întunericul din càdrul uşii aflate în spatele lui 
Sam. lar acum vedea — şi chiar foarte clar — ce anume era 
acolo, în şopron. 


Pentru o vreme, Ben Cooper reuşi să nu piardă din ochi 
cele două siluete, găsindu-şi o poziţie avantajoasă şi în același 
timp sigură printre bolovanii de pe Raven's Side. Cobora trep- 
tat panta abruptă a dealului, la adăpostul excrescenţelor stân- 
coase şi al primului rând de copaci de pe pantele aflate mai jos. 
Cei doi batrâni nu mergeau prea repede. Ai fi zis cà ieşiseră la 
o plimbare de duminică, mergând la pas, unul lipit de altul, 
aproape umăr la umăr, aparent absorbiți de discuţia lor. 

Cooper se bucura că bătrânii erau atât de prinşi în con- 
versaţia lor, în timp ce el cobora cu greutate o bucată de teren 
deschis, poticnindu-se în nişte găuri de iepure invizibile şi 
lovindu-şi degetele mari de la picioare în bolovani îngropaţi 
pe jumatate. Înainte ca el sà ajungă la baza pantei, Harry şi 
Wilford se făcuseră nevăzuţi după o cotitură a potecii. Îşi 
aminti de o a doua cărare, ce tâia versantul pe diagonala şi se 
întâlnea în cele din urmă cu poteca principală care ducea 
înspre Razor. O descoperi rapid, şi o luă la fugă, ridicând 
mult tălpile de la sol şi lasându-le apoi să calce cât de încet 
posibil, temându-se de obstacole nevăzute care i-ar fi putut 
pune piedică, dar disperat totodată să câştige o oarecare dis- 
tanţă faţă de cei doi bătrâni. Copacii din jur erau tot mai înalţi 
şi mai deşi, iar o linişte densă, asurzitoare, se lăsă treptat în 
jurul lui, izolându-l de lumea care îi ţinuse companie ceva 
mai sus, pe creste. 

În timp ce alerga, Cooper se gândi la discuţia dintre Diane 
Fry şi Charlotte Vernon. Daca aceasta venea într-adevăr în 
fiecare seară pe Răzor, pentru a se reculege în locul unde 
murise fiica ei, atunci Harry Dickinson ştia cu siguranţă acest 
lucru. În zona asta nu păreau să existe prea multe lucruri care 
să se petreacă fără ştirea lui Harry. Fără îndoială, o văzuse pe 
Charlotte înaintând pe cărarea aceea, cu buchetele ei de flori, 
exact aşa cum reuşise să îl repereze şi pe soţul ei pe Răzor. 
Ben Cooper se întreba care fuseseră intenţiile reale ale lui 
Harry în momentul în care îşi propusese să încerce sa-l întâl- 
nească pe Graham Vernon, în seara când murise Laura. Şi se 
mai întrebă daca Harry intenţiona acum să-și ducă intenția 
până la capăt, alegând-o, de data asta, pe soţia lui Vernon. În 
mintea lui Cooper nu exista nici o îndoială că în noaptea 
aceea pericolul pândea în pâdure la orice pas. 

De această dată, Harry nu era cu câinele lui, Jess. În 
schimb, era însoţit de Wilford Cutts. Probabil că, în ceea ce 
privea loialitatea, nu era prea mare diferenţă între cei doi 
însoțitori. 

Cooper ajunse la poteca principala, răsuflând din greu, şi 
se întoarse spre vest, către Razor. Undeva jos, sub locul unde se 
afla el acum, puţin mai la dreapta, se aflau pârâul acela şi 
Eden Valley Trail, care mergea paralel cu firul de apa. Printre 
crengile dese ale copacilor se auzea slab susurul apei. Ţipătul 
unui huhurez răsună în întuneric — un țipăt de atac, prelung şi 
straniu, al cărui ecou umplu întreaga vale şi îl facu sa se 
înfioare, cu toate că ştia de unde provenea. 

Se întrebă ce reuşise să rezolve Diane Fry în urma 
discuţiei avute cu omul cu pasarile; îşi dorea ca ea så fi fost 
lângă el acum. Undeva în faţa lui se auzi o vulpe. Poate chiar 
aceeaşi vulpe care îşi înfipsese dinţii în carnea tot mai rece a 
coapsei Laurei Vernon. 

Trecură câteva minute în care Cooper înaintă cât de 
repede îi permitea curajul, scrutând întunericul din faţa lui şi 
sperând că nu îi pierduse pe cei doi. Dar, în cele din urmă, 
când coti pe lângă darâmâăturile unei construcţii de piatră, se 
opri brusc, detectând o oarecare mişcare undeva în faţă. 
Rămase la o margine a potecii, la adăpostul unei crengi 
bătrâne care atârna deasupra lui, şi îi urmări pe bătrâni. 
Rămaăseseră pe loc, într-un punct în care poteca se bifurca. 
Erau tot aşa, lipiţi unul de altul, contopindu-se într-o siluetă în- 
tunecată, neclară, ca şi cum ar fi fost îmbrăţişaţi, ca doi 
îndrăgostiţi. Apoi cotiră, pâşind pe poteca din dreapta lor, 
fară să privească înapoi. Poteca se adâncea apoi într-o uşoară 
pantă, traversând o zonă cu copaci mai deşi şi intrând apoi pe 
un teren din ce în ce mai bolovânos şi mai abrupt, sfâşiat de 
râpe adânci. 

Cooper se văzu nevoit să înainteze mai lent zona cu 
bolovani. Ajungând la prima râpă, constată cà bătrânii 
dispâruseră fără urmă în noapte, ca şi cum ar fi pierit de pe 
faţa pământului. 

Se întoarse, rămânând la marginea potecii, printre copaci, 
aşteptând. N-avea de ales. Se întrebă ce facuse oare Diane 
Fry atunci când descoperise că el nu mai era acolo unde îl 
lasase. Cu siguranţă, de data asta trebuie să fi avut prezenţa 
de spirit necesară ca să sune la secţie şi să ceară întăriri. N-ar 
face aceeaşi greşeală de două ori. În nici un caz! N-ar fi facut 
greşeala să îl urmeze şi să dea iar de necaz. 


De îndata ce intră în pădure, Fry ştiu că avea să se întâm- 
ple din nou. Cu toate cà de data asta adusese cu ea o lanternă, 
îngusta rază de lumină pe care aceasta o arunca la picioarele 
ei parcă nu reuşea decât să accentueze şi mai mult întunericul 
de dincolo de ochiul de lumină, reuşind să-i dea femeii 
senzaţia de izolare totală şi amenințătoare. De printre copaci, 

nerăbdătorul întuneric începuse să se furişeze tot mai mult 
câtre ea, înconjurând-o cu mişcări iuți, alunecânde, şi 
copleşind-o cu familiaritatea aceea greţoasă şi sufocantă. 

Noaptea era plină de mişcaâri minuscule, abia auzite. Erau 
ca forfota aceea uşoară, de la suprafaţa unui vas plin cu viermi. 
O faceau să-şi dorească să-şi scarpine pielea, în locurile unde 
firişoarele acelea de păr se ridicaseră şi începuseră să se 
mişte. Apoi, nişte furnici invizibile începură să mişune pe 
trupul ei, ciupind şi muşcând în drumul lor, gonind cu mii de 
picioare minuscule pe braţele şi pe picioarele ei, pişcând-o 
de piele şi pătrunzându-i sub sâni şi în câldura umedă dintre 
coapse, până când simţi că-i vine să urle de repulsie. 

Simţea nevoia disperată de a întinde mâna şi a atinge ceva 
solid, care să-i ofere siguranţă; cu toate acestea, n-avea curaj 
să-şi mişte mâna, de teama a ceea ce ar fi putut întâlni 
degetele ei în necunoscut. Nu se ştie cum, reuşea să pună un 
picior în faţa altuia, automat, ca un robot programat să facă 
mereu acelaşi lucru. Cu fiecare pas pe care îl facea, teama ei 
creştea şi mai mult. Fiecare mişcare era ca un salt în gol, un 
pas în mijlocul unor orori nevăzute. 

Ştia cà nu avea să fie în stare să împiedice umbrele ace- 
lea să îi aducă înapoi amintirile pe care le îngropase ădânc în 
cotloanele minţii ei. Erau amintiri prea dureroase şi prea 
lacome ca så poată fi îngropate complet, prea intense pentru 
a putea fi şterse, prea adânc săpate în sufletul ei pentru a fi 
uitate. Pur şi simplu, clocoteau şi se zvârcoleau în adâncuri, 
aşteptând şansa de a ieşi din nou la suprafaţă. 

În timp ce mergea, întorcea capul dintr-o parte în alta, 
încercând să surprindă cea mai mică mişcare în copacii pe 
care abia îi zărea. Aceştia erau ca nişte rânduri de corpuri 
solide, care se înălţau ameninţător pe lângă ea, înconjurând-o 
şi apropiindu-se tot mai mult. Era singură, iar ei erau zece, 
douăzeci, poate mai mulţi. Ceva mai departe în întuneric se 

simțeau şi alte corpuri, privind, râzând, aşteptând cu 
nerăbdare ceea ce ştiau că avea să urmeze. Se auzeau mai 
multe voci, şuşotind şi tuşind. „E polițistă, spuneau vocile 
acelea. E polițistă.“ 

Amintirile fremătau şi clocoteau. Erau mişcări care se 
strecurau, foşnind, tot mai aproape. Erau frânturi scurte, frag- 
mentate, ale unor siluete, carora lumina felinarelor de pe 
stradă le dadea un aspect tâios. Era mirosul bolnăvicios al 
alcoolului şi al violenţei. Atunci, pâru să auda vocea aceea 
anume — vocea aceea aspră, neclară, cu accent de 
Birmingham, care veni de undeva din întuneric: „De asta ce 
mai spui, polițisto?“ Acelaşi râset zeflemitor mişcându-se 
printre umbre. Aceleaşi forme obscure, amenințătoare, care o 
înconjurau, venind din toate direcţiile. O mâna izbind-o în 
zona lombară şi un picior întins, de care să se împiedice. Apoi 
cădea, secerată, în întuneric. Mai multe mâini o înşfăcau, 
ciupind, trăgând, plesnind... Braţele îi erau imobilizate de 
nişte degete nevăzute, care o apucau strâns şi care îi provocau 
durere şi o şocau prin violenţa lor. Vocea ei, nefiresc de stri- 
dentă şi de îngrozită, încerca să tipe; dar nu reușea. 

Acum, nimic nu mai putea opri potopul acela de senzaţii 
rememorate. Mirosul unei palme asudate care îi acoperea 
gura, capul ei izbindu-se de pământ în timp ce se zbatea nea- 
jutorată în toate părţile... Hainele ei smulse şi sfâşiate, şocul 
de a fi simţit părţi din trupul ei expuse în aerul aspru... „De 
asta ce mai spui, polițisto?“ Urmau apoi bâjbâielile, ghion- 
turile şi presiunea aceea... şi degetele fierbinţi, care o pâtrun- 
deau cu forţa. Şi sunetul unui fermoar, cât se poate de 
limpede în aerul nopţii. Un alt râset, un mormâit şi un gâfâit 
de excitare... Şi, în sfârşit, penetrarea. Agonia sfâşietoare şi 
ţipătul înăbuşit sub palma care îi acoperea faţa... Lupta dis- 
perată de a trage aer în plămâni. „De asta ce mai spui, 
poliţisto? De asta ce mai spui, poliţisto?“ Zgomote animalice, 

alte râsete şi o umezeala caldă izvorând şi prelingându-se 
înăuntrul ei înainte de retragerea finala... Uşurarea simțită la 
ridicarea unei greutaţi de pe trupul ei atunci când o formă 
întunecată se îndepărtase, iar ea crezuse câ totul luase sfârşit. 
Dar apoi se întâmplase din nou. 
Şi din nou. 


Continuă să meargă, orbeşte, cu toate simţurile amorţite, 
facând toate eforturile de care se simţea în stare pentru a-şi 
controla reacţiile corpului. Încerca să-şi concentreze gân- 
durile asupra lui Ben Cooper, care se afla undeva înaintea ei, 
în pădure, neştiind ce pericol îl pândea. „Deci n-ai să mă 
ajuţi?“ spusese el. 

În cele din urmă, se pomeni paşind într-un luminiş şi 
simţi imediat diferenţa, în pamântul de sub picioarele ei. 
Începu să conştientizeze prezenţa unui sunet — un sunet con- 
cret, care aparţinea realităţii imediate; un sunet pentru care 
trebuia să existe o explicaţie. 

Memoria continua să îi arunce în faţa ochilor imagini 
nedorite, atunci când se întoarse sa identifice sursa zgomotu- 
lui, căutând-o printre umbrele amenințătoare. Află că lângă 
umărul ei era un copac mare, înalt şi cu un frunziş bogat, 
coroana lui abia distingându-se pe cerul palid al nopții. 
Frunzele lui murmurau şi foşneau, ca o colonie imensă de 
creaturi minuscule, ce-şi aveau culcuşul chiar deasupra capu- 
lui ei. Avea în minte imaginea a mii de lilieci miniaturali, care 
îşi scuturau aripile subţiri, ca de hârtie, pe lânga corp, 
pregătindu-se să se arunce în stoluri fâlfâitoare pe umerii ei. 
Nimic nu era mai neplăcut decât un lucru pe care îl puteai 
doar auzi, nu şi vedea. 

Deodată, se auzi un scârţâit puternic atunci când vântul 
întâlni în drumul lui povara unei crengi; şi un pârâit şi mai 
puternic printre frunze. Nările ei simţiră mirosul neîndoielnic 

de urină şi de fecale pe care vântul îl aducea tot mai aproape. 
Iar apoi simţi o mişcare şi mai greoaie printre crengi, atunci 
când ceva se balansă spre ea, ieşind anevoie din întuneric. 


La vreo trei sute de metri distanţă, Ben Cooper îşi reluase 
drumul, de îndată ce unul din bătrâni îşi făcuse din nou 
apariţia pe potecă. ÎL auzise venind înainte să îl vada, îi 
simţise respiraţia şi auzise chiar un mormaâit abia perceptibil. 

După ce schimbase direcţia, luând-o pe poteca din stân- 
ga, silueta continuase să înainteze preţ de vreo câteva sute de 
metri, după care părăsise brusc poteca, intrând în adâncul pà- 
durii. Cooper nu reuşi nici măcar să stabilească locul exact pe 
unde dispăruse bătrânul. Odată ce intrase printre copaci, îl 
pierduse. Nu exista nici cea mai mică fărâmaă de speranţă să 
descopere pe cineva care ar fi putut pândi de printre tufele răz- 
leţe de marâcini şi de printre trunchiurile stejarilor şi ale fagi- 
lor bătrâni, foare deşi în zona aceea. Simţi o aromă slabă, 
familiara, de fum de pipă, adusă de vânt. Dar până la urmă 
trebui să admită că pierduse urma bătrânului. 

Apoi, Cooper ridică privirea cu disperare, la auzul unui 
țipăt ascuţit care sparse liniştea pădurii. 


29 


Reşedinţa Dial Cottage era aproape înecată în întuneric. 
Singura lumina din spatele perdelelor din camera de zi era o 
proiecţie pâlpâitoare de culori schimbătoare, o lumină care 
pierea în faţa ferestrei, înainte să ajunga în grădina sau în 
întunericul de dincolo de ea. 

Luminile de la doua lanterne lucira pe poteca pardosita cu 
dale de piatra, aruncând umbrele tufelor de trandafiri peste 
straturile cu flori, asemenea unor degete scheletice care se 
întindeau să cuprindă casa. Pe fundal se auzea sunetul unei 
alte sirene care se apropia de Moorhay dinspre şoseaua 
Edendale. Luminile albastre ale girofarului unei ambulanţe se 
reflectau pe cerul nopţii. 

Ben Cooper şi Diane Fry ştiau că nu era nevoie de ambu- 
lanţă. Fry încă vedea în minte imaginea clară a bătrânului 
care atârna de o creangă, la trei metri deasupra solului, vâr- 
furile cizmelor lui negre de cauciuc arătând spre pământ, iar 
capul atârnându-i într-o parte, într-un ultim gest batjocoritor. 
Apropiindu-se, în ciuda voinţei ei, de cadavrul care se legana 
în vânt, văzuse că mâna lui dreaptă era încleştată în jurul unei 
lese vechi din piele. 

Ştia că ţipase atunci când vântul împinsese forma aceea 
neagră, foşnitoare, spre capul ei, iar picioarele acelea îi lovi- 
seră faţa în balansul lor. Apoi Cooper ajunsese acolo, repezin- 
du-se spre ea cu toată viteza, ca răspuns la ţipătul acela. ÎI 
recunoscuse imediat — poate ca raspuns instinctiv la mirosul 

trupului lui sau la sunetul respirației lui. Prin urmare, nu 
reacţionase atacându-l, aşa cum ar fi facut cu un strâin care 
s-ar fi repezit la ea din întuneric, ci agăţându-se disperată de 
el, găsind în sfârşit acea prezenţă fizică lhniştitoare după care 
tânjea trupul ei. 

Apoi, în sfârşit, coborâseră cadavrul împreună. Cooper se 
căţărase până la creanga aceea şi tăiase cu briceagul frânghia 
de nailon. Era evident că batrânul murise cu mult înainte ca 
ei să-l dea jos. Lucrase foarte curat, îngrijit, legând bine 
nodul laţului şi poziţionându-l sub unghiul maxilarului, 
asigurându-şi o înălţime suficientă pentru cădere. Gâtul i se 
frânsese curat. 


Ben Cooper ezită atunci când ajunseră la vechea poartă 
de lemn din fundul grădinii, întrebându-se dacă şi Diane se 
gândea la acelaşi lucru. Dar nu voia să fie el primul care o 
spunea. 

— Aşadar, câinele era al lui Sam Beeley, zise el în schimb. 

— Da, acel Border Collie... Ascuns bine într-un şopron, la 
Thorpe Farm. 

Aşteptaseră acolo numai până ce se pusese în mişcare 
mecanismul reacției oficiale în cazul unui deces violent. 
Primul vehicul de patrulă ajunsese deja la locul incidentului, 
aducând doi poliţişti în uniformă, în urma telefonului dat de 
Fry la camera de gardă. Fusese chemată şi o ambulanţă, 
urmată îndeaproape de doctorul de la cabinetul medical al 
poliţiei, venit să confirme oficial decesul. Cu toţii fuseseră 
obligaţi să ocolească cu grijă micuța grâmadă de trandafiri şi 
de garoafe legate cu funde, flori ce se ofileau şi se uscau trep- 
tat pe pământ, marcând locul unde murise Laura Vernon. 

Apoi, Cooper şi Fry plecaseră împreună pe poteca ce urca 
spre Moorhay. Era pentru a treia oară în săptămâna aceea 
când Cooper mergea pe poteca respectivă, îndreptându-se 
spre Moorhay. De data asta însă, era conştient de prezenţa lui 

Diane Fry alături de el, femeia ţinând acum cu o mână sigură 
lanterna îndreptată spre şirul de case. 

Cooper ştia cå, la un moment dat, ea preluase controlul. 
Se întâmplase imediat după ce descoperiseră cadavrul, ime- 
diat după îmbrăţişarea aceea spontană, când teama ei păruse 
să se disipeze în braţele lui, ca un stăvilar aruncat în aer, 
eliberând o presiune inimaginabilă. Atunci, ea preluase în 
mod firesc comanda, împaârţind instrucţiuni clar şi cu profe- 
sionalism, asemenea cuiva născut pentru a conduce. 

El aflase apoi că Fry trecuse deja pe la Thorpe Farm şi 
discutase cu Sam Beeley; şi că găsise deja câinele. Sunase la 
camera de gardă şi chemase întăriri. Totul fusese facut exact 
aşa cum trebuia. Meritul era doar al ei. 

Dar prea părea totul perfect! Era ca şi cum ea acceptase 
să îl însoţească în seara aceea nu era pentru a-l ajuta, ci doar 
din dorinţa de a căuta momentul oportun pentru a-şi trece 
propriul nume pe raportul final al anchetei Vernon. 

— Cine se ocupă de asta? întrebă ea. 

Cooper înclină uşor din cap, uşurat că întrebase ea prima. 

— Mă ocup eu, dacă vrei. 

Strabatură aleea. Din interiorul casei se auzeau sunetele 
înabuşite, denaturate, ale unui râs artificial. Cooper bătu în 
uşă. Era târziu, iar zgomotul fusese prea puternic. Când 
Gwen Dickinson deschise uşa, sunetul din interior spori în 
intensitate, şi deveni clar că femeia se uita la televizor. 

— Doamnă Dickinson, când l-aţi văzut pe Harry ultima 
oară? întrebă Cooper. 

— Mai bine intraţi, sugeră ea. 

Conduşi de ea, străbătură camera de zi, unde televizorul 
era fixat pe un canal ce tocmai transmitea un talk-show, şi se 
opriră în camera din faţă. Aici, în semiîntuneric, persista 
acelaşi fum de pipă pe care Cooper îl remarcase şi în pădure. 

— Ştiam eu că se petrece ceva, spuse Gwen. 

— Am găsit un cadavru, o anunţă Cooper. Atârnat de un 
copac, pe Răzor. 

— O! Dumnezeule! Gwen duse mâna la piept, ca şi cum 
inima i-ar fi stat în loc din cauza şocului. Se îndrepta bâjbâind 
spre un fotoliu din spatele ei şi se aşeză greoi. 

Privi îndelung la scaunul din partea opusă a camerei. 

— Desigur, dumneavoastră ştiţi despre cine e vorba, spuse 
Cooper. 

Însă nu i se adresa lui Gwen. 

— Bineînţeles câ ştiu, raspunse Harry. Avea pipa în gură, 
iar capul lui se odihnea drept, pe husa scaunului. Însă, în 
lumina palidă a unei singure veioze aprinse în colţ, privirea 
lui pârea batjocoritoare. A ştiut întotdeauna să facă întocmai 
ceea ce trebuia, Wilford ăsta. 

Jess era întinsă la picioarele lui Harry, iar blana ei neagră 
strălucea. Animalul întorsese capul neliniştit spre vizitatori, 
simțind atmosfera apasătoare. 

— Vreți så spuneți că s-a sinucis? 

— E limpede! răspunse Harry. 

— Şi de ce ar fi facut-o, domnule Dickinson? 

— Pentru cå el a ucis-o pe fata aceea. Pe fata de la Piciorul 
Muntelui. Era singura cale de scăpare. Vedeţi voi, n-ar fi 
rezistat în închisoare. Nu închis într-o celulă, departe de lumi- 
na zilei. N-ar fi suportat asta. 

— El a ucis-o pe Laura Vernon... lar dumneavoastră, dom- 
nule Dickinson... Dumneavoastră l-aţi ajutat de la bun început? 

— Aşa se cade, când e vorba despre un prieten. 

Cooper se aşeză pe marginea unui scaun tare. Labradorul 
tresări şi ridică uşor capul să o studieze pe Fry, care se plim- 
ba agitată de la un capăt la celălalt al încăperii. Câinele începu 
să mârâie gutural, însă Harry îl linişti cu un sunet scurt — un 
şuier abia perceptibil. 

— Vreţi să ne povestiţi cum a fost? întrebă Cooper. 

Harry rămase tăcut o clipă, privind de la unul la altul. Nu 
pârea să-şi aleaga cuvintele, ci mai degrabă să cântărească 
efectul lor ulterior. 

— L-am văzut pe Wilford pe Razor, în seara aia, sâmbătă, 
începu el. Era supărat, şi mi-a povestit ce se întâmplase. I-am 
promis că am să-l ajut, desigur. 

— Aşa că aţi tergiversat lucrurile. 

— Da, am aşteptat puţin pâna să găsesc cadavrul. Şi am 
ascuns pantofui celalalt. 

Harry se uită în jos, pe laterala scaunului, unde se afla 
scrinul acela de mahon. Crema de ghete, cârpa şi peria nu mai 
erau pe podea, în faţa scrinului, ci fuseseră puse la locul lor, 
cel mai probabil în dulăpior. Cooper îşi aminti că, atunci când 
le vazuse acolo, miercuri, obiectele acelea i se paruseră 
nepotrivite şi nelalocul lor în încăperea aceea foarte ordonată. 
Îşi dadu seama că atunci nu fuseseră strânse pentru că nu mai 
era loc pentru ele în dulăpior. Spaţiul fusese ocupat temporar 
de un pantof sport marca Reebok, numărul 36. 

— L-am azvârlit în gradina de la Piciorul Muntelui, mier- 
curi seara. Trebuia să vă facă să credeţi că faptaşul ar fi putut 
fi chiar Vernon. Oftă. Dar nu întotdeauna se întâmplă aşa cum 
se vede la televizor. V-a trebuit mult până l-aţi gasit. Plus cå 
şi-a mai băgat nasul şi fatuca ailaltă... Bătrânul râse răutăcios. 
Asta da, răsturnare de situaţie! Numai bună pentru o carte... 

— Vorbiţi despre Becky Kelk... Fata care a pretins că aţi 
atacat-o... 

— Mare obrăznicătură fata asta! Dacă mă întrebaţi pe 
mine, n-a învăţat-o nimeni să se poarte! Cu toate astea... Cred 
că ar trebui să o iau ca pe un compliment. 

— Domnule Dickinson, îşi aminti Cooper, poliţiştii care au 
venit la dumneavoastră atunci au spus că pâreaţi să îi 
aşteptaţi. 

— Chiar îi aşteptam, mărturisi Harry. Dar nu pentru treaba 
aia, mă înţelegeţi... Mi-am adus aminte de amprente. Cele de 

pe pantoful acela îmi aparţineau. Ştiam că veţi veni după 
mine iar, imediat ce aflaţi... Dar la treaba cealaltă chiar nu mă 
aşteptam. Eu credeam că aveaţi să mă întrebaţi despre pantof. 

— Şi când colo, Becky Kelk depusese o acuzaţie falsă 
împotriva dumneavoastră, drept pentru care aţi fost tratat ca 
un suspect obişnuit într-un caz de viol. 

— Ştiu că am avut ceva de învăţat... 

— Şi aţi trecut prin toate astea pentru Wilford Cutts? îl 
întrebă Fry. Chiar dacă ştiaţi că el o omorâse pe Laura 
Vernon? 

Harry încuviinţa printr-o mişcare a capului. 

— Da, pentru că mi-a fost tovarăş. Apoi se întoarse spre 
Fry şi o privi direct în ochi. În plus, fata aia era o depravată! 

Cooper auzi vocea lui Harry gâtuindu-se de mânie atunci 
când menţiona numele Laurei Vernon. Aşa se întâmpla 
mereu, în toate cazurile pe care le întâlnise el vreodată. De 
fiecare dată când viaţa unei victime era curmată, victima 
aceea îşi dezvăluia brusc multe fațete în ochii celor care o 
cunoscusera. Unii, asemenea lui Charlotte Vernon, vedeau 
numai faţetele strălucitoare, ca de diamant, preţioase şi fâră 
nici un cusur. Alţii, precum Harry Dickinson, vedeau numai 
materia brută, nerafinată. 

Cooper îşi aminti de prezenţa lui Gwen în spate — o 
siluetă ştearsă, profilată pe peretele întunecat. Ochii ei 
priveau în gol, fară så clipească, iar intensitatea expresiei ei îl 
facu să se înfioare. 

— Cum s-a întâmplat? îl întrebă el pe Harry. 

— Ştii, Wilford lucra înainte la Piciorul Muntelui. El a 
facut grădina de acolo. Se pricepea foarte bine la asta. Nu ca 
tânărul Sherratt... Ala n-a fost niciodată grădinar. Poate să 
ducă o roaba în spate, dar nu ştie nimic despre grădinărit. Dar 
Wilford a aflat ce se petrecea acolo, mă înţelegi... Toate or- 
giile şi treburile alea... A spus că era imoral, şi s-a cam luat 
de ei. Aşa cå Vernon l-a dat afară. 

— Asta era înainte ca nepoata dumneavoastră să meargă la 
o petrecere de-ale lor? 

- Da, înainte, admise Harry. ÎI privi pe Cooper de aproape. 
Daca ştii povestea asta, tinere, ai să înţelegi de ce nu l-am 
contrazis în privinţa Vernonilor. Helen ţi-a spus? 

— Da. 

— Te place. O să vă întâlniți? După ce se termină totul? 
Cred ca o să va potriviţi... 

Fry îşi schimbă poziţia, neliniştită, şi îi facu lui Cooper un 
semn cu ochiul. „Taci din gură, îi spunea ea. Nu-l încuraja să 
schimbe subiectul. Respecta regulamentul.“ 

— Să râmânem la subiectul Laura Vernon, domnule 
Dickinson, interveni ea. 

— Da, mă rog... Wilford a spus cele mai urâte cuvinte la 
adresa fetei. A facut-o în toate felurile. Însă ea accepta toate 
ocarile lui cu seninătate. Prin ce spunea, el nu facea decât să o 
provoace şi mai tare. N-ai crede că o fetişcană ar putea fi atât 
de vulgară. Şi-a bătut joc de Wilford. De fapt, l-a văzut ca pe 
o provocare. I-a spus că el era singurul bărbat cu care ea nu 
făcuse sex dintre toţi cei care trecuseră pe la Piciorul 
Muntelui. Îţi vine să crezi? O fătuca de cinşpe ani? Privirea 
lui deveni dură, ochii parându-i ca nişte nasturi negri. Dar aşa 
a fost crescută... 

Aşteptară pâna ce el trase zdravăn din pipă, privind norul 
de fum ridicându-se şi plutind către tavanul îngâlbenit. 

— Apoi s-a întâlnit cu Wilford pe Razor în ziua aia. Şi l-a 
luat din nou peste picior, mai rău ca niciodată. I s-a oferit 
atunci şi acolo, scoţându-şi hainele de pe ea, ironizându-l ca 
o târfuliţă ce era... Iar apoi a întins mâna şi l-a atins. Harry 
păru că nu putea înghiţi şi îşi mută pipa dintr-o parte în alta a 
gurii, cu un scrâşnet slab, reluându-şi povestea: Vedeţi, 
Wilford avea ieşirile astea... Din cauza unei întâmplări din 
război... Ştiaţi că a fost împuşcat în cap? O parte din creierul 
lui a suferit nişte leziuni, iar din când în când îl apucau furiile. 

Însă aşa trebuia procedat, înţelegeţi... Wilford a procedat în- 
totdeauna aşa cum trebuia... 

— Aşa cum trebuia?! 

Gwen păstrase tăcerea până atunci, dar acum se înfuriase 
pe soțul ei. 

— Asta am spus. 

— Dar a omorât-o pe fetiţa aceea, nu? A ucis-o. A stâlcit-o 
în bataie până a lăsat-o lată, acolo în pădure. Cum poţi spune 
că aşa trebuia procedat? 

Harry ramase tăcut preţ de câteva clipe, uitându-se pe fe- 
reastră, în întunericul de-afaraă, ca şi cum ar fi văzut dealurile, 
ca şi când ar fi ascultat o ciocârlie şi bubuiturile distante ale 
exploziilor de la cariera. Poate că, în imaginaţia lui, savura 
aerul şi pamântul, rostogolind pe limbă amintirile perene ale 
unei lumi subpâmântene, sufocante şi întunecate, în care sin- 
gurele lucruri în Care puteai avea încredere erau mâinile tale 
şi omul care venea în spate. 

— N-are rost... Oricum n-ai så înţelegi niciodată... spuse el. 

Chipul lui Gwen se întunecă şi fu înecat de lacrimi, iar 
detectivii rămaseră în mijlocul încăperii, stânjeniţi. 

— Ce s-a întâmplat în timpul războiului? se interesa Cooper. 

— Are vreo legătură cu prostituatele din Franţa? sugera 
Fry, iar Cooper ridică din sprânceană. 

— A, da... Franţuzoaicele alea... spuse Harry. Sam v-a zis? 
Eu lui Gwen nu i-am povestit niciodată. De fapt, nu i-am spus 
niciodata prea multe despre război. Femeile nu ştiu decât să-şi 
facă griji — mereu fac din ţânţar armăsar... Le făcu un semn 
din cap, ca un bătrân plin de înţelepciune. Noi am avut noroc, 
eu şi Sam. Dar Wilford n-a fost atât de norocos. Aşa a fost 
mereu: prea corect! Nu era de acord, mă înţelegeţi... Dar era 
băiatul asta pe care îl adora — într-un fel, avea grijă de el... Şi 
într-o zi au întâlnit-o pe franţuzoaica asta, care stătea pe o 
alee. Nu era prea bătrână... A încercat să-i ademeneasca, prin 
gesturi lascive... Wilford nici nu voia să audă, desigur, dar 

baiatul ala se înfierbântase. A intrat într-o cocioabà în- 
tunecată, iar Wilford s-a vazut nevoit să se ţină după el, încer- 
când în tot timpul àsta să-l faca sa renunţe. Baiatul aproape cà 
se răzgândise, însă fata l-a înhâţat, dupa care i-a luat mâna şi 
i-a bagat-o în chiloţii ei. Ei, bine... Harry trase din pipa, cu 
gândul la acele vremuri. În casa aia se ascundeau doi soldaţoi 
nemți, aşteptând ca fata să ademeneasca înauntru un soldat 
britanic. L-au spintecat cu baioneta pe barat. Când Wilford a 
intrat pe uşă, mâruntaiele băiatului erau deja împrâştiate pe 
podea. Wilford avea pregătită puşca lui cu gaz, şi i-a împuşcat 
pe nemți. Apoi a împuşcat-o şi pe fata. Însa a primit un glonţ 
în craniu de la unul din nemți, aşa cà a fost lasat la vatra. 
Dupa povestea asta, nu s-a mai refăcut niciodată complet, 
săracul de el! Creierul lui nu s-a vindecat niciodată pe deplin. 
Nu puteai să ştii când îl apucau crizele de furie. Cu siguranţă, 
a facut o astfel de criza la Piciorul Muntelui. Nici nu-i de 
mirare cà Vernon l-a dat afară! Uneori chiar îşi revâărsa furia 
pe animale, cu toate că i se rupea sufletul să le facă râu... 

Fry trase brusc aer în piept. Cooper se uită la ea, amintin- 
du-şi, la rândul lui, scena aceea. Vazu un nor de pene închise 
la culoare, plutind la ieşirea unui coteţ, aşezându-se pe umerii 
lui Wilford Cutts şi lipindu-i-se prin pār. Îşi aminti ca şoferul 
furgonetei avea o privire sălbatică şi înspăimântata în urma 
spectacolului la care asistase în coteţul acela, oricare ar fi fost 
el. Şi îşi mai aminti de gâina care se bâlângânea în mâna lui 
Wilford, cu aripile rupte şi cu ochii tulburi de durere, aştep- 
tând să-i fie curmată suferinţa. 

Harry continua, făra să fi remarcat schimbul lor de priviri. 

— Când copila lui Vernon a început să-l necăjeasca, n-a 
mai putut suporta. Scena aceea îi amintea de Franţa şi de 
tânărul care îşi lasase maţele împrâştiate pe podeaua din casa 
aia. Era la fel ca franţuzoaica aia perversa... O desfrânată... 
Aşa ca a pus mâna pe o piatra... Privirea lui Harry se concen- 
trà asupra lui Fry, ca şi când o vedea pentru prima dată şi se 


496 STEPHEN BOOTH 


întreba ce cauta acolo. Vedeţi, a fost doar o greşeală de 
moment... Nu poţi da deoparte şaizeci de ani de prietenie pen- 
tru aşa ceva... 

— Prietenie? 

- Da. Prietenie. 

Harry o studie pe Diane Fry. La prima vizită pe care aceas- 
ta o facuse la Dial Cottage, bàtrânul o ignorase complet, aşa 
cum facuse şi în timpul interogatoriilor de la secţia de poliţie. 
Şi totuşi, acum o privea cu alţi ochi, ca şi cum simțea o 
schimbare la ea. Se uită de la Fry la Ben Cooper, cântărindu-i 
pe amândoi cu curiozitate. 

~ Tu ştiai, nu-i aşa, băiete? 

Cooper încuviinţă. 

— Porcii, desigur. 

Fry îl privi uluită. 

— Cei din grâămada de compost? Fii serios! Porcii ăia au 
fost o glumă... 

— Nu. Asta era dupa ce am avut problema aia la câr- 
ciuma... mai ştii? În fine, unul dintre baieţii àia de la local 
spunea ceva despre porci. Şi mi-a rămas întipărit în minte. Ca 
muzica aia pe care ai pus-o în maşina. Tanita Tikaram? Sunt 
printre puţinele lucruri pe care mi le pot aminti. 

Bâtrânul îl privea pe Cooper înclinând din cap, ca un 
părinte mândru, încurajându-l să-şi faca treaba cât mai bine. 

— Ce dracu” caută porcii în toată povestea asta? întreba Fry. 

— Ei bine, am înţeles dintr-odata ce se petrecea la ferma. 
ÎI ajutau pe Wilford sa se descotoroseasca de toate animalele. 
Nu voia să le lase în urma lui. Nu putea să le abandoneze pur 
şi simplu, pentru că ţinea prea mult la ele. Erau familia lui, 
dacă vrei. În afara de porci, absolut toate au disparut într-o 
săptămână. 

— Tu vorbeşti serios? 

— Mai ştii găinile acelea, de când am fost la Thorpe Farm 
prima oară? Le-a vândut pe toate. Când m-am dus iar acolo 

după vreo doua zile, dispăruse şi capra. Şi nu mai era nici 
urmă de gâşte. Ar fi trebuit să înţeleg atunci, dar n-am făcut-o. 
Ei, când a venit vorba despre porci, s-au complicat lucrurile. 
Vezi tu, nu poţi vinde pur şi simplu nişte porci puşi la îndopat. 
Trebuie så obţii autorizaţii de deplasare de la Ministerul 
Agriculturii, înainte de a-i scoate de pe proprietate. 

— Din cauza virusului bolii veziculare a porcului, adaugă 
Harry. 

— Însa nu mai era timp pentru aşa ceva, nu? Trebuia să 
scape repede de ei, şi nu-i venea în minte decât o posibilitate: 
să-i omoare printr-o metoda cât mai blândă şi să-i îngroape 
sub mormanul de compost. 

— Deci totul a dispărut? Toata menajeria aceea... 

— Absolut tot. Locul e pustiu acum. Din familia lui 
Wilford n-a mai rămas decât câinele. 

Harry încuviinţă printr-o mişcare a capului. 

— Am ţinut-o ascunsa după ce am auzit de povestea indi- 
vidului luia cu păsările. Tu aproape cà ai văzut-o la un 
moment dat, la cârciumă, dar era afara, în spate, cu Jess. 
Vedeţi, Wilford nu avea nevoie decât de timp. Asta am facut 
eu pentru el: i-am asigurat un răgaz. Nu puteam sâ-l lasam să 
fie arestat. Ştia ce avea de facut, dar mai avea nevoie de timp. 
Noi l-am ajutat să pună totul la cale — eu şi Sam. Aşa cum 
spuneai, acum n-a mai rămas decât câinele. 

— Deci şi-a luat toată familia cu el... Apropo, Diane, îşi 
aminti Cooper. Doar aşa, de curiozitate, ce te-a facut să crezi 
cà Wilford Cutts e căsatorit? 

— Nu ştiu, făcu ea încruntându-se. Nu e? 

— Soţia lui a murit cu mulţi ani în urmă. 

— În fine, nu cred cà e relevant... Mi-amintesc doar că 
m-am întrebat cum Dumnezeu reuşea Connie să-i suporte, pe 
el şi pe prietenii lui. A vorbit odată despre ea, când eram 
acolo. Poate ca uitase ca era moartă... 

— Pe soţia lui o chema Doris, o informa Cooper. 

Harry dădu din cap. 

— Poate ca, până la urmă, eşti şi tu un fel de inspector 
Morse... 

— De asemenea, aţi facut tot posibilul să aruncaţi bănuiala 
asupra lui Graham Vernon. Chiar l-aţi văzut pe Răzor în seara a- 
ceea? Sau a fost doar o minciuna? 

— Nu, băiete, n-a fost o minciună. Chiar a fost acolo. 
Presupun că a venit să o caute pe fată... Fara îndoiala, el 
banuia cam ce podoaba avea la uşa... Pe de alta parte, maica-sa 
n-avea nici o idee, desigur. Ea şi-a închipuit întotdeauna că 
fiică-sa era un îngeraş... Bătrânul îşi ţuguie buzele cu dispreţ. 
Da, Vernon era acolo, fără îndoiala. I-aş fi spus eu câteva 
cuvinte, dacă eram mai aproape de el! Ştii tu despre ce, tinere, 
dacă spui că Helen ţi-a povestit... Nu mai e nevoie să mà 
întrebi ce i-aş fi spus... Dar m-a văzut venind, şi a şters-o cât 
ai clipi! Nu mă plâng. Asta l-a ţinut departe din calea mea. Şi 
nu v-a prins deloc rău dacă i-aţi pus toate întrebările alea, nu? 

— lar după aceea chiar aţi încercat să atrageţi bânuielile 
asupra dumneavoastră... 

Harry ridică din umeri. 

— Oricum nu conta dacă voi credeaţi cà eu am ucis-o pe 
fată. 

— Nu conta?! 

— Păi doar eram nevinovat, nu? Ştiam cà Wilford avea 
s-o dovedeasca în cele din urmă. A procedat aşa cum trebuia, 
mă înţelegeţi... Întotdeauna a spus că avea s-o facă... 

— Dar toate neplacerile prin care aţi trecut... insistă 
Cooper. Trebuie să fi fost îngrozitor... 

Harry ridică din umeri. 

— Aşa se cade. Pentru un prieten... 

Dar Fry nu era mulţumită. Era înca furioasă. Facu un pas 
înainte, iar bătrânul o privi din scaunul lui. Stateau acum faţă 
în faţă, despărțiți doar de un covor scurt. 

— Ne-aţi facut o grâmada de probleme, domnule 
Dickinson, spuse ea. Vā daţi seama cà tocmai aţi recunoscut 
că aţi comis mai multe delicte? 

— Daca spui tu... 

— Domnule Dickinson, dumneavoastră aţi înşelat poliţia 
cu bună ştiinţă. Aţi tăinuit probele unei infracţiuni foarte 
grave. lar asta nu e decât începutul... În momentul de faţă, nu 
avem dovada cà decesul lui Wilford Cutts a survenit în urma 
unei sinucideri. Şi, în funcţie de rezultatele testelor de labo- 
rator, s-ar putea să mai apară şi alte acuzaţii grave. i 

— Biletul sinucigaş e la Sam, adauga Harry. Daca de asta 
aveţi nevoie. Totul a fost facut aşa cum trebuia. 

— Înţeleg... 

Nori de îngrijorare umbrira chipul impasibil al lui Harry. 

— Ar trebui să se ducă cineva să-l vadă pe Sam. Nu se 
simte bine... 

— Detectivul Cooper va pleca într-acolo numaidecât, îl 
asigură Fry. 

Cooper se uită la ea, iar privirile li se întâlniră pentru un 
minut interminabil. Totul era adunat în privirea aceea: toată 
invidia şi resentimentele ţinute sub control, tot disprețul faţa 
de părerile şi metodele celuilalt, stilurile lor de viaţă, tot tre- 
cutul lor, amintirile lucrurilor care trecuseră printre ei, toata 
durerea intimitâţii şi a trădării. Pe lângă toate astea, Cooper 
simţi că ea îi cerea să aibă încredere în ea. 

— Ben, te rog! 

O spusese ca pe o rugăminte. Dar acum cuvintele aveau o 
notă de autoritate, firesc asumată, ca un drept. Se aştepta ca 
el sa i se supună. Acesta era cazul ei, părea ea să spună. Şi, 
bineînţeles, avea dreptate. Diane Fry facuse totul ca la carte: 
sunase la secţie, chemase întăriri, izolase scena incidentului. 
Cât despre Ben Cooper, oficial el nu se mai ocupa de caz. 
Nici n-ar fi trebuit să se afle aici. Aşadar, cum se putea aştepta 
el să i se recunoască vreun merit? 

Înclinà din cap şi se îndreptă câtre uşa de la intrare, 
câutând din priviri o maşină a patrulei, căreia să-i facă semn 
să îl ducă la Thorpe Farm. leşind din camera, o auzi pe Fry 
începându-și litania: 

— Harold Dickinson, te arestez sub acuzaţia de tentativă 
de obstrucţionare a justiţiei. Nu eşti obligat să spui nimic, dar 
asta ar putea dăuna apărării tale... 


Sam Beeley pâru uşurat atunci când maşina poliţiei urcă 
drumul până la ferma. Ţinea în mână un plic sigilat, adresat 
„Tuturor celor direct interesaţi“. Cooper înţelese atunci cà el 
şi Fry îi priviseră practic pe cei trei bătrâni compunând bile- 
tul de adio pe capota camionetei; dar la momentul acela îşi 
închipuisera ca bătrânii erau ocupați så rezolve vreun careu 
de cuvinte încrucişate. 

ÎI privi cu atenţie pe Sam. 

— O sa va ducem să vă vada un doctor, domnule Beeley. 
Totul s-a terminat acum. 

Sam facu un semn cu bastonul, pierit. 

— Trebuie să aiba cineva grijă de câine. 

— A, da. 

Cooper se duse la şopron şi deschise uşa de jos. Un Border 
Collie negru cu alb se ivi din întuneric, venind repede să-i adul- 
mece picioarele şi să-i lingă mâna, uitându-se plin de speranţă 
în ochii lui. Presupuse câ animalul ştia ca stăpânul lui nu mai 
era. Câinii păreau sà ştie mereu lucrurile astea. Relaţiile de 
încredere şi de afecţiune pe care le legau ei cu oamenii erau atât 
de puternice, încât numai moartea le putea desface. 

Întinse mâna sa mângâie capul animalului, într-un gest 
nepotrivit de consolare. 

— O sa avem grijă de tine, Connie, spuse el. 

Câteva seri mai târziu, Diane Fry îşi părăsi apartamentul 
şi se urca la volanul Peugeotului ei negru, îndreptându-se 
spre ieşirea din Edendale. O lua spre sud, câtre platoul de cal- 
car, ocolind localităţile Durham Edge şi Camphill, unde se 
afla clubul de zbor. Se uită în sus, la planoarele care se lansau 
în aer, înălțându-se pe curenţii ascendenți de aer cald, care se 
ridicau de prin văi, şi alunecând într-o pane, în brizele calde 
care mângâiau vârfurile dealurilor. Se simţea de parcă ar fi 
putut ea însaşi să decoleze, asemenea unui planor, şi să 
zboare peste ţinutul acela de provincie care acum devenea al 
ei. Oricare ar fi fost priveliştea pe care ar fi avut-o de acolo, 
de sus, cu siguranţă n-ar fi putut să-şi vadă viitorul în lumini 
mai clare decât în momentul acela. Totul mergea perfect! 

Gasi ferma Bridge End şi o luă încet pe drumul acela 
bătătorit, pentru a parca, în cele din urmă, în curtea fermei. ÎL 
văzu pe Ben Cooper stând lângă o poartă care dădea spre un 
câmp, în umbra unui hambar. Discuta cu un bărbat mai mare 
decât el ca vârstă şi mai solid, care avea aceeaşi culoare de pâr 
şi aceeaşi expresie deschisă, copilârească, pe chip. Acela trebuia 
să fie Matt, fratele fermier. Cei doi bărbaţi îşi comparau armele, 
pe care le ţineau pe braţe. Jos, la picioarele lor, era un câine. 

Fry scoase caseta din torpedou şi o bagă în buzunar. 
Albumul „Ancient Heart“, al Tanitei Tikaram. El întrebase de 
caseta aceea şi spusese că îi plăcea. Poate totuşi muzica aceea 
avea să îl ajute să-şi mai amintească şi altceva. 

Cooper se întoarse exact atunci când ea cobori din 
maşină. Pe chipul lui era întipărită uimirea sinceră. 

— Diane... S-a întâmplat ceva? 

— Nu, Ben. E doar o vizită de curtoazie. 

— Înţeleg... Paâru agitat dintr-odată şi se uită la fratele sau. 
Apropo, el e Matt. Matt — Diane Fry. O colegă. 

— Îmi pare bine så te cunosc, spuse Matt, cu un zâmbet şi 
o câutătură piezişă, ciudată, câtre fratele sau. Dar pe mine va 
trebui så mā scuzaţi. Am o grămadă de treburi de fâcut. Ne 
vedem mai târziu, Ben. 

— Mama noastră a venit acasă, spuse Cooper, ca şi cum 
asta ar fi fost o explicaţie. 

Însa cuvintele lui nu aveau nici un sens. Fry nu ştiuse 
niciodata cà mama lui fusese plecată. Ramaseră în faţa ham- 
barului, uitându-se unul la altul. Ea se gândise dinainte la ce 
avea să-i spună, dar acum cuvintele nu păreau să-i vină prea 
uşor pe buze. Dintr-odată, se simţea cuprinsă de îndoieli. 
Ceva din modul în care el i-o prezentase fratelui lui — ca pe 
„O colega“ — nu suna tocmai bine. În cele din urma, Cooper 
fu cel care puse capat tâcerii aceleia stânjenitoare. 

— Cum a fost întâlnirea ta cu comisarul? întrebă el. S-a 
lăsat cu o bataie uşoară pe spate, aşa-i? 

Ea trase aer în piept, strângând carcasa casetei din buzu- 
nar, ca să-i aducă noroc. 

— Sincer să fiu, m-a întrebat dacă am de gând să aplic pen- 
tru postul de sergent luna viitoare, când vor organiza din nou 
interviuri, spuse ea. Am crezut că e mai bine så afli de la mine. 

Înainte sa poata citi expresia de pe chipul lui, Cooper se 
întorsese cu spatele să-şi aşeze puşca în Land Rover, unde o în- 
cuie într-o cutie de oţel. Cu toate că nu-i vedea faţa, femeia 
îşi dadea seama ca el avea umerii rigizi şi încovoiaţi din 
cauza încordării. 

Tuşind puternic, motorul unui tractor se trezi la viaţă 
pe câmpul din spatele hambarului. Un clâmpânit brusc al 
utilajului facu un stol de ciori să se înalțe ca o spirala în aer, 
unde se roti îndelung, profilându-se peste siluetele distante 
ale planoarelor din Camphill. Ţipetele râguşite, batjocori- 
toare, ale păsărilor adunară ecouri de prin grajduri şi de prin 
adăposturile pentru vite, iar zgomotul se intensifica, luând 
proporții, pâna ce paru să umple întreaga curte a fermei. 

— Mă bucur foarte tare pentru tine, spuse Cooper. stând în 
continuare cu spatele la ea. Sunt convins câ o să fii un sergent 
foarte bun, Diane. Totdeauna deţii controlul asupra situaţiei. 
Faci întotdeauna ce trebuie. O să avansezi rapid. O să urci 
numaidecât pe scara ierarhica... Zicând acestea, trânti portiera 
Land Roverului, poate puţin cam tare. Ca şi cum ai avea o 
racheta în fund! 

Fry tresări. Rareori îl auzise înjurând. Şi o singura dată îi 
mai vorbise pe tonul acela — în barul de la Unicorn, atunci 
când era cuprins de furia beţiei. Atunci îi spusese cà era o 
scorpie; dar, într-un fel sau altul, ea reuşise să se convingă că 
vorbea doar berea din el. 

Acum, simţea câ discuţia îi scăpa de tot de sub control. 
Nu aşa ar fi trebuit sa se întâmple. În disperare de cauză, 
câuta să spună ceva ca să schimbe subiectul, şi în cele din 
urmă făcu un semn cu capul către câine. 

— S-a acomodat bine? 

— Connie? Da, se poarta absolut firesc. E foarte loială. 

— Presupun că e un bun companion. 

Cooper mângâie uşor capul animalului, care se uită în sus 
la el, cu adoraţie în ochi. 

— Connie e mai mult decât un simplu companion, replică 
el sarcastic. E un prieten. 

Fry se întoarse, la auzul unui zgomot care venea de unde- 
va din spate. O altă maşină intrase în curte — una pe care o 

recunoştea vag. Portiera se deschise, iar o femeie cobori de la 
volan, însă ezită şi ramase în picioare lângă maşină, aşteptân- 
du-l pe Ben. Era Helen Milner. Fry simţi un fior rece 
străbătându-i corpul şi prelingându-i-se în braţe; simţi chiar 
cum o cuprindea un val de jena. În momentul acela, înţelese 
că se facuse de râs. 

— Pai... se pare că şi cealalta prietena a venit să te caute, 
Ben. Ar fi mai potrivit sà n-o laşi să aştepte. 

Cooper se întoarse furios, sesizând sarcasmul din vocea 
ei. Reuşi totuşi să se stăpânească, cu un efort vizibil, amintin- 
du-şi avertismentul comisarului în privinţa izbucnirilor 
emoţionale. Facu vreo câţiva paşi, îndreptându-se câtre 
maşina lui Helen — aflată în cealalta parte a curţii —, apoi se 
opri şi o privi din nou pe Fry, drept în faţă. Însă acum era 
calm şi îşi alesese cuvintele cu grija: 

— Poate că tu nu înţelegi asta. Dar câteodată toţi avem 
nevoie de prieteni, Diane. 

Apoi se întoarse şi o lasă acolo, în umbra hambarului. Fry 
văzu acum că strânsese atât de tare în mână caseta din buzu- 
nar, încât muchiile ascuţite ale carcasei lăsaseră urme adânci 
în palma ei; din cauza durerii îi dâdură lacrimile. Atunci îi 
răspunse, dar pe o voce atât de înceată, încât Cooper n-ar fi 
avut cum să o audă. 

— Mi s-a mai spus, Ben, zise ea, privindu-l în timp ce se 
îndepărta. 


Un şoim plana pe un curent de aer fierbinte, càutând o 
pradă în mişcare printre crestele de calcar care se înâlţau din 
vale. Aici, cele mai multe dintre câmpurile dinspre baza 
dealurilor fuseseră transformate în pajişti şi silozuri. Însă la 
jumatatea dealului spre Great Hucklow mai ramasese totuşi 
un singur câmp plin de flori sălbatice — romaniţe şi măghiran — 
culorile lor contrastând cu verdele uniform al islazului. 

Mai aveau puţin şi ajungeau la câmpul acela, când Ben 
Cooper o rugă pe Helen să parcheze în dreptul unei porţi. Ea 
îl privi întrebătoare, neînţelegând ce se întâmplase. Însa opri 
motorul şi cobori geamul, iar timp de câteva momente 
priviră amândoi un planor care aluneca uşor peste vale, 
înclinându-şi aripile în soare înainte să dispară dincolo de 
Durham Edge. 

Mergeau să ia masa împreună la Light House, pentru că 
aşa li se păruse firesc. Pentru Ben Cooper însă, nu era vorba 
numai despre asta. Simţea câ era pe punctul de a ieşi din bezna 
lui interioară şi de a pâtrunde într-o altă lume — moment care 
trebuia gustat şi savurat îndelung. Helen se aplecă peste gea- 
mul maşinii să urmărească mişcarea planorului, iar părul ei 
reflecta lumina soarelui, transformând-o într-o ceaţă neclară, 
roşiatică, pe care Cooper ar fi putut s-o privească la nesfârşit. 

Dar, în cele din urmă, privirea lui se îndreptă înapoi, spre 
vale, unde se afla ferma Bridge End, dealul umbrind-o pe 
jumătate, aşa cum se profila ea pe perdeaua aceea a pădurii de 
ulmi. Vedea ferestrele camerelor răcoroase şi obscure, unde 
dormea mama lui, cu visele ei, înfrumuseţate de medica- 
mente, scăpând din realitatea aceea straniu deformată. În 
spatele casei, zârea tractorul fratelui lui ridicând un nor de 
praf, în timp ce trăgea o grapă cu discuri peste câmp. Şi 
recunoscu Peugeotul cel negru al lui Diane Fry începând să 
urce încet drumul câtre şosea, şovâind la fiecare groapă, ca şi 
când s-ar fi temut să nu cadă în ea. Chipul şoferului era 
invizibil în reflexia parbrizului. 

Apoi, ecoul unui lâtrat urcă pe coama dealului. În curtea 
fermei, așteptând cuminte la poartă, stătea câinele Border 
Collie care îi aparținuse odata lui Wilford Cutts. Câinele 
întoarse capul în umbră, urmărind cauciucurile Peugeotului, 
iar textura sârmoasă a blânii lui se înmuie şi se estompă pen- 
tru o clipă, conturul ei întunecându-se pe fondul terenului plin 

de praf. Dar apoi animalul se mişcă din nou şi privi în sus, pe 
deal, ca şi cum ar fi simţit acolo prezenţa lui Cooper. Acum 
petele albe de pe faţa şi de pe lateralele lui scânteiau captate 
de lumina puternică a soarelui, reflectată de pereţii de calcar. 

Pentru Ben Cooper totul era perfect limpede. Aici, în 
lumina asta, în acest moment al vieţii sale, nu avea cum să 
facă vreo greşeala. Nu se vedea nici un câine negru la orizont. 


